
Pastorale  arhiereşti 


+  ANTONIE 

DIN  MILA  LUI  DUMNEZEU  ARHIEPISCOP  AL  SIBIULUI 
ŞI  MITROPOLIT  AL  ROMÂNILOR  ORTODOCŞI 
DIN  ARDEAL,  CRIŞANA  ŞI  MARAMUREŞ 


Cinului  monahal ,  prea  cucernicilor  protopopi  şi  preoţi  şi  tuturor 
hinecredincioşilor  creştini ,  har ,  ajutor  şi  milă  de  la  Dumnezeu ,  iar  de 
la  noi  arhierească  binecuvîntare. 

O!  ce  veste  minunată, 
în  Betleem  ni  s-arată! 


Iubiţi  credincioşi, 

„ Vestea  minunată “  pe  care  ne-o  aduc  în  fiecare  an  la  vremea  aceasta  colindă¬ 
torii,  prin  aceste  cuvinte  prea  frumoase,  este  o  veste  cutremurătoare  pentru  suflet 
şi  pentru  minte:  este  vestea  Naşterii  Fiului  lui  Dumnezeu,  a  Domnului  nostru 
Iisus  Hristos  pe  pămînt,  ca  om,  printre  noi,  „ pentru  noi  oamenii  şi  pentru  a 
noastră  mintuirei,t  precum  mărturisim  în  Simbolul  Credinţei. 

In  viaţa  noastră  ni  se  aduc  multe  veşti.  Prietenii  ne  aduce  veşti  bune,  duş¬ 
manii  sau  falşii  prieteni  ni  le  îmbie  mai  ales  pe  cele  rele,  mijloacele  de  informare 
publică  ne  aduc  în  casă  veşti  de  tot  felul  din  toată  lumea.  Vestea  e  întotdeauna 
o  noutate.  Sîntem  toţi  avizi  după  noutăţi:  „Ce  mai  e  nou?“  e  prima  întrebare 
pe  care  ne-o  punem  cînd  ne  întîlnim  unii  cu  alţii,  chiar  de  la  o  zi  la  alta. 

Vestea  Naşterii  Domnului  nu  e  numai  o  veste  bună.  E  o  „veste  minunată'4. 
Noi  întrebuinţăm  cuvîntul  „minunat'4  destul  de  des  în  vorbirea  noastră  de  toate 
zilele.  Zicem:  Un  om  minunat.  Un  peisaj  minunat.  O  carte  minunată.  In  vestirea 
colindătorilor  cuvîntul  are  însă  un  înţeles  deosebit,  aparte,  special,  pe  lingă  acela 
de  veste  îmbucurătoare:  e  vestirea  unei  minuni.  Sfîntul  Ioan  Gură  de  Aur  spunea 
într-o  predică  încă  din  secolul  IV:  „ Săltăm  de  bucurie ,  şi  prăznuim,  şi  ne  minu¬ 
năm,  şi  ne  uimim  de  taina  cea  mare  a  inomenirii  lui  Hristos,  care  covîrşeşte  toată 
priceperea  omenească 

Vestea  covîrşeşte!  Şi  cum  ar  putea  fi  altfel?  Ne  vine  un  musafir  de  Sus.  Ne 
simţim  mîndri.  Oare  nu  ne  mîndrim  cînd  ne  calcă  în  casă  un  om  mare?  Nu  zicem 
că  ne  onorează?  Şi  nu  e  oare  intrarea  lui  Dumnezeu  în  condiţia  noastră  de  oameni, 
în  viaţa  noastră  pâmîntească,  în  casele  noastre,  cea  mai  mare  cinste  pentru  noi? 
Dar  e  mai  mult  decît  o  cinste.  E  o  binecuvîntare.  E  o  veste  despre  ceva  ce  nu  s-a 
mai  pomenit.  E  prezenţa  printre  noi  a  Celui  ce  a  făcut  cerul  şi  pămîntul,  soarele, 
stelele  şi  luna,  natura  şi  pe  noi  înşine.  E  un  musafir  care  covîrşeşte  toate  aşteptă¬ 
rile  noastre  şi  care  aproape  că  ne  opreşte  răsuflarea  de  uimire  şi  ne  aruncă  în 
genunchi,  cu  faţa  la  pămînt,  şi  ne  ia  graiul. 

Aşa  trebuie  să  primim  această  veste  despre  Cel  ce  vine,  despre  Cel  ce  se 
întrupează.  Căci  se  întrupează  ceea  ce  e  Duh,  Spirit.  Dumnezeu,  spre  a  îndum- 
nezei  trupul,  spre  a-1  creşte  pînă  la  măsura  desăvirşirii,  aşa  cum  l-a  voit  Dumne¬ 
zeu  de  la  început,  stare  din  care  a  căzut.  Vine  acum  să-l  restaureze  în  starea 
cea  dintîi,  să-i  redea  cinstea  şi  valoarea,  să-l  înnobileze.  Vine  să  se  înfrăţească  cu 
noi  ca  să  fim  toţi  fiii  lui  Dumnezeu  şi  fraţi  între  noi.  Iată  ce  veste,  ce  eveniment 
minunat  care  covîrşeşte  mintea  omenească.  O  minune! 

Toate  minunile  sint  deasupra  priceperii  omeneşti,  pentru  că  ele  sînt  fapte 
care  depăşesc  şi  contrazic  legile  care  guvernează  lumea  noastră  şi,  mai  ales,  legile 

gîndirii  noastre,  care  s-au  alcătuit  pe  baza  a  tot  ceea  ce  e  natural  şi  e  în  firea 

lucrurilor  omeneşti  şi  pămînteşti.  Minunea  e  supranaturală.  E  de  dincolo  de  firesc 
şi  natural.  Dacă  ai  văzut  ieri  pe  cineva  fără  un  picior,  şi  astăzi  ţi  se  spune  că  a 

fost  văzut  cu  ambele  picioare,  sănătoase,  ce  vei  gîndi?  Că,  cel  ce  îţi  spune  acest 

lucru,  fără  îndoială,  se  înşeală.  Că  a  văzut  pe  altcineva.  Căci  gîndirea  sănătoasă, 
firească,  după  toate  legile  gîndirii  omeneşti  şi  pămînteşti,  ne  spune  că  aşa  ceva 
e  imposibil.  Nu  se  poate.  Aşa  spunem. 

Şi  totuşi,  dacă  noi  înşine  l-am  vedea  astăzi  pe  cel  ce  era  fără  un  picior  ieri, 
astăzi  avîndu-le  pe  amîndouă,  ce  ar  mai  face  gîndirea  noastră?  Gîndirea  ar  spune 
in  continuare  că  logic  e  imposibil!  Şi  aşa  ar  fi:  logic  imposibil.  Dar  faptele  ar 
spune:  iată  că  e  posibil.  Ultimul  cuvînt  ar  fi  totuşi:  Se  poate!  Dar  e  adevărat 
că  nu  după  legile  omeneşti. 

Nici  nu  i-a  putut  creşte  piciorul  la  loc  într-o  zi,  nici  nu  i-a  putut  fi  grefat 
altul  intr-o  zi.  Şi-atunci  ce  explicaţie  rămîne?  Numai  minunea.  Dar  minunea  n-o 
poate  face  nimeni  din  lumea  noastră.  Cine  o  poate  totuşi  face,  dacă  s-a  făcut? 
Numai  o  intervenţie  de  Sus,  o  intervenţie  a  lui  Dumnezeu  care  lucrează  după 
alte  legi,  şi  decît  ale  firii,  şi  decît  ale  gîndirii  omeneşti.  Numai  El  poate  ieşi  din 
legile  noastre,  şi  numai  cind  vrea  El,  cînd  are  motive  s-o  facă.  Şi  cînd  aşa  ceva 
se  întîmplâ,  evident  că  nu  putem  avea  altă  atitudine  decît  aceea  a  Sfîntului  Ioan 
Gură  de  Aur:  ne  uimim  şi  ne  minunăm!  Şi  dăm  slavă  lui  Dumnezeu.  Şi  II  recu¬ 
noaştem  ca  Atotputernic,  Creator  şi  Minunat.  De  aceea  cîntăm:  „Minunat  este 
Dumnezeu !u 


Drept  măritori  creştini , 


„Vestea  minunată**  de  azi,  despre  un  eveniment  întîmplat  ca  azi  în  Betleem, 
nu  este  despre  o  naştere  oarecare,  ca  a  unuia  dintre  noi.  E  Naşterea  Fiului  lui 
Dumnezeu,  unul  din  Treime,  venit  printre  noi  spre  a  ne  aduce  învăţătură  de  Sus 
despre  Dumnezeu,  despre  noi  şi  despre  felul  cum  trebuie  să  trăim  pe  pămînt,  ca 
să  moştenim  împărăţia  Cerurilor.  Este  o  minune.  Ceva  ce  nu  pot  face  oamenii. 
Ceva  ce  n-ar  fi  putut  decide  oamenii. 

Minunea  evenimentului,  aşadar,  aceasta  este:  că  Cel  ce  s-a  născut  a  fost  Fiul 
lui  Dumnezeu  trimis  de  Tatăl,  prin  propria  Sa  hotârîre.  Asemenea  eveniment  nu 
se  mai  întîmplase  niciodată  în  istorie.  Dumnezeu  mai  vorbise  oamenilor,  prin 
îngeri,  prin  cuvîntul  Său,  precum  lui  Moisi  din  rugul  aprins,  prin  profeţi,  dar  nu 
venise  niciodată  să  fie  văzut,  să  se  poată  sta  de  vorbă  cu  El  faţă  către  faţă.  Eveni¬ 
mentul  petrecut  la  Betleem  a  fost  unic.  Atît  de  mare,  atît  de  neaşteptat,  încît 
o  mare  parte  din  contemporani  nici  nu  L-au  crezut  pe  Cel  ce  s-a  prezentat  drept 
Fiul  lui  Dumnezeu,  şi  L-au  răstignit  pe  cruce.  Au  socotit  că  e  o  pretenţie  care 
jigneşte  pe  Dumnezeu.  Şi  astăzi  minunea  venirii  lui  Dumnezeu,  ca  om,  printre 
oameni,  e  pentru  mulţi  greu  de  înţeles.  Pentru  noi  însă,  cei  ce  avem  credinţă, 
nu  e  greu  de  înţeles,  pentru  că  noi  ştim  că  aşa  trebuia  să  fie,  că  a  fost  împlinirea 
unei  făgăduinţe  a  lui  Dumnezeu.  Iată  textul  promisiunii  făcute  cu  o  mie  cinci  sute 
de  ani  înainte  de  Naşterea  Domnului:  „Nu  va  lipsi  sceptrul  din  Iuda ,  nici  toiag 
de  cirmuitor  din  coapsele  lui,  pină  ce  va  veni  împăciuitorul  Căruia  se  vor  supune 
neamurile “  (Facere  49,  10. 

Să  observăm  în  această  profeţie  rostită  de  patriarhul  lacov,  că  deşi  se  adresa 
numai  fiilor  săi,  cei  din  care  se  vor  alcătui  triburile  care  vor  forma  poporul  lui 
Israel,  totuşi  le  spunea  că  Celui  ce  va  veni  „I  se  vor  supune  toate  neamurile,\ 
Aşadar,  nu  va  veni  doar  pentru  poporul  iudeu.  Iată  de  ce  sărbătoarea  Naşterii 
este  a  tuturor  creştinilor,  de  orice  neam  ar  fi  ei,  din  orice  colţ  al  lumii!  De  altfel, 
Mîntuitorul  aşa  s-a  şi  prezentat:  „Eu  am  venit  ca  lumea  viaţă  să  aibă “.  Deci 
toată  lumea. 

Nouă,  celor  credincioşi,  ne  vine  uşor  să-L  primim,  pentru  că  ştiam  dinainte 
că  va  veni,  ştiam  unde  se  va  naşte  şi  din  ce  neam.  încă  proorocul  Miheia  spusese: 
„Şi  tu,  Betleeme ,  pămîntul  Iudeii,  nicidecum  nu  eşti  mai  mic  între  domnii  Iudeii, 

căci  din  tine  va  ieşi  Stăpinitor,  iar  obîrşia  Lui  este  dintru  început ,  din  zilele  veş¬ 
niciei"  (Miheia  5,  1). 

E  impresionant  şi  uluitor  faptul  că  aceste  proorociri  s-au  întîmplat  întocmai. 
Mîntuitorul  se  va  naşte  chiar  în  Betleem.  Sfîntul  Ioan  Gură  de  Aur  spune  că 
Dumnezeu  i-a  dat  anume  în  gînd  împăratului  August  să  ordone  recensămîntul 
din  acea  vreme  din  Palestina,  pentru  ca  Sfînta  Fecioară  Maria  să  vină  să  se 
înscrie  la  locul  ei  de  baştină,  adică  la  Betleem,  fiindcă  de  acolo  se  trăgea,  din 
neamul  regelui  David  şi  acolo  trebuia  să-L  nască  pe  Mesia.  Dumnezeu  se  serveşte 
în  lucrările  Lui  de  toate  mijloacele,  cum  a  făcut  şi  cu  acest  împărat  păgîn  de  la 
Roma  care,  fără  să  vrea,  împlinea  de  fapt  planurile  lui  Dumnezeu. 

Vestea  minunată  a  întrupării  Mîntuitorului  ni  se  readuce  în  amintire  în 
fiecare  an,  ca  să  ne  reînnoim  credinţa  în  dumnezeirea  Sa  şi  să  ne  reînnoim  şi 
viaţa  noastră  sufletească,  ascultînd  de  poruncile  Lui. 


Iubiţi  fraţi  in  Domnul , 

Mîntuitorul  ne-a  încredinţat  că  El  este  Mesia,  Fiul  lui  Dumnezeu,  prin 
întreaga  Sa  activitate  şi  prin  învăţăturile  Sale.  Nu  le  vom  putea  aminti  acum, 
pe  toate,  dar  cîteva  vom  aminti  totuşi,  spre  a  ne  întări  convingerea  că,  iată,  cre¬ 
dinţa  noastră  nu  este  deşartă,  ci  că  avem  cele  mai  puternice  motive  ca  să  nu 
ne  îndoim  de  faptul  că  El  a  fost  trimis  de  Dumnezeu  spre  mîntuirea  noastră. 

Cine  altul  ar  mai  fi  putut  face  minunile  pe  care  le-a  făcut  El?  învieri  din 
morţi,  vindecări  de  orbi  din  naştere,  vindecări  pe  loc  ale  leproşilor,  boală  care  nici 
astăzi  nu  are  leac,  vindecări  de  paralitici  şi,  în  sfîrşit,  propria  Sa  înviere  din 
morţi,  după  ce  fusese  răstignit,  mort  şi  îngropat.  Mai  ales  învierea  Sa  din  morţi 
ne  dă  ultima  şi  cea  mai  puternică  dovadă  şi  convingere  asupra  dumnezeirii  Sale. 
Despre  toate  acestea  ne-a  trimis  „veste44  martori  oculari,  apostolii  şi  mironosiţele 
şi  mulţi  alţii,  care  au  murit  pentru  mărturia  lor,  dar  n-au  putut  să  n-o  facă.  „Nu 
putem  să  nu  vorbim  despre  ceea  ce  am  văzut  şi  auzit" ,  spun  Apostolii  (F.  Ap.  4,  20). 
Nu  moare  nimeni  pentru  un  adevăr  în  care  nu  crede,  de  care  nu  e  sigur.  Mar¬ 
torii  minunilor  şi  ai  învierii  lui  Iisus  au  ştiut  pentru  că  au  văzut,  de  aceea  au 
plătit  bucuroşi  cu  moartea  mărturia  lor.  N-au  putut-o  nega,  ca  să-şi  salveze  viaţa. 
Căci  zis-a  Iisus:  „Cine  mă  va  mărturisi  in  faţa  oamenilor,  pe  acela  îl  voi  mărturisi 
şi  Eu  înaintea  Tatălui  care  este  în  ceruri 44  (Matei  10,  32). 

Cine  altul  ar  mai  fi  putut  învăţa  aşa  cum  a  învăţat  El?  Căci  El  învăţa  „ca 
unul  ce  avea  putere"  (Matei  7,  29).  Cei  care  îl  ascultau  spuneau:  „Niciodată  n-a 
vorbit  vreun  om  ca  omul  acesta"  (Ioan  7,  46).  A  adus  noutăţi  care  au  revoluţionat 
lumea  religioasă  a  vremii.  Printre  acestea,  a  adus  legea  dragostei  de  Dumnezeu, 
dovedită  prin  dragostea  de  aproapele:  „ Dragoste  mai  mare  decît  aceea  ca  cineva 
să-şi  pună  sufletul  său  pentru  prietenii  săi,  nimeni  nu  are"  (Ioan  15,  13).  Sau:  „ Cel 
ce  zice:  Iubesc  pe  Dumnezeu,  dar  pe  fratele  său  îl  urăşte,  acela-i  un  mincinos; 
căci  cel  ce  nu  iubeşte  pe  fratele  său,  pe  care-l  vede,  cum  poate  să  iubească  pe 
Dumnezeu  pe  care  nu-L  vede"  (I  Ioan  4,  20). 

A  adus  apoi  legea  iertării:  „Şi  ne  iartă  nouă  greşelile  noastre,  precum  şi  noi 
iertăm  greşiţilor  noştri"  (Matei  6,  12),  şi  acea  lege  de  aur  pe  înţelesul  tuturor: 
„Toate  cîte  voiţi  să  vă  facă  vouă  oamenii,  faceţi  şi  voi  lor  asemenea"  (Matei  7,  12; 
Luca  6,  31). 

Pentru  aceste  învăţături  Iisus  a  pătimit  răstignirea  şi  moartea,  dar  nu  a 
renunţat  la  ele.  A  murit  pentru  ele,  pentru  ca  noi  să  le  înţelegem  valoarea  şi  să  le 
urmăm.  El  a  venit  şi  să  ia  asupra  Lui  păcatele  oamenilor  şi  să  le  răscumpere 
prin  moartea  Sa,  căci  scris  este  că  „ prin  moartea  Lui  noi  toţi  ne-am  mîntuit" 
(Colos.  1,  14;  Rom.  3,  24).  Toate  acestea  constituie  stîlpii  pe  care  s-a  clădit  o 
nouă  religie:  creştinismul.  Adus  pe  pămînt  de  însuşi  Dumnezeu,  creştinismul  e 
religie  dumnezeiască. 

Iată  de  ce  e  mare  minunea  Naşteriil 

Să  primim  „vestea  minunată'4  a  Naşterii,  cu  reînnoirea  credinţei  noastre  în  El, 
în  Mîntuitorul,  în  învăţăturile  şi  în  jertfa  Sa  pentru  noi.  Să  fie  pentru  noi  toţi 
prilej  de  recunoştinţă  şi  mulţumire  faţă  de  Dumnezeu.  Să  ne  întoarcem  la  curăţia 

minţii  şi  a  inimii  copiilor  care  ne  vestesc  Naşterea  Pruncului  cu  bucuria  primirii 
printre  noi  a  lui  Dumnezeu,  făcut  ca  unul  din  noi,  ca  să  ne  poată  vorbi  în  limba 
noastră  şi  să-L  putem  înţelege,  ca  să  nu  ne  zdrobească  cu  măreţia  Sa,  dacă  ar  fi 
venit  pe  norii  cerului,  sub  chip  de  fiinţă  supranaturală,  care  ne-ar  fi  inspăimîntat, 
cu  care  n-am  fi  putut  comunica,  cu  care  nu  ne-am  fi  putut  înţelege,  şi  care  ne-ar 
fi  anulat  libertatea.  De  aceea  a  venit  sub  chip  de  om,  ca  să-L  putem  primi  şi 
să-L  putem  respinge,  să  rămînem  liberi  în  opţiunea  noastră,  dar  tot  ce  a  făcut, 
tot  ce  a  învăţat  a  fost  dumnezeiesc,  în  aşa  fel  încît  să  ne  orienteze  precis  opţiunea 
şi  să  fim  responsabili  pentru  ea.  Fie  ca  „ vestea  minunată"  să  ne  apropie  de  Iisus 
şi  să  ne  îndemne  să  optăm  pentru  El,  să-L  primim  ca  pe  un  oaspete  şi  învăţător 
dumnezeiesc  şi  să  ne  îmbunătăţim  viaţa,  apropiind-o  şi  mai  mult  de  poveţele 
ce  ni  le-a  dat  El. 


Iubiţi  credincioşi, 


Ne  apropiem  de  un  an  nou.  Iată,  vă  aduc  şi  eu  ..vestea  minunată**  a  acestei 
intrări  în  anul  1988  peste  cîteva  zile.  Vă  felicit  pe  toţi  cei  care  v-aţi  învrednicit 
de  această  zi,  cu  ani  binecuvîntaţi  şi  cu  un  viitor  deschis.  Pe  culmea  dintre  anul 
care  trece  şi  cel  care  vine,  să  ne  adunăm  gîndurile  şi,  cu  mulţumire  faţă  de  cele 
ce  am  împlinit  in  cel  ce  trece,  să  ne  rugăm  ca  cel  ce  vine  să  fie  un  an  şi  mai  bun, 
un  an  de  pace,  un  an  de  roade  bogate  din  munca  ogoarelor,  din  munca  mîinilor 
in  fabrici  şi  uzine,  din  munca  minţilor  care  lucrează  şi  creează  în  tehnică,  în  cul¬ 
tură  şi  în  îmbunătăţirea  continuă  a  condiţiilor  de  viaţă  şi  civilizaţie. 

Să  fim  mulţumitori  Conducerii  scumpei  noastre  Patrii  pentru  tot  ce  ne  face 
viaţa  mai  uşoară  şi  mai  plăcută.  La  30  decembrie  vom  aniversa  40  de  ani  de 

Republică.  Să  facem  bilanţul  tuturor  realizărilor  şi  să  ne  însufleţim  pentru  cele 
noi  care  ne  stau  în  faţă.  In  anul  care  vine,  1988,  vom  avea  prilejul  şi  al  altor 
aniversări  şi  comemorări  care  ne  vor  ajuta  ca.  vâzînd  exemplul  înaintaşilor,  să 
dovedim  nu  numai  că  le  preţuim  jertfa  şi  lupta  pentru  viitorul  României,  pentru 
noi,  ci  că  sîntem  gata  să  ne  angajăm  şi  noi  pe  aceeaşi  linie  a  păstrării  unităţii, 
independenţei,  suveranităţii  şi  păcii  Patriei. 

Vom  serba  în  anul  care  vine  70  de  ani  de  la  Marea  Unire  din  1  decembrie 
1918,  anul  marii  îndrăzneli  şi  bucurii  româneşti,  anul  care  ne-a  întregit  trupul 
ţării  pe  vatra  vechii  Dacii,  pâmîntul  iubit  al  strămoşilor  noştri. 

Vom  serba  tot  în  anul  ce  se  deschide  la  1  ianuarie  140  de  ani  de  la  revoluţia 
din  1848,  aceea  care  a  avut  printre  conducătorii  şi  luptătorii  pentru  dreptul  la 

libertate  a  Transilvaniei  şi  a  naţiunii  române  şi  pe  nemuritorul  nostru  mitropolit 
Andrei  Şaguna,  şi  pe  craiul  munţilor  Avram  Iancu.  In  mai  1848  s-au  rostit  acele 
cuvinte  râmase  memorabile,  care  se  vor  împlini  în  decembrie  1918:  „Vrem  să  ne 
unim  cu  ţara a.  Tot  atunci  s-a  cîntat  pentru  prima  oară  nemuritorul  imn  al  lui 
Andrei  Mureşanu:  „Deşteaptă-te  române",  pe  melodia  egală  cîntecului,  alcătuită  de 
marele  Anton  Pann  sau  de  elevul  său  Gheorghe  Ucenescu. 

Ne  vom  aminti  în  1988  că  se  împlinesc  300  de  ani  de  la  urcarea  pe  tron  a 

domnitorului  martir  Constantin  Brîncoveanu,  care  a  avut  atîtea  legături  cu 

Transilvania  şi  care  a  zidit  mănăstirea  de  la  Sîmbăta  şi  biserica  din  Făgăraş,  spre 
neuitare  că  românii  de  pe  ambele  versante  ale  Carpaţilor  una  sînt. 

Vom  sărbători  tot  în  1988  împlinirea  a  300  de  ani  de  la  tipărirea  primei  Biblii 
româneşti  complete,  Biblia  de  la  Bucureşti ,  la  care  a  ostenit  şi  mitropolitul  Teo- 
dosie  al  Ţării  Româneşti,  originar  din  Veştemul  Transilvaniei  noastre.  Ne  vom 
aminti  şi  de  Simion  Ştefan,  mitropolitul  de  Alba  Iulia  care  a  tipărit  în  anul  1648 
Noul  Testament,  de  la  care  se  vor  împlini  trei  sute  patruzeci  de  ani,  şi  pe  care  îl 
vom  sărbători  cu  respect  şi  recunoştinţă. 

Vom  pomeni  cu  cinstire,  în  1988,  şi  amintirea  marelui  prozator,  preotul  Ion 
Agîrbiceanu,  din  Agîrbiciul  Transilvaniei,  de  la  a  cărui  moarte  se  vor  împlini 
25  de  ani  şi,  cu  evlavie  şi  sfîntă  închinare,  vom  sărbători  100  de  ani  de  la  naşterea 
acelui  mare  poet,  care  ne-a  dat  cel  mai  frumos  imn  al  limbii  româneşti,  preotul 
Al.  Mateevici,  autorul  poeziei  „Limba  noastră",  pusă  pe  note  într-o  melodie  nemu¬ 
ritoare  ca  şi  poezia,  de  diaconul  Alexandru  Cristea. 

Prin  „limba  vechilor  cazanii,  care-o  plîng  şi  care-o  cîntă  pe  la  vatra  lor 
ţăranii",  prin  această  limbă  românească  ne-am  menţinut  prin  veacuri  unitatea  de 
neam  şi  de  credinţă,  mai  ales  acolo  unde  acestea  au  fost  mai  mult  ameninţate  de 
vitregii  istorice  care  ne-au  fost  prea  adesea  potrivnice. 

Din  toţi  aceştia  şi  din  toate  marile  evenimente  de  care  ne  vom  aminti,  vom 
face  stîlpi  noi,  şi  mai  rezistenţi,  şi  mai  puternici,  pentru  apărarea  şi  înflorirea 
Patriei  şi  a  păcii. 

Vă  fac  chemare  solemnă  să  daţi  avînt  sufletelor  şi  inimilor  Dvs.  în  sărbăto¬ 
rirea  acestor  evenimente  care  ne  vor  încălzi,  ne  vor  mîngîia,  ne  vor  adăuga  noi 
puteri  şi  speranţe  într-un  viitor  şi  mai  strălucitor,  al  nostru  şi  al  Patriei  noastre 
scumpe. 


Dragii  mei. 


Vom  începe  şirul  acestor  sărbători  astăzi,  cu  Naşterea  Domnului,  şi  apoi  le 
vom  continua  cu  Anul  Nou  şi  cu  Bobotează.  Să  le  cinstim  potrivit  tradiţiei  noastre 
de  două  ori  milenare  în  care  au  trăit,  au  murit  şi  s-au  mîntuit  moşii  şi  strămoşii 
noştri. 

Nu  vă  aplecaţi  urechile  la  cei  ce  vor  să  vă  smintească  din  credinţa  noastră 
sfîntă,  propovăduită  de  la  Mîntuitorul  pînă  astăzi  în  sfintele  noastre  biserici.  Nu 
uitaţi  cuvîntul  grav  şi  avertismentul  foarte  serios  care  vine  încă  de  la  Sfîntul 
Ciprian  al  Cartaginei:  In  afară  de  Biserică  nu  este  mintuire.  Aici,  în  Biserica 
Ortodoxă  strămoşească,  prin  rugăciuni  la  Mîntuitorul,  la  Maica  Domnului,  prin 
Sfintele  Taine  şi  prin  Sfînta  Cruce,  prin  mijlocirile  Sfinţilor  şi  prin  slujba  preoţilor 
învestiţi  cu  Har  de  Sus,  prin  hirotonie  de  la  episcop  care  o  transmite  de  la  Mîn¬ 
tuitorul  şi  Sfinţii  Apostoli,  aici  şi  numai  aici  este  garanţia  iertării  păcatelor  şi  a 
intrării  în  împărăţia  lui  Dumnezeu,  dobîndirea  mîntuirii.  în  afară  de  Biserică  nu 
este  mintuire.  Sub  orice  chip  al  evlaviei  ar  veni  semintitorii,  ei  nu  sînt  altceva  decît 
„ fraţi  mincinoşi ",  cum  îi  numea  Sfîntul  Pavel  (II  Cor.  11,  26),  îndemnîndu-ne  să  ne 
ferim  de  dînşii,  căci  ei  au  „ doar  chipul  cucerniciei ,  dar  puterea  ei  o  tăgăduiesc " 
(II  Tim.  3,  5).  Vin  cu  Biblia  în  mînă,  dar  o  tălmăcesc  după  capul  lor,  împotriva 
Bisericii.  Nu  uitaţi  că  şi  diavolul  l-a  ispitit  pe  Mîntuitorul  tot  cu  Biblia  în  mînă, 
alegînd  texte  dezlegate  de  întregul  Scripturii,  ceea  ce  i-a  şi  spus  Mîntuitorul,  res- 
pingîndu-1  ca  pe  un  mincinos. 

Semnul  cel  mai  evident  că  ei  nu  vin  de  la  Dumnezeu,  e  că  vor  dezbinare, 
cheamă  la  grupări  din  afara  Bisericii,  în  slujba  lor,  nu  în  slujba  Bisericii.  Că  nu-s 
de  la  Dumnezeu,  se  vede  şi  din  aceea  că  astfel  de  grupări  s-au  îmnulţit  în  unele 
ţări  pînă  la  mai  mult  de  o  mie,  fiecare  luîndu-se  după  mintea  lui  mîndră  şi  rătă¬ 
cită.  Or,  se  ştie  că  Mîntuitorul  ne-a  poruncit  „ca  toţi  să  fie  una  (Ioan  17,  21),  pentru 
ca  lumea  să  creadă:  „Una,  sfîntă ,  sobornicească  şi  apostolească  Biserică Dezbina¬ 
rea  duce  la  neîncrederea  în  credinţa  creştină,  la  depărtarea  totală  a  unora  de  la 
credinţă.  Noi  românii  am  fost  una  în  credinţă  de-a  lungul  veacurilor,  mai  ales  în 
Transilvania,  de  aceea  am  rezistat  tuturor  încercărilor  vremelnicilor  stăpînitori 
străini  de  a  ne  desfiinţa  ca  neam,  de  a  ne  interzice  limba,  de  a  ne  schimba  cre¬ 
dinţa.  Cei  care  şi-au  schimbat-o,  se  ştie,  şi-au  pierdut  şi  neamul,  şi  limba  şi  numele. 

Vă  fac  urare  de  petrecere  în  pace  şi  în  bucurie  a  sărbătorii  Naşterii  Domnu¬ 
lui  şi  a  celorlalte  sărbători. 

Primiţi  colindătorii  care  vă  vor  cînta  la  ferestre:  „O,  ce  veste  minunată,  în 
Betleem  ni  se  arată". 

Bucuraţi-vă  toţi  în  Domnul  şi  fiţi  sănătoşii 

Al  vostru,  al  tuturor,  pururea  către  Domnul  rugător, 

Dr.  ANTONIE  PLAMADEALA 
Mitropolitul  Ardealului,  Crişanei 
şi  Maramureşului 


t  TEOFIL 

DIN  MILA  LUI  DUMNEZEU,  ARHIEPISCOP  AL  EPARHIEI 
VADULUI,  FELEACULUI  ŞI  CLUJULUI 


Întregului  nostru  cler  şi  tuturor  dreptcrredincioşilor  creştini  din 
această  Arhiepiscopie:  har ,  milă  şi  pace  de  la  Dumnezeu-Tatăl  şi  de  la 
Domnul  nostru  lisus  Hristos,  iar  de  la  smerenia  noastră  arhierească 
binecuvîntare 


„Şi  a  împăcat  pe  cei  doi  cu  Dumnezeu 
intr-un  singur  trup ,  prin  cruce,  prin  care 
a  nimicit  vrăjmăşiau  (Efes.  2,  16). 


Iubiţi  credincioşi, 

Prin  slujbele  sale  sfinte,  din  nou,  Biserica  noastră  strămoşească  ne  pune 
în  faţa  ochilor  minţii  noastre,  icoana  pruncului  nou  născut  în  peştera  dobi¬ 
toacelor,  înfăşat  în  scutece  şi  culcat  în  iesle. 

Crucea  despre  care  ni  se  face  pomenire  în  epistola  către  Efeseni,  ca  şi  în 
multe  locuri  din  Sfînta  Scriptură,  Hristos  o  întîlneşte,  iată,  de  la  naştere  pînă 
la  moarte.  Se  naşte  în  împrejurări  vitrege:  între  străini.  Se  naşte  nu  într-o 
casă,  ci  într-un  adăpost  pentru  animale.  Se  naşte  într-un  anotimp  răcoros  dacă 
nu  chiar  friguros.  Se  naşte  în  condiţiile  unui  prunc  de  călători  sărmani,  fără 
cunoscuţi,  fără  prieteni  şi  fără  rudenii.  Ceva  mai  tîrziu  va  suferi  oboseala  unui 
drum  lung,  pînă  în  Egipt,  în  braţele  Măriei,  sfînta  maica  Sa  şi  în  braţele  dul¬ 
gherului  Iosif.  Cu  acesta,  pînă  la  virsta  de  treizeci  de  ani,  lisus  va  împărţi  şi 
trudnica  viaţă  de  dulgher.  După  vîrsta  de  treizeci  de  ani  îşi  începe  activitatea 
publică  de  profet  şi  vindecător  al  tuturor  mizeriilor  omeneşti.  In  aceşti  trei  ani 
şi  jumătate  de  muncă  şi  frâmîntare,  împresurat  cu  patimile  şi  slăbiciunile  fiinţei 
umane!  De  cîte  suspine,  tînguiri  şi  pizmuiri  nu  s-a  izbit  din  partea  semenilor 
Săi! 

Şi  se  poate  că  n-au  fost  mai  puţine  pizmuirile  şi  ura  adversarilor,  decît 
vaietele  şi  plînsetele  semenilor  Săi,  apăsaţi  de  suferinţe  de  tot  felul.  Din  dragoste 
frăţească  şi  milă  dumnezeiască,  Hristos  a  fost  simţitor  la  toate  metehnele  ome¬ 
neşti  ca  nimeni  altul.  Fireşte,  că  le-a  biruit  pe  toate  dup â  ce  a  gustat  cu  îmbel- 
şugare  din  fiecare,  cite  i-au  ieşit  în  cale.  Şi  în  cele  din  urmă  a  sfîrşit  ca  o 
victimă  a  lipsurilor  omeneşti,  precum  se  părea.  Dar,  El  a  împlinit  ceea  ce  Ii  era 
hărăzit  de  Tatăl  cel  ceresc  să  ispăşească. 

Cît  de  limpede  a  văzut  această  rînduială  marele  profet  Isaia,  care  a  prezis 
In  scris  unele  ca  acestea:  „Totuşi  El  suferinţele  noastre  le-a  purtat  şi  durerile 
noastre  le-a  luat  asupra  Lui.  Şi  noi  am  crezut  că  este  pedepsit,  lovit  de  Dum¬ 
nezeu  şi  oropsit \ 

„Dar  El  era  străpuns  pentru  păcatele  noastre,  zdrobit  pentru  fărădelegile 
noastre.  Pedeapsa  care  ne  dă  pacea,  a  căzut  peste  El  şi  prin  rănile  Lui  sîntem 
tămăchLiţi*4 . 

„Noi  rătăceam  cu  toţii  ca  nişte  oi,  fiecare  îşi  vedea  de  drumul  lui  propriu, 
dar  Domnul  a  făcut  să  cadă  asupra  Lui  nelegiuirea  noastră  a  tuturor "  (Isaia 
53,  4—6). 


Iubiţi  credincioşi, 

Dacă  ne  gîndim  cît  de  puţin  la  noianul  de  suferinţe  răbdate  pentru  mîn- 
tuirea  noastră  de  către  Căpetenia  şi  Desăvîrşirea  credinţei  noastre,  adică  Iisus, 
ne  apare  foarte  firească  concluzia  Sfîntului  Apostol  Ioan  din  prima  lui  epistolă 
către  toată  creştinătatea,  cînd  ne  dă  explicaţia  aceasta:  „Copiii  mei,  vă  scriu 
aceste  lucruri  ca  să  nu  păcătuiţi .  Dar  dacă  cineva  a  păcătuit  totuşi,  avem  la 
Tatăl  un  mijlocitor ,  pe  Iisus  Hristos  cel  drept .  El  este  jertfa  de  ispăşire  pentru 
păcatele  noastre,  dar  nu  numai  pentru  ale  noastre,  ci  şi  pentru  ale  lumii 
întregi "  (I  Ioan  2,  1 — 2). 


Iubiţi  credincioşi, 


Mijlocitorul  nostru  cel  ceresc,  să  nu  uităm,  a  rînduit  ca  la  ispăşirea  Lui  să 
fim  şi  noi  părtaşi  cu  o  mică  suferinţă,  cu  o  mică  jenă.  Şi  aceasta  este  recu¬ 
noaşterea  păcătoşeniei  noastre  şi  mărturisirea  greşelilor  noastre  înaintea  lui  Dum¬ 
nezeu  şi  înaintea  unui  împuternicit  al  Său,  în  persoana  preotului,  urmaş  al 
apostolilor,  cărora  li  s-a  spus:  „Aşa  cum  M-a  trimis  pe  Mine  Tatăl,  aşa  vă  trimit 
şi  eu  pe  voi . . .  Primiţi  Duhul  Sfînt.  Dacă  iertaţi  cuiva  păcatele,  vor  fi  iertate  şi 
cărora  le  veţi  ţine,  vor  fi  ţinute".  (Ioan  20,  21 — 23). 

Din  partea  noastră  ar  fi  o  cumplită  rătăcire  dacă  am  admite  ideile  unor 
creştini  ce  spun,  că  puterea  de  a  ierta  păcatele,  dată  apostolilor,  a  dispărut 
odată  cu  moartea  lor,  odată  cu  vrednicia  lor.  O,  nu!  vrednicia  este  întreagă  a 
Mijlocitorului  nostru  Iisus  Hristos,  aşa  precum  ne  învaţă  Sf.  Apostol  Petru  cînd 
scrie:  „prin  rănile  Lui  aţi  fost  vindecaţi"  (I  Petru  2,  24).  Hotărît:  ne  vindecăm 
dacă  ne  mărturisim,  dacă  ne  smerim  şi  ne  pocăim  în  taina  pocăinţei.  Acum  de 
Crăciun,  ori  după  sărbători,  să  ne  uşurăm  de  povara  nelegiuirilor  noastre,  să 
ne  curăţim  sufletele  de  întinăciunile  urîte  ale  fărădelegilor  noastre,  care  ne  înfă¬ 
şoară  aşa  de  lesne  şi  să  alergăm  cu  stăruinţă  la  lupta  care  ne  aşteaptă  (Evrei  12,  1). 


Iubiţi  credincioşi, 

Pe  temeiul  credinţei  Tatălui  Său,  Hristos  Domnul  a  vindecat  pe  „copilul 
îndrăcit  şi  chinuit  cumplit"  (Marcu  IX,  14 — 29). 

Pe  temeiul  credinţei  sutaşului  ne-evreu,  Iisus  Hristos  a  tămăduit  de  la 
distanţă  pe  robul  acestuia,  bolnav  de  paralizie  (Mat.  8,  5 — 13). 

Pe  temeiul  credinţei  unei  mame  păgîne,  a  femeii  cananeence,  Mîntuitorul 
Hristos  a  vindecat,  tot  de  la  distanţă,  pe  fiica  ei  rău  muncită  de  un  drac 
(Mat.  15,  21—28). 

Pe  temeiul  credinţei  tuturor  părinţilor  credincioşi,  milostivul  Răscumpărător 
al  neamului  omenesc,  dă  harul  botezului  la  toţi  copiii,  aduşi  la  taina  botezului, 
la  taina  naşterii  de  sus  (Ioan  3,  3). 

In  temeiul  botezului  toţi  oamenii  mari  şi  mici  sînt  născuţi  din  nou,  sînt 
născuţi  din  Duhul  Sfînt  (Ioan  3,  3,  5,  8;  Tit  3,  5).  Sf.  Apostol  Pavel  ne  atrage 
atenţia  la  marea  demnitate  ce-o  avem,  în  calitatea  noastră  de  creştini.  El  scrie 
spre  înţelepţirea  noastră:  „Căci  toţi  sînteţi  fii  ai  lui  Dumnezeu,  prin  credinţa 
în  Hristos  Iisus.  Toţi  cîţi  în  Hristos  v-aţi  botezat,  v-aţi  îmbrăcat  in  Hristos" 
(Gal.  3,  26,  27),  v-aţi  îmbrăcat  In  chipul  şi  asemănarea  dreptăţii  lui  Hristos, 
fratele  nostru  mai  mare,  născut  din  Tatăl  mai  înainte  de  toţi  vecii. 

Iubiţi  credincioşi, 


Cind  scriu  despre  fratele  nostru  mai  mare,  îmi  vine  în  minte  cuvintele 
luminatului  Apostol  Pavel,  care  fericeşte  pe  creştinii  botezaţi,  numindu-i  con¬ 
cetăţeni  cu  sfinţii  şi  casnicii  lui  Dumnezeu.  „Aşadar,  voi  nu  mai  sînteţi  nici 
străini ,  nici  oaspeţi  ai  casei,  ci  sînteţi  concetăţeni  cu  sfinţii  şi  casnicii  lui  Dum¬ 
nezeu,  adică  membrii  din  familia  lui  Dumnezeu'*  (Efes.  2,  19). 

In  cazul  dorit  că  ne-am  gîndi  mai  des  şi  mai  adînc  la  înaltele  noastre 
slujiri,  la  alesele  daruri  cu  care  sîntem  înzestraţi  —  este  de  aşteptat  să  avem 
altă  purtare  în  viaţa  noastră  particulară  şi  socială.  Ce  mult  spune  calificativul 
de  „împreună  cetăţean  cu  sfinţii  şi  membru  din  familia  lui  Dumnezeu**.  „ Cine 
este  Dumnezeu?  Este  împăratul  împăraţilor  şi  Domnul  domnitori  Ce  sînt  atunci 
casnicii  Lui,  dacă  nu  fii  şi  moştenitori  ai  lui  Dumnezeu  şi  împreună-moştenitori 
cu  Hristos,  dacă  suferim  cu  adevărat  împreună  cu  El  ca  să  fim  şi  preamăriţi 
împreună  cu  El"  (Rom.  8,  17). 

Dacă  îngerului  nostru  păzitor  i  s-ar  îngădui  să  ne  vorbească  cu  glas  tare, 
el  ne-ar  dojeni  cu  blîndeţe  şi  ne-ar  spune:  dumneavoastră  nu  se  cade  să  aveţi 
această  purtare  fără  demnitate  şi  fără  cumpăt.  Totuşi  conştiinţa  noastră  ne  face 
atenţi  la  ceea  ce  este  urît  şi  supără  pe  Dumnezeu,  din  purtarea  noastră  cea  de 
toate  zilele.  Durere,  că  de  multe  ori  conştiinţa  noastră  nu  este  luată  în  seamă 
şi  strigă  în  pustiu,  avertizează  în  zadar  —  spre  nefericirea  noastră. 

Şi  oare  cam  ce  ar  putea  să  ne  ceară  conştiinţa  noastră?  Ea  împrumută 
îndemnul  apostolic  şi  ne  zice:  „în  numele  lui  Hristos  vă  rugăm:  împâcaţi-vă  cu 
Dumnezeu "  (2  Cor.  5,  20). 

A  ne  împăca  cu  Dumnezeu,  înseamnă  a  recunoaşte  că  l-am  neglijat  pe  Tatăl 
nostru  cel  ceresc,  că  l-am  uitat  în  ceea  ce  priveşte  închinarea  şi  ascultarea  ce  i 
se  cuvin.  Intr-un  cuvînt  El,  cel  atotştiutor  şi  mare  binefăcător,  aşteaptă  să  facem 
o  bună  şi  cuprinzătoare  spovedanie,  recunoscînd  toate  alunecările  şi  abaterile 
noastre  de  pe  întregul  an  care  se  sfîrşeşte.  De  altfel,  orice  bun  gestionar  şi  res¬ 
ponsabil  asupra  a  ceea  ce  i  s-a  încredinţat  spre  chivernisire,  la  sfîrşitul  anului 
îşi  face  bilanţul  bunurilor  girate  şi  repară  lipsurile  apărute.  Hotărît:  a  ne  spovedi 
bine,  sincer  şi  serios,  înseamnă  a  ne  împăca  cu  Dumnezeu,  înseamnă  a  face  pace 
cu  Supremul  Stăpinitor  a  tot  ce  există  în  lume  şi  a  recîştiga  prietenia  şi  bună¬ 
voinţa  Lui  de  care  noi,  credincioşii,  avem  atît  de  mare  trebuinţă. 


Iubiţi  credincioşi , 


Noi,  fiecare  în  parte  şi  toţi  oamenii  de  pe  întreg  globul  pămîntesc,  avem 
trebuinţa  de  pace  pe  pămînt,  intre  neamuri  şi  popoare,  între  statele  mari,  mij¬ 
locii  şi  mici  deopotrivă.  Poporul  românesc,  năzuind  spre  pace  trainică  şi  gene¬ 
rală,  se  găseşte  în  climatul  său  apreciat  şi  cultivat  în  toate  veacurile  existenţei 
sale  multiseculare.  In  zilele  noastre,  mai  mult  ca  oricînd,  întreaga  populaţie  a 
patriei  noastre,  fără  deosebire  de  grai,  de  cultură  sau  convingeri,  militează  ală¬ 
turi  de  Preşedintele  Republicii  noastre  socialiste,  Domnul  Nicolae  Ceauşescu 
pentru  cauza  nobilă  şi  sfîntă  a  bunei  convieţuiri  dintre  toate  seminţiile  pămîn- 
tului. 

La  toate  slujbele  sfinte  din  biserică  şi  din  afară,  Biserica  noastră  strămo¬ 
şească  se  roagă  pent»ru  pacea  a  toată  lumea  şi  pentru  bunăstarea  sfintelor  ei 
aşezăminte  creştine.  Niciodată  păstorii  şi  păstoriţii  sfintei  noastre  credinţe  n-au 
uitat  de  îndemnul  Cerului,  îndreptat  cetăţeanului  credincios,  prin  scrisul  marelui 
profet  Ieremia  care  scrie:  „Sîrguiţi-vă  pentru  propăşirea  ţării  în  care  trăiţi  şi 
rugaţi-vă  lui  Dumnezeu  pentru  ea,  fiindcă  de  bunăstarea  ei  atîmă  şi  bunăstarea 
voastră"  (Ieremia  29,  7). 

De  aceea,  noi,  laolaltă  cu  toţi  fiii  noştri  sufleteşti,  stăruim  mai  departe  în 
hotârîrea  de  a  osteni  cu  bucurie  pentru  propăşirea  pe  toate  târimurile  a  poporu¬ 
lui  nostru  şi  a  Patriei  noastre  dragi,  iubitori  cu  toată  inima  a  păcii  şi  a  colabo¬ 
rării  cu  toate  popoarele  apropiate  şi  mai  îndepărtate. 

Nu  uităm  să  fim  recunoscători  lui  Dumnezeu,  care  veghează  asupra  desti¬ 
nelor  neamurilor.  Peste  cîteva  zile  vom  sărbători  împlinirea  a  40  de  ani  de  cînd 

ţara  noastră  a  devenit  republică.  In  aceste  decenii,  patria  noastră  a  cunoscut  o 
dezvoltare  economico-socială  fără  precedent,  iar  noi,  cler  şi  credincioşi,  ne-am 
bucurat  de  o  deplină  libertate  de  cult  şi  de  conştiinţă  religioasă. 

Cu  nădejdea  şi  încrederea  în  binecuvîntarea  Cerului  şi  în  osîrdia  minţii 
omeneşti,  aşteptăm  zi  de  zi  să  auzim  bune  vestiri  de  pace  şi  bună  învoire  între 
oameni  şi  popoare. 

Al  vostru  al  tuturor,  voitor  de  tot  binele  şi  pururea  către  Domnul  rugător, 

f  TEOFIL 

Arhiepiscop  al  Vadului,  Feleacului  şi  Clujului 


+  EMILIAN 

DIN  MILA  LUI  DUMNEZEU,  EPISCOP  AL  EPARHIEI  ORTODOXE  A 

ALBA  IULIEI 


Iubitului  cler ,  cinului  monahal  şi  dreptmărit orilor  creştini  din  această 
de  Dumnezeu-păzită  Eparhie ,  hart  milă  şi  pace  de  la  Iisus  Hristos  Cel  ce 
s-a  născut  din  Fecioara,  în  Betleemul  Iudeii ,  iar  de  la  smerenia  noastră, 
dragoste  părintească  şi  arhiereşti  binecuvîntâri 

„Iată  Fecioara  va  lua  în  pîntece  şi  va 
naşte  Fiu ,  şi  vor  chema  numele  lui 
Emanuel,  care  se  tîlcuieşte:  cu  noi  este 
Dumnezeu “  (Isaia  VII,  14). 


Prea  Cucernici  Părinţi, 
Cinstit  cin  monahal, 
Iubiţi  credincioşi, 


Cu  mai  bine  de  şapte  secole  înainte  de  naşterea  MSntuitorului  Iisus  Hristos, 
în  regatul  lui  Iuda,  aflat  şi  el  în  pericol  de  a  cădea  ca  şi  regatul  lui  Israel  sub 
robia  asiriană,  prin  glasul  proorocului  Isaia  răsunau  aceste  cuvinte: 

Atunci  cînd  poporul  ales  se  socotea  părăsit  de  Dumnezeul  Cel  adevărat, 
cind  primejdia  era  la  porţile  Ierusalimului,  cînd  omenirea  întreagă  se  îndepărta 
tot  mai  mult  de  Dumnezeu-Tatăl,  Creatorul,  profetul,  luminat  de  Duhul  Sfînt, 
aprindea  făclia  speranţei:  Fecioara  va  lua  în  pîntece  şi  va  naşte  Fiu  pe  Emanuel 
şi  Dumnezeu  va  fi  cu  noi. 

Aveau  să  treacă  şapte  veacuri  pînă  cînd  într-o  noapte  sfîntă,  o  noapte  de 
cumpănă  în  istoria  omenirii,  Emanuel  să  se  arate  şi  Dumnezeu  să  fie  cu  ade¬ 
vărat  între  noi. 

Dorinţa  omului  de  a-L  vedea  pe  Dumnezeu,  de  a  fi  din  nou  împreună  cu 
Dumnezeu,  în  comuniunea  din  care  el  însuşi  s-a  exclus  prin  păcat,  nostalgia 
acelui  timp  de  fericire  petrecut  în  rai  nu  l-a  părăsit  pe  om.  Dorinţa  aceasta  a 
rămas,  ca  şi  credinţa  că  omul  este  destinat  vieţii  veşnice,  iar  „viaţa  veşnică  — 
potrivit  cuvintelor  Mîntuitorului  —  este  aceasta:  Să  Te  cunoască  pe  Tine ,  sin¬ 
gurul  Dumnezeu  adevărat,  şi  pe  Iisus  Hristos  pe  Care  L-ai  trimis*4  (Ioan  XVII,  3). 

Viaţa  veşnică  şi  cunoaşterea  lui  Dumnezeu,  iată  două  realităţi  care  nu  se 
pot  despărţi  una  de  cealaltă.  De  fapt  şi  răstimpul  dintre  naştere  şi  moarte  —  cele 
două  realităţi  ale  existenţei  noastre  —  capătă  sens  numai  în  perspectiva  cunoaş¬ 
terii  lui  Dumnezeu  şi  a  vieţii  veşnice.  Dar  cum  ajunge  omul  să-L  cunoască  pe 
Dumnezeu?  Prin  înţelepciunea  sa?  Prin  mintea  sa  iscoditoare?  Prin  încrederea 
oarbă  in  puterea  sa  de  a  pătrunde  taina  Dumnezeirii?  Nu!  Ci  prin  primirea  cu 
inimă  curată  şi  cuget  luminat  de  candela  credinţei,  a  revelaţiei,  a  descoperirii 
dumnezeieşti,  a  lucrării  prin  care  Dumnezeu  se  face  cunoscut  atît  cît  ne  este 
nouă  necesar  pentru  mîntuire,  pentru  viaţa  veşnică. 

Mai  întîi  Dumnezeu  ni  se  descoperă  prin  tot  ceea  ce  a  creat;  „Cerurile  spun 
slava  lui  Dumnezeu  şi  facerea  mîinilor  lui  o  vesteşte  tăria,,t  ne  spune  Psalmistul 

David  (Ps.  XVIII),  iar  Sf.  Apostol  Pavel  subliniază  acelaşi  adevăr  prin  cuvin¬ 
tele:  „ Cele  nevăzute  ale  lui  (Dumnezeu)  se  văd  de  la  facerea  lumii  înţelegîndu-se 
din  făpturi ,  adică  veşnica  lui  putere  şi  dumnezeire “  (Romani  I,  20). 

Acest  aspect  al  descoperirii  dumnezeieşti  poartă  numele  de  revelaţie  natu¬ 
rală  însă  şi  mai  deplin  Dumnezeu  ni  se  descoperă  prin  Revelaţia  supranaturală 
cuprinsă  în  Sfînta  Scriptură  şi  Sfînta  Tradiţie. 

Revelaţia  sau  descoperirea  dumnezeiască  a  Vechiului  Testament  avea  să  se 
desăvîrşească  prin  revelaţia  Noului  Testament.  Cît  de  însemnată  a  fost  Naşterea 
Fiului  lui  Dumnezeu  din  Sfînta  Fecioară  Maria,  din  acest  punct  de  vedere,  vom 
înţelege  punînd  acest  moment  alături  de  unul  din  Vechiul  Testament. 

In  cartea  Ieşirii  ni  se  descriu  momentele  în  care  Moise  se  pregătea  împreună 
cu  întreg  poporul  să  primească  Legea  pe  muntele  Sinai.  Moise  îşi  arată  atunci 
dorinţa  sa  şi  a  poporului  de  a  vedea  faţa  lui  Dumnezeu,  de  a-L  cunoaşte  faţă 
către  faţă.  „Domnul  îi  răspunde:  Eu  voi  trece  pe  dinaintea  ta,  toată  slava  Mea . . . 
însă  faţa  Mea  nu  vei  putea  s-o  vezi  că  nu  poate  vedea  omul  faţa  Mea  şi  să 
trăiascău  (Ieşirea  XXXIII,  19 — 20),  după  ce  mai  înainte  îi  poruncise:  „Pogoară-te 
şi  opreşte  poporul ,  ca  să  nu  năvălească  spre  Domnul ,  să  vadă  slava  Lui  că  vor 
cădea  mulţi  dintre  ei“  (Ieşirea  XIX,  21).  „ Iată  aici  la  Mine  un  loc  i-a  zis  Domnul 
—  şezi  pe  stînca  aceasta.  Cînd  va  trece  slava  Mea ,  te  voi  ascunde  în  scobitura 
stîncii  şi  voi  pune  mina  Mea  peste  tine  pînă  cînd  voi  trece;  iar  cînd  voi  ridica 
mîna  Mea ,  tu  vei  vedea  spatele  Meu,  iar  faţa  Mea  nu  o  vei  vedea “  (Ieşirea  XXXIII, 
21 — 23).  „ Chipul  slavei  Domnului  de  pe  vîrful  muntelui  era  în  ochii  fiilor  lui  Israel 
ca  un  foc  mistuitor “  (Ieşirea  XXIV,  17). 

In  ieslea  din  Betleem  se  împlineşte  această  dorinţă  a  omului.  Aici  Dumne- 
zeu-Fiul,  Cel  Unul-Născut  din  Tatăl  mai  înainte  de  veci,  Cel  de  o  fiinţă  cu  Tatăl, 
prin  Care  toate  s-au  făcut,  aşa  cum  mărturisim  în  Simbolul  credinţei,  se  arată 
omenirii  întregi,  ba  mai  mult  decît  atît,  se  uneşte  cu  firea  noastră  omenească 
prin  naşterea  din  Sfînta  Fecioară  Maria.  Revelaţia  desăvîrşită  începe. 

De  aceea,  bucuria  nopţii  de  Crăciun  nu  poate  fi  comparată  cu  nici  o  altă 
bucurie.  Misterul,  taina  acestei  nopţi  în  care  sufletul  nostru  freamătă  într-o  stare 
de  fericire  unică  prin  specificul  ei:  pătrunde  în  fiecare  casă  şi  în  fiecare  inimă.  Este 
bucuria  întîlnirii,  a  reîntîlnirii  cu  Dumnezeu. 


„Raiul  cel  închis 
Azi  iar  s-a  deschis 


glăsuieşte  colindul  nostru  străbun. 


Iubiţii  noştri  fii  duhovniceşti , 


Două  aspecte,  pe  cît  de  contradictorii  pe  atît  de  impresionante  ni  se  dezvăluie 
din  tabloul  naşterii  Mîntuitorului  Iisus  Hristos:  smerenia  şi  măreţia. 

Pe  de  o  parte  vedem  pe  împăratul  Cerurilor,  pe  Făcătorul  a  toată  făptura 
născîndu-Se  într-o  iesle  sărăcăcioasă,  afară  din  cetatea  lui  David  în  care  n-a 
găsit  loc,  mai  sărac  decît  toţi  săracii. 

Pe  de  altă  parte  vedem  măreţia  momentului:  Steaua  şi  lumina  din  această 
noapte,  îngerii  cîntînd  şi  preamărind  pe  Pruncul  Iisus,  magii  şi  păstorii  alergînd 
cu  bucurie  spre  locul  sfînt. 

In  dulcele  grai  românesc  pietatea  şi  geniul  creator  al  neamului  nostru  au 
exprimat  două  realităţi  atît  de  frumos. 


„In  coliba  păstorească 
Vrut-a  Domnul  să  se  nască 
Fiul  Său  Cel  Sfînt 
Nouă  pe  pămînt 
Să  ne  mîntuiască". 


„Peştera  cea-ntunecoasă 
A  fost  a  Domnului  casă*1. 


„N-are  scutec  de-nfăşat 
Nici  hăinuţe  de-mbrăcat 
Preacurata 

Pentru  Pruncul  de-mpărat4t 

Dar  în  acelaşi  timp: 


„Steaua  sus  răsare 
Ca  o  taină  mare“ 

„Cerul  şi  pămîntul  în  cîntări  răsună 
Îngeri  şi  oameni  cîntă  împreună4* 

„O!  Ce  veste  minunată 
în  Betleem  ni  s-arată'*. 

Bogăţia  colindelor  noastre  tradiţionale  face  parte  din  tezaurul  cel  mai  de 
preţ  al  spiritualităţii  noastre  creştineşti  şi  româneşti,  de  aceea  colindele  se  cer 
cunoscute  şi  păstrate  cu  cea  mai  mare  sfinţenie. 


Iubiţi  credincioşi , 

Nădăjduim  că  şi  în  acest  an,  după  perioada  de  pregătire  din  Postul  Cră¬ 
ciunului,  cu  haina  sufletului  primenită  prin  Taina  Sfintei  Mărturisiri  şi  prin 
împărtăşirea  cu  Trupul  şi  Sîngele  Mîntuitorului,  trăiţi  clipe  de  autentică  bucurie 
creştinească. 

Această  bucurie  nădăjduim,  de  asemenea,  că  este  sporită  de  împlinirile  fie¬ 
căruia  şi  ale  întregului  nostru  popor,  din  anul  pe  care  ne  pregătim  să-l  încheiem, 
odată  cu  aniversarea  a  40  de  ani  de  la  Proclamarea  Republicii.  A  fost  un  eveni¬ 
ment  de  o  deosebită  importanţă  în  istoria  neamului  nostru,  cu  atît  mai  mult 
cu  cît  Republica  are  în  frunte  pe  întîiul  ei  preşedinte,  Domnul  Nicolae  Ceauşescu. 

Tot  în  anul  acesta  Biserica  Ortodoxă  a  aniversat  şi  împlinirea  a  1200  ani  de 
la  cel  de-al  VlI-lea  Sinod  Ecumenic  întrunit  la  Niceea  în  anul  787,  sinod  prin  care 
s-a  pecetluit  pentru  totdeauna  învăţătura  de  credinţă  a  Bisericii  noastre. 

Noul  an  în  care  vom  păşi,  şi  pe  care  ni-1  dorim  plin  de  alese  împliniri,  prin 
aniversările  lui,  va  readuce  în  conştiinţa  poporului  nostru  două  evenimente  dintre 
cele  mai  însemnate,  prin  împlinirea  a  70  de  ani  de  la  Marea  Unire  din  1918  şi  40 
ani  de  la  refacerea  unităţii  Bisericii  noastre. 

Prin  aportul  fiecăruia  la  bunul  mers  al  societăţii  zilelor  noastre  ne  împlinim 
o  datorie  de  conştiinţă  creştinească  faţă  de  semeni  şi  o  datorie  patriotică  faţă  de 
neamul  nostru  românesc. 


Jubi\i  fii  sufleteşti, 

Cu  fiecare  praznic  mare  din  cursul  unui  an  bisericesc  este  de  dorit  să  ne 
îmbogăţim,  să  ne  zidim  sufleteşte,  prin  înţelegerea  mesajului  pe  care  aceste  săr¬ 
bători  ni-1  transmit  nouă  celor  de  astăzi. 

Ce  am  putea  învăţa  de  la  sărbătoarea  Naşterii  Pruncului  Iisus? 

In  primul  rind  că  naşterea  Fiului  lui  Dumnezeu  reprezintă  dragostea  lui  Dum¬ 
nezeu  faţă  de  creatura  Sa  devenită  realitate  vizibilă,  că  taina  cea  de  nepătruns  a 
mîntuirii  noastre  ni  s-a  dezvăluit. 

Fiul  lui  Dumnezeu  a  venit  în  trup  pentru  a  se  face  frate  cu  fiecare  dintre 

noi.  şi  prin  aceasta  să  ridice  pe  toţi  cei  care-L  urmează  la  condiţia  de  fii  ai 

Părintelui  Ceresc.  Miinile  Sale  întinse  acum  spre  lume  sînt  de  fapt  braţele  părinteşti 
desfăcute  pe  Cruce,  imbrăţişînd  întreaga  omenire  în  Jertfa  sa  mîntuitoare. 

Pruncul  Iisus  s-a  născut  pentru  ca  fiecare  om  să  se  poată  recunoaşte  în  El, 

pentru  a  învăţa  de  la  El  ceea  ce  sîntem  noi  cu  adevărat,  ceea  ce  trebuie  să  ne 

străduim  să  fim. 

Fiul  lui  Dumnezeu  S-a  născut  în  smerenie,  fără  bogăţie  şi  fără  onoruri  şi 
totuşi  strălucea  de  bucurie  în  ieslea  Sa,  răspîndea  încredere  din  staulul  în  care 
S-a  născut,  era  foarte  bogat  pe  aşternutul  Său  de  paie.  Toate  acestea,  pentru  că 

are  un  Tată  pe  care  ni  L-a  descoperit,  ni  L-a  revelat  nouă  tuturor  şi  o  Maică 
Sfîntă  în  a  cărei  ocrotire  ne-a  încredinţat  pe  noi  toţi. 

Cu  aceste  gînduri  şi  simţăminte  vă  dorim  tuturor  să  petreceţi  Sfintele  sărbă¬ 
tori  ale  Naşterii  Domnului,  Anului  Nou  şi  Bobotezei,  cu  alese  bucurii  duhovniceşti, 
rugind  pe  Bunul  Dumnezeu  să  vă  dăruiască  toate  cele  de  folos  şi  împărtăşindu-vă 
arhierească  binecuvîntare. 

Al  vostru  de  tot  binele  voitor  şi  rugător  fierbinte  către  Fiul  lui  Dumnezeu 
născut  pentru  mîntuirea  noastră, 


t  EMILIAN 

Episcop  al  Alba  Iuliei 


+  VASILE 

DIN  MILA  LUI  DUMNEZEU,  EPISCOP  AL  EPISCOPIEI 

ORTODOXE  ROMÂNE  A  ORADIEI 


Iubitului  cler  şi  dreptcredincioşilor  creştini,  har,  milă  şi  pace  de  la 
Dumnezeu-T  atăl  şi  de  la  Iisus  Hristos,  Domnul  nostru,  iar  de  la  smerenia 
noastră  arhiereşti  binecuvîntări. 


„Dumnezeu  este  iubireu 
(I  Ioan  IV,  8) 


Iubiţii  mei  fii  duhovniceşti, 

Sărbătorim,  din  nou,  cu  negrăită  bucurie  Praznicul  Naşterii  după  trup  a 
Domnului  nostru  Iisus  Hristos.  Biserica  ne  cheamă  cu  osebire  în  aceste  zile  să  ne 
apropiem  în  duh  de  staulul  din  Betleem,  acolo  unde  a  venit  între  oameni  şi  pentru 
oameni  însuşi  Fiul  lui  Dumnezeu. 

Ne  cheamă  să  fim  alături  de  păstorii  de  odinioară  şi  să  ne  închinăm  cu 
credinţă  şi  evlavie  „Soarelui  dreptăţii14,  care  a  răsărit  în  lume  ca  lumea  să 
petreacă  în  lumină. 

Ne  cheamă  Biserica  să  mergem  împreună  cu  magii  de  odinioară,  care  au 
venit  călăuziţi  de  o  stea,  de  la  mari  depărtări,  fiecare  din  ţara  lui,  de  la  popoarele 
lor.  Au  venit  fiecare  pe  drumul  lor,  dar  cu  cît  se  apropiau  de  Betleem  drumurile 
li  s-au  apropiat  şi  s-au  întîlnit  cu  toţii  în  faţa  staulului  în  care  Maica  Domnului 
purta  Pruncul  dumnezeiesc  în  braţe. 

Ei  au  adus,  în  dar,  noului  împărat  ceea  ce  au  avut  ei  mai  de  preţ  —  aur, 
smirnă  şi  tămîie  — ,  înţelegînd  că  aceste  daruri  ale  firii,  din  ţara  lor,  capătă  o 
valoare  deosebită  oferindu-le  lui  Dumnezeu  şi  că  numai  prin  folosirea  lor  într-o 
slujire  mai  înaltă,  numai  dacă  sînt  puse  în  slujba  umanităţii,  pe  care  a  venit  să 
o  ridice  din  păcat  însuşi  Fiul  lui  Dumnezeu,  îşi  îndeplinesc  rostul  şi  valoarea  ade¬ 
vărată.  Fără  o  întrebuinţare  a  lor  în  scopuri  mai  înalte,  spre  binele  oamenilor,  ele 
devin  primejdioase,  acaparează,  anulează  persoana  omului  şi  îl  duce  în  robia  pati¬ 
milor  ucigătoare. 

Au  mai  înţeles  magii,  venind  la  Hristos,  că  locul  întîlnirii  şi  împăcării 
popoarelor,  dobîndirea  liniştii  şi  a  păcii  între  ele  se  poate  ajunge  prin  Hristos, 
prin  învăţătura  Lui  şi  prin  darurile  aduse  de  El  omenirii. 

Unitatea  şi  armonia  dorite  de  oameni  se  pot  realiza  în  măsura  în  care  voia 
lor  se  uneşte  cu  voia  lui  Dumnezeu,  în  măsura  în  care  ei  trăiesc  în  iubire  unii 
cu  alţii. 

Ne  cheamă  Biserica  în  aceste  zile  de  praznic  să  mergem  şi  să  cîntăm  cu 
îngerii  imnul  preamăririi  lui  Dumnezeu,  al  păcii  şi  al  bunei  înţelegeri  între 
oameni:  „ Mărire  întru  cei  de  sus  lui  Dumnezeu  şi  pe  pămînt  pace,  între 
oameni  bună  învoire “  (Luca  II,  14).  Nicicînd  nu  s-a  auzit  un  imn  ca  acesta  atît 
de  cuprinzător  şi  binefăcător  pentru  omenire. 

De  aceste  două  daruri  cereşti  a  avut  şi  are  omenirea  lipsă  neîncetat:  cunoaş¬ 
terea  şi  preamărirea  lui  Dumnezeu,  pacea  şi  buna  înţelegere  între  oameni. 

Iubiţi  credincioşi, 


întruparea  Cuvîntului  lui  Dumnezeu  descoperă  una  din  laturile  cele  mai  de 
seamă  învăţături  ale  legii  creştineşti  şi  anume  învăţătura  că  Dumnezeu  este  iubire . 

In  epistola  întîi  a  Sfîntului  Apostol  Ioan,  ucenicul  cel  iubit  al  Domnului,  care 
a  pus  capul  pe  pietul  Mîntuitorului  la  Cina  cea  de  taină,  citim  cuvintele:  „ Dum¬ 
nezeu  este  iubire ",  cuvinte  care  sînt  însuşi  centrul  descoperirii  creştine,  taina  şi 
bucuria  iubirii  lui  Dumnezeu  faţă  de  lume. 

întreg  capitolul  patru  al  acestei  epistole  este  un  imn  şi  o  mărturie  despre 
puterea  atotbiruitoare  a  iubirii  dumnezeieşti. 

Iubirea  este  de  la  Dumnezeu,  este  energia  prin  care  Dumnezeu  se  face  cu¬ 
noscut  oamenilor,  prin  care  oamenii  sînt  înfiaţi.  Dumnezeu  a  creat  lumea  din 
iubire  şi  nu  a  lăsat-o  la  voia  întîmplării,  nu  s-a  depărtat  de  ea  şi  nu  l-a  lăsat  pe 
om  singur,  ci  a  iubit-o  şi  o  iubeşte  cu  o  „iubire  veşnică41.  La  „plinirea  vremii44,  din 
iubire,  a  trimis  în  lume  pe  Unul-Născut  Fiul  Său  ca  să  mîntuiască  neamul  ome¬ 
nesc.  „Aşa  de  mult  a  iubit  Dumnezeu  lumea  încît  pe  Fiul  Său  Cel  Unul-Născut 
L-a  dat  ca  oricine  crede  în  El  să  nu  piară,  ci  să  aibă  viaţă  veşnică  (Ioan  III,  16). 

Iubirea  lui  Dumnezeu  faţă  de  lume  nu  are  sfîrşit.  Hristos  este  împreună  cu 
oamenii  prin  Duhul  Sfînt,  pe  care  L-a  trimis  în  lume.  El  a  spus  Apostolilor: 
„Iată  Eu  cu  voi  sînt  în  toate  zilele  pînă  la  sfîrşitul  veacului "  (Matei  XXVIII,  20). 

In  aceasta  se  arată  adevărul  că  Dumnezeu  este  iubire.  „Cînd  a  venit  în 
lume  Fiul  lui  Dumnezeu,  Cel  ce  era  din  veşnicie  cu  Tatăl,  atunci  s-a  arătat  în  mod 
desăvîrşit  iubirea  lui  Dumnezeu44. 

Intru  aceasta  stă  bucuria  Crăciunului,  că  Fiul  lui  Dumnezeu  a  venit  în  lume 
„să  se  nască  şi  să  crească,  să  ne  mîntuiască44. 

Astfel  dorinţa  omenirii  după  Dumnezeu  s-a  împlinit  prin  Naşterea  Domnului. 
Nu  mai  sîntem  singuri.  Nu  mai  sîntem  orfani.  „Dumnezeu  este  cu  noi44,  precum 
spune  Psalmistul  David.  Cerul  s-a  deschis  şi  oamenii  au  puterea  de  a  primi  iubi¬ 
rea  lui  Dumnezeu.  „Dumnezeu  a  sădit  în  om,  spune  Sf.  Vasile  cel  Mare,  puterea 
iubirii,  care  multiplică  iubirea  divină44.  Iar  „dacă  Dumnezeu  astfel  ne-a  iubit  pe 
noi,  şi  noi  sîntem  datori  să  ne  iubim  unii  pe  alţii44  (I  Ioan  IV,  11). 

Prin  întruparea  Fiului  lui  Dumnezeu  s-a  arătat  iubirea  cea  fără  de  margini 
a  lui  Dumnezeu,  atunci  s-a  deschis  calea  care  duce  pe  om  la  Dumnezeu;  atunci 
omul  a  ieşit  din  „peştera44  întunecoasă  a  necunoaşterii  lui  Dumnezeu,  s-a  luminat 
şi  s-a  încălzit  sufletul  omenesc  de  iubirea  cea  atotcuprinzătoare  a  lui  Dumnezeu. 

Pentru  ce  a  venit  Fiul  lui  Dumnezeu  în  lume?  se  întreabă  Sfinţii  Părinţi.  Şi 
tot  ei  răspund:  Ca  să  alunge  teama  de  moarte,  pentru  ca  mormîntul  să  devină 
„izvorul  vieţii  noastre44,  pentru  ca  să  împace  pe  om  cu  Dumnezeu,  pentru  ca  să 
deschidă  „porţile  cele  încuiate  ale  raiului44,  pentru  ca  să  biruiască  iubirea. 

Iisus  Hristos  a  părăsit  slava  cerului  şi  a  venit  în  lume,  care  nu  cunoştea  pe 
adevăratul  Dumnezeu,  ca  să  arate  iubirea  lui  Dumnezeu  şi  să  ia  asupra  Sa  păca¬ 
tele  oamenilor,  să  arate  calea  care  duce  la  Dumnezeu,  precum  însuşi  a  spus:  „Eu 
sînt  Calea,  Adevărul  şi  Viaţa 41  (Ioan  XIV,  6).  El  s-a  făcut  solidar  cu  oamenii  şi  a 
primit  moartea  pe  cruce  în  locul  lor  şi  pentru  ei. 

In  Iisus  Hristos  iubirea  a  biruit  ura  şi  păcatul,  viaţa  a  biruit  moartea.  „Noi 
iubim  pe  Dumnezeu,  fiindcă  El  ne-a  iubit,  cel  dinţii44  (I  Ioan  IV,  19). 

Dar  adevărata  iubire  de  Dumnezeu  se  arată  prin  iubirea  de  oameni:  „ Dacă 
zice  cineva:  iubesc  pe  Dumnezeu,  iar  pe  fratele  său  îl  urăşte,  mincinos  estel 
Pentru  că  cel  ce  nu  iubeşte  pe  fratele  său  pe  care  Z-a  văzut,  pe  Dumnezeu,  pe 
care  nu  L-a  văzut,  nu  poate  să-L  iubească 44  (I  Ioan  IV,  20). 

De  aceea  auzim  porunca  dumnezeiască:  „ Cine  iubeşte  pe  Dumnezeu  să  iubească 
şi  pe  fratele  săuu  (I  Ioan  IV,  21). 

Intre  iubirea  de  Dumnezeu  şi  iubirea  de  oameni  este  o  strînsă  legătură,  nu 
pot  exista  una  fără  cealaltă.  Sf.  Maxim  Mărturisitorul  spune  în  Cuvîntările  despre 
iubire  următoarele  cuvinte:  „Cel  ce  observă  în  inima  sa  o  pornire  de  duşmănie 
faţă  de  cineva,  pentru  o  ofensă  oarecare,  este  într-adevăr  străin  de  iubirea  lui 
Dumnezeu44.  Iubirea  faţă  de  Dumnezeu  şi  ura  faţă  de  cineva  sînt  incompatibile. 

Nu  trebuie  uitat  că  iubirea  faţă  de  oameni  se  arată  mai  ales  în  ceea  ce  se 
numeşte  iertarea,  iertarea  reciprocă,  pentru  că  ea  dă  naştere  la  reluarea  legăturilor 

de  întrajutorare  intre  oameni  şi  astfel  iubirea  nu  rămîne  numai  pe  buzele  oame¬ 
nilor  ci  devine  o  iubire  creatoare  de  fapte  bune.  Sfîntul  Apostol  Pavel  spune: 
„Purtaţi-vă  sarcinile  unii  altora  şi  aşa  veţi  împlini  legea  lui  Hristos “  (Gal.  VI,  2). 
Iar  legea  lui  Hristos  este  legea  iubirii.  El  însuşi  a  spus  ca  porunca  cea  mai  mare 
este:  „Să  iubeşti  pe  Domnul  Dumnezeul  tău,  cu  toată  inima  ta,  cu  tot  sufletul  tău 
şi  cu  tot  cugetul  tău.  Iar  a  doua:  Să  iubeşti  pe  aproapele  tău  ca  pe  tine  însuţi.  In 
aceste  două  porunci  se  cuprind  toată  Legea  şi  proorocii “  (Mat.  XXII,  37 — 40). 

In  vremea  noastră,  bîntuitâ  de  atitea  nelinişti  şi  primejdii  individuale  şi 
colective,  în  care  oamenii  de  bine  din  întreaga  lume  încearcă  să  alunge  norii 
intunecoşi  ai  unui  război  atomic,  întruparea  Fiului  lui  Dumnezeu  ne  aduce  încre¬ 
dere  că  forţele  binelui,  adevărului,  dreptăţii  şi  vieţii  vor  ieşi  biruitoare  împotriva 
celor  ce  vestesc  ura,  nedreptatea  şi  imaginea  întunecoasă  a  unei  morţi  atomice. 

Dacă  înainte  vreme  omenirea  dorea  cît  mai  multă  lumină  şi  răsuna  dorinţa 
de  „mai  multă  lumină",  în  zilele  noastre  dorinţa  cea  mai  fundamentală  a  sufletu¬ 
lui  omenesc  este  aceea  de  mai  multă  linişte,  mai  multă  pace,  mai  multă  iubire. 

Credincioşii  de  pretutindeni,  alături  de  toţi  oamenii  de  bine,  doresc  ca  ome¬ 
nirea  să  trăiască  în  iubire,  în  pace  şi  libertate. 

Iubirea  adusă  de  Hristos,  revărsată  în  inimile  oamenilor,  are  puterea  de  a 
risipi  întunericul  păcatului  şi  de  a  scoate  pe  oameni  din  robia  celui  rău. 

Cind  corabia  vieţii  noastre  este  ameninţată  de  primejdii,  cind  nori  negri  se 
abat  asupra  omenirii,  noi  să  nu  uităm  a  chema  într-ajutor  pe  Domnul  nostru 
Iisus  Hristos,  să  nu  uităm  a  face  tot  ce  stă  în  puterea  noastră  pentru  binele  ome¬ 
nirii,  pentru  salvarea  vieţii  ei. 

Avem  marea  datorie  de  a  vesti  mesajul  iubirii  lui  Dumnezeu,  de  a  vesti  pacea 
şi  de  a  lucra  pentru  aşezarea  şi  apărarea  păcii  in  lume 


Iubiţi  fii  duhovniceşti, 


Am  inţeles  că  pe  alocuri  oarecare  oameni  vin  pe  la  casele  dumneavoastră  şi 
vă  indeamnă  să  vă  botezaţi  a  doua  oară,  dacă  vreţi  să  vă  mîntuiţi.  Zic  ei  că  şi 
Mîntuitorul  s-a  botezat  de  către  Sfîntul  Ioan  în  Iordan  la  vîrsta  de  treizeci  de 
ani,  deci  şi  noi  ar  urma  să  ne  botezăm  la  această  vîrstă,  sau  la  majorat. 

Doresc  să  vă  arăt  că  această  învăţătură  nu  are  nici  un  temei  biblic  şi  că 
nicăieri  în  Sf,  Scriptură  nu  se  aminteşte  că  noi  trebuie  să  ne  botezăm  la  vîrsta  de 
30  de  ani,  ca  Iisus. 

Dimpotrivă,  Sfînta  Scriptură  face  deosebire  clară  între  botezul  practicat  de 
Ioan,  în  Legea  Veche,  şi  botezul  pe  care  l-a  întemeiat  Domnul  nostru  Iisus  Hristos, 
după  slăvită  Sa  înviere. 

Iată  ce  spune  însuşi  Sfîntul  Ioan  despre  acest  lucru.  El  mărturiseşte  în  faţa 
poporului  care  venea  la  Iordan  să  primească  botezul  pocăinţei:  „Eu  unul  vă  botez 
cu  apă,  dar  vine  Cel  ce  este  mai  mare  decît  mine.  Căruia  nu  sînt  vrednic  să-I 
dezleg  cureaua  încălţămintelor .  El  vă  va  boteza  cu  Duh  Sfînt  şi  cu  foc"  (Luca, 
III,  16). 

însuşi  proorocul  Ioan  recunoaşte  că  botezul  sâvirşit  de  el  nu  este  cel  în¬ 
temeiat  de  Hristos,  că  el  era  doar  o  rînduială  a  Vechiului  Testament,  un  semn  de 
curăţire  care  nu  avea  puterea  de  unire  cu  Hristos  pe  care  o  are  Taina  Botezului. 
Dacă  ar  fi  fost  adevăratul  botez,  Mîntuitorul  l-ar  fi  recomandat  mulţimilor.  Ori 
noi  ştim  din  Sfînta  Scriptură  că  după  învierea  Sa,  Iisus  a  întemeiat  Taina  Botezu¬ 
lui,  spunîndu-le  Sfinţilor  apostoli:  „Datu-Mi-s-a  toată  puterea  în  cer  şi  pe  pămînt. 
Drept  aceea,  mergînd,  învăţaţi  toate  neamurile,  botezîndu-le  in  numele  Tatălui 
şi  al  Fiului  şi  al  Sfîntului  Duh,  î nvăţîndu-le  să  păzească  toate  cîte  v-am  poruncit 
vouă,  şi  iată  Eu  cu  voi  sînt  în  toate  zilele  pînă  la  sfirşitul  veacului "  (Matei  XXVIII, 
19 — 20).  „Cel  ce  va  crede  şi  se  va  boteza  se  va  mîntui ;  iar  cel  ce  nu  va  crede  se 
va  osîndi "  (Marcu  XVI,  16). 

Taina  Botezului  este  Taina  prin  care  devenim  fii  ai  Bisericii  şi  membri  ai 
împărăţiei  lui  Dumnezeu;  este  Taina  unirii  şi  îmbrăcării  noastre  în  Hristos,  aşa 
precum  mărturisim  la  primirea  ei:  „cîţi  în  Hristos  v-aţi  botezat,  în  Hristos  v-aţi 
îmbrăcat “  (Gal.  III,  27). 

Nu  poate  fi  cineva  mădular  al  Bisericii  dacă  nu  e  botezat.  A  fi  botezat  în¬ 
seamnă  a  fi  creştin,  a  trăi  în  Hristos  şi  cu  Hristos.  In  convorbirea  Mintuitorului 
cu  Nicodim  a  arătat  însemnătatea  şi  necesitatea  Tainei  botezului  încă  de  la  venirea 
noastră  pe  lume:  „De  nu  se  va  naşte  cineva  din  apă  şi  din  duh ,  nu  va  putea  să 
vadă  împărăţia  lui  Dumnezeu “  (Ioan  III,  5).  Naşterea  din  apă  şi  duh  înseamnă 
naşterea  prin  harul  Botezului. 

Prin  Taina  Botezului  ne  naştem  ca  cetăţeni  ai  împărăţiei  lui  Dumnezeu  şi 
primim  acest  har  îndată  după  venirea  noastră  în  lume.  Prin  Botez  se  iartă  păcatul 
strămoşesc  (Rom.  V,  14;  I  Cor.  XV,  22),  cu  care  toţi  ne  naştem.  Botezul  înseamnă 
o  naştere  de  sus,  o  renaştere,  devenind  oameni  noi,  prin  moartea  şi  învierea 
Domnului,  prin  unirea  noastră  cu  Sfînta  Treime,  în  numele  căreia  primim  Botezul. 
Taina  Botezului  înseamnă  moartea  şi  învierea  noastră  în  Hristos. 

Sfinţii  Apostoli,  care  ştiau  de  la  Hristos  că  nimeni  nu  se  poate  mîntui  fără 
botez  (Ioan  III,  5),  au  botezat  de  la  început  şi  pe  copii  odată  cu  oamenii  mari. 
Ei  botează  familii  întregi,  care  cuprindeau  desigur  şi  copii.  Temnicerul  din  Filipi, 
auzind  cuvîntul  lui  Dumnezeu  din  gura  lui  Pavel  şi  Sila,  s-a  botezat  el  şi  toţi  ai  lui 
(Fapte  16,  37);  la  fel  Lidia,  auzind  cuvîntul  lui  Dumnezeu,  s-a  botezat  ea  „şi 
casa  ei“  (Fapte  16,  15);  Sfîntul  Apostol  Pavel  spune  că  a  botezat  „casa  lui  Ştefana*4 
(I  Cor.  1,  16).  Iată  atîtea  mărturii  biblice  din  care  reiese  că  de  la  începutul  Bisericii 
creştine  se  botezau  copiii.  Nici  nu  se  putea  altfel.  Iertarea  păcatelor  care  se  obţine 
prin  botez  cuprindea  şi  pe  copii,  care  chiar  dacă  nu  aveau  păcate  personale 
s-au  născut  cu  păcatul  strămoşesc,  cum  spunem  în  Psalmul  50:  „în  păcate  m-a 
născut  maica  mea". 

Mîntuitorul  însuşi  a  iubit  pe  copii,  zicînd:  „ Lăsaţi  copiii  să  vină  la  Mine  şi 
nu-i  opriţi,  că  a  unora  ca  aceştia  este  împărăţia  cerurilor “  (Matei  XIX,  14). 

Biserica  creştină  a  rînduit  de  la  început  că  pentru  credinţa  copiilor,  pe  care 
ei  nu  o  pot  exprima,  să  dea  mărturie  părinţii  şi  naşii. 

Astfel,  Hristos  vindecă  pe  sluga  sutaşului  din  Capernaum  pentru  credinţa 
stăpînului  său  (Matei  VIII,  5 — 13);  vindecă  pe  fiica  femeii  cananience  pentru 
credinţa  mamei  sale  (Matei  XV,  22 — 28),  pe  copilul  lunatec  pentru  credinţa  tatălui 
său  (Matei  XVII,  14—18). 

Cei  ce  spun  că  nu  trebuie  botezaţi  copiii  greşesc  şi  sînt.  cum  îi  numeşte  Scrip¬ 
tura,  „prooroci  mincinoşi".  Nicăieri  în  Scriptură  şi  nici  un  Părinte  bisericesc  din 
primele  veacuri  creştine  nu  a  oprit  pe  copii  de  la  Taina  Botezului.  Ce  se  alege 
cu  acei  copii  care  n-au  fost  botezaţi  şi  au  murit  înainte  de  a  fi  botezaţi?  Iată  o 
intrebare  la  care  cei  rătăciţi  de  la  dreapta  credinţă  nu  pot  răspunde. 

Ei  bine  să  ştim  că  botezul  nu  se  repetă.  Harul  ce  se  dă  prin  el  nu  poate  fi 
înlăturat.  E  mai  tare  decît  moartea.  Dacă  cineva  păcătuieşte  după  primirea  bote¬ 
zului  are  calea  iertării  lui  Dumnezeu  prin  Taina  pocăinţei  şi  se  poate  uni  cu 
Hristos  prin  Taina  cuminecăturii.  Aceasta  este  învăţătura  Bisericii,  acesta  este 
harul  ce  ni  se  dă  prin  botez  şi  aceasta  e  calea  care  ne  duce  spre  mîntuire  şi  nu  alta! 


Iubiţi  credincioşi. 

In  aceste  zile  de  mare  sărbătoare  cind  Iiristos  Domnul  ne  cercetează  şi  ne 
ridică  la  demnitatea  de  fii  ai  lui  Dumnezeu,  ca  o  mamă  bună,  Biserica  ne  îndeamnă 
să  păstrăm  unitatea  credinţei,  să  rămînem  statornici  în  legea  noastră  strămoşească, 
să  nu  ne  lăsăm  atraşi  de  învăţături  greşite  care  încearcă  să  ne  despartă  de  cre¬ 
dinţa  moşilor  şi  strămoşilor  noştri. 

Această  credinţă  ne-a  unit  şi  ne  uneşte  cu  Hristos.  In  vremurile  grele  din 
trecut,  cînd  înaintaşii  se  aflau  sub  stăpîniri  străine,  credinţa  ortodoxă  a  întins 
marama  mîngîierii  peste  durerile  neamului  şi  a  oferit  ancora  nădejdii  întru  împli¬ 
nirea  aspiraţiilor  de  libertate,  dreptate,  adevăr  şi  unitate  a  poporului  nostru. 

In  aceste  zile,  cînd  întregul  popor  se  pregăteşte  să  serbeze  cu  elan  şi  demni¬ 
tate  cea  de-a  40-a  aniversare  a  proclamării  Republicii,  cînd  ne  apropiem  să  săr¬ 
bătorim,  în  anul  ce  vine,  a  70-a  aniversare  a  marelui  ideal  de  unitate  a  poporului 
român,  de  făurire  a  statului  naţional  unitar  român  în  anul  1918,  credincioşii  Bise¬ 
ricii  noastre  sărbătoresc  împreună  cu  întreg  poporul  aceste  evenimente  istorice 

de  mare  însemnătate  pentru  istoria  patriei  şi  sînt  hotărîţi  să  sprijine  prin  muncă 
cinstită  şi  plină  de  dăruire  efortul  întregului  nostru  popor  pentru  înălţarea 
Patriei  pe  noi  culmi  de  fericire  şi  prosperitate. 

Bucurîndu-se  de  libertate  religioasă,  în  acest  timp,  Biserica  noastră  a  înfăp¬ 
tuit  dorinţa  fierbinte  de  unitate  bisericească  a  tuturor  românilor  prin  marele  act 
de  reîntregire  a  Bisericii  Ortodoxe  Române  din  Ardeal,  în  ziua  de  21  octombrie 
1948.  Coborînd  din  „strănile“  lor,  pînă  atunci  antagoniste,  după  cum  o  cereau 
străinii,  s-au  îmbrăţişat  frate  cu  frate  şi  au  intrat  sub  bolta  de  har  a  Bisericii 
Ortodoxe,  una  şi  nedespărţită,  aşa  cum  a  fost  de  la  început.  Canonizarea  sfinţilor 
români  din  anul  1955  a  fost  încă  un  rod  în  pomul  cu  multe  ramuri  şi  roade  — 
puse  în  slujba  neamului  de  către  fiii  Bisericii  străbune. 

Chipul  Patriei  noastre  s-a  înfrumuseţat  şi  a  crescut  întru  demnitate  prin 
munca  creatoare  a  întregului  nostru  popor.  Astăzi,  cum  spune  un  text  din  Scriptură, 
„ toate  sînt  noiu  şi  poporul  nostru  înscrie  o  nouă  epocă  de  propăşire. 

De  încheiere,  iubiţi  fii  sufleteşti,  vă  îndemn  să  munciţi  cu  drag  pentru  binele 
şi  propăşirea  ţării.  Trăiţi  în  iubire  unii  cu  alţii,  bucuraţi-vă,  desăvîrşiţi-vă,  mîn- 
gîiaţi-vă,  fiţi  în  iubire  de  neam  şi  lege,  „vieţuiţi  în  pace  şi  Dumnezeul  dragostei 
şi  al  păcii  va  fi  cu  voiu  (II  Cor.  XIII,  11). 

„Darul  Domnului  nostru  Iisus  Hristos,  dragostea  lui  Dumnezeu-Tatâl  şi 
împărtăşirea  Sfîntului  Duh  să  fie  cu  voi  cu  toţi*4  (II  Cor.  XIII,  14). 

Al  vostru  de  tot  binele  voitor  şi  fierbinte  rugător  către  Domnul  şi  Mîntui- 
torul  nostru  Iisus  Hristos. 


t  VASILE 
Episcopul  Oradiei 


Moment  de  seamă  in  viaţa  patriei 


TELEGRAMA 


Excelenţei  Sale 

Domnului  NICOLAE  CEAUŞESCU 
Preşedintele  Republicii  Socialiste  România 
Preşedintele  Frontului  Democraţiei  şi  Unităţii  Socialiste 


Mult  stimate  Domnule  Preşedinte  NICOLAE  CEAUŞESCU, 

Noi,  reprezentanţii  tuturor  cultelor  din  Republica  Socialistă  România,  şefi 
de  culte,  ierarhi,  clerici  şi  profesori  ai  instituţiilor  de  învăţămlnt  teologic,  parti¬ 
cipanţi  la  Conferinţa  interconfesională  festivă,  consacrată  aniversării  a  patru 
decenii  de  la  instaurarea  Republicii,  conferinţă  care  a  avut  loc  la  Bucureşti,  în 
zilele  de  3  şi  4  noiembrie  1987,  Vă  aducem  şi  cu  acest  prilej,  un  prinos  de 
profundă  recunoştinţă  pentru  exemplara  dăruire  şi  devotamentul  neţărmurit  cu 
care  Excelenţa  Voastră  promovaţi  şi  asiguraţi  dezvoltarea  continuă  a  patriei 
noastre  pe  calea  progresului  şi  bunăstării  întregului  popor,  pentru  rîvna  şi  per¬ 
severenţa  cu  care  acţionaţi  pentru  statornicirea  păcii  şi  prieteniei  între  popoare. 

în  cadrul  Conferinţei,  participanţii  la  dezbateri  au  subliniat  în  mod  unanim, 
climatul  de  libertate  religioasă  asigurat  de  statul  român,  de  dumneavoastră  per¬ 
sonal,  tuturor  cultelor,  precum  şi  faptul  că  ecumenismul  actual,  bazat  pe  res¬ 
pectul  reciproc  şi  cooperarea  dintre  culte,  reprezintă  încă  o  ilustrare  a  deplinei 
egalităţi  a  cultelor  în  raporturile  lor  cu  statul,  fără  nici  o  diferenţiere  după 
apartenenţa  confesională  sau  naţională  a  credincioşilor  lor. 

Apreciem  perspectivele  largi  deschise  de  instaurarea  Republicii,  în  con¬ 
diţiile  create  de  revoluţia  de  eliberare  socială  şi  naţională  antifascistă  şi  antiim- 
perialistă,  prin  amploarea  programelor  de  dezvoltare  al  căror  ţel  îl  constituie 
făurirea  unei  Românii  moderne,  puternice  în  care  toţi  fiii  ţării,  liberi  şi  egali 
în  drepturi  asigură  prin  munca  lor  avîntată,  viitorul  luminos  al  patriei,  prin 
realismul  profund  al  viziunii  politice  interne  şi  externe  atotcuprinzătoare  a  Exce¬ 
lenţei  Voastre,  Domnule  Preşedinte  NICOLAE  CEAUŞESCU,  recunoscut  pe  toate 
meridianele  lumii  drept  genial  gînditor  şi  om  de  stat  de  excepţie,  personalitate 
politică  ce  şi-a  pus  definitiv  pecetea  pe  întreaga  epocă  în  care  trăim. 

Noi,  conducătorii  cultelor,  clerul  şi  credincioşii  noştri,  împreună  cu  întregul 
popor,  în  cadrul  Frontului  Democraţiei  şi  Unităţii  Socialiste,  ne  exprimăm  totala 
adeziune  şi  susţinem  cu  toată  fiinţa  politica  internă  şi  externă  a  României  socia¬ 
liste  la  a  cărei  cîrmă  poporul  român  V-a  ales  în  deplină  unanimitate.  Participăm 
statornic,  cu  toate  forţele  noastre,  la  realizarea  nobilelor  idealuri  de  propăşire 
a  patriei,  de  fericire  şi  prosperitate  a  neamului  românesc.  Totodată,  împărtăşim 
pe  deplin  convingerea  Excelenţei  Voastre  că  fundamentala  condiţie  pentru  înfăp¬ 
tuirea  programelor  de  dezvoltare  multilaterală  a  patriei  o  constituie  apărarea  şi 
menţinerea  păcii,  dezarmarea  şi  reducerea  tuturor  armelor,  a  cheltuielilor  mili¬ 
tare,  asigurarea  pe  această  cale  a  viitorului  omenirii. 

De  aceea,  acordăm  o  înaltă  preţuire  acţiunilor  consecvente  şi  ferme  pentru 
pace  şi  dezarmare  întreprinse  de  România,  al  căror  strălucit  iniţiator  sînteţi 
dumneavoastră,  Domnule  Preşedinte,  şi  care  se  bucură  de  un  larg  ecou  inter¬ 
naţional. 

Privind  cu  admiraţie  chipul  nou  şi  luminos  al  României  şi  bucurîndu-ne 
de  minunatele  realizări  ale  harnicului  nostru  popor,  dobîndite  în  anii  cei  mai 

rodnici  în  înfăptuiri  ai  istoriei  patriei,  pe  care  cu  îndreptăţită  mîndrie  îi  numim 
„Epoca  Nicolae  Ceauşescu“,  ne  angajăm  să  intensificăm  întregul  nostru  aport  la 
promovarea  idealurilor  de  progres  şi  pace  ale  ţării  noastre.  însufleţiţi  de  exem¬ 
plul  minunat  al  Excelenţei  Voastre,  erou  între  eroii  neamului,  noi,  reprezentanţii 
cultelor  din  Republica  Socialistă  România,  împreună  cu  clerul  şi  credincioşii 
noştri,  bucurîndu-ne  de  reală  şi  deplină  libertate  religioasă,  Vă  asigurăm  mult 
stimate  şi  iubite  Domnule  Preşedinte,  că,  uniţi  în  cuget  şi  simţire  cu  întregul 
popor,  vom  sprijini  cu  aceeaşi  statornică  dăruire  şi  patriotism,  toate  strădaniile 
care  se  depun  spre  înflorirea  patriei  noastre  scumpe,  pentru  creşterea  şi  afir¬ 
marea  prestigiului  ei  internaţional,  pentru  triumful  păcii  în  lume. 

PARTICIPANŢII  LA  CONFERINŢA  LNTERCONFESIONALA 

A  CULTELOR  DIN  REPUBLICA  SOCIALISTA  ROMÂNIA 


IN  NUMELE  PREZIDIULUI  CONFERINŢEI 

TEOCTIST 

PATRIARHUL  BISERICII  ORTODOXE  ROMÂNE 


REPUBLICA  LA  40  DE  ANI 


Se  împlinesc  la  30  decembrie  1987  40  de  ani  de  la  instaurarea  Republicii  în 
viaţa  României.  Mulţi  dintre  noi  am  fost  martorii  evenimentului.  El  a  fost  o 
consecinţă  firească  a  noilor  stări  de  lucruri  de  după  marele  act  de  la  23  August 
1944  şi  de  după  transformările  care  au  urmat  în  anii  imediat  următori  atît  în  ţara 
noastră  cît  şi  în  Europa  şi  în  toată  lumea.  Ultimul  rege  a  plecat  printr-un  act  de 
abdicare,  dîndu-şi  seama  de  anacronicitatea  statutului  său,  şi  lăsînd  poporul  să-şi 
organizeze  viaţa  cum  va  crede  el  de  cuviinţă. 

Republica  a  însemnat  naşterea  din  nou  a  Patriei. 

Poporul  a  dovedit  că  poate  face  mai  mult  şi  mai  bine  Patriei  decît  generaţiile 
de  politicieni  de  dinainte  care  şi-au  urmărit  adesea  propriile  lor  interese,  garan- 
tîndu-şi  privilegiile,  apărînd  marea  proprietate  şi  asuprind  poporul  de  jos. 

In  40  de  ani,  Republica  a  însemnat  restaurarea  drepturilor  umiliţilor  şi  obidi¬ 
ţilor.  Proprietatea  asupra  pămîntului  a  trecut  în  mîinile  întregului  popor.  Visul  de 
aur  al  multor  generaţii,  care  părea  utopic,  s-a  împlinit  în  Republică:  toţi  au 
devenit  egali,  toţi  şi-au  recăpătat  demnitatea.  Au  dispărut  pentru  totdeauna  slugile, 
argaţii,  arendaşii,  cei  care  făceau  totul  şi  nu  se  alegeau  cu  nimic;  cei  care  munceau 
pentru  alţii  şi  trebuiau  să  mulţumească  pentru  ceea  ce  li  se  dădea  din  al  lor. 
Republica  a  adus  dreptate  pentru  cei  ce  n-au  avut-o  niciodată. 

în  40  de  ani  de  Republică,  toţi  cei  care  se  credeau  pentru  veşnicie  destinaţi 
să  trăiască  în  cocioabe,  fără  apă,  fără  cel  mai  elementar  confort,  au  putut  pătrunde 
în  apartamente  de  blocuri,  la  care  nu  îndrăzneau  nici  să  privească  pînă  atunci. 

40  de  ani  de  Republică  au  însemnat  umanizarea  muncii  şi  a  răsplăţii  ei  şi 
dispariţia  tuturor  diferenţelor  dintre  bogaţi  şi  săraci. 

40  de  ani  de  Republică  au  însemnat  instaurarea  unui  climat  de  egalitate,  în 
faţa  legii,  a  tuturor  cetăţenilor. 

Şi-apoi,  marea  operă  de  industrializarea  a  unei  ţări  predestinate  a  fi  pentru 
veşnicie  „eminamente  agricolă",  modernizarea  agriculturii,  trecerea  de  la  treieratul 
cu  cai,  la  maşină,  de  la  plugul  cu  boi  la  tractoare,  toate  s-au  înfăptuit  în  anii 
Republicii.  Canalul  Dunăre — Marea  Neagră,  declarat  o  imposibilitate  tehnică,  s-a 
demonstrat  a  fi  posibil;  metroul,  declarat  un  dezastru  dacă  s-ar  realiza  în  subsolul 
nisipos  al  Bucureştilor,  se  arată  a  fi  o  binecuvîntare.  Oraşul  şi-a  căpătat  o  faţă 
nouă. 

40  de  ani  de  Republică  înseamnă  înseninare.  înseamnă  o  nouă  cultură,  pentru 
toţi,  o  istorie  a  trecutului  povestită  cu  dreptate,  care  mîngîie  şi  entuziasmează 
sufletele  noastre! 

In  40  de  ani  de  Republică,  Bisericile  şi-au  căutat  şi  şi-au  regăsit  şi  ele  ade¬ 
vărata  vocaţie  de  „Biserici  slujitoare"  ale  lui  Dumnezeu  şi  ale  credincioşilor.  Şi-au 
reorientat  mai  ales  participarea  la  viaţa  concretă  a  credincioşilor  şi  a  societăţii, 
şi  s-au  voit,  şi  au  reuşit  să  fie  prezenţe  vii  şi  mobilizatoare,  spre  progresul  social 
şi  spre  progresul  moral.  Bisericile  din  Patria  noastră  au  înţeles  că  vocaţia  lor  e 
în  primul  rînd  asigurarea  fericirii  de  dincolo,  dar  şi  a  celei  de  aici,  descoperindu-şi 
responsabilităţi  noi  şi  chiar  grave,  cărora  înainte  nu  le  prea  dăduseră  atenţia  cu¬ 
venită.  Credincioşii  sînt  oameni  care  trăiesc  în  societate,  în  lume.  împărăţia  lui 
Dumnezeu  e  mai  întîi,  cum  a  spus  Iisus,  în  oameni,  aici.  Cine  n-o  primeşte  şi  nu 
se  situează  în  ea  de  aici,  n-o  va  găsi  nici  dincolo. 

De  aceea  Bisericile  şi  cultele  au  înţeles  să-şi  îndrepte  învăţătura  spre  creşte¬ 
rea  unor  credincioşi  buni,  buni  cetăţeni,  respectuoşi,  muncitori,  jertfelnici,  entu¬ 
ziaşti  în  crearea  unei  lumi  mai  bune  şi  mai  drepte,  alcătuită  din  oameni  desă- 
vîrşiţi,  potrivit  poruncii  Mîntuitorului:  „Fiţi  desăvîrşiţi4*. 

Bisericile  şi  cultele,  toate,  s-au  aliniat  în  primele  rînduri  ale  apărătorilor 
păcii,  potrivit  îndemnului  şi  încredinţării:  „Fericiţi  făcătorii  de  pace,  că  aceia  fiii 
lui  Dumnezeu  se  vor  chema". 

Bisericile  şi  cultele  s-au  aflat  în  permanenţă  pe  drumul  datoriei  şi  al  învă¬ 
ţăturii  lor,  descoperită  de  Dumnezeu,  şi  şi-au  conjugat  eforturile  cu  ale  tuturor 
cetăţenilor,  căci  toate  eforturile  împreună,  au  urmărit  acelaşi  ţel:  creşterea  bună¬ 
stării.  a  stării  de  mulţumire  şi  de  fericire  a  tuturor. 

în  cei  40  de  ani  de  Republică,  Bisericile  şi  cultele  au  ţinut  pasul  cu  toate 
înnoirile,  restaurîndu-şi  locaşurile  de  cult  şi  dînd  credincioşilor  hrană  sufletească, 
şi  contribuind  cu  tot  ce  au  putut  la  dezvoltarea  Ţării,  dovedindu-se  a  fi  integrate 
în  viaţa  poporului,  aşa  cum  au  fost  ele  şi  în  trecutul  îndepărtat,  întotdeauna  din 
popor,  şi  alături  de  popor,  şi  una  cu  poporul. 

40  de  ani  de  Republică  au  însemnat  eforturi  mari,  extraordinare,  jertfă, 
gîndire,  acţiuni  de  curaj,  bună  orientare  în  relaţiile  externe  pentru  menţinerea 
păcii  şi  a  colaborării  dintre  popoare  şi,  o  spun  toţi  românii,  că  toate  aceste  înfăp¬ 
tuiri  se  datorează,  îndeosebi  anilor  de  cîrmuire  a  Republicii  de  către  ilustrul 
nostru  Preşedinte  Domnul  Nicolae  Ceauşescu  şi  întregului  popor  care  l-a  urmat 
cu  dăruire  totală  în  slujba  Patriei. 

Omagiind  Republica  omagiem,  pe  cel  care  o  întrupează  astăzi,  o  simboli¬ 
zează,  şi  o  cîrmuieşte  cu  înţelepciune.  Fie  ca  anii  Republicii  să  fie  fără  de  sfîrşit, 
şi  să  trăiască  Preşedintele  mulţi  şi  fericiţi  ani. 

Dr.  ANTONIE  PLAMADEALA 
Mitropolitul  Ardealului 


ADUNAREA  FESTIVA  A  CULTELOR  DIN  PATRIA  NOASTRĂ 
CONSACRATA  ANIVERSĂRII  A  PATRU  DECENII 
DE  LA  INSTAURAREA  REPUBLICII 


Institutul  Teologic  Universitar  din  Bucureşti,  a  găzduit  în  zilele  de  3  şi 
4  noiembrie  1987,  lucrările  celei  de  a  50-a  Conferinţe  teologice  interconfesionale 
a  cultelor  creştine  din  România. 

Ziua  întîi  a  lucrărilor  a  fost  consacrată  aniversării  a  40  de  ani  de  la  procla¬ 
marea  Republicii,  iar  cea  de  a  doua  a  fost  dedicată  împlinirii  unui  sfert  de  veac 
de  la  prima  conferinţă  teologică  interconfesională. 

Momentul  jubiliar  al  proclamării  Republicii  a  fost  cinstit  de  participarea 
Prea  Fericitului  Părinte  Teoctist,  Patriarhul  Bisericii  Ortodoxe  Române,  a  mem¬ 
brilor  Sfîntului  Sinod  al  Bisericii  noastre,  a  conducătorilor  şi  reprezentanţilor 
celorlalte  culte  din  ţara  noastră.  La  lucrările  acestei  conferinţe  au  luat  parte, 
ca  şi-n  alte  situaţii  asemănătoare,  profesorii  institutelor  teologice  universitare 
din  Bucureşti,  Sibiu,  Cluj -Napoca,  Alba  Iulia  şi  Iaşi,  vicarii  administrativi,  consi¬ 
lieri,  directorii  seminariilor  teologice,  doctoranzi,  studenţi  teologi  şi  alţi  invitaţi. 

Din  prezidiul  acestei  conferinţe  festive  au  făcut  parte:  Prea  Fericitul  Părinte 
Patriarh  Teoctist,  D-l  Ion  Cumpănaşu,  Preşedintele  Departamentului  Cultelor,  Emi¬ 
nenţa  Sa  Moses  Rosen,  şeful  rabin  al  Cultului  mozaic  din  România;  Eminenţa  Sa 
Nagy  Gyula,  Episcop  al  Bisericii  Reformate,  Cluj -Napoca;  I.  P.  S.  Antonie  Plă¬ 
mădeală,  Mitropolitul  Ardealului;  D-l  Leon  Toader,  Director  în  Departamentul 
Cultelor;  I.  P.  S.  Nestor  Vornicescu,  Mitropolitul  Olteniei,  I.  P.  S.  Nicolae  Corneanu, 
Mitropolitul  Banatului;  D-l  Hans  Hermannstădter,  prim  curator  al  Bisericii  Evan¬ 
ghelice  C.A.  Sibiu;  Eminenţa  Sa  Lâszld  Papp,  Episcop  al  Bisericii  Reformate, 
Oradea;  Mgr.  Petru  Gherghel,  provicar  general  al  Arhiepiscopiei  Romano-Catolice 
Bucureşti;  I.  P.  S.  Timon  Gavrilă,  Mitropolitul  Bisericii  Creştine  de  Rit  Vechi; 
P.  C.  Arhim.  Zareh  Baronian,  vicarul  Bisericii  Armene  din  România;  Eminenţa 
Sa  Szedressy  Pâll,  Episcopul  Bisericii  Evanghelice  S..P.  Cluj-Napoca;  Eminenţa 
Sa  Kovâcs  Lajos,  Episcopul  Bisericii  Unitariene,  Cluj-Napoca;  P.  C.  Sa  Vladimir 
Marcovici,  vicar  al  Vicariatului  Ortodox  Sîrb,  Timişoara;  D-l  Dumitru  Popa,  Pre¬ 
şedintele  Cultului  Adventist  de  ziua  a  7-a;  D-l  Pavel  Bochian,  Preşedintele  Cul¬ 
tului  Penticostal;  D-l  Mihai  Huşanu,  Preşedintele  Cultului  Baptist  şi  D-l  Osman 
B.  Azis,  imamul  comunităţii  Cultului  musulman  din  Bucureşti.  Secretariatul  con¬ 
ferinţei  a  fost  compus  din:  P.  C.  Pr.  Prof.  Nicolae  Necula,  P.  C.  diac.  asist.  Ioan 
Caraza,  P.  C.  Pr.  asist.  Constantin  Coman  şi  D-l  Alexandru  Ioniţă,  de  la  Insti¬ 
tutul  Teologic  Universitar  din  Bucureşti. 

La  deschiderea  lucrărilor.  Prea  Fericitul  Părinte  Patriarh  Teoctist  a  rostit 
următoarea  cuvîntare: 

„Ne  întîlnim  astăzi ,  nu  pentru  prima  dată ,  conducători  şi  reprezentanţi  ai 
cultelor  din  ţara  noastră ,  intr-o  atmosferă  sărbătorească  plină  de  bucurie  şi  entu¬ 
ziasm,  pentru  a  cinsti  după  cuviinţă  un  moment  aniversar  de  mare  însemnătate 
şi  pentru  a  ne  afirma,  în  acelaşi  timp,  ataşamentul  nostru  statornic  şi  unanim  la 
sprijinirea  muncii  creatoare  a  poporului  român,  în  ridicarea  patriei  noastre  pe 
culmile  cele  mai  înalte  de  propăşire,  într-o  unitate  de  nezdruncinat  cu  toţi  fiii 
acestui  pămînt  binecuvîntat.  Din  primul  moment,  convins  că  sînt  în  asentimentul 
tuturor  celor  de  faţă,  să  ne  îndreptăm  gîndul  spre  mult  stimatul  preşedinte  al 
Republicii  noastre,  Domnul  Nicolae  Ceauşescu,  încredinţÎ7idu-l  de  hotărîrea  noastră 
a  tuturor  de  a  sprijini  politica  internă  şi  externă  a  conducerii  noastre  de  stat, 
iniţiativele  de  colaborare  şi  pace,  de  dezarmare  şi  apărare  a  vieţii  pe  planeta 


26 


MITROPOLIA  ARDEALULUI 


noastră,  lansate  neîncetat  in  numele  poporului  român  ele  cel  dinţii  fiu  al  său, 
recunoscut  pe  plan  mondial  ca  „erou  al  Păcii". 

Ne-am  întilnit  şi  in  alte  împrejurări,  ori  de  cîte  ori  am  simţit  nevoia  de  a  ne 
exprima  atitudinea  noastră  faţă  de  diferite  cerinţe,  sau  evenimente  din  viaţa  po¬ 
porului  român.  Asemenea  intîlniri  sînt  fireşti,  deoarece,  ca  unii  care  sîntem  ca 
fraţi  între  noi  şi  fii  ai  aceluiaşi  Tată  ceresc,  slujitori  şi  credincioşi  ai  aceluiaşi 
Dumnezeu,  care  este  Dumnezeul  vieţii  şi  al  păcii,  ne  unim  eforturile  atît  în  apă¬ 
rarea  vieţii  şi  a  păcii  în  lume  şi,  în  acelaşi  timp,  ne  înmănunchem  eforturile  în 
sprijinirea  muncii  avîntate  a  poporului  nostru,  a  înfloririi  scumpei  noastre  patrii 
Republica  Socialistă  România.  Ne  identificăm  aşadar,  cu  strădaniile  acestui  popor 
pentru  o  viaţă  tot  mai  luminoasă  şi  mai  prosperă,  simţindu-ne  părtaşi  atît  la  stră¬ 
daniile.  cit  şi  la  bucuriile  şi  izbînzile  lui. 

Adunarea  de  azi  la  care  alături  de  noi,  toţi  conducătorii  şi  reprezentanţii 
cultelor  din  România,  se  află  şi  reprezentanţii  statului  are  menirea  de  a  exprima 
părtăşia  noastră  la  popasul  aniversării  a  patru  decenii  de  la  instaurarea  Republicii 
—  eveniment  cu  adinei  şi  multiple  semnificaţii  în  viaţa  poporului  român.  După 
cum  se  ştie,  ideea  de  republică  a  hrănit,  de-a  lungul  secolelor,  lupta  şi  aspiraţiile 
multor  generaţii  dornice  să  înfăptuiască  dreptul  sfînt  al  poporului  român,  dreptul 
la  libertate,  unitate  şi  independenţă,  dreptul  de  a  fi  singurul  şi  adevăratul  stăpîn 
al  vrerilor  sale.  Deşi  măreaţă,  ideea  nu  s-a  putut  realiza  decît  în  climatul  de 
profunde  prefaceri  care  s-au  produs  în  societatea  românească  după  sfîrşitul  celui 
de-al  doilea  război  mondial.  Biruinţa  forţelor  multe  ale  omenirii  asupra  fascismului 
a  însemnat  şi  împlinirea  năzuinţelor  in  biruinţa  marilor  idei,  idei  forţă  de  dreptate 
socială  şi  mari  posibilităţi  de  a-şi  spune  însuşi  poporul  voinţa  şi  hotărîrea  asupra 
orinduirii  şi  întocmirii  vieţii  lui  sociale.  Această  biruinţă  a  însemnat  nu  numai 
zdrobirea  nazismului  şi  a  fascismului,  ci  şi  eliberarea  spiritului  şi  a  energiilor 
umane  îndreptate  spre  refacerea  chipului  întregii  omeniri  şi  spre  afirmarea  unor 
idei  generoase  care  au  crescut  şi  au  dat  roade  in  viaţa  popoarelor  lumii.  Din 
rindul  acestora  s-au  afirmat  cu  putere:  ideea  de  unitate  a  tuturor  forţelor  iubitoare 
de  pace  împotriva  factorilor  războinici,  ideea  de  libertate  şi  colaborare  a  popoa¬ 
relor  şi  ideea  de  dreptate  socială,  oglindită  in  noua  orînduire  de  republică,  orîn- 
duire  lipsită  de  asuprire  şi  inegalitate  intre  oameni  şi  alte  forme  de  obidă  şi  ex¬ 
ploatare  a  omului,  existente  in  timpul  monarhiei. 

Luîndu-şi  destinele  in  propriile  mîini,  prin  actul  istoric  de  la  23  August  1944, 
poporul  român  a  păşit  cu  încredere  pe  drumul  făuririi  unei  vieţi  noi ,  printr-o 
serie  de  mari  şi  adinei  transformări  sociale,  care  i-au  adus  un  înalt  prestigiu, 
neintilnit  în  trecutul  său.  înlăturarea  monarhiei  şi  instaurarea  Republicii  la  30  De¬ 
cembrie  1947  se  înscriu  ca  act  epocal,  care  a  marcat  o  schimbare  profundă  a  socie¬ 
tăţii  noastre  româneşti.  în  cele  patru  decenii  care  au  trecut  de  atunci,  poporul 
român  a  desfăşurat  o  vastă  activitate  creatoare,  datorită  căreia  s-au  înfăptuit  ade¬ 
vărate  prefaceri  structurale  în  toate  domeniile  vieţii  materiale  şi  spirituale  a 
poporului  român. 

Cultele  religioase  din  ţara  noastră,  păstrîndu-şi  identitatea  lor  de  credinţă  şi 
de  organizare,  şi-au  exprimat  în  mod  ferm  adeziunea  şi  loialitatea  lor  faţă  de  noile 
structuri  sociale  şi  politice  din  ţara  noastră,  avînd  convingerea  că  acestea  sînt 
împliniri  fireşti  ale  luptei  şi  năzuinţelor  de  veacuri  ale  poporului  român. 

E  vrednic  de  amintit,  în  această  privinţă,  că  numai  după  dteva  zile  de  la 
proclamarea  Republicii,  venerabilul  patriarh  Nicodim,  întîistătătorul  Bisericii  Orto¬ 
doxe  Române,  a  adresat  o  pastorală  în  care,  în  numele  Sfîntului  Sinod,  îndemna 
pe  clerici  şi  credincioşii  ortodocşi  români  să  cinstească  „forma  sau  înfăţişarea  cea 
nouă  pe  care  o  are  Statul  nostru,  Republica  Populară  Română “ . . .  formă  pe  care 
..şi-a  dat-o  însuşi  poporul “  (Pastorala  pentru  Republica  Populară  Română,  Bucu¬ 
reşti,  1948). 

La  fel,  în  pragul  celui  dinţii  an  după  proclamarea  Republicii,  fericitul  şi  de 
vrednică  pomenire  patriarhul  Justinian,  pe  atunci  mitropolit  al  Moldovei  şi  Suce¬ 
vei,  adresa  clerului  şi  credincioşilor  moldoveni  cuvînt  stăruitor  de  a  fi  alături 
de  „noua  aşezare  de  temelie  a  Statului  român, . . .  aşezare  cerută  de  înnoitoarele 
trebuinţe  ale  întronării  unei  dreptăţi  sociale,  la  care  sînt  chemaţi  toţi  oamenii 
să  se  bucure  de  binefacerile  ei,  în  egală  şi  dreaptă  măsură Iar  dteva  luni  mai 
tîrziu  cu  prilejul  alegerilor  pentru  Marea  Adunare  Naţională,  constituantă,  menite 
să  dea  ţării  noastre  prima  Constituţie  republicană,  acelaşi  mare  ierarh  îndrepta 

către  fiii  săi  duhovniceşti  o  nouă  pastorală ,  cu  căldurosul  îndemn:  „ . . .  Păşiţi  cu 
încredere  la  întemeierea  de  ţară  nouă.  Voi,  cinstiţilor  clerici  de  toate  treptele, 
lămuriţi  poporul  dreptcredincios  asupra  cuprinsului  ziditor  al  Constituţiei,  îndem- 
nîndu-l  la  sprijin . . .  Poporul  i şi  aşează  azi  temelii  noi  de  viaţă.  Fiţi  alături  de  1 
popor.  Iar  voi,  binecinstitorilor  fii  ai  Bisericii  Ortodoxe  Române,  fiţi  încredin¬ 
ţaţi  că  prin  întărirea  aşezării  democratice  a  ţării  deschideţi  drumuri  noi  către 
apărarea  dreptului  vostru  de  închinare “  (Apostolat  social,  voi.  II,  p.  85,  97). 

încrederea  deplină  în  perspectivele  luminoase  deschise  prin  instaurarea  Repu¬ 
blicii  a  fost  împărtăşită  de  slujitorii  şi  credincioşii  tuturor  cultelor  din  ţara 
noastră.  Ea  s-a  confirmat  prin  libertatea  religioasă,  înscrisă  în  Constituţia  ţării 
şi  garantată  de  către  Stat,  în  baza  căreia  s-a  asigurat  atît  libera  organizare  şi 
exercitare  a  fiecărui  cult,  potrivit  doctrinei  şi  tradiţiilor  sale,  cît  şi  deplina  egali¬ 
tate  dintre  culte.  Acest  lucru  a  dus  la  realizarea  unui  climat  de  bună  convieţuire, 
respect  reciproc  şi  prietenie  între  culte,  înlăturîndu-se  ostilitatea,  vrajba  şi  deni¬ 
grările  confesionale  atît  de  păgubitoare t  din  trecut. 

Mergînd  pe  drumul  înfrăţirii  şi  al  dragostei  pe  care  s-au  situat  toţi  cetă¬ 
ţenii  ţării  fără  deosebire  de  naţionalitate,  cimentînd  unitatea  poporului  român, 
cultele  religioase  şi-au  unit  strădaniile  lor  în  acţiuni  comune  pentru  slujirea  cre¬ 
dincioşilor  lor,  a  întregului  popor  şi  a  intereselor  obşteşti  ale  patriei.  In  noile  con¬ 
diţii  de  viaţă  create  după  instaurarea  Republicii ,  ele  şi-au  redescoperit  însăşi 
misiunea  lor  cea  mai  proprie,  aceea  de  a  sluji  lui  Dumnezeu  prin  slujba  oamenilor ,1 
deschiderea  lor  spre  viaţa  cea  nouă  din  patria  noastră  rămînînd  totdeauna  într-un 
echilibru  desăvîrşit  cu  păstrarea  specificului  lor  doctrinar. 

In  cele  patru  decenii  care  au  trecut  de  la  evenimentul  aniversar  amintit , 
spiritul  ecumenic  s-a  dezvoltat  tot  mai  larg,  concretizîndu-se  în  acel  „ecumenism 
local",  care  a  devenit  o  tradiţie  binecuvîntată  în  viaţa  cultelor  din  România. 
Apropierea  şi  conlucrarea  frăţească  dintre  culte  a  slujit  nu  numai  cauza  unităţii 
creştine,  ci  şi  pe  aceea  a  apropierii  şi  unităţii  noastre  în  eforturile  comune  prin 
înfrăţirea,  pe  plan  intern,  în  muncă  a  credincioşilor  de  diferite  naţionalităţi,  în 
vederea  sprijinirii  operei  de  zidire  a  noii  societăţi  româneşti  şi  a  afirmării  presti¬ 
giului  ţăriii  noastre  în  lume.  In  egală  măsură,  acest  spirit  ecumenic  românesc  s-a 
făcut  cunoscut  şi  peste  hotarele  ţării,  prin  contribuţia  de  valoare  a  teologilor 
români  de  diferite  confesiuni  la  soluţionarea  unor  probleme  legate  fie  de  înfăp¬ 
tuirea  unităţii  creştine  văzute,  fie  de  realizarea  marilor  aspiraţii  ale  lumii  contem¬ 
porane  spre  pace,  apropiere,  colaborare  şi  progres. 

Roadele  bogate  de  care  s-au  împărtăşit  toate  Bisericile  şi  cultele  din  ţara 
noastră  în  anii  Republicii  s-au  concretizat,  pe  lingă  cele  arătate  mai  sus,  şi  prin 
conferinţele  teologice  inter  confesionale ,  iniţiate  cu  25  de  ani  in  urmă  şi  desfă¬ 
şurate  neîntrerupt  pînă  astăzi,  ca  o  salbă  de  mare  preţ  în  zestrea  comună  a  teo¬ 
logiei  noastre  româneşti.  In  atmosfera  însufleţită  a  muncii  unite  a  poporului 
nostru  pentru  afirmare,  pe  multiple  planuri,  a  capacităţii  sale  creatoare,  ne-am 
simţit  şi  noi  chemaţi  să  slujim  împreună,  cu  forţe  unite,  principiile  fundamentale 
ale  credinţei  noastre,  în  care  se  cuprind  pacea,  apropierea,  înfrăţirea,  dreptatea  şi 
dragostea  între  oameni,  indiferent  de  naţionalitate  sau  credinţă.  Experienţa  noastră, 
încununată  an  de  an  cu  frumoase  realizări ,  a  fost  utilă  fiecăruia,  dar,  mai  mult 
decit  atît.  ea  a  devenit  pilduitoare  şi  pentru  alte  Biserici  şi  confesiuni  creştine  de 
peste  hotare,  care  au  descoperit  în  ecumenismul  românesc  un  model  superior, 
dinamic  şi  eficient  al  desfăşurării  lucrării  creştine  în  lumea  contemporană. 

înălţătorul  popas  aniversar  al  celor  patru  decenii  de  la  întemeierea  Republicii 
se  împleteşte  în  mod  fericit  cu  împlinirea  unui  sfert  de  veac  de  existenţă  neîn¬ 
treruptă  a  Conferinţelor  noastre  teologice  interconfesionale,  ajunse  astăzi  la  cea 
de  a  50-a  sesiune  a  Iqt _ _  4  ° 

Prezejrţcţsfmtuziastă  d~l£îsericilor  şi  a  cultelor  din  România  la  acest  impresio -  ,<  .y 
nani  fubîlcu^rea  să  afirme  hotărîrea  noastră  a  tuturor  de  a  oferi  un  spor  de  noi 
strădantT'pe  altarul  slujirii  patriei  şi  poporului  nostru.  Sîntem  conştienţi  de  faptul  r 
că  în  anii  Republicii  ne-am  împărtăşit  din  roadele  celor  mai  alese  împliniri  ale 
muncii  stăruitoare  a  întregului  popor  român  şi  considerăm  de  datoria  noastră  să 
mărturisim  că  acest  lucru  îl  datorăm  înţelegerii  largi  şi  înţelepciunii  cu  care  Con¬ 
ducerea  noastră  de  stat,  personal  preşedintele  ţării.  Domnul  Nicolae  Ceauşescu, 
a  acordat  posibilităţi  de  desfăşurare  a  lucrării  cultelor  în  noua  orinduire  socială  a 
patriei. 

Cunoaştem  cu  toţii,  iubiţi  fraţi ,  că  înţeleaptă  noastră  Odrmuire  de  stat  pre¬ 
ţuieşte  aportul  pe  care  cultele  pot  şi  trebuie  să-l  aducă  la  înflorirea  necontenită 
a  ţării.  Slujitorii  cultelor  se  bucură  de  cinstirea  de  a  face  parte  din  cele  mai  înalte 
foruri  de  conducere  ale  poporului  nostru  ca  Marea  Adunare  Naţională  şi  Frontul 
Democraţiei  şi  Unităţii  Socialiste  etc.  Se  cuvine  drept  aceea  să  ne  arătăm,  prin 
cuvînt  şi  faptă,  recunoştinţa  adincă  şi  iubirea  neţărmurită  pentru  patria  şi  poporul 
nostru.  La  acest  ceas  de  sfîntă  evocare,  ne  unim  glasurile  împreună  cu  toţi  fiii 
pămintului  românesc  străbun  în  hotărîrea  de  a  ne  dărui  tot  ceea  ce  avem  mai 
bun  pentru  înălţarea  şi  înflorirea  continuă  a  patriei  noastre  dragi,  Republica 
Socialistă  România ", 

In  numele  cultelor  religioase  din  Patria  noastră  Înalt  Prea  Sfinţitul  Dr. 
Nicolae  Comeanu,  Mitropolitul  Banatului  a  rostit  conferinţa  jubiliară,  cu  tema: 

Cultele  din  Republica  Socialistă  România  la  4  decenii  de  la  instaurarea  Repu¬ 
blicii,  în  climatul  de  libertate  religioasă  asigurat  de  statul  român.  Aportul  patriotic 
al  cultelor  pentru  înfăptuirea  programelor  de  dezvoltare  economico -socială  a  patriei 
şi  afirmarea  continuă  a  prestigiului  României  in  relaţiile  internaţionale11 . 

înalt  Prea  Sfinţitul  Nicolae,  Mitropolitul  Banatului  releva  printre  altele,  că, 
anii  ce  au  trecut  de  la  proclamarea  Republicii  reprezintă  „tot  atîtea  strălucite 
biruinţe  pentru  patria  şi  poporul  nostru,  împlinirea  visului  de  veacuri  al  eliberării 
sale  sociale,  pentru  care  au  luptat  şi  s-au  jertfit  generaţii  după  generaţii".  Ideea 
de  republică  a  izvorît  din  aspiraţia  spre  libertate,  dreptate,  şi  neatîrnare,  idealul 
republican  a  fost  un  adevărat  far  care  a  luminat  calea  poporului  nostru  în  cursul 
istoriei  sale  zbuciumate.  Deşi  ideea  de  republică  „străbate  ca  un  filon  de  aur 
gîndirea  şi  faptele  patrioţilor  celor  mai  luminaţi"  ea  s-a  putut  materializa  doar 
după  victoria  insurecţiei  naţionale  din  memorialul  august  1944,  urmată  de  instau¬ 
rarea  primului  guvern  democratic  la  6  martie  1945  şi  apoi  abolirea  monarhiei,  la 
30  decembrie  1947  cînd  a  avut  loc  proclamarea  Republicii  „întreaga  putere  în  stat 
fiind  preluată  atunci  de  clasa  muncitoare". 

In  continuare  sînt  menţionate  o  parte  din  strălucitele  victorii  obţinute  de 
poporul  nostru  pe  drumul  făuririi  unei  vieţi  noi,  libere  şi  demne:  naţionalizarea 
principalelor  mijloace  de  producţie,  dezvoltarea  industrială  a  ţării,  cooperativi¬ 
zarea  agriculturii,  electrificarea  ţării,  dezvoltarea  culturală  prin  obligativitatea  şi 
generalizarea  învâţâmîntului,  înfiinţarea  de  noi  şcoli.  Perioada  ce  a  urmat  după 
anul  1965  cu  toate  realizările  sale  măreţe  poartă  pecetea  gindirii  novatoare,  profund 
creatoare  a  Domnului  Nicolae  Ceauşescu,  Preşedintele  Republicii  Socialiste  România. 

Legile  ţârii  noastre,  proclamînd  şi  asigurînd  egalitatea  în  drepturi  a  tuturor 
cetăţenilor,  au  determinat  dezvoltarea  unor  raporturi  armonioase  între  toate  na¬ 
ţionalităţile  conlocuitoare.  Statul  nostru  asigură  egalitatea  tuturor  cetăţenilor  indi¬ 
ferent  de  convingeri  sau  credinţă.  „Deşi  prin  constituţiile  din  1923  şi  1938,  ca  şi 
prin  legea  cultelor  din  1928,  se  proclama  în  mod  abstract  libertatea  şi  egalitatea 
tuturor  cultelor  religioase,  în  realitate  respectivele  legiuiri  cuprindeau  numeroase 
discriminări  şi  restricţii  în  ceea  ce  priveşte  libera  manifestare  a  credinţei  şi  chiar 
existenţa  unora  dintre  culte".  Pe  baza  noii  Constituţii  a  ţării,  îndată  după  instaura¬ 
rea  Republicii,  s-a  procedat  la  definirea  printr-o  lege  a  noului  regim  de  libertăţi  şi 
drepturi  religioase  egale  pe  seama  tuturor  cultelor  religioase.  Articolul  30  din  Con¬ 
stituţia  ţării  noastre  ca  şi  Legea  pentru  regimul  general  al  cultelor  crează  cadrul 
legal  al  activităţii  cultelor,  conţinînd  prevederi  în  legătură  cu  libertăţile  religioase. 
Confesiunile  din  Patria  noastră  sînt  egale  în  faţa  legii  şi  între  ele  însele,  nu  există 
Biserici  dominante  sau  privilegiate  şi  Biserici  minoritare. 

Iar  „raporturile  dintre  stat  şi  cultele  religioase  sînt  întemeiate  în  Republica 
Socialistă  România  pe  respectul  reciproc,  pe  neamestecul  din  partea  statului  în 
problemele  vieţii  religioase  interne  şi  pe  respectarea  de  către  culte  a  legilor  ţării". 

Apoi  înalt  Prea  Sfinţia  Sa  arăta;  „Noua  situaţie  creată  cultelor  religioase  de 
Republica  noastră  s-a  repercutat  pozitiv  asupra  activităţii  lor,  aceasta  cunoscînd 
îmbunătăţiri  şi  sporiri  apreciabile.  Fiecare  dintre  noi  am  putea  exemplifica  cu  fapte 
acest  adevăr,  toate  cultele  desfâşurîndu-şi  azi  activitatea  în  climatul  deplinei  liber¬ 
tăţi  religioase  consfinţită  şi  garantată  de  stat.  Bucurîndu-se  de  condiţiile  oferite  şi 
ţinînd  seama  de  noile  realităţi  şi  structuri  sociale  întemeiate  în  viaţa  credincio¬ 
şilor  şi  întregului  popor,  în  acelaşi  timp  păstrînd  fiecare  specificul  propriu,  cultele 
s-au  putut  organiza  în  pas  cu  noile  cerinţe  ale  credincioşilor  şi  vremii  actuale".  Un 
aspect  absolut  nou  pe  care  l-a  adus  cu  sine  orînduirea  actuală  din  ţara  noastră  este 

„frăţietatea  intercultică**,  căci  au  fost  create  premize  favorabile  pentru  relaţiile  de  , 
autentic  respect  reciproc  şi  cooperare  între  ele.  „Aş  îndrăzni  —  a  spus  I.  P.  S.  Sa  — 
să  afirm  că  ecumenismul  noi  l-am  învăţat  de  la  orînduirea  noastră  nouă  care  a 
creat  cadrul  unor  relaţii  de  perfectă  egalitate  şi  colaborare  frăţească4*.  ' 

Slujitori  şi  reprezentanţi  ai  cultelor  religioase  dîn  Patria  noastră  sînt  aleşi 
deputaţi  în  Marea  Adunare  Naţională  sau  participă  ca  membri  activi  în  Frontul 
Democraţiei  şi  Unităţii  Socialiste  şi  în  Consiliul  National  al  acestui  larg  forum  al 
naţiunii  noastre. 

Un  rol  însemnat  împlinesc  slujitorii  cultelor  în  acţiunea  de  păstrare  a  patri¬ 
moniului  cultural  naţional,  căci  aproximativ  60%  din  valorile  naţionale  de  artă 
şi  cultură  se  află  în  posesia  cultelor.  ^ 

In  finalul  conferinţei  aniversare  I.  P.  S.  Dr.  Nicolae  Corneanu  spunea:  „ . . .  asi¬ 
gurăm  înalta  conducere  de  stat  că,  uniţi  în  cuget  şi  simţire  cu  întregul  popor,  vom 
sprijini  şi  în  viitor  cu  statornică  însufleţire  şi  zel  patriotic  toate  strădaniile  depuse 
pentru  înflorirea  patriei  şi  creşterea  prestigiului  ei  în  lume.  Privind  cu  admiraţie 
chipul  nou  şi  luminos  al  României  şi  bucurîndu-ne  de  minunatele  realizări  ale 
harnicului  nostru  popor,  dobîndite  în  anii  glorioşi  de  viaţă  republicană,  făgăduim  să 
ne  aducem  şi  de  acum  înainte  întregul  aport  la  promovarea  idealurilor  de  pace  şi 
progres  ale  ţării  noastre**. 

După  o  scurtă  pauză,  cînd  s-au  înscris  la  secretariatul  Conferinţei  mai  mulţi 
participanţi  pentru  luările  de  cuvînt,  lucrările  au  continuat  sub  conducerea  D-lui 
Episcop  Nagy  Gyula,  al  Bisericii  Reformate  Cluj -Napoca.  Din  intervenţia  sa,  pe 
marginea  referatului  audiat,  reţinem  următoarele:  „Gîndindu-mă  la  cei  40  de  ani 
ai  Republicii,  cu  conştiinţa  curată  pot  mărturisi  şi  de  această  dată  şi  în  acest  cadru, 
că  Bisericii  mele  Reformate,  ca  uneia  dintre  cele  mai  numeroase  după  Biserica 
Ortodoxă  Română,  bunele  legi  ale  patriei  noastre  socialiste  i-au  asigurat  libertatea 
religiei  şi  a  conştiinţei ...  In  virtutea  acestei  libertăţi  Biserica  Reformată  a  avut 
posibilitatea  de  a  păstra  şi  cultiva  sfînta  credinţă  a  strămoşilor  noştri.  Am  avut 
posibilitatea  să  ne  păstrăm  bisericile,  mai  mult,  am  construit  30  de  biserici  şi  case 
de  rugăciune  noi!  Le-am  restaurat  pe  cele  vechi,  iar  la  restaurarea  bisericilor 
monumente  istorice  am  fost  ajutaţi  cu  multe  milioane  de  lei  de  către  stat. 

In  bisericile  noastre,  preoţii  pot  sluji  liberi  şi  nestingheriţi,  conform  tradiţiei 
reformate.  Nici  slujirea  în  afara  Bisericii  nu  a  avut  niciodată  nici  un  impediment. 
Am  avut  posibilitatea  de  a  educa  tineretul  conform  credinţei  noastre  sfinte.  Am 
ţinut  ore  de  catehizare  şi  pregătire  a  confirmării  aşa  cum  ne-o  cere  rînduiala  Bise¬ 
ricii  noastre.  Am  avut  posibilitatea  de  a  ţine  liberi  ore  biblice  de  explicare  a  Sf. 
Scripturi  şi  de  a  îngriji  sufleteşte  de  familiile  reformate.  Vizitarea  şi  păstorirea 
lor  de  către  preoţi  a  avut  loc  în  mod  constant  şi  nestingherit. 

Biserica  mea  reformată,  preoţii  şi  întîistătătorii  ei,  împreună  cu  enoriaşii 
noştri,  cu  cele  mai  nobile  sentimente,  am  fost  şi  sîntem  totdeauna  lîngă  popor  şi 
pentru  popor,  pentru  bunăstarea  şi  folosul  lui“. 

înalt  Prea  Sfinţitul  Dr.  Antonie  Plămădeală ,  Mitropolitul  Ardealului  a  rostit 
o  bogată  cuvântare  care  va  fi  publicată,  in  extenso,  în  paginile  acestei  reviste. 

In  intervenţia  sa  Mgr.  Petru  Gherghel ,  provicar  general  al  Arhiepiscopiei 
romano -catolice,  Bucureşti ,  a  spus  între  altele:  „Acum  cînd  întreaga  noastră  ţară 
se  află  în  clipe  de  fericită  sărbătoare,  prăznuind  patru  decenii  de  la  proclamarea 
Republicii,  cînd  se  preamăresc  şi  cinstesc  faptele  de  vitejie  ale  înaintaşilor  noştri 
dintotdeauna  şi  de  azi,  acum  cînd  privim  cu  mîndrie  la  toate  realizările  bravului 
nostru  popor  de  la  loraşe  şi  sate,  cînd  răsună  puternic  ecoul  plăcut  al  bilanţului  şi 
al  analizei  la  toate  nivelurile,  acum  şi  noi  creştinii,  fii  credincioşi  ai  acestui  vrednic 
popor,  care  purtăm  acelaşi  nume  şi  avem  acelaşi  sînge,  nu  putem  rămîne  pasivi  şi 
în  afara  suflului  ce  ne  înconjoară  de  pretutindeni . . . 

Ca  slujitor  al  Bisericii  Romano-Catolice  din  România . . .  mă  fac  glasul  celor 
pe  care  îi  reprezint  aici,  catolicii  moldoveni  şi  mă  înscriu  cu  bucurie  între  toţi 
acei  care  cinstesc  memoria  înaintaşilor  noştri,  memoria  celor  patru  decenii  de  la 
instaurarea  Republicii  şi  exprim  sentimentul  de  cinstire  şi  preţuire  pentru  toţi 
oamenii  de  bunăvoinţă,  pentru  toţi  fraţii,  pentru  autorităţi  şi  pentru  Preşedintele 
ţării  —  care  se  află  în  fruntea  acestui  brav  popor  de  români . . . 

Cînd  fac  acest  lucru  am  în  memorie  bilanţul  atîtor  realizări,  de  Ia  munte  la 
mare,  de  la  sat  la  oraş,  de  pretutindeni4*. 

D-l  Dr.  Kovăcs  Lajos,  Episcopul  Bisericii  Unitariene  CIuj-Napoca  a  arătat, 
mai  întii,  că  libertatea  conştiinţei  şi  libertatea  religioasă  sînt,  în  ţara  noastră,  o 
realitate.  In  continuare  a  spus:  „Conducerea  Bisericii  noastre  şi  comunitatea  cre¬ 
dincioşilor  noştri  privesc  cu  sinceră  admiraţie  şi  bucurie  măreaţa  muncă  de  creaţie 
care  în  Republica  Socialistă  România  —  sub  îndrumarea  înţeleaptă  a  D-lui  Nicolae 
Ceauşescu,  preşedintele  Statului  nostru  —  este  în  curs,  cu  conlucrarea  conştientă 
şi  entuziastă  a  poporului  român  şi  a  naţionalităţilor  conlocuitoare  şi  care  pe  zi  ce 
trece,  face  ca  viaţa  noastră  să  fie  mai  frumoasă,  mai  bună  şi  mai  fericită.  In 
această  muncă  eroică  şi  măreaţă  şi  Biserica  noastră  prin  credincioşii  ei  a  parti¬ 
cipat  şi  doreşte  să  participe  şi  in  viitor  în  măsură  şi  mai  accentuată. 

E  necesar,  ca  alături  şi  în  conlucrare  cu  celelalte  Biserici  frăţeşti,  noi  con¬ 
ducătorii  şi  credincioşii  Bisericii  Unitariene.  în  spiritul  poruncii  Evanghelice,  să 
luptăm  şi  să  ne  rugăm  ca,  idealurile  şi  năzuinţele  de  pace  ale  omenirii  să  triumfe 
asupra  spiritului  războiului,  al  forţei  şi  al  urii. 

Biserica  noastră  se  va  strădui  şi  în  viitor  cu  puteri  neprecupeţite,  ca  preoţii 
şi  credincioşii  săi  prin  munca  lor  obştească  cinstită,  prin  rugăciunile  şi  prin  împli¬ 
nirea  obligaţiilor  lor  cetăţeneşti,  să  slujească  binele,  propăşirea  şi  progresul  patriei 
noastre  iubite**. 

D-/  Iians  llermannstădter,  prim  curator  al  Bisericii  Evanghelice  C.A.  Sibiu 
releva  între  altele:  „Fie-mi  permis  să  mă  folosesc  de  ocazia  acestei  conferinţe  teo¬ 
logice  interconfesionale  jubiliare  pentru  a  exprima  deplina  noastră  gratitudine,  a 
credincioşilor  şi  slujitorilor  Bisericii  Evanghelice  de  confesiune  augustană  faţă  de 
condiţiile  de  excepţie  create  de  statul  român  după  momentul  de  referinţă  din  30 
decembrie  1947,  pentru  fiinţarea  Bisericii  noastre  conform  menirii  ei  în  acest  spa¬ 
ţiu  geografic  şi  al  timpului  pe  care  îl  trăim'*.  In  finalul  intervenţiei  sale  vorbitorul 
a  spus:  „Aceşti  40  de  ani  ce  s-au  scurs  de  la  istorica  dată  de  30  decembrie  1947  nu 
constituie  doar  40  de  ani  de  existenţă  a  Republicii,  dar  şi  40  de  ani  de  existenţa 
bogată  şi  profund  înnoitoare  a  oamenilor  de  pe  pămîntul  Republicii,  a  noastră,  a 
fiecăruia,  deoarece  doar  aceşti  oameni  au  putut  făuri  o  nouă  orînduire  socială, 
dreapta  şi  egală  pentru  toţi,  de  belşug  şi  bunăstare,  aşa  cum  se  înfăţişează,  azi,  în 
preajma  sărbătoririi  a  patru  decenii  de  existenţă  a  statului  democratic  de  tip 
socialist*4. 

în  cuvintul  rostit  de  Înalt  Prea  Sfinţitul  Dr.  Nestor  Vornicescu,  Mitropolitul 
Olteniei  a  fost  subliniată  activitatea  de  sprijinire  a  aşezărilor  noi  din  Patria  noastră 
de  către  slujitorii  Bisericii  noastre  strămoşeşti,  ca  şi  slujitorii  şi  credincioşii  tuturor 
cultelor  din  ţara  noastră.  Ei  s-au  angajat  cu  entuziasm  în  efortul  întregului  popor 
român  pentru  progresul  şi  dezvoltarea  ţării.  I.  P.  S.  Sa  a  precizat  că  Mitropolia 
Olteniei  este  o  ctitorie  contemporană,  fiind  reînfiinţată  în  1949.  Mitropolia  Olteniei, 
prin  ierarhii  şi  preoţii  săi,  a  povăţuit  şi  îndemnat  pe  credincioşii  din  această  parte 
a  ţării  pentru  dezvoltarea  social-economică  a  ţării.  In  finalul  acestui  cuvînt  I.  P.  S. 
Sa  spunea:  „Noi  ştim  că  viaţa  creştinului  autentic  nu  presupune  izolare,  ci  anga¬ 
jare  pentru  idealurile  nobile  ale  oamenilor  de  pretutindeni,  locul  întîi  ocupîndu-1 
realizarea  păcii.  Mitropolia  Olteniei,  ca  întreaga  Biserică  Ortodoxă  Română,  alături 
de  celelalte  culte  şi  împreună  cu  întregul  popor  exprimă  deplina  adeziune  la  toate 
iniţiativele  iubitului  nostru  Preşedinte  Domnul  Nicolae  Ceauşescu'*. 

D-l  Szedressy  Paul,  Episcop  al  Bisericii  Evanghelice  S.P.  Cluj-Napoca,  eviden¬ 
ţiind  faptul  că  Bisericile  şi  cultele  recunoscute  în  ţara  noastră  au  o  poziţie  bine 
definită,  a  spus:  „Fiecare  Biserică  sau  cult  este  integrat  comunităţii  pe  trei  planuri: 
pe  planul  legăturilor  cu  celelalte  Biserici  şi  culte  religioase  din  ţară,  pe  planul 
societăţii  în  întregimea  ei,  ca  şi  pe  planul  unor  unităţi  sociale  restrînse  (sat,  comună 
sau  oraş) . . .  Noi  dorim  să  colaborăm  frăţeşte  cu  toţi  reprezentanţii  sau  membrii 
Bisericilor  şi  cultelor  din  ţara  noastră,  să  ne  aducem  aportul  la  bunul  mers  al 
lucrurilor  din  satele,  comunele  şi  oraşele  în  care  Biserica  noastră  îşi  desfăşoară 
activitatea. 

A  sluji  pe  omul  de  lingă  noi,  este  ţelul  nostru,  un  aport  pozitiv  pe  care  dorim 
sâ-1  aducem  prin  activitatea  noastră  ca  o  parte  importantă  din  slujirea  noastră. 
Prin  natura  lucrurilor  omul  de  lîngă  noi  este  în  primul  rînd  cel  care  face  parte 
din  acea  familie  mare,  pe  care  o  numim  patrie  şi  pe  care,  împreună,  dorim  să  o 
vedem  cit  mai  frumoasă  şi  mai  înaintată  pe  calea  progresului  şi  bunăstării. 

P.  C.  Arhim.  Dr.  Zar  eh  Baronian,  vicar  administrativ  al  Arhiepiscopiei  Armea - 
no-Gregoriane  a  exprimat  cuvînt  de  gratitudine  în  numele  I.  P.  S.  Arhiepiscop 

Dyrair  Mardichian,  al  fiilor  şi  slujitorilor  Episcopiei  Armene  faţă  de  această  ţară 
binecuvîntată,  faţă  de  poporul  dreptcredincios  român.  în  finalul  intervenţiei  sale 
a  spus:  „Acum,  cînd  sîntem  aici,  pentru  a  omagia  40  de  ani  de  la  proclamarea 
scumpei  noastre  patrii  comune  —  ca  Republică  —  aducem  cuvînt  de  mulţumire 
şi  omagiul  nostru,  împreună  cu  cele  mai  calde  urări,  bravului  nostru  popor 
iubitor  de  pace,  harnic  şi  gospodar,  avînd  în  frunte  pe  bravul  conducător  al 
ţării  noastre,  Domnul  Nicolae  Ceauşescu,  pentru  marile  realizări  pe  care  le-a 
înfăptuit  şi  le  va  înfăptui  în  istorie  spre  binele  nostru  al  tuturor**. 

In  numele  credincioşilor  musulmani  de  naţionalitate  turcă,  tătară  şi  albaneză 
a  luat  cuvîntul  DL  Osman  B.  Azis,  imamul  geamiei  din  Bucureşti.  Vorbitorul  a 
spus  printre  altele:  „Deplina  libertate  religioasă  de  care  se  bucură  cultul  şi  cre¬ 
dincioşii  musulmani  din  România  exercita  o  deosebită  influenţă  asupra  activităţii 
şi  atitudinii  lor  ca  cetăţeni  loiali  ai  statului  nostru.  Prin  munca  şi  devotamentul 
lor  faţă  de  patria  în  care  trăiesc  credincioşii  musulmani  sprijină  activ  eforturile 
constructive  ale  întregii  societăţi  pentru  dezvoltarea  multilaterală  a  României 
socialiste,  contribuie  la  înârirea  unităţii  întregului  popor,  sprijină  cu  mijloacele  lor 
specifice  politica  externă  a  ţării  de  colaborare  între  toţi  oamenii,  de  instaurare 
a  păcii  şi  bunei  înţelegeri  între  toate  popoarele  lumii**. 

Dl.  Pavel  Boghian ,  preşedintele  Cultului  Penticostal  a  adus  la  acest  jubileu 
cuvîntul  de  omagiere  din  partea  slujitorilor  şi  adepţilor  acestui  cult.  A  spus  între 
altele:  „Contribuim  cu  toată  dragostea  la  întărirea  ecumenismului,  a  bunei  înţelegeri 
cu  toate  cultele,  cu  toate  naţionalităţile  şi  sîntem  hotărîţi  ca  în  unitate  să  facem 
tot  ce  este  necesar  pentru  prosperitatea  patriei  şi  pentru  biruinţa  păcii  in  lume. 
Avem  o  recunoştinţă  deosebită  faţă  de  conducerea  Statului  nostru  socialist,  pentru 
libertatea  religioasă  de  care  ne  bucurăm**.  După  ce  enumera  o  serie  de  realităţi 
din  activitatea  şi  viaţa  cultului  pe  care  îl  conduce  vorbitorul  a  încheiat  alocuţiunea 
sa  spunînd:  „ ...  ne  străduim  să  aducem  o  contribuţie  cît  mai  valoroasă  la  între¬ 
girea  şi  prosperitatea  Republicii  Socialiste  România  şi  la  ridicarea  prestigiului  ei 
în  lume.  Cunoscînd  activitatea  neobosită  pe  care  o  desfăşoară  Domnul  Nicolae 
Ceauşescu,  preşedintele  Republicii  noastre,  pentru  realizarea  dezarmării  şi  a  păcii 
în  lume,  vom  susţine  cu  tărie  această  activitate*'. 

Dl.  Mihai  Husanu,  preşedintele  Cultului  Baptist  a  adus  la  acest  popas  istoric 
cuvînt  de  omagiu  pentru  cei  40  de  ani  ai  Republicii  noastre  enumerînd  unele 
realizări  din  activitatea  cultului  respectiv.  Slujitorii  şi  adepţii  Cultului  Baptist 
şi-au  adus  contribuţia  şi  exprimă  „dragoste  de  tot  ce  e  frumos  şi  bun  pe  plaiurile 
noastre  româneşti**. 

Preşedintele  Cultului  Adventist  de  ziua  a  7-a,  DL  Dumitru  Popa  a  spus  între 
altele:  „Cultul  Adventist  de  ziua  a  7-a  s-a  bucurat,  în  acest  timp,  de  o  liber¬ 
tate  de  care  nu  s-a  bucurat  pînă  atunci.  Cultul  nostru  nu  s-a  simţit  niciodată 
străin  intereselor  poporului  român.  Credincioşii  noştri  s-au  identificat  cu  interesele 
şi  năzuinţele  naţiunii  noastre.  Noi  înţelegem  să  ne  comportăm  cu  demnitate  cetă¬ 
ţenească*'. 

P.C.  Arhid.  Prof.  Dr.  Constantin  Voicu,  rectorul  Institutului  Teologic  Uni¬ 
versitar  din  Sibiu  a  arătat  că  proclamarea  Republicii  reprezintă  o  piatră  de  hotar 
în  istoria  noastră  naţională,  înseamnă  instaurarea  unui  stat  democratic,  avînd 
drept  ţel  afirmarea  tuturor  energiilor  creatoare  ale  poporului  nostru.  In  noua 
orînduire  s-au  creat  condiţii  adecvate  pentru  un  ecumenism  practic  local.  In  ţara 
noastră  funcţionează  instituţii  care  formează  slujitori  ai  cultelor.  De  asemenea, 
toate  cultele  dispun  de  publicaţii  în  limbile  lor  materne,  de  îndrumătoare  pastorale, 
cărţi  de  cult  ş.a.  Datorită  condiţiilor  create  în  Patria  noastră,  toate  cultele  au 
legături  cu  alte  culte  similare  din  străinătate.  In  încheierea  intervenţiei  P.C.  Sa 
a  spus:  „Cultele  sînt  mîndre  să  constate  că  în  noile  realizări  se  află  şi  contribuţia 
lor  în  sprijinirea,  de  pe  poziţiile  lor  specifice  şi  cu  mijloacele  proprii,  a  năzuinţe¬ 
lor  măreţe  ale  poporului  nostru*1. 

Dl.  Prof.  Dr.  Hermann  Pitters,  prorectorul  Institutului  Teologic  Protestant 
ramura  Sibiu  a  spus  între  altele  că  deşi  cel  de-al  doilea  război  mondial  a  lăsat 
urme  triste  şi  asupra  vieţii  Bisericilor  noastre,  după  anul  1949  relaţiile  ecumenice 
de  la  noi  s-au  dezvoltat  progresiv,  atît  în  conlucrarea  lor  pe  plan  local,  cît  şi  în 
cadrul  ecumenismului  mondial  în  organizaţiile  sale:  Consiliul  Ecumenic  al  Biseri¬ 
cilor,  Conferinţa  Creştină  pentru  Pace,  Federaţia  Lutherană  Mondială  ş.a.  In  con- 

D-l  Dr.  Kovăcs  Lajos,  Episcopul  Bisericii  Unitariene  Cluj-Napoca  a  arătat, 
mai  întîi,  că  libertatea  conştiinţei  şi  libertatea  religioasă  sînt,  în  ţara  noastră,  o 
realitate.  In  continuare  a  spus:  „Conducerea  Bisericii  noastre  şi  comunitatea  cre¬ 
dincioşilor  noştri  privesc  cu  sinceră  admiraţie  şi  bucurie  măreaţa  muncă  de  creaţie 
care  în  Republica  Socialistă  România  —  sub  îndrumarea  înţeleaptă  a  D-lui  Nicolae 
Ceauşescu,  preşedintele  Statului  nostru  —  este  în  curs,  cu  conlucrarea  conştientă 
şi  entuziastă  a  poporului  român  şi  a  naţionalităţilor  conlocuitoare  şi  care  pe  zi  ce 
trece,  face  ca  viaţa  noastră  să  fie  mai  frumoasă,  mai  bună  şi  mai  fericită.  In 
această  muncă  eroică  şi  măreaţă  şi  Biserica  noastră  prin  credincioşii  ei  a  parti¬ 
cipat  şi  doreşte  să  participe  şi  în  viitor  în  măsură  şi  mai  accentuată. 

E  necesar,  ca  alături  şi  în  conlucrare  cu  celelalte  Biserici  frăţeşti,  noi  con¬ 
ducătorii  şi  credincioşii  Bisericii  Unitariene,  în  spiritul  poruncii  Evanghelice,  să 
luptăm  şi  să  ne  rugăm  ca,  idealurile  şi  năzuinţele  de  pace  ale  omenirii  să  triumfe 
asupra  spiritului  războiului,  al  forţei  şi  al  urii. 

Biserica  noastră  se  va  strădui  şi  în  viitor  cu  puteri  neprecupeţite,  ca  preoţii 
şi  credincioşii  săi  prin  munca  lor  obştească  cinstită,  prin  rugăciunile  şi  prin  împli¬ 
nirea  obligaţiilor  lor  cetăţeneşti,  să  slujească  binele,  propăşirea  şi  progresul  patriei 
noastre  iubite**. 

D-/  Hans  Hermannstădter,  prim  curator  al  Bisericii  Evanghelice  C.A.  Sibiu 
releva  între  altele:  „Fie-mi  permis  să  mă  folosesc  de  ocazia  acestei  conferinţe  teo¬ 
logice  intcrconfesionale  jubiliare  pentru  a  exprima  deplina  noastră  gratitudine,  a 
credincioşilor  şi  slujitorilor  Bisericii  Evanghelice  de  confesiune  augustană  faţă  de 
condiţiile  de  excepţie  create  de  statul  român  după  momentul  de  referinţă  din  30 
decembrie  1947,  pentru  fiinţarea  Bisericii  noastre  conform  menirii  ei  în  acest  spa¬ 
ţiu  geografic  şi  al  timpului  pe  care  îl  trăim".  In  finalul  intervenţiei  sale  vorbitorul 
a  spus:  „Aceşti  40  de  ani  ce  s-au  scurs  de  la  istorica  dată  de  30  decembrie  1947  nu 
constituie  doar  40  de  ani  de  existenţă  a  Republicii,  dar  şi  40  de  ani  de  existenţă 
bogată  şi  profund  Înnoitoare  a  oamenilor  de  pe  pâmintul  Republicii,  a  noastră,  a 
fiecăruia,  deoarece  doar  aceşti  oameni  au  putut  făuri  o  nouă  orînduire  socială, 
dreaptă  şi  egală  pentru  toţi,  de  belşug  şi  bunăstare,  aşa  cum  se  înfăţişează,  azi,  în 
preajma  sărbătoririi  a  patru  decenii  de  existenţă  a  statului  democratic  de  tip 
socialist". 

In  cuvîntul  rostit  de  înalt  Prea  Sfinţitul  Dr.  Nestor  Vornicescu.  Mitropolitul 
Olteniei  a  fost  subliniată  activitatea  de  sprijinire  a  aşezărilor  noi  din  Patria  noastră 
de  către  slujitorii  Bisericii  noastre  strămoşeşti,  ca  şi  slujitorii  şi  credincioşii  tuturor 
cultelor  din  ţara  noastră.  Ei  s-au  angajat  cu  entuziasm  în  efortul  întregului  popor 
român  pentru  progresul  şi  dezvoltarea  ţării.  I.  P.  S.  Sa  a  precizat  că  Mitropolia 
Olteniei  este  o  ctitorie  contemporană,  fiind  reînfiinţată  în  1949.  Mitropolia  Olteniei, 
prin  ierarhii  şi  preoţii  săi,  a  povăţuit  şi  îndemnat  pe  credincioşii  din  această  parte 
a  ţării  pentru  dezvoltarea  social-economică  a  ţării.  In  finalul  acestui  cuvînt  î.  P.  S. 
Sa  spunea:  „Noi  ştim  că  viaţa  creştinului  autentic  nu  presupune  izolare,  ci  anga¬ 
jare  pentru  idealurile  nobile  ale  oamenilor  de  pretutindeni,  locul  întîi  ocupindu-1 
realizarea  păcii.  Mitropolia  Olteniei,  ca  întreaga  Biserică  Ortodoxă  Română,  alături 
de  celelalte  culte  şi  împreună  cu  întregul  popor  exprimă  deplina  adeziune  la  toate 
iniţiativele  iubitului  nostru  Preşedinte  Domnul  Nicolae  Ceauşescu". 

D-l  Szedressy  Paul ,  Episcop  al  Bisericii  Evanghelice  S.P.  Cluj-Napoca,  eviden¬ 
ţiind  faptul  că  Bisericile  şi  cultele  recunoscute  în  ţara  noastră  au  o  poziţie  bine 
definită,  a  spus:  „Fiecare  Biserică  sau  cult  este  integrat  comunităţii  pe  trei  planuri: 
pe  planul  legăturilor  cu  celelalte  Biserici  şi  culte  religioase  din  ţară,  pe  planul 
societăţii  în  întregimea  ei,  ca  şi  pe  planul  unor  unităţi  sociale  restrînse  (sat,  comună 
sau  oraş) . . .  Noi  dorim  să  colaborăm  frăţeşte  cu  toţi  reprezentanţii  sau  membrii 
Bisericilor  şi  cultelor  din  ţara  noastră,  să  ne  aducem  aportul  la  bunul  mers  al 
lucrurilor  din  satele,  comunele  şi  oraşele  în  care  Biserica  noastră  îşi  desfăşoară 
activitatea. 

A  sluji  pe  omul  de  lingă  noi,  este  ţelul  nostru,  un  aport  pozitiv  pe  care  dorim 
să-l  aducem  prin  activitatea  noastră  ca  o  parte  importantă  din  slujirea  noastră. 
Prin  natura  lucrurilor  omul  de  lingă  noi  este  în  primul  rînd  cel  care  face  parte 
din  acea  familie  mare,  pe  care  o  numim  patrie  şi  pe  care,  împreună,  dorim  să  o 
vedem  cît  mai  frumoasă  şi  mai  înaintată  pe  calea  progresului  şi  bunăstării. 

P.  C.  Arhim.  Dr.  Zareh  Baronian,  vicar  administrativ  al  Arhiepiscopiei  Armea- 
no-Gregoriane  a  exprimat  cuvînt  de  gratitudine  în  numele  I.  P.  S.  Arhiepiscop 


MOMENT  DE  SEAMA  ÎN  VIAŢA  PATRIEI 


31 


Dyrair  Mardichian,  al  fiilor  şi  slujitorilor  Episcopiei  Armene  faţă  de  această  ţară 
binecuvîntată,  faţă  de  poporul  dreptcredincios  român.  In  finalul  intervenţiei  sale 
a  spus:  „Acum,  cînd  sîntem  aici,  pentru  a  omagia  40  de  ani  de  la  proclamarea 
scumpei  noastre  patrii  comune  —  ca  Republică  —  aducem  cuvînt  de  mulţumire 
şi  omagiul  nostru,  împreună  cu  cele  mai  calde  urări,  bravului  nostru  popor 
iubitor  de  pace,  harnic  şi  gospodar,  avînd  în  frunte  pe  bravul  conducător  al 
ţării  noastre;  Domnul  Nicolae  Ceauşescu,  pentru  marile  realizări  pe  care  le-a 
înfăptuit  şi  le  va  înfăptui  în  istorie  spre  binele  nostru  al  tuturor4*. 

In  numele  credincioşilor  musulmani  de  naţionalitate  turcă,  tătară  şi  albaneză 
a  luat  cuvîntul  Dl.  Osman  D.  A  zis,  imamul  geamiei  din  Bucureşti.  Vorbitorul  a 
spus  printre  altele:  „Deplina  libertate  religioasă  de  care  se  bucură  cultul  şi  cre¬ 
dincioşii  musulmani  din  România  exercită  o  deosebită  influenţă  asupra  activităţii 
şi  atitudinii  lor  ca  cetăţeni  loiali  ai  statului  nostru.  Prin  munca  şi  devotamentul 
lor  faţă  de  patria  în  care  trăiesc  credincioşii  musulmani  sprijină  activ  eforturile 
constructive  ale  întregii  societăţi  pentru  dezvoltarea  multilaterală  a  României 
socialiste,  contribuie  la  înărirea  unităţii  întregului  popor,  sprijină  cu  mijloacele  lor 
specifice  politica  externă  a  ţării  de  colaborare  între  toţi  oamenii,  de  instaurare 
a  păcii  şi  bunei  înţelegeri  între  toate  popoarele  lumii4*. 

Dl.  Pavel  Boghian ,  preşedintele  Cultului  Penticostal  a  adus  la  acest  jubileu 
cuvîntul  de  omagiere  din  partea  slujitorilor  şi  adepţilor  acestui  cult.  A  spus  între 
altele:  „Contribuim  cu  toată  dragostea  la  întărirea  ecumenismului,  a  bunei  înţelegeri 
cu  toate  cultele,  cu  toate  naţionalităţile  şi  sîntem  hotărîţi  ca  în  unitate  să  facem 
tot  ce  este  necesar  pentru  prosperitatea  patriei  şi  pentru  biruinţa  păcii  în  lume. 
Avem  o  recunoştinţă  deosebită  faţă  de  conducerea  Statului  nostru  socialist,  pentru 
libertatea  religioasă  de  care  ne  bucurăm**.  După  ce  enumeră  o  serie  de  realităţi 
din  activitatea  şi  viaţa  cultului  pe  care  îl  conduce  vorbitorul  a  încheiat  alocuţiunea 
sa  spunînd:  „ ...  ne  străduim  să  aducem  o  contribuţie  cît  mai  valoroasă  la  între¬ 
girea  şi  prosperitatea  Republicii  Socialiste  România  şi  la  ridicarea  prestigiului  ei 
în  lume.  Cunoscînd  activitatea  neobosită  pe  care  o  desfăşoară  Domnul  Nicolae 
Ceauşescu,  preşedintele  Republicii  noastre,  pentru  realizarea  dezarmării  şi  a  păcii 
în  lume,  vom  susţine  cu  tărie  această  activitate**. 

Dl.  Mihai  Husanu,  preşedintele  Cultului  Baptist  a  adus  la  acest  popas  istoric 
cuvînt  de  omagiu  pentru  cei  40  de  ani  ai  Republicii  noastre  enumerînd  unele 
realizări  din  activitatea  cultului  respectiv.  Slujitorii  şi  adepţii  Cultului  Baptist 
şi-au  adus  contribuţia  şi  exprimă  „dragoste  de  tot  ce  e  frumos  şi  bun  pe  plaiurile 
noastre  româneşti**. 

Preşedintele  Cultului  Adventist  de  ziua  a  7-a,  Dl.  Dumitru  Popa  a  spus  între 
altele:  „Cultul  Adventist  de  ziua  a  7-a  s-a  bucurat,  în  acest  timp,  de  o  liber¬ 
tate  de  care  nu  s-a  bucurat  pînă  atunci.  Cultul  nostru  nu  s-a  simţit  niciodată 
străin  intereselor  poporului  român.  Credincioşii  noştri  s-au  identificat  cu  interesele 
şi  năzuinţele  naţiunii  noastre.  Noi  înţelegem  să  ne  comportăm  cu  demnitate  cetă¬ 
ţenească". 

P.C.  Arhid.  Prof.  Dr.  Constantin  Voicu,  rectorul  Institutului  Teologic  Uni¬ 
versitar  din  Sibiu  a  arătat  că  proclamarea  Republicii  reprezintă  o  piatră  de  hotar 
în  istoria  noastră  naţională,  înseamnă  instaurarea  unui  stat  democratic,  avînd 
drept  ţel  afirmarea  tuturor  energiilor  creatoare  ale  poporului  nostru.  In  noua 
orînduire  s-au  creat  condiţii  adecvate  pentru  un  ecumenism  practic  local.  In  ţara 
noastră  funcţionează  instituţii  care  formează  slujitori  ai  cultelor.  De  asemenea, 
toate  cultele  dispun  de  publicaţii  în  limbile  lor  materne,  de  îndrumătoare  pastorale, 
cărţi  de  cult  ş.a.  Datorită  condiţiilor  create  în  Patria  noastră,  toate  cultele  au 
legături  cu  alte  culte  similare  din  străinătate.  In  încheierea  intervenţiei  P.  C.  Sa 
a  spus:  „Cultele  sînt  mîndre  să  constate  că  în  noile  realizări  se  află  şi  contribuţia 
lor  în  sprijinirea,  de  pe  poziţiile  lor  specifice  şi  cu  mijloacele  proprii,  a  năzuinţe¬ 
lor  măreţe  ale  poporului  nostru'*. 

Dl.  Prof.  Dr.  Hermann  Pitters,  prorectorul  Institutului  Teologic  Protestant 
ramura  Sibiu  a  spus  între  altele  că  deşi  cel  de-al  doilea  război  mondial  a  lăsat 
urme  triste  şi  asupra  vieţii  Bisericilor  noastre,  după  anul  1949  relaţiile  ecumenice 
de  la  noi  s-au  dezvoltat  progresiv,  atît  în  conlucrarea  lor  pe  plan  local,  cît  şi  în 
cadrul  ecumenismului  mondial  în  organizaţiile  sale:  Consiliul  Ecumenic  al  Biseri¬ 
cilor,  Conferinţa  Creştină  pentru  Pace,  Federaţia  Lutherană  Mondială  ş.a.  In  con- 

tinuare  vorbitorul  a  mai  spus:  „Cultele  noastre  se  bucură  de  sprijin  şi  înţelegere 
din  partea  organelor  competente  din  statul  nostru  socialist.  Ne  aducem  şi  noi 
aportul  moral.  In  rugăciunea  şi  propovăduirea  noastră  am  căutat  şi  căutăm  să 
sprijinim  pacea,  pentru  elaborarea  unei  etici  sociale  adecvate4*. 

Lucrările,  de  după-amiază,  ale  Conferinţei  jubiliare  au  fost  conduse  de  Emi¬ 
nenţa  Sa  Moses  Rosen,  Şef-rabinul  Cultului  Mozaic  din  ţara  noastră.  In  cuvîntarea 
sa  vorbitorul  şi-a  exprimat  sentimentele  de  bucurie  de  a  participa  la  această  adu¬ 
nare:  „La  o  asemenea  sărbătoare  cum  este  aniversarea  Republicii  sînt  potrivite 
cuvintele  din  Cartea  Cărţilor:  „Aceasta  este  ziua  pe  care  a  făcut-o  Domnul  să  ne 
veselim  şi  să  ne  bucurăm  într-însa“.  In  continuare  a  spus:  „Sîntem  recunoscători 
Conducerii  de  Stat  pentru  toate  posibilităţile  pe  care  ni  le  oferă,  pentru  înţelege¬ 
rea  şi  omenia  cu  care  Preşedintele  ţârii.  Domnul  Nicolae  Ceauşescu  rezolvă  toate 
problemele.  Sîntem  recunoscători  pentru  libertatea  religioasă  acordată  tuturor 
cultelor44.  Intervenţia  sa  a  încheiat-o  cu  următoarele  cuvinte:  „întregul  nostru 
omagiu  şi  recunoştinţă  Republicii  Socialiste  România'*. 

Prea  Sfinţitul  Emilian  Birdaş,  Episcopul  Alba  îuliei  a  arătat  că  Republica 
este  astăzi  simbolul  unităţii  şi  independenţei  noastre  naţionale.  Proclamarea 
Republicii,  în  urmă  cu  40  de  ani,  constituie  un  act  de  necesitate  istorică  prin  care 
patria  noastră  dobîndea  o  nouă  structură  politică  şi  socială  adecvată  noilor  reali¬ 
tăţi.  Prin  proclamarea  Republicii  s-a  creat  un  climat  favorabil  pentru  binefăcă¬ 
toare  şi  măreţe  realizări  şi  împliniri  care  au  urmat.  După  ce  face  un  sumar 
bilanţ  al  împlinirilor,  P.  S.  Sa  încheie:  „In  toate  acestea  vedem  purtarea  de  grijă 
a  lui  Dumnezeu  faţă  de  Biserica  şi  neamul  nostru.  Către  El  ne  îndreptăm  gîndurile 
ca  Dumnezeu  al  păcii,  să  statornicească  buna  înţelegere  între  oameni  şi  popoare, 
pentru  ca,  în  acest  climat  de  pace  ţara  noastră  să  poată  adăuga  noi  şi  măreţe 
împliniri  pentru  cinstirea  lui  Dumnezeu  şi  propăşirea  Patriei  noastre,  a  păcii 
in  lume4*. 

DL  Prof.  Erdâ  Jănos,  vicarul  Episcopiei  Unitariene  din  Cluj-Napoca  a  evi¬ 
denţiat  noul  democratism  şi  umanismul  popular,  ca  nişte  caracteristici  esenţiale  ale 
contextului  cultural  şi  moral  nou  din  ţara  noastră.  In  atmosfera  creată  după 
proclamarea  Republicii,  Bisericile  şi  cultele  din  Patria  noastră  s-au  putut  orga¬ 
niza  liber,  potrivit  tradiţiilor  şi  canoanelor  lor. 

Prea  Sfinţitul  Eftimie  Luca,  Episcopul  Romanului  şi  Huşilor  preciza  între 
altele  că,  în  conştiinţa  Bisericii  noastre  şi  a  poporului  nostru,  30  decembrie  1947 
se  înscrie  ca  o  sărbătoare  scumpă,  ca  o  încununare  a  unor  îndelungate  strădanii 
ale  gînditorilor  progresişti  de  la  noi.  Atunci  s-a  înfăptuit  visul  marelui  Nicolae 
Bâlcescu,  căci  poporul  a  devenit  stăpîn  pe  soarta  sa.  Această  dată  este  o  dată 
memorabilă  şi  pentru  cultele  din  ţara  noastră,  căci  lor  li  s-a  creat  un  cadru  legal 
de  libertate  şi  egalitate. 

P.  C.  Pr.  Prof.  Dr.  Constantin  Galeriu,  de  la  Institutul  Teologic  Universitar 
din  Bucureşti  după  ce  şi-a  exprimat  bucuria  de  a  fi  audiat  un  referat  atît  de 
documentat  ca  cel  al  I.  P.  S.  Mitropolit  Nicolae  al  Banatului,  a  reliefat  cadrul 
legal  de  organizare  şi  funcţionare  a  cultelor,  cadru  creat  de  Constituţia  din  1948, 
de  cea  din  1975,  ca  şi  de  Legea  cultelor.  Punctînd  unele  din  rezultatele  obţinute 
de  Biserica  Ortodoxă  Română  in  cei  40  de  ani  de  Republică,  P.  C.  Sa  a  afirmat 
că  „darul  de  chip  şi  asemănare  a  Creatorului  ne  cheamă  pe  toţi,  ierarhi  şi  cre¬ 
dincioşi,  împreună  cu  preoţii  lor  să  sprijinim  cu  devotament  sacru  şi  să  slujim 

noilor  împliniri  măreţe  din  Patria  noastră44. 

Prea  Sfinţitul  Epifanie  Norocel,  Episcopul  Buzăului  preciza  în  intervenţia 
pe  care  a  făcut-o,  că  cei  40  de  ani  reprezintă  tot  atîtea  trepte  solide  din  pietre 

de  granit  pentru  noul  edificiu,  societatea  noastră  românească.  Această  perioadă, 

dar  mai  ales  ultimele  două  decenii  reprezintă  o  epocă  de  înalte  şi  frumoase  înfăp¬ 
tuiri.  Cele  patru  decenii  au  fost  şi  pentru  cultele  noastre  decenii  de  împliniri  şi 
realizări  măreţe.  P.  S.  Sa  a  făcut  precizări  în  legătură  cu  climatul  de  egalitate, 
frăţietate  şi  colaborare  dintre  cultele  religioase  din  ţara  noastră. 

Prea  Sfinţitul  Dr.  Vasile  Coman ,  Episcopul  Oradiei  a  arătat  că  popasul  ani¬ 
versar.  pe  care  îl  facem,  îl  sărbătorim  cu  sentimente  patriotice  de  bucurie.  Pro¬ 
clamarea  Republicii  s-a  făcut  pe  temeiul  unor  jertfe  date  de  generaţii  întregi  şi 
acest  eveniment  a  însemnat  împlinirea  celor  mai  scumpe  idealuri  şi  năzuinţe  ale 
fiilor  înţelepţi  ai  României.  30  Decembrie  1947  încheie  astfel  un  drum  de  lupte  şi 

jertfe  şi  deschide  o  epocă  nouă  în  istoria  Patriei.  Istoria  evenimentelor  celor 
40  de  ani  reprezintă  întruparea  celor  mai  nobile  năzuinţe  şi  realizările  muncii  crea¬ 
toare  a  fiilor  ţării  se  oferă  spre  folosul  şi  bucuria  tuturor  cetăţenilor  României. 
P.  S.  Sa  a  mai  spus  că  „Biserica  nu  are  o  menire  mai  importantă  decît  aceea  de  a 
merge  cu  poporul,  drumul  ei  este  drumul  poporului  şi  împreună  cu  poporul**. 

P.  C.  Pr.  Marcovici  Vladimir,  vicar  al  Vicariatului  Ortodox  Sirb  din  Timi¬ 
şoara  a  spus  printre  altele:  „Republica  a  deschis  larg  calea  unor  înfăptuiri  măreţe . . . 
Vicariatul  ortodox  sîrb  din  România  alături  de  celelalte  culte  din  ţară  este  părtaş 
la  toate  bucuriile  şi  biruinţele  poporului  român.  De  aceea  clerul  şi  credincioşii 
sîrbi  din  România  vor  lua  parte  cu  însufleţire  la  sărbătorirea  zilei  de  30  Decem¬ 
brie,  aducînd  prinosul  lor  de  gratitudine  conducerii  Republicii  Socialiste  România 
şi  reînnoind  legămîntul  sfînt  de  a-şi  aduce  împreună  cu  întregul  popor  contri¬ 
buţia  la  înflorirea  ţării,  pentru  binele  obştesc,  pentru  pace  şi  înţelegere  în 
întreaga  lume**. 

In  finalul  acestei  Adunări  jubiliare  a  luat  cuvîntul  Prea  Fericitul  Patriarh 
Teoctist,  care  a  spus  între  altele:  „Conferinţa  la  care  am  participat  ne-a  înălţat 
pe  toţi  sufleteşte.  O  bogăţie  imensă  de  simţire  şi  aspiraţii  a  fost  exprimată  în 
luările  de  cuvînt.  Toţi  ne-am  deschis  cu  sinceritate  simţirile  şi  sufletele  faţă  de 
ceea  ce  trăim  zi  cu  zi.  Dacă  am  evalua  luările  de  cuvînt  am  putea  spune  că 
toate  au  fost  pătrunse  de  ideea  de  unitate,  de  înfrăţire,  de  dragoste  de  patrie, 
fundamentată  pe  crezul  fiecărei  Biserici  şi  confesiuni. 

Am  trăit  cu  adevărat  o  atmosferă  de  înfrăţire  ecumenică.  Realităţile  exis¬ 
tente  azi  în  ţara  noastră  ne  înfrăţesc  pe  unii  cu  alţii.  Credincioşii  noştri  îşi  unesc 
braţele  şi  aspiraţiile.  Unitatea  lor  se  reflectă  în  unitatea,  frăţietatea  şi  colaborarea 
dintre  conducătorii  cultelor. 

Este  o  datorie  de  conştiinţă  pentru  noi  să  trăim  şi  să  dezvoltăm  năzuinţa 
aceasta  spre  unitate  şi  înfrăţire  a  credincioşilor  noştri  indiferent  de  confesiune 
sau  naţionalitate.  Să  păstrăm  ceea  ce  am  cîştigat  în  cei  40  de  ani  de  Republică. 
Să  fim  cu  lealitate  şi  deschidere  spre  tot  ceea  ce  se  realizează  nou  în  ţara  noastră. 

Datorăm  unitatea  şi  colaborarea  noastră  orînduirii  noi  din  ţara  noastră, 
libertăţii  de  care  ne  bucurăm.  Rămîne  ca  o  datorie  pentru  noi  toţi  să  sădim  aceste 
idei,  exprimate  azi  aici,  în  sufletele  credincioşilor  noştri. 

Sîntem  adunaţi  la  un  loc  conducători  de  culte  şi  profesori  de  teologie.  Este 
acesta  un  moment  deosebit  care  ne  aduce  aminte  de  îndatorirea  noastră  de  a-i 
forma  pe  viitorii  slujitori  ai  cultelor  în  spiritul  lealităţii  faţă  de  ţară,  popor  şi 
viaţa  nouă  din  patria  noastră. 

In  numele  prezidiului  exprim  deosebita  mea  apreciere  faţă  de  tot  ce  au 
expus  frumos  şi  cald  cei  ce  au  luat  cuvîntul,  ca  şi  faţă  de  cei  cărora  timpul  nu 
le-a  mai  permis  să-şi  rostească  aceleaşi  simţăminte. 

Acordăm  o  preţuire  deosebită  prezenţei  Dumneavoastră,  a  tuturor,  la  această 
conferinţă. 

Sîntem  cu  toţii  părtaşi  ai  vieţii  celei  noi,  de  aceea  să  ne  arătăm  osîrduitori 
în  a  urma  aceeaşi  cale  şi  în  viitor**. 

Prea  Sfinţitul  Episcop-vicar  patriarhal  Dr.  Vasile  Tîrgovişteanul,  rectorul 
Institutului  Teologic  Universitar  din  Bucureşti  a  dat  citire  unui  proiect  de  telegramă 
adresat  Preşedintelui  ţării,  Domnului  Nicolae  Ceauşescu.  Intr-o  puternică  atmosferă 
de  entuziasm,  proiectul  de  telegramă  a  fost  aprobat  de  întreaga  asistenţă. 

Corul  studenţilor  teologi,  de  la  Institutul  Teologic  Universitar  din  Bucureşti, 
condus  de  P.  C.  Diac.  Conf.  Dr.  Nicu  Moldoveanu,  a  intonat,  împreună  cu  întreaga 
asistenţă,  cu  entuziasm  patriotic  imnurile:  „Republică  măreaţă  vatră**  şi  „Pe-al 
nostru  steag  e  scris  unire**.  Apoi,  a  fost  intonat  imnul  patriarhal. 

Pr.  Asist.  Nicolae  Dura 


3  —  Mitropolia  Ardealului 


Studii  şi  articole 


ICOANELE  PE  STICLA  DIN  TRANSILVANIA 


Iconoclasmul  n-a  afectat  ortodoxia  românească.  In  perioada  respectivă,  deşi 
in  mod  sigur  teritoriul  României  era  de  mult  creştinat,  nu  am  avut  o  teologie  care 
să-şi  poată  permite  luxul  unor  astfel  de  controverse,  care  presupun  pasiunea 
pentru  detalii  şi  nivel  pentru  subtilităţi.  Tradiţia  înscrisă  de  Eusebiu  în  a  sa  „Istorie 
bisericească**,  duce  înapoi  pînâ  la  trecerea  prin  Dobrogea  românească  a  Apostolului 
Andrei.  Tertullian  (Adv.  Iudaeos,  7),  în  primii  ani  ai  secolului  al  lll-lea  îi  ştia  pe 
daci,  strămoşii  românilor,  creştinaţi.  Primul  mileniu  a  fost  însă  marcat  la  noi  prin 
lupta  de  supravieţuire  împotriva  invaziilor  barbare  şi,  la  adînc,  prin  desăvârşirea, 
chiar  în  asemenea  condiţii,  a  procesului  de  etnogeneză,  de  formare,  a  poporului  şi 
a  limbii  române  din  cea  latină  şi  de  păstrare  a  credinţei  primare.  Goţii,  cu  Ulfila,1 
vor  fi  fost  arieni,  cum  spune  de  altfel  şi  Auxentius,  discipolul  lui  Ulfila,2  dar 
despre  români  nu  se  pomeneşte  că  s-ar  fi  abătut  spre  vreo  erezie.3  Românii  au 
rămas  mereu  ortodocşi,  de  limbă  latină,  dar  de  rit  şi  apartenenţă  canonică  neîntre¬ 
rupt  răsăritene.  Icoanele  vor  fi  fost  in  cinste  din  momentul  în  care  şi-au  făcut 
apariţia  în  Biserica  primară.  Bazilicile  descoperite  recent  în  Dobrogea,  datind  din 
sec.  IV,  poartă  urme  de  fresce. 

Icoanele  pe  sticlă  sînt  insă  o  apariţie  tîrzie  şi  mai  ales  în  Transilvania.  Ele  ar 
fi  venit  la  noi  din  centrul  Europei,  din  Tirol,  Boemia,  Austria,  Bavaria  şi  Slovacia.4 
Se  pare  insă  că,  în  timp  ce  în  Apus  icoanele  pe  sticlă  au  dispărut,  la  noi  au  făcut 
o  adevărată  şcoală,  s-au  bucurat  de  o  primire  caldă  şi  ataşamentul  de  ele  n-a 


1  Vezi  Vita  Ulfilae,  de  Auxenţius  de  Durostorum,  cf.  Waitz,  Leben  und  Lehre 
des  Ulfila,  1840,  p.  19  sq.  şi  Tr.  Kauffmann,  Aus  der  Schule  des  Wulfila  Auxenti 
Durostorensis  epistula  de  fide,  vita  et  ohitu  Wulfilae,  Strassbourg,  1899). 

2  La  Waitz,  op.  cit.t  p.  20. 

3  Ulfila  a  trecut  la  sudul  Dunării  în  anul  355.  In  anul  374  a  fost  martirizat 
Sava  zis  Gotul  in  părţile  Buzăului,  dar  nu  e  cu  totul  sigur  că  a  fost  got.  Avansăm 
ipoteza,  pentru  că  dacă  ar  fi  fost  got,  ar  fi  fost  arian,  şi  Sfîntul  Vasile  cel  Mare, 
ortodox,  nu  i-ar  fi  cerut  guvernatorului  Iunius  Soranus  al  provinciei  Scythia  Minor, 
cu  care  era  rudă  şi  episcopului  Aschollius  de  Tesalonic,  sâ-i  trimită  moaştele  mar¬ 
tirului  (Migne  XXXII,  254,  scrisoarea  CLXIV,  din  anul  374  şi  256,  scrisoarea  CLXV). 
V.  Pârvan  crede  că  Sava  era  grec  din  Asia  (v.  Pârvan,  „Contribuţii  epigrafice  la 
istoria  creştinismului  daco-roman“.  Bucureşti,  1911,  p.  157).  Dacă  nu  era  got,  de  ce 
să  fi  fost  neapărat  grec?  Pentru  că  l-a  cerut  Sfîntul  Vasile  cel  Mare?  Nu  e  un 
motiv  suficient.  Moaştele  martirilor  erau  colectate  de  obicei.  Sfîntul  Vasile  le-a 
cerut  pentru  că  era  rudă  cu  Iunius  Soranus,  nu  pentru  că  era  rudă  cu  Sava.  Şi-apoi 
chiar  Pârvan  spune  că  Sava  nu  poate  fi  socotit  misionar  al  Daco-Romanilor  (op. 
cit.,  p.  158).  Putea  foarte  bine  să  fie  un  ortodox  localnic. 

Dar  aceasta  e  o  problemă  marginală  pentru  tema  noastră. 

4  S-au  bucurat  de  atenţia  multor  cercetători  occidentali,  precum  H.  Hang 
( Notes  sur  la  peinture  sur  verre  en  France,  Strassbourg,  1900)  H.  Keiser  ( Die 
Deutsche  Hinterglasmalerei,  Munchen,  1937,  ed.  Briickmann),  Kâdâr  Jozsef  ( Szolnok - 
Doboka  Vărmegye  monogrăphiâja,  Deesen,  1901). 

scăzut  nici  în  vremea  noastră.5  Ele  sint  artă  exclusiv  ţărănească,  opera  unor  pictori 
ţărani,  fără  studii  academice  şi  chiar  fără  o  ucenicie  în  sensul  unei  practici  îndelun¬ 
gate.  Putem  vorbi  doar  de  o  ucenicie  directă  şi  apropiată,  la  un  alt  pictor  ţăran. 
Cînd  datorită  studiilor  în  Occident,  pictorii  întorşi  acasă  au  început  să  renunţe  la 
tradiţia  locală,  bizantină,  în  arta  bisericească,  această  tradiţie  a  rămas  în  bună 

parte  pe  seama  zugravilor  ţărani,  atît  în  pictura  murală,  cît  şi  în  cea  a  icoanelor 

zugrăvite  pe  lemn,  pe  pînzâ,  uneori  chiar  pe  metal  şi,  începînd  din  secolul  XVII — 
XVIII,  pe  sticlă.6 

Cercetătorii  au  identificat  un  număr  mare  de  centre  în  care  s-a  dezvoltat  pic¬ 
tura  pe  sticlă:  Răhâu,  Căpîlna,  Sebeşel,  Săsciori,  Maieri-Alba  Iulia,  Lancrăm,  Laz, 
Sâlişte,  Nicula,  Braşov-Schei,  Făgăraş.  Nu  vom  intra  aici  nici  în  istoria,  nici  în 

tehnica  acestei  arte,  şi  una  şi  alta  fiind  studiate  în  România  de  specialişti,  studiile 

aflindu-se  mereu  în  dezvoltare,  mai  ales  de  cînd  icoanele  pe  sticlă  au  fost  decla¬ 
rate  prin  lege  bunuri  de  „Patrimoniu  naţional**,  inventariate  ca  atare  atît  cele  din 
colecţii  publice,  cît  şi  cele  din  proprietate  particulară.  Interesul  nostru  se  va  în¬ 
drepta  spre  trei  aspecte  ale  artei  icoanelor  pe  sticlă.  Vom  încerca  să  desprindem 
din  ele  gindirea  teologică  şi  credinţa  care  le-a  generat,  în  al  doilea  rînd  rostul  cu 
care  au  fost  create  şi  de  ce  pe  sticlă  şi,  în  al  treilea  rînd,  să  spunem  cîteva  cuvinte 
despre  icoanele  pe  sticlă  în  vremea  noastră. 

1.  Dacă,  aşa  cum  spuneam,  la  noi,  n-a  fost  loc  şi  timp  pentru  dispute  teolo¬ 
gice  de  proporţiile  celor  din  lumea  bizantină,  sau  a  celor  mult  mai  puţine  din 
lumea  apuseană,  dominanta  ortodoxiei  româneşti  a  fost  continuitatea  pe  linia  celor 
mai  vechi  tradiţii.  Ajunsă  la  noi,  tradiţia  bizantină  în  iconografie  a  prins  repede. 
Zugravii,  şi  împreună  cu  ei  şi  poporul,  au  înţeles  cu  uşurinţă  simbolurile  şi  sim¬ 
plificarea  omenescului  pînă  la  esenţe  care  sugerau  transcendenţa,  supra-umanul. 
Ceea  ce  nu  putea  fi  înţeles  exact  cu  mintea,  putea  fi  prezentat  în  chip  figurat. 
Liniile  au  înlocuit  carnaţia  şi  materialitatea  îmbrăcămintei,  sugerînd  un  mod  de  a 
fi  de  Dincolo  de  exactitate,  dar  uşor  de  imaginat  că  Acolo  toate  sînt  altfel,  cum  şi 
trebuie  să  fie  Dincolo. 

Chiar  şi  chipul  unui  sfînt  nu  mai  este  Dincolo  cel  al  omului  care  a  fost  pe 
pâmint.  Transfigurat,  el  devine  de  Dincolo.  Zugravul  ne  dă  ideea  de  chip,  mai  mult 
decît  chipul,  ideea  de  haină,  mai  mult  decît  haina,  şi  nu  o  haină  obişnuită,  ci  şi 
aceea  convenţională,  ca  să  sugereze  sacralitatea  de  dincolo  de  îmbrăcăminte.  Tot 
efortul  zugravului  este  să  nu  facă  un  tablou,  ci  un  chip  duhovnicesc,  cu  alte  însu¬ 
şiri  şi  altă  înfăţişare,  să  nu  ne  arate  cum  a  fost  un  sfînt,  ci  cum  este  dincolo, 
sau  cum  a  fost  în  chip  nevăzut  aici.  De  aceea,  zugravul  simplifică  la  limită  for¬ 
mele,  reţine  doar  liniile  esenţiale.  Esenţa.  II  interesează  chipul  spiritual.  In  faţa 
unui  astfel  de  chip  te  rogi.  In  faţa  unui  tablou  admiri,  apreciezi,  faci  judecăţi  de 
valoare  sau  simţi  emoţii.  Dar  nu  te  predispune  la  rugăciune.  Iţi  poate  eventual 
provoca  ginduri  înalte,  îţi  poate  fecunda  idei  care,  într-o  situare  filozofică,  să  te 


5  J.  Grabowski  ( Leverovychodna  Skupina  slovenskych  ludovych  obrazov  mo - 
lonych  na  skle,  în  „Svojina",  voi.  IV,  Kosice,  1950).  E.  H.  Langlois  ( Essai  historique 
et  descriptif  sur  la  peinture  sur  verre  ancienne  et  modeme,  Rouen,  1932),  H.  Leh- 
mann  ( Zur  Ceschichte  der  Glasmalerei  in  der  Schweitz ,  1925),  H.  Buchner  (Hin- 
terglasmalerei  im  Bohmerwald  und  in  Siidbayem,  Munchen,  1936),  iar  icoanele  ro¬ 
mâneşti,  în  afară  de  cercetătorii  români,  au  atras  şi  ele  atenţia  multor  crecetători 
străini,  precum  C.  Calsolare  (La  pittura  su  vetro  nellarte  popolare  romana,  Torino, 
1967),  H.  C.  Wendt  ( Rumănische  lkonenmalerei.  Eine  kunstgeschichte  Darstellung, 
Eisenach,  1953),  Antonino  Ucello  ( Glass  sub-surface  painting  of  the  Romanian 
people.  Marginal  notes  to  the  catalogue  of  an  exhibition,  în  „Acta  ethnographica 
Academiae  Sientiarum  Hung“.  tom.  18-,  fasc.  4,  19G9,  p.  389 — 393);  şi  acelaşi:  Pitture 
sottovetro  del  popolo  romeno.  Appunti  in  margine  al  Catalogo  di  una  mostra  în 
„Lares“,  34,  fasc.  I — II,  1968,  p.  33 — 41)  şi  alţii.  Numărul  crecetătorilor  români  este 
mult  mai  mare,  printre  ei  remarcîndu-se  I.  Mustea.  I.  C.  Brăiloiu,  D.  Dancu,  V. 
Drăguţ,  C.  Irimie,  Gh.  Pavelescu,  I.  D.  Ştefânescu,  N.  Iorga  ş.a.  (v.  o  bibliografie  la 
Cornel  Irimie  şi  Marcela  Focşa,  Icoane  pe  sticlă,  Bucureşti.  1971,  p.  35 — 41). 

6  Dovezi  despre  apariţia  lor  în  sec.  XVII,  la  N.  Iorga,  v.  C.  Irimie  şi  Marcela 
Focşa,  op.  cit.,  p.  6;  v.  şi  I.  C.  Ioanidu  şi  G.  G.  Rădulescu,  Icoane  pe  sticlă,  în 
,.Bul.  Corn.  Mon.  Ist.’4,  XXXV,  1943,  Buc.,  fasc.  113—114,  p.  152. 

ajute  să-ţi  deschizi  perspective  noi,  dar  nu  te  face  să  treci  Dincolo.  Icoana  bizan¬ 
tină  poate  să  nu  te  emoţioneze,  dar  dacă  eşti  credincios,  în  mod  sigur  te  întîl- 
neşte  cu  sacrul. 

Iconarii  pe  sticlă,  de  altfel  ca  şi  ceilalţi,  imaginează  pornind  de  la  textele 
Scripturii  sau  din  tradiţii  orale,  uneori  amestecate  cu  elemente  de  folclor.  De 
acolo  işi  iau  „ideile1*.  Ei  materializează,  în  linii  şi  culori,  chipuri  pe  care  nu  le-au 
văzut.  Le  imaginează,  dar  nu  trec  dincolo  de  schemele  generale,  esenţiale.  Cel 
mult  le  stilizează,  adică  le  dau  un  stil,  o  armonie  metaforizată.  Le  idealizează,  în 
sensul  că  devin  idei.  Capacitatea  de  abstractizare  a  iconarului  pe  sticlă,  ca  şi  a 
ţăranului  care  le  iubeşte,  este  extraordinară.  Aşa  cum  se  dovedesc  capabili  să 
vadă  idei,  sînt  capabili  să  le  şi  exprime  metaforic.  Nici  nu  sînt  prea  departe  una 
de  alta.  Tot  din  fuga  de  „tablou",  deformează  proporţiile.  Chiar  şi  detaliile  dim- 
prejurul  chipurilor,  o  clădire,  o  masă,  un  drum,  capătă  expresii  de  prim  plan,  fără 
adîncire  in  spaţiu.  O  masă,  un  pat,  pot  avea  toate  patru  picioare  în  faţă.  O  supra¬ 
faţă  plană  poate  fi  văzută  vertical.  Zugravul  sugerează.  E  suficient  să-şi  facă  înţe¬ 
leasă  ideea.  Ei  o  exprimă,  iar  privitorii  o  înţeleg  exact.  O  văd  pe  înţelesul  lor 
direct,  aşa  cum  îşi  înţeleg  copiii  desenele. 

Zugravul  nu  e  lipsit  însă  de  sensibilitate.  Pictura  lui  nu  e  doar  o  rece  suge¬ 
rare.  Pînâ  la  urmă  ea  este  transfigurată  de  intelect  şi  transmisă  cu  maximă  serio¬ 
zitate  spiritului,  inimii.  Zugravul  e  şi  emotiv,  tandru,  atunci  cînd  aduce  lumea  de 
Dincolo  in  lumea  de  aici.  Adesea  plasează  scenele,  chinurile  între  flori  sau  orna¬ 
mente  foarte  omeneşti,  din  viaţa  de  toate  zilele,  din  grădina  casei  lui,  de  pe  poarta 
sau  portiţa  sculptată  in  lemn.  Foarte  rar  lasă  cîmp  gol  în  jur.  De  aceea  unii  vor¬ 
besc  de  „groaza  de  spaţiul  vid"  in  arta  zugravilor  pe  sticlă.7  Aduc  pe  Dincolo  în 
A  ici.  Şi-l  apropie.  Il  fac  familiar  prin  ambianţă.  Aşa  se  explică  şi  faptul  că  în 
unele  scene  apar  elemente  realiste,  cotidiene,  animale  locale,  elemente  sculpturale 
luate  de  pe  porţile  de  lemn,  cojoace  cu  croială  şi  înflorituri  locale,  ciobani  cu 
fluiere,  Eva  care  toarce,  Adam  care  ară,  ţărănci  care  mestecă  mămăliga  etc.  Cînd 
insă  scena  pe  care  o  pictează  e  dramatică,  precum  Prohodul  d.p.  atunci  ornamen¬ 
taţia  dispare.  Zugravul  a  simţit  că  „nu  merge",  că  poate  distrage  simţămintele  de 
la  gravitatea  evenimentului.  Iată  cum  zugravul  îşi  gîndeşte  teologic  dar  şi  artistic 
scena  pe  care  o  pictează. 

Cind  vor  să  facă  o  idee  de  Dincolo  şi  mai  accesibilă,  zugravii  apelează  la 
procedee  inverse.  Dacă  în  general  spiritualizează  omenescul,  dezincarnîndu-1  şi  redu- 
cîndu-1  la  trăsăturile  esenţiale,  ca  să  sugereze  un  Dincolo  supraomenesc,  cînd  vor 
să-l  aducă  pe  Dincolo  aici,  sau  astrele  care  sînt  tot  o  altă  lume,  atunci  antropomor¬ 
fizează.  Soarele  şi  luna,  îngerii  apar  cu  chipuri  omeneşti,  precum  într-o  icoană 
„Prohodul  lui  Iisus",  din  1829.8 

Dar  să  ne  întrebăm:  dincolo  de  modalităţile  artistice  de  exprimare,  cîtă  teo¬ 
logie  ştiau  zugravii  cei  vechi?  Nu  erau  umblaţi  pe  la  şcoli  înalte.  Nici  nu  existau 
asemenea  şcoli.  Dar  exista  Biserica,  slujbele,  Sfînta  Scriptură,  textele  care  se  citeau 
in  biserici  şi,  mai  ales,  tradiţia  religioasă  locală.  De  aceea  în  operele  lor  e  pre¬ 
zentă  toată  teologia  ortodoxă.  Unii  pictau  în  post  şi  rugăciune.  Ar  fi  greu  să  facem 
un  catalog  al  temelor,  deşi  nu  e  imposibil. 

Mai  întîi  e  prezentă  „Sfînta  Treime"  sub  diferite  forme:  Tatăl  mai  bâtrîn, 
Fiul  mai  tinăr,  Sfîntul  Duh  în  chip  de  porumbel  in  mijloc,  deasupra.  Dedesubt 
cete  de  îngeri  cu  chipuri  omeneşti.  E  prezentă  însă  şi  sub  chipul  celor  trei  îngeri 
sub  stejarul  de  la  Mamvri,  la  o  masă  încărcată  cu  bunătăţi,  în  planul  al  doilea 
apârînd  Avraam  şi  Sara  cu  pahare  în  mină,  gata  să-i  servească  pe  musafiri. 

E  cunoscută  această  „Sf.  Treime"  devenită  celebră  sub  penelul  lui  Rubliov. 
Dar  nici  scena  pictată  de  un  Petru  Zugravul,  maniera  lui,  nu  e  fără  mari  calităţi 
artistice,  mai  ales  că  izbuteşte  o  complementaritate  a  culorilor  cu  totul  remar¬ 
cabilă.  Interesantă  este  o  Sfîntă  Treime  sub  chipul  unei  persoane  cu  trei  feţe. 


7  V.  M.  Stoia  —  A.  Barcă,  Icoane  de  Nicula  în  colecţiile  Muzeului  Satului  din 
Bucureşti,  în  rev.  „Apulum",  XVI,  1978,  p.  527. 

8  Vezi  reproducerea  la  G.  M.  Hârdâlău,  Zugravi  şi  icoane  pe  sticlă  în  judeţul 
Alba,  în  „Apulum",  XVII,  1979,  p.  618. 

„Iisus  Hristos"  ca  învăţător,  „Iisus  împărat'*  pe  tron,  apoi  „ Iisus  Hristos  in 
timpul  Patimilor ",  legat  de  un  butuc,  precum  Prometeu  din  legendă 9  —  scenă  de 
mare  originalitate  —  şi  apoi  „ Iisus  şi  viţa  de  vie",  din  coasta  căruia  iese  un  butuc 
de  vie,  care  îşi  îndoaie  lăstarii  pe  după  crucea  din  spate  şi  lasă  în  mîinile  lui 
Iisus  un  strugure  din  care  Acesta  stoarce  vin  într-un  potir,  vin  care  este  în  ace¬ 
laşi  timp  şi  sîngele  Său.  E  o  metaforă  a  Euharistiei  de  înaltă  creativitate,  dar 
şi  o  interpretare  a  textului  „Eu  sînt  viţa"  (Ioan  XV,  5),  poate  una  din  cele  mai 
sugestive  interpretări  plastice  a  unor  texte  din  Noul  Testament.  Iisus  e  perma¬ 
nent  Dumnezeu  şi  om. 

In  afară  de  acestea,  din  viaţa  lui  Iisus  sînt  foarte  numeroase  icoanele  care 
redau  Cina  cea  de  Taină,  scenă  bogată,  cu  apostolii  trataţi  după  caracteristicile 
pe  care  zugravii  le-au  putut  scoate  din  textele  Noului  Testament.  De  asemenea 
sînt  răspîndite  Botezul  Domnului,  Răstignirea,  Pogorîrea  de  pe  cruce  şi  „Prohodul 
Domnului",  aceasta  reprezentînd  desigur  punerea  în  pagină  a  Sărbătorii  ortodoxe 
a  Prohodului. 

Foarte  multe  icoane  o  reprezintă  pe  Maica  Domnului,  singură  sau  cu  Pruncul. 
In  unele  icoane  e  înconjurată  de  proorocii  din  Vechiul  Testament,  ca  să  sugereze 
împlinirea  proorociilor  despre  Mesia.  E  de  remarcat  că  în  afara  acestor  prezenţe 
din  Vechiul  Testament,  cel  mai  prezent  în  iconografia  ţărănească  pe  sticlă  e 
Sfîntul  Ilie,  ureînd  la  cer  într-o  caleaşcă  trasă  de  cai  sau  plimbîndu-se  cu  un 
Jupiter  tonans  pe  deasupra  norilor.  Aceasta  vine  şi  din  aceea  că  în  credinţa 
populară  el  este  cel  care  dezleagă  ploile,  cum  a  făcut  şi  în  vremea  cît  a  fost  pe 
pămînt.  Ca  şi  Sfîntul  Ilie,  pictat  şi  din  interesul  de  a-i  atrage  bunăvoinţa  pentru 
recoltele  care  au  nevoie  de  ploaie,  din  Vechiul  Testament  mai  sînt  zugrăviţi  pentru 
aducerea  aminte  de  fericirea  originară  şi  de  căderea  în  păcat,  Adam  şi  Eva. 

Arhanghelii  Mihail  şi  Gavriil  sau  numai  Mihail  singur,  s-au  bucurat  şi  ei  de 
atenţia  zugravilor,  închipuiţi  sub  forme  omeneşti  şi  cu  aripi.  De  o  delicată  frumu¬ 
seţe,  cu  nimic  mai  prejos  decît  apusenele  Mater  dolorosa,  sînt  icoanele  care  o 
reprezintă  pe  Maica  Domnului  ca  „ Maică  îndurerată ",  cu  capul  uşor  aplecat  şi 
avînd  în  faţă  „Răstignirea"  în  miniatură.  Mai  sînt  apoi  „ Maica  Domnului  Impără- 
tiţă ",  cu  coroană  pe  cap,  „ încoronarea  Măriei",  cu  Tatăl  şi  Fiul  ţinîndu-i  coroana 
deasupra  capului  şi  cu  Duhul  Sfînt  deasupra.  „Adormirea  Maicii  Domnului" 
adăugaltă  la  toate  celelalte  arată  cît  de  răspîndit  era  şi  mai  este  încă  şi  astăzi 
cultul  Maicii  Domnului  la  românii  ortodocşi.  Naşterea  Domnului  e  tratată  în 
maniere  diferite,  mai  simplu  sau  cu  personaje  mai  multe,  cu  animale,  cu  îngeri 
şi  cu  ciobani  îmbrăcaţi  precum  ciobanii  din  mărginimea  Sibiului. 

In  general  s-au  identificat:  Iisus  Hristos  în  14  ipostaze  şi  Maica  Domnului 
în  5,  dar  desigur  studiul  s-a  limitat  la  un  număr  mic  de  exemplare  dintr-o 
colecţie.10 

Elementele  locale  din  pictura  pe  sticlă,  interpretate  adesea  ca  alunecare  spre 
arta  laică,  profană,  ceea  ce  e  posibil,  dar  nu  exclusiv,  trebuie  interpretate  mai  ales 
ca  aducere  conştientă  sau  inconştientă  a  elementelor  religiei  creştine  în  mediul 
românesâ.  Ca  şi  cum  Naşterea  s-^ar  fi  petrecut  la  noi,  şi  pentru  noi.  Ele  exprimă 
modul  unei  apropieri  dintre  eveniment  şi  noi.  Lucrurile  se  vor  fi  petrecut  ele  în 
Ţara  Sfîntă,  dar  Ţara  Sfîntă  e  aici,  la  noi.  Distanţa  dintre  Betleem  şi  noi  se 
micşorează  sau  dispare  total.  Aşa  e  şi  în  colindele  noastre. 

In  afară  de  scenele  dedicate  Sfintei  Treimi,  lui  Iisus  şi  Maicii  Domnului, 
inventarul  sfinţilor  pictaţi  e  destul  de  mare.  Predomină  Sfîntul  Nicolae,  pentru 
că  viaţa  lui,  citită  în  sinaxare,  a  atras  atenţia  celor  mai  mulţi.  Apoi  Sfîntul 
Haralambie,  ca  izbăvitor  de  ciumă,  Sfîntul  Ştefan,  Sfîntul  Dumitru,  Sfîntul  Gheor- 
ghe  —  foarte  des  pictat  —  Cuvioasa  Parascheva.  Dintre  cele  rare  sînt  Naşterea 
Sfîntului  Ioan  Botezătorul,  Tăierea  împrejur  a  Mîntuitorului,  Duminica  Tomii, 


9  V.  Otilia  Pernicex,  Icoane  din  Maierii  Alba  Iuliei,  în  colecţia  Muzeului  Unirii 
Alba  Iulia,  în  rev.  „Apulum",  XVII,  1979,  p.  661.  Autoarea  crede  că  e  inspirată  din 
mitul  prometeic!  Culţi  trebuie  să  fi  fost  zugravii  noştri  dacă  cunoşteau  mitul  şi 
dacă  au  fost  în  stare  să-l  transpună  în  Patimile  lui  Iisus!  Noi  credem  că  e  o  inspi¬ 
raţie  locală  a  zugravului. 

10  V.  Gh.  Pavelescu,  Contribuţii  pentru  cunoaşterea  picturii  pe  sticlă  la  românii 
din  Transilvania,  în  rev.  „Apulum",  I,  1942,  Alba  Iulia,  p.  293. 

ajute  să-ţi  deschizi  perspective  noi,  dar  nu  te  face  să  treci  Dincolo.  Icoana  bizan¬ 
tină  poate  să  nu  te  emoţioneze,  dar  dacă  eşti  credincios,  în  mod  sigur  te  întîl- 
neşte  cu  sacrul. 

Iconarii  pe  sticlă,  de  altfel  ca  şi  ceilalţi,  imaginează  pornind  de  la  textele 
Scripturii  sau  din  tradiţii  orale,  uneori  amestecate  cu  elemente  de  folclor.  De 
acolo  îşi  iau  „ideile*'.  Ei  materializează,  în  linii  şi  culori,  chipuri  pe  care  nu  le-au 
văzut.  Le  imaginează,  dar  nu  trec  dincolo  de  schemele  generale,  esenţiale.  Cel 
mult  le  stilizează,  adică  le  dau  un  stil,  o  armonie  metaforizată.  Le  idealizează,  în 
sensul  că  devin  idei.  Capacitatea  de  abstractizare  a  iconarului  pe  sticlă,  ca  şi  a 
ţăranului  care  ie  iubeşte,  este  extraordinară.  Aşa  cum  se  dovedesc  capabili  să 
vadă  idei,  sînt  capabili  să  le  şi  exprime  metaforic.  Nici  nu  sînt  prea  departe  una 
de  alta.  Tot  din  fuga  de  „tablou1*,  deformează  proporţiile.  Chiar  şi  detaliile  dim- 
prejurul  chipurilor,  o  clădire,  o  masă,  un  drum,  capătă  expresii  de  prim  plan,  fără 
adîncire  în  spaţiu.  O  masă,  un  pat,  pot  avea  toate  patru  picioare  în  faţă.  O  supra¬ 
faţă  plană  poate  fi  văzută  vertical.  Zugravul  sugerează.  E  suficient  să-şi  facă  înţe¬ 
leasă  ideea.  Ei  o  exprimă,  iar  privitorii  o  înţeleg  exact.  O  văd  pe  înţelesul  lor 
direct,  aşa  cum  îşi  înţeleg  copiii  desenele. 

Zugravul  nu  e  lipsit  însă  de  sensibilitate.  Pictura  lui  nu  e  doar  o  rece  suge¬ 
rare.  Pînâ  la  urmă  ea  este  transfigurată  de  intelect  şi  transmisă  cu  maximă  serio¬ 
zitate  spiritului,  inimii.  Zugravul  e  şi  emotiv,  tandru,  atunci  cînd  aduce  lumea  de 
Dincolo  in  lumea  de  aici.  Adesea  plasează  scenele,  chinurile  între  flori  sau  orna¬ 
mente  foarte  omeneşti,  din  viaţa  de  toate  zilele,  din  grădina  casei  lui,  de  pe  poarta 
sau  portiţa  sculptată  în  lemn.  Foarte  rar  lasă  cîmp  gol  în  jur.  De  aceea  unii  vor¬ 
besc  de  „groaza  de  spaţiul  vid“  în  arta  zugravilor  pe  sticlă.7  Aduc  pe  Dincolo  în 
Aici.  Şi-l  apropie.  Il  fac  familiar  prin  ambianţă.  Aşa  se  explică  şi  faptul  că  în 
unele  scene  apar  elemente  realiste,  cotidiene,  animale  locale,  elemente  sculpturale 
luate  de  pe  porţile  de  lemn,  cojoace  cu  croială  şi  înflorituri  locale,  ciobani  cu 
fluiere,  Eva  care  toarce,  Adam  care  ară,  ţărănci  care  mestecă  mămăliga  etc.  Cînd 
însă  scena  pe  care  o  pictează  e  dramatică,  precum  Prohodul  d.p.  atunci  ornamen¬ 
taţia  dispare.  Zugravul  a  simţit  că  „nu  merge*1,  că  poate  distrage  simţămintele  de 
la  gravitatea  evenimentului.  Iată  cum  zugravul  îşi  gîndeşte  teologic  dar  şi  artistic 
scena  pe  care  o  pictează. 

Cînd  vor  să  facă  o  idee  de  Dincolo  şi  mai  accesibilă,  zugravii  apelează  la 
procedee  inverse.  Dacă  in  general  spiritualizează  omenescul,  dezincarnîndu-1  şi  redu- 
cîndu-1  la  trăsăturile  esenţiale,  ca  să  sugereze  un  Dincolo  supraomenesc,  cînd  vor 
să-l  aducă  pe  Dincolo  aici,  sau  astrele  care  sînt  tot  o  altă  lume,  atunci  antropomor¬ 
fizează.  Soarele  şi  luna,  îngerii  apar  cu  chipuri  omeneşti,  precum  într-o  icoană 
„Prohodul  lui  Iisus“,  din  1829.8 

Dar  să  ne  întrebăm:  dincolo  de  modalităţile  artistice  de  exprimare,  cîtă  teo¬ 
logie  ştiau  zugravii  cei  vechi?  Nu  erau  umblaţi  pe  la  şcoli  înalte.  Nici  nu  existau 
asemenea  şcoli.  Dar  exista  Biserica,  slujbele,  Sfînta  Scriptură,  textele  care  se  citeau 
in  biserici  şi,  mai  ales,  tradiţia  religioasă  locală.  De  aceea  în  operele  lor  e  pre¬ 
zentă  toată  teologia  ortodoxa.  Unii  pictau  în  post  şi  rugăciune.  Ar  fi  greu  să  facem 
un  catalog  al  temelor,  deşi  nu  e  imposibil. 

Mai  întîi  e  prezentă  „Sfînta  Treime"  sub  diferite  forme:  Tatăl  mai  bâtrîn. 
Fiul  mai  tînăr,  Sfîntul  Duh  în  chip  de  porumbel  în  mijloc,  deasupra.  Dedesubt 
cete  de  îngeri  cu  chipuri  omeneşti.  E  prezentă  însă  şi  sub  chipul  celor  trei  îngeri 
sub  stejarul  de  la  Mamvri,  la  o  masă  încărcată  cu  bunătăţi,  în  planul  al  doilea 
apârind  Avraam  şi  Sara  cu  pahare  în  mînă,  gata  să-i  servească  pe  musafiri. 

E  cunoscută  această  „Sf.  Treime"  devenită  celebră  sub  penelul  lui  Rubliov. 
Dar  nici  scena  pictată  de  un  Petru  Zugravul,  maniera  lui,  nu  e  fără  mari  calităţi 
artistice,  mai  ales  că  izbuteşte  o  complementaritate  a  culorilor  cu  totul  remar¬ 
cabilă.  Interesantă  este  o  Sfîntă  Treime  sub  chipul  unei  persoane  cu  trei  feţe. 


7  V.  M.  Stoia  —  A.  Barcă,  Icoane  de  Nicula  în  colecţiile  Muzeului  Satului  din 
Bucureşti,  în  rev.  „Apulum",  XVI,  1978,  p.  527. 

8  Vezi  reproducerea  la  G.  M.  Hărdălău,  Zugravi  şi  icoane  pe  sticlă  în  judeţul 
Alba,  in  „Apulum",  XVII,  1979,  p.  618. 

„Iisus  Hristos“  ca  învăţător,  „Iisus  împărat"  pe  tron,  apoi  ,, Iisus  Hristos  în 
timpul  Patimilor",  legat  de  un  butuc,  precum  Prometeu  din  legendă9  —  scenă  de 
mare  originalitate  —  şi  apoi  „Iisus  şi  viţa  de  vie ",  din  coasta  căruia  iese  un  butuc 
de  vie,  care  îşi  îndoaie  lăstarii  pe  după  crucea  din  spate  şi  lasă  în  mîinile  lui 
Iisus  un  strugure  din  care  Acesta  stoarce  vin  într-un  potir,  vin  care  este  în  ace¬ 
laşi  timp  şi  sîngele  Său.  E  o  metaforă  a  Euharistiei  de  înaltă  creativitate,  dar 
şi  o  interpretare  a  textului  „Eu  sînt  viţa"  (Ioan  XV,  5),  poate  una  din  cele  mai 
sugestive  interpretări  plastice  a  unor  texte  din  Noul  Testament.  Iisus  e  perma¬ 
nent  Dumnezeu  şi  om. 

In  afară  de  acestea,  din  viaţa  lui  Iisus  sînt  foarte  numeroase  icoanele  care 
redau  Cina  cea  de  Taină,  scenă  bogată,  cu  apostolii  trataţi  după  caracteristicile 
pe  care  zugravii  le-au  putut  scoate  din  textele  Noului  Testament.  De  asemenea 
sînt  răspîndite  Botezul  Domnului,  Răstignirea,  Pogorirea  de  pe  cruce  şi  „Prohodul 
Domnului",  aceasta  reprezentînd  desigur  punerea  în  pagină  a  Sărbătorii  ortodoxe 
a  Prohodului. 

Foarte  multe  icoane  o  reprezintă  pe  Maica  Domnului,  singură  sau  cu  Pruncul. 
In  unele  icoane  e  înconjurată  de  proorocii  din  Vechiul  Testament,  ca  să  sugereze 
împlinirea  proorociilor  despre  Mesia.  E  de  remarcat  că  în  afara  acestor  prezenţe 
din  Vechiul  Testament,  cel  mai  prezent  în  iconografia  ţărănească  pe  sticlă  e 
Sfîntul  Ilie ,  urcînd  la  cer  într-o  caleaşcă  trasă  de  cai  sau  plimbîndu-se  cu  un 
Jupiter  tonans  pe  deasupra  norilor.  Aceasta  vine  şi  din  aceea  că  în  credinţa 
populară  el  este  cel  care  dezleagă  ploile,  cum  a  făcut  şi  în  vremea  cît  a  fost  pe 
pămînt.  Ca  şi  Sfîntul  Ilie,  pictat  şi  din  interesul  de  a-i  atrage  bunăvoinţa  pentru 
recoltele  care  au  nevoie  de  ploaie,  din  Vechiul  Testament  mai  sînt  zugrăviţi  pentru 
aducerea  aminte  de  fericirea  originară  şi  de  căderea  în  păcat,  Adam  şi  Eva. 

Arhanghelii  Mihail  şi  Gavriil  sau  numai  Mihail  singur,  s-au  bucurat  şi  ei  de 
atenţia  zugravilor,  închipuiţi  sub  forme  omeneşti  şi  cu  aripi.  De  o  delicată  frumu¬ 
seţe,  cu  nimic  mai  prejos  decît  apusenele  Mater  dolorosa,  sînt  icoanele  care  o 
reprezintă  pe  Maica  Domnului  ca  „Maică  îndurerată ",  cu  capul  uşor  aplecat  şi 
avînd  în  faţă  „Răstignirea"  în  miniatură.  Mai  sînt  apoi  „Maica  Domnului  Impărd - 
tiţă",  cu  coroană  pe  cap,  „încoronarea  Măriei ",  cu  Tatăl  şi  Fiul  ţinîndu-i  coroana 
deasupra  capului  şi  cu  Duhul  Sfînt  deasupra.  „Adormirea  Maicii  Domnului “ 
adăugaltă  la  toate  celelalte  arată  cît  de  răspîndit  era  şi  mai  este  încă  şi  astăzi 
cultul  Maicii  Domnului  la  românii  ortodocşi.  Naşterea  Domnului  e  tratată  în 
maniere  diferite,  mai  simplu  sau  cu  personaje  mai  multe,  cu  animale,  cu  îngeri 
şi  cu  ciobani  îmbrăcaţi  precum  ciobanii  din  mărginimea  Sibiului. 

In  general  s-au  identificat:  Iisus  Hristos  în  14  ipostaze  şi  Maica  Domnului 
în  5,  dar  desigur  studiul  s-a  limitat  la  un  număr  mic  de  exemplare  dintr-o 
colecţie.10 

Elementele  locale  din  pictura  pe  sticlă,  interpretate  adesea  ca  alunecare  spre 
arta  laică,  profană,  ceea  ce  e  posibil,  dar  nu  exclusiv,  trebuie  interpretate  mai  ales 
ca  aducere  conştientă  sau  inconştientă  a  elementelor  religiei  creştine  în  mediul 
românesc.  Ca  şi  cum  Naşterea  s-ar  fi  petrecut  la  noi,  şi  pentru  noi.  Ele  exprimă 
modul  unei  apropieri  dintre  eveniment  şi  noi.  Lucrurile  se  vor  fi  petrecut  ele  în 
Ţara  Sfîntă,  dar  Ţara  Sfîntă  e  aici,  la  noi.  Distanţa  dintre  Betleem  şi  noi  se 
micşorează  sau  dispare  total.  Aşa  e  şi  în  colindele  noastre. 

In  afară  de  scenele  dedicate  Sfintei  Treimi,  lui  Iisus  şi  Maicii  Domnului, 
inventarul  sfinţilor  pictaţi  e  destul  de  mare.  Predomină  Sfîntul  Nicolae,  pentru 
că  viaţa  lui,  citită  în  sinaxare,  a  atras  atenţia  celor  mai  mulţi.  Apoi  Sfîntul 
Haralambie,  ca  izbăvitor  de  ciumă,  Sfîntul  Ştefan,  Sfîntul  Dumitru,  Sfîntul  Gheor- 
ghe  —  foarte  des  pictat  —  Cuvioasa  Parascheva.  Dintre  cele  rare  sînt  Naşterea 
Sfîntului  Ioan  Botezătorul,  Tăierea  împrejur  a  Mîntuitorului,  Duminica  Tomii , 


9  V.  Otilia  Pernicex,  Icoane  din  Maierii  Alba  Iuliei,  în  colecţia  Muzeului  Unirii 
Alba  Iulia,  în  rev.  „Apulum",  XVII,  1979,  p.  661.  Autoarea  crede  că  e  inspirată  din 
mitul  prometeic!  Culţi  trebuie  să  fi  fost  zugravii  noştri  dacă  cunoşteau  mitul  şi 
dacă  au  fost  în  stare  să-l  transpună  în  Patimile  lui  Iisus!  Noi  credem  că  e  o  inspi¬ 
raţie  locală  a  zugravului. 

10  V.  Gh.  Pavelescu,  Contribuţii  pentru  cunoaşterea  picturii  pe  sticlă  la  românii 
din  Transilvania,  în  rev.  „Apulum",  I,  1942,  Alba  Iulia,  p.  293. 

Duminica  mironosiţelor,  Duminica  tuturor  sfinţilor.  Duminica  Floriilor,  acestea 
legînd  texte  biblice  de  sărbătorile  cele  mai  cunoscute  şi  iubite  de  popor.  E  şi 
acesta  de  remarcat,  că  zugravii  au  ipostaziat  sărbătorile,  au  imaginat  teme  de 
concepţie  mai  largă  care  ii  ridică  vertiginos  spre  calificativul  incontestabil  de 
artişti.  Prin  unii  dintre  sfinţi  au  ipostaziat  anotimpurile:  Sfîntul  Gheorghe,  Maria, 
Dumitru  şi  Nicolae,  inchipuiau  primăvara,  vara.  toamna  şi  iarna.11  Curioasă  este 
o  icoană  a  ,,Sf.  Ioan  cu  mielul“.  Mielul  preînchipuindu-L  desigur  pe  Iisus  Hristos. 

Aşadar,  putem  conclude  in  arta  zugravilor  pe  sticlă  asupra  unei  teologii  orto¬ 
doxe  complete,  în  care  apare  Sfinta  Treime,  Fiul  Dumnezeu-Om,  Maica  Domnului 
şi  foarte  pronunţat  cultul  sfinţilor  şi  respectul  faţă  de  sărbători.  Toate  vin  din 
lecturi  biblice  şi,  desigur,  din  tradiţia  orală,  cu  grija  de  a  fi  pe  gustul  credin¬ 
cioşilor,  a  înţelegerii  lor  şi  a  trebuinţelor  lor.  S-a  remarcat  ..Simţul  de  preferinţă*4 
din  partea  poporului 12  şi  s-a  stabilit  chiar  un  coeficient  de  popularizare  în 
Transilvania,  dar  în  general,  temele  de  mai  sus  sînt  cele  mai  obişnuite,  ele 
indicind  un  creştinism  redus  la  elementele  esenţiale  ale  adevărurilor  de  credinţă 
şi  la  practicarea  lor  locală. 

Amestecul  folclorului  in  această  iconografie  nu  se  poate  tăgădui,  dar  nici 
absolutiza,  şi  mai  ales  nu  se  poate  reduce  sensul  icoanei  la  folclor.  Evident  că 
prin  folclor  adevărurile  religioase  se  puteau  exprima  şi  asimila  mai  uşor,  dar  nu 
aceasta  era  determinant.  Tot  aşa  cum  nu  e  absolut  exact  să  amestecăm  preferin¬ 
ţele  pentru  unele  icoane,  precum  Naşterea  ca  simbol  al  fecundităţii,  Sfîntul  Ilie 
care  apără  de  trăznete,  Sfintul  Gheorghe  şi  Ioan  apărind  vitele,  Sf.  Haralambie 
apărînd  de  ciumă  etc.  Era  vorba  dimpotrivă,  de  o  creştinare  a  superstiţiilor  mai 
vechi  şi  de  stabilirea  unor  legături  cauzale  teologice,  care  mergeau  foarte  bine  cu 
adevărurile  de  credinţă.  Era  exprimarea  credinţei  că  Dumnezeu  se  îngrijeşte  de 
lume  şi  o  face  şi  prin  anumite  organe  speciale.  Tot  aşa  îşi  imaginaseră  Provi¬ 
denţa  şi  cei  vechi,  prin  zef  specializaţi  in  ceva.  Numai  că  acum  totul  e  subordonat 
Dumnezeului  Unu  în  Treime. 

2.  Icoanele  pe  sticlă  nu  răspuns  mai  întii  nevoilor  religioase  ale  credincioşi¬ 
lor.  De  ce  pe  sticlă  şi  nu  numai  pe  lemn  sau  pe  pînză,  e  greu  de  spus  astăzi,  cu 
atit  mai  mult  cu  cit  tehnica  executării  lor  era  mai  dificila.  Trebuia  pictat  nega¬ 
tiv.  ca  să  apară  pe  sticlă  pozitivul.  De  aceea  uneori  cuvintele  care  le  explică  sînt 
scrise  pe  dos.  Poate  că  au  atras  prin  curiozitate.  Poate  că  au  părut  mai  durabile. 
Poate  că  sticla,  fragilă,  a  obligat  la  atenţie  deosebită,  ca  faţă  de  un  lucru  sfint. 
Dar  e  posibil  să  fi  cîştigat  teren  şi  prin  maniera  de  tratare,  naiv-ţârânească,  un 
bizantin  ţărănesc  care  răspundea  modului  local  de  percepere  a  transcendentului. 
Icoana  pe  sticlă  menţinea  taina  aşa  cum  o  menţinea  şi  textul  Scripturii,  dar,  în 
acelaşi  timp,  o  şi  revela.  Dar  o  revela  ca  pe  ceva  sacru,  diferit  de  ceea  ce  e 
lumesc.  Aceasta  ar  fi  desigur  o  încercare  de  explicaţie  locală,  dar  unii  cercetători 
spun  că  icoanele  pe  sticlă  ar  fi  apărut  mai  întîi  în  Bizanţ,  de  unde  au  fost  aduse 
în  Italia  între  1380 — 1420. 13  Prin  aceasta  s-ar  explica  „bizantinismul*4  lor,  uşor 
accesibil  „naivilor**  noştri,  ca  modalitate  artistică,  dar  şi  ca  modalitate  şi  capaci¬ 
tate  de  transcendere.  Dar  nu  se  explică:  de  ce  pe  sticlă?  Aceasta  mai  râmîne 
încă  o  problemă  deschisă. 

E  interesant  că  icoanele  pe  sticlă  s-au  pictat,  şi  încă  in  număr  foarte  mare, 
mai  ales  în  Transilvania  şi,  mai  ales,  începînd  din  secolul  al  XVII-lea  şi  al 
XVIII-lea.  Să  ne  amintim  că  în  secolul  al  XVII-lea  Transilvania  a  avut  de  făcut 
faţă  încercărilor  insistente  şi  brutale  de  calvinizare.  Calvinii  erau  iconoclaşti.  La 
noi,  deci,  abia  atunci  începe  lupta  dintre  iconoduli  şi  iconoclaşti.  Icoana  pe  sticlă 
a  fost  reacţia  locală,  ortodoxă,  iconodulă.  O  formă  practică  de  rezistenţă  şi  pro¬ 
test.  Apoi  a  urmat  asaltul  catolic.  După  1700.  habsburgii  au  distrus  cu  tunurile 
generalului  Bukow  peste  200  de  mănăstiri  ortodoxe,  fiindcă  monahii  şi  călugăriţele 
n-au  vrut  să  treacă  la  catolicism.  Bisericile  ortodoxe,  pînâ  în  partea  a  doua  a 
secolului  al  XVIII-lea,  au  fost  aspru  prigonite,  încercîndu-se  trecerea  cu  forţa  a 
ortodocşilor  la  uniatism.  Altarele  ortodoxe  distruse  în  mănăstiri  şi  ocupate  în  bise- 


11  La  Cornel  Irimie  şi  Marcela  Focşa,  op.  cit.,  p.  24. 

12  La  Gh.  Pavelescu,  op.  cit.,  p.  292. 

13  H.  W.  Keiser,  op.  cit.,  cf.  Ion  Apostol  Popescu,  Arta  icoanelor  pe  sticlă  de 
la  Nicula.  Bucureşti,  1969,  p.  31. 

rici,  s-au  retras  atunci  în  case.  Fiecare  credincios  şi-a  umplut  un  perete  cu  icoane. 
Intîmplător  acestea  erau  pe  sticlă  şi  aşa  arta  pe  sticlă  s-a  dezvoltat  cu  repeziciune. 

Odată  cu  altarele,  în  case  s-a  retras  şi  ortodoxia,  care  va  ieşi  la  lumină  mai 
puternic  în  partea  a  Il-a  a  sec.  al  XVIII-lea,  după  răscoala  călugărilor  Sofronie 
de  la  Cioara  şi  Visarion  Sarai  şi  chiar  după  revoluţia  ortodocşilor  Horia,  Cloşca  şi 
Crişan. 

Unii  autori  cred  că  icoanele  pe  sticlă  au  avut  mai  ales  funcţii  decorative.  In 
parte,  se  poate  admite,  deşi  ţăranii  aveau  cu  ce-şi  decora  interiorul.  Aveau  atîtea 
mijloace,  încît  nu  le  mai  trebuia  altceva  în  plus.  Lăzi  decorate,  culmi  pline  de 
ţesături  frumos  colorate,  perne  cu  cusături  de  mare  fineţe  artistică,  roşu  mai  ales, 
cojoace  şi  costume  naţionale,  variind  după  regiuni  în  roşu  şi  negru  pe  alb,  ca 
dominante. 

Că  icoanele  pe  sticlă,  prin  coloritul  lor,  au  devenit  implicit  şi  elemente  deco¬ 
rative  ale  interiorului,  nu  se  poate  tăgădui.  Dar  trebuie  precizat:  elemente  decorative 
religioase,  din  necesităţi  religioase  în  primul  rînd.  In  al  doilea  rînd  şi  din  motive 
decorative  propriu-zis.  Ele  au  acest  rost  şi  în  biserici.  Dar  rostul  lor  principal  era 
şi  este  şi  azi  cel  religios,  în  mediul  care  le-a  dat  naştere.  Intelectualii  snobi  de 
prin  occident  le  caută  acum,  e  drept,  doar  ca  elemente  decorative.  Dar,  sub  pre¬ 
textul  acesta,  ţin  totuşi  o  icoană  în  casă! 

La  noi  credincioşii  păstrau  prin  ele  legea  străbună,  ele  erau  dovada  materială 
a  păstrării  legii  străbune,  a  ortodoxiei.  In  casele  protestanţilor  n-au  intrat.  Intră 
acum  şi  la  ei,  vor  fi  fiind  decorative,  cum  am  spus,  dar  nu  e  indiferent  cu  ce  îţi 
decorezi  casa!  Există  chiar  o  modă  a  icoanelor  ortodoxe  în  Occident.  Pe  lemn  şi 
pe  sticlă.  Dar  aceasta  nu  înseamnă  că  odată  cu  ele  intră  în  casele  lor  şi  cultul 
Maicii  Domnului  şi  al  Sfinţilor! 

La  noi  s-au  păstrat  întotdeauna  în  casa  mare,  în  care  cei  ai  casei  intrau  şi 
mai  intră  seara,  pe  rînd  sau  împreună,  şi  îngenunchează  şi-şi  făceau  rugăciunea. 
Tot  acolo  se  ţine  şi  candela  aprinsă  şi  sticla  cu  agheazmă  de  la  Bobotează,  din 
care  se  gustă  duminică  dimineaţa  sau  oricînd,  înainte  de  prima  masă  a  zilei. 

E  adevărat  însă  că  icoanele  pe  sticlă  au  pătruns  ca  şi  la  ortodocşi  şi  la  cei 
care  fuseseră  trecuţi  la  uniatism.  Trecuseră  preoţii,  dar  rînduiala,  şi  Biserica, 
şi  Tainele  şi  slujbele,  totul  rămăsese  ca  înainte.  Credincioşii  au  rămas  permanent 
ortodocşi.  Numai  vîrfurile,  clerul  şi  o  parte  din  intelectuali  s-au  latinizat  şi  s-au 
catolicizat.  Marea  trecere  s-a  petrecut  la  nivelul  vîrfurilor  chemate,  şcolarizate, 
îndoctrinate  la  Roma.  în  casele  acestora  n-au  prea  pătruns  icoanele  pe  sticlă. 
Au  adus  copii  după  tablourile  celebre  din  muzeele  şi  bisericile  Romei,  papi  şi  car¬ 
dinali.  Dar  la  ţară  au  rămas,  fără  deosebire,  în  toate  casele  româneşti,  icoanele 
ortodoxe  cu  sfîntul  Gheorghe,  Sfîntul  Nicolae,  Sfîntul  Haralambie  etc.  etc.  Nu  s-a 
găsit  nici  o  icoană  pe  sticlă  reprezentînd  pe  vreun  papă,  sau  pe  sfîntul  Francisc, 
sau  pe  sfîntul  Dominic,  sau  pe  sfîntul  Benedict,  sau  pe  Sfîntul  Toma  de  Aquino, 
sau  pe  Sfînta  Tereza  ş.a.m.d.  Aceştia  au  rămas  mereu  străini  inimii  românilor  de  la 
ţară,  ortodocşi  sau  uniţi. 

3.  Icoanele  pe  sticlă  continuă  să  fie  şi  astăzi  căutate.  Ba  chiar  au  devenit 
o  artă  de  mare  preţ,  socotită  a  conţine  subtilităţi  artistice,  de  desen  şi  culoare, 
la  care  nu  pot  ajunge  „naivii1*  făcuţi.  Căci  se  ştie  că  a  apărut  şi  o  „artă  naivă“ 
creată  de  rafinaţi.  Arta  naivă  adevărată  însă,  nu  poate  fi  astfel,  decît  din  mînă, 
simţirea  şi  gîndul  naivilor  adevăraţi.  N-am  putea  vorbi  de  o  legătură  de  filiaţie 
intre  arta  icoanelor  pe  sticlă  şi  cea  a  naivilor  făcuţi,  moderni,  dar  o  asemănare 
exterioară  există.  Şi  nu  numai  între  cea  pe  sticlă  şi  „naivii**  culţi  propriu-zis. 
Maniera  naivă,  foarte  aproape  de  cea  bizantină,  şi  poate  avîndu-şi  modelele  în 
arta  bizantină,  apare  la  mulţi  pictori  academici.  De  pildă,  aşa  numita  „Extazul 
Sfîntului  Grigore  văzut  de  diaconul  Petru  prin  perdeaua  pe  care  a  găurit-o  cu 
stiletul *  (sec.  XII,  la  Bruxelles,  în  Biblioteca  Regală),  are  figurile  şi  hainele  tratate 
bizantin.  Capul  de  femeie  a  lui  Georges  Braque  (1942)  e  o  schiţă  în  maniera  ico¬ 
narilor.  Fetele  la  marginea  rîului,  a  lui  Matisse  (1918)  sînt  din  linii  care  le  reduce 
la  esenţe  şi  care  doar  sugerează,  lipsite  de  carnaţie  şi  chip,  Răstignirea  din  Auto¬ 
portretul  lui  Gauguin  cu  lisus  galben  (1890),  este  ca  de  pe  o  icoană  pe  sticlă  din 
Transilvania.  însuşi  Picasso,  spre  exemplu  în  Muza  (1935,  Paris,  Muzeul  de  artă 
modernă),  deşi  exemplele  din  pictura  lui  s-ar  putea  înmulţi,  compune  o  „naivitate** 
dusă  la  caricatură  voită  şi  la  descompuneri  vecine  cu  arta  naivilor,  dar  e  evident 
că  e  vorba  de  forme  căutate  care  încearcă  să  prindă  esenţe  de  dincolo  de  forme. 

Zugravii  pe  sticlă  au  făcut-o  înaintea  acestora  mai  decent  şi  mai  inteligibil!  Exem¬ 
plele  s-ar  putea  înmulţi. 

Le-am  pomenit  numai  spre  a  spune  un  cuvînt  în  plus  despre  sensul  „naivului1* 
din  icoanele  pe  sticlă,  ca  sens  spiritual,  de  transcendere,  de  căutare  a  esenţelor,  a 
permanenţelor,  la  care  vor  ajunge,  iată  chiar  artiştii  moderni,  geniali. 

Să  conferim  deci  un  dram  de  geniu  artistic  şi  acestor  zugravi,  premergători 
modernismului.  Sînt,  la  ei,  de  identificat  astfel,  forme  de  premodernism  şi  chiar 
de  avangardă. 

Cel  puţin  trei  locuri  mai  sînt  şi  azi  în  Transilvania,  în  care  icoanele  pe  sticlă 
şi-au  găsit  continuatori,  şi  e  bine  ca  meşteşugul  să  nu  se  piardă.  La  Sîmbăta,  la 
Prislop  şi  la  Nicula,  în  trei  mănăstiri,  artişti  născuţi,  nu  făcuţi,  pictează  lucruri  de 
mare  valoare.  îndeosebi  la  Sîmbăta,  la  Mănăstirea  lui  Constantin  Brîncoveanu, 
zidită  în  secolul  ai  XVII-lea,  dărîmată  în  al  XVIII-lea  de  catolici  şi  refăcută  azi, 
arhim.  Timotei  Tohâneanu  este  un  adevărat  conducător  de  şcoală,  cu  atelier  şi  uce¬ 
nici,  ridicîndu-se  la  înălţimea  celor  mai  mari  dintre  înaintaşi,  de  două,  trei  veacuri 
de  cînd  a  început  la  noi  pictura  icoanelor  pe  sticlă.  El  se  situează  pe  linia  unor 
Nicolae  Zugravu  (1787),  Ion  Coste,  Ilie  Costea  din  Lancrdm,  Ion  Zugravu,  Aurel 
Rodean,  Ilie  Poenaru,  Simion  Zugrav,  Ion  Morar  cu  fetele  lui  Elisabeta  şi  Emilia 
Morar  din  Laz,  Ştefan  Belindeanu,  Teodor  Tocar,  Dionisie  Iuga  din  Nicula,  Matei 
Ţimforea  (1836 — 1906)  din  Cîrţişoara,  Prodănoaia,  din  Maieri  ş.a.  Din  şcoala  ico¬ 
narilor  pe  sticlă  a  ieşit  un  mare  pictor  român,  Sava  Hentia  (1848 — 1904),  elev  al  lui 
Cabanei  şi  colaborator  al  lui  N.  Grigorescu.  Sava  Hentia  era  din  Sibişel,  de  lîngă 
Laz. 

Timotei  Tohâneanu  a  expus  la  Bucureşti,  Sibiu  şi  Braşov,  la  Londra  şi  Madrid, 
la  Paris  şi  Bonn,  la  Roma  şi  Viena,  la  Detroit  şi  în  alte  oraşe  americane,  umblînd 
peste  tot  cu  sticla,  pensulele,  şi  culorile  după  el,  şi  „născînd“  icoanele  pe  loc,  în  faţa 
celor  ce  cu  uimire  ii  urmăresc  paleta,  mîna  şi  ochiul.  Pictează  la  Londra  în  rugă¬ 
ciune,  ca  şi  cum  ar  fi  singur,  în  pădurea  de  la  Sîmbăta,  acasă.  Vede  doar  ce 
face.  Nu  pe  cei  dimprejur. 

Icoanele  pe  sticlă,  ca  forme  de  artă  ortodoxă  şi  românească  autentică,  îşi 
continuă  rostul  lor  de  teologie  în  imagini  şi  culori,  cunoscînd  chiar  un  reviriment 
care  îi  promite  în  continuare  viaţă  lungă. 

Dr.  ANTONIE  PLAMADEALA 
Mitropolitul  Ardealului 


SINODUL  VII  ECUMENIC  IN  SPIRITUALITATEA 
ŞI  ICONOGRAFIA  BISERICII  ORTODOXE  ROMÂNE* 


împreună  cu  toată  lumea  creştină  rămasă  credincioasă  Sfintei  Tradiţii  şi 

sobornicităţii  ecumenice,  sărbătorim  1200  de  ani  de  la  cel  de  al  Vll-lea  Sinod 
Ecumenic  de  la  Niceea  II  (787)  şi  1987  de  ani  de  la  întruparea  Fiului  lui  Dum¬ 
nezeu,  Naşterea  Domnului  sau  Crăciunul.  Intre  cele  două  evenimente  există  o 

strînsă  relaţie,  de  la  cauză  la  efect. 

In  cele  ce  urmează  vom  scoate  în  evidenţă  dăinuirea  şi  actualitatea  hotărî- 
rilor  canonice  ale  Sinodului  VII  Ecumenic  privind  sfintele  icoane,  cultul  şi  rolul 
lor  în  evlavia  credincioşilor  Bisericii  Ortodoxe  Române,  ca  o  mărturie  a  transpunerii, 
potrivit  regulii  ortodoxe,  a  doctrinei  în  concretul  vieţii  bisericeşti.  Tema  va 
comporta  o  scurtă  trecere  în  revistă,  o  analiză  a  principalelor  accente  româneşti 
în  iconografie,  ca  rezultat  direct  al  aplicării  hotărîrilor  de  credinţă  niceene  despre 
icoana  ortodoxă  şi  rolul  ei  în  viaţa  credincioşilor. 

Mai  întîi,  tema  nu  trebuie  să  fie  numai  o  ocazie  aniversară,  de  moment,  ci 
una  mult  mai  serioasă,  de  toate  zilele,  căci  ni  s-ar  putea  pune  întrebarea:  „Ce 
este  icoana  şi  care-i  relaţia  ei  cu  arta,  în  general,  cu  tabloul,  în  special  şi  cu 
frescele,  mozaicurile  şi  alte  forme  ale  redării  frumosului  în  spiritualitatea 
artistică?** 

Nu  vom  putea  găsi  răspuns  satisfăcător  numai  într-o  definiţie,  fie  ea  cît  de 
exactă,  chiar  a  Sf.  Ioan  Damaschinul.  Va  trebui  s-o  găsim  unde  este  ea  ascunsă, 

s-o  gîndim,  apoi  s-o  înţelegem,  s-o  iubim  şi  s-o  cinstim  în  lumea  ei  totală:  teo¬ 

logică,  istorică,  geografică,  artistică  şi-n  special,  liturgică.  Altfel  vom  fi  în  faţa 
unui  obiect  pe  care-1  vom  examina  după  criterii  exterioare:  perfecţiune,  armonia 

coloritului,  culoare  de  epocă,  măiestria  artistului,  şcoala  de  creaţie  etc _  Va 

trebui  să  descoperim  „sfînta  icoană".  Aşa  o  numeşte  Sf.  Ioan  Damaschin  în  „Tra¬ 
tatul  despre  sfintele  şi  veneratele  icoane**.  Aceasta  este  deja  altceva.  Este  o  invi¬ 
taţie  în  domeniul,  nu  atît  al  artelor  frumoase,  cît  al  sacrului  ca  sursă  a  artei.  A 
găsi  frumosul  întrupat  şi  nu  simbolizat,  sugerat  numai.  „Icoana4*  în  această  dimen¬ 
siune  ne  apare  ca£ix<*>v  xou  0eou  (Col.  I,  15),  deci  faţa  Mîntuitorului  Iisus  Hristos, 
Noul  Adam,  „chipul  lui  Dumnezeu**  strălucind  pe  feţele  oamenilor,  potrivit  expre¬ 
siei  cunoscute  „după  chipul  lui  Dumnezeu**  spre  „asemănarea  cu  El“.  Icoana 
poate  să  ne  ajute,  în  primul  rînd,  să  descoperim  rudenia  noastră  cu  Dumnezeu. 
Să  redescoperim  apoi  rudenia  între  noi  oamenii,  ca  purtători  ai  „chipului4*  restau¬ 
rat,  înfrumuseţat,  înomenit  prin  întruparea  Fiului  lui  Dumnezeu. 

Deci,  icoana  în  viaţa  şi  teologia  ortodoxă  este  mai  întîi  chipul  realizat  al 
„omului  celui  nou**  (Ef.  IV,  24),  al  „bărbatului  desăvîrşit**  (Ef.  IV,  13),  Domnul 
nostru  Iisus  Hristos,  întrupat  şi  prelungit  în  istorie,  după  înviere  şi  Cincizecime, 
ca  model  de  realizat.  Din  momentul  în  care  Fiul  lui  Dumnezeu  s-a  făcut  om,  „Fiu 
al  omului**,  omul  şi-a  căpătat  strălucirea  dintîi.  Cei  ce  L-au  văzut  „cu  ochii  lor** 
pe  Mîntuitorul  L-au  văzut  pe  Tatăl.  „Cel  ce  M-a  văzut,  a  văzut  pe  Tatăl**  (In. 
XIV,  9)  iar  pentru  noi,  cei  de  după  Cincizecime,  Iisus  Hristos  ni  se  împărtăşeşte 
direct  în  Sf.  Cuminecătură,  dar  ni  se  împărtăşeşte  şi  sensibil  prin  privire  în 


*  Conferinţă  aniversară  în  faţa  studenţilor  Institutului  Teologic  din  Sibiu, 

16  XII  1987,  pentru  Comemorarea  a  1200  de  ani  de  la  Sinodul  VII  Ecumenic. 


42 


MITROPOLIA  ARDEALULUI 


icoană.  Icoana  prelungeşte  astfelr  intr-o  măsura  oarecare,  „chipul  cel  istoric**  al 
Iui  Hristos  plin  de  Duhul  Sfint,  in  Biserică.  Şi  aceasta  datorită  faptului  că  primul 
model  material  vine  tot  de  la  Iisus,  acceptat  de  El,  icoana  nefâcută  de  mină. 

Deci,  icoana  ortodoxă  nu  este  numai  obiect  ce  reprezintă  persoana,  în  cazul 
nostru  pe  Mintuitorul,  ca  o  anamneză,  o  amintire,  cum  ar  fi  o  fotografie  sau  un 
tablou,  chiar  al  lui  Iisus  sau  al  altui  personaj,  ci  „loc  al  unei  prezenţe",  „loc  de 
intîlnire  dintre  dumnezeiesc  şi  omenesc",  „sacru",  „fereastră  deschisă  către  lumea 
de  dincolo",  „invitaţie  de  pregustare  a  împărăţiei  aleşilor",  „locuire  a  noastră  în 
Dumnezeu*.  Sf.  Părinţi  acordă  icoanei  cinstea  din  insăşi  cinstirea  prototipului. 
Sf.  Vasile  spune:  „Cinstea  icoanei  trece  la  cel  reprezentat  în  ea"  („Tratatul  despre 
Sf.  Duh");  Sf.  Teodor  Studitul  vorbeşte  de  prezenţa  ipostasului  în  icoană  şi  relaţia 
dintre  icoană  şi  numele  celui  reprezentat.  Privind  icoana  Mîntuitorului.  fără  a 
căuta  alte  explicaţii,  te  reculegi  şi  te  adresezi  direct  lui:  „Prea  curatului  Tău  chip 
ne  închinăm,  bunule...",  iar  în  faţa  unui  tablou  te  opreşti  admirativ,  fără  să-l 
identifici  total  cu  artistul.  Perspectiva  examinării  tabloului  sau  fotografiei  este 
cea  omenească,  culoare,  armonie,  şcoală,  subiect,  geniu  etc. . .  La  icoană,  în 
schimb,  domină  ceea  ce  numim  perspectiva  inversă.  Ea  ne  priveşte.  Ea  ne  lumi¬ 
nează  mintea  şi  ne  conducc-n  preajma  Iui  Dumnezeu. 

Deşi  m-am  anunţat  cu  o  conferinţă  de  generalităţi  şi  cîteva  consideraţii  pe 
marginea  vastului  subiect:  iconografia  ortodoxă  românească  şi  relaţia  ei  cu  arta 
bizantină,  in  general,  de  unde  să  reiasă  şi  legătura  cu  hotărîrile  dogmatice  ale 
Sinodului  VII  Ecumenic,  nu  mă  pot  abţine  să  nu  amintesc,  foarte  pe  scurt,  cîteva 
elemente  de  ordin  istoric  şi  doctrinar  fără  de  care  n-am  putea  înţelege  corect 
chiar  propria  noastră  artă  bisericească. 

Un  istoric  al  icoanei  este  mai  greu  de  elaborat,  şi  mai  ales  în  spaţiul  unei 
conferinţe,  căci  icoana  nu  aparţine  numai  istoriei,  ci-n  mod  direct  spiritualităţii 
şi,  nemijlocit,  evlaviei  creştine.  De  înţeles  că  nu  lipsesc  nici  aspectele  de  ordin 
istoric,  artistic,  geografic,  naţional,  etc. . .  Dimpotrivă. 

Icoana,  în  sens  larg,  este  tot  atît  de  veche  ca  şi  creaţia.  Ea  îşi  are  obîrşia 
in  Dumnezeu,  care  se  oglindeşte  în  creaţia  „bună  foarte"  (Fac.  I,  31):  „Cit  de  minu¬ 
nate  sînt  lucrurile  tale,  Doamne!"  (Ps.  50,  25).  Dar  ea  îşi  are  cu  osebire  începutul 

in  crearea  omului  xai  etxcova (  după  chipul,  spre  asemănarea  cu  Dumnezeu,  cum 
zice  Sf.  Vasile.  Dar  repede  chipul  din  strălucitor,  pe  care  se  odihnea  raza  pre¬ 
zenţei  lui  Dumnezeu,  în  Rai,  devine  opac,  ascuns,  netransmiţător  de  lumină  divină. 
„Icoana"  aşteaptă  mult  timp  in  tot  „atelierul"  experienţelor  spirituale  ale  poporu¬ 
lui  ales,  manifestîndu-se  numai  prin  semnele  şi  simbolurile  de  la  Cortul  Sfînt 
şi  Templu. 

Icoana,  în  sensul  adevărat  al  cuvîntului  grecesc  eixcov  este  posibilă,  devine 
realitate  la  Naşterea  Domnului.  O  nouă  rază  se  scaldă  de  atunci  pe  faţa  umană, 
care  se  împărtăşeşte  de  lumină  dumnezeiască  de  la  „faţa"  Fiului  lui  Dumnezeu 
întrupat. 

Chipul  trecut  prin  lumina  Taborului,  îndumnezeit,  ne-a  rămas  prezent  în 
icoană  prin  acea  Sf.  mahramâ  nefăcută  de  mină.  Istoria  o  înregistrează  şi-o 
pomeneşte  în  documente  la  Constantinopol,  după  ce  pelerina  Etheria  (în  secolul  IV) 
o  contemplase  şi  o  venerase  la  Edesa.  Pleacă  spre  Occident  o  dată  cu  cucerirea 
Constantinopolului  de  latini,  ajunge  la  „Sfînta  Capelă",  în  Franţa,  şi  i  se  pierde 
urma.  Poate  a  revenit  fără  să  ştim  la  locul  ei  de  obîrşie,  în  Răsărit,  „mai  la  ea 
acasă"! 

Mai  ştim,  dintr-o  imemorială  tradiţie,  de  existenţa  primei  icoane  a  Maicii 
Domnului,  „făcută  de  mină",  de  Sf.  Luca.  De  la  aceste  modele,  timpuriu,  in  viaţa 
primelor  comunităţi  creştine,  în  amintirea  Domnului,  a  Maicii  Preacurate  şi  apoi 
a  Martirilor,  Sfinţilor  şi  tuturor  aleşilor  Mirelui  Ceresc,  icoana  începe  să-şi  facă 
loc  în  adunările  de  cult,  apoi  în  ocazii  particulare,  mai  cu  seamă  pe  sarcofagii 
şi-n  locurile  de  înmormîntare. 

Primele  icoane  sînt  schiţele  de  acum  1700  de  ani  din  catacombele  romane. 
Semnificative  sînt  subiectele  mai  ample  —  scene  —  din  Vechiul  şi  Noul  Testa¬ 
ment.  învierea  lui  Lazâr,  de  exemplu,  este  redată  de  14  ori. 

„Veacul  de  aur"  care  trasează  liniile  generale  ale  spiritualităţii  ortodoxe  în 
toate  domeniile  lămureşte  pe  scurt,  ocazional,  şi  rolul  icoanei  in  evlavia  creştini- 

lor.  O  dată  cu  rînduielile  liturgice  apar  la  sinaxe  şi  icoane,  este  adevărat,  spora¬ 
dic,  căci  persista  încă  teama  de  idolatrie  şi  aceasta,  în  primul  rînd,  din  lipsa  unei 
învăţături  precise  în  acest  sens  şi  a  imaturităţii  moştenite  din  iudaism  şi  păgînism. 

Cu  toate  acestea,  fără  o  teologie  specială  icoana  şi-a  creat  singură  calea  în 
viaţa  Bisericii  şi  şi-a  găsit  locul  exact  în  cult.  Au  fost  poate  şi  unele  erori  şi 
chiar  abuzuri  de  folosire  a  acesteia.  Cînd  te  gîndeşti  la  performanţele  de  la  Sfînta 
Sofia  şi  Ravena  şi  ce-o  fi  existat  înainte  de  iconoclasm  (sec.  VIII),  nu-i  exclus 
nici  abuzul  în  frumos,  care-i  mereu  pasionant  şi-o  poate  lua  chiar  înaintea  inte¬ 
ligenţei  şi  previziunii  spiritului. 

Peste  înfloritoarea  artă  iconografică  a  venit  brusc  (în  sec.  VIII)  bruma  nemi¬ 
loasă,  viQlentă  şi  inumană  a  iconoclasmului.  Au  dispărut  mistuite  în  flăcările 
ambiţiei  iconoclaste,  susţinută  de  împăraţii  bizantini  străini  de  Bizanţ  şi  spiritua¬ 
litatea  lui  şi,  din  nefericire,  şi  de  cîţiva  capi  bisericeşti  şi  aşa-zişi  teologi,  adevă¬ 
rate  valori,  comori  niciodată  recuperabile  şi,  cu  ele,  zeci  şi  poate  şi  mai  mult  de 
mii  de*  oameni,  martiri  pentru  icoane,  in  special  călugării  care  au  fost  aproape 
in  exclusivitate  apărătorii  icoanelor.  Apărau  nu  simple  obiecte  de  artă,  repetabile 
altfel,  ci  faţa  Domnului,  a  Maicii  Sale  şi  a  Sfinţilor.  Au  apărut  şi  apărători  şi, 
forţaţi  de  nemiloasa  criză,  au  întocmit  tratate.  Intre  ei  amintim  pe  Sf.  Gherman 
al  Constantinopolului,  Sf.  Ioan  Damaschinul,  teolog  al  icoanelor,  Monahul  George 
ş.a.  ale  căror  scrieri  au  constituit  baza  doctrinară  a  hotărîrilor  Sinodului  VII  a 
toată  lumea  creştină,  pe  care-1  aniversăm  azi.  Iată,  pe  scurt,  hotărîrea  de 
credinţă: 

„Noi  definim  că  . . .  după  cum  reprezentările  Crucii  preţioase  şi  de  viaţă  dătă¬ 
toare,  de  asemenea,  venerabilele  şi  sfintele  icoane,  fie  ele  pictate  în  mozaic  sau 
de  orice  altă  materie  apropiată,  trebuie  să  fie  aşezate  în  Sfintele  lui  Dumnezeu 
Biserici,  pe  Sfintele  obiecte  şi  veşminte,  pe  pereţi  şi  tablouri,  în  case  şi  pe  dru¬ 
muri,  atît  chipul  lui  Dumnezeu,  Domnul  şi  Mîntuitorul  Iisus  Hristos,  cît  şi  acel  al 
Maicii  Domnului,  Prea  Curata,  Sfînta  Maică  a  lui  Dumnezeu,  al  Sfinţilor  îngeri, 
al  tuturor  Sfinţilor  şi  Drepţilor. 

Căci,  cu  cît  se  vor  privi  mai  des  aceste  reprezentări  zugrăvite  (închipuite),  cu 
atît  cei  ce  le  vor  contempla  vor  fi  conduşi  a-şi  aminti  de  modelele  originale,  a  se 

îndrepta  spre  ele  spre  a  le  mărturisi  sărutîndu-le  cu  venerare  (Trpoaxuv^at^respec- 

toasă,  fără  ca  aceasta  să  fie  adorare  (AaTpsia)  adevărată,  după  credinţa  noastră, 
care  nu  se  cuvine  decit  singurului  Dumnezeu.  Dar,  precum  pentru  chipul  Crucii 
preţioasă  şi  de  viaţă  dătătoare,  pentru  Sfintele  Evanghelii  şi  pentru  alte  obiecte 
şi  monumente  sacre,  se  va  aduce  tămîie  şi  luminări  în  cinstea  lor,  după  pioasa 
obişnuinţă  a  celor  vechi,  căci  cinstea  dată  icoanei  trece  la  modelul  original  (Sf. 
Vasile,  „Despre  Sf.  Duh“),  oricine  cinsteşte  o  icoană^  cinsteşte  în  ea  realitatea  care 
este  reprezentată . . .  Cei  ce  îndrăznesc  să  gîndească  şi  să  înveţe  altfel,  sau  nesoco¬ 
tesc  tradiţiile  bisericeşti,  după  ereticii  blestemaţi,  sau  cei  ce  imaginează  noutăţi,  sau 
cei  ce  resping  din  ceea  ce  este  consacrat  Bisericii,  fie  Evangheliile,  fie  reprezenta¬ 
rea  pe  Cruce,  fie  o  icoană  oarecare,  fie  Sf.  Moaşte  ale  unui  martir,  sau  cei  ce 
inchipuiesc,  pe  căi  întortochiate  şi  rău  voitoare,  de  a  răsturna  tradiţiile  legitime  ale 
Bisericii  soborniceşti,  sau  cei  ce  folosesc  în  scopuri  profane  Sfintele  vase  sau 
Sfintele  mănăstiri,  ordonăm,  dacă  sînt  episcopi  sau  clerici,  să  fie  depuşi,  dacă 
sînt  călugări  sau  laici,  să  fie  separaţi  de  Sf.  împărtăşanie**.1 

De  atunci  ne-am  fi  aşteptat  la  pace  în  Biserică.  N-a  fost  aşa.  Luptele  au 
reînceput.  Se  cunoaşte  a  doua  fază.  Ea  a  lămurit  definitiv,  prin  triumful  dreptei 
învăţături  a  ortodoxiei,  prin  acel  eveniment  din  martie  843.  Deşi  nu  serbăm  acel 
moment,  amintim  pe  scurt  completarea  doctrinară  din  hotărîrea  de  credinţă  numită 
Sinodicon.  Iat-o,  în  rezumat: 

„Precum  au  vestit  Profeţii,  precum  au  învăţat  Apostolii,  precum  a  primit 
Biserica,  precum  au  dogmatizat  Dascălii  (Bisericii),  precum  a  convenit  întreaga 


1  Sacrorum  Conciliorum  nova  et  amplissima  Collectio  (Mansi),  Paris,  Leipzig, 
1902,  t.  XIII,  c.  380  B  şi  la  Egon  Sendler,  L'icodne,  image  de  VInvisible,  Paris,  1981, 
p.  48—49. 

creştinătate  ecumenică,  precum  a  strălucit  harul,  precum  s-a  arătat  adevărul,  pre¬ 
cum  a  fost  izgonită  minciuna,  precum  a  îndrăznit  înţelepciunea,  precum  a  biruit 
Hristos,  aşa  cugetăm,  aşa  grăim,  aşa  vestim  şi  cinstim  pe  Hristos  adevăraţi 
Dumnezeul  nostru  şi  pe  sfinţii  Lui,  în  cuvinte,  în  scrieri,  în  gîndiri,  în  jertfe,  în 
biserici,  în  icoane  pe  Unul  adorîndu-L  şi  cinstindu-L  ca  pe  un  Dumnezeu  şi 
Domn,  iar  pe  ceilalţi  cinstindu-i  pentru  Stâpînul  nostru  obştesc  ca  pe  autenticii 
Lui  slujitori,  acordîndu-le  închinare  potrivit  relaţiei.  Aceasta  este  credinţa  Apos¬ 
tolilor,  aceasta  e  credinţa  Părinţilor,  aceasta  credinţa  ortodocşilor,  aceasta  e  cre¬ 
dinţa  care  a  întărit  lumea*'.2 

Şi  pentru  a  lămuri  şi  mai  pe  înţelesul  nostru  şi-al  credincioşilor,  amintim 
textul  pe  care-1  veţi  repeta  ori  de  cîte  ori  veţi  sfinţi  o  icoană.  Este  rezumatul  a 
tot  ce  s-a  scris  despre  icoană.  Iatâ-1: 

„Doamne  atotţiitorule.  Dumnezeul  părinţilor  noştri,  Cel  ce,  voind  să  scapi 
pe  poporul  Tău,  pe  Israel,  din  înşelăciunea  slujirii  idoleşti  şi  să-l  ai  pururea 
neabătut  în  cunoaşterea  şi  slujirea  Ta,  unul  adevăratul  Dumnezeu,  cu  îngrozire 
l-ai  oprit  să  nu-şi  facă  lui  chip  şi  asemănare  potrivnică  Ţie,  adevăratului  Dum¬ 
nezeu,  la  care  să  se  închine  şi  să  slujească  ca  lui  Dumnezeu;  şi  iarăşi  ai  poruncit 
prin  Moise  să  se  pună  în  cortul  Legii  Tale  celei  dintîi  asemănări  şi  chipuri,  adică, 
doi  heruvimi  de  aur  pe  chivotul  mărturiei  şi  doi  la  colţurile  curăţitorului,  iar  pe 
catapeteasmă  mulţime  de  heruvimi  cusuţi,  prin  care  să  se  slăvească  nu  numele 
dumnezeilor  celor  mincinoşi  şi  străini,  ci  numele  cel  de  mare  cuviinţa  şi  preasfînt 
al  Tău,  unul  adevăratul  Dumnezeu;  apoi  prin  Solomon  ai  pus  în  altar  doi  heruvimi 
de  lemn  de  chiparos  ferecaţi  cu  aur;  şi  ai  poruncit  ca  chivotul  în  care  erau  tablele 

cele  de  piatră,  năstrapa  de  aur  şi  toiagul  lui  Aaron,  care  arătau  petrecerea  Ta 

acolo  cu  oamenii  şi  pomenirea  slăvitelor  Tale  minuni  şi  binefaceri,  să  se  cin¬ 
stească  cu  frică  şi  cutremur  şi  cu  închinăciune  cuvenită  lui  Dumnezeu  şi  să  se 
facă  tămîieri  şi  rugăciuni  înaintea  lor;  iar  cinstea  aceea  ai  primit-o  cu  îndurare 
ca  şi  cum  ar  fi  fost  adusă  Ţie  însuţi. 

Iar  la  plinirea  vremii  ai  trimis  pe  Unul-Născut  Fiul  Tău,  Domnul  nostru 

Iisus  Hristos,  Cel  născut  din  femeie,  din  pururea  Fecioara  Maria,  Care,  luînd  chip 
de  rob  şi  asemenea  oamenilor  făcîndu-Se,  a  zugrăvit  icoana  cea  nefăcută  de  mînă 
a  preacuratului  Său  chip,  punând  mahrama  pe  sfînta  Sa  faţă  şi  a  trimis-o  lui 
Avgar,  domnul  Edesei,  şi  prin  ea  l-a  vindecat  de  neputinţa  lui;  şi  tuturor  care 
se  apropiau  de  ea  cu  credinţă  şi  i  se  închinau  le  da,  prin  minuni,  nenumărate 
vindecări  şi  multe  faceri  de  bine. 

Şi  noi  dar,  o,  bunule  Stâpîne,  Atotţiitorule,  această  icoană  a  preaiubitului 

Tău  Fiu,  în  aducerea  aminte  a  întrupării,  a  tuturor  minunilor  celor  slăvite  şi  a 
binefacerilor  arătate  neamului  omenesc  prin  venirea  Sa  ca  om  pe  pămînt,  am 
pus-o  cu  cinste  înaintea  slavei  Tale,  nu  îndumnezeind-o,  ci  ştiind  că  cinstea 
icoanei  se  suie  la  cel  zugrăvit  pe  ea.  Şi  căzînd,  cu  sîrguinţă  ne  rugăm:  caută  cu 
•‘ncurr.T*e  spre  noi  şi  spre  icoana  aceasta,  şi  pentru  întruparea  şi  arătarea  Unuia- 
Născut  Fiului  Tău,  în  a  Cărui  pomenire  am  zugrăvit-o,  trimite  asupra  ei  bine¬ 
cuvântarea  Ta  cea  cerească  şi  harul  Preasfîntului  Duh  şi  binecuvinteaz-o  şi  sfin¬ 
ţeşte-o  şi  dă-i  ei  putere  tămăduitoare  şi  de  toate  meşteşugurile  diavoleşti  izgoni- 
toare.  Umple-o  de  binecuvântarea  şi  puterea  sfîntului  chip  cel  nefăcut  de  mînă, 
pe  care  cu  îndestulare  le-a  cîştigat  prin  atingere  de  preasfînta  şi  preacurata  faţă 
a  iubitului  Tău  Fiu;  ca  prin  ea  să  se  şi  lucreze  puteri  şi  minuni  pentru  întărirea 
dreptei  credinţe  şi  pentru  mîntuirea  credinciosului  Tău  popor;  ca  toţi  care  înaintea 
ei  ne  vom  închina  Ţie,  Celui  întru  toate  puternic  şi  Unuia-Nâscut  Fiului  Tău  şi 
Preasfîntului  Duh,  şi  cu  credinţă  Te  vom  chema  şi  ne  vom  ruga,  auziţi  să  fim  şi 
mila  iubirii  Tale  de  oameni  să  aflăm  şi  har  să  cîştigăm,  că  Tu  eşti  sfinţirea  noas¬ 
tră  şi  Ţie  slavă  înălţăm,  împreună  şi  Unuia-Născut  Fiului  Tău  şi  Preasfîntului  şi 


2  Sinodiconul  Ortodoxiei,  traducere  şi  prefaţă  drd.  Ioan  I.  Icâ,  M.A.,  XXX, 
1985,  nr.  7 — 8,  p.  445. 

bunului  şi  de  viaţă  făcătorului  Tău  Duh,  acum  şi  pururea  şi  in  vecii  vecilor. 
Amin“  .3 

Incepînd  cu  perioada  post-iconoclastă  (sec.  IX),  se  deschide  o  nouă  etapă  în 
procesul  vieţii  bisericeşti.  Noi  curente  teologice  cu  un  caracter  vădit  pnevmatologic 
vor  pune-n  lumină  posibilităţi  noi  de  trăire  a  misterului  creştin.  Icoana  şi  frescele 
vor  împodobi  bisericile,  oferind  credincioşilor  imaginea  împărăţiei  lui  Dumnezeu 
pe  pămînt. 

Icoana  va  fi,  în  continuare,  semnul  distinctiv  al  ortodoxiei. 

Ea  va  prezenta  direct  credinciosului  calea  către  mîntuire,  prin  modelele 
puse-n  faţă.  Chipurile  sfinţilor  ascetice,  reduse  la  starea  de  puritate  şi  transpa¬ 
renţă,  interiorizate  la  maximum,  transmiţînd  lumină  interioară  concentrată  în 
jurul  capului  prin  nimb  sau  aureolă,  aşa  cum  le  redă  icoana,  sînt  modelele  clasice 
de  urmat.  Această  nouă  viziune  corespunde  întru  totul  învăţăturii  Sf.  Părinţi  răsă- 
riteni  despre  aspectul  ascetic  al  vieţii  în  dobîndirea  mîntuirii.4  Icoana  nu  va 
reda  frumosul  estetic  uman,  ca-n  tablouri  ori  arta  occidentală,  ci  adevărul.  Cri¬ 
teriul  icoanei  nu  va  fi  frumuseţea  estetică,  ci  adevărul  şi  conformitatea  cu  modelul. 
Modelul  pentru  iconar  nu  va  fi  omul,  ci  Hristos  şi  sfîntul.  Artistului  i  se  îngă¬ 
duia  geniul  numai  în  limitele  Revelaţiei,  ale  conformării  cu  tradiţia  teologică 
duhovnicească  a  Bisericii. 

Precizările  teologice  ale  Sinodului  VII  Ecumenic  n-au  rămas  pe  pergament, 
sau  în  tomosurile  bibliotecilor,  ci  s-au  aplicat  în  viaţa  bisericească  ortodoxă.  Numai 
aşa  sînt  ecumenice  cînd  sînt  recunoscute  pretutindeni  la  fel.  Icoana  este  cu  ade¬ 
vărat  purtătoare  a  peceţii  ecumenicităţii  şi  o  garanţie  a  ei.  Aşa  se  face  că,  depă¬ 
şind  frontierele  istorice  ale  Bizanţului,  pătrunde  în  „imperiul  Bizanţului  spiri- 
tuai“,  în  toate  locaşurile  şi,  din  ele,  în  sufletele  credincioşilor.  Mesager  universal, 
ca  şi  chipul  lui  Iisus,  icoana  se  regăseşte  în  sufletul  şi  identitatea  fiecărui  popor 
creştin.  Preluînd  caracteristicile  şi  virtuţile  fiecărui  neam,  icoana  devine  o  posibi¬ 
litate  de  transfigurare  a  valorilor  spirituale  şi  culturale  ale  acestuia.  Fără  să  înce¬ 
teze  de-a  fi  ecumenică,  ortodoxă,  în  sensul  plenar,  icoana  îmbracă  haina  naţională 
întocmai  ca  şi  coloritul  variat  al  unui  frumos  buchet  de  trandafiri. 

In  toiul  dezbaterilor  iconoclaste  oare  ce  se  întîmpla  la  noi,  acasă?  Cunoşteam 
noi,  românii  ortodocşi,  icoana?  Despre  o  teologie  nu  putea  fi  vorba,  căci  ea  nu 
exista  încă  nici  la  Bizanţ,  în  locul  de  obîrşie. 

Răspunsul  este  cît  se  poate  de  clar.  In  timp  ce  la  Bizanţ  se  ducea  lupta  pen¬ 
tru  supravieţuirea  icoanelor,  la  noi  se  ducea  o  alta,  paşnică,  de  păstrare  a  iden¬ 
tităţii  creştine  în  faţa  hoardelor  ultime  de  migraţii.  Nu  ne-au  descreştinat.  Am 
rezistat  şi  ca  popor,  şi  credinţă  ortodoxă. 

Imediat  după  iconoclasm,  în  secolul  IX — X,  în  biserici  reprezentările  figu¬ 
rative  plastice  sînt  înlocuite  cu  picturi  murale.  Este  cazul  bisericilor  din  Garvăn, 
Dinogeţia,  apoi  complexul  monastic-capelele  peşteri  de  la  Basarabi,  unde  se  iden¬ 
tifică  figuri  de  sfinţi  în  stare  de  rugăciune,  cruci  şi  alte  imagini  simbolice.5 

Etapa  premergătoare  formării  statelor  feudale  centralizate  a  cunoscut,  pro¬ 
babil,  o  înflorire  modestă  a  artei  creştine,  dar  exemple  deţinem  mai  puţine,  în- 
trucît  bisericile  erau  construite  din  lemn.  Odată  cu  formarea  statelor,  voievozii, 
cum  era  moda,  construiau  în  piatră  şi  de  obicei  pe  ruinele  fostelor  biserici,  aşa 
cum  demonstrează  pisaniile.  Nu  mai  ţineau  seama  de  cele  existente.  Aşa  se  face 


3  Rugăciunea  de  sfinţire  a  icoanei  se  află  în  Molitfelnicul  românesc,  introdusă 
din  cele  slavone.  In  Molitfelnicele  greceşti  nu  există  acest  ritual.  Icoana  se  sfin¬ 
ţeşte  prin  însăşi  lucrarea  artistului,  dacă  este  realizată  după  toate  rinduielile  cerute 
de  tradiţie  şi  învăţătura  Bisericii.  La  noi  icoanele  se  aduc  la  Biserică,  se  ţin,  de 
regulă,  40  de  zile  şi  după  binecuvîntare  sînt  înapoiate  credincioşilor.  Legătura  per¬ 
manentă  între  Biserică  şi  viaţa  credincioşilor  se  resimte  şi  în  acest  act  sfinţitor. 
De  la  Biserică  începe  orice  semn  al  binecuvîntării  spre  casele  credincioşilor. 

Vezi  despre  icoana  ortodoxă  în  relaţie  cu  doctrina  Bisericii  Ortodoxe  în  stu¬ 
diul:  „ Despre  icoana  ortodoxă u  de  Pr.  Prof.  D.  Belu,  în  B.O.R.,  LIX,  1941,  nr.  11 — 12, 
p.  643 — 655. 

5  La  Ion  Barnea,  Arta  creştină  în  România,  voi.  2  (sec.  VII — XIII),  Edi¬ 
tura  Institutului  Biblic  şi  de  Misiune  al  B.O.R.,  Bucureşti,  1981,  p.  25,  27,  28,  46 — 90; 
92—94. 

că,  in  România,  de  o  artă  ortodoxă  naţională,  cu  vădit  accent  bizantin,  se  poate 
vorbi  o  dată  cu  organizarea  vieţii  bisericeşti  în  mitropolii.  Astfel,  în  secolele 
XII — XIII  în  Banat,  Crişana,  Transilvania  şi  Dobrogea  se  construiesc  biserici  de 
piatră,  împodobite  în  secolul  următor  cu  picturi  bizantine:  la  Niculiţel,  Streisîn- 
georgiu,  Densuş,  Gurasada,  Sintămâria  Orlea,  Strei.6 

Secolul  XIV  ne  oferă  documente  surprinzător  de  bizantine  şi  autohtone,  in 
acelaşi  timp,  in  iconografie.  La  1311,  in  biserica  de  la  Sintămâria  Orlea,7  intilnim 
fresce  bizantine,  între  care  una  rară:  „Descoperirea  Sfintei  Cruci44.  La  1313  ştim 
de  existenţa  zugravului  bizantin  local  Teofil,  la  Streisingeorgiu.  Un  document 
rarisim,  de  grandoare  şi  fidelitate  liturgică  a  programului  iconografic  bizantin,  este 
Biserica  Sf.  Nicolae  domnesc  din  Curtea  de  Argeş,  ante  1352.8  Marcînd  mai  multe 
fericite  evenimente:  victoria  de  la  Posada  —  1330,  fondarea  Mitropoliei  Ţârii 
Româneşti  —  1359  şi  geniul  creator  al  Basarabilor,  biserica  Sf.  Nicolae  este  un 
pisc  al  iconografiei  ortodoxe,  în  general  şi  româneşti,  în  special.  Se  vorbeşte  de 
influenţa  constantinopolitană  prin  mozaicurile  bisericii  Kahrie-Djami,  dar  învă¬ 
ţatul  Henri  Focillon,  ca  străin,  ne  spune:  „La  Argeş,  pereţii  bisericii  domneşti 
păstrează  o  rară  minune,  valoroasă  nu  numai  pentru  arta  românească,  dar  pentru 
istoria  picturii  din  întreaga  Europă.  Compoziţiile  care  o  decorează  se  numără  prin¬ 
tre  cele  mai  nobile  ansambluri  ale  acestui  Orient  european,  care  a  produs  in  acest 
domeniu  atitea  capodopere44. 9  La  Argeş  se  observă  virtuţi  artistice  de  neconfundat, 
care  presupun  un  original  proces  de  prelucrare  locală,  pe  fundalul  tradiţiilor 
autohtone.  Cum  ar  fi  fost  posibilă  această  performanţă  fără  preocupări  ante¬ 
rioare?  Doar  n-a  răsărit  ca  ciupercile  după  ploaie!  A  existat,  cu  siguranţă,  o  tra¬ 
diţie  iconografica  românească,  cu  mult  mai  veche. 

Pe  aceeaşi  linie  se  înscrie  şi  ctitoria  Marelui  Mircea,  de  pe  buza  Oltului, 
Cozia.10  Aici  putem  admira  frumoase  icoane,  ca  Sf.  Treime  (înainte  de  cea  a  lui 
Rubliov)  şi  scene  iconografice  de  sec.  XIV  şi  XV,  premiere  in  arta  noastră:  Imnul 
Acatist.  Sinoadele  Ecumenice,  toate  lucrate  sub  înriurirea  curentului  teologic 
isihast.  De  acum  pictorii  vor  da  prioritate  luminii  în  iconografie,  sugerind  lumina 
taborică,  interioară,  a  Harului. 

Arta  bizantină,  şi  cu  ea  icoana,  n-a  cunoscut  niciodată  frontiere,  nici  Ia  noi 
chiar  cînd  alţii  au  dorit  să  ni  le  impună.  Ea  a  circulat  de  la  suflet  la  suflet,  de-o 
parte  şi  de  alta  a  Carpaţilor,  mai  vîrtos  în  Transilvania,  unde  avem  mărturii 
suficiente  ale  continuităţii  în  acest  sens.  Să  nu  uităm  că  în  Maramureş  exista 
incă  din  1391  o  stavropighie  patriarhală,  la  Peri,  de  unde  se  răspindea,  cu  sigu¬ 
ranţă,  şi  meşteşugul  zugrâvitului  ortodox  al  icoanelor.  Voievozii  din  Ţara  Româ¬ 
nească  construiau  mănăstiri  şi  biserici  în  Transilvania,  reîmprospâtînd  mereu 
dreapta  credinţă  ortodoxă.  De  timpuriu  iconografia  în  Transilvania  slujeşte  drept- 
credincioşilor  întru  apărarea  credinţei,  dar  şi  teritoriului  faţă  de  năvălitorii  turci. 


6  Vezi:  Vasile  Drăguţ,  Pictura  veche.  Antecedente.  Evul  Mediu ,  în  „Pictura 
româneasca**.  Meridiane,  Bucureşti.  1976,  p.  9 — 126. 

7  Despre  începuturile  artei  bizantine,  mai  ales  in  Transilvania,  vezi  la  Vasile 
Drăguţ,  lectura  bisericii  Sintă  Măria  Orlea.  Cel  mai  vechi  ansamblu  mural  din  ţara 
noastră,  in  Buletinul  monumentelor  istorice,  1971,  nr.  3,  p.  61 — 74;  Idem,  Un  zugrav 
din  Transilvania  secolului  al  XV-lea:  Ştefan  de  la  Densuş,  S.C.I.A.,  1966,  2,  p.  233 — 
245;  Idem.  Pictura  murală  exterioară  în  Transilvania  medievală,  în  S.C.I.A.,  1965, 
nr.  1,  ş.a. 

8  La  Vasile  Drăguţ,  Pictura  veche...;  Dr.  Corina  Popa,  Arta  creştină  in 
România.  Editura  Institutului  Biblic  şi  de  Misiune  al  B.O.R.,  Bucureşti,  1983,  voi.  3, 
p.  40 — 74;  Virgil  Vătâşianu,  Studii  de  artă  veche  românească,  Meridiane,  Bucureşti 
1987,  p.  7 — 80  (cu  consideraţii  privind  evoluţia  artei  Ţârilor  Române  între  seco¬ 
lele  X— XVI). 

9  Vasile  Drăguţ,  Pictura  veche...,  p.  15 — 16. 

10  Dr.  Corina  Popa,  op.  cit.,  p.  82 — 103.  întru  pomenirea  marelui  voievod  şi 
cinstirea  glorioasei  sale  domnii,  cu  mari  binefaceri  asupra  culturii  şi  artei  reli¬ 
gioase,  recent  s-au  spălat  şi  restaurat  frescele  Coziei  de  către  pictorul  Gheorghe 
Popescu. 

Să  pomenim  doar  biserica  din  Leşnic,  construită  de  Dobre  Românul  (pomenit  pe 
la  1394).  Apare  o  scenă  a  eroului  căzut,  evocînd,  bineînţeles,  jertfa  lui  Dobre.' 1 

Moldova ,  odată  cu  dobîndirea  statutului  de  stat  feudal  şi  cu  recunoaşterea 
Mitropoliei,  1402,  se  înscrie  în  patrimoniul  spiritual  cultural  şi,  mai  ales,  artistic 
al  neamului  nostru  prin  opere  de  unicitate,  originalitate  şi  puritate  a  ortodoxiei, 
a  credinţei.  Nu-i  de  mirare  cînd  pomenim  un  Alexandru  cel  Bun,  Ştefan  cel 
Mare,  Petru  Rareş,  ctitori  de  ţară  liberă  şi  atleţi  ai  dreptei  credinţe.  Sub  streşi¬ 
nile  ctitoriilor  voievodale  s-a  adăpostit  de  timpuriu  cea  mai  autentică  artă 
ortodoxă  şi  iconografie  naţională.  Dacă  este  necesar  să  ne  exprimăm  asupra  ori¬ 
ginalităţii  româneşti  şi  geniului  artistic  iconografic  ortodox,  apoi  aceasta  se  întim- 
plă  în  Moldova,  care  prin  icoanele  şi,  mai  ales,  frescele  mănăstirilor  Voroneţ, 
„Sixtina  Răsăritului14,  Vatra  Moldoviţei,  Humor,  Arbore,  Suceviţa  ş.a.  a  înscris 
cea  mai  frumoasă  pagină  de  glorie  şi  frumos  spiritual  autentic  în  albumul  creati¬ 
vităţii  ortodoxe.12 

De  acum,  geograficeşte  chiar ,  putem  vorbi  de  Bizanţul  românesc,  capabil  să 
continuie  o  artă  adormită  la  cel  istoric,  însă  în  forme  de  reală  autohtonie,  unde  se 
oglindesc  deopotrivă  doctrina  ortodoxă  a  sf.  icoane,  spaţiul  geografic  artistic  şi 
spiritual  românesc  şi,  bineînţeles,  geniul  sufletului  ortodox  românesc.  Nu  lipsesc 
puternice  accente  locale,  patriotice,  care  înveşminteazâ  sf.  locaşuri  ca  o  platoşă 
de  apărare  a  dreptei  credinţe  şi  a  pămîntului  sfînt.  Teme  ca  Arborele  lui  lesei. 
Scara,  Judecata  viitoare.  Cinul,  Asediul  Constantinopolului  sînt  capodopere  icono¬ 
grafice  necunoscute  în  altă  parte  din  lume.  Să  auzim  cîteva  voci  din  rîndurile 
iubitorilor  de  frumos  iconografic  românesc.  Joseph  Strzygowski  scrie:  „Sînt  tezaure 
pe  care  cunoscătorul  cel  mai  informat  din  propriile  sale  călătorii  nu  le  poate  vedea 
nicăieri  în  altă  parte.  Mai  presus  de  toate  cîte  pot  fi  văzute  în  Moldova  sînt  acele 
curioase  biserici  care  prin  policromia  faţadelor  se  pot  compara  cu  biserica  San 
Marco  din  Veneţia  sau  cu  Domul  din  Orvieto . . .  Ceva  asemănător  nu  ne  oferă  o  a 
doua  ţară  din  lume.  Şi  această  bogăţie  de  culori  fascinează  şi  mai  mult  privirea 
uimită  atunci  cînd  în  interiorul  bisericilor  intervine  strălucirea  aurului  al  cărui 
efect  atinge  desâvîrşirea  sub  razele  răsfirate  de  soare  ce  pătrund  prin  ferestre'4.1' 

In  anul  1929  Henri  Focillon  scrie  astfel: 

„La  interior,  în  misterul  locurilor  consacrate,  în  atmosfera  închisă  ca  de 
mormînt  sau  de  tainiţă,  unde  reflexul  de  argint  al  zilei  se  luptă  cu  flacăra  de 
aur  a  luminărilor,  tronurile  voievodale  de  lemn,  pietrele  funerare  înflorate  de 
inscripţii  şi  acoperite  de  epitafe,  candelabrele,  sfeşnicele,  icoanele  nu  sint  nişte 
accesorii  izolate,  nici  curiozităţi  de  anticariat,  dimpotrivă  sint  elemente  asociate 
trainic  de  către  o  concepţie  pentru  care  arhitectura  religioasă  este  în  acelaşi  timp 
receptacolul  şi  semnificaţia  cea  mai  înaltă'4. 

„In  creştetul  munţilor,  în  inima  pădurilor,  în  ctitoriile  voievodale  de  la  Neamţ, 
de  la  Putna  sau  din  alte  lăcaşuri,  arta  religioasă  din  România  ni  se  înfăţişează 
ca  o  mărturie  a  fastului  domnesc  şi  a  intensităţii  vieţii  istorice,  ca  o  sinteză  a 
forţelor  divergente  din  Occident  şi  din  Orient  şi  nu  ca  un  capitol  provincial  de 
istorie  a  artei  bizantine.  Dar  la  acest  interes  se  adaugă  un  altul,  neaşteptat  şi 
puternic.  Simţim  că  aici  nu  este  vorba  despre  un  bizantinism  care  a  supravieţuit 
în  condiţii  artificiale  şi  precare,  ci  despre  o  funcţie  vie  care  absoarbe  şi  reînnoieşte 
Alături  de  aceste  biserici,  de  aceste  palate,  de  aceste  morminte,  de  aceste  tezaure, 
care  au  depins  de  comanda  voievozilor  şi  de  variaţiile  gustului  lor,  există  o  forţă 


11  La  Vasile  Drăguţ,  op.  cit.,  p.  25. 

12  Despre  arta  postbizantină  în  Moldova  vezi:  Ierom.  Casian  Crăciun,  Uicdne 
et  Ies  fresques  extârieures  de  Moldavie,  Strassbourg,  1984,  teză  de  doctorat  în  Teo¬ 
logie;  Vasile  Drăguţ,  Pictura  murală  din  Moldova ,  sec.  XV — XVI,  Meridiane,  Bucu¬ 
reşti,  1982;  Wilhelm  Nyssen,  Pămînt  cîntînd  în  imagini,  frescele  exterioare  ale 
mănăstirilor  din  Moldova,  Editura  Institutului  Biblic  şi  de  Misiune  al  B.O.R.,  Bucu¬ 
reşti,  1978;  Paul  Henry,  Monumentele  din  Moldova  de  Nord ,  Meridiane,  Bucureşti, 
1984;  Wladislaw  Podlacha  şi  Grigore  Nandriş,  Umanismul  picturii  murale  postbi - 
zantine,  Meridiane,  voi.  I  şi  II,  Bucureşti,  1985;  Sorin  Ulea,  Originea  şi  semnificaţia 
ideologică  a  picturii  exterioare  moldoveneşti,  S.C.I.A.,  1963,  nr.  1,  p.  57 — 91;  Virgil 
Vătăşianu,  Pictura  murală  din  nordul  Moldovei,  Bucureşti,  Meridiane,  1974. 

13  In  Die  Zeit,  Viena,  1913,  la  Vasile  Drăguţ,  Pictura  murală  în  Moldova,  p.  5. 

imemoriala  care  se  exprimă,  la  rîndul  ei,  prin  artă  şi  care  traduce  aspiraţiile 
profunde  şi  permanente  ale  sufletului  naţional*4.14 

La  rîndul  său  Andre  Grabar,  unul  dintre  cei  mai  statornici  crecetători  ai 
picturilor  din  Moldova,  scria  in  prefaţa  la  monumentalul  album  editat  de  UNESCO 
în  anul  1962:  „Dacă  moda  călătoriilor  de  agrement  se  va  menţine  şi  mijloacele  de 
comunicaţie  se  vor  îmbunătăţi,  tot  mai  mulţi  amatori  de  locuri  artistice  se  vor 
întîlni  în  preajma  vechilor  biserici  moldoveneşti  pentru  a  admira  faţadele  lor 
pictate41. 

„Văzută  de  la  exterior,  fiecare  biserică  este  o  încîntătoare  piesă  de  decor, 
care  se  cere  admirată  în  mediul  său  de  verde  şi  de  alb  —  verdele  pajiştei  din  care 
se  înalţă  biserica,  albul  incintei  şi  al  construcţiilor  monastice  care  formează  un 
cadru  dreptunghiular  în  jurul  său.  Dar,  in  acelaşi  timp,  aceste  faţade  pictate,  cu 
ale  lor  figuri  şi  cu  scenele  lor,  sint  asemenea  unei  cărţi  ilustrate  deschisă  la  toate 
paginile  sale44.1* 

Nici  Transilvania,  în  ciuda  suferinţelor  seculare,  n-a  rămas  mai  prejos  în 
competiţia  originalităţii  iconografiei  ortodoxe,  cu  toate  că  a  trebuit,  în  plus,  să 
facă  faţă  şi  Reformei.  Era  ajutată  de  îndrăzneala  moldovenilor  de-a  umple  şi 
pereţii  exteriori  cu  teme  iconografice  într-un  timp  cînd  în  interior  se  văruise 
Sf.  Sofia  şi  reformatorii  repetau  acelaşi  gest  pretutindeni. 

Se  pare  că  Transilvaniei  i-a  fost  dat  să  treacă  prin  flăcările  iconoclaste  toc¬ 
mai  după  un  mileniu  de  la  cel  bizantin.  Am  avut  şi  noi  iconoclastul  nostru,  Bukow, 
care  a  mistuit  vreo  200  biserici  şi  mănăstiri  ortodoxe  şi,  cu  ele,  cine  ştie  ce  opere 
şi  sfinte  icoane? 

Dar  ca  o  altă  „pasăre  pheonix",  icoana  aruncată  din  locaşul  de  închinare  se 
refugiază  în  casele  binecredincioşilor  devenind  altarul  domestic  atit  de  frecvent 
in  Răsăritul  ortodox.  Geniul  românesc  n-a  dormit,  ci  a  născocit  o  nouă  premieră 
iconografică:  icoana  pe  slic/d.16  Şi  dăinuie  pînâ  azi.  Este  şi  ea  o  mărturie  a  per¬ 
manenţei  Sinodului  VII  Ecumenic  in  Biserica  Ortodoxă  Română,  alături  de  cele 
prezentate. 

La  cele  menţionate  s-ar  adăuga  multe  mărturii  ale  contemporaneităţii,  în 
general  uşor  de  sesizat  de  oricine  pe  tot  cuprinsul  Bisericii  Ortodoxe  Române  şi 
al  Patriei.  România  este  ţara  cu  Biserica  icoanelor.  Cu  evlavia  ortodoxă  faţă  de 
icoane.  Cu  o  spiritualitate  a  icoanei.  Cu  o  evlavie  liturgică  a  icoanei. 

Toate  aceste  mărturii,  sfintele  locaşuri  şi  icoanele  ne  vor  fi  predate  nouă, 
ca  viitori  preoţi,  spre  conservare,  vindecarea  rănilor  timpului  şi  predare,  în  bună 
stare,  generaţiilor  viitoare.  Ca  să  le  asigurăm  longevitatea,  să  facem  ce-au  făcut 
ctitorii  şi  înaintaşii  noştri.  Să  le  cunoaştem,  să  le  studiem,  să  le  înţelegem  mesa¬ 
jul,  să  le  iubim  şi  să  devenim  interpreţii  lor  faţă  de  generaţiile  viitoare,  la  noi  şi 
chiar  celor  din  alte  părţi. 

Am  vorbit  despre  icoane.  împotriva  regulii.  In  faţa  icoanei  credincioşii  se 
roagă  şi  primesc  puteri  harice.  Alţii  le  admiră  şi,  pe  neobservate,  pătrund  în  lumea 
modelelor.  Să  încercăm  şi  noi. 

Arhim.  Dr.  Casian  Crăciun 


14  Henri  Focillon,  Uart  roumain,  în  „LTllustration",  Paris,  1929.  Vezi  V.  Drăguţ, 
ibidem. 

15  Vasile  Drăguţ,  ibidem. 

16  Despre  icoanele  pe  sticlă  vezi:  Cornel  Irimie  şi  Marcela  Focşa,  Icoane  pe 
sticlă ,  Bucureşti,  1971;  I.  P.  S.  Dr.  Antonie  Plămădeală,  Icoanele  pe  sticlă  din  Tran¬ 
silvania,  din  prezentul  volum,  conferinţă  ţinută  la  Constantinopol  în  nov.  1987  cu 
ocazia  aniversării  a  1200  de  ani  de  la  Sinodul  VII  Ecumenic. 

PETRU  MOVILA 

CITEVA  DESCOPERIRI  RECENTE  CARE  Ii  ÎNTREGESC  BIOGRAFIA, 

DAR  1-0  ŞI  ÎNCURCA  ! 


Mulţi  români  au  strălucit  de-a  lungul  veacurilor  prin  activităţi 
şi  realizări  ieşite  din  comun,  nu  numai  între  graniţele  Patriei,  ci 
şi  în  afara  lor.  Aceştia  din  urmă  au  dat  printre  alte  neamuri  mărturii 
despre  inteligenţa  şi  geniul  românesc  şi  au  lăsat  urme  care  înfruntă 
timpul  şi  uitarea,  doi  duşmani  nu  întotdeauna  uşor  de  înfruntat.  Intr-atît 
au  fost  de  valoroşi  unii  dintre  ei,  încît  neamurile  în  mijlocul  cărora  şi-au 
desfăşurat  activitatea,  nu  de  puţine  ori  i-au  revendicat  drept  ai  lor.  Aşa, 
de  pildă,  cunoscutul  autor  al  „Istoriei  Bisericii  Ruse44,  Mitropolitul  Ma- 
carie  Bulgakov  aşează  drept  motto  la  cartea  sa  cuvintele:  „Numele  lui 
Petru  Movilă  este  una  din  cele  mai  frumoase  podoabe  ale  istoriei  Bise¬ 
ricii  noastre44.1  Fiindcă  adevărul  despre  obîrşia  cuiva  rămîne  de  nebiruit, 
oricum  l-ai  întoarce,  nu  ne-au  supărat  niciodată  aceste  tentative  de  în¬ 
corporare  a  compatrioţilor  noştri  în  cultura  altor  popoare.  Dimpotrivă, 
ele  ne-au  onorat,  mai  ales  atunci  cînd  cei  în  cauză  au  spus  ei  înşişi,  cu 
hotărîre  şi  mîndrie,  cine  şi  de  unde  erau.  Şi  noi  l-am  încorporat  în  cul¬ 
tura  şi  viaţa  românească  pe  Antim  Ivireanul,  recunoscîndu-i  întot¬ 
deauna  originea  pe  care  şi  el  însuşi  şi-a  mărturisit-o  mereu,  prin  însuşi 
numele  ce  şi-a  luat. 

Despre  Petru  Movilă  s-a  ştiut  întotdeauna,  la  Kiev,  că  a  fost  român. 
S-a  ştiut  că  a  fost  fiu  de  domn  pămîntean,  din  neamul  lui  unii,  deşi 
moldoveni,  ajungînd  şi  domni  ai  Ţării  Româneşti,  precum  a  fost  chiar 
tatăl  său  Simion  Movilă,  domn  în  Ţara  Românească  între  20  oct.  1600 — 
3  iulie  1601,  după  înfrîngerea  lui  Mihai  Viteazul,  şi  apoi  şi  după  moar¬ 
tea  acestuia,  între  8  august  s.v.  1601,  pînă  în  august  1602,  cînd  a  fost  în¬ 
lăturat  de  Radu  Şerban,  apoi  a  domnit  şi  în  Moldova,  după  moartea  fra¬ 
telui  său  Ieremia,  care  s-a  întîmplat  la  30  iulie  1606.  A  murit  ca  domn 
la  14  septembrie  1607,  fiind  îngropat  la  Suceviţa.2 * 4  Fratele  lui  Petru 
Movilă,  Gavriil  Movilă,  a  domnit,  de  asemenea,  în  Ţara  Românească 
(1618 — 1620).  Petru  Movilă  şi-a  zis  o  bucată  de  vreme  voievodici,  prinţ, 
şi  chiar  Pâtraşcu  Voievod ,  după  obiceiul  vremii,  ca  fiu  de  domn.  Moise 


1  Vezi  I.  Negrescu,  Mitropolitul  Petru  Movilă,  înfăţişat  de  noua  literatură 
teologică  rusă,  în  „Ortodoxia14,  IV,  nr.  «1,  1952,  p.  137. 

2  Vezi  Nioolae  M.  Popescu,  Petru  Movilă ,  în  „Biserica  Ortodoxă  Română”, 

LXV,  nr.  1 — 3,  1947,  (tipărit  In  1948),  p.  10 — 11;  Date  puţin  diferite  de  Th.  Holban, 
în  „Revista  Istorică”  nr.  23,  1937,  p.  149. 

Movilă,  alt  frate,  a  domnit  de  două  ori  în  Moldova  (1630 — 1631;  1633 — 
1634). 

Aceste  urcări  pe  tronurile  a  două  ţări  diferite  n-au  mirat  pe  nimeni, 
pentru  că  de  pe  ele  se  vorbea  aceeaşi  limbă,  şi  domnii  pămînteni  şi 
poporul  ştiind  că  „se  trăgeau  de  la  Rîm,  şi  curgeau  dintr-o  fîntînâ ",  cum 
va  spune  atît  de  frumos  cronicarul.  Astfel  de  situaţii  s-au  mai  întîmplat 
şi  cu  alţi  domni.3 

Petru  Movilă  a  fost  la  Kiev  un  fel  de  Gheorghe  Asachi,  de  Heliade 
Rădulescu,  de  Gheorghe  Lazăr  şi  de  Andrei  Şaguna,  „întemeietor  a 
toate44,  deşi  şi-a  desfăşurat  geniul  creator  intr-un  mediu  şi  o  cultură 
străină.  El  s-a  identificat  cu  ea,  a  stimulat-o  şi  a  pus  totul  pe  baze  noi. 
Spre  aceleaşi  meleaguri  răsăritene,  fiind  de  aceeaşi  statură  cu  mitropo¬ 
litul  înaintaş,  se  vor  îndrepta  mai  tîrziu  Spătarul  Nicolae  Milescu,  Dimi- 
trie  şi  Antioh  Cantemir.  Toţi  îşi  vor  mărturisi  însă  originea  românească 
şi  conştiinţa  aceasta  nu-i  va  părăsi  niciodată.  Dimpotrivă,  şi-o  vor  afirma 
ori  de  cîte  ori  vor  avea  prilejul,  semnificînd-o  prin  gesturi  şi  acte  în  care 
era  implicată  viaţa  personală,  simţămintele  lor  cele  mai  adinei.  Iată 
citeva  din  acestea  la  Petru  Movilă.  El  va  restaura  un  schit  în  Ucraina, 
Golosvienski,  şi  îi  va  pune  hramul  de  acasă,  din  Moldova  „ Sfîntul  Ioan 
de  la  Suceava în  testamentul  semnat  chiar  în  ziua  morţii,  se  va  ruga 
lui  Dumnezeu  ca  să-l  ducă  pe  fratele  său  Moise  înapoi  „în  capitala  stră¬ 
moşilor  noştri ",  Suceava,  aceasta  aflîndu-se  atunci  în  Polonia. 

Cu  gîndul  la  cei  de  acasă,  de  o  credinţă  şi  un  neam  cu  el,  va  con¬ 
tribui  substanţial  la  întemeierea  de  tiparniţe  în  Muntenia  (Govora)  şi 
Moldova  (Iaşi),  ca  şi  la  întemeierea  Colegiului  ieşean  al  lui  Vasile  Lupu 
(1640).  Era  la  Kiev,  dar  era  tot  atît  de  prezent  şi  în  Moldova,  şi  chiar  şi 
în  Ţara  Românească.  Cei  de  aici,  nu  numai  că  îl  ştiau,  nu  numai  că  îi 
urmărea  activitatea  şi  că  se  mîndreau  cu  el,  dar  se  şi  inspirau  din  iniţia¬ 
tivele  şi  realizările  lui.  Şi  el  dorea  acest  lucru.  Se  vede  limpede  aceasta 
din  atit  de  frecventele  lui  intervenţii  în  viaţa  culturală  a  Moldovei  mai 
ales.  Fostul  nostru  profesor,  acad.  Nicolae  M.  Popescu  a  scos  cu  preg¬ 
nanţă  în  evidenţă  aceste  legături,  scriind  că  „ vestitul  învăţat  Udrişte 
Năsturel ,  ca  şi  de  sus  înzestratul  mitropolit  Varlaam  au  stat  sub  vraja 
lui  Petru  Movilă".4  Şi,  încă  un  amănunt:  tot  personalul  din  casa  metro¬ 
politană  din  Kiev  era  din  Moldova,5  aşadar  mitropolitul  vorbea  în  casă 
româneşte.  Acest  lucru  e  mai  mult  decît  orice  altceva,  o  dovadă  grăi¬ 
toare  a  conştiinţei  lui  româneşti.  Nu  mi  se  pare  deloc  dreaptă  părerea  lui 


3  tn  legătura  cu  domniile  succesive  din  cele  două  Ţâri  Româneşti,  v.  Ştefan 
Andreescu,  Radu  Mihnea  Corvin,  domn  al  Moldovei  şi  Ţării  Româneşti,  în  ..Re¬ 
vista  de  istorie'’  nr.  1  şi  2.  198G. 

4  Op.  cit.,  p.  27. 

5  Vezi  Însemnările  (Memoriile)  lui  Petru  Movilă  in  „Arhiv  iugozapadnoi 
Roşii",  I — VII,  Kiev,  1887;  de  asemenea,  la  S.  T.  Golubev,  Mitropolitul  Kievului 
Petru  Movilă  şi  colaboratorii  săi  (în  ruseşte),  val.  I,  Kiev.  1883.  I,  26 — 31.  323  şi 
urm.;  de  asemenea.  Ghenadic  Enăceanu,  Petru  Movilă,  1882,  cf.  Nic.  M.  Popescu, 
op.  cit.,  p.  26. 

N.  Iorga  că  Petru  Movilă  „a  fost  un  înstrăinat".6  Cînd  a  cununat,  la  Iaşi, 
pe  polonezul  calvin  Ianusz  Radziwil  cu  Maria,  fiica  ortodoxă  a  lui  Vasile 
Lupu,  lui  i-a  vorbit  în  poloneză,  iar  domniţei  i-a  vorbit  în  româneşte.7 
Noi  am  arătat  în  altă  parte  că  această  Oraţie  de  nuntă  e  un  adevărat 
tratat  teologic  despre  Taina  Cununiei ,  o  operă  originală  a  lui  Petru 
Movilă,  care  trebuie  adăugată  la  Mărturisirea  Ortodoxă  şi  la  Sfaturile 
către  fratele  său  Moisef8  care  au  apărut  ca  prefaţă  la  Triodul  înflorit  şi 
prin  care  reia,  probabil  independent,  deşi  nu  cu  totul  sigur,  o  tradiţie 
inaugurată  la  noi  de  Neagoe  Basarab.  Avem,  evident,  în  vedere  învăţă - 
turile  acestuia  către  fiul  său  Teodosie.9 

Printre  marile  realizări  ale  lui  Petru  Movilă  pe  scaunul  Kievului, 
trebuie  numărată,  mai  întîi,  întemeierea  Colegiului  devenit  mai  tîrziu 
Academie  teologică.  Prin  aceasta  el  a  fost  întemeietorul  primei  Instituţii 
de  învăţămînt  superior  din  întreaga  Europă  de  est,  predecesoarea  Uni¬ 
versităţii  din  Kiev.  La  aceasta  trebuie  să  adăugăm  tipografia  cu  carac¬ 
tere  slave  şi  latine,  tipăriturile  şi,  desigur,  alcătuirea  Mărturisirii  Orto¬ 
doxe,  aprobată  de  Sinodul  de  la  Iaşi  din  anul  1642.  Mărturisirea  Orto¬ 
doxă,  document  de  teologie  simbolică,  de  inestimabilă  valoare,  este  docu¬ 
mentul  unei  prezenţe  româneşti  în  teologia  creştină  universală  care  ne 
face  cinste,  ea  fiind  una  din  cele  cîteva  Mărturisiri  care  au  precizat  învă¬ 
ţătura  ortodoxă  în  comparaţie  cu  celelalte  mari  confesiuni  creştine. 
Scrisă  în  limba  latină,  a  cunoscut  16  ediţii  greceşti,  traducerea  cea  dintîi 
fiind  făcută  de  Meletie  Sirigul  10  la  Iaşi,  dar  tipărită  abia  în  1662  la 
Amsterdam,  de  grecul  Panaiotis,  din  pricina  întîrzierilor  Constantinopo- 
lului,  unde  se  petreceau  schimbări  pe  scaunul  patriarhal.  O  traducere 
latină  după  textul  grecesc  a  fost  publicată  de  Laurentius  Normannus,M 
iar  textul  latin  original,  din  1642,  a  fost  publicat  abia  în  1927. 


6  Istoria  literaturii  române,  I,  Buc.,  1921,  p.  321;  vezi  şi  T.  Bodogae,  Din 
Istoria  Bisericii  Ortodoxe  de  acum  300  de  ani,  Sibiu.  1943,  p.  79. 

7  Vezi  E.  G.  Happelius,  tradus  în  româneşte  ‘din  1.  germana  de  Marcela 
C.  Kanadja  în  revista  „Ioan  Neculce4*,  nr.  4,  1924,  .p.  252 — 260;  Textul  acestor 
două  cuvîntărti  în  întregime,  la  G.  Mihâilâ,  Contribuţii  la  istoria  culturii  şi  lite¬ 
raturii  române  vechi.  Bucureşti,  1972,  p.  194 — 197  şi  212 — 228.  Despre  aceasta 
vezi  şi  P.  P.  Panaiteseu,  L'influence  de  Voeuvre  de  Pierre  Moghila  dans  Ies 
Principautâs  Roumaines,  în  „Mâlanges  de  TEcole  Roumaine  en  France4*,  Paris  1926. 
I,  p.  1 — 95;  de  /acelaşi:  Petru  Movilă  şi  românii,  în  „Biserica  Ortodoxă  Română44, 
60,  1942,  p.  402—420. 

8  Antonie  Plămădeală,  Dascăli  de  cuget  şi  simţire  românească ,  Bucureşti, 
1981,  p.  91. 

9  Vezi  în  afară  de  studiile  cunoscute  ale  lui  Dan  Zamfirescu,  şi  Antonie 
Plămădeală,  Cuprinsul  teologic  al  Învăţăturilor  lui  Neagoe  Basarab ,  în  rev.  „Studii 
Teologice44  nr.  3 — 4,  1969,  p.  245  şi  în  Dascăli  de  cuget  şi  simţire  românească. 
Bucureşti,  1981,  p.  37 — 62. 

10  Ştiri  despre  aceasta  şi  despre  Sinodul  de  la  Iaşi  avem  de  la  un  medic 
danez  de  la  curtea  lui  Vasale  Lupu,  Ioan  Andrei  Scogardi,  v.  N.  larga.  Istoria 
Românilor,  voi.  VI,  Monarhii,  Bucureşti,  1938,  p.  111 — 112,  nr.  4;  v.  şi  Ioan  Lupaş, 
Mitropolitul  Petru  Movilă  şi  relaţiile  lui  cu  românii,  în  voi.  „Studii,  Conferinţe  şi 
Comunicări  istorice44,  Sibiu,  1943,  p.  88. 

11  Laurentius  Normanmis,  Orthodoxa  Confessio,  Lipsea,  1695. 

Pînă  in  1948  s-au  publicat  18  ediţii  româneşti,  cea  dinţii  fiind  tipă¬ 
rită  la  Buzău,  în  1691,  datorită  logofătului  Radu  Greceanu.  Ediţiile  foarte 
numeroase,  în  slavo-rusă,  încep  din  1696  (Moscova),  iar  cele  în  limba 
rusă,  în  1833.  A  mai  fost  tradusă  in  olandeză  (1722),  germană  (1727), 
engleză  (1762,  1845,  1887,  1898),  în  slavo-sîrbă  (1764 — 1777),  în  maghiară 
(1791),  în  bulgară  (1888).12 

In  afară  de  Mărturisirea  Ortodoxă  şi  celelalte  menţionate  mai 
sus,  cercetătorii  cred  că  tot  lui  i  se  datoreşte  şi  lucrarea  cu  titlul  ciudat 
dar  expresiv  ,, Litos  sau  Piatra  din  praştia  adevărului  Sfintei  Biserici 
Ortodoxe  Ruse  a  smeritului  păstor  Eusebie  Pimen,  spre  nimicirea  min¬ 
cinoasei  şi  întunecatei  t,perspectiveu  13  a  lui  Kassian  Sacovici“  (1644).  E 
o  carte  polemică,  scrisă  în  limba  poloneză  împotriva  uniaţilor  şi  a  iezui¬ 
ţilor.  Eusebiu  Pimen  (Păstorul)  ar  fi  pseudonimul  lui  Petru  Movilă. 
Mitropolitul  Macarie  Bulgakov  crede  însă  că  ea  ar  fi  opera  unui  colectiv 
instituit  de  Petru  Movilă,  pe  motiv  că  el  însuşi  n-ar  fi  avut  timpul  fizic 
de  a  o  scrie.14  Părintele  Nicolae  M.  Popescu  o  atribuie  totuşi  lui  Petru 
Movilă,  luîndu-se  după  o  listă  întocmită  de  Emile  Picot,  după  Karataev, 
publicată  de  E.  Legrand.1'  Scrie  limpede  că  ,, Eusebiu  Pimen  e  pseudoni¬ 
mul  lui  Petru  Movilă4'. 

Paul  Mihail  arată  pe  baza  Catalogului  tipăriturilor  vechi  din  Ucraina 
de  Iakim  Zapasko  şi  Iaroslav  Isaevici  (v.  articolul  lui  în  nr.  de  faţă)  că 
de  la  Petru  Movilă  au  rămas  peste  20  de  lucrări  cu  caracter  bisericesc- 
teologic,  polemic,  educativ,  filozofic  şi  moralizator,  printre  care  şi  o 
Antologie ,  un  fel  de  enciclopedie  cu  învăţături  morale  şi  de  viaţă  pen¬ 
tru  studenţi. 

Nu  este  în  intenţia  acestor  pagini  să  intre  în  detaliile  biografiei 
marelui  nostru  compatriot.  Cele  spuse  pînă  acum  au  vrut  doar  să  readucă 
în  amintirea  noastră  statura  gigantică  a  acestui  valoros  contemporan,  cu 
puţin  mai  vîrstnic  al  lui  Varlaam,  anterior  cronicarilor  de  limbă  română, 
dar  ca  şi  ei  de  o  remarcabilă  conştiinţă  românească,  la  acel  început  de 
secol  al  XVII-lea,  şi  un  erudit  care  a  mai  fost  precedat  la  noi  doar  de 
Neagoe  Basarab  în  Ţara  Românească,  cu  un  secol  mai  devreme. 

Din  biografia  sa  vom  reţine  totuşi  cîteva  elemente  care  merită  să 
fie  reamintite  pentru  a-1  situa  şi  mai  bine  în  spaţiul  etno-istoric  româ- 


12  Vezi  Pr.  Nic.  M.  Popescu,  Petru  Movilă ,  p.  25. 

13  E  vorba  de  cartea  ,, Perspectiva  rătăcirilor,  ereziilor  şi  condamnării  Bise¬ 
ricii  Ortodoxe “,  Krakovia  1541  şi  1642,  de  Kasiam  Sakovi-ci,  fost  profesor  ortodox 
La  Kiev.  trecut  ila  uniiatism. 

14  Istoria  Bisericii  Ruse,  t.  XI,  p.  602 — 603,  cf.  I.  Negrescu,  op.  cit.,  p.  156; 
Pr.  Prof.  Dr.  Teodor  Bodogae  crede  că  la  strîngerea  materialului  pentru  Litos 
vor  mai  fi  contribuit  şi  «alţii,  dar  lucrarea  fiind  plină  «de  amintiri  personale  ea 
a  fost  scrisă  de  Petru  Movilă,  folosind  doar  materiale  adunate  de  «alţii.  Cartea 
are  900  p.  şi  a  apărut  în  polonă.  Există  şi  o  versiune  rusă.  Pr.  T.  Bodogae.  Din 
istoria  Bisericii  Ortodoxe  Române  de  acum  300  de  ani,  Sibiu,  1943,  p.  107 — 108. 

15  Bibliografie  hellenique  du  XVII-e  s.,  IV,  1896,  p.  120—156,  cf.  N.  M.  P., 
op.  cit.,  p.  24. 

nesc,  istorie  care  i-a  alimentat  fără  îndoială  simţămintele  şi  l-au  ţinut 
legat  de  o  ascendenţă  cu  care  s-a  putut  mîndri  şi  pe  care  a  căutat  s-o 
onoreze  prin  tot  ce  a  făcut.  Era  fiu  de  domn.  A  putut  chiar  aspira  la 
domnie.  Ar  fi  avut  tot  dreptul.  Bunicul  său,  marele  logofăt  Ioan  Movilă, 
fusese  căsătorit  cu  Maria,  fiica  lui  Petru  Rareş.  Aşadar,  Petru  Movilă 
era  strănepot  al  lui  Petru  Rareş  şi  al  lui  Ştefan  cel  Mare.  Nu  era  puţin 
lucru!  Tot  aşa  cum  nu  era  puţin  lucru  că  trei  dintre  fraţii  lui,  Mihail, 
Gavriil  şi  Moise  au  fost  Domni,  aşa  cum  am  arătat  la  început. 

Cercetătorii  rămîn  la  unele  nedumeriri  în  legătură  cu  motivele  care 
l-au  îndreptat  spre  călugărie,  din  care  apoi  a  urcat  în  ierarhia  superioară. 
Trecerea  de  la  cariera  militară  şi  de  la  o  posibilă  urcare  pe  un  tron 
domnesc,  la  cea  eclesiastică,  nu  e  explicată  suficient. 

Poate  că  nici  nu  trebuie  insistat  prea  mult  asupra  acestui  lucru. 
Puteau  exista  motive  exterioare,  dar  puteau  exista  şi  motive  de  ordin 
personal,  sufletesc,  şi  acestea  rămîn  taina  lui.  Şi  apoi,  astfel  de  situaţii 
nu  erau  cu  totul  excepţionale.  Fratele  tatălui  său,  Gheorghe  Movilă,  frate 
şi  cu  domnitorul  Ieremia  Movilă,  era  mitropolit  al  Moldovei  (1587 — 1591 
şi  1597 — 1605).  Chiar  şi  mama  sa,  Marghita,  s-a  călugărit  schimb îndu-şi 
numele  în  Melania.  Şi-apoi,  domniile  Movileştilor,  deşi  multe,  au  fost 
toate  scurte  şi  bîntuite  de  tot  felul  de  necazuri  pe  care,  o  fire  mai  deose¬ 
bită  a  lui  Petru  —  dovedit  mare  ascet  —  va  fi  dorit  să  le  evite.  Sau, 
poate,  pur  şi  simplu  şansa  domniei  l-a  ocolit,  cum  îl  va  fi  ocolit  şi  cea  a 
căsătoriei,  şi  destinul  l-a  îndreptat  astfel  spre  Kiev.  Kievului  îi  trebuia 
un  Petru  Movilă! 

Asupra  a  două  lucrări  am  vrea  totuşi  să  ne  mai  oprim,  pentru  că 
ele  mai  sînt  şi  mai  pot  fi  încă  teme  de  controverse  sau  de  nelămuriri, 
deşi  deocamdată  nu  vom  fi  decît  în  măsură  de  a  deschide  problemele  şi 
a  le  propune  meditaţiei  istoricilor  literari,  şi  istoricilor  Bisericii,  şi  nu  de 
a  le  lămuri. 

1.  Petru  Movilă  cunoştea  în  mod  sigur  limbile  slavă,  rusă,  greacă, 
latină,  polonă,  ruteană  şi  română.  Le  citea,  le  scria  şi  le  vorbea  cu  uşu¬ 
rinţă,  după  cum  aflăm  dintr-o  scrisoare  a  unui  duşman  al  său  —  că  de, 
ca  om  învăţat  ce  era,  a  avut  parte  şi  de  asemenea  „bucurii"  —  Meletie 
Smotriţki.16  Se  pune  întrebarea:  unde  şi  cînd  şi-a  făcut  educaţia?  Bio¬ 
grafii  n-au  reuşit  pînă  acum  să  cadă  de  acord  asupra  răspunsului.  Cei 
mai  mulţi  cred  că  a  învăţat  la  Lwow  (Lemberg),  unde,  peste  două  secole, 
se  va  afla  Lazăr-Leon  Asachi,  care  îşi  va  da  pe  fiul  Gheorghe  la  şcoală 
acolo,  şi  unde  se  va  autoexila  I.  Budai  Deleanu.  înaintea  lor,  probabil, 
va  fi  studiat  tot  acolo  şi  marele  Dosoftei,  care  se  va  şi  retrage  în  acest 
oraş  spre  sfîrşitul  vieţii.17 


16  Intr-o  scrisoare  către  mitropolitul  uniat  Iosif  Rutski  (1614 — 1637);  v.  Golu- 
bev,  p.  9,  nota  23  şi  Ghenadie  Enâceanu,  op.  cit.,  p.  168. 

17  Vezi  P.  Constantinescu-Iiaşi,  Relaţiile  culturale  româno-ruse  din  trecut, 
Bucureşti,  1954,  p.  134.  V.  şi  Scarlat  Porcescu,  Activitatea  cărturărească  a  Mitropo¬ 
litului  Dosoftei,  în  ^Mitropolia  Moldovei  şi  Sucevei'4,  an.  L,  nr.  9 — 12,  1974,  p. 
800—837. 

Pînâ  în  1948  s-au  publicat  18  ediţii  româneşti,  cea  dintîi  fiind  tipă¬ 
rită  la  Buzău,  în  1691,  datorită  logofătului  Radu  Greceanu.  Ediţiile  foarte 
numeroase,  în  slavo-rusă,  încep  din  1696  (Moscova),  iar  cele  în  limba 
rusă,  în  1833.  A  mai  fost  tradusă  în  olandeză  (1722),  germană  (1727), 
engleză  (1762,  1845,  1887,  1898),  în  slavo-sîrbă  (1764 — 1777),  în  maghiară 
(1791),  în  bulgară  (1888).12 

în  afară  de  Mărturisirea  Ortodoxă  şi  celelalte  menţionate  mai 
sus,  cercetătorii  cred  că  tot  lui  i  se  datoreşte  şi  lucrarea  cu  titlul  ciudat 
dar  expresiv  ,,Litos  sau  Piatra  din  praştia  adevărului  Sfintei  Biserici 
Ortodoxe  Ruse  a  smeritului  păstor  Eusebie  Pimen,  spre  nimicirea  min¬ 
cinoasei  şi  întunecatei  „ perspective14  13  a  lui  Kassian  Sacovici“  (1644).  E 
o  carte  polemică,  scrisă  în  limba  poloneză  împotriva  uniaţilor  şi  a  iezui¬ 
ţilor.  Eusebiu  Pimen  (Păstorul)  ar  fi  pseudonimul  lui  Petru  Movilă. 
Mitropolitul  Macarie  Bulgakov  crede  însă  că  ea  ar  fi  opera  unui  colectiv 
instituit  de  Petru  Movilă,  pe  motiv  că  el  însuşi  n-ar  fi  avut  timpul  fizic 
de  a  o  scrie.14  Părintele  Nicolae  M.  Popescu  o  atribuie  totuşi  lui  Petru 
Movilă,  luîndu-se  după  o  listă  întocmită  de  Emile  Picot,  după  Karataev, 
publicată  de  E.  Legrand.1"  Scrie  limpede  că  „Eusebiu  Pimen  e  pseudoni¬ 
mul  lui  Petru  Movilă**. 

Paul  Mihail  arată  pe  baza  Catalogului  tipăriturilor  vechi  din  Ucraina 
de  Iakim  Zapasko  şi  Iaroslav  Isaevici  (v.  articolul  lui  în  nr.  de  faţă)  că 
de  la  Petru  Movilă  au  rămas  peste  20  de  lucrări  cu  caracter  bisericesc- 
teologic,  polemic,  educativ,  filozofic  şi  moralizator,  printre  care  şi  o 
Antologie ,  un  fel  de  enciclopedie  cu  invăţături  morale  şi  de  viaţă  pen¬ 
tru  studenţi. 

Nu  este  in  intenţia  acestor  pagini  să  intre  în  detaliile  biografiei 
marelui  nostru  compatriot.  Cele  spuse  pînă  acum  au  vrut  doar  să  readucă 
în  amintirea  noastră  statura  gigantică  a  acestui  valoros  contemporan,  cu 
puţin  mai  vîrstnic  al  lui  Varlaam,  anterior  cronicarilor  de  limbă  română, 
dar  ca  şi  ei  de  o  remarcabilă  conştiinţă  românească,  la  acel  început  de 
secol  al  XVII-lea,  şi  un  erudit  care  a  mai  fost  precedat  la  noi  doar  de 
Neagoe  Basarab  in  Ţara  Românească,  cu  un  secol  mai  devreme. 

Din  biografia  sa  vom  reţine  totuşi  cîteva  elemente  care  merită  să 
fie  reamintite  pentru  a-1  situa  şi  mai  bine  în  spaţiul  etno-istoric  româ- 


12  Vezi  Pr.  Nic.  M.  Popescu,  Petru  Movilă,  p.  25. 

13  E  vorba  de  cartea  „Perspectiva  rătăcirilor,  ereziilor  şi  condamnării  Bise¬ 
ricii  Ortodoxe ",  Krakovia  1641  şi  1642,  de  Kasian  Sakovici,  fost  profesor  ortodox 
ia  Kiev.  trecut  la  umatisra. 

14  Istoria  Bisericii  Ruse,  t.  XI,  p.  602 — 603,  cf.  I.  Negreau,  op.  cit.,  p.  156; 
Pr.  Prof.  Dr.  Teodor  Bodogae  crede  că  la  strîngerea  materialului  pentru  Litos 
vor  mai  fi  contribuit  şi  alţii,  dar  lucrarea  fiind  plină  de  amintiri  personale  ea 
a  fost  scrisă  de  Petru  Movilă,  folosind  doar  materiale  adunate  de  «alţii.  Cartea 
are  900  p.  şi  a  apărut  în  polonă.  Există  şi  o  versiune  rusă.  Pr.  T.  Bodogae,  Din 
istoria  Bisericii  Ortodoxe  Române  de  acum  300  de  ani,  Sibiu,  1943,  p.  107 — 108. 

15  Bibliografie  hell&nique  du  XVII-e  s.,  IV,  1896,  p.  120—156.  cf.  N.  M.  P., 
op,  cit.,  p.  24 

nesc,  istorie  care  i-a  alimentat  fără  îndoială  simţămintele  şi  l-au  ţinut 
legat  de  o  ascendenţă  cu  care  s-a  putut  mîndri  şi  pe  care  a  căutat  s-o 
onoreze  prin  tot  ce  a  făcut.  Era  fiu  de  domn.  A  putut  chiar  aspira  la 
domnie.  Ar  fi  avut  tot  dreptul.  Bunicul  său,  marele  logofăt  Ioan  Movilă, 
fusese  căsătorit  cu  Maria,  fiica  lui  Petru  Rareş.  Aşadar,  Petru  Movilă 
era  strănepot  al  lui  Petru  Rareş  şi  al  lui  Ştefan  cel  Mare.  Nu  era  puţin 
lucru!  Tot  aşa  cum  nu  era  puţin  lucru  că  trei  dintre  fraţii  lui,  Mihail, 
Gavriil  şi  Moise  au  fost  Domni,  aşa  cum  am  arătat  la  început. 

Cercetătorii  rămîn  la  unele  nedumeriri  în  legătură  cu  motivele  care 
l-au  îndreptat  spre  călugărie,  din  care  apoi  a  urcat  în  ierarhia  superioară. 
Trecerea  de  la  cariera  militară  şi  de  la  o  posibilă  urcare  pe  un  tron 
domnesc,  la  cea  eclesiastică,  nu  e  explicată  suficient. 

Poate  că  nici  nu  trebuie  insistat  prea  mult  asupra  acestui  lucru. 
Puteau  exista  motive  exterioare,  dar  puteau  exista  şi  motive  de  ordin 
personal,  sufletesc,  şi  acestea  rămîn  taina  lui.  Şi  apoi,  astfel  de  situaţii 
nu  erau  cu  totul  excepţionale.  Fratele  tatălui  său,  Gheorghe  Movilă,  frate 
şi  cu  domnitorul  Ieremia  Movilă,  era  mitropolit  al  Moldovei  (1587 — 1591 
şi  1597 — 1605).  Chiar  şi  mama  sa,  Marghita,  s-a  călugărit  schimbîndu-şi 
numele  în  Melania.  Şi-apoi,  domniile  Movileştilor,  deşi  multe,  au  fost 
toate  scurte  şi  bîntuite  de  tot  felul  de  necazuri  pe  care,  o  fire  mai  deose¬ 
bită  a  lui  Petru  —  dovedit  mare  ascet  —  va  fi  dorit  să  le  evite.  Sau, 
poate,  pur  şi  simplu  şansa  domniei  l-a  ocolit,  cum  îl  va  fi  ocolit  şi  cea  a 
căsătoriei,  şi  destinul  l-a  îndreptat  astfel  spre  Kiev.  Kievului  îi  trebuia 
un  Petru  Movilă! 

Asupra  a  două  lucrări  am  vrea  totuşi  să  ne  mai  oprim,  pentru  că 
ele  mai  sînt  şi  mai  pot  fi  încă  teme  de  controverse  sau  de  nelămuriri, 
deşi  deocamdată  nu  vom  fi  decît  în  măsură  de  a  deschide  problemele  şi 
a  le  propune  meditaţiei  istoricilor  literari,  şi  istoricilor  Bisericii,  şi  nu  de 
a  le  lămuri. 

1.  Petru  Movilă  cunoştea  în  mod  sigur  limbile  slavă,  rusă,  greacă, 
latină,  polonă,  ruteană  şi  română.  Le  citea,  le  scria  şi  le  vorbea  cu  uşu¬ 
rinţă,  după  cum  aflăm  dintr-o  scrisoare  a  unui  duşman  al  său  —  că  de, 
ca  om  învăţat  ce  era,  a  avut  parte  şi  de  asemenea  „bucurii"  —  Meletie 
Smotriţki.16  Se  pune  întrebarea:  unde  şi  cînd  şi-a  făcut  educaţia?  Bio¬ 
grafii  n-au  reuşit  pînă  acum  să  cadă  de  acord  asupra  răspunsului.  Cei 
mai  mulţi  cred  că  a  învăţat  la  Lwow  (Lemberg),  unde,  peste  două  secole, 
se  va  afla  Lazăr-Leon  Asachi,  care  îşi  va  da  pe  fiul  Gheorghe  la  şcoală 
acolo,  şi  unde  se  va  autoexila  I.  Budai  Deleanu.  înaintea  lor,  probabil, 
va  fi  studiat  tot  acolo  şi  marele  Dosoftei,  care  se  va  şi  retrage  în  acest 
oraş  spre  sfîrşitul  vieţii.17 


16  Intr-o  scrisoare  către  mitropolitul  uniat  Iosif  Rutski  (1614 — 1637);  v.  Golu- 
bev,  p.  9,  nota  23  şi  Ghenadie  Enăceanu,  op.  cit.t  p.  168. 

17  Vezi  P.  Constantinescu-Iiaişi,  Relaţiile  culturale  romăno-ruse  din  trecut , 
Bucureşti,  1954,  p.  134.  V.  şi  Scarlat  Porcescu,  Activitatea  cărturărească  a  Mitropo¬ 
litului  Dosoftei,  in  .^Mitropolia  Moldovei  şi  Sucevei*',  an.  L,  nr.  9 — 12,  1974,  p. 
800—837. 

Părintele  Nicolae  M.  Popescu  crede  că  a  început  să  înveţe  întîi  în 
casa  părintească,  în  Moldova,  unde  a  stat  pînă  la  virsta  de  11  ani  (1607), 
cînd  a  început  pribegia  cu  familia.  Şi-a  continuat  studiile  la  Lwow,  unde 
era  o  „ Frăţie  ortodoxă tl  cu  bune  tradiţii  pedagogice.  Aşa  crede  şi  Golubev, 
nefiind  sigur  dacă  a  învăţat  la  şcoală,  sau  i  s-au  adus  profesori  acasă.1 
N.  Petrov  crede  că  a  învăţat  la  Academia  Zamosciană.,y  O  tradiţie  kie- 
veană  spune  că  ar  fi  studiat  şi  la  Universitatea  din  Paris  şi  la  alte  uni¬ 
versităţi  străine.20  Părintele  Nicolae  M.  Popescu  nu  acceptă  ideea,  nu¬ 
mind-o  chiar  „neadevăr4*  şi  criticîndu-i  pe  cei  care  au  acceptat-o. 

Totuşi,  acelaşi  Nicolae  M.  Popescu  spune  că  Petru  Movilă  a  dat 
Academiei  din  Kiev  „ program  nou  în  care  introduse  din  programele 
apusene  ce  i  se  păru  potrivit  cu  învăţătura  ortodoxă'*  .J1  Să  fi  cunoscut 
el  „programele  apusene**  numai  din  auzite  şi  din  lecturi  şi  traduceri?  Se 
poate.  Dar  nu  e  exclus  să  le  fi  cunoscut  şi  acasă  la  ele,  în  Apus!  Nu  se 
poate  spune  cu  certitudine  că  n-a  fost  în  Apus. 

1.  Spasskii,  cercetător  mai  nou  (1951),  merge  pînă  la  un  punct  pe 
aceleaşi  urme:  studii  în  casa  părintească  în  Moldova,  apoi  la  Lwow,  cu 
profesori  acasă  sau  la  şcoală.  După  aceea  acceptă,  fără  rezerve,  trimiterea 
ia  Universitatea  din  Paris  şi  la  alte  Universităţi  din  Europa  occidentală." 

Oles  Bilodid  şi  Victor  Harlamov  optează  şi  ei  pentru  studii  în  Apus. 
Citează  în  sprijin  şi  părerile  lui  I.  Mihălcescu  şi  C.  Erbiceanu  care  admit 
Parisul,  şi  anume  Sorbonna.  în  cazul  acesta,  la  limbile  cunoscute  de  el 
ar  trebui  să  mai  adăugăm  cel  puţin  şi  franceza  pe  care,  consecvent  cu 
părerea  sa,  părintele  Nicolae  M.  Popescu  n-a  menţionat-o.  I.  Spasskii  nu 
ne  spune  de  unde  şi-a  luat  informaţia.  Probabil  tot  din  „tradiţia  kie- 
veană**. 

O  informaţie  şi  mai  nouă  ne  vine  însă  tot  de  la  cei  doi  cercetători 
din  Kiev,  Oles  Bilodid  şi  Victor  Harlamov  care,  în  revista  „Kiiv**,  „avan¬ 
sează  ipoteza*4,  zice  Vasile  Malaneţchi,  că  Petru  Movilă  a  studiat  la  Cole¬ 
giul  iezuit  din  orăşelul  La  Fleche,  din  provincia  franceză  Anjou,  unde 
l-a  avut  profesor  de  filozofie  pe  celevrub  Francois  Veron,  profesorul  lui 
Descartes.13 

Iată,  într-adevăr,  o  „ipoteză**  care  ar  putea  explica  ceea  ce  numesc 
cercetătorii  sus-amintiţi,  orientarea  iluministă,  capacitatea  cărturărească, 
erudiţia  şi  iniţiativele  culturale  ale  marelui  mitropolit.  Şi  un  alt  cer- 


18  S.  Golubev,  op.  cit.,  I,  p.  10 — 16,  cf.  Nicolae  M.  Popescu.  op.  cit.f  p.  18. 

19  N.  Petrov.  Critica  cărţii  lui  Golubev,  în  „Jurnal  ministerstva  prosvieşce- 
nia‘,  1884,  p.  153,  cf.  ibidem. 

20  Notată  de  S.  Golubev.  op.  cit.,  p.  9.  La  noi  reluată  de  Barbu  Constanti- 
nescu,  Confesiunea  Ortodoxă,  1879,  p.  XI — XII,  şi  Ghenadie  Knăceami,  op.  cit., 
1882,  p.  166,  nota  c  şi  p.  169. 

21  Op.  cit.,  ip.  18,  22. 

22  Cf.  I.  Negrescu,  op.  cit.,  p.  138. 

23  Cf.  V-asile  Malaneţchi,  Mormintul  lui  Petru  Movilă,  în  rev.  „Literatura 
şi  Arta'*,  nr.  32,  1984 

cetător,  S.  Kurguzov,  într-un  articol  intitulat  „ Taina  vechilor  ruine",  îl 
numeşte  pe  Petru  Movilă  „eminent  savant-filozof",24  ceea  ce  presupune 
o  educaţie  filosofică  la  şcoli  înalte.  Se  ştie  că  nu  de  mult,  în  urma  unor 
săpături  arheologice  făcute  la  Kiev,  în  biserica  Adormirii  Maicii  Dom¬ 
nului  din  complexul  Marei  Lavre,  s-a  descoperit  mormîntul  mitropoli¬ 
tului,  şi,  printre  altele,  s-au  găsit  două  plăci  de  argint  cu  desene  şi  text, 
care  au  fost  fixate  pe  capacul  sarcofagului  său,  evident  textul  referin- 
du-se  la  viaţa  celui  înmormîntat  acolo,  dar  despre  studiile  sale  nu  se 
spune  nimic  în  textul  care  a  fost  aproape  în  întregime  descifrat. 

„Ipoteza"  în  legătură  cu  studiile  lui  Petru  Movilă  în  Franţa  se  înte¬ 
meiază  pe  cercetările  lui  V.  Şciurat  (vezi  art.  lui  Bilodid  şi  Harlamov) 
care  a  găsit  un  text  pe  o  foaie  în  limba  latină  în  arhiva  bisericii  din  satul 
Bereski,  dioceza  Liska  Peremiska,  din  Polonia,  şi  în  care  se  vorbeşte  de 
Petru  Movilă  spunîndu-se  că  „l-a  avut  profesor  pe  Varon"  —  Varonem 
enim  praeceptorem  habebat  eminentissimum.  Dar  Şciurat  nu  e  tocmai 
convins  că  textul  n-ar  fi  rezultatul  unei  „motivaţii  patriotice",  autorul 
dorind  să  mărească  prestigiul  mitropolitului  pe  care  desigur  îl  simpa¬ 
tiza,  luîndu-i  apărarea  împotriva  unora  care  îl  defăimau,  căci  textul 
începe  prin:  „E  mare  păcat  sâ-l  ponegreşti “  pe  Petru  Movilă!  La  colegiul 
La  Fleche  s-a  ajuns  ştiindu-se  că  acolo  a  fost  profesor  Varon,  care  l-a 
avut  elev  şi  pe  Descartes.  Descartes  s-a  născut  la  1596,  deci  era  de  o 
vîrstă  cu  Petru  Movilă,  dacă  Petru  Movilă  s-a  născut,  cum  s-a  ştiut 
pînă  acum,  în  1596!  Ceea  ce  nu  poate  spune  nimeni  cu  certitudine,  e 
timpul  cînd  a  fost  Petru  Movilă  în  Franţa.  Dacă  s-a  născut  în  1596,  era 
prea  tînăr  ca  să  fi  fost  cît  timp  a  trăit  tatăl  său,  adică  pînă  în  1607.  După 
aceea  a  plecat  cu  familia  în  Polonia.  Din  Polonia  nu  mai  există  nici  un 
reper  pentru  a-1  putea  urmări  într-o  eventuală  plecare  în  Franţa. 

Dar  lucrurile  se  vor  complica  şi  mai  mult,  după  cum  vom  vedea  mai 
departe.  Deocamdată,  să  mai  notăm  că  unii  (M.  Viller,  T.  Ionescu,  G. 
Florovski,  cf.  Bilodid  şi  Harlamov)  îl  duc  la  studii  nu  în  Franţa,  ci  în 
Olanda,  dar  tot  fără  argumente  convingătoare. 

In  orice  caz,  dacă  studiile  în  Occident  nu  pot  fi  dovedite  cu  absolută 
certitudine,  existînd  totuşi  nişte  indicii  (foaia  latină  amintită),  am  putea 
presupune  că  totuşi  le-a  putut  face.  Nu  ştim  cînd,  dar  există  suficiente 
perioade  fără  acoperire  din  biografia  lui,  d.p.  1607 — 1617,  1621 — 1627. 
Cercetătorii  mai  au  mult  cîmp  de  defrişat  în  această  privinţă,  înainte  de 
a  putea  spune  lucruri  ceva  mai  consistente  despre  studiile  compatriotu¬ 
lui  nostru.  Problema  nu  e  însă  de  a  se  şti  dacă  avea  sau  nu  studii.  Avea 
sigur.  Altfel  nu  s-ar  explica  cum  a  ajuns  şi  cum  a  făcut  ceea  ce  a  făcut. 
Problema  e  să  se  afle  unde  şi  cînd. 

.2  Al  doilea  lucru  care  încurcă  şi  complică  multe  elemente  din  bio¬ 
grafia  mitropolitului  şi  care  cere  o  cercetare  parcă  şi  mai  riguroasă,  pri¬ 
veşte  data  naşterii  lui  Petru  Movilă.  Epitaful  de  pe  una  din  plăcile  de 


24  Ibidem. 

argint  descoperite  la  Kiev,  a  dat  cercetătorilor  amintiţi  (Bilodid  şi  Har- 
lamov)  posibilitatea  de  a  stabili,  cu  argumente  ,,bine  documentate",  zice 
Malaneţchi,  că  Petru  Movilă  nu  s-a  născut  în  anul  1596,  cum  s-a  con¬ 
siderat  pînă  acum,  „în  virtutea  tradiţiei  istorico-literare",  ci  în  anul  1574, 
adică  cu  22  de  ani  mai  devreme.25  Istoricii  noştri,  toţi,  notează  ca  an  al 
naşterii  1596.26  Golubev,  şi  după  dînsul  pr.  N.  M.  Popescu  notează  şi  data: 
21  decembrie  s.v.27  Aceeaşi  dată  şi  acelaşi  an,  adică  1596,  urmînd  desigur 
tot  pe  Golubev,  notează  şi  I.  Spasskii.28  Dacă  totuşi  s-a  născut  în  1574, 
înseamnă  că  a  murit  (1647,  1  ianuarie)  în  vîrstă  de  73  de  ani  şi  nu  de 
50  de  ani,  iar  în  timpul  Sinodului  de  la  Iaşi  avea  68  de  ani,  şi  nu  46,  şi  a 
fost  ales  mitropolit  la  vîrsta  de  59  de  ani,  şi  nu  la  vîrsta  de  37  de  ani,  şi 
a  intrat  în  monahism  la  vîrsta  de  51  de  ani,  şi  nu  la  29  de  ani. 

în  cazul  acesta,  la  moartea  tatălui  său  Simion  Movilă,  în  anul  1607, 
nu  avea  11  ani,  ci  33  de  ani.  Se  pune  întrebarea:  ce  va  fi  făcut  pînă  la 
această  vîrstă?  în  acest  interval  să  fi  fost  la  studii  în  Occident?  E  cam 
mult.  Să  fi  fost  în  această  perioadă  ofiţer  la  armata  poloneză,  în  care 
I.  Spasskii  spune  că  a  intrat  în  anul  1617?  Să  fi  fost  între  1607 — 1617 
in  Occident?  Oricum,  e  tot  mult  pentru  studii,  căci  în  1617  însemna  că 
avea  43  de  ani,  şi  nu  21.  Ar  mai  reieşi  că  în  timpul  bătăliei  de  la  Tuţora 
dintre  turci  şi  polonezi  (1620)  din  care  abia  a  scăpat  cu  viaţă,  polonezii 
fiind  înfrînţi,  avea  46  de  ani,  şi  nu  24.  Tot  aşa,  în  timpul  bătăliei  de  la 
Hotin,  care  a  avut  loc  în  1621,  la  care  şi  el  a  luat  parte,  de  data  aceasta 
printre  învingători,  înseamnă  că  avea  47  de  ani,  şi  nu  25  de  ani.  Ori, 
chiar  pe  epitaful  descoperit  acum  la  Kiev  se  spune  că:  „în  tinereţe  a 
participat  la  bătălia  de  la  Hotin  împotriva  turcilor,  de  partea  regelui 
polon  Sigismund  al  III-lea".29  Oare  la  47  de  ani  mai  era  „în  tinereţe"? 

Bilodid  şi  Harlamov  analizează  sursa  stabilirii  ca  an  al  naşterii 
lui  Petru  Movilă  anul  1596:  S.  Golubev  bazat  pe  Latopisiec  albo  chro- 
rdczka  a  lui  I.  Ierlicz  (Varsawa,  1853,  p.  59).  Nu  li  se  pare  tocmai  demnă 
de  încredere,  deşi  Ierlicz  spune  clar  că  „a  murit  la  50  de  ani".  Coro- 
borind  neîncrederea  lor  in  Ierlicz  cu  descoperirea  epitafului  de  la  Kiev  în 
care  e  notat  anul  naşterii,  cei  doi  ajung  la  concluzia  că  1574  e  anul  ade¬ 
vărat.  Atît  numai  că  citirea  acestui  an  nu  e  foarte  sigură.  Cel  puţin  cu 
această  impresie  rămînem  după  ce  parcurgem  demonstraţia  celor  doi. 
Şi  mai  rămîne  problema  sesizată  mai  sus  tot  pe  baza  textului  epitafului: 
cei  47  de  ani  pe  care  îi  avea  în  vremea  luptei  de  la  Hotin!  La  vremea 
aceea  cariera  militară  nu  se  prea  începea  la  47  de  ani. 

Dar  să  ne  întoarcem  acum  şi  la  studiile  sale.  Colegiul  La  Fleche  s-a 
deschis  în  ianuarie  1604  (vezi  V.  Asmus,  Descartes,  Moscova  1956,  p.  32). 


25  Ibidem . 

26  I.  Lupaş,  op.  cit.,  p.  84,  v.  şi  Mircea  Pâcurariu,  Istoria  Bisericii  Ortodoxe 
Române,  voi.  II,  Bucureşti,  1981,  p.  31. 

27  Op.  cit.,  p.  9,  14. 

28  Cf.  I.  Negrescu,  p.  137. 

29  Cf.  MaLaineţchi,  op.  cit. 

Pe  profesorul  Varon,  cum  îi  zice  Şciurat,  îl  chema  de  fapt  Veron,  dar 
aceasta  n-are  importanţă.  Dacă  Petru  Movilă  s-a  născut  în  1574,  în  1604 
avea  30  de  ani.  Presupunînd  că  s-a  dus  imediat  în  Franţa,  în  1604,  era 
cam  tîrziu  pentru  a  mai  face  studii  acolo.  Şi  cu  cît  venim  mai  încoace, 
după  1604,  devine  tot  mai  tîrziu,  deci  tot  mai  puţin  plauzibil.  Belodid  şi 
Harlamov  se  dovedesc  însă  plini  de  imaginaţie  în  cazul  acesta.  Dîndu-şi 
seama  că  Petru  Movilă  nu  putea  fi  elev  sau  student,  îl  fac . . .  profesor! 
Foarte  bine,  dar  ca  să  fi  fost  profesor,  cînd  şi  unde  a  fost  elev?  Problema 
rămîne  tot  deschisă  şi  destul  de  încurcată  în  continuare. 

Evident,  toate  acestea  nu  au  nici  o  legătură  cu  valoarea  omului 
Petru  Movilă,  şi  cu  rolul  său  de  deschizător  de  drumuri  în  cultura  kie- 
veană  a  începutului  de  veac  al  XVII-lea.  Istoricii  culturii  româneşti,  şi 
istoricii  Bisericii  vor  trebui  să  caute  mai  în  adîncime,  şi  cu  mai  multă 
atenţie  acum,  argumente  care  să  precizeze  fără  putinţă  de  îndoială  data 
naşterii  lui. 

Se  zice  că  în  anul  1635  Petru  Movilă  a  sădit  în  curtea  bisericii  cnea¬ 
zului  Vladimir  din  Kiev,  pe  care  a  reconstituit-o,  un  tei  care  se  numeşte 
„Teiul  lui  Petru  Movilă". 

Multe  s-au  prefăcut  de  atunci,  dar  teiul,  ca  şi  al  lui  Eminescu  din 
Iaşi,  a  rămas  pînă  azi.  Il  vor  fi  văzut  în  trecere  prin  Kiev,  Dosoftei, 
Amfilochie  Hotiniul,  Vartolomeu  Măzăreanul,  Al.  Mateevici  care  a  stu¬ 
diat  acolo  şi  după  el,  Melchisedec  Ştefănescu,  viitorul  episcop  de  Roman, 
Nicodim  Munteanu,  viitorul  Patriarh  şi  Ştefan  Berechet. 

Patriarhul  Nicodim  scria  în  1947  că  pe  vremea  studiilor  lui,  la  Kiev 
se  mai  păstrau  încă  veşminte,  coroane  şi  alte  amintiri  de  la  Petru  Movilă. 
Cînd  a  revăzut  locurile  după  cincizeci  de  ani,  a  constatat  cu  tristeţe  că  pe 
toate  le  risipise  războiul.  De  tei  nu  spune  nimic.30 

El  există  însă.  Andrei  Dumbrăveanu  nu  numai  că  l-a  văzut,  dar  l-a 
şi  fotografiat.  A  fotografiat  şi  clădirea  în  care  a  funcţionat  tipografia  lui 
Petru  Movilă,  desigur  restaurată,  fiind  astăzi  Muzeu  al  cărţii.31  Teiul, 
ca  un  bătrîn  venerabil,  cu  crengile  ca  nişte  vene  colorate  în  albastru  pe 
nişte  mîini  frumoase,  nobile,  osoase,  larg  întinse,  desenînd  o  coroană 
uriaşă,  ne  dau  măsura  marelui  mitropolit  şi-l  aduc  astfel  pînă  la  noi, 
prelungindu-i  viaţa  peste  veacuri  şi  făcîndu-ne  contemporani  cu  el. 

Revista  noastră  găzduieşte  articolul  lui  Bilodid  şi  Harlamov  în  tra¬ 
ducerea  lui  Dinu  Ursu  şi  Zamfirei  Mihail  pentru  a  pune  la  dispoziţia 
cercetătorilor  un  material  util  ca  punct  de  plecare  în  rezolvarea  proble¬ 
melor  pe  care  le-am  ridicat  mai  sus.  Avem  însă  bucuria  să  găzduim 
publicarea  pentru  prima  oară  la  noi,  a  unui  Panegiric  la  moartea  lui 
Petru  Movilă,  scris  în  limba  polonă  în  anul  1647,  în  versuri,  şi  desco- 


30  Nicodim,  Patriarhuil  României:  întru  pomenirea  lui  Petru  Movilă,  in 
„Biserica  Ortodoxă  Română41,  1 — 3,  1947,  p.  3. 

31  Andrei  Dumbrăveanu,  Teiul  lui  Petru  Movilă,  în  „Literatura  şi  Arta44.  42, 
1986,  p.  8. 

perit  de  pr.  dr.  Paul  Mihail.  Istoria  culturii  româneşti  se  îmbogăţeşte  cu 
o  piesă  de  mare  valoare.  Cît  e  de  mare,  o  spun  şi  cei  care,  în  afară  de 
pr.  Paul  Mihail,  comentează  descoperirea  şi  textul:  pr.  prof.  dr.  D.  Stăni- 
loae,  prof.  dr.  Ştefan  Ştefănescu,  prof.  dr.  I.  C.  Chiţimia  şi  poetul  Ioan 
Alexandru. 


ANTONIE  PLAMADEALA 
Mitropolitul  Ardealului 


DESCOPERIREA  DE  SUB  FUNDAŢIA  CATEDRALEI 

USPENIA  DIN  KIEV 


înainte  de  a  expune  esenţa  comunicării  noastre,  vom  încerca  sâ-1  informăm 
pe  cititor  despre  evenimentele  istorice  a  căror  cunoaştere  este  necesară  pentru  a 
înţelege  valoarea  ştiinţifică  a  descoperirii  de  sub  fundaţia  Catedralei  Uspenia  din 
Lavra  Pecerska,  distrusă  de  fascişti  în  anul  1941. 

Vom  folosi  pentru  aceasta  procedeul  de  prezentare  acum  la  modă:  îi  propunem 
cititorului  să  călătorească  împreună  cu  noi  în  trecutul  istoric  de  care  ne  despart 
aproape  trei  secole  şi  jumătate. 

In  acea  noapte  zbuciumată  de  1  ianuarie  1647,  Lavra  Pecerska  din  Kiev  nu 
dormea.  Clădirea  în  care  erau  situate  chiliile  profesorilor  nu  putea  cuprinde  o 
asemenea  mulţime  şi  de  aceea  studenţii  Colegiului  de  pe  lîngă  biserica  Arătarea 
Domnului  (Sf.  Epifanie)  a  Frăţimii  kievene,  acei  fraţi  monahi  ocupau  piaţa  dintre 
chilii  şi  Catedrala  Uspenia  (Adormirea  Maicii  Domnului),  îngheţînd  în  gerul  năpraz- 
nic  şi  rugindu-se  în  şoaptă. 

Acolo,  în  chilia  6a,  marcată  de  semnul  că  aparţine  unei  înalte  personalităţi 
spirituale,  dar  semănînd,  mai  degrabă,  cu  locuinţa  unui  simplu  călugăr,  la  lumina 
tremurătoare  a  candelabrelor  care  abia  luminau  chipurile  severe  ale  sfinţilor,  se 
stingea  Petru  Movilă,  mitropolitul  Kievului,  arhimandritul  Lavrei  Pecerska.  Cu  o 
săptâmînâ  în  urmă,  simţind  apropierea  implacabilă  a  morţii,  şi-a  făcut,  în  prezenţa 
unor  persoane  de  încredere,  testamentul  care  începe  cu  aceste  cuvinte  simple  şi 
măreţe: 

„Intrucît  asupra  morţii  omul  nu  are  nimic  sigur,  clipa  cea  tainică  a  Domnului 
fiind  în  manile  Domnului . . .,  avînd  în  vedere  boala  care  este  asupră-mi  de  la 
Domnul  Dumnezeu,  nedorind  să-mi  las  casa  în  dezordine,  cele  ce  mi-au  fost  încre¬ 
dinţate  de  la  Domnul  Dumnezeu,  lâsîndu-mi  toate  dorinţele  mele  în  seama  lui  Dum¬ 
nezeu,  fac  prin  voinţa  mea,  dacă  Domnul  Dumnezeu  aşa  a  hotărît,  acest  din  urmă 
testament*.1 

In  testamentul  său,  Petru  Movilă  şi-a  examinat  activitatea,  a  dat  colaborato¬ 
rilor  ultimele  instrucţiuni  de  a  apăra  tot  ce  se  obţinuse  pînă  atunci  cu  preţul  unor 
lupte  grele  şi  activităţi  susţinute.  Aici  se  întîlnesc  două  aspecte:  unul  duhovnicesc, 
în  care  el,  eminent  reformator,  expune  crezul  concepţiei  sale,  dispune  să  fie  păstrate 
mănăstirile  şi  bisericile  ridicate  şi  împodobite  de  el  şi  altul  laic,  care  reprezintă 
fără  îndoială  baza  ultimei  opere  a  iluministului  kievean  —  grija  şi  mîhnirea  acută 
pentru  soarta  Colegiului  care  îi  purta  deja  numele  şi  dobîndise  faimă,  ocupînd  un 
loc  de  cinste  alături  de  cele  mai  bune  instituţii  vest-europene  de  învăţămînt  supe¬ 
rior.  Lui,  Colegiului  Kievo-Movilean,  i-a  lăsat  tot  ce  avea:  biblioteca,  casa  şi  curtea 
de  la  Podoli,  vitele  şi  inventarul  din  satul  său  Nepologhi,  în  plus  80  de  mii  de  zloţi, 
bunuri  casnice,  precum  şi  odăjdiile  sale  de  mitropolit  împodobite  cu  pietre  preţioase 
şi  stofe  pentru  îmbrăcămintea  studenţilor  săraci.  El  i-a  rugat  pe  urmaşii  săi  să 
păstreze  Colegiul  „ca  lumina  ochilor**  iar  trupul  său  păcătos  să-l  înmormînteze  la 


1  Duhovnoe  zaveSâjanie  mitropolita  Petra  Moghily.  «Pamiatniki,  izdannye 
Kievskoiu  kcmissieiu  dlja  razbora  drevnih  aktov»,  t.  II,  Kiev,  1897,  p.  429. 

mănăstirea  Pecersk,  în  aripa  stingă,  Intre  coloane.  In  afară  de  Petru  Movilă,  testa¬ 
mentul  a  fost  semnat  de  10  persoane  laice  şi  duhovniceşti,  printre  care  şi  de  Iurii 
Hmelniţki,  în  numele  tatălui  său,  „hatman  al  ostaşilor  înălţimii  Sale  Regale  a 
Zaporojiei44. 

In  chilia  mitropolitului,  cineva,  în  colţ,  citeşte  Evanghelia.  Aromelor  de  tămîie 
şi  mir  li  s-au  alăturat  mirosul  proaspăt  al  aerului  geros  adus  de  noul  venit. 

—  Binecuvînteazâ,  părinte  —  s-a  aplecat  el  peste  patul  pe  care  era  culcat  un 
om  cu  o  barbă  stufoasă,  cîndva  neagră  ca  smoala,  iar  acum  căruntă  şi  cu  părul 
lung  aşijderea. 

Mitropolitul  a  deschis  pleoapele  şi  l-a  privit  îndelung  cu  ochii  săi  căprui. 
Cîndva,  erau  puţini  cei  care  puteau  rezista  acestei  priviri  pătrunzătoare,  acum  ea 
s-a  luminat  de  bunătate  cînd  l-a  recunoscut  pe  favoritul  său. 

Inokentie  Ghizel  i-a  atras  atenţia  încă  de  pe  băncile  studenţiei.  Flăcăul  acesta 
slăbuţ  se  evidenţia  printre  tovarăşii  săi  prin  calităţi  deosebite  şi  talent  pentru 
ştiinţele  filosofice.  El  a  intrat  în  Colegiul  din  Kiev  avînd  deja  o  bază  solidă  de 
cunoştinţe,  iar  apoi,  pe  cînd  învăţa  acolo,  a  participat  adesea  la  dispute  filosofice, 
uimindu-i  pe  profesori  şi  pe  studenţi  cu  puterea  sa  de  a-şi  apăra  punctele  de  vedere 
care  se  sprijineau  nu  numai  pe  autoritatea  Sfintei  Scripturi,  ci,  în  primul  rînd,  pe 
raţiune,  analiza  ştiinţifică  a  fenomenelor  naturii,  categoriile  umaniste  ale  moralei, 
aşa  cum  le-a  elaborat  Europa  iluministă  care  s-a  eliberat  de  scolastica  Evului 
Mediu.  Acesta  era  Inokentie  Ghizel,  pe  care  Petru  Movilă  l-a  trimis  pe  cheltuiala 
sa  peste  graniţă,  unde  a  audiat  prelegeri  la  Academia  Zamoiski  şi  la  universi¬ 
tăţile  din  Anglia  şi,  revenind  în  patrie,  a  fost  numit  profesor  de  filosofie.  Ghizel 
a  devenit  mîndria  Colegiului  din  Kiev  şi  despre  el,  mai  tîrziu,  Lazar  Baranovici  a 
scris:  „Fără  linguşeală,  afirm  că  în  afară  de  tine,  preacinstite,  nu  avem  la  noi  un 
alt  Aristotel44. 

—  Păstrează  Academia,  a  spus  Petru  Movilă,  punîndu-şi  mîna  slăbită  pe 
fruntea  lui  Inokentie.  Intenţionat  a  spus  el  „Academia*4,  deşi  Colegiul  nu  avea  acest 
statut.  Regele  polon  Wladyslav  al  IV-lea  se  împotrivea  cu  înverşunare  legiferării 
statutului  pe  care,  de  fapt,  îl  avea  Colegiul  din  Kiev  (Secea  zaporojană,  iar  acum 
şi  Academie  —  nu-i  prea  mult  pentru  vasalii  coroanei  polone?),  dar  acest  cuvînt 
scurt  pe  buzele  fondatorului  ei  muribund  a  fost  ultimul  ordin  dat  noului  rector, 
care  tocmai  fusese  numit  să-i  urmeze  lui  Petru  Movilă. 

Deşi  Petru  Movilă  nu  se  îndoia  că  a  predat  Colegiul  în  mîini  de  nădejde, 
că  odată  cu  el  nu  va  muri  şi  opera  lui,  totuşi  sentimentul  dureros  al  regretului 
pentru  soarta  acestuia  îl  obliga  să  repete  încă  o  dată  lucrul  cel  mai  important, 
fără  de  care  nu  putea  părăsi  această  lume. 

Ghizel  a  spus  ceva.  Dar  Petru  Movilă  nu  mai  putea  să-l  audă.  El  era  departe, 
iar  conştiinţa  lui  care  se  stingea  îi  aducea  din  profunzimea  amintirii  fragmente 
imprecis  şi  inconsecvent  conturate  în  timp  —  deoarece  pentru  el  timpul  se  oprise 
deja  —  ale  furtunoasei  sale  vieţi. 

Acolo,  în  Franţa,  plimbindu-se  prin  curţile  largi  ale  Colegiului  La  Fl£che 
cu  Pater  Veron  şi  ascultînd  atent  considerentele  acestuia  privind  interrelaţia  dintre 
ştiinţe  şi  credinţă,  el  se  străduia  să  înţeleagă  cui  dădea  prioritate  distinsul  maitre 
in  căutarea  adevărului  —  credinţei  sau  raţiunii?  Mai  tîrziu,  la  aceste  întrebări  i-a 
dat  răspuns,  in  strălucitele  sale  tratate  filosofice,  învăţăcelul  acestuia,  care  atunci 
era  încă  un  tinerel,  Rend  Descartes. 

îşi  amintea  de  Moldova  natală  şi  de  mama  lui.  Şi  cum  tatăl  i-a  dăruit  un 
minunat  armăsar  arab.  De  cite  ori  s-a  războit  în  viaţa  lui!  Şi  el,  şi  tovarăşii  de 
luptă,  şi  propria  lui  sabie  . . . 

Pe  drumuri  grele  şi  spinoase  a  venit  Petru  Movilă  în  Ucraina,  care  a  devenit 
a  doua  lui  patrie. 

Ce  l-a  făcut  pe  el,  pretendent  la  tronul  Moldovei,  să-şi  lege  soarta  de  Kiev? 
Ce  l-a  determinat  să  renunţe  la  o  carieră  militară  strălucită  şi  să  apară  printre 
fraţii  Lavrei  Pecerska  în  sutana  unui  simplu  călugăr?  Infrîngerea  de  la  Tuţora 
din  anul  1620,  cind  turcii  au  zdrobit  armata  polonă  şi  Petru  Movilă,  împreună  cu 
ciţiva  norocoşi,  a  reuşit  să  scape  cu  viaţă?  Dar,  peste  un  an,  a  urmat  victoria 
strălucită  de  la  Hotin,  unde  cazacii  ucrainieni,  sub  conducerea  hatmanului  Petre 
SagaidaCnij,  au  jucat  rolul  hotărîtor.  A  pierdut  el  încrederea  în  viaţa  laică?  A 

fost  ceva  profund,  special?  Orice  ar  fi  fost,  însă,  pasul  hotăritor  a  fost  făcut  — 
Petru  Movilă  a  schimbat  sabia  pe  cruce,  a  intrat  în  rîndul  slujitorilor  Bisericii 
pravoslavnice. 

Dar  o  natură  atît  de  înzestrată  şi  puternică  cum  a  fost  Petru  Movilă  nu  putea, 
fără  îndoială,  să  se  limiteze  numai  la  activitatea  confesională.  De  aici  a  început, 
însă,  ceea  ce-i  uimeşte  în  cea  mai  mare  măsură  pe  istoricii  noştri:  perioada  kieveană 
a  vieţii  sale.  Dar,  despre  asta  mai  tîrziu.  Acum  să  revenim  la  evenimentele  din  1 
ianuarie  1647. 

A  răsunat  marele  clopot  al  Lavrei.  In  faţa  mulţimii  a  apărut  stareţul  sobo¬ 
rului,  Feodosii  Oranski: 

—  Rugaţi-vă,  copiii  mei!  Domnul  părinte  Petru  Movilă  ne-a  părăsit. 

Era  ora  trei  din  noapte.  Mulţimea  s-a  înghesuit  întîi  în  faţă,  apoi  a  dat  înapoi, 
după  care  s-a  răspîndit  prin  curtea  Lavrei.  Prin  Kiev  s-au  răspîndit  zvonuri  care 
au  ajuns  şi  la  prietenii  şi  la  duşmanii  răposatului  mitropolit. 

Mai  departe,  începe  taina.  In  loc  să  îndeplinească  ultima  dorinţă  a  răposatului 
şi  să-l  înmormînteze  la  locul  indicat  din  Catedrala  Uspenia,  colaboratorii  lui  au  luat 
sicriul  şi,  sub  protecţia  nopţii,  l-au  dus  la  Catedrala  Sf.  Sofia  şi  l-au  depus  (pro¬ 
vizoriu,  n.  trad.)  acolo.  De  ce? 

S-ar  putea  ca  răspunsul  la  această  întrebare  să  ni-1  dea  acest  fragment  din 
Letopiseţul  de  la  Mezighirsk  (1608 — 1700):  „In  anul  1647,  în  noaptea  de  1  ianuarie, 
s-a  stins  mitropolitul  Kievului,  Galiţiei  şi  al  întregii  Rusii,  Petru  Movilă,  şi  i-a  fost 
dus  trupul  de  la  mănăstirea  Pecerska  la  Sf.  Sofia,  biserica  mitropoliei  din  Kiev,  la 
sfatul  panului  Kisel,  castelan  şi  voievod  kievean,  ca  măsură  de  apărare  împotriva 
noilor  eretici ,  adică  a  pseudo-creştinilor ,  a  ticăloşilor  uniaţi,  astfel  ca  ei  să  nu  pună 
stăpinire  pe  biserica  Sf.  Sofia;  şi  a  rămas  trupul  lui  la  Sf.  Sofia  nu  puţin  timp, 
pentru  ca  episcopii,  arhimandriţii  şi  egumenii,  ca  şi  alţi  clerici,  să  se  adune 
pentru  acea  înmormîntare.  Şi  a  fost  înmormîntarea  lui  în  ziua  celor  40  de  mucenici, 
9  martie,  în  a  doua  sâptămînă  a  postului  mare,  într-o  marţi,  cînd  i-a  fost  dus 
trupul  de  la  Sf.  Sofia  la  mănăstirea  Pecerska  pentru  slujba  lui  Dumnezeu  cu  un 
mare  sobor  de  popor  creştin  şi  făcînd  ceremonia  rînduită,  i-au  depus  trupul  în 
biserica  mare  Uspenia  a  Maicii  Domnului,  în  criptă4*. 

Cuvintele  subliniate  de  noi  în  letopiseţ  stau  mărturie  faptului  că  situaţia  din 
Kiev  era  complexă  şi  nesigură.  Moartea  lui  Petru  Movilă  a  provocat  tulburare  şi 
dezorientare  printre  kieveni.  De  aceasta  se  puteau  folosi  uniaţii,  deşi  ei  reprezen¬ 
tau  încă  o  forţă  reală  mică.  Aceştia  nu  se  puteau  împăca  cu  faptul  că  răposatul 
mitropolit,  cu  sprijinul  cazacilor,  i-a  îndepărtat  dintr-o  serie  de  catedrale  şi  biserici 
pravoslavnice.  Era  evident  în  ce  consta  garanţia  împotriva  ocupării  de  către  uniaţi 
a  principalei  catedrale  din  Kiev  —  Sfînta  Sofia.  Tocmai  de  aceea,  cu  ajutorul  voie¬ 
vodului  kievean  Adam  Kisel,  prietenii  lui  Petru  Movilă  i-au  dus  sicriul  în  cate¬ 
drala  Sf.  Sofia.  Uniaţii  s-au  temut  de  el  viu  —  şi  erau  nevoiţi  să  se  teamă  de  el 
şi  mort. 

Raţionamentul  s-a  dovedit  just.  Sf.  Sofia  a  rămas  neatinsă.  In  locul  lui  Petru 
Movilă  ca  mitropolit  al  Kievului  a  fost  ales  unul  dintre  colaboratorii  lui  apro¬ 
piaţi,  Silvester  Kosiv,  iar  în  cel  de  arhimandrit  al  Lavrei  Pecerska  —  Iosip  Trizna. 

Funeraliile  lui  Petru  Movilă  au  avut  loc  la  două  luni  şi  jumătate  după  moar¬ 
tea  lui,  aşa  cum  se  ştie,  la  Catedrala  Uspenia.  La  funeralii,  discipolul  Colegiului  din 
Kiev,  Iosiph  Kalimon  a  rostit  predica  de  adio  pe  care  mai  tîrziu  a  publicat-o  sub 
titlul  „Durere  reînnoită**. 

Menţionăm  că  deasupra  mormîntului  nu  a  fost  ridicat  nici  un  monument,  nu 
s-a  pus  nici  o  piatră  funerară,  nu  a  fost  făcută  nici  o  inscripţie.  Il  rugăm  pe  cititor 
să  reţină  acest  detaliu  important  pentru  expunerea  noastră. 

Urmaşii  lui  Petru  Movilă  au  continuat  să  meargă  pe  drumul  trasat  de  emi¬ 
nentul  lor  predecesor.  Perioada  movileană  a  intrat  într-o  nouă  fază,  dar  absenţa 
lui  Petru  Movilă  se  resimţea.  Chiar  după  24  de  ani  de  la  moartea  acestuia,  rectorul 
Colegiului,  eminentul  scriitor  ucrainean  Lazar  Baranovici  a  scris:  „Mormîntul2 
ni  l-a  răpit  pe  Movilă.  Sub  păstoria  lui  s-au  creat  la  noi  ţarini  bune.  Nu-1  putem 


2  Joc  de  cuvinte:  numele  „Movilă**  se  transcrie  şi  se  pronunţă  în  ucraineană 
„Moghila*4,  ceea  ce  înseamnă  „mormînt**. 

plinge  îndeajuns  pe  Movilă:  ne-a  fost  părinte  şi  păstor  iubit.  Să  fie  cu  iubire 
primit  in  ceruri,  iar  nouă  ne-ar  trebui  un  nou  Movilă*4.3 

Despre  Petru  Movilă  s-au  scris  lucrări  ample  la  noi  şi  peste  hotare.  Activi¬ 
tatea  lui  este  analizată,  de  regulă,  sub  trei  aspecte:  general-politic,  cultural  şi 

religios. 

Momentul  in  care  a  trăit  şi  a  activat  Petru  Movilă  a  fost  pentru  poporul 
ucrainean  un  moment  de  cotitură  istorică,  radicală,  legată  de  mişcarea  de  eliberare 
naţională,  de  lupta  pentru  unirea  Ucrainei  cu  Rusia  şi  pregătirea  din  punct  de 
vedere  cultural-istoric  a  mentalităţii  pentru  reformele  ţarului  Petru  cel  Mare. 
Petru  Movilă  a  fost  un  titan  în  sensul  larg  al  acestui  cuvînt.  Cu  toată  înalta  lui 
funcţie  bisericească,  el  nu  s-a  închis  între  zidurile  mănăstirii,  ci  a  conceput  Bise¬ 
rica  ca  unul  din  elementele  luptei  politice  şi  ideologice.  Pe  de  o  parte,  ca  repre¬ 
zentant  al  păturii  conducătoare  prin  activitatea  sa  a  oferit  un  cadru  larg  pentru 
dezvoltarea  mişcării  de  eliberare  naţională  în  Ucraina,  iar  pe  de  altă  parte,  a 
folosit  toate  mijloacele  legale  şi  legăturile  sale  cu  Regatul  Poloniei  pentru  îmbu¬ 
nătăţirea  soartei  poporului  ucrainean.  Acesta  a  fost  un  joc  diplomatic  armonios, 
a  cărui  valoare  nu  a  fost  probabil  înţeleasă  imediat. 

De  numele  lui  Petru  Movilă  este  legată  reforma  sistemului  de  invăţămint 
superior  şi  mediu  din  Ucraina  şi  din  Rusia,  care  —  fără  a  copia  pur  şi  simplu 
şcoala  vest-europeană  —  putea  concura  cu  ea.  El  a  fost  fondatorul  şi  creatorul 
primei  instituţii  de  învăţâmint  superior  în  întreaga  Europă  de  est  —  Colegiul 
îCievo-Movilean,  care  a  fost  predecesorul  Academiei  şi  al  Universităţii  din  Kiev. 

Unul  dintre  aspectele  importante  ale  muncii  sale  a  fost  organizarea  şi  dezvol¬ 
tarea  activităţii  editoriale.  El  a  dat  mare  amploare  şi  conţinut  umanist  activi¬ 
tăţii  tipografiei  Lavrei.  cum  nu  mai  cunoscuse  în  decursul  întregii  istorii  de  tipă¬ 
rire  a  cărţilor  în  Ucraina.  Petru  Movilă  a  fost  unul  dintre  primii  care  a  impul¬ 
sionat  tipărirea  de  carte  în  „limba  rusă44,  deci  în  limba  ucraineană,  a  acelui  mo¬ 
ment,  ridicînd  substanţial  prestigiul  şi  autoritatea  ediţiilor  slavone.  El  a  introdus 
în  tipografia  Lavrei  caracterele  latine  şi  polone,  creindu-i  condiţiile  necesare 
pentru  o  activitate  la  scară  internaţională.  Petru  Movilă  a  contribuit  la  crearea 
de  tipografii  în  Moldova  şi  Ţara  Românească.  Pentru  dezvoltarea  culturilor  slavone 
şi  actualizarea  tradiţiilor  culturale  ale  Rusiei  Kievene,  o  importanţă  deosebită  a 
avut-o  iniţiativa  lui  de  restaurare  a  Catedralei  Sf.  Sofia  şi  a  componentelor  ei  cul¬ 
turale  din  sec.  XI — XII.  Săpăturile  din  vremea  sa,  de  la  biserica  „Desiatina44,  au 
fost  primele  lucrări  arheologice  din  Ucraina. 

Mecena  al  artei  ucrainiene,  scriitor  şi  publicist,  Petru  Movilă  ne-a  lăsat 
aproape  20  de  lucrări  cu  caracter  bisericesc-teologic,  polemic,  educativ,  filosofic  şi 
moralizator.  Pe  lîngâ  acestea,  lui  îi  aparţin  elaborarea  şi  fundamentarea  ceremo¬ 
nialului  caracteristic  pentru  viaţa  societăţii  ucrainiene  din  acea  perioadă.  Consta¬ 
tăm  că,  sistematizator  şi  interpret  în  al  său  „Mare  Trebnic44,  el  concepea  ceremo¬ 
nialul  nu  numai  ca  un  ritual  religios,  ci  şi  ca  o  datină  naţională,  contribuind  prin 
aceasta  la  lupta  împotriva  uniaţilor  şi  a  catolicismului  într-un  mod  mai  hotâ- 
ritor  decit  principiile  dogmaticii  pravoslavnice.  El  a  legat  ceremonialul  de  educaţia 
etnică  a  poporului,  îndeosebi  a  tineretului,  acordîndu-i  o  însemnătate  de  prim 
ordin.  Petru  Movilă  a  scris  pentru  studenţi  o  lucrare  specială  sub  titlul  Antologia 
care  a  fost,  potrivit  spuselor  lui  I.  Franko,  o  minunată  enciclopedie  de  învăţături 
morale  şi  de  viaţă. 

S-ar  părea  că  Biserica  pravoslavnică  ucraineană  nu  a  cunoscut  în  tot  decursul 
istoriei  sale  o  personalitate  mai  însemnată  şi  mai  plină  de  colorit  ca  mitropolitul 
Petru  Movilă.  Intr-o  perioada  relativ  scurtă,  el  a  reuşit  sâ-i  dea  o  structură 
organizatorică  precisă,  a  ridicat  la  un  nivel  superior  instruirea  clerului,  a  introdus 
idealul  activităţii  monahale  disciplinate,  a  realizat  reforma  ceremonialului  biseri¬ 
cesc,  a  prelucrat  dogmatica,  asigurîndu-i  cea  mai  nouă  literatură  teologică. 

Odată  cu  aceasta,  Petru  Movilă  a  contribuit,  în  calitatea  sa  de  mitropolit,  la 
întărirea  legăturilor  confesionale  şi  culturale  dintre  Ucraina  şi  Rusia.  Potrivit  lui 
V.  Askocenski,  el  l-a  binecuvîntat  pe  Bogdan  Hmelniţki  pentru  lupta  de  eliberare 
naţională  împotriva  dominaţiei  străine.  Eforturile  lui  pentru  restaurarea  monumen¬ 
telor  culturale  ale  istoriei  patriei  din  sec.  XI — XII  au  ajutat  la  folosirea  experien- 


3  Lazăr  Baranovici,  Lutnia  Appolinoiva,  Kiev.  1671.  p.  499. 

ţei  istorice  a  Rusiei  Kievene  —  leagăn  a  trei  popoare  slave  de  est  —  în  propa¬ 
garea  ideii  unirii  Ucrainei  cu  Rusia.  Ampla  lui  corespondenţă  şi  contactele  diplo¬ 
matice  cu  ţarul  moscovit  Aleksei  Mihailovici  au  constituit  preludiul  pentru  pre¬ 
gătirea  ambasadei  ucrainiene  la  Moscova  în  scopul  unirii  celor  două  popoare 
frăţeşti. 

Se  ştie  că  personalităţile  istorice  de  seamă  care,  prin  activitatea  lor.  au  pus 
o  pecete  adîncă  pe  epoca  lor,  aşa  cum  a  fost  Petru  Movilă,  şi  care  au  pregătit 
terenul  pentru  viitoarele  mari  reforme,  au  adepţii  lor  înfocaţi  şi  duşmani  înrăiţi, 
atît  în  timpul  vieţii  lor,  cît  şi  mai  tîrziu,  atunci  cînd  activitatea  lor  devine  patri¬ 
moniu  istoric.  Totuşi,  atît  unii  cît  şi  ceilalţi  au  fost  de  acord  că  Petru  Movilă 
a  avut  o  strălucită  educaţie  vest-europeană,  depăşind  cu  mult.  prin  concepţiile  şi 
vederile  sale  progresiste,  pe  contemporanii  săi. 

De  unde  a  căpătat-o? 

In  lipsa  unor  date  certe,  au  circulat  cele  mai  diverse  ipoteze.  Ele  se  bazează 
în  primul  rind  pe  legăturile  strînse  şi  prieteneşti  ale  familiei  Movilă  cu  Frăţimea 
din  Lvov  şi  cu  şcoala  de  acolo,  pe  tradiţia  familiilor  aristocratice  din  Moldova  şi 
din  Polonia  de  a-şi  trimite  copiii  la  studii  la  universităţile  vest-europene.  Pane¬ 
giricele  menţionează  că  Petru  Movilă  a  dovedit  din  copilărie  o  mare  dragoste 
pentru  învăţătură,  iar  Meletie  Smotriţki  arată  că  încă  din  tinereţe  ştia  deja 
limbile  greacă  şi  latină. 

Deşi  nu  există  încă  nici  o  confirmare  documentară,  totuşi  aproape  toţi  bio¬ 
grafii  lui  Petru  Movilă  sînt,  mai  mult  sau  mai  puţin,  de  acord  că  la  început  a 
Învăţat  la  şcoala  Frâţimei  din  Lvov  şi  că  şi-a  continuat  studiile  la  universităţi  de 
peste  graniţă.  Dar,  în  lipsa  unor  date  certe,  privind  studiile  lui  Petru  Movilă 
peste  graniţă,  in  ţările  vest-europene,  au  apărut  din  nou  diverse  presupuneri. 
S.  Golubev,  eminent  biograf  al  lui  Petru  Movilă,  bazîndu-se  pe  obiceiul  dominant 
în  acele  timpuri  al  familiilor  avute  de  a-şi  trimite  fiii  pentru  perfecţionarea  stu¬ 
diilor  la  colegii  şi  universităţi  peste  graniţă,  pornind  de  la  „nivelul  de  instruire  a 
lui  Petru  Movilă  şi  de  la  caracterul  activităţii  acestuia**,  precum  şi  de  faptul  că 
„Petru  Movilă  era  cunoscător  al  literaturii  vest-europene  şi  dădea  o  înaltă  preţuire 
educaţiei  dobindite  în  şcolile  de  peste  graniţă*4,  afirmă  că  „nu  ne  putem  îndoi  de 
veridicitatea  datelor  care  arată  că  Petru  Movilă  a  frecventat  instituţii  de  învăţâ- 
mînt  vest-europene**.4 

Cercetătorii  români  I.  Mihălcescu  şi  C.  Erbiceanu  au  fost  mai  categorici  în 
afirmaţiile  lor:  ei  au  indicat  direct  Sorbonna  din  Paris.  Despre  şederea  lui 
Petru  Movilă  în  Franţa  a  scris  şi  V.  Şciurat,  arătînd  că  acesta  a  învăţat  la  cunos¬ 
cutul  colegiu  iezuit  la  Fleche,  audiind  acolo  lecţiile  Paterului  Varon  în  acelaşi 
timp  cu  eminentul  filosof  Ren£  Descartes.  V.  Şciurat  îşi  bazează  această  afirmaţie 
pe  un  text  dintr-o  foaie  în  limba  latină  găsită  în  arhiva  bisericii  din  satul  Bereski 
al  diocezei  Liska  Peremiska  (Polonia)  sub  titlul  „Magna  ars  disserendi  de  qualibet 
materia**  (Marea  artă  a  explicării  materiei).  Foaia  a  fost  scrisă  în  secolul  XVII, 
iar  autorul  ei  anonim,  vorbind  despre  Petru  Movilă,  spune:  „Per  summum  nefas 
vituperatur.  Varonem  enim  praeceptorem  habebat  eminentissimum**  (E  mare  păcat 
să-l  ponegreşti.  Slăvitul  Varon  i-a  fost  învăţător).5  Străduindu-se  să  construiască 
un  pod  între  Petru  Movilă,  Varon  şi  R.  Descartes,  V.  Şciurat  comentează:  „E  po¬ 
sibil  ca  şi  motivaţii  patriotice  să-i  determine  pe  biografi  să-l  prezinte  pe  Petru 
Movilă  ca  student  al  Sorbonnei  din  Paris  —  pe  acel  Movilă  care  după  moartea 
tatălui  său,  părăsind  Franţa,  putea  să  aibă  cel  mult  12  ani.  Deoarece  Petru  Movilă, 
fiind  în  Franţa,  putea  să  înveţe  la  colegiile  de  acolo  care  atrăgeau  un  număr  însem¬ 
nat  de  tineri  de  peste  graniţă.  Unul  dintre  aceste  colegii  care,  prin  activitatea  pro¬ 
fesorilor  săi,  putea  să  concureze  cu  oarecum  desueta  Sorbonnă,  era  colegiul  iezuit 
„La  Fleche**,  unde  învăţa  Descartes  şi  unde  profesor  era  Pater  Varon**.  După  cum 
vedem,  autorul  nu  părea  prea  convins  de  aceasta.  O  analiză  aprofundată  a  opere¬ 
lor  lui  Petru  Movilă  şi  moştenirea  filosofică  a  Academiei  Kievo-Movllene  ar  con- 


4  S.  Golubev,  Kievskij  mitropolit  Petr  Moghila  i  ego  spodviiniki,  voi.  1. 
Kiev,  1883,  p.  17—19. 

5  V.  SCiurat,  Ukrainski  dzerela  do  istorii  filosofii.  Istorifcino  filosofskij  naierk, 
Lvov,  1908,  p.  29 

tribui,  consideră  el,  la  fundamentarea  acestei  ipoteze.6  Opiniile  lui  V.  Şciurat  sînt 
împărtăşite  şi  de  M.  Gruşevski,  ca  şi  de  alţi  cercetători. 

Dar  majoritatea  dintre  ei  (M.  Viller,  T.  Ionescu,  G.  Florovski  şi  alţii)  resping 
posibilitatea  studiilor  lui  Petru  Movilă  în  Franţa,  admiţînd  doar  o  scurtă  şedere  a 
lui  în  Olanda.  Cel  mai  categoric  în  acest  sens  se  pronunţă  profesorul  E.  Medinski: 
„E  puţin  probabil  ca  el  să  fi  studiat  în  vreo  universitate  de  peste  graniţă:  deşi 
studiile  universitare  cereau  în  acea  vreme  mulţi  ani  (6 — 8  şi  mai  mulţi),  la  20 — 22 
de  ani  Petru  Movilă  era  deja  ofiţer  în  armata  polonă.  Cînd  ar  fi  putut  să  mai 
înveţe  Ia  universitate?  Doar  n-o  fi  intrat  la  universitate  cînd  era  un  băieţel  de 
12 — 13  ani.  Dacă  el  şi-ar  fi  făcut  studiile  peste  graniţă  (şi  în  special  la  Paris!), 
despre  aceasta  ar  fi  vorbit  neapărat  „acoliţii**  lui,  aşa  cum  au  evidenţiat  în  nu¬ 
meroase  panegirice  însuşiri  imaginare  ale  lui  Petru  Movilă**.7 

Iată  însă  că  se  naşte  o  contradicţie  foarte  stranie.  Pe  de  o  parte,  Petru  Movilă 
ar  fi  avut  o  strălucită  educaţie  vest-europeană,  iar  pe  de  altă  parte  nu  putea  s-o 
aibă  pentru  că  era  prea  tînâr. 

Să  dăm  principalele  lui  date  biografice  care  prezintă  interes. 

Petru  Movilă,  fiul  domnitorului  moldovean  Simeon  Movilă  şi  al  prinţesei 
Margareta,  s-ar  fi  născut  la  21  decembrie  1596.  Tatăl  lui  a  murit  în  octombrie  1607, 
probabil  otrăvit  de  conspiratori,  ca  urmare  a  intrigilor  de  la  curte.  După  moartea 
tatălui,  Petru  Movilă  şi  mama  lui  au  plecat  în  Ucraina  de  vest.  Unii  cercetători 
afirmă  că  aceasta  s-a  întîmplat  imediat  după  moartea  lui  Simeon  Movilă,  adică  în 
anul  1607;  alţii  indică  această  plecare  nu  mai  devreme  de  anul  1617,  cînd  Petru 
avea  peste  20  de  ani  şi  îşi  terminase  deja  studiile  la  universităţile  de  peste  graniţă. 
Apoi  îşi  începe  cariera  militară,  despre  care  se  ştie  foarte  puţin.  Se  exprimă 
presupunerea  că  el  a  luat  parte  la  bătălia  de  la  Tuţora  în  anul  1620  unde  tutorele 
lui,  cancelarul  coroanei  şi  hatmanul  Stanislav  Jolkovski  a  fost  ucis  în  luptă,  iar 
Petru  Movilă  era  in  imediata  lui  apropiere.  Şi  iată,  apare  prima,  în  ordine  crono¬ 
logica.  dată  din  viaţa  lui  Petru  Movilă  despre  care  există  indicii  certe:  el  a  luat 
parte  la  bătălia  de  la  Hotin  din  anul  1621.  Perioada  între  1621  şi  1627  este  săracă 
in  date  biografice.  Se  ştie  că  el  a  venit  la  Kiev  pentru  prima  dată  în  1622,  atunci 
cind  acolo,  în  urma  rănilor  primite  în  luptă,  a  murit  hatmanul  P.  Sagaida£nij. 
După  aceasta,  a  mai  venit  de  cîteva  ori  la  Kiev,  la  hramul  Uspeniei,  avînd  întîl- 
niri  prieteneşti  cu  mitropolitul  Iov  Boreţki,  care  mai  tîrziu  i-a  devenit  mentor 
spiritual.  In  1625,  Petru  Movilă  a  părăsit  viaţa  laică  şi  a  fost  tuns  călugăr.  In 
1627,  l-au  ales  arhimandrit  al  mănăstirii  Kievo-Pecerska,  iar  în  1632  —  mitropolit 
al  Kievului. 

Ce  carieră  fantastică  într-un  termen  atît  de  scurt!  Petru  Movilă  avea  un 
talent  excepţional,  o  educaţie  strălucită,  o  obîrşie  nobilă.  Dar  oare  putea  per¬ 
mite  ierarhia  bisericească  de  atunci  ca  postul  de  arhimandrit  al  mănăstirii  Pe- 
cerska  sâ  revină  unui  tînăr  care  abia  împlinise  30  de  ani,  iar  peste  5  ani  sâ-1 
aleagă  mitropolit!  —  un  eveniment  fără  precedent  în  istoria  mitropoliei  kievene 
şi  poate  în  istoria  Bisericii  ortodoxe!  Doar  se  ştie  că  în  funcţia  de  mitropolit 
sint  aleşi  prin  tradiţie  oameni  în  vîrstă,  care  au  un  trecut  solid  şi  sint  cunoscuţi 
pentru  meritele  lor  nu  numai  în  lumea  ortodoxă  bisericească,  dar  şi  în  lumea 
laică.  Iar  aici,  dintr-o  dată,  un  arhimandrit  atît  de  tînăr,  ridicat  repede  la  rangul 
de  mitropolit.  Apar  nelămuriri,  taine  . . . 

Sau,  poate,  in  realitate,  el  nu  era  chiar  atît  de  tînâr?  Se  consideră  că  Petru 
Movilă  s-a  născut  la  21  decembrie  1596.  Această  dată  a  stabilit-o  S.  Golubev, 
biograful  şi  cercetătorul  activităţii  lui,  pe  baza  panegiricelor  pe  care  le  întocmeau 
studenţii  Colegiului  la  ziua  lui  onomastică  şi  unde  se  spune  că  el  „s-a  născut  cu 
puţin  înainte  de  sfinta  naştere  a  lui  Hristos,  adică  în  ziua  de  21  decembrie,  în 
ziua  comemorării  Sf.  Petru,  mitropolit  al  Kievului,  în  cinstea  căruia  i  s-a  dat  şi 
numele  de  Petru**.8 


6  Adăugăm  că,  în  scrisoarea  din  3  sept.  1987,  prof.  O.  Bilodid  ne  informează 
că  documentarea  sa  în  arhivele  colegiului  francez  progresează  şi  că  el  speră  în 
descoperiri  spectaculoase  (P.  Mihail). 

7  E.  M.  Medinski,  Bratski  skoli  Ukraini  i  Bilorusii  v.  XVI — XVII  stolittjah, 
Kiev,  1958,  p.  113. 

8  S.  Golubev,  Kievski  mitropolit  Petr  Moghila,  „Kievskaja  starina**,  t.  II,  Kiev, 

1882,  p.  2. 

Detaliu  dui  săpăturile  urheolouice  de  la  Catedrala  Uspcnia  din  Kiev  (placa  de  mozaic  de  la  mormîntul  lui  Petru  Movilă) 

Decalcul  epitafului  lui  Petru  Movilă  de  pe  placa  de  argint  găsită  în  1982  în 

Catedrala  Uspenia  din  Kiev 


Foto  P.  Kornienko 

Decalcul  steinei  familiei  lui  Petru  Movilă  de  pe  placa  de  argint  găsită  în  1982  la 

Catedrala  Uspenia  din  Kiev 


Foto  P.  Kornienko 


Portretul  lui  Petim  Movilă  păstrat  pe  fresca  bisericii  Spas  (a  Mîntuitorului)  din 

Berestovo 

Foto  V.  Harlamov 


Ioan  Gură  de  Aur  cu 


trăsăturile  mitropolitului  Petru  Movilă,  pictură  în  mss. 

La  aceasta  adăugăm:  este  vorba  tocmai  de  acel  Petru  din  Volinia,  care, 
devenind  în  1308  mitropolit  al  Kievului  şi  al  întregii  Rusii,  a  mers  nu  o  dată  la 
hanul  Hoardei  de  Aur  în  misiuni  diplomatice  prin  care  se  urmărea  uşurarea 
soartei  poporului  rus.  Apoi,  el  a  transferat  scaunul  mitropoliei  la  Moscova,  ca  să-l 
ocrotească  prin  ridicarea  la  luptă  a  acestor  locuri  contra  jugului  Hoardei,  a  con¬ 
struit  acolo  Catedrala  Uspenia,  în  care  a  fost  înmormîntat,  iar  la  mormîntul  lui 
knezii  jurau  credinţă  marelui  kneaz  moscovit. 

In  continuare,  S.  Golubev  scria:  „In  afară  de  aceasta  Ierlici...  afirmă  că 

mitropolitul  nostru  (Petru  Movilă  —  nota  aut.)  a  trăit  pe  lume  cincizeci  de  ani 
împliniţi**  (Latopisiec  albo  chroniczka  /.  Ierlicza,  Varşovia,  1853,  p.  59).  Moartea 
lui  Movilă  producîndu-se  în  noaptea  de  1  ianuarie  1647,  înseamnă  că  data  naş¬ 
terii  lui  trebuie  acceptată  ziua  de  21  decembrie  1596.9 

Să  verificăm  dacă  este  aşa.  Găsim  în  Biblioteca  Academiei  de  Ştiinţe  a 
R.S.S.U.  Latopisiec-u\  îngălbenit  de  vreme  al  lui  I.  Ierlici  şi  citim  tot  ce  se  referă 
la  Petru  Movilă.  Iată,  menţionarea  morţii  lui  la  l  ianuarie  1647  în  noaptea  de 

joi  spre  vineri.  Apoi  autorul  Letopiseţului  îi  atribuie  lui  Petru  Movilă  tot  felul 
de  „cruzimi**  şi  trăsături  negative,  care  au  fost  reluate,  cu  alte  tendinţe  de  P.  Kuliş, 
M.  Grusevski,  M.  Vozrjak,  E.  Medinski  ca  şi  de  alţi  urmaşi  creduli.  La  pag.  59 
a  cronicii  sale,  I.  Ierlici  afirmă  pur  şi  simplu  că  Petru  Movilă  „2yl  na  âwiecie  lat 
50  cale“  (a  trăit  pe  lume  50  de  ani  împliniţi).  Şi  asta-i  tot.  Nici  o  dovadă. 

Oare  este  vrednică  de  încredere  această  informaţie,  oare  e  vrednic  de  încre¬ 
dere  informatorul  nostru? 

In  primul  rînd,  cine  este  acest  I.  Ierlici? 

In  „Dicţionarul  Enciclopedic**  al  lui  F.  A.  Brockhaus  şi  I.  A.  Efron,  citim 
„Erlici  (Ioachim)  s-a  născut  în  1598  în  Volinia,  într-o  familie  de  nobili,  a  servit 
în  armata  polonă,  apoi  s-a  mutat  în  voievodatul  Kievului.  A  luat  parte  mai  tîr- 

ziu  la  incursiunile  lui  Ştefan  Cerneaţki  în  Ucraina.  A  murit  după  anul  1673.  In 

urma  lui  Ierlici  au  rămas  scrieri  intitulate  „Letopisiec  albo  kronicka  roznych 
spraw  i  dziejow  dawnych  i  teraăniejszych  czasbw,  z  wieku  i  ăicia  mego  na  tym 
padole  swiata  etc.,  1620  roku“. 

Cronica  lui  Ierlici  se  întinde  pe  53  de  ani  (1620 — 1673)  şi  are  mai  curînd 
caracter  de  „ culegere  de  amintiriu  (cursivul  autorilor).  Deşi  ortodox  prin  credinţă, 
Ierlici  era  prin  limbă  şi  simpatii  polonez;  răscoalele  cazacilor  l-au  silit  să-şi  aban¬ 
doneze  averea,  iar  asta  a  dus  la  o  atitudine  duşmănoasă  faţă  de  cazaci.  Datorită 
cunoştinţelor  şi  legăturilor  de  familie,  Ierlici  avea  posibilitatea  să  obţină  informaţii 
bogate  despre  evenimentele  din  timpul  său.  Au  fost  tipărite  însemnările  lui  E. 
Voiţiţki  despre  Latopisiec  albo  kroniczka  Joakima  Jerlicza  (Varşovia,  1853)“. 10 

Im  al  doilea  rînd,  chior  ediitorul  scrierilor  lui  I.  Ierlici  scrie  în  prefaţă  că, 
din  păcate,  manuscrisul  editat  este  o  copie  a  originalului,  care  nu  a  fost  găsit. 
Copia  a  fost  făcută  de  doi  copişti  anonimi  şi  pînă  la  jumătate  este  sorisă  citet,  iar 
apoi  neglijent.  Menţionăm  că  tocmai  în  «această  porte  a  doua,  în  care  în  plus  lite¬ 
rele  sînt  şi  decolorate,  se  află  fraza  sacramentală  pe  care  se  bazează  întreaga 
'concepţie  privind  anul  naşterii  lui  Petru  Movilă:  „a  trăit  pe  lume  50  de  ani 
împliniţi4'. 

Acum  cîteva  concluzii.  Indicarea  anului  1596  ca  dată  a  naşterii  lui  Petru 
Movilă  nu  se  sprijină  pe  informaţii  sigure.  Să  nu  judecăm  prea  aspru  raţiona¬ 
mentele  lui  S.  Golubev  şi  ceea  ce  susţine  —  el  nu  putea  spune  nimic  definitiv, 
deoarece  nu  avea  alte  date  demne  de  încredere  despre  anul  naşterii  lui  Petru 
Movilă  în  afară  de  mărturiile  îndoielnice  ale  lui  I.  Ierlici.  Amintim  cititorilor  că 
la  locul  de  înmormîntare  a  fondatorului  Academiei  Kievo-Movilene  nu  este  nici 
un  monument  sau  placă  funerară,  cu  inscripţie,  spre  deosebire  de  cele  bogate  ale 
personalităţilor  duhovniceşti  şi  ale  ctitorilor  care  au  fost  îngropaţi  în  Catedrala 
Uspenia  şi  despre  care  atestă  datele  de  arhivă. 

Sîntem  convinşi  că  smerenia  monahală  (după  mărturiile  contemporanilor, 
Petru  Movilă  purta  pe  piele  cămaşă  de  pocăinţă  din  păr  aspru  ca  să-şi  smerească 


9  Ibidem. 

10  F.  A.  Brockhaus,  I.  A.  Efron,  Enciklcrpediăeskii  slovar,  voi.  22,  SPb,  1894, 
p.  672.  Autorul  articolului  —  E.  A.  Kivliţkij. 

trupul)  a  fost  motivul  câ  el  a  fost  îngropat  ca  un  monah  de  rind,  sub  fundaţia 
Catedralei,  fără  nici  un  fel  de  inscripţie  la  locul  îngropării. 

In  1718,  un  incendiu  teribil  a  distrus  un  şir  de  clădiri  de  pe  teritoriul  Lavrei 
Pecerska.  El  nu  a  ocolit  nici  Catedrala  Uspenia.  Focul  a  mistuit  biblioteca  Lavrei, 
transformind  în  cenuşă  şi  întreaga  arhivă  bisericească.  Au  dispărut  pentru  tot¬ 
deauna  acele  lucrări  care  existau  doar  intr-un  singur  exemplar.  In  cele  din  urmă, 
clădirile  şi  biserica  au  fost  reconstruite.  însuşi  Ţarul  Petru  I  a  contribuit  la 
reconstrucţia  Lavrei  cu  o  mare  sumă  de  bani. 

Au  trecut  anii,  zeci  de  ani,  secole.  Evenimentele  despre  care  scriem  au 
intrat  în  istorie.  In  locul  certitudinii,  au  apărut  ipotezele,  supoziţii,  raţionamente. 
Cercetătorii  se  agăţau  de  cele  mai  mici  fragmente  de  informaţie,  de  cea  mai  mică 
mărturie,  nu  numai  la  Kiev,  ci  şi  în  alte  locuri,  unde  unii  au  avut  succes,  iar 
alţii  au  stricat,  intîmplător  sau  ca  urmare  firească,  din  reaua  sau  buna  voinţă  a 
oamenilor,  şi  ceea  ce  se  realizase  la  Kiev. 

Şi,  acum,  am  ajuns  la  esenţa  expunerii  noastre.  Autorii  acestor  rinduri  (unul 
dintre  ei  filolog  de  profesie,  celălalt  arhitect-arheolog)  s-au  întîlnit  în  anul  1982, 
cînd  la  ruinele  Catedralei  Uspenia  a  lucrat  o  echipă  a  Institutului  de  Arheologie 
al  Academiei  de  Ştiinţe  a  R.S.S.  Ucrainiene. 

In  conformitate  cu  hotărirea  Consiliului  de  Miniştri  al  R.S.S.U.,  în  vederea 
realizării  unui  demers  concret  „Pentru  reconstruirea  monumentelor  de  arhitectură 
din  sec.  XI — XVIII  ale  Catedralei  Uspenia  din  Lavra  Pecerska**,  Institutul 
..Ukrproektrestavraţia**  a  primit  sarcina  să  elaboreze  proiectul  de  restaurare  a 
monumentelor.  In  legătură  cu  aceasta.  Institutul  de  Arheologie  al  Academiei  de 
Ştiinţe  a  R.S.S. U.  a  trecut  la  cercetarea  arhitectural-arheologică  a  Catedralei.  In 
faţa  specialiştilor  se  punea  sarcina  să  afle  în  ce  stare  se  află  fundaţia  Catedralei 
şi  să  stabilească  rezistenţa  ei.  Fragmentele  de  perete  şi  de  temelie  date  la  iveală 
prin  săpături  au  fost  cercetate  şi  descrise  în  detaliu. 

Toate  observaţiile  asupra  lucrărilor  au  fost  consemnate  în  jurnalul  zilnic, 
lucrurile  descoperite  au  fost  înregistrate  în  cartea  de  inventar  in  care  se  nota 
locul  descoperirii,  adîncimea  săpăturii,  datarea  şi  altele.  S-a  procedat  la  fixarea 
grafică  şi  fotografică  a  obiectelor. 

Un  interes  deosebit  au  stîrnit  cercetările  la  palierul  nr.  6,  care  s-a  găsit 
pracîtic  în  centrul  exploziei  din  anul  1941.  Palierul  este  în  aripa  stîngâ  a  sub¬ 
teranei  vechiului  nucleu  al  Catedralei,  între  pilonul  din  vest  al  pătratului  cupolei 
şi  peretele  subsolului  (subteranei).  Ţelul  săpăturilor  in  palierul  nr  6  era  lămu¬ 
rirea  stării  temeliilor  laterale  in  locul  unirii  lor  cu  linia  subterană  şi  cu  partea 
deschisă  a  perechii  de  piloni  de  sub  cupolă. 

Menţionăm  că  în  acest  loc  s-au  efectuat  nu  o  dată  în  trecut  săpături,  dar  ele 
nu  au  ajuns  pînă  la  baza  iniţială  a  construcţiei. 

Era  o  zi  obişnuită  de  vară,  iar  echipa  lucra  ca  de  obicei.  N-am  dori  să 
folosim  aici  fraza  stereotipă  „şi  lopata  s-a  lovit  de  ceva  tare“,  atît  de  încetăţenită, 
dar,  într-adevăr,  ea  s-a  lovit  de  aşa  ceva. 

Cercetînd  grămada  de  moloz  de  construcţie  şi  prundiş  la  adîncimea  de  1,25  m, 
de  la  suprafaţa  actuală,  am  găsit  două  plăci  de  argint  din  sec.  XVII  deteriorate 
de  explozie.  Lucrările  au  fost  oprite  imediat,  iar  despre  descoperire  a  fost  înştiin¬ 
ţată  Direcţia  rezervaţiei  istorico-culturale  de  stat  Kievo-Pecerska.  Cercetarea  în 
continuare  a  palierului  s-a  făcut  cu  o  deosebită  atenţie  şi  grijă.  Pentru  respectarea 
tehnicii  securităţii,  a  fost  necesar  să  se  lărgească  de  trei  ori  palierul  pentru  a  se 
evita  prăbuşirea  pereţilor.  Porţiunile  nesigure  au  fost  întărite  cu  cofraj  temporar. 
Adincind  săpăturile,  s-au  cernut  cu  deosebită  atenţie  grămezile  de  moloz  şi  de 
pietre  şi  au  mai  fost  găsite  trei  suporturi  de  aramă  aurită  de  la  sicriu.  Am  cură¬ 
ţat  molozul  pînă  la  adîncimea  de  2,49  m  de  la  suprafaţa  actuală.  La  această  cotă, 
arheologii  au  ajuns  la  o  lespede  dreptunghiulară  deteriorată  care  stătea  orizontal 
i  era,  evident,  fundul  sarcofagului  care  se  aflase  cindva  aici.  Toate  obiectele  care 
;  îai  tirziu  au  fost  calificate  ca  avînd  legătură  cu  înmormîntarea  au  fost  identi¬ 
ficate  in  diferite  locuri  ale  grămezilor  de  la  acest  nivel.  Locul  însuşi  al  înmormîn- 
tarii  a  fost  complet  ruinat  de  actul  barbar  al  fasciştilor,  care  au  aruncat  în  aer 
Catedrala  Uspenia. 

Materialele  din  săpătura  nr.  6  au  fost  curăţate  şi  sistematizate.  Descifrînd 
textul  de  pe  una  din  plăcile  găsite,  am  constatat  că  este  vorba  de  locul  înmor- 
mîntârii  lui  Petru  Movilă.  Acest  lucru  a  fost  confirmat  şi  de  cea  de-a  doua  placă 

în  centrul  căreia,  pe  o  suprafaţă  şlefuită  în  formă  de  medalion,  sînt  redate  şase 
însemne  heraldice  ale  stemei  familiei  Movilă.  Dimensiunea  plăcii  este  de  257  mm 
pe  verticală  şi  225  mm  pe  orizontală,  grosimea  ei  de  1 — 1,5  mm,  greutatea  240  g. 
In  centrul  plăcii,  pe  o  suprafaţă  bombată,  lustruită,  sînt  prezentate  şase  însemne 
simbolice  heraldice.  Compoziţia  este  executată  în  tehnica  gravurii  incizate,  cu 
desenul  amplasat  pe  suprafaţa  şlefuită  anterior  a  argintului.  Pe  marginile  plăcii 
cu  imagini  sînt  şapte  orificii  pentru  prinderea  ei  pe  o  suprafaţă  de  lemn. 

Placa  cu  text  are  dimensiuni  mai  mari,  325  mm  pe  260  mm,  grosimea  ca  şi 
la  cealaltă  placă,  greutatea  420  g.  Ea  se  compune  din  un  medalion  mare,  bombat, 
oval,  cu  ornamente  dispuse  pe  margine  —  ca  o  ramă  —  aranjate  simetric.  In 
partea  superioară  a  medalionului  —  stema  lui  Petru  Movilă,  care  de  fapt  repeta 
imaginea  celeilalte  plăci.  In  jurul  stemei  sînt  amplasate  12  litere  iniţiale  ale 
monogramei,  care  trebuie  citite  astfel:  Petru  Movilă,  Arhiepiscop,  Mitropolit  al 
Kievului,  Galiţiei  şi  întregii  Rusii,  Exarh  de  Constantinopol,  Arhimandrit  al 
(Lavrei)  Pecerska.  Sub  stema  gravată  pe  suprafaţa  lustruită  şi  care  ocupă  o  treime 
a  părţii  superioare  a  medalionului,  se  află  textul.  Acesta  e  compus  din  20  de  rîn- 
duri,  gravate  tot  pe  suprafaţa  poleită,  întretăiată  de  linii  fine.  înălţimea  literelor 
—  2 — 3  mm.  Placa  are  orificii  pentru  fixarea  ei  pe  lemn. 

Pornind  de  la  caracteristicile  stilistice  şi  artistice  ale  plăcii,  se  poate  afirma 
că,  prin  compoziţie,  ea  aparţine  lui  Illia,  vestitul  artist-gravor  care  în  acea  vreme 
lucra  la  tipografia  Lavrei. 

Analiza  materialului  adunat  dă  posibilitate  să  se  reconstituie  funeraliile  lui 
Petru  Movilă  în  1647. 

Totul  s-a  petrecut,  în  mod  evident,  astfel:  potrivit  dorinţei  defunctului,  în 
aripa  stîngă  a  subteranei  Catedralei,  monahii  au  dat  la  o  parte  o  lespede  şi  au 
săpat  mormîntul.  Pe  măsură  ce  avansau  în  adîncime,  dădeau  de  oseminte  de  la 
imnormîntârile  anterioare,  pe  care  le  adunau  cu  grijă.  Ajungînd  la  adîncimea  de 
aproape  2,50  m,  au  aşezat  rămăşiţele  şi  oasele  într-o  lădiţă  nu  prea  mare  din  lemn, 
sub  nivelul  mormîntului,  în  partea  de  est  a  gropii.  In  partea  de  deasupra  au  aşezat 
o  placă  de  mozaic  încrustată  din  ardezie,  care  se  află  astfel  sub  fundaţia  Cate¬ 
dralei  Uspenia  din  sec.  XI.  Restul  fundului  mormîntului  l-au  acoperit  cu  o  placă 
de  ardezie  şlefuită.  Pe  urmă,  în  mormînt  au  coborît  pereţii  laterali  ai  sarcofagului 
vechi  rusesc  de  ardezie.  Capacul  sarcofagului  l-a  constituit  o  placă  de  ardezie  orna¬ 
mentată,  care  mai  înainte  servise  drept  parapet  pentru  a  diviza  galeria  Catedralei 
Uspenia  din  sec.  XI. 

Intr-un  asemenea  sarcofag  de  ardezie  au  pus  sicriul  de  lemn  cu  trupul  lui 
Petru  Movilă.  El  era  bogat  împodobit,  lucru  pe  care-1  dovedesc  picioarele  aurite 
găsite.  Capacul  sicriului  era  ornat  cu  plăcile  de  argint  descrise  mai  sus,  cu  stema 
familiei  şi  cu  epitaful  lui.  Sarcofagul  de  piatră-ladă,  în  oare  se  găsea  sicriul,  a 
fost  acoperit  (pecetluit)  cu  zid  din  cărămidă,  care  în  partea  superioară  trecea  în 
pavimentul  subsolului.  Examinînd  toate  acestea,  se  poate  spune  că  Petru  Movilă 
a  fost  înmormîntat  într-o  criptă  zidită. 

Acum,  să  citim  scrisul  cursiv  de  pe  placa  de  argint,  să  descifrăm  prescur¬ 
tările  specifice  acelor  timpuri  şi  să  dăm  în  paranteze  datele  în  cifre  arabe: 

„In  acest  mormînt  a  fost  aşezat  trupul  marelui  şi  slăvitului  bărbat  Petru 
Movilă,  fiul  prea  puternicului  voievod  al  Moldovlahiei,  Simeon  Movilă,  născut  în 
anul  de  la  naşterea  lui  Hristos . . .  (despre  anul  naşterii  lui  Petru  Movilă  vom 
vorbi  mai  jos  —  nota  aut.).  Acesta  şi-a  petrecut  anii  tinereţii  în  slujba  militară 
a  Luminăţiei  Sale  Regele  Poloniei  şi  al  întregii  Pospolite,  Jighimont  al  treilea, 
punîndu-se  pe  sine  şi  pe  oştenii  său  cu  curaj  la  Hotin  împotriva  turcului.  Apoi  în 
anul  (1628)  la  rugămintea  şi  prin  vrerea  fraţilor  întru  Hristos  ai  marii  şi  făcătoarei 
de  minuni  Lavre  a  Mănăstirii  Pecerska  din  Kiev  a  devenit  Arhimandrit  al  acesteia. 

In  anul  (1633)  la  rugămintea  întregului  corp  duhovnicesc,  a  cnejilor  Şlahtei 
Polone  Pravoslavnice  şi  a  întregului  popor  rusesc  a  devenit  Arhiepiscop,  Mitro¬ 
polit  Pravoslavnic  al  Kievului,  Galiţiei  şi  întregii  Rusii,  de  asemenea  Exarhul 
Sfîntului  Tron  Apostolic  al  Constantinopolului.  Pe  acest  scaun  stînd,  a  suferit 
multe  necazuri  din  partea  vrăjmaşilor  Bisericii  Pravoslavnice  pe  care  i-a  înfrînt 
cu  slavă,  a  înfrumuseţat  şi  renovat  pe  dinlăuntru  şi  dinafară  bisericile  Rusiei  şi 
îndeosebi  Biserica  din  Capitală  Sfînta  Sofia  din  Kiev,  a  ridicat  şcoli  la  Kiev  pe 
lingă  Biserica  Frăţimii  a  Sfintei  Epifanii  cu  învăţători  pravoslavnici  care  cinsteau 
pravilele  Sfîntului  Marele  Vasilii. 

Pe  acest  Arhiereu,  Judecâtorule  al  celor  vii  şi  morţi,  veşnic  odihneşte-1 
împreună  şi  în  faţa  Arhiereilor  celor  bine  plăcuţi  Ţie.  Iar  tu,  cititor  al  acestei 
plăci,  să  te  rogi  ca  Arhiereul  ce  aici  odihneşte  să  se  bucure  de  milostenia  Dom¬ 
nului,  ca  Păstor  atit  de  necesar  Bisericii  Lui  Sfinte,  să-l  dăruiască  cu  darurile 
Lui.  S-a  prezentat  în  a(nul)  (1647)  la  (1)  ianuarie  la  (3)  ceasuri  din  noapte4'. 

Să  examinăm  textul  citat.  El  a  fost  scris  în  limba  urcraineană  literară  a  sec. 
XVII,  care  aparţine  tipului  cărturăresc.  Imaginea  grafică  a  literelor,  săpate  de 
gravor  pe  placă,  dovedeşte  că  este  o  scriere  cursivă  ucraineană  din  acelaşi  secol 
şi  anume  o  variantă  kieveanâ.  Modul  de  îmbinare  a  literelor  demonstrează  puter¬ 
nica  influenţă  a  caligrafiei  bieloruse  din  sec.  XVII.  S-ar  putea  ca  gravorul  să  fi 
fost  originar  din  pămînturile  bieloruse. 

Conţinutul  textului  şi  locul  unde  a  fost  găsit  confirmă  faptul  că  acesta  a  fost 
epitaful  lui  Petru  Movilă.  Placa  de  argint  cu  textul  respectiv  a  fost  fixată  pe 
sicriul  lui  Petru  Movilă  cu  opt  ţinte  a  căror  urme  (găurile)  s-au  păstrat  în  placă. 

Pentru  cititorul  contemporan,  limba  în  care  este  scris  textul  nu  prezintă 
dificultăţi  şi  nu  are  rost  să-l  traducem  în  limba  ucraineană  contemporană.  Totuşi, 
stilul  lui  şi  inconsecvenţa  sintaxei,  mai  precis  inconsecvenţa  şi  lipsa  de  precizie 
a  semnelor  de  punctuaţie  pentru  marcarea  părţilor  de  vorbire,  pot  provoca  anu¬ 
mite  greutăţi  de  înţelegere  exactă.  îndeosebi,  asemenea  dificultăţi  pentru  noi  a 
creat  ultimul  paragraf.  Acea  rugă  adresată  lui  Dumnezeu  ca  El  sâ-1  pună  pe  răpo¬ 
satul  Petru  Movilă  acolo  şi  să-l  alăture  elitei  acelor  Arhierei  care  slujesc  Lui.  Mai 
departe  urmează  apelul  către  cel  care  va  citi  acest  epitaf,  dacă  vreodată  îl  va  găsi. 
Redactarea  potrivit  normelor  sintaxei  ucrainiene  contemporane  ar  suna  aşa:  „Iar 
tu,  cititorule  al  acestei  tăbliţe,  să  spui:  „II  rog  pe  Dumnezeu  milostivul  să-l 
dăruiască  şi  să  dea  Sfintei  Sale  Biserici  păstori  pe  măsura  decedatului  Arhiereu'4. 

Din  păcate,  textul  nu  conţine  nici  un  fel  de  date  despre  cultura  lui  Petru 
Movila.  Este  clar  că  învăţătura  înaltă  a  corpului  profesoral  al  Colegiului  Kievo- 
Movilean,  ca  şi  a  lui  Petru  Movilă  însuşi,  nu  era  o  raritate.  Dar  faptul  că  mitro¬ 
politul  kievean  a  condus  luptele  armatelor  moldoveneşti  împotriva  turcilor  a 
apărut  ca  ceva  neobişnuit  pentru  biografia  unei  personalităţi  duhovniceşti. 

Aici  se  vorbeşte  despre  faptul  că  Petru  Movilă  a  sosit  la  Hotin  „cu  proprii 
săi  oşteni44.  De  obicei,  aceştia  erau  moldoveni  mobilizaţi  de  voievod.  Departe  de 
noi  gindul  să  considerăm  serviciul  militar  al  lui  Petru  Movilă  pe  lîngă  regele 
polon  Sigismund  III,  ca  pe  un  mijloc  pentru  realizarea  intenţiilor  sale  ambiţioase, 
deşi  aşa  pare.  Pentru  aceasta  Petru  Movilă  avea  mult  mai  multe  posibilităţi. 
Mai  curînd  el  avea  nevoie  de  alianţa  militară  cu  Polonia  în  lupta  împotriva 
expansiunii  turceşti,  pentru  neatîrnarea  Moldovei  lui  natale.  De  altfel,  aşa  cum 
a  constatat  cititorul,  el  şi-a  părăsit  slujba  militară. 

Datele  de  alegere  a  lui  Petru  Movilă  ca  arhimandrit  şi  mitropolit  (1628  şi 
1633)  sînt  indicate  cu  un  an  mai  tîrziu  decît  le  fixează  literatura  noastră  istorică. 
Fără  îndoială,  aici  sînt  indicaţi  anii  instalării  solemne  în  aceste  funcţii,  care  avea 
loc  mai  tîrziu,  simultan  cu  unele  sărbători  religioase. 

O  atenţie  deosebită  merită  acele  pasaje  în  care  se  subliniază  încă  o  dată 
rolul  eminent  al  iluministului  kievean  în  lupta  împotriva  uniaţilor  şi  a  cato¬ 
licismului:  „A  suferit  multe  necazuri  din  partea  vrăjmaşilor  Bisericii  Pravoslavnice 
pe  care  i-a  înfrînt  cu  slavă44.  Apoi,  se  arată  cum  i-a  biruit  pe  catolici,  uniaţi  şi 
alţi  duşmani  (inclusiv  dintre  pravoslavnici)  ai  reformelor  lui:  restaurarea  biserici¬ 
lor  pravoslavnice  ruinate  încă  în  timpul  jugului  Hoardei  de  Aur,  în  primul  rînd 
Sf.  Sofia  din  Kiev  şi  —  ceea  ce  este  mai  important  —  activitatea  lui  iluministă, 
înfiinţarea  la  Kiev,  pe  lîngă  Frăţimea  bisericii  Arătarea  domnului  (Sf.  Epifanie) 
a  şcolii,  adică  a  Colegiului  din  Kiev. 

Atenţie!  Imediat  vom  expune  ceea  ce  am  păstrat  pentru  sfîrşitul  relatării 
noastre. 

Prima  frază  a  epitafului  se  încheie  cu  cuvintele:  „Petru  Movilă,  fiul  prea 
puternicului  voievod  al  Moldovlahiei  Simeon  Movilă,  născut  în  anul  de  la  naşte¬ 
rea  lui  Hristos . . .“  Iar  mai  departe,  înainte  de  punct,  sînt  trei  litere  —  A,  F,  (fita). 

Oare  intr-adevăr  acesta  este  anul  naşterii  lui  Petru  Movilă?  Se  ştie  că  în 
sec.  XVII  nu  se  foloseau  încă  cifrele  arabe,  că  se  întrebuinţau  literele  alfabetului 
slav  bisericesc  care  avea  valoare  de  cifre.  Cu  emoţie  privim  tabelul  cifrelor:  A 
reprezintă  1000,  F  —  500,  iar  (fita)  —  9.  Avem  deci  1509.  Dacă  acesta  ar  fi  anul 
naşterii  lui  Petru  Movilă,  ar  rezulta  că  a  trăit  pe  lume  138  de  ani!  Imposibil  de 


STUDII  ŞI  ARTICOLE 


69 


crezut.  Să  căutăm  altă  explicaţie.  Cifra  1509  face  parte  din  participiul  care  se 
referă  în  egală  măsură  la  cuvintele  „Petru  Movilă**  şi  „Simeon  Movilă**. 

Să  presupunem  că  acesta  ar  fi  anul  de  naştere  al  lui  Simeon  Movilă.  Dar, 
are  vreun  sens  ca  pe  sicriul  fiului  să  se  indice  anul  naşterii  tatălui  acestuia? 
Neverosimil.  Totuşi,  dacă  am  accepta  această  versiune,  ar  rezulta  că  Simeon  Movilă 
ar  fi  trăit  98  de  ani.  Nu,  cifrele  reprezintă  anul  de  naştere  al  lui  Petru  Movilă! 
Este  neîndoielnic  faptul  că  el  s-a  născut  în  sec.  XVI.  Deci,  A  (1000)  —  e  corect, 
iar  F  (500)  de  asemenea.  Ce  ar  putea  să  însemne  enigmatica  (fita)  considerată  ca 
fiind  cifra  9? 

S-ar  putea  ca  fita,  ultima  literă  a  alfabetului  slav  (chirilic)  să  fie  pusă  în 
locul  unei  cifre  necunoscute?  Cum  este  folosit,  să  zicem  în  matematică,  X? 
Răsfoim  tot  felul  de  îndreptare  paleografice,  lucrări  de  paleografie,  consultăm 
paleografi  şi  ne  convingem  că  asemenea  cazuri  nu  s-au  întîlnit. 

în  treacăt,  ne  convingem  încă  o  dată  de  falsitatea  declaraţiilor  lui  I.  Ierlici 
că  Petru  Movilă  ar  fi  trăit  50  de  ani.  Dacă  ar  fi  fost  aşa  şi  dacă  el  s-ar  fi  născut 
in  1596  în  text  ar  fi  fost  literele  aşa  cum  se  scrie  acest  număr. 

Verificăm  încă  o  versiune.  Să  presupunem  că  anul  naşterii  lui  Petru  Movilă 
indicat  în  epitaf  este  o  criptogramă,  o  scriere  secretă  la  care  se  recurgea  frecvent 
în  acele  vremuri,  în  scopuri  precise.  Deşi,  este  greu  de  presupus  acest  scop. 
Intr-adevăr,  de  ce  ar  trebui  ţinut  secret  anul  naşterii  mitropolitului  Kievului? 
Şi  totuşi,  studiem  toate  tipurile  de  scriere  secretă  din  sec.  XVI — XVII,  iar  pe 
modelele  lor  îl  creem  pe  al  nostru,  încercăm  să  descifrăm  criptograma,  dar  în  zadar. 

Au  trecut  zile,  luni  —  „fita**  nu-şi  descoperea  taina.  Dar,  aşa  cum  se  întîmplâ 
adesea  in  asemenea  cazuri,  soluţia  era  la  îndemînă. 

Cunoscutul  istoric  şi  paleograf  sovietic,  academicianul  L.  V.  Cerepnin,  în 
cartea  sa  „Paleografia  rusă**  prezintă  58  de  legături  ale  scrisului  cursiv,  cuprin- 
zînd  anumite  litere  situate  pe  linie  şi  deasupra  liniei,  folosite  în  caligrafia  sec. 
XVII.  Intre  ele,  am  descoperit  şi  „fita**  noastră.  Dar  ea  nu  era  o  singură  literă 
ci  o  ligatură  cursivă  care  seamănă  foarte  mult  cu  „fita“.  Era  o  asociere  între  (0) 
situat  pe  linie  şi  (D)  deasupra  liniei.  In  această  poziţie,  valoarea  cifrică  a  lui  (O) 
—  şaptezeci,  a  lui  (D)  —  patru.11 

Astfel,  stabilim  anul  naşterii  eminentului  luminist  kievean,  fondatorul  Cole¬ 
giului  din  Kiev,  Petru  Movilă  =  1574 / 

Acum,  facem  corecturile  necesare  în  biografia  lui.  Cînd  Petru  Movilă  a  fost 
ales  arhimandrit  al  Lavrei  Pecerska,  el  avea  54  de  ani  Mitropolit  al  Kievului  a 
devenit  la  59  de  ani  şi  a  murit  în  al  73-lea  an  al  vieţii.  Rezultă  că  totul  se  aran¬ 
jează  la  locul  său.  Portretele  lui  Petru  Movilă  care  s-au  păstrat  pînă  în  zilele 
noastre,  îndeosebi  cel  de  pe  fresca  din  biserica  Spas  (a  Mîntuitorului)  ridicată  de 
el  la  Berestovo,  ne  înfăţişează  un  om  ajuns  la  o  vîrstă  înaintată. 

Data  restabilită  a  naşterii  îi  adaugă  lui  Petru  Movilă  22  de  ani  de  viaţă, 
iar  aceasta  înseamnă  că  perioada  kieveană  a  activităţii  sale  a  început-o  cînd  avea 
deja  o  experienţă  mare  de  viaţă.  In  spatele  prinţului  moldovean  erau  mulţi  ani 
de  învăţătură  în  universităţile  Europei  occidentale  şi  de  serviciu  militar.  Iar 
îndoielile,  după  părerea  noastră,  trebuie  să  cadă  de  la  sine.  Unde  a  învăţat  Petru 
Movilă,  este  o  întrebare  la  care  cercetătorii  vor  putea  răspunde.  Singurul  lucru 
asupra  căruia  dorim  să  insistăm  aici  este  să  confirmăm  aprecierea  lui  V.  Şdiurat 
despre  studiile  lui  Petru  Movilă  la  colegiul  francez  La  Fldche. 

Aşa  cum  s-a  arătat  deja,  V.  Şdiurat  se  referă  la  foaia  unui  autor  anonim  din 
sec.  XVII  unde  se  spune  că  Petru  Movilă  a  fost  studentul  eminentului  Varon, 
profesorul  lui  Rend  Descartes. 

In  cunoscuta  carte  a  lui  V.  Asmus,  Descartes,  care  se  bazează  pe  izvoare 
franceze,  se  acordă  o  mare  atenţie  anilor  de  studii  ai  vestitutul  filozof  la  Colegiul 
iezuit  din  mica  localitate  La  Fleche,  din  provincia  Anjou.  Acest  colegiu  s-a  des¬ 
chis  în  ianuarie  1604  şi  a  căpătat  repede  reputaţia  uneia  dintre  cele  mai  renumite 
şcoli  nu  numai  din  Franţa,  dar  şi  din  întreaga  Europă. 


11  L.  V.  Cerepnin,  Russkaia  paleografia ,  Moscova,  1956,  p.  372.  Deoarece  tipo¬ 
grafia  nu  are  semnele  corespunzătoare,  rugăm  cititorii  să  studieze  reproducerea 
foto  (n.  trad.). 

Sufletul  şcolii,  organizatorul  ei,  a  fost  un  om  al  cărui  nume  era  nu  Varon, 
ci  Veron.  Este  evident  că  greşeala  care  s-a  făcut  în  scrierea  numelui  acestuia  în 
publicaţia  lui  V.  Şăiurat  din  1908  nu  a  mai  fost  corectată  de  cercetători.  Pur  şi 
simplu  nimeni  nu  s-a  ocupat  de  aceasta! 

Colegii  similare  cu  cel  din  La  F16che  existau  în  mai  multe  ţări  ale  Europei 
catolice.  Acolo  puteau  studia  cei  care  se  pregăteau  nu  numai  pentru  activitatea 
religioasă,  dar  şi  pentru  una  laică.  In  acele  vremuri,  era  deosebit  de  folosita 
discuţia  intre  profesor  şi  studenţi  ca  metodă  de  studiu  într-o  disciplină  ştiinţifică. 

„In  şcoala  La  F16che  —  scrie  V,  Asmus  —  erau  maeştri  vestiţi  în  această 
metodă  de  instruire.  Despre  unii  dintre  ei,  Descartes  şi-a  amintit  permanent.  Aşa 
a  fost.  spre  exemplu,  profesorul  de  filozofie  Pater  Frangois  Veron,  înflăcărat  şi 
neobosit  in  dispute  şi  în  acelaşi  timp  fanatic  de  religios.  Un  alt  profesor  de  filo¬ 
sof  ie  despre  care  îşi  aminteşte  Descartes  a  fost  Pater  Etienne  Noel*'.12 

Iată  şi  citeva  date  biografice  ale  lui  Veron  extrase  de  noi  din  dicţionarul 
enciclopedic  francez: 

„Veron  (Frangois),  interpret  al  punctelor  controversate  ale  credinţei,  s-a  năs¬ 
cut  la  Paris  aproximativ  în  anul  1575,  a  murit  în  1649  la  Charanton.  Ocupînd  un 
post  înalt  în  ierarhia  iezuită,  şi-a  consacrat  toate  forţele  propagandei  pentru 
a  reîntoarce  pe  reformaţi  la  catolicism.  Obţinuse  pentru  acest  scop  o  cartă  regală 
(de  la  regele  protestant  Henrich  al  IV-lea,  nota  aut.),  datată  19  martie  1622,  care 
i|  permitea  să  propovăduiască,  fără  să  fie  împiedicat,  în  pieţele  publice  şi  să 
poarte  discuţii  cu  oricine  dorea  aceasta. 

Cind,  pe  măsură  ce  îmbâtrînea,  a  început  să-şi  piardă  forţele,  s-a  mutat  la 
Charanton,  unde  i  s-a  dăruit  venitul  bisericii.  Clerul  francez  recunoscător  i-a 
fixat  o  pensie  pentru  munca  sa. 

Operele  lui  principale:  „Lucrările  Conferinţei  de  la  Caen“  (Caen,  1629),  „Me¬ 
todele  de  purtare  a  discuţiilor  în  problemele  controversate  ale  religiei**  (Paris. 
1638),  „Despre  primatul  Bisericii"  (1641),  „Statutul  general  al  credinţei  catolice" 
(1645)".L1 

Anii  vieţii  lui  Petru  Movilă  şi  ai  lui  F.  Veron  aproape  coincid  şi  aici  ar 
merita  să  vorbim  nu  atît  despre  profesorul  acestui  elev,  cît  despre  conlucrarea 
dintre  cei  doi  luminători.  Este  posibil  ca  Petru  Movilă  să  fi  lucrat  un  timp  la 
colegiul  La  Flfcche  ca  profesor  şi  concomitent  să-şi  fi  însuşit  înţelepciunea  ştiinţei 
latine,  acolo  unde  a  învăţat  tînărul  Ren6  Descartes.  Enumerarea  principalelor 
lucrări  ale  lui  F.  Veron  dovedeşte  că  acele  probleme  care  îl  frămîntau  pe  învă- 
ţatul-teolog  francez  le-a  urmărit  şi  Petru  Movilă  în  propria  sa  operă  şi  le-a 
folosit  în  activitatea  sa  practică.  Contactul  cu  structura  unuia  dintre  cele  mai 
bune  colegii  ale  Europei  occidentale,  cu  metodica  de  predare  a  disciplinelor 
ştiinţifice,  cu  realizările  ştiinţei  pedagogice  prin  metoda  purtării  de  discuţii  în 
probleme  ştiinţifice  şi  ideologice  i-au  permis  lui  Petru  Movilă  să  creeze  în  Ucraina 
Colegiul  din  Kiev,  care  nu  era  cu  nimic  mai  prejos  faţă  de  cele  vest-europene, 
să  ridice  învâţâmîntul  ucrainean  pe  o  asemenea  treaptă,  care  marchează  o  nouă 
epocă,  ulterior  denumită,  cu  deplină  îndreptăţire,  perioada  movileană. 

In  şcolile  Frăţimii  din  era  premovileanâ  volumul  obiectelor  era  destul  de 
larg,  dar  predarea  în  limba  latină,  fără  cunoaşterea  căreia  era  imposibilă  însu¬ 
şirea  valorilor  spirituale,  create  de  Europa  occidentală,  era  la  un  nivel  scăzut.  Erau 
insuficienţi  profesori.  De  aceea,  acele  şcoli  nu  puteau  rivaliza  cu  colegiile  de  peste 
graniţă,  în  special  cele  iezuite,  care-i  impresionau  pe  contemporani  cu  marea  lor 
erudiţie,  formele  ştiinţifice  de  predare,  mâestrie  pedagogică  extraordinară,  fără  a 
mai  vorbi  de  limba  latină  care  forma  baza  pedagogiei  ştiinţifice  şi  a  cărei  stu¬ 
diere  era  orientată  nu  spre  latina  vulgară  din  Evul  Mediu,  ci  spre  modelele  de 
literatură  clasică  antică.  Lipsa  acestor  mijloace  ştiinţifice  o  înţelegeau  bine  şi 
reprezentanţii  vechii  ortodoxii  pravoslavnice,  care  adesea  îşi  trimiteau  tinerii  pen¬ 
tru  desâvîrşirea  învăţăturii  la  colegiile  de  altă  credinţă,  catolice,  de  peste  graniţă. 
In  plus.  aici  se  urmărea  şi  un  alt  scop  important  —  trebuia  învăţată  metoda  ştiin¬ 
ţifică  de  studiu  care  se  aplica  în  colegiile  latine,  pentru  a  se  ridica  la  nivelul 


12  V.  F.  Asmus,  Descartes ,  Moscova,  1956,  p.  32. 

13  Pierre  Larousse,  Grand  dictiormaire  universel  du  XlX-e  siecle ,  voi.  15, 
p.  921. 

ştiinţei  de  atunci,  pentru  a  stăpîni  armele  adversarilor  ideologici  pe  care  să  le 
întoarcă  împotriva  acestora  şi,  mai  general,  împotriva  uniaţiei  şi  a  catolicismului. 
Cu  toate  acestea,  trecerea  prin  şcolile  iezuite  fără  a  suferi  influenţa  lor,  era  greu 
de  realizat.  Apostazia  la  pravoslavnici  devenise  un  fenomen  nu  chiar  atît  de  rar. 
Pentru  a  preîntîmpina  aceasta,  era  necesar  să  se  ridice  nivelul  educaţiei  în  pro¬ 
priile  şcoli,  să  sporească  forţele  ştiinţei  pentru  a  garanta  tineretului  însetat  de 
cunoştinţe  o  pregătire  temeinică  şi  generală. 

Probabil  că  Petru  Movilă  a  înţeles  imperfecţiunea  metodelor  ştiinţifice  din 
şcolile  Frăţimii  din  acea  perioadă.  Luminatul  ierarh  a  văzut  ieşirea  din  această 
situaţie  prin  înfiinţarea  în  Ucraina  a  unor  asemenea  aşezăminte  de  învăţămînt, 
în  întregime  pravoslavnice,  care  să  nu  rămînă  mai  prejos  de  nivelul  ştiinţific 
vest-european,  inclusiv  al  colegiilor  polone. 

In  expunerea  noastră,  nu  am  intenţionat  să  dăm  o  nouă  apreciere  activităţii 
lui  Petru  Movilă.  Despre  aceasta  s-a  scris  mult.  Noi  am  privit  numai  biografia  lui 
într-un  fel  nou,  ceea  ce  a  devenit  posibil  datorită  inscripţiei  cu  data  naşterii  lui 
Petru  Movilă,  necunoscută  pînă  acum  ştiinţei.  Descoperirea  noastră  (a  celor  două 
plăci,  cu  epitaful  şi  insemnele  heraldice)  i-a  adăugat  22  de  ani  şi  a  lichidat  neîn¬ 
ţelegerea  care  persistă  din  ultimii  ani  ai  secolului  al  XVII-lea. 

Cineva  ar  putea  să  se  întrebe:  nu  sînt  oare  din  cale  afară  de  categorici  autorii 
în  aprecierile  lor?  Sînt  oare  suficient  de  argumentate  concluziile  acestui  articol? 
Eventuala  îndoială  a  cititorului  nu  ne  abate  de  la  constatarea  noastră  fermă: 
Catedrala  Uspenia  a  păstrat  335  de  ani  o  taină. 


Prof.  dr.  Oles  Bilodid  • 
Arh.  Victor  Harlamov *  ** 


(Traducere  din  limba  ucraineană  de  Dinu  Ursu  şi  Zamfira  Mihail 
a  manuscrisului  autograf  inedit  primit  de  la  Rectoratul  Univer¬ 
sităţii  din  Kiev  la  4  iulie  1986.  Toate  fotografiile  sînt,  de  aseme¬ 
nea,  originale). 


*  Oles  Iv.  Bilodid,  născut  în  1934,  licenţiat  al  Facultăţii  de  Filologie  din  Kiev. 
Doctor  în  ştiinţe  filologice,  şeful  Catedrei  de  limba  ucraineană  a  Facultăţii  de 
Filologie,  Universitatea  din  Kiev.  Autor  a  peste  100  de  lucrări  în  domeniul 
lingvisticii  est-slave,  istoriei  şi  arheologiei,  din  care  cităm:  „Kievul  în  istoria 
lingvisticii**  (1982). 

**  Victor  Al.  Harlamov,  născut  în  1946,  diplomat  al  Facultăţii  de  Arhitectură 
din  Kiev.  Arhitect-arheolog  al  Institutului  de  Arheologie  al  Academiei  de  Ştiinţe 
Ucrainene.  Şeful  şantierului  arheologie-arhitectură  al  Lavrei  Pecerska  din  Kiev. 
Este  autorul  reconstrucţiei  grafice  a  Catedralei  Uspenia  din  Kiev  (sec.  XI),  a  bise¬ 
ricii  Sf.  Teodor  din  Kiev  (sec.  XII)  etc. 


CONSIDERAŢII  ASUPRA  SCRIERILOR  ŞI  ACTIVITĂŢII 
MITROPOLITULUI  PETRU  MOVILA  ŞI  COMPLETĂRI  BIBLIOGRAFICE 


Una  dintre  cele  mai  cunoscute  scrieri  ale  mitropolitului  Petru  Movilă  este 
Evhologhion  sau  Molitvelnic  sau  Trebuie,  Kiev,  Tipografia  Lavrei,  16  XII  1646. 
Partea  I  —  890,  900,  946  p.t  partea  a  Il-a  —  263  p.,  partea  a  IlI-a  —  430  p.,  dar 
paginaţia  este  neregulată,  de  fapt  1  =  860  p.,  11  =  268  p.,  111=438  p.,  cu  cîte  26,  35 
şi  42  rînduri.  Tiparul  în  două  culori,  încadrat  în  chenar  din  linii.  Gravuri:  stema 
lui  Petru  Movilă,  20  ilustraţii  cu  17  imagini,  frontispicii,  iniţiale,  finaluri.  Gravori: 
Ilie,  LT,  BP,  GMT,  Helias.  Vers  la  stema  lui  Petru  Movilă  în  limba  ucraineană. 
Cuvîntul  său  înainte  la  p.  2 — 6. 

Teodor  S.  Titov,  profesor  la  Academia  din  Kiev,1 2  analizînd  în  lucrarea  sa 
Tipografia  Lavrei  Pecerska  din  Kiev.  Kiev,  1918,  Molitvelnicul  lui  Petru  Movilă 
arată  că  acesta,  aşa  după  cum  el  însuşi  mărturisea  in  Predoslovie,  a  preluat  toate 
slujbele  din  ,,evhologiile  greceşti  şi  din  molitvelnice  vechi  slave".  Dar  tocmai 
pentru  că  avea  la  îndemînă  toate  izvoarele  vechi,  el  a  dat  la  iveală  o  lucrare 
independentă,  deoarece  a  comparat  întreg  materialul  tipărit  pînă  la  el,  a  lăsat 
deoparte  tot  ceea  ce  i  s-a  părut  neadecvat  pentru  scopurile  sale,  a  schimbat  tot 
ceea  ce  nu  se  mai  potrivea  vremii  sale,  a  scurtat  sau  a  dezvoltat  indicaţiile  tipico- 
nale  şi  a  corectat  tacit  toate  greşelile.  In  Molitvelnicul  său  Petru  Movilă  a  avut  in 
vedere  ;toate  aspectele  vieţii  şi  prin  aceasta  cartea  sa  a  reprezentat  o  armă  a 
Ortodoxiei  în  sec.  al  XVII-lea,  fiind  retipărită  de  mai  multe  ori. 

In  Predoslovia  la  Molitvelnic,  Petru  Movilă  a  discutat  pe  larg  apariţia  gre¬ 
şelilor  în  vechile  Molitvelnice  şi  motivele  pentru  care  e  necesară  îndreptarea  lor. 
„Greşelile  s-au  produs  atit  datorită  simplităţii  corectorilor  şi  lipsei  lor  de  obser¬ 
vaţie,  cit  şi  datorită  scăpărilor  copiştilor,  mai  ales  în  perioadele  de  declin,  cînd 
cei  care  trebuiau  să  verifice  şi  să  tipărească  cărţile  bisericeşti  nu  aveau  cunoş¬ 
tinţele  necesare  pentru  astfel  de  lucrări  şi  se  preocupau  prea  puţin  de  proble¬ 
mele  de  fond,  fără  să-şi  pună  întrebarea  ce  este  materia,  forma  sau  elementul 
de  bază  într-o  Taină,  urmărindu-şi  mai  mult  propriul  interes.  De  aceea,  multe 


1  Protoiereul  prof.  dr  .Teodor  Titov  s-a  născut  la  8  februarie  1868  în  guber¬ 
nia  Kursk.  Studiile  teologice  le-a  făcut  la  Academia  Movileană  din  Kiev.  în  anul 
1890  a  obţinut  titlul  de  magistru  în  teologie,  în  anul  următor  a  fost  ales  docent 
al  Academiei  la  catedra  de  Istorie  a  Bisericii.  In  1896  a  fost  hirotonit  preot  şi 
numit  paroh  la  Catedrala  Sf.  Andrei  din  Kiev.  In  1905  a  obţinut  titlul  de  doctor 
în  Istoria  Bisericii  şi  a  fost  numit  profesor  agregat,  în  1909  devenind  profesor 
titular  la  Academie,  unde  rămîne  pînă  în  1917.  In  1927  devine  profesor  titular  la 
catedra  de  Dogmatică  a  Facultăţii  de  teologie  de  la  Belgrad,  unde  funcţionează 
pînă  la  moartea  sa  din  20  decembrie  1935. 

Din  numărul  mare  al  operelor  sale  ştiinţifice  şi  literare  enumerăm  cîteva 
titluri  în  traducere:  Istoria  Academiei  Spirituale  din  Kiev  în  activitatea  şi  exis¬ 
tenţa  ei  de  300  de  ani;  Academia  spirituală  din  Kiev  în  perioada  reformelor, 

2  voi.;  Lavra  Pecerska  şi  alte  locuri  sfinte  din  Kiev;  Sf.  Dimitrie,  mitropolitul 
Rostovului,  fostul  elev  al  Academiei  din  Kiev;  Mitropolitul  Kievului  Petru  Mo¬ 
vilă  şi  colaboratorii  săi  (nesemnalată  pînă  acum  în  bibliografiile  de  specialitate); 
în  fine.  Tipografia  Lavrei  Pacerska  din  Kiev  şi  Adaos...  Kiev,  1918;  cf.  Paul 
Mihail,  Prof.  Prot.  Dr.  T.  Titov,  în  „Misionarul",  1 — 2,  1936. 

indicaţii  folositoare  au  fost  lăsate  de  o  parte  iar  altele  netrebnice  au  fost  intro¬ 
duse  în  acele  texte4*  (Titov,  op.  cit.,  p.  258 — 260). 

Comparînd  textul  Molitvelnicelor  din  sec.  XVI  cu  Molitvelnicul  lui  Petru 
Movilă,  oricine  se  poate  convinge  că  primele  erau  prea  laconice,  pe  cînd  Petru 
Movilă  a  introdus  multe  explicaţii  pentru  desfăşurarea  ritualului.  Noul  pe  care 
l-a  introdus  Petru  Movilă  în  textele  cultice  a  constat  într-o  expunere  mai  amă¬ 
nunţită  a  desfăşurării  serviciului  divin.  De  altfel,  el  însuşi  a  atras  atenţia  în 
Predoslovie  că  a  înzestrat  scrierea  sa  cu  explicaţii  folositoare. 

In  scrisul  lui  Petru  Movilă  tradiţiile  bizantine  sînt  atît  de  puternice  şi  de 
evidente  încît,  la  prima  vedere  pare  de  neînţeles  cum  au  putut  să  pătrundă  în 
textul  Molitvelnicului  său  şi  elemente  ale  ritualului  catolic  (de  exemplu,  Rînduiala 
sfinţirii  corăbiei  şi  a  luntrei  sau  în  Rînduiala  cununiei).  O  analiză  detaliată  şi  un 
răspuns  lămuritor  a  dat  Mitropolitul  Macarie,  în  a  sa  Istoria  russkoj  ţerkvi, 
Moscova,  1882,  tom.  XI,  p.  608 — 609,  care  a  enumerat  textele  Molitvelnicului  latin 
care  au  pătruns  de  mult  în  Molitvelnicele  vechi  ruso-apusene,  de  pînâ  la  Petru 
Movilă,  multiplicate  şi  prin  tipar  şi  din  acele  prototipuri  slave  le-a  acceptat  şi 
Petru  Movilă  în  1646.  Tocmai  asemenea  mărturii  confirmă  că  Petru  Movilă  a 
folosit  pentru  alcătuirea  Molitvelnicului  său  tot  felul  de  ediţii  vechi. 

învăţatul  S.  T.  Golubev  a  avut  posibilitatea  să  consulte,  la  sfîrşitul  sec.  XIX, 
chiar  manuscrisele  autografe  ale  lui  Petru  Movilă,  astăzi  considerate  definitiv  dis¬ 
părute.  El  a  lăsat  mărturia  sa  despre  lucrul  migălos  al  mitropolitului,  care  nu 
ezita  să  revină  de  multe  ori  cu  adaosuri  şi  multe  corectări  pe  pagina  pregătită 
pentru  tipar. 

In  Molitvelnicul  său  din  1646  Petru  Movilă  a  introdus  cu  bună  ştiinţa  tot 
ceea  ce  era  necesar  pentru  cele  mai  diverse  cerinţe,  de  la  slujba  de  sfinţire  a 
bisericii,  a  casei  de  locuit  sau  a  anexelor  pentru  animale,  a  fîntînilor,  pînă  la  toate 
rugăciunile  pentru  tunderea  monahilor  sau  şi  pentru  sfinţirea  armelor  şi  a  stea¬ 
gurilor  de  luptă  sau  pentru  blagoslovenia  celor  care  pleacă  la  învăţătură,  după 
cum  sînt  texte  de  rugăciuni  pentru  scăparea  din  robia  „agareenilor**,  ca  şi  pentru 
înmulţirea  roadelor  pămîntului,  pentru  sfinţirea  bucatelor,  a  cîmpurilor  sau  la 
diverse  date  fixe  ale  anului. 

Prin  scrierea  sa  Petru  Movilă  a  continuat  difuzarea  şi  impunerea  tradiţiilor 
bizantine,  prelungind  prin  amploarea  demersului  său  ecourile  interortodoxe  şi 
continuitatea  Bisericii  ortodoxe  primare. 

Această  carte  de  căpâtîi  a  fiecărui  preot  a  cunoscut  o  circulaţie  intensă,  nu 
numai  în  regiunile  de  sub  jurisdicţia  sa,  ci  şi  în  Ţările  Române.  Am  analizat  două 
manuscrise  româneşti  copiate  la  mănăstirea  Runcu  din  Ardeal  la  începutul  sec. 
XVIII,  care  au  avut  ca  model  Molitvelnicul  movilean,  cf.  Molitvelnicele  de  la  mă¬ 
năstirea  Runcu  din  Ardeal  comparate  cu  alte  manuscrise  din  epocă,  în  „Mitropolia 
Ardealului44,  XXIX,  1984,  nr.  9—10,  p.  663—677. 

Din  1627,  cînd  a  ajuns  în  fruntea  Tipografiei  de  la  Lavra  Pecerska,  Petru 
Movilă  a  participat  activ  la  pregătirea  pentru  tipar  a  cărţilor,  făcînd  traduceri 
din  limba  greacă  în  limba  slavo-rusă.  Una  dintre  primele  scrieri  este  Slujebnicul 
sau  Liturghiconul,  tipărit  în  1629,  care  este  deosebit  de  preţuit  de  întreaga  isto¬ 
riografie  (cf.  G.  V.  Alferova,  în  „Vizantijski  Vremennik44,  tom.  43,  1982,  p.  185 — 187). 

In  .1632,  în  Arhieraticonul  îndreptat  al  Catedralei  Sf.  Sofia  din  Kiev  al 
Mitropolitului  Iov  Boiarski,  pe  reversul  foii  de  titlu  apare  portretul  in  octo  al 
Sf.  Ioan  Gură  de  Aur  în  odăjdii  arhiereşti.  In  realitate,  aşa  după  cum  s-a  demon¬ 
strat  recent  (P.  Popov,  Nevidonui  prijittevii  portret  Petra  Moghily ,  în  „Narodna 
tvorcistiv  ta  etnografia44,  1969,  nr.  6,  p.  42 — 43),  acesta  este  portretul  lui  Petru 
Movilă,  pictat  de  Lavrentii  Iacovici.  Comparînd  portretul  lui  Petru  Movilă  publicat 
de  F.  A.  Ternovski  (Kievskij  mitropolit  Petr  Moghila ,  în  „Kievskaja  starina44, 
1882,  tom.  2,  fasc.  4/6,  p.  3)  cu  portretul  din  Arhieraticonul  Catedralei  Sf.  Sofia 
din  Kiev,  se  observă  că  ambele  reprezintă  aceeaşi  persoană,  dar  la  vîrste  diferite. 
In  timp  ce  în  Arhieraticon  portretul,  pe  care  îl  reproducem  alăturat  după  ilustra¬ 
ţia  din  „Vizantijski  Vremennik4'  tom.  4,  1982,  foto  5,  are  trăsături  mature,  figura 
publicată  de  biograful  F.  A.  Ternovski  apare  mult  mai  în  vîrstă. 

Aşezarea  chipului  lui  Petru  Movilă  sub  înfăţişarea  lui  Ioan  Gură  de  Aur 
reprezenta  un  omagiu  pe  care  pictorul  şi  cel  care  îndreptase  Arhieraticonul,  mi¬ 
tropolitul  Iov  Boiarski,  i  l-au  închinat  pentru  multele  vrednicii  pe  care  le  reali- 

zase  pentru  Catedrala  Sf.  Sofia,  căreia  îi  era  destinat  Arhieraticonul.  Pe  baza 
unor  privilegii  regale,  Petru  Movilă  reuşise  să  recapete  din  mîinile  uniaţilor 
această  monumentală  catedrală,  construcţie  din  sec.  XI,  care  ajunsese  fără  aco¬ 
periş  şi  cu  zidurile  degradate.  In  acei  ani  se  începuse  restaurarea  ei  capitală.  Era 
doar  prima  din  seria  de  construcţii  şi  reconstrucţii  pe  care  le-a  intreprins  marele 
mitropolit  cu  banii  săi  proprii. 

Aşa  după  cum  arată  şi  G.  V.  Alferova,  op.  cit.,  în  1635  Petru  Movilă  a  luat 
din  mîinile  uniaţilor  şi  mănăstirea  Vîdubiţkij,  de  asemenea  distrusă  şi  pustiită. 
In  anul  următor,  in  1636,  el  este  consemnat  ctitor  şi  restaurator  al  acestei  mă¬ 
năstiri.  In  aceeaşi  perioadă  Petru  Movilă  a  ridicat  din  ruine  biserica  Spas  (Be- 
restovo),  zidită  de  cneazul  Vladimir  Monomah  în  sec.  XII.  Inscripţia  de  restaurare 
a  ctitoriei  Iui  Petru  Movilă,  datată  din  1643,  fotografiată  în  1970  de  Ihor  SevCenko, 
a  fost  publicată  de  profesorul  american  în  „Harvard  Ukrainian  Studies",  voi.  VIII, 
nr.  1 — 2,  June  1984,  p.  43 — 44. 

Petru  Movilă  a  reclădit  din  ruine  şi  renumita  biserică  Deseatinaia  construită 
de  Vladimir  Svatoslavici.  Din  timpul  construirii  sale  în  anul  996,  cînd  a  fost 
sfinţită  cu  hramul  Maica  Domnului,  ea  s-a  numit  Deseatinaia  (a  zecea  parte) 
deoarece  cneazul  Vladimir  hotărîse  să  i  se  dea  a  zecea  parte  din  veniturile  sale 
pentru  întreţinerea  ei.  In  această  biserică  s-au  păstrat  moaştele  Sf.  Kliment,  al 
treilea  episcop  al  Romei,  aduse  de  cneazul  Vladimir  în  anul  988  din  Corsuni 
(Hersones)  de  pe  malul  Mării  Negre,  pentru  binecuvîntarea  creştinării  poporului 
său.  Biserica  a  fost  distrusă  de  tătari,  cînd  au  năvălit  cu  hanul  Batîr  în  1240, 
incît  din  măreţul  monument  nu  rămăsese  pe  vremea  lui  Petru  Movilă  decît 
colţul  de  sud-vest,  cupolele  şi  ceilalţi  pereţi  fiind  risipiţi.  Petru  Movilă  a  clădit 
o  nouă  biserică  din  rămăşiţele  vechii  construcţii,  nu  atît  de  măreaţă,  dar  căreia 
i-a  adaos  un  pridvor  de  lemn.  Aflăm,  în  „Jurnal  Moskovskoj  Patriarchij“,  nr.  1, 
1987,  p.  11,  o  fotografie  după  o  gravură  de  epocă  care  înfăţişează  biserica  reclă¬ 
dită  de  Petru  Movilă.  Odată  cu  reclădirea  acestei  biserici,  Petru  Movilă  a  făcut 
să  funcţioneze  din  nou  şi  biserica  antică  a  Sf.  Vasile,  numită  mai  tîrziu  a  Trei 
Ierarhilor,  construită,  după  tradiţie,  tot  de  cneazul  Vladimir  după  botezul  său. 

Una  dintre  cele  mai  recente  treceri  în  revistă  a  bibliografiei  de  bază  pentru 
cunoaşterea  operei  şi  activităţii  lui  Petru  Movilă  a  fost  publicată  în  1984  de  către 
Ukrainian  Research  Institute  de  pe  lîngâ  Harvard  University  (Cambridge,  Mass.), 
in  „Harvard  Ukrainian  Studies4*,  Special  issue  „The  Kiev  Mohyla  Academy**,  voi. 
VIII,  nr.  1/2,  June  1984.  Volumul  cuprinde  15  studii  şi  contribuţii  referitoare  la 
activitatea  şi  opera  Mitropolitului  Petru  Movilă.  Se  indică  bibliografii  selective 
ale  studiilor  apărute  în  limba  română  între  anii  1830 — 1981  (p.  212 — 221),  în  total 
68  de  titluri,  a  studiilor  apărute  în  limba  polonă  între  anii  1966 — 1983  (p.  223 — 
228).  în  total  25  de  titluri,  a  studiilor  sovietice  apărute  în  limba  rusă  între  anii 
1970 — 1983  (p.  229 — 247),  în  total  108  titluri.  In  literatura  de  specialitate  nu  s-a 
arătat  că  Mărturisirea  de  credinţă  a  lui  Petru  Movilă  s-a  tipărit  şi  la  Buzău,  în 
1691,  în  limba  română,  în  traducerea  fraţilor  Greceanu. 

Apariţia,  în  1981,  a  Catalogului  tipăriturilor  vechi  din  Ucraina  (Iakim 
Zapasko,  Iaroslav  Isaevici,  Pamjatki  knizkovogo  mistetztva.  Katalog  starodrukiv 
uidanih  na  Ucraini,  Lvov,  voi.  I,  1574 — 1700)  aduce  informaţii  noi  privitoare  la 
activitatea  cărturărească  a  lui  Petru  Movilă  ajuns  Mitropolit  al  Kievului.  Tipă¬ 
rituri  încă  necunoscute  în  literatura  românească  de  specialitate,  completări  la 
unele  tipărituri  semnalate  anterior  şi  adaosuri  la  ediţii  cunoscute  sînt  cîteva  dintre 
datele  pe  care  le  pune  la  îndemîna  cercetătorilor  inventarierea  completă  a  publi¬ 
caţiilor  ieşite  din  teascurile  kievene  sau  liowene.  Activitatea  anterioară  numirii  ca 
Mitropolit  al  lui  Petru  Movilă  îi  aduce  din  partea  conducerii  Tipografiei  de  la 
Pecerska  Lavra  un  Eufonion  tipărit  chiar  în  ziua  instalării  sale,  5  VII.  1633. 

Prezentăm  o  clasificare  a  tipăriturilor  care  au  legătură  cu  Petru  Movilă,  aşa 
după  cum  reiese  din  acest  catalog: 

1.  Scrieri  proprii  —  a)  Predici:  catalog  nr.  230,  Krest  Hinsta  Spăsit  el ja .. . 
Kiev,  Tip.  Lavrei,  nu  mai  devreme  de  1  iunie  1632  (conţine  predica  rostită  în 
Lavra  Pecerska  din  Kiev  în  Duminica  Crucii);  cat.  nr.  344,  Mowa  duhovna . . .  Tip. 
Lavrei,  1645  (conţine  predica  la  căsătoria  lui  Janusz  Radzwill  cu  Maria,  fiica  voie¬ 
vodului  Vasile  Lupu). 

b)  înainte  cuvîntâri  (Predoslovii):  cat.  nr.  188,  Nomocanon,  1629;  cat.  nr.  252, 
Anthologion,  1636;  cat.  nr.  256,  Evanghelie  învăţătoare,  1637;  cat.  nr,  273,  Slujebnic 

(se  păstrează  exemplarul  cu  autograful  lui  Petru  Movilă),  1639;  cat.  nr.  282,  Triocl, 
1640;  cat.  nr.  354,  Trebnic  (Molitvelnic)  1646. 

c)  Versuri  închinate  la  stema  Movileştilor:  cat.  nr.  270,  Apostol ,  Tip.  M. 
Sliozka,  Lvov,  1639  şi  cat.  nr.  354,  Trebnic,  Tip.  Lavrei,  1646.  Şi  multe  alte  tipă¬ 
rituri  conţin  gravuri  cu  stema  lui  Petru  Movilă,  cf.  cat.  nr.  228,  Evharistion ,  Tip. 
Lavrei,  1632;  cat.  nr.  235,  Eufonia  de  la  tipografii  Lavrei,  Tip.  Lavrei,  1633;  cat. 
nr.  250,  Patericon ,  Tip.  Lavrei,  1635;  cat.  nr.  251,  Acatistul  Adormirei,  Tip.  Lavrei, 
1636;  cat.  nr.  324,  Psaltire,  Tip.  Lavrei,  1643 — 1644.  Şi  alte  exemplare  identificate 
poartă  autograful  lui  Petru  Movilă,  cf.  cat.  nr.  323,  Octoih,  Tip.  Frăţimei,  Lvov, 
1644. 

2.  Scrieri  în  colaborare,  toate  reprezentînd  „mărturisiri  de  credinţă'*,  apro¬ 
bate  de  Sinodul  de  la  Iaşi,  1642.  Petru  Movilă  a  tipărit  patru  ediţii,  sub  formă 
de  catehism  prescurtat,  despre  articolele  credinţei:  cat.  nr.  333  şi  nr.  334,  Sâbranie 
korotkoe . . .  Tip.  Lavrei,  1645,  în  limba  ucrainiană  şi  cat.  nr.  345  şi  346,  Zebranie 
krdtkiey . . Tip.  Lavrei,  1645,  în  limba  polonă.  O  altă  ediţie,  din  1646,  a  apărut 
la  Tip.  lui  Arsenie  Zeliborskij,  în  Lvov,  cat.  nr.  350,  Zobranie  korotkoe ... 

Lui  Petru  Movilă  îi  este  atribuită  o  scriere  Lithos  abo  kamieri.  z  procy . . ., 
Tip.  Lavrei,  Kiev,  1644,  424  p.,  în  care  se  dau  răspunsuri  la  atacurile  catolicilor 
referitoare  la  dogmatica  şi  ritualurile  Bisericii  Ortodoxe.  Aici  pentru  prima  dată 
am  reprodus  în  limba  română  registrul  capitolelor,  pentru  informarea  cititorilor, 
fie  şi  parţială,  asupra  conţinutului  acestei  importante  lucrări. 

3.  Scrieri  ale  altora  dedicate  lui  Petru  Movilă:  majoritatea  sînt  texte  de 
proslăvire  a  activităţii  sale:  cat.  nr.  228,  Evharistion  abo  vdjatnost' . . .  Petru 
Mohile,  1632  este  un  text  alcătuit  de  către  22  de  studenţi.  Atragem  atenţia  asupra 
analizei  acestui  text  datorată  Nataliei  Pylypiuk,  în  studiul  său  Eucharisterion.  Albot 
VdjaZnosV:  The  First  Panegyric  of  the  Mohyla  School ,  în  „Harvard  Ukrainian 
Studies41,  June  1984,  p.  45 — 70.  In  aceeaşi  revistă  Ihor  Sev£enko  face  prezentarea 
cărţii  (p.  251 — 252),  urmată  de  reproducerea  facsimilată  a  36  de  pagini. 

Cat.  nr.  235,  Eufonia  veselobrmjacaja . . .  1633  a  fost  alcătuită  de  către  tipo¬ 
grafii  Lavrei;  cat.  nr.  240,  Mnemosyne  slawy  prac  u  trudoiv . . .,  1633,  panegiric  în 
limba  polonă,  în  cinstea  întemeietorului  Colegiului  din  Kiev,  îi  este  dedicat  în 
versuri  de  către  11  studenţi.  Un  alt  imn  de  laudă,  al  lui  Joseph  Kalimon,  a 
fost  alcătuit  în  limba  latină,  cat.  nr.  292,  Sol  post  occasum  oriens . . .,  1641,  cu 
ocazia  vizitei  pe  care  a  făcut-o  Petru  Movilă  Colegiului  kievean,  inaugurînd  clasa 
de  retorică. 

Cat.  nr.  336,  Baiewski  Philippus  Wasilewicz,  Choreae  bini  solis  et  lunae . . . 
in  miptiis  Janussii  Radivie ...  et  Mariae  despotae  Moldaviae  filiae  applaudente 
Collegio  Mohilano  Kioviensi,  Kiev,  1645,  are  13  p.  cu  gravuri  în  aramă.  Cuvînt  de 
laudă  în  proză  şi  versuri,  în  limbile  latină  şi  polonă  al  studentului  colegiului 
movilean,  cu  prilejul  căsătoriei  lui  Janusz  Radzwill  cu  Maria,  fiica  voievodului 
Vasile  Lupu.  Acest  panegiric  a  fost  publicat  integral  de  Iaroslav  Isaevici,  în 
„Anuarul  Universităţii  din  Lvov4',  1978,  p.  302 — 306.  In  paginile  de  faţă  reproducem 
o  gravură  semnificativă  pentru  această  căsătorie  celebrată  de  Petru  Movilă. 

Cat.  nr.  337,  Sancti  Petri  Metropolitae  Kijoviensis  thaumaturgi  Rossiae  Petrus 
Mohila . . .  patroni  sui  iconismus,  1645.  Este  o  broşură  de  23  p.,  cu  gravuri,  ilustraţii 
heraldice,  iniţiale  ornamentate.  Versuri  la  stema  Movileştilor  în  limba  polonă, 
dedicaţie  către  Petru  Movilă  în  limba  latină  iar  versurile  panegirice  în  limbile 
polonă  şi  latină.  Textul  prozei  începe  cu  adresarea:  Felix  cometa  post  natalem 
diem  . . .  Petri  Mohila. 

Cat.  nr.  366,  2al  ponouriony  po  pogrzebie . . .  Piotra  Mohily.  Panegiric  alcătuit 
de  Joseph  Kalimon,  student  în  filosof  ie,  la  moartea  lui  Petru  Movilă  întîmplată  la 
1  ianuarie  1647.  Textul  în  versuri,  cu  explicaţia  emblemelor  legate  de  înmormîn- 
tarea  mitropolitului  a  fost  citit  de  Joseph  Kalimon  la  oraţia  funebră  şi  apoi  tipă¬ 
rit  la  9  aprilie  1647.  Editorii  descriu  broşura  ca  avînd  23  de  foi,  cu  10  rînduri  pe 
pagină.  Foaia  de  titlu  reprezintă  gravura  cetăţii,  stema  familiei  Adam  Boris 
Markiewicz.  Lucrarea  are  7  ilustraţii  simbolice-alegorice  iar  textul  este  explicarea 
emblemelor  dedicate  lui  Petru  Movilă.  In  paginile  de  faţă  se  tipăreşte  pentru 
prima  dată  în  limba  română  traducerea  acestui  panegiric.  Aceleaşi  Joseph  Kalimon 

fusese  şi  autorul  altui  panegiric  (cat.  nr.  292)  închinat  lui  Petru  Movilă,  în  1641, 
cu  prilejul  inaugurării  clasei  de  retorică  la  Colegiul  movilean.  Singurul  exemplar 
al  broşurii  din  1641  se  păstrează  la  Biblioteca  Naţională  din  Varşovia. 

Autorii  şi-au  extins  cercetările  şi  în  arhive  şi  astfel  au  dat  la  iveală  o  ver¬ 
siune  necunoscuta  a  versurilor  pe  care  tipografii  de  la  Lavra  Pecerska  le-au  alcă¬ 
tuit  cu  prilejul  vizitei  la  Kiev  a  voievodului  Moldovei  Moise  Movilă,  aprox.  în 
1633  (cat.  nr.  241,  Slowaz  typographiey  pieczarskiey  zebrane . . .) 

Cercetarea  unui  număr  sporit  de  exemplare  din  aceeaşi  ediţie  a  scos  la 
iveală  faptul  că  părţi  din  tiraj  erau  dedicate  unor  personalităţi  diferite,  de  exem¬ 
plu,  cat.  nr.  302,  Penticostarion,  Tip.  M.  Sliozka,  Lvov,  1642  este  dedicat  lui 
Petru  Movilă,  lui  Adam  Kisel’,  voievodului  Ţârii  Româneşti  Matei  Basarab  şi  voie¬ 
vodului  Moldovei,  Vasile  Lupu.  In  literatura  de  specialitate  românească  era  cu¬ 
noscută  numai  dedicaţia  către  Matei  Basarab.  Folosim  acest  prilej  pentru  a  sem¬ 
nala  dedicaţia  către  Vasile  Lupu,  asupra  căreia  am  atras  atenţia  şi  în  „Revista  de 
istorie",  Bucureşti,  tom  38,  1985,  nr.  7,  p.  724 — 727. 

Un  alt  exemplu  îl  furnizează  Octoihul  apărut  la  Tip.  Frăţimii  din  Lvov,  1630, 
cat.  nr.  205.  Tipograful  A.  Skol’skij  dedică  părţi  din  tiraj  lui  Alexandru  Balaban, 
Caterina  Jarmolinska,  Mitropolitului  Petru  Movilă,  voievozilor  Moldovei  Miron 
Barnovski  şi  Moise  Movilă.  Diferitele  exemplare  ale  lucrării  sînt  deosebite  şi  ca 
paginaţie,  unele  au  272  p.,  altele  352  p. 

O  mare  noutate  considerăm  că  o  constituie  existenţa  unor  manuscrise  slavone 
de  la  sfîrşitul  sec.  XVII  şi  începutul  sec.  XVIII,  care  au  multiplicat  panegirice  de 
laude  către  Petru  Movila  şi  care  se  păstrează  în  Biblioteca  Academiei  R.  S.  Ro¬ 
mânia.  P.  P.  Panaitescu  le  înregistrează  în  lucrarea  sa  Manuscrise  slave  din 
Biblioteca  Academiei  R.P.R.,  voi.  I,  Bucureşti,  1959,  p.  100  şi  108. 

Adăugăm  la  literatura  bibliografică  referitoare  la  Petru  Movilă  cîteva  lucrări 
care  nu  au  intrat  încă  in  atenţia  specialiştilor: 

N.  Popescu-Prahova,  Canonizarea  in  Biserica  Ortodoxă,  Cernăuţi,  1942,  34  p. 
Se  menţionează  canonizarea  globală  a  69  de  sfinţi  de  către  Petru  Movilă  în  1643, 
cind  li  s-a  fixat  şi  ziua  de  pomenire. 

M.  Ruffini,  L'Opera  religiosa  e  sociale  di  Pietro  Movilă,  metropolita  di  Kiev 
(1633—1646),  Roma,  1968. 

Ion  V.  Dură,  Figuri  de  ierarhi  moldoveni.  Mitropolitul  Gheorghe  Movilă,  în 
„B.O.R.",  LXXXIX,  1971,  nr.  1—2,  p.  187—203. 

Ştefan  Gorovei,  Petru  Movilă.  Contribuţii,  în  „Mitropolia  Moldovei  şi  Suce¬ 
vei1',  LVII,  1981,  nr.  10 — 12,  p.  704 — 716,  cu  bibliografie;  Un  memorialist  uitat: 
Petru  Movilă,  în  „Cronica",  XVIII,  nr.  17  din  29  aprilie  1983  şi,  acelaşi  autor, 
Anastasie  Crimca  şi  Petru  Movilă  —  completări  bibliografice ,  în  „Mitropolia 
Moldovei  şi  Sucevei",  1985,  nr.  10 — 12,  p.  724 — 729,  cu  27  noi  poziţii  bibliografice, 
la  care  am  adăugat  cele  de  mai  sus. 

In  ceea  ce  priveşte  marea  descoperire  pe  care  o  comunică  în  paginile  de 
faţă  prof.  Oles  Bilodid  şi  arh.  Victor  Harlamov,  am  dori  să  adăugăm  cîteva  gîn- 
duri.  Fără  îndoială,  sint  dovezi  decisive  epitaful  şi  însemnele  heraldice  incrustate 
pe  placi  de  argint  ce  erau  montate  pe  capacul  de  lemn  al  sicriului,  deoarece  sînt 
realizate  de  către  un  gravor  Illia  cu  care  Petru  Movilă  a  lucrat  mult  de-a  lungul 
anilor  şi  care,  deci,  l-a  cunoscut  îndeaproape.  Persoana  care  a  compus  textul  epi¬ 
tafului  e  posibil  să  se  fi  bazat  pe  declaraţii  personale  ale  Mitropolitului.  Va  da 
insă  naştere  la  discuţii  interpretarea  semnului  compus  „fita",  care  se  observă 
bine  in  fotografia  cu  decalcul  inscripţiei.  Oricum  va  fi  interpretat  acest  semn, 
este  evident  că  nu  s-a  notat  cifra  (15)^6. 

Data  naşterii  lui  Petru  Movilă,  1574,  este,  de  altfel,  credibilă,  deoarece  în 
acel  an  tatăl  său,  Simion  Movilă,  apărea  menţionat  în  documente,  deci  era  major. 
Miron  Costin  relatează  despre  Simion  Movilă  că  în  1607  era  un  om  „mator  de  dzile, 
sosit  la  bătrîneţă"  (Miron  Costin,  Opere,  ed.  P.  P.  Panaitescu,  1956,  p.  57).  Şi,  de 
altfel,  considerăm  că  din  documentele  cunoscute  nu  reiese  cu  necesitate  că  Gavril 
Movilă  va  fi  fost  mai  in  vîrstă  decit  Petru.  Devenind  domn  în  Ţara  Românească 
el  nu  a  beneficiat  de  avantajele  primului  născut. 

In  altă  ordine  de  idei,  trebuie  să  arătăm  că  şcolile  din  sec.  XVII  erau  frec¬ 
ventate  de  oameni  maturi.  Inochentie  Ghizel,  născut  la  1600  a  absolvit  colegiul 
movilean  din  Kiev  la  42  de  ani,  în  perioada  1646 — 1656  a  fost  rector  al  Colegiului 
şi  abia  din  1656  pînă  în  1683  a  fost  arhimandrit  al  Lavrei  Pecerska  şi  director  al 
tipografiei  (Z.  I.  HiSnjak,  Kievo-moghileanska  Akademia,  Kiev,  1970,  p.  63).  De 
aceea,  argumentul  autorilor  că  nu  ar  fi  putut  deveni  mitropolit  un  tînăr  la  35  de 
ani  (cît  i  se  atribuia  pînă  acum)  pare  plauzibil,  deşi  Hrisant  Notara  va  deveni 
mitropolit  cam  la  aceeaşi  vîrstă. 

Reanalizarea  inciziei  literelor  din  inscripţia  de  pe  placa  de  argint  şi  prin  foto¬ 
grafierea  cu  infraroşii  —  pentru  stabilirea  exactă  a  contururilor  cifrelor  chirilice 
ale  anului  naşterii  lui  Petru  Movilă  —  considerăm  că  va  trebui  să  preocupe  în 
continuare  pe  autorii  descoperirii.  Este  de  dorit  să  fie  întreprinse  cît  mai  diverse 
expertize  asupra  celor  două  plăci  descoperite. 

Sperăm  că  investigaţiile  prof.  O.  Bilodid  în  arhivele  din  Franţa  vor  scoate 
la  iveală  mărturii  despre  timpul  petrecut  de  Petru  Movilă  la  învăţătură.  Pentru 
istoria  culturii  româneşti,  ca  şi  pentru  istoria  Bisericii  ortodoxe,  marea  sa  perso¬ 
nalitate  va  suscita  permanent  interesul  cercetătorilor  şi  sperăm  că  viaţa  şi  opera 
sa  vor  fi  tot  mai  bine  cunoscute. 

Pr.  dr.  Paul  Mihail 


Din  Sfinţii  Părinţi 


SF.  TEODOR  STUDITUL 
DESPRE  ÎNCHINAREA  LA  SFINTELE  ICOANE 


EPISTOLA  CĂTRE  PLATON,  PĂRINTELE  LUI  DUHOVNICESC  * 


Grăind  cu  cel  ce  este  sfîntul  nostru  cap  ne  mîngîiem  pe  noi  înşine.  Căci  ce 
este  mai  mîngîietor  pentru  un  copil  decît  să  discute  cu  tatăl  său,  şi  încă  cu  un 
astfel  şi  atît  de  mare  (părinte),  a  cărui  virtute  o  cîntâ  multe  cetăţi,  ţinuturi  şi 
ostroave?  Acesta  este  părintele  meu  drag,  măcar  că,  din  pricina  lipsei  de  folos  a 


*  Traducere  după  P.  G.  99,  col.  500 — 505. 

Acest  text,  remarcabil  în  conciziunea  sa,  al  Sf.  Teodor  Studitul  (759 — 826) 
despre  Sfintele  icoane,  deşi  cronologic  datează  din  a  doua  fază  a  iconoclasmului 
bizantin  (815 — 843),  prima  fază  desfâşurindu-se  intre  726 — 787,  poate  fi  considerat 
drept  un  excelent  comentariu  al  definiţiei  dogmatice  a  Sinodului  VII  Ecumenic 
(Niceea  787),  în  dimensiunea  ei  pur  teologică,  şi  mai  mult  sugerată  decît  explicitată 
in  literaritatea  textului  acesteia. 

Promulgată  exact  acum*  1200  de  ani  in  şedinţa  a  7-a  a  Sinodului  din  13  octom¬ 
brie  787,  definiţia  sinodată  se  concentra  în  esenţa  sa  în  următoarea  aserţiune: 
„Mergind  noi  pe  carea  împărătească  şi  urmînd  învăţăturii  de-Dumnezeu-grăitoare 
a  Sfinţilor  noştri  Părinţi  şi  Predaniei  Bisericii  Soborniceşti  —  căci  cunoaştem  că 
aceasta  este  a  Duhului  Sfînt  care  locuieşte  într-insa  —  hotârîm  cu  toată  rigoarea  şi 
purtarea  de  grijă  că,  alături  de  tipul  cinstitei  şi  de  viaţă  făcătoarei  Cruci,  să 
fie  reaşezate  în  sfintele  lui  Dumnezeu  biserici,  pe  sfintele  vase  şi  veşminte,  pe 
ziduri  şi  pe  scinduri,  pe  case  şi  pe  drumuri,  şi  veneratele  şi  sfintele  icoane  cele 
(alcătuite)  din  culori  şi  mozaic,  ca  şi  din  orice  altă  materie  potrivită,  adică:  icoana 
Domnului  şi  Dumnezeului  şi  Mîntuitorului  nostru  Iisus  Hristos,  a  preacuratei 
Stăpînei  noastre,  a  sfintei  Născătoare  de  Dumnezeu,  a  cinstiţilor  îngeri  şi  ale 
tuturor  Sfinţilor  şi  cuvioşilor  bărbaţi.  Căci  cu  cit  sînt  mai  văzuţi  (aceştia)  prin 
întipărirea  (lor)  iconicâ,  cu  atît  şi  cei  ce  privesc  la  ele  sînt  ridicaţi  spre  pome¬ 
nirea  şi  dorirea  prototipurilor  (lor),  le  acordă  sărutare  şi  închinare  de  cinstire, 
nu  adoraţia  adevărată,  care  potrivit  credinţei  noastre  se  cuvine  numai  naturii 
dumnezeieşti  (a  Sfintei  Treimi),  ci  în  acelaşi  fel  ca  tipului  cinstitei  şi  de-viaţâ- 
fâcătoarei-Cruci,  Sfintelor  Evanghelii  şi  celorlalte  sfinte  aşezăminte,  iar  la  cinsti¬ 
rea  lor  se  face  aducere  de  tâmîieri  şi  lumini  precum  era  obiceiul  evlavios  la 
cei  din  vechime.  „Căci  cinstirea  icoanei  trece  la  prototip"  (Sf.  Vasile  cel  Mare, 
De  spiritu  Sancto  18;  P.G.  32,  149  C)  şi  cel  ce  se  închină  la  icoană  se  închină  la 
ipostasul  celui  înscris  (zugrăvit)  în  ea“, 

Comentînd,  în  contextul  lui,  pasajul  vasilian  (din  tratatul  despre  Sf.  Duh) 
citat  de  definiţia  Sinodului  din  787,  epistola  Sf.  Teodor  este  în  acelaşi  timp  o 
remarcabilă  sinteză  a  principiilor  iconologiei,  insistînd  pe  inarticularea  ei  specu¬ 
lativă,  prin  intermediul  distincţiei  natură-ipostas,  în  triadologie  şi  hristologie.  Sub 
formă  de  teze,  ea  este  reprodusă  aproape  integral,  fără  indicarea  autorului  ei, 
ca  titlul  XXII  a\ „Panopliei  dogmatice ",  vast  arsenal  dogmatico-polemic  patristic, 
compilat  la  sfîrşitul  sec.  XI — începutul  sec.  XII  de  monahul  Euthymios  Zygabenos 
la  solicitarea  împăratului  bizantin  Alexios  I.  Comnen  (1081 — 1118)  (P.G.  130, 

1164  D— 1169  D). 

smereniei  mele,  ramura  nu  se  aseamănă  trunchiului  copacului.  Totuşi,  faptul  că 
ne  eşti  pus  înainte  îl  avem  drept  un  canon  (dreptar)  al  evlaviei  nu  numai  noi  ci 
şi  toţi  cîţi  şi-au  ales  să  ducă  viaţa  cea  evlavioasă,  să  se  întraripeze  spre  bărbăţie 
(virtuţi)  şi  să  se  scoale  spre  alergarea  cea  bună  (intrînd  în  monahism).  Dar  pentru 
că  sfinţenia  ta  mi-a  cerut  de  multă  vreme  să-i  dau  un  cuvînt  despre  cum  se  cade 
să  aducem  închinare  veneratei  icoane  a  lui  Hristos  —  desigur  nu  fiindcă  nu  ştia 
(aceasta),  ci  vrînd  prin  aceasta  să  pună  în  mişcare  cuvîntul  meu  cel  lipsit  de  pri¬ 
cepere  —  iar  pînă  acum  nu  mi-a  fost  cu  putinţă  să-i  dau  un  răspuns,  acum  însă, 
aducîndu-mi  aminte,  am  socotit  că  se  cade  să  plinesc,  pe  cît  îmi  va  fi  cu  putinţă, 
porunca,  cu  împreunâlucrarea  sfintelor  tale  rugăciuni,  măcar  că  am  vorbit  poate 
îndeajuns  acest  lucru  într-altă  parte. 

Aşadar,  orice  icoană  lucrată  printr-un  meşteşug  (tehnică)  (tâchnit&  eikân)  este 
o  asemănare  (homoiosis)  a  celui  a  cărui  icoană  este  şi  poartă  în  ea  prin  imitaţie 
chipul  (efigia)  arhetipului,  după  cum  zice  mult  iscusitul  în  cele  divine  Dionisie 
(Areopagitul):  „adevărul  este  în  asemănare,  arhetipul  în  icoană,  fiecare  în  fiecare, 
afară  de  diferenţa  de  fiinţă  (substanţă)**.  Astfel  încît  cel  ce  se  închină  la  icoană 
se  închină  la  cel  pe  care  îl  arată  icoana.  Căci  nu  se  închină  la  substanţa  icoanei, 
ci  la  cel  înscris  (zugrăvit)  în  ea  şi  icoana  nu  este  scindată  de  prototipul  ei  în  ce 
priveşte  identitatea  de  închinare.  Căci  icoana  este  prin  asemănare  identică  cu  pro¬ 
totipul.  Aşa  zice,  deci,  şi  marele  Vasile:  „că  şi  icoana  împăratului  se  numeşte 
împărat,  şi  nu  alcătuiesc  doi  împăraţi,  pentru  că  nici  puterea  nu  se  scindează,  nici 
slava  nu  se  împarte  ci,  aşa  cum  la  noi  domneşte  o  unică  stăpînire  şi  putere,  aşa 
şi  doxologia  pe  care  i-o  aducem  e  unică  şi  nu  mai  multe;  pentru  că  cinstirea 
icoanei  trece  la  prototipul  ei“.  (De  Spiritu  Sancto  18,  P.  G,  32,  149  C).  Iar  dacă 
trece  la  prototip  nu  este  o  închinare  de  cinstire  (la  icoană)  şi  alta  (la  prototip),  ci 
una  şi  aceeaşi,  precum  unul  şi  acelaşi  este  şi  prototipul  închinat  (şi  în  sine)  şi  în 
icoană. 

Dar  altceva  este  icoana  naturală  (physikb  eikon)  şi  altceva  icoana  imitativă 
(mimetike).  Prima  nu  are  faţă  de  cauza  ei  o  diferenţă  de  natură  ci  de  ipostas,  ca 
Fiul  faţă  de  Tatăl  (II  Cor.  4,  4;  Col.  1,  15);  căci  unul  este  ipostasul  Fiului  şi  altul 
cel  al  Tatălui,  dar  natura  lor  este,  evident,  una.  Cealaltă  însă,  dimpotrivă,  are  (faţă 
de  cauza  ei)  o  diferenţă  de  natură,  nu  însă  şi  ipostas,  ca  icoana  lui  Hristos  faţă  de 
Hristos  (însuşi);  căci  una  este  natura  zugrăvelii  materiale  şi  alta  cea  a  lui  Hristos 
(însuşi),  dar  nu  este  un  alt  ipostas  ci  unul  şi  acelaşi  (ipostas)  al  lui  Hristos  (şi 
în  sine)  şi  înscris  (zugrăvit)  în  icoană.  Căci  zice  (în  continuare),  dumnezeiescul 
Vasile:  „Ceea  ce  este  aici  icoana  prin  imitaţie  (mimetikos)  este  acolo  Fiul  prin 
natură  (physikos),  şi  aşa  cum  la  meşteşugari  este  asemănare  după  formă,  aşa  la 
natura  divină  şi  necompusă  e  unire  prin  comunitatea  divinităţii4*.  Vezi,  deci, 
diferenţa!  Icoana  naturală  şi  cauza  ei,  adică  Fiul  şi  Tatăl,  dat  fiind  că  au  o  singură 
natură  au  şi  o  singură  închinare  potrivit  identităţii  naturii  şi  nu  a  ipostasului 
(Lor),  căci  aşa  cum  în  Sfînta  Treime  mărturisim  o  singură  natură,  aşa  mărturisim 
şi  o  singură  închinare  şi  doxologie  adusă  Ei,  însă  trei  ipostasuri:  ale  Tatălui,  Fiu¬ 
lui  şi  Sfîntului  Duh.  Dar  icoana  imitativă  şi  arhetipul  ei,  dat  fiind  că  au  un  singur 
ipostas,  au  şi  o  singură  închinare,  potrivit  identităţii  unicului  ipostas  şi  nu  potrivit 
deosebirii  naturilor  lui  Hristos  (însuşi)  şi  a  icoanei  Lui.  Dacă  însă,  vom  spune  că 
în  cazul  în  care  este  unitate  de  ipostas,  închinarea  icoanei  şi  prototipului  ei  e 
unică  ca  in  cazul  în  care  între  ele  ar  fi  unitate  de  natură,  n-am  mai  recunoaşte 
atunci  nici  o  diferenţă  între  icoană  şi  cel  reprezentat  în  ea,  ci  atunci  va  fi  precum 
un  singur  ipostas  aşa  şi  o  singură  natură  a  icoanei  şi  a  lui  Hristos  însuşi  şi  cădem 
astfel  în  politeismul  Elinilor  (păgînilor)  făcînd  dumnezeu  din  orişice  materie 
imprimată  cu  icoana  lui  Hristos;  şi  de  aici  vom  deschide  limba  iconomahilor  să  ne 
învinuiascâ  nu  fără  dreptate  pe  noi,  cei  ce  ne  închinăm  la  Un  Dumnezeu  în  trei 
ipostasuri,  că  ne  închinăm  şi  venerăm  mai  mulţi  dumnezei.  Dacă  însă,  ar  zice 
cineva  că  închinarea  icoanei  şi  prototipului  (ei)  nu  e  unică  nici  în  cazul  unei  iden¬ 
tităţi  (a  lor)  de  natură,  nici  în  cel  al  (unei)  identităţi  după  ipostas,  e  evident  că 
atunci  s-a  scindat  puterea  şi  s-a  împărţit  slava  prototipului  de  cea  a  icoanei  şi, 
astfel,  cel  ce  se  închină  cade  vădit  în  idololatrie,  căci  introduce  nu  o  singură 
închinare  ci  două  închinări;  ceea  ce  se  străduiesc  să  demonstreze  iconomahii  tăgă- 
duind,  cum  e  şi  firesc,  că  Hristos  este  circumscris  după  trup,  fiind  respinşi  deo¬ 
potrivă  cu  cei  ce  susţin,  lipsiţi  de  evlavie,  că  Dumnezeu  a  venit  la  cei  ce,  de  pe 
pămînt  în  părere  şi  închipuire  (fantezie).  Dar  lipsa  de  evlavie  cea  deopotrivă  a 

amîndorura  a  fost  azvîrlită  în  casa  întunericului,  iar  credinţa  adevărată  a  creşti¬ 
nilor,  după  cum  mărturiseşte  că  este  o  singură  închinare  la  Sfînta  Treime  pentru 
comunitatea  naturii  (celor  trei  Ipostasuri),  aşa  mărturiseşte  că  este  o  singură  în¬ 
chinare  şi  la  icoana  lui  Hristos  pentru  identitatea  ipostasului  (icoanei  şi  arhe¬ 
tipului  ei);  căci  acelaşi  ipostas  este  închinat  (şi  în  sine)  şi  înscris  (zugrăvit)  în 
icoană.  Pentru  că  nici  n-ar  mai  fi  icoană  dacă  ar  fi  la  mijloc  şi  ar  fi  scindată  în 
cinstire  de  prototip,  ci  un  alt  lucru  cu  ipostas  propriu.  Şi  astfel,  şi  în  icoana  lui 
Hristos,  este  (în  realitate)  o  singură  închinare  şi  doxologie  a  mult  lăudatei  şi  feri¬ 
citei  Treimi.  Dar  poate  că  ar  zice  cineva:  Prin  urmare,  dat  fiind  că  închinarea 
(proskynesis)  este  adorare  (latreîa),  se  întîmplă  atunci  ca  icoana  lui  Hristos  să  fie 
împreunâ-adoratâ  cu  Sfînta  Treime.  Unul  ca  aceasta  însă,  se  arată  a  nu  şti  deose¬ 
birea  închinării,  căci  Sfinţilor  le  aducem  închinare,  iar  nu  adorare,  după  cum  şi 
mai  marilor  şi  părinţilor  le  dăm  închinare  potrivit  legii  lui  Dumnezeu,  dar  nu  îi 
adorăm.  Apoi,  să  ştie,  iarăşi  că  închinarea  nu  se  aduce  substanţei  icoanei,  căci 
acesta  este  un  lucru  absurd  şi  propriu  celor  ce  adoră  creatura  în  locul  Creatorului 
(cf.  Rom.  1,  25),  ci  lui  Hristos  însuşi  Cel  ce  este  închinat  în  icoana  lui  Hristos, 
materia  icoanei  râmînînd  cu  totul  în  afara  comuniunii  de  închinare  cu  Hristos 
cel  închinat  în  ea  prin  asemănare,  ceea  ce  e  propriu  ipostasului  lui  Hristos  fiind 
separat  de  materie  chiar  dacă  se  vede  în  ea.  Iar  acest  fapt  mi  se  pare  că  se 
aseamănă  cu  exemplul  oglinzii,  căci  şi  acolo  e  reprezentată  cumva  faţa  celui  ce  se 
uită  în  ea,  dar  asemănarea  lui  rămîne  în  afara  materiei,  şi  dacă  ar  vrea  cineva 
să-şi  îmbrăţişeze  propria-i  imagine  (din  ea)  nu  ar  îmbrăţişa  materia  (oglinzii), 
pentru  că  nu  s-ar  lipi  de  materie  pentru  ea  însăşi,  ci  pentru  asemănarea  lui  repre¬ 
zentată  în  ea;  căci  dacă  se  îndepărtează  de  oglindă  se  îndepărtează  deodată  cu  el 
şi  imaginea  (lui),  pentru  că  aceasta  nu  are  nimic  în  comun  cu  materia  (însăşi)  a 
oglinzii.  Aşa,  deci,  este  şi  la  materia  icoanei,  căci,  dacă  se  şterge  asemănarea  celui 
văzut  in  ea  şi  căruia  i  se  aduce  închinarea,  rămîne  materia  lipsită  de  închinare, 

ca  una  ce  nu  are  nimic  în  comun  cu  asemănarea  (de  pe  ea).  Fie,  iarăşi,  un  inel  ce 

are  gravată  în  el  icoana  împăratului,  apoi  aceasta  să  fie  imprimată  în  ceară,  în 
răşină  şi  în  lut;  peceta,  deci  este  una  şi  aceeaşi,  identică  în  toate  materiile,  acestea 
insă  sînt  diferite  între  ele;  ori  ea  n-ar  putea  rămîne  identică  în  diferite  materii 
decit  dacă  nu  are  nimic  în  comun  cu  materiile  (respective)  ci  este  aceeaşi,  separată 
prin  cugetare  de  ele,  întrucît  rămîne  în  inel.  Aşa,  deci,  şi  asemănarea  lui  Hristos, 
chiar  dacă  e  imprimată  în,  nu  importă  ce  fel  de  materie,  nu  are  nimic  în  comun 
cu  materia  in  care  se  arată,  rămînînd  în  ipostasul  lui  Hristos  căruia  îi  este  şi 
proprie.  Şi,  simplu  zis,  nu  icoana  lui  Hristos  este  adorată,  ci  Hristos  cel  închinat 
în  ea;  şi  trebuie  să-i  fie  acordată  închinare  pentru  identitatea  ipostasului  (ei  cu 
cel  al)  lui  Hristos,  deşi  substanţa  icoanei  e  diferită  (de  cea  a  lui  Hristos  însuşi). 

Aşa  este,  deci,  închinarea  la  icoana  lui  Hristos,  după  cum  o  ştiu  eu  şi  este 

întărită  de  învăţătura  Sfinţilor  Părinţi.  Dacă  ea  este  suprimată,  se  suprimă  în 
potenţă  (însăşi)  iconomia  lui  Hristos,  şi  dacă  nu  este  (şi  ea)  închinată  se  suprimă, 
de  asemenea  şi  închinarea  lui  Hristos. 

Pentru  aceasta,  o  dumnezeiescule  Părinte,  trebuie  să  ne  apropiem  de  ea  şi 
să  ne  închinăm  ei  cu  frică  şi  evlavie,  pentru  că  închinarea  ei  trece  la  Hristos 
(însuşi),  şi  să  credem  că  în  ea  ne  vine  un  har  dumnezeiesc  şi  se  împărtăşeşte  o 
sfinţire  celor  ce  se  apropie  de  ea  cu  credinţă.  Pentru  că  şi  la  tipul  făcătoarei-de- 
viaţă  Cruci,  şi  la  icoana  Prea  Sfintei  Născătoare  de  Dumnezeu  şi  a  tuturor  Sfin¬ 
ţilor,  toată  închinarea  sfinţitoare  a  icoanelor  urcă  prin  intermediul  prototipurilor 
lor  la  Dumnezeu.  Şi  de  aceea,  închinarea  de  adorare  a  Treimii  celei  sfinte  şi  de-o- 
fiinţă  este  unică:  căci  pentru  Ea  se  aduc  diferitele  închinări  şi  la  celelalte,  şi  la 
ea  se  face  raportarea  unică  a  tuturor  închinărilor. 

Iar  dacă  am  zis  din  neştiinţă  ceva  greşit,  fie  mai  puţin  fie  mai  mult  decît 
se  cuvine,  rogu-te  ca  pe  un  bun  Părinte,  pe  unele  să  le  îndrepţi,  pe  altele  să  le 
plineşti,  iar  pe  altele  să  le  suprimi,  rugîndu-te  pentru  smerenia  mea  ca  să 
gîndesc  drept,  să  vorbesc  fără  greşalâ  şi  să  făptuiesc  fără  reproş. 

traducere  şi  notă  de 
drd.  Ioan  1.  Ică 


îndrumări  omiletice 


PREDICA  LA  DUMINICA  A  22-a  după  rusalii 


„ Căutaţi  mai  întii  Împărăţia  lui  Dum¬ 
nezeu  ...  şi  toate  celelalte  se  vor  adăuga 
vouă".  (Matei  6,  33) 


Iată  un  îndemn  practic  pe  care  ni-1  pune  înainte  Mîntui torul  nostru  Iisus 
Hristos.  El  pare  practic  deoarece  este  în  concordanţă  cu  năzuinţa  intimă  şi 
supremă  a  fiecăruia  dintre  noi  şi  anume  aceea  de  a  ajunge  în  comuniunea  slavei 
lui  Dumnezeu,  în  împărăţia  cerurilor. 

Insă  dacă  ne  întrebăm  ce  este  împărăţia  pe  care  sîntem  îndemnaţi  s-o  căutăm 
şi  unde  este  această  împărăţie,  s-ar  putea  să  ni  se  pară  că  sfatul  nu  mai  este 
chiar  aşa  de  practic. 

Căci  într-adevăr  înainte  de  toate  trebuie  să  ne  întrebăm:  ce  este  împărăţia? 
Deci  ce  să  căutăm?  Căci  dacă  nu  ştii  ce  cauţi,  cum  să  cauţi?  De  asemenea,  ne  în¬ 
trebăm  unde  este  această  împărăţie  despre  care  ni  se  vorbeşte  atît  de  des,  şi  chiar 
în  textul  Sf.  Evanghelii  de  astăzi?  Vom  vedea  însă  că  Mîntuitorul  Hristos  nu  ne 
lasă  fără  răspuns,  pentru  a  ne  ajuta  în  căutarea  noastră  şi  a  dobîndi  ceea  ce  dorim 
şi  ne  este  de  mîntuitor  folos.  Sf.  Apostol  Pavel,  rosteşte  puţine  cuvinte  cînd  în¬ 
cearcă  să  „definească44  Împărăţia  cerurilor,  dar  care  sînt  suficiente  pentru  a  şti  ce 
să  căutăm  şi  cum.  El  zice:  „împărăţia  lui  Dumnezeu  nu  este  mîncare  şi  băutură 
ci  dreptate,  pace  şi  bucurie  în  Duhul  Sfînt*4  (Rom.  14,  17). 

Foarte  bun  cuvîntul  acesta  despre  împărăţie,  în  contextul  meditaţiei  la  pilda 
bogatului  nemilostiv  şi  a  săracului  Lazăr!  Pentru  că  în  această  pericopă  se  vor¬ 
beşte  tocmai  de  mîncare  şi  de  băutură,  de  ceea  ce  bogatul  avea  şi  încă  întru  exces, 
iar  săracului  îi  lipsea  şi  încă  atît  de  mult.  Iar  acest  text  vorbeşte  de  împărăţie 
tocmai  ca  nefiind  mîncare  şi  băutură,  ci  pace  şi  bucurie,  dar  nu  orice  pace  şi 
bucurie,  ci  acelea  ce  sînt  întru  Duhul  Sfînt.  Căci  mulţi  se  pot  crede  pe  sine  ca  fiind 
făcători  de  pace,  ca  voind  sau  propovăduind  pacea,  dar  dacă  aceasta  nu  este 
întru  Duhul  Sfînt  şi  nu  este  asociată  cu  celelalte  daruri  şi  nu  este  întemeiată, 
izvorîtă  din  credinţa  în  Dumnezeu  şi  dragostea  de  oameni,  aceasta  nu  reprezintă 
împărăţia. 

Deci  împărăţia  lui  Dumnezeu  este  dreptate,  pace  şi  bucurie.  Noi  vom  accen¬ 
tua  azi  doar  pacea  şi  bucuria  întru  importanţa  lor  pentru  mîntuire.  Dar  înainte 
de  a  arăta  aceasta,  ne  aducem  aminte  că  mai  era  o  întrebare:  „Unde  este  împă¬ 
răţia?44.  Mîntuitorul  Hristos  spune  simplu:  „împărăţia  lui  Dumnezeu  este  în  voi 
înşivă44  (Luca  17,  21). 

Cum  am  remarcat  şi  altă  dată,  marele  nostru  filozof,  Lucian  Blaga,  a  spus 
un  cuvînt  emoţionant  de-a  dreptul,  de  mare  înţelepciune  şi  de  deosebită  profunzime 
teologică  despre  această  expresie  a  Domnului  nostru.  El  a  spus  că  acestea  sînt 
„cele  mai  frumoase  cuvinte  care  s-au  rostit  vreodată44.  Lucru  extrordinar!  Cîte 
cuvinte  nu  s-au  spus  în  lume,  cîţi  filozofi,  întemeietori  de  şcoli,  de  doctrine,  de 
sisteme  filozofice  n-au  vorbit  despre  lume  şi  viaţă,  despre  frumuseţile  şi  valorile 
pe  care  trebuie  să  le  descoperim  şi  să  le  trăim  şi  totuşi,  aceste  cuvinte:  „împă¬ 
răţia  lui  Dumnezeu  este  în  voi  înşivă44,  sînt  cele  mai  frumoase  care  s-au  rostit 
vreodată! 

Gîndiţi-vă  bine  la  aceasta  şi  veţi  vedea  că  îi  veţi  da  dreptate  marelui  gîn- 
ditor  român. 

Dar  dacă  împărăţia  lui  Dumnezeu  este  pace  şi  bucurie  în  Duhul  Sfînt  şi 
dacă  împărăţia  este  în  noi  înşine,  înseamnă  că.  ori  ştim,  ori  nu  ştim,  noi  avem 
această  pace  şi  bucurie  în  noi  înşine.  Uneori  însă  ne  dăm  seama  de  aceste  daruri 

pe  care  le  avem  şi  încercăm  să  le  punem  in  lumină,  ca  orice  lucru  care  este  zidi¬ 
tor  pentru  noi  şi  pentru  alţii,  alteori  nu  ştim  ceea  ce  avem.  De  cîte  ori  nu  sint 
alţii  care  descoperă  în  noi  lucruri  nemaipomenite!  De  cîte  ori  nu  sini  alţii  care 
ne  fac  atenţi  la  anumite  daruri  pe  care  le  avem  şi  la  care  nu  ne-am  gindit!  De 
cîte  ori  nu  sint  atiţia  care  in  diverse  împrejurări  ne  aduc  la  cunoştinţă  lucruri 
neaşteptate  despre  noi  înşine! 

Deci  aşa  şi  cu  pacea  şi  cu  bucuria,  Sf.  Scriptură  ne  încredinţează  că  ele 
există  în  fiecare  din  noi  forrnînd  împărăţia  lui  Dumnezeu,  numai  câ  atunci  cînd 
sintem  conştienţi  de  aceste  daruri  şi  le  punem  în  valoare  prin  lucrare,  înseamnă 
câ  noi  deschidem  uşa  împărăţiei  nu  numai  pentru  noi  înşine,  ci  şi  pentru  ceilalţi, 
iar  cînd  nu  sintem  conştienţi  de  existenţa  acestor  daruri  in  noi,  ţinem  închisă 
în  noi  împărăţia  şi  nici  noi  nu  intrăm,  dar  nici  pe  alţii  nu-i  lăsăm  să  intre. 

Să  ne  întoarcem  la  cele  două  personaje  principale  ale  textului  Sf.  Evan¬ 
ghelii:  bogatul  nemilostiv  şi  săracul  Lazâr  şi  să  vedem  cum  a  căutat  fiecare 

din  ei  împărăţia  lui  Dumnezeu. 

Bogatul  nemilostiv  a  căutat  el  împărăţia?  N-a  căutat-o!  Şi  ştim  din  cele 

ce  urmează  că  într-adevâr  n-a  căutat-o.  Şi  dacă  n-a  câutat-o,  n-a  găsit-o!  Cum 

este  firesc.  Cînd  nu  cauţi  ceva,  arareori  găseşti,  iar  cînd  găseşti  poate  că  prin 

rinduialâ  specială  a  lui  Dumnezeu  găseşti,  dar  în  general  ni  se  spune:  „Caută  şi 
vei  gâsi“  (Matei  7,  7)  şi  nu  „Veţi  găsi  dacă  nu  căutaţi*1. 

Este  insă  interesant  de  observat  că  nici  săracul  Lazâr  n-a  căutat  împărăţia 
şi  totuşi  el  a  găsit-o!  Iată  un  lucru  care  ne  surprinde  la  prima  vedere. 

Ar  fi  trebuit  ca  şi  el,  necăutînd-o  să  n-o  găsească,  dar  el  este  tocmai  excep¬ 
ţia  de  care  am  pomenit. 

Băgatul  n-a  avut  parte  de  împărăţie  pentru  că  nu  avea  în  el  pacea  şi 
bucuria  intru  Duhul  Sfint.  Nu  era  conştient  de  ceea  ce  avea,  de  ceea  ce  trebuia 
descoperit  în  el  însuşi,  de  ceea  ce  trebuia  îndepărtat  din  viaţa  sa. 

El  avea  pace  şi  bucurie  căci  se  veselea  şi  ne  putem  imagina  şi  noi  câ  c 
făcea  cu  prietenii  săi.  ia  toate  mesele  şi  ospeţele  în  diverse  împrejurări,  se 
veselea  permanent,  dar  veselia  şi  pacea  lui  erau  numai  aparente 

Intr-adevăr,  cel  ce  are  bogăţie  multă,  nu  mai  are  pace.  Acela  nu  mai  are 
linişte.  Are  probleme  de  tot  felul.  Mai  multe  decît  săracul. 

Poate  părea  la  prima  vedere  că  săracul  o  ducea  greu  şi  bogatul  o  ducea  bine, 
dar  vâzind  profund  lucrurile  constatăm  altceva:  mai  multe  probleme,  nelinişti, 
mustrări  de  conştiinţa  are  bogatul,  şi  ne  referim  la  cel  din  pericopa  Sf.  Evanghelii 
de  astăzi,  şi  mai  puţine  probleme  are  săracul,  de  talia  lui  Lazăr. 

Pentru  bogatul  acela  nu  exista  o  pace  adevărată  ci  una  aparentă  iar  bucuria 
sa  era  umbrită,  fără  rădăcină,  nu  era  de  la  Duhul  Sfînt,  de  aceea  împărăţia  nu 
era  în  el  sau  chiar  dacă  era  în  mod  latent,  nefiind  conştient  şi  nelucrind  şi  nepu- 
iiînd  în  valoare  în  mod  autentic  darurile  iubirii  lui  Dumnezeu  nu  a  găsit  şi  nu 
a  beneficiat  de  împărăţie. 

Iar  săracul  Lazăr,  deşi  el  n-a  căutat  în  mod  expres,  n-a  întreprins  nici  o 
acţiune  concretă  in  scopul  conştient  al  dobîndirii  împărăţiei,  totuşi,  a  aflat-o, 
pentru  că  el  avea  pacea  şi  bucuria,  acelea  de  la  Duhul  Sfint,  in  inima  lui.  Dovada 
este  în  faptul  că  în  tot  timpul  cit  a  stat  la  poarta  bogatului,  cit  a  suferit  văzind 
ce  avea  acela  şi  ce  îi  lipsea  lui,  n-a  osindit,  nu  a  judecat,  n-a  clevetit,  n-a  birfit 
in  nici  un  fel,  niciodată,  ci  s-a  mulţumit  să-şi  cunoască  locul  său  şi  să  accepte 
rînduiala  lui  Dumnezeu  cu  credinţa  statornică  pe  care  este  uşor  să  ne  imaginăm 
că  o  avea. 

Dacă  ar  fi  birfit,  dacă  ar  fi  criticat,  sau  ar  fi  dat  dovadă  de  alte  atitudini 
de  felul  acesta,  s-ar  fi  dovedit  câ  şi  el  ar  fi  avut  probleme  şi  frămîntări  omeneşti 
care  nu  sint  de  la  Duhul  Sfînt,  ori  el  nu  făcea  aceasta,  de  unde  înţelegem  că  fiind 
un  om  paşnic,  avea  pacea  şi  bucuria  —  chiar  în  suferinţă!  —  întru  el. 

Necîrtind  împotriva  aproapelui,  nu  cirtea  nici  împotriva  lui  Dumnezeu,  căci 
de  foarte  multe  ori,  cel  care  cîrteşte  împotriva  aproapelui,  o  face  şi  împotriva  lui 
Dumnezeu  cerîndu-i  socoteală  de  ce  permite  asemenea  inegalităţi  între  oameni, 
atitudine  care  este,  cum  ştim,  o  profundă  eroare. 

Dar  nu  era  cazul  lui  Lazăr,  care  avînd  pacea  şi  bucuria  de  la  Duhul  Sfint 
intru  sine,  a  moştenit  împărăţia  cerurilor. 

Şi  a  murit  bogatul  şi  a  murit  şi  săracul.  Şi  mare  prăpastie  era  între  unul  şi 
celălalt  potrivit  locurilor  pe  care  le-au  ocupat  după  moarte.  Problema  prâpas- 
tiei  formează,  poate,  tema  centrală  a  pericopei  Sf.  Evanghelii  de  azi.  Iată  un  lucru 
care  ne  pune  pe  gînduri:  de  ce  era  prăpastie  între  bogat  şi  sărac  în  viaţa  de 
dincolo?  Cine  a  făcut  această  prăpastie?  Dumnezeu,  pentru  că  El  este  acela  care 
ia  in  rai  şi  care  rînduieşte  după  dreptate  osînda  veşnică?  Dumnezeu  a  făcut 
această  prăpastie?  In  nici  un  caz!  In  cazul  nostru,  prăpastia  de  care  se  vorbeşte 
a  făcut-o  bogatul.  Şi  încă  din  viaţa  pămîntească,  căci  între  el  şi  Lazăr  deşi  erau 
atît  de  aproape  şi  se  vedeau  atit  de  des,  se  crease  o  mare  prăpastie,  o  distanţă 
kilometrică  pe  care  bogatul  nu  s-a  ostenit  deloc  să  o  parcurgă,  să  întindă  o  punte 
peste  prăpastie.  Iar  cînd  a  murit,  deşi  locurile  au  fost  inversate,  confirmindu-se 
astfel  cuvintele  Mintui torului  care  a  zis  că  „cel  ce  se  smereşte  se  va  înălţa  şi  cel 
ce  se  înalţă  se  va  smeri41  (Matei  23,  12),  cînd  au  murit  şi  locurile  au  fost  inversate, 
au  luat  prăpastia  cu  ei.  Mai  precis  bogatul  a  luat-o  cu  el.  S-a  dus  în  veşnicie  cu 
prăpastia  pămîntească  cu  tot!  In  viaţa  pămîntească  ar  fi  fost  destul  să  întindă  o 
mînă  sau  o  privire  săracului  şi  aceasta  ar  fi  fost  o  punte  între  ei,  dar  poate  ori 
de  cîte  ori  intra  sau  ieşea  pe  poarta  sa,  bogatul,  e  posibil  să  fi  fost  prea  mindru 
ca  să  mai  fi  privit  în  jos  să-i  vadă  pe  cei  aflaţi  în  suferinţă  la  poarta  sa,  fie,  e  de 
asemenea  posibil,  ca  unii  din  slujitori  să  fi  îndepărtat  din  timp  pe  sărac  de  la 
poarta  bogatului  cînd  acesta  intra  sau  ieşea  ca  să  nu-i  creeze  vreo  indispoziţie 
oarecare. 

Totuşi  iată,  el  îl  cunoştea  foarte  bine  pe  Lazăr!  Nu  se  poate  spune  că  nu-1 
cunoştea  —  ceea  ce  e  şi  mai  grav  pentru  el  —  deoarece  în  viaţa  de  dincolo,  cînd 
l-a  văzut  a  zis:  „Părinte  Avraame,  trimite  pe  Lazăr  să-şi  moaie  vîrful  degetului 
in  apă  şi  să-mi  răcorească  fruntea44  (Luca  16,  24).  N-a  zis  trimite  pe  cineva,  sau 
trimite  pe  cel  pe  care-1  ai  lîngă  tine,  sau  ajută-mă  în  vreun  fel  oarecare,  ci  a  zis 
„Trimite  pe  Lazăr!44. 

Există  multe  prăpăstii  în  viaţa  noastră,  intre  noi  cei  trăitori  în  lume. 

Aşa  cum  spuneam,  şi  repet  pentru  că  mi  se  pare  important,  ne  întîlnim  atît 
de  des  în  diverse  locuri  publice:  în  biserică,  pe  stradă,  în  magazine,  la  serviciu, 
atît  de  aproape  îneît  ne  atingem  unii  pe  alţii,  umăr  de  umăr,  sîntem  atît  de 
aproape  din  punct  de  vedere  fizic,  dar  adesea  atît  de  departe  sufleteşte,  îneît 
prăpăstii  întregi  se  interpun  între  noi. 

Există  două  feluri  de  prăpăstii,  între  altele,  unele  care  au  ţărmurile  depărtate 
şi  adîncul  mai  puţin  adînc,  şi  care  pot  fi  trecute  deşi  cu  greu,  dar  sînt  şi  prăpăstii 
cu  ţărmurile  apropiate  îneît  se  poate  vedea  de  pe  un  mal  pe  celălalt,  dar  adîncul 
este  de  nepătruns,  de  netrecut.  Un  astfel  de  gen  de  prăpastie  crease  şi  bogatul  în 
viaţa  sa,  căci  se  spune  chiar  în  Sf.  Evanghelie  acest  lucru. 

Şi  dacă  prăpastia  este  de  netrecut  acolo,  aici  se  poate  trece  chiar  dacă  este 
aşa  de  adîncă.  Aproape,  de  necrezut!  O  astfel  de  prăpastie  poate  fi  trecută  prin 
două  mijloace:  milostivirea  în  primul  rînd,  căci  despre  aceasta  e  vorba  în  pilda 
care  ne  este  pusă  înainte  şi  in  al  doilea  rînd  prin  răspîndirea  păcii  şi  a  bucuriei 
către  celălalt  care  are  nevoie  de  pace  şi  de  bucurie,  adică  prin  dăruirea  împărăţiei 
care  este  în  tine  spre  celălalt,  prin  deschiderea  porţilor  acesteia  aşa  cum  spunea 
un  teolog  care  a  luat  premiul  Nobel  pentru  pace,  M.  L.  King,  îndemnînd  ca  omul 
să  nu  fie  niciodată  o  oglindă  în  care  să  se  contemple  pe  el  însuşi,  ci  o  fereastră 

deschisă  spre  lume  şi  pentru  lume,  ca  ceilalţi  să-l  poată  privi,  să  poată  intra  şi 

să  se  sălăşluiască  în  sufletul  lui,  să  se  poată  încălzi. 

Prin  aceste  mijloace  noi  putem  întinde  o  punte  peste  prăpăstiile  create  între 
noi,  pe  care  să  trecem  aşa  cum  trecea  Mîntuitorul  Ilristos  pe  ape  ca  pe  uscat, 
neafundîndu-se. 

Pacea  şi  bucuria,  între  altele,  se  propovăduiesc,  se  dăruiesc  mai  ales  prin 

cuvînt.  Dar  şi  aici  vedem  că  sîntem  deficitari;  fiecare  din  noi,  fără  excepţie.  Pen¬ 

tru  că  nu  ştim  să  vorbim,  să  ne  adresăm  unul  celuilalt,  să  ne  chemăm  pe  nume, 
chiar  dacă  zicem  un  cuvînt  unul  către  altul,  sau  ne  strigăm,  nu  întotdeauna  o 
facem  cum  trebuie.  Adesea  vorbim  cuvinte  îngheţate,  pornite  dintr-o  inimă  de 
gheaţă,  care  nu  face  plăcere  celuilalt,  care  îi  îngheaţă  urechile  trupului  şi  ale 
sufletului,  care  nu  pot  crea  nimic  în  el,  aşa  cum  spune  Mîntuitorul  Hristos:  „Omul 
cel  bun  din  comoara  cea  bună  a  inimii  sale  scoate  cele  bune,  iar  omul  cel  rău, 
din  comoara  cea  rea  a  inimii  sale  scoate  cele  rele44  (Matei  12,  35)  sau  aşa  cum 

spune  un  poet  „Şi  de  la  mine  pîn’la  tine  /  Cuvîntul  însuşi  va-ngheţa  /  Nici  să 
te  strig  şi  nu  ştiu  prea  bine“.  Intr-adevăr,  de  cîte  ori  nu  se  dovedeşte  că  nu  ştim 
să  ne  adresăm  celorlalţi,  avind  cuvinte  dure,  prin  care  bruscăm  şi  lovim,  cuvinte 
arogante,  neincălzite,  care  nu  pot  pătrunde  în  sufletul  celuilalt  şi  să  rămînă 
acolo  şi  să  aducă  rod,  cuvinte  goale,  nelocuite. 

Este  mare  lucru  să  ştii  să  vorbeşti,  să  te  investeşti  în  ceea  ce  vorbeşti,  să-ţi 
locuieşti  cuvintele,  să  ti  le  locuieşti  pe  deplin! 

Este  o  experienţă  îndeobşte  cunoscută  că  de  multe  ori  rostirea  cîtorva  cu¬ 
vinte  trădează  intenţia  vorbitorului  faţă  de  cel  căruia  i  se  adresează,  de  aceea  la 
o  trăire  autentică  se  impune  o  vorbire  autentică.  Iată  deci,  prin  aceste  moduri  de 
a  fi,  de  a  exista  în  lume,  se  poate  transmite  împărăţia  lui  Dumnezeu,  căci  ea 
este  pace  şi  bucurie  intru  Duhul  Sfînt  iar  acestea  se  transmit  prin  cuvînt.  „Feri¬ 
ciţi  făcătorii  de  pace  că  aceia  fiii  lui  Dumnezeu  se  vor  chema“  —  ni  se  spune 
despre  pace  (Matei  5,  9),  iar  pe  de  altă  parte,  despre  bucurie,  Sf.  Apostol  Pavel 
ne  zice:  „Bucuraţi-vă  pururea**  (I  Tes.  5,  16),  iar  Sf.  Serafim  de  Sarov  mai 
apropiat  de  zilele  noastre,  cînd  se  întîlnea  cu  cineva  pe  cale  îl  întîmpina  cu 
cuvintele:  „Bucuria  mea"! 

Este  extraordinar  lucru  să  poţi  spune  despre  cineva  că  el  este  bucuria  ta, 
după  cum  la  fel  de  important  e  să  poţi  spune  despre  tine  că  tu  eşti  bucuria  cuiva. 

Sîntem  noi  bucurie  pentru  ceilalţi?  Sîntem  noi  făcători  şi  dătători  de  bucurie 
pentru  aproapele  nostru? 

Să-L  rugăm  pe  Milostivul  Dumnezeu  să  ne  lumineze  cu  harul  Prea  Sfîntului 
Său  Duh  mintea  şi  ochii  sufletului  nostru  în  aşa  fel  încît  să  putem  descoperi  mai 
întîi  în  noi  aceste  două  lucruri  ale  împărăţiei,  pacea  şi  bucuria,  pentru  a  le  putea 
apoi  împărtăşi  şi  celorlalţi  şi  întru  aceasta  să  ne  facem  următori  şi  împlinitori  ai 
îndemnului  Mîntuitorului  nostru  Iisus  Hristos  care  zice:  „Căutaţi  mai  întîi  împă¬ 
răţia  lui  Dumnezeu  şi  dreptatea  Lui  şi  toate  celelalte  se  vor  adăuga  vouă**  (Ma¬ 
tei  6,  33).  Amin. 


Pr.  Teodor  Darnicul 


CHEMAREA  DE  SUS1 

I 

Ca  fii  ai  Bisericii  sîntem  mereu  sub  semnul  unei  chemări.  Din  toate  părţile 
spaţiului  liturgic  pornesc  spre  noi  îndemnuri  spre  alte  şi  alte  ţinte  demne  de  a 
fi  urmărite  şi  posibile  de  înfăptuit. 

Cu  cît  sîntem  mai  conştienţi  de  calitatea  de  următori  ai  lui  Hristos,  cu  atît 
ne  e  mai  puţin  îngăduit  să  ne  instalăm  comod  într-un  anumit  fel  de  viaţă  din¬ 
colo  de  care  să  nu  mai  vedem  altceva  decît  spaţiul  cenuşiu  al  unor  gesturi  repe¬ 
tate  mecanic  fără  nădejdea  vreunei  înaintări. 

Fiul  Bisericii,  următorul  lui  Hristos  e  un  om  dinamic,  de  iniţiativă,  plin  de 
neastîmpăr.  Nedîndu-se  niciodată  mulţumit  cu  ceea  ce  a  înfăptuit,  el  e  mereu  cu 
fiinţa  sa  interioară,  lansat  dincolo  de  prezent  în  viitor.  înfăptuind  cu  grijă  binele 
prezent,  credinciosul  simte  neliniştea  preocupării  de  mai  binele  viitor. 

Acoperind  timpul  în  toate  dimensiunile  lui,  Iisus  Hristos  e  prezent  cu  aju¬ 
torul  şi  chemările  Lui  nu  numai  în  trecutul  şi  prezentul  nostru,  dar  şi  în  viitor. 

Sprijinindu-ne  efortul  de  a  depăşi  trecutul  în  favoarea  prezentului,  El  ne 
sprijină  şi  pentru  depăşirea  binelui  prezent  în  favoarea  mai  binelui  viitor. 

Dumnezeu  nu  voieşte  stagnare,  ci  mişcare.  El  nu  voieşte  ca  noi  să  ne  situăm 
pe  o  anumită  treaptă  dincolo  de  care  să  nu  mai  dorim  nimic.  Dumnezeu  nu  vrea 
un  credincios  pasiv,  lînced,  apatic,  dispus  să  se  cantoneze  în  mulţumirea  de  sine 
şi  automatism,  ci  pretinde  mărturisitorului  Său  să  fie  mereu  opus  la  ceea  ce  este, 
prin  grija  a  ceea  ce  urmează  să  existe,  să  fie  înfăptuit  de  el. 


1  La  Duminica  XXVIII-a  după  Rusalii. 

Sub  chipul  omului  care  a  făcut  cina,  pericopa  de  azi  (Lc.  14,  16 — 24)  ne 
înfăţişează  pe  Dumnezeu,  chemînd  la  bunuri,  la  valori  mai  înalte  întîi  pe  cei  ce-1 
cunosc,  pe  credincioşi.  In  faţa  lui  Dumnezeu,  însă,  în  faţa  lui  Iisus  Hristos,  toţi 
oamenvi,  în  orice  stadiu  al  vieţii  s-ar  afla,  sînt  în  situaţia  că  au  nevoie  să  fie 
chemaţi  spre  tot  mai  înalte  niveluri  de  viaţă.  Despre  chemarea  pe  care  Dum¬ 
nezeu  ne-o  adresează  mereu  nouă  vom  vorbi  în  cele  următoare. 

II 

Chemarea  este  o  cerinţă  îndreptată  către  cineva  care  se  află  în  situaţia  de 
subiect  capabil  să  se  depăşească.  Din  punct  de  vedere  creştin  nici  un  credincios 
nu  ajunge  vreodată  în  condiţia  de  a  putea  spune  în  mod  îndreptăţit  că  dincolo 
de  ceea  ce  a  înfăptuit  nu  mai  are  nimic  de  adăugat.  In  Biserică,  credincioşii  sînt 
mereu  în  poziţii  provizorii.  Ei  sînt  mereu  în  drum  către  ceva,  către  tot  mai 
înalte  trepte  de  viaţă.  Am  putea  spune  că  fiecare  dintre  noi  se  aseamănă  oarecum 
cu  Sfîntul  Pavel.  Marele  Apostol  scria  într-una  din  Scrisorile  sale,  că  fiind 
departe  de  desăvîrşire,  aleargă  mereu  înainte  spre  ţinta  chemării  celei  de  sus  (Filip. 
3,  11 — 14).  Dacă  Pavel  cel  care  sub  lucrarea  Duhului  celui  Sfînt,  devenise  un  mare 
Apostol,  dacă  el,  cel  care  se  aşezase  cu  totul  în  slujba  Domnului,  deschizînd  înrîu- 
ririi  de  Sus  toate  tainiţele  inimii,  dacă  un  asemenea  mare  credincios  mărturiseşte 
despre  sine  că  încă  n-a  ajuns  la  desăvîrşire,  dar  că  e  în  drum  spre  ea,  cu  atît 
mai  mult  noi,  credincioşii  de  rînd,  va  trebuită  spunem  că  în  nici  un  moment  al 
vieţii  noastre  de  fii  ai  Bisericii  nu  ne  putem  considera  ca  ajunşi  la  punctul  final 
al  misiunii  noastre,  ci  doar  atît  putem  spune  că  sîntem  încă  departe  de  ţinta 
desăvîrşirii. 

Se  întîmplă  însă  ca  în  drum  spre  ţintă  să  putem  fi  abătuţi  din  cale.  Motive, 
altele  decît  cele  legitimate  de  către  conştiinţă,  interese  egoiste,  slăbiciuni  ome¬ 
neşti  ne  pot  îndruma  preocupările,  atenţia,  activitatea  în  altă  direcţie. 

Pentru  a  preveni  asemenea  situaţii,  sau  în  caz  că  s-au  produs,  pentru  a 
înlesni  ieşirea  din  ele  şi  revenirea  la  normal,  e  nevoie  de  chemări  venite  de  din¬ 
colo  de  noi,  de  porunci  îndreptate  spre  conştiinţa  noastră  de  către  voinţa  cea 
prea  sfîntă  a  lui  Dumnezeu. 

Sub  ce  formă  ne  adresează  Dumnezeu  chemările  Sale? 

O  modalitate  o  constituie  cuvîntul  cuprins  în  Sfintele  Scripturi.  întreagă 
învăţătura  descoperită  este  în  fond  o  chemare  adresată  de  către  Dumnezeu  cre¬ 
dincioşilor  în  scopul  determinării  acestora  de  a  se  desprinde  din  situaţia  dată  şi 
de  a  se  orienta  spre  viitor,  spre  un  nou  nivel  de  viaţă  mai  corespunzător. 

întreaga  învăţătură  constituie  scopuri  spre  care  credincioşii  sînt  chemaţi  să 
urce.  Dar  lucrul  acesta  se  vede  mai  bine  din  caracterul  imperativ  al  poruncilor. 
Porunca  intervine  oarecum  cu  agresivitate  în  comoditatea  noastră,  răscolindu-ne, 
scuturîndu-ne,  silindu-ne  într-un  anume  chip  să  ieşim  din  stagnare  şi  să  înaintăm 
spre  obiectul  propus  de  ea.  Poruncile  Decalogului,  Fericirile,  porunca  iubirii  de 
Dumnezeu  şi  de  oameni  răzbat  în  liniştea  credincioşilor  cu  o  energie  şi  cu  un 
accent  capabil  să-i  impresioneze  adînc  şi  să-i  pună  în  mişcare,  în  direcţia  transfor¬ 
mărilor  şi  înnoirilor  cu  scopul  unei  cît  mai  eficiente  slujiri  a  oamenilor,  a  vieţii. 

De  pildă,  porunca  primă  a  Decalogului:  „Eu  sînt  Domnul  Dumnezeul  tău,  să 
nu  ai  alţi  dumnezei  afară  de  mine**  (Ex.  20,  2 — 3)  constituie  pentru  credincios  che¬ 
marea,  obligaţia  necondiţionată  de  a  nu  conferi  niciodată  vreunei  creaturi  atribu¬ 
tele  absolutului,  ci  de  a  rămîne  în  permanenţă  deschis  şi  în  comuniune  cu  singurul 
adevăratul  Dumnezeu,  Creatorul,  Proniatorul  şi  Mîntuitorul  nostru. 

Porunca  „Fericiţi  cei  săraci  cu  duhul  că  a  lor  este  împărăţia  cerurilor**  (Mt. 
5,  3),  cheamă  pe  credincioşi  să  fie  smeriţi  şi  să  nu  se  socotească  niciodată  cunos¬ 
cători  deplini  ai  întregului  adevăr,  ci  să  fie  mereu  deschişi  şi  mereu  în  mers 
spre  el. 

Porunca  iubirii  faţă  de  semeni  (Mt.  22,  39)  cheamă  spre  un  susţinut  efort  de 
slujire  a  semenilor.  Spre  o  slujire  devotată  şi  dezinteresată  chiar  şi  atunci  cînd 
semenii  ne  sînt  adversari  declaraţi. 

In  faţa  învăţăturilor,  a  poruncilor  dumnezeieşti,  credinciosul  este  în  ipostaza 
celui  care  învaţă  mereu  şi  care  cu  toate  progresele  făcute  încearcă  mereu  senti- 

meniul  insatisfacţiei,  sentiment  ce  se  concretizează  in  imboldul  de  a  merge  mereu 
inainte  spre  alte  înfăptuiri  tot  mai  apropiate  celor  cerute  de  învăţătura  şi  porun¬ 
cile  Domnului. 

In  faţa  descoperirii  dumnezeieşti  credinciosul  nu  ia  atitudinea  fariseului  şi 
cărturarului  care  socotindu-se  posesori  ai  adevărului  total,  râmîneau  închişi  şi 
refractari  oricărei  înnoiri,  ci  ia  atitudinea  ucenicului,  care  are  mereu  de  întrebat, 
de  învăţat  şi  de  înfăptuit  cite  ceva. 

Dar  chemarea  de  Sus  se  poate  adresa  credincioşilor  şi  prin  exemplul  personal 
al  Mintuitorului  şi  al  Sfinţilor  Săi.  Tot  ce  a  făcut  Domnul  personal  şi  prin  Sfinţi 
are  semnificaţia  unei  chemări  adresate  nouă  in  scopul  ca  voinţa  şi  întreaga  noas¬ 
tră  fiinţă  să  nu  se  lase  eoni  iscate  de  zarva  intereselor  imediate,  înguste,  ci  să 
râminâ  mereu  disponibile  şi  pentru  chemările  venite  din  zona  vieţii  de  slujire  şi 
de  jertfă  pentru  alţii. 

Nu  e  de  prisos  să  spunem  că  şi  zugrăvelile  sfinte,  slujbele  dumnezeieşti, 
arhitectura  bisericească,  constituie  şi  ele,  tiecare  în  felul  ei,  chemări  în  direcţia 
implinirii  spre  slujirea  oamenilor  in  numele  lui  Dumnezeu. 

Se  cuvine  să  luăm  seama  însă  că  Dumnezeu  îşi  adresează  chemările  către 
noi  şi  pe  alte  căi. 

Astfel  tendinţa  spre  existenţă  —  prezentă  in  realităţile  din  cuprinsul  naturii  — 
e  potrivit  s-o  interpretăm  ca  pe  o  chemare  a  lui  Dumnezeu  adresată  nouă  în 
sensul  de  a  ne  strădui  să  cunoaştem  mai  temeinic  natura  pentru  a  o  putea  ocroti 
şi  valorifica,  nu  insă  pentru  a  o  exploata  pină  la  epuizare,  nu  pentru  a  o  degrada 
şi  pustii. 

Ca  operă  a  lui  Dumnezeu  natura  işi  are  un  rost  al  ei  şi  de  aceea  se  cuvine 
s-o  ocrotim,  să  muncim  pentru  îmbunătăţirea  şi  înfrumuseţarea  ei.  Ţinuturile  fertile 
să  le  facem  şi  mai  fertile,  iar  pe  cele  neroditoare,  pustietăţile,  deşerturile  să  le 
transformăm  in  terenuri  roditoare,  capabile  să  întreţină  o  vegetaţie  cît  mai  variată 
şi  mai  bogată. 

Prin  imperfecţiunile  şi  lipsurile  naturii  Dumnezeu  ne  adresează  chemarea  Sa 
la  muncă,  la  eforturi,  la  dezvoltarea  ştiinţei  şi  tehnicii  în  vederea  stâpinirii 
naturii,  dar  şi  a  cultivării  şi  dezvoltării  ei. 

Dar  Dumnezeu  işi  exprimă  chemarea  Sa  către  noi  şi  prin  intermediul  eveni¬ 
mentelor  şi  ai  marilor  aspiraţii  ale  oamenilor  şi  popoarelor. 

Există,  iarăşi,  în  lumea  creştină  o  puternică  tendinţă  spre  apropiere  şi  unire. 
Niciodată  nu  s-a  simţit  mai  intens  ca  azi  cît  de  nefirească  e  situaţia  creştinătăţii 
împărţite  pe  confesiuni  antagoniste.  întemeiată  de  către  Mîntuitorul  ca  să  adune 
pe  oameni  şi  să-i  unească.  Biserica  a  ajuns  la  un  moment  dat  în  situaţia  de  a 
vedea  cu  mihnire  cum  linii  credincioşi  se  constituiră  în  grupări  deosebite,  înde- 
pârtîndu-se  de  ceilalţi  şi  nu  arareori  cultivînd  neînţelegerea  şi  vrajba. 

Astăzi  o  puternica  tendinţă  ecumenistă  răzbate  de  Ia  un  capăt  la  altul  al 
creştinătăţii.  Nu  putem  să  nu  vedem  in  această  mişcare  voinţa  lui  Dumnezeu, 
chemarea  Lui  adresată  nouă  ca  să  acţionăm  cu  hotărire  in  direcţia  refacerii  uni¬ 
tăţii  de  odinioară  a  creştinătăţii. 

Vi;ednic  de  luat  în  seamă  e  şi  faptul  că  aspiraţia  spre  unitate  e  comună 
aproape  tuturor  oamenilor  şi  popoarelor  de  pe  glob.  indiferent  de  condiţiile  de 
viaţă,  concepţiile  şi  sistemele  lor  sociale.  Conştiinţa  unei  obîrşii  comune  şi  unui 
destin  comun  pe  acest  pâmînt  stă  la  baza  acestei  uriaşe  mişcări  contemporane 
spre  apropierea  şi  înfrăţirea  tuturor,  cu  păstrarea,  fireşte,  a  specificului  indivi¬ 
dual  şi  etnic  Ecumenismul  general  uman  nu  urmăreşte  o  uniformizare,  ci  o  uni¬ 
tate  plurală,  o  unitate  in  diversitate 

Pentru  noi  e  limpede  că  şi  la  baza  acestei  aspiraţii  spre  unitate  planetară  a 
oamenilor  şi  popoarelor  este  voinţa  lui  Dumnezeu,  care  ne-a  zidit  pe  toţi  mişcat 
de  aceeaşi  negrăită  dragoste  şi  care  voieşte  ca  toţi  să  năzuim  şi  să  ajungem 
împreună  la  desăvirşire 

Voinţa  lui  Dumnezeu  este  chemare,  poruncă  pentru  noi.  Este  poruncă  în 
sensul  de  a  nu  rămîne  indiferenţi  faţă  de  aspiraţia  universală  spre  înfrăţire,  ci 
să  acţionăm  cu  hotărire  contribuind  la  dărîmarea  zidurilor  despărţitoare  dintre 
oameni  şi  întinzînd  între  ei  punţile  înfrăţirii  şi  ale  dragostei. 

Nu  ne  e  îngăduit  de  asemenea  să  râmînem  pasivi  faţă  de  strigătul  acelora 
care  se  luptă  pentru  dobîndirea  libertăţii  şi  independenţei,  pentru  condiţii  de 

viaţă  materială  mai  bune,  pentru  un  mai  ridicat  nivel  de  cultură.  Dumnezeu  ne-a 
creat  pe  toţi,  nu  numai  pe  unii,  pentru  o  viaţă  liberă,  prosperă  şi  luminată.  Toţi 
avem  dreptul  şi  datoria  de  a  preţui  în  gradul  cel  mai  înalt  aceste  valori  şi  de 
a  ajuta  să  şi  le  dobîndească,  pe  fraţii  care  încă  n-au  ajuns  să  se  bucure  de  ele. 

N-avem  dreptul  să  ne  numim  creştini  atîta  timp  cît  mai  există  pe  lume 
oameni  lipsiţi  de  libertate.  N-avem  dreptul  să  ne  numim  următori  ai  lui  Hristos 
atîta  timp  cît  milioane  şi  milioane  de  semeni  se  destramă  în  nefiinţă  din  pricina 
mizeriei,  a  bolilor  şi  a  ignoranţei. 

Din  lacrimile,  suspinurile  şi  jertfele  fraţilor  care  luptă  pentru  libertate, 
lumină  şi  condiţii  omeneşti  de  trai  se  conturează  puternică,  poruncitoare  chemarea 
lui  Dumnezeu  de  a  le  veni  grabnic  în  ajutor  cu  cuvîntul,  cu  fapta,  cu  rugăciunile 
noastre. 


III 

Este  în  noi  o  puternică  tendinţă  de  izolare  faţă  de  ceilalţi  şi  de  încovoiere 
asupra  noastră  înşine,  asupra  intereselor  egoiste.  înclinarea  urmărind  promova¬ 
rea  eului  în  centrul  preocupărilor,  impulsul  de  a  gravita  mereu  spre  teluric  ar 
sfîrşi  prin  a  ne  toci  sensibilitatea  fată  de  semeni  şi  de  lumea  valorilor,  dacă  n-am 
primi,  la  momentul  potrivit,  ajutorul,  care.  menţinut  în  limite  potrivit  intereselor 
noastre,  să  ne  înlesnească,  în  acelaşi  timp,  ieşirea  din  însingurare  şi  stabilirea  de 
contacte  cu  lumea  semenilor  şi  a  valorilor  înalte. 

Parabola  din  pericopa  de  azi  ne  vorbeşte  tocmai  despre  ajutorul  conferit  de 
Dumnezeu  prin  chemarea  la  cină. 

Cina  e  un  mijloc  de  combatere  a  izolării  în  individualism  egoist,  este  un 
mijloc  de  apropiere  între  oameni,  de  stabilire  a  legăturilor  şi  comuniunii  între 
ei.  Chemîndu-ne  la  cină,  Domnul  voieşte,  pe  de  o  parte,  să  ne  ferească  de  alu¬ 
necarea  în  închistarea  în  egoism,  iar  pe  de  alta  voieşte  să  învioreze  în  noi  voinţa 
de  a  rămîne  deschişi  şi  năzuitori  spre  tot  mai  înalte  niveluri  de  viaţă. 

Chemarea  pe  care  Domnul  ne-o  adresează  porneşte  din  dragoste  faţă  de  noi 
şi  din  voinţa  Lui  ca  noi  cei  ce  am  acceptat  să-i  călcăm  pe  urme,  să  fim  şi  pentru 
alţii  pildă  de  viaţă  înaltă. 

Cina  sporeşte  puterile  celor  ce  participă  la  ea.  Chemîndu-ne  la  cină,  Domnul 
voieşte  ca  noi  să  devenim  mai  puternici  întru  afirmarea  şi  slujirea  mai  cu  hotă- 
rîre  a  binelui,  adevărului,  dreptăţii,  libertăţii  şi  dragostei  faţă  de  oameni. 

Omul  care  a  făcut  cina  este  Dumnezeu.  Primii  chemaţi  la  cină  au  fost 
fariseii  şi  cărturarii.  Dar  aceştia  au  refuzat  să  dea  ascultare  chemării.  Să  nu 
procedăm  ca  ei.  Noi  să  fim  cu  inima  deschisă  către  această  sfîntă  chemare. 

Din  pricina  neascultării  fariseii  şi  cărturarii  au  fost  lipsiţi  de  binefacerile 
cinei.  Locul  lor  a  fost  ocupat  de  cei  ce,  deşi  exterior  nu  făceau  parte  din  comuni¬ 
tatea  religioasă,  totuşi  prin  dispoziţiile  inimii  erau  mai  apropiaţi  de  Dumnezeu 
decît  aceia. 

Datoria  noastră  e  ca,  depărtîndu-ne  de  spiritul  negativist  şi  ostil  progresului, 
spirit  în  care  se  închistaseră  fariseii  şi  cărturarii,  să  ne  apropiem  de  toţi  cei  ce 
deşi  formal  nu  fac  parte  din  Biserică,  totuşi  cu  inima  şi  cu  alîtea  din  înfăptuirile 
lor  se  situează  în  sfera  planurilor  lui  Dumnezeu. 

Să  avem  mereu  viu  în  conştiinţă  adevărul  că  Hristos  ne  cheamă  la  o  viaţă 
nouă  nu  numai  prin  poruncile  şi  pilda  Lui,  dar  şi  prin  iniţiativele,  planurile  şi 
realizările  pozitive  ale  celor  ce  nu  fac  parte  din  Biserica  Sa. 

|  Pr,  D.  Belu  | 


CREDINŢA  IN  VIAŢA  VIITOARE 

„Flîng  şi  mă  tinguiesc  cînd  gîndesc  la  moarte../*,  aşa  începe  una  dintre 
frumoasele  cântări  ortodoxe  de  la  slujba  inmormîntării.  Căci  viiaţa  noastră  pămîn- 
tească  constituie  doar  o  clipită  din  noianul  veşniciei  fără  început  şi  fără  sfîrşit, 

care  cuprinde  în  ea,  precum  oceanul  o  picătură  de  apă,  veacuri  nenumărate  şi 
incomensurabile. 

Această  clipă  care  marchează  prezenţa  noastră  pe  pămînt,  precum  şi  taina 
sau  legea  morţii,  a  frâmîntat  mintea  omului  din  toate  timpurile,  spre  a  găsi  un 
răspuns  la  misterul  existenţei  vieţii  fizice  şi  al  nemuririi  sufletului. 

Rezultatul  tuturor  acestor  întrebări  şi  frămîntâri  s-a  încheiat  cu  două  răs¬ 
punsuri.  Unii  au  presupus  că  şi  omul,  precum  toate  celelalte  fiinţe  şi  vieţuitoare 
ale  pâmîntului,  odată  ce  moare,  se  stinge  şi  dispare  pentru  totdeauna,  în  marea 
şi  necuprinsa  întindere  a  spaţiului  şi  timpului.  Alţii,  ceroetînd  mai  cu  deamă- 
nuntul  istoria  veacurilor  şi  popoarelor,  au  aflat  că  în  toate  timpurile  şi  la  toate 
popoarele,  a  existat  credinţa  în  viaţa  de  dincolo  de  mormînt,  într-o  existenţă  a 
sufletului  chiar  după  putrezirea  şi  nimicirea  trupului;  de  aici  credinţa  în  învierea 
morţilor. 

O  dovadă  ia  credinţei  intr-o  viaţă  după  moartea  trupească,  pe  care  o  au 
uenumărate  popoare,  o  reprezintă  rîiiduiiala  ceremoniilor  inmormîntârii,  monu¬ 
mentele  funerare,  cavourile  pline  de  podoabe,  îmbrăcămintea  plină  de  fast  şi 
strălucire,  obiectele  personale  ale  defunctului,  precum  şi  alimente  drept  hrană 
sau  merinde  pentru  drumul  nesfîrşit  al  veşniciei. 

Credinţa  în  nemurirea  sufletului  i-a  făcut  pe  strămoşii  noştri  geto-daci  să 
fie  atît  de  viteji  şi  neînfricaţi  în  faţa  morţii. 

La  aceste  frămîntâri  şi  incertitudini,  religia  creştină  a  adus  un  răspuns  con¬ 
vingător  şi  edificator  asupra  fenomenelor  esenţiale  ale  vieţii,  ale  morţii  şi  ale 
nemuririi  sufletului,  pe  baza  descoperirii  dumnezeieşti.  Religia  creştină  îşi  expune 
învăţătura  sa  privitoare  la  aceste  adevăruri,  omul  fiind  liber  să  le  creadă  sau  nu, 
să  şi  le  însuşească  sau  să  nu  le  primească,  păstrîndu-şi  astfel  deplina  respon¬ 
sabilitate. 

„Dumnezeu  n-a  făcut  moartea  şi  nu  se  bucură  de  pieirea  celor  vii"  (înţe¬ 
lepciunea  lui  Solomon  1,  13). 

Dumnezeu  a  creat  pe  om  după  chipul  şi  asemănarea  Fiinţei  Sale,  întru  ne- 
stricăciune.  Fuga  şi  teama  omului  de  moarte,  lupta  şi  dorinţa  de  a-şi  prelungi 
firul  vieţii  cît  mai  mult,  sînt  o  dovadă  că  sîntem  zidiţi  pentru  viaţă  şi  nu  pen¬ 
tru  nimicire. 

înţelepţii  cei  luminaţi  ai  popoarelor  mereu  au  susţinut  ideea  nemuririi 
sufletului  şi  niciodată  n-au  acceptat  că  omul  ar  fi  menit  putreziciunii  şi  stingerii 
lui  pentru  veci  de  veci. 

învăţătura  creştină  ne  arată  că  strămoşii  noştri,  Adam  şi  Eva,  au  fost  creaţi 
de  Dumnezeu  avînd  posibilitatea  de  a  dobândi  nemurirea.  Dacă  ar  fi  ascultat 
porunca  dată  lor,  ei  deveneau  nemuritori.  Dar  avînd  libertatea  de  a-şi  alege 
singuri  calea  vieţii,  nemurirea,  sau  calea  morţii,  moartea  trupească,  ei  au  cedat 
uşor  la  şoapta  vicleanului  diavol,  tatăl  minciunii  şi  izvorul  râului,  care  prin  cu¬ 
vinte  viclene,  adresate  Evei,  reuşeşte  să  clatine  şi  să  tulbure  credinţa  în  bună¬ 
tatea,  purtarea  de  grijă  şi  dreptatea  lui  Dumnezeu.  Căzînd  în  ispită  prin  amăgire, 
ei  calcă  porunca  dumnezeiască,  iar  plata  păcatului  este  moartea,  de  vreme  ce 
porunca  divină  suna:  „De  vreme  ce  veţi  minca  din  el,  cu  moarte  veţi  muri“  (Fac, 
3,  3).  Astfel  in  loc  să  devină  nemuritori,  prin  protopărinţii  noştri  a  intrat  moar¬ 
tea  în  lume.  Iar  alungarea  strămoşilor  noştri  din  rai,  a  însemnat  îndepărtarea  lor 
de  lingă  izvorul  vieţii  şi  al  fericirii. 

Păcatul  a  stricat  armonia  dintre  Dumnezeu  şi  om,  dintre  om  şi  om,  dintre 
om  şi  natura  înconjurătoare.  Sfînta  Scriptură  ne  spune  că  după  creaţie,  „Dumnezeu 
s-a  uitat  la  tot  ce  făcuse  şi  iată  că  erau  foarte  bune“  (Fac.  1,  31),  dar  după  călca¬ 
rea  poruncii  divine,  prin  nesupunere  şi  neascultare  toate  s-au  schimbat.  In  fiinţa 
omenească  a  apărut  răutatea,  care  a  zămislit  şi  rodit  toate  suferinţele  trupeşii. 
Natura  s-a  stricat  şi  schimbat,  în  loc  de  flori  au  crescut  spini  şi  pălămidă.  Cerul 
s-a  întunecat  cu  nori,  iar  văzduhul  s-a  umplut  de  tunete,  fulgere,  trăznete  şi 
vijelie.  Animalele  nu-şi  maii  recunosc  stăpînul,  ci  cu  duşmănie  şi  nesupunere  i  se 
împotrivesc. 

Totuşi,  în  nemărginita  Sa  milă  şi  bunătate,  Dumnezeu  după  căderea  omului 
din  fericirea  Edenului.  îi  făgăduieşte  acestuia  răscumpărarea  lui,  prin  trimiterea 
unud  Mîntuitor  (Fac.  3,  15),  iar  „la  plinirea  vremii“,  Dumnezeu  trimite  in  lume 
pe  însuşi  Fiul  Său,  care  ia  chip  omenesc,  fiind  întru  totul  asemenea  nouă,  afară  de 

păcat.  Prim  cuviinţele  şi  faptele  Sale,  El  s-a  descoperit  că  este  Fiul  lei  Dumnezeu, 
Mesia  cel  trimis,  că  e  Stăpînul  vieţii  şi  morţii.  Iisus  Hristos  înviază  morţii,  dînd 
dovada  reală  şi  palpabilă  că  este  Dumnezeu  atotputernic,  avînd  stăpîmre  deplină 
asupra  vieţii  şi  a  morţii. 

Cu  puterea  Sa  dumnezeiască,  în  viază  pe  fiica  lui  Iair,  pe  fiul  văduvei  din 
Naim,  în  viază  din  morţi  după  patru  zile  pe  Lazăr,  redîndu-le  acestora  din  nou 
viaţa  trupească. 

Prin  moartea  Sa  ca  om,  a  biruit  puterea  morţii,  iar  prdm  învierea  sa  cea  de 
a  treia  zi,  s-a  făcut  „începător  învierii  morţilor",  fâcîndu-se  astfel  pe  sine  „Pîrgă 
sau  începătură  a  învierii  celor  adormiţi*4  (I  Cor.  15,  20). 

Prin  învierea  Sa,  Iisus  Hristos  ne-a  trecut  din  moarte  la  viaţă  şi  de  pe 
pămînt  la  cer.  Sf iotul  Apostol  Pavel  ne  spune:  „Că  de  vreme  ce  printr-un  om  a 
venit  moartea,  tot  printr-un  om  şi  învierea  morţilor.  Căci  precum  prin  A  dam 
toţi  mor,  aşa  şi  în  Hristos  toţi  vor  învia"  (I  Cor.  15,  20 — 21). 

Privită  fiind  astfel  taina  morţii,  aceasta  devine  mai  puţin  înfricoşătoare,  iar 
scopul  vieţii  este  o  continuă  luptă  pentru  a  putea  învinge  şi  zădărnici  relele  şi 
păcatele  ce  înjosesc  şi  alterează  demnitatea  fiinţei  omeneşti,  făcîndu-nje  în  acest 
fel  făpturi  bine  plăcute  lud  Dumnezeu,  prin  năzuinţa  continuă  de  a  face  bunele 
semenilor  noştri,  de  a  fi  iertători  şi  îngăduitori  cu  toţii.  In  chipul  acesta,  moartea 
va  deveni  o  punte  ce  ne  va  trece  spre  o  altă  viaţă  fericită,  în  care  vom  putea 
culege  roadele  ostenelilor  şi  nevoinţelor  noastre  cele  bune.  In  acest  caz,  moartea 
este  un  ogor  în  oare  trupul  nostru  putrezind,  rodeşte  fructele  nemuririi. 

Tot  în  lumina  Sfintei  Scripturi,  Sfînta  Biserică  ne  arată  şi  nouă,  precum 
Domnul  i-a  arătat  lui  Adam,  calea  morţii  şi  calea  vieţii,  liberi  fiind  a  o  alege  pe 
care  voim. 

Pentru  a  urma  calea  vieţii  şi  fericirii  veşnice,  trebuie  împlinite  anumite 
porunci  şi  învăţături.  Prima  condiţie  este  credinţa  noastră  în  Iisus  Hristos,  în 
dumnezeirea  Sa,  în  propovăduirea  Sa,  în  minunile  Sale,  în  jertfa  Sa,  să  ascultăm 
şi  să  cinstim  Sfînta  Sa  Biserică,  să  respectăm  pe  slujitorii  care  propovăduiesc  şi 
menţin  învăţătura  Sa,  pentru  ca  astfel  să  se  împlinească  cuvintele  Mînrtuiitaruhii: 
„Ca  tot  cel  ce  crede  în  El  să  nu  piară,  cri  să  aibă  viaţă  veşnică"  (Ioarn  3,  15). 

Credinţa  din  sufletele  noastre  este  sămînţa  din  care  răsare  viaţa  veşnică. 
Sămînţa  credinţei  se  sădeşte  în  noi  chiar  de  La  data  primirii  Sfîntului  Botez.  Sf. 
Apostol  Pavel  scrie  creştinilor  din  Roma:  „Au  nu  ştiţi  că  toţi  cîţi  în  Hristos  Iisus 
ne-am  botezat,  întru  moartea  Lui  ne-am  botezat?  Deci  ne -am  îngropat  cu  El  în 
moarte  prin  Botez,  pentru  ca  precum  Hristos  a  înviat  din  morţi,  prin  mărirea 
Tatălui,  aşa  să  umblăm  şi  noi  întru  înnoirea  vieţii"  (Rom.  6,  3 — 4). 

Iată  de  ce  este  atît  de  necesar  botezul  copiilor  noştri.  Prin  Botez,  Iisus 
Hristos  sădeşte  în  noi  răsadul  mîntuirii  şi  ne  aîtoieşte  ila  pomul  vieţii  şi  al  feri¬ 
cirii  veşnice. 

A  doua  condiţie  este  împărtăşirea  cu  Sfintele  Taine.  Mînitudjtorul,  prin  gura 
Sfîntului  Apostol  şi  Evanghelist  Ioan,  zice:  .Adevărat,  adevărat  zic  vouă,  dacă 
nu  veţi  mînca  trupul  Fiului  Omului  şi  nu  veţi  bea  sîngele  Lui,  nu  veţi  avea  viaţă 
în  voi.  Cel  ce  mânîncă  trupul  Meu  şi  bea  sîngele  Meu  are  viaţă  veşnică,  şi  Eu 
îl  voi  învia  pe  el  în  ziua  cea  de  apoi"  (Ioan  6,  53 — 54). 

La  împărtăşirea  credincioşilor,  preotul  zice:  „Se  împărtăşeşte  robul  lui  Dum¬ 
nezeu  ...  cu  trupul  şi  sîngele  Domnului,  spre  iertarea  păcatelor  şi  spre  viaţa  de 
veci".  Pentru  aceasta,  Biserica  îndeamnă  pe  credincioşi  ca  în  cele  patru  posturi 
ale  «anului,  sau  cel  puţin  odată  pe  an,  în  postul  Patruzecimii,  să  se  curăţe  de 
păcate  prin  Spovedanie  şi  să  se  împărtăşească  cu  trupul  şi  sîngele  lui  Iisus  Hris¬ 
tos  prin  Taina  Sfintei  Cuminecături.  Iar  cel  ce  «primeşte  în  pragul  morţii  această 
Sfîntă  Taină,  de  mare  comoară  sufletească  se  învredniceşte.  Credinciosul  oare  a 
murit  păcatului  înainte  de  moartea  sa  trupească,  nu  va  muri,  d  va  trăi  în  veş¬ 
nicie  cu  Dumnezeu. 

Cel  ce  a  trăit  cu  dreptate  înaintea  conştiinţei  sale,  faţă  de  legile  lui  Dum¬ 
nezeu,  faţă  de  familia  sa,  faţă  de  semenii  săi,  acela  şi -a  pregătit  răsplata  de  l«a 
Dumnezeu  în  cer,  iar  pe  pămînt  dragostea  şi  preţuirea  semenilor,  pildă  şi  îndemn 
de  vieţuire  fiind  pentru  toţi  oamenii. 

Marele  pictor  umanist,  Leonardo  da  Vinci  avea  obiceiul  să  spună  că  după 
cum  la  sfîrşiitul  unei  zile  de  muncă  îşi  pregăteşte  o  cină  îndestulătoare  şi  un  pat 

bun.  tot  astfel  şi  moartea  este  patul  pregătit  pe  care  aşteptăm  învierea  morţilor. 
Pentru  cei  credincioşi  moartea  este  un  somn,  ei  nu  mor,  ci  se  odihnesc  în  Domnul, 
căci  loc  de  odihnă  şi  de  repaus  este  cimitirul  pentru  creştini. 

Sfîntul  Apostol  Pavel  linişteşte  pe  tesalonioeni,  care  aveau  îndoială  în  pri¬ 
vinţa  vieţii  de  veci,  scriindu-le:  „Fraţilor,  despre  cei  ce  au  adormit  nu  voim  să 
fiţi  in  neştiinţă,  ca  să  nu  vă  întristaţi  ca  şi  ceilalţi  care  n-au  nădejde.  Pentru  că 
de  credem  că  Iisus  a  murit  şi  a  înviat,  tot  aşa  credem  că  Dumnezeu  pe  cei  ador¬ 
miţi  îi  va  aduce  împreună  cu  El“  (I  Tes.  4,  13 — 14). 

Privind  moartea  trupească  în  felul  acesta,  fiecare  ne  găsim  mingiierea 
sufletească  atunci  cînd  ne  aflăm  in  faţa  ei,  şi  aceasta  cu  atît  mai  mult,  cu  cît 
ne-am  străduit  să  urmăm  învăţătura  Domnului,  propovăduită  de  Sf.  Biserică. 

Fără  să  se  teamă  de  moarte,  astfel  de  creştini  se  roagă  mereu,  după  exem¬ 
plul  Bisericii:  „Sfîrşit  creştinesc  vieţii  noastre,  fără  durere,  neruşinat,  in  pace 
şi  răspuns  bun  la  înf ricoşat oa rea  judecată  a  lui  Hristos,  să  cerem",  iar  răspunsul 
credincioşilor  este:  „Dă-ne,  Doamne!".  Amin. 

Airhim.  Serafim  Mari 


PERMANENŢA  ORTODOXA  ŞI  ROMÂNEASCA  IN  COLINDE 

,,Mare-i  seara  de-astă  seară!u 

Oare  de  ce-o  fi  mare  seara  de  astă  seară?  Poate  şi  pentru  fiaptul  că  sintem 
aşa  de  mulţi  aici  in  biserică  pe  care  am  văzut-o  in  colind  „Colo  sus  şi  mai  in  sus" 
drept  o  mănăstire  cu  pereţii  de  tâmiie,  unde  se  inginau  cîntecele  îngereşti  cu  ale 
oamenilor,  unde  colindele  se  auzeau  şi  erau  prezentate  in  această  creaţie  frumoasă 
cheile  care  descuiau  o  uşă,  o  uşă  oare,  de  asemenea,  o  colindă  o  pomeneşte,  „uşa 
raiului".  „Raiul  cel  închis,  azi  iar  s-a  deschis  /  Şi  strămoşii  iară  /  Priin  Sfînta 
Fecioară  /  Iar  s-au  imnoit  /  Iar  s-au  înnoit." 

Duminica  înaintea  Naşterii  Domnului  pe  oare  astăzi  o  terminăm  cu  această 
slujbă  este  intitulată  in  calendar  Duminica  sfinţilor  strămoşi.  Evangheliştii  —  Sf. 
Matei  şi  Sf.  Luca  —  ni-L  prezintă  pe  M  intui  torul  Iisus  Hristos,  Dumnezeu  ade¬ 
vărat  din  Dumnezeu  adevărat,  dar  şi  om  adevărat  din  Prea  Curata  Fecioară  Ma- 
ria.  Şi,  ca  om,  Mintuitorul  Iisus  Hristos  se  înscrie  întru  totul  in  neamul  ome¬ 
nesc.  Unul  din  evanghelişti  îl  consideră  fiul  lui  Avraam,  fiul  lui  David,  iar  altul 
pentru  a  merge  pe  firul  istoriei  de  ila  început  îl  consideră  fiul  lui  Adiam  sau 
Adam  cel  nou,  cum  scrie  Sf.  Apostol  Pavel.  Iată  că  auzind  numele  pomenite,  ale 
strămoşilor  de  la  Adani,  astăzi  am  auzit  între  ele  şi  nume  de  neevred,  oare  repre¬ 
zintă  de  fapt  toată  lumea  şi  pregătirea  întregului  pâmint,  a  tuturor  popoarelor 
lumii  pentru  a-L  primi  pe  Mintuitorul  Iisus  Hristos,  Fiul  lui  Dumnezeu  şi  Fiul 
umanităţii  întregi.  Strămoşii  noştri  sint  aceiaşi  cu  strămoşii  omeneşti  ai  Mimtui- 
torului  Iisus  Hristos. 

Şi  iată  că  această  seară  este  mare  pentru  noi,  şi  cu  siguranţă  este  mare. 
pentru  faptul  că  am  pomenit  in  colinde  ca-n  nişte  „liturghii  discrete  ale  copiilor" 
pe  care  Je-a  preluat  corul,  pe  care  le-a  prelucrat  la  vreme  muzica  cultă  şi  ni  le 
prezintă  festiv  astăzi.  Prin  acestea  nu  facem  altceva  decit  să  ne  pomenim  şi  noi 
strămoşii  între  cei  ai  umanităţii,  bine  ştiind  că  nu  mai  este  ,/nici  iudeu,  nici  elin, 
nici  rob,  nici  slobod,  ci  foţi  una  in  Hristos"  (Gal.  III,  28).  în  această  unitate,  prin 
unicitate,  a  fost  chemat,  de  la  început,  şi  neamul  nostru  strămoşesc,  neamul  nostru 
românesc.  Aşa  cintă,  astăzi,  aşa  a  cîrntat  poporul  nostru  din  totdeauna:  „Azi  cu 
strămoşii  cînt  în  cor  /  Colindul  sfînt  şi  bun".  Şi  ne  spune  că  „Tot  moş  era  şi-n 
vremea  lor  /  Bătrînul  moş  Crăciun",  că  tot  aşa  cum  l-am  ascultat  astăzi,  aşa  cum 
ne-am  adunat  şi  am  ascultat  colindele,  tot  aşa  au  făcut  şi  strămoşii  noştri.  Noi, 
spune  un  alt  colind,  „Umblăm  să  impliinim  /  Obiceiul  din  străbuni".  Ce  auzim  de 
fapt?  Ce  auzim  dincolo  de  armonia  celor  mai  frumoase  creaţii  muzicale  şi  poetice 
ale  poporului  nostru  în  Biserica  lui  Dumnezeu  dreptmăritoare  Apostolică  Orto- 


Cuvînt  rostit  la  Concertul  de  colinde  în  catedrala  din  Sibiu,  la  20  XII  1987. 

doxă?  Dincolo  de  armonie,  dimooio  de  incintarea  urechii  ce  se  aude  oare?  Piuă  unde 
merg  colindele  şi  de  la  ureche  unde  vor  să  pătrundă?  Iată  cîteva  întrebări  care 
vor  un  răspuns,  care  să  lămurească  şi  mai  bine  şi  să  întemeieze  şi  mai  bine  pre¬ 
zenţa  -noastră  pe  firul  tradiţiei  neîntrerupte  de  acum  2000  de  ani.  aşa  cum  o 
vedem  taeum,  vie  şi  mereu  împrospătată  în  Biserica  noastră  Ortodoxă.  Colindele 
pe  oare  le -am  «ascultat  ne  invită  mai  degrabă  la  un  eveniment,  ne  invită  ca  de 
la  ureche  să  pătrundem  în  adîncul  inimii,  inima  să  se  sensibilizeze  prin  coardele 
vocale  şi  în  felul  acesta  să  ne  întîlnim  deodată  cu  credinţa  strămoşească  ortodoxă 
şi  cu  „legea44,  aşa  s-a  spus  întotdeauna  de-a  lungul  veacurilor.  Legea  a  stat  lingă 
credinţă,  legea  a  însemnat  atîrt  credinţa  ortodoxă,  cît  şi  legea  creştinească  româ¬ 
nească.  „Toată  ilegea  creştinească  /  Astăzi  să  se  veselească44.  Incepîmd  de  la  stră¬ 
buni,  de  la  strămoşi  şi  pină  in  vremea  noastră. 

Mesajul  colindelor,  dincolo  de  cel  muzical  care  înnobilează  sufletele,  care  ne 
moaie  inimile,  care  crează  între  noi  sentimente  de  frăţietate,  de  iubire,  de  pace, 
de  dragoste,  este  mult  mai  tadinc,  este  unic  şi  îmbracă  mai  multe  aspecte  ale  reali¬ 
tăţii  -noastre  de  aici,  ca  trăitori  pe  pămîntul  străbun.  Mesajul  «ar  ifi  în  primul  rînd 
vechime,  vechimea  noastră,  aducîndu-ne  aminte  de  strămoşi,  precum  în  Evan¬ 
ghelie  ne -am  adus  astăzi  de  Avraam,  de  I-saiac  şi  de  Lacob,  ca  de  luceferi  şi  de 
(luminători  oare  au  luminat  pe  profeţi  şi  de  la  profeţi  pe  apostol/i.  Tot  aşa  din 
vechime  şi  noi  ne  amintim  de  apostolul  Andrei,  ne  amintim  de  împăratul  Traian. 
ne  amintim  de  martirii  şi  de  sfinţii  din  Dobrogea  creştină  din  primele  trei  veacuri, 
ne  amintim  de  Sfinţii  părinţi  ai  Bisericii  noastre  dreptmăritoare  oare  au  devenit 
ai  Bisericii  creştine  şi  ecumenice,  de  Sf.  Ioan  Oasiian  Românul,  de  Sf  intui  N-iceta 
de  Remesiana  şi  de  alţii.  Sf.  Nicofca  de  Remesiana,  oare  a  fost  dincolo  de  un  apostol 
al  daco -romanilor,  dincolo  de  un  episcop  creştin  misionar  în  (tot  bazinul  Uiriei,  a 
fost,  cu  certitudine,  şi  -alcătuitor  de  colinde  căci  de  la  el  ne  vine  cîntarea  „Pe 
tine  Dumnezeule  Te  lăudăm44,  cunoscută  în  ritualul  nostru  liturgic. 


Totodată,  colindele  ne  aduc  aminte  de  continuitate,  şi  ne  ispuin  că  dacă  ar 
lipsi  dovezi  —  deşi  dovezile  nu  lipsesc  —  una  din  dovezile  cele  mai  convingă¬ 
toare  este  continuitatea  colindatului.  Pentru  că  ştim  nu  numai  de  ia  cercetătorii 
noştri,  ştim  de  la  cercetătorii  obiectivi  chiar  din  afara  graniţelor  noastre  că 
aici,  în  locul  acesta  carpato-danubiano-pontic  s-au  născut  colindele,  aşa  precum  le 
avem  noi  acum,  oare  nu  au  nimic  din  muzica  cultă,  „Noel“-ul  franţuzesc  sau 
,.Christmas‘4-ul  englezesc,  creaţii  culte,  sau  din  teatrul  religios  din  Evul  Mediu, 
creat  pentru  «protipendadă.  Colindele  ia  noi,  sînt  creaţii  ale  „Bisericii  populare44,  ale 
preoţilor  noştri  urmaşi  iad  apostolilor  şi  ale  poporului  dreptmăritor,  care  au  fost 
puse  ca  nişte  liturghii  permanente  pe  buzele  copiilor.  Este  liturghia  pe  oare  o 
vestesc  copiii  în  duhul  evanghelic  al  cuvintelor:  „De  nu  veţi  fi  ca  pruncii  nu  veţi 
intra  în  împărăţia  lui  Dumnezeu44.  împărăţia  lui  Dumnezeu  pe  caire  o  pregăteşte 
întruparea.  Este  vestită  de  capii,  pentru  copii  şi  versurile  şi  muzica  trebuia  să 
fie  uşoară,  de  la  popor.  Trebuia  să  fie  folosită  limba  pe  care  o  înţeleg  copiii,  pe 
care  o  vorbea  ipoporul,  limba  pe  care  o  vorbim  pînă  acum.  Unul  <din  cuvintele 
—  pe  lingă  cele  pe  oare  le-am  împrumutat  de  la  strămoşii  noştri  latini  şi  daci  — , 
pe  care  l-au  creat  colindele  este  „leru-i  Ier44,  considerat  că  ne-ar  aduce  aminte  de 
Aurelian,  da«r,  cercetătorii  mai  noi.  aplecîndu-se  asupra  semnificaţiei  «liturgice  a 
acestui  refren  de  la  majoritatea  colindelor  au  găsit  explicaţia  corecta.  „Leru-i  ler“ 
este  Aliluia.  Este  felul  nostru  de  a  zice  Alleluia,  Domine.  Acesta  este  „leru-i  ler“. 
Şi  cu  „leru-i  Ier44  şi  cu  „ziurel  de  zi“  avem  deja  în  faţa  noastră  un  document  de 
limbă  -tot  «aşa  de  vechi  cum  este  şi  poporul  ncîtru.  Iată  ce  spunea,  înaintea  Cro¬ 
nicarilor,  nu  un  ortodox,  ci  un  pastor,  Andreas  Matheaius,  'al  unei  alite  comunităţi 
conlocuitoare  aici  în  Transilvania,  în  1647:  „Românii  spun  că  de  .la  părinţi  şi  de 
la  strămoşii  lor  au  moştenit  astfel  de  datini  şi  învăţături  de  urmat,  ca  tineretul  să 
umble  cu  colindele  în  seara  de  Crăciun  şi  să  cînte  «româneşte44.  Şi  o  spunea  înainte 
de  Mi-ro-n  Castan,  înainte  de  Grigore  Ureche  şi  taceat  ilucru  se  spunea  în  Transil¬ 
vania.  Acest  lucru  se  recunoştea  în  Biserica  noastră  ca  o  continuitate  de  la 
„bădica  Tra«ia«n“  şi  pî-nă  în  vremea  noastră. 

Colindele  —  vorbind  de  strămoşi  şi  comuniunea  cu  istoria  —  în  spiritul 
continuităţii  —  ne  fac  pe  strămoşi  foarte  «actuali.  Acum  2000  de  ani  devine  un 
ieri  şi  acest  ieri  parcă  s-a  petrecut  acum,  «am  văzut,  parcă  Betleemul  este  aproape 
undeva-,  „la  Betleem  colo  jos44,  ca  şi  cînd  il-am  arăta  pe  fereastră.  Majoritatea 

colindelor  aşează  evenimentul  in  însăşi  ziua  în  oare  colindăm.  Ca  şi  cînd  n-am 
face  o  aniversare  acum.  Ca  şi  cînd  acum  ni  s-au  adresat  pentru  prima  dată.  Şi 
avem  împreună  cu  nod  şi  mulţimea  strămoşilor  noştri.  „Astăzi  s-a  născut  Hristos,  / 
Mesia  chip  luminos".  Astăzi  sărbătorim  „Praznic  luminos".  „Fecioara  astăzi  /  Pe 
Cel  mai  presus  de  fiinţă  naşte".  Colindele,  au  lacest  dar  extraordinar  de  a  ne  aduce 
intr-un  continuu  şi  intr-un  perpetuu  astăzi  pe  strămoşii  noştri.  Cunoscîrudu-le 
viaţa  lor,  colindele  noastre  ne  vorbesc  astăzi  de  mai  multe  naşteri. 

Naşterea  dintotdeauma  a  fost  moment  de  jubilare,  a  fost  moment  cînftat  atît 
la  romani  cit  şi  la  alte  popoare.  Dar  parcă  nicăieri  ca  la  poporul  român  Naşterea 
Domnului,  nu  coincide  cu  mai  multe  naşteri  deodată.  Naşterea  cea  mare  la  sin¬ 
gular,  împreună  cu  alte  naşteri,  la  plural!  Iată  mai  întîi  de  toate,  colindele  ne 
aduc  aminte  de  Naşterea  lud  Dumnezeu.  Dar  totodată  ne  amintesc  de  naşterea 
poporului,  deodată  cu  naşterea  creştinismului,  deodată  cu  ambianţa  transmiterii 
mesajului  din  Ţara  biblică  peste  tot,  inclusiv  în  Ţara  noastră. 

Colindele  ne  vorbesc  de  naşterea  credinţei  noastre  ortodoxe,  de  legătura  per¬ 
manentă  cu  misionarii  din  Asiia  Mică  şi  cu  apostolii  Mântuitorului  Lisus  Hristos, 
cu  cel  dinţii  chemat,  Sf.  Apostol  Andrei.  Credinţa  trebuia  să  fie  exprimată  prin 
grad  şi  iată  că  vorbim  şi  de  naşterea  limbii.  Refrenul  „leru-i  Ier"  „ziurel  de  zi" 
şi  multe  alte  exemple  ar  putea  să  continue.  Totodată  colindele  nu  puteau  să  apară 
pînă  cînd  nu  erau  îmbrăcate  în  haina  creativităţii  populare,  folclorul  nostru,  cul¬ 
tura  noastră,  pe  care  am  moştenit-o  atît  de  ia  strămoşii  daci,  cit  şi  de  la  romani. 
Şi  iată,  deodată,  naştere  simultană:  a  Mîntuitoralui  Iisus  Hristos,  a  poporului 
român,  a  limbii  române,  a  culturii  române,  a  folclorului  român  şi  într-un  cuvînt 
toate  le-am  putea  înveşmînta  în  mantia  sufletului  românesc.  Şi  aceasta  este  naşterea 
cu  N  mare:  naşterea  sufletului  românesc  în  Biserica  neamului  nostru!  Că  nu-L 
întîmpinăm  cu  o  predică  pe  Mînrtuitorul  Iisus  Hristos  şi  nu-L  întîmpinăm  numai 
cu  o  zi  înadnte,  iată  avem  o  bună  săptămînă  pînă  la  Naşterea  Sa.  Ca  şi  îngerii  odi¬ 
nioară,  ca  Arhanghelul  în  faţa  Sfintei  Fecioare,  care  a  adus  bunele  vestiri,  tot  aşa 
colindele  noastre  sînt  glasuri  îngereşti,  dar  născute  de  jos  în  sus  şi  nu  de  sus  în 
jos.  „îngerii"  care  le-au  creat  sînt  „îngerii"  geniului  creştin  ortodox  românesc!  Şd 
pe  acestea  le-au  prezentat  ca  înainte  mergători  prin  sate,  pe  uliţe,  încît  Betleemul 
ne  apare  mult  mai  aproape.  Betleemul  este  coloana  vertebrală  a  Carpaţilor.  Bet¬ 
leemul  este  „colo  jos"  pe-uin  deal  şi  pe  o  vale,  bine  ştiind  că  Betleemul  cel  din 
Ţara  sfîntă  este  pe  un  şes.  Betleemul  este  pe  susurul  apelor,  ceea  ce  nu  se  întîmplă 
in  Ţara  sfintâ.  Betleemul  este  lingă  neaua  care  cade  din  abundenţă,  ceea  ce  iarăşi 
nu  prea  se  întîmplă  în  Ţara  sfîntă.  Betleemul  este  în  casele  noastre.  Fiecare  casă 
devine  o  „casă  a  pîinii",  aşa  cum  ar  vrea  să  se  traducă  termenul  Betleem.  Şi 
cineva  de  departe,  care  va  fi  venit  şi  va  fi  văzut  cum  se  petrece  Crăciunul  la 
noi  a  zis:  „în  casele  de  la  Carpaţi,  din  România,  fiecare  casă  este  o  casă  singulară 
a  Betleemului".  Cosmosul  întreg  se  întîlneşte  acolo  şi  pomeneşte  despre  ceea  ce 
va  fi  văzut  undeva  prin  satele  transilvane.  Gospodarul  aduce  seara  fîn,  pe  care-1 
aşează  sub  masă,  semn  că  întreaga  creaţie  participă,  se  regenerează  odată  cu 
Naşterea  Mîntuitorului.  Miasa  este  încărcată,  pe  ea  se  pune  pînză  albă  şi  se 
aşteaptă  colindătorii,  care.  de  data  aceasta,  sînt  primiţi  şi  o  colindă  ar  vrea  parcă 
să  reproşeze,  Betleemului  istoric  din  Ţara  sfîntă  şi  să  pună  în  loc  altul,  Betleemul 
nostru:  „N-ai  primit  tu  Viflaime  /  în  casele  tale  bune,  /  Pe  cel  mai  sfînt  copilaş"  / 
. . .  şi  celelalte  cuvinte.  Ca  amintire  a  acestui  lucru  şi  copiii,  de  obicei  pe  uliţele 
satului  cînd  vin.  ne  avertizează,  ne  întreabă:  „Ne  primiţi  să  colindăm?"  Tocmai 
pentru  a  avertiza  pe  cei  din  casă  să  nu  săvîrşeascâ  aceea  ce  au  săvîrşit  locuitorii 
Betleemului,  care  n-au  primit-o  pe  Maica  Domnului. 

La  noi  s-au  născut  colindele  d intr-un  motiv  foarte  uşor  de  găsit,  la  îndemîna 
oricui.  Colindele  nu  puteau  să  se  nască  aşa  într-o  altă  ţară  din  lume,  pentru  că 
aici  au  găsit  ţara  ospitalieră  prin  excelenţă.  Aici  au  găsit  ţara  şi  au  găsit  poporul 
care  s-a  născut  el  însuşi  cu  o  conştiinţă  universală  şi  cu  o  cultură  universală, 
din  cei  mai  viteji  şi  mai  nobili  dintre  traci,  deci  d intr-o  rădăcină  foarte  viguroasă 
a  culturii  antice  şi  din  cealaltă  spiţă  a  culturii  romane.  Nu  s-a  simţit  întru  nimic, 
poporul  nostru,  de-a  lungul  vremurilor  mai  prejos  de  marile  popoare,  nu  i-a  fost 
teamă  să  primească  mesajul  creştin,  nu  i-a  fost  teamă  să  deschidă  uşa  inimii  şi  a 
sufletului,  oricui  a  venit  să  ceară  pîine  şi  apă.  Pentru  aceea  colindele  i  s-au 
potrivit. 


ÎNDRUMĂRI  omiletice 


93 


Colindele  sînt  cântecele  ospitalităţii.  Colindele  sânt  cântecele  primirii  lui  Dum¬ 
nezeu  dincolo  de  casă,  în  inimile  noastre  care  ne -au  mişcat  şi  oare  ne-aiu  făcut 
sensibili,  ca  să  avem  bunătate,  dragoste,  iertare  şi  toleranţă  pentru  toţi  aceia  cu 
oare  istoria  ne-a  conjugat  viaţa  pe  păm întâii  nostru. 

Colindele  dincolo  de  a  fi  numai  cînteoe  simt  „magistre"  iale  limbii.  Dar  sînt 
şi  „magistre"  ale  culturii,  şi  .magistre"  ale  credinţei  noastre.  In  cadrul  Bisericii 
Ortodoxe  s-au  născut  colindele  şi  ea  este  păstrătoare  autentică  şi  totodată  tăl¬ 
măcitoare  autentică  a  lor.  Cine  este  străin  de  liturghie,  cine  este  străin  de  ierarhia 
bisericească,  cine  este  străin  de  ambianţa  Sfintelor  Taine,  nu  poate  S£  înţeleagă 
niciodată  mesajul  adînc  al  colindelor. 

Colindele  deci  ne  transmit  mai  departe  credinţa  străbună.  Iată  una  dintre 
ele,  care  ar  putea  să  rezume  întreaga  noastră  viaţă  liturgică  bisericească:  „In 
vârful  ia  nouă  meri  /  Arde  nouă  luminări  /  Pică  nouă  picături  /  Trei  de  vin  şi 
trei  de  mir  /  Trei  de  apă  limpejoară  /  Sâ-d  facă  de-o  bâişoairă  /  Dar  în  ea  cine 
se  scaldă  /  Scaldă  bunul  Dumnezeu  /  Se  scaldă,  se  iordăneşte  /  Cu  apă  se  limpe¬ 
zeşte  /  Cu  sfînt  mir  se  miruieşte  /  Cu  vinuţ  se-mpârtâşeşte".  Iată  cum  numai 
acest  colind  vorbeşte  deodată  de  Naşterea  Mintuitonilui,  de  naşterea  Bisericii,  de 
Sfintele  Taine:  Sf.  Taină  a  Botezului;  Sf.  Tiaiină  .a  Mirului,  Sf.  Taină  a  împărtă¬ 
şaniei.  Iată  cum  colindul  ou  este  numai  o  simplă  creaţie  populară,  ci  este  o 
îngemănare  între  creaţia  populară  şi  creaţia  liturgică,  tradiţională. 

Colindele,  în  fine,  ne  aduc  aminte,  aşa  cum  am  spus,  de  strămoşii  noştri.  Ne 
aduc  aminte  de  ei  ca  de  nişte  persoane  vii.  Ce  frumos  cind  ne  întîlnim  cu  colindele 
şi  ne  întîlnim  totodată  cu  strămoşii!  Ce  frumos  când  stăm  in  comuniune  cu  colin¬ 
dătorii  şi  totodată  cu  strămoşii  şi  cu  moşii,  cu  părinţii,  cu  toţi  pe  oare-i  pomenim 
de  fiecare  dată!  „Din  an  în  an  sosesc  mereu  /  La  geam  cu  Moş  Ajun".  Cine? 
Soseşte  duhul  strămoşilor,  soseşte  şi  credinţa  lor.  Iată  şi  un  colind,  care  ar  putea 
să  cuprindă  cele  spuse:  „Dumnezeu  s-a  deşteptat  /  Mîna  stîng-a  scuturat  /  Trei 
inele  d-au  picat  /  Rînduneaua  le-a  luat  /  Şi  le-a  dus  în  depărtare  /  Să  le-aşeze 
la  hotare  /  Unu-n  Ţara  Nilului  /  Altu-n  a  Iordanului  /  Unu-n  Ţara  Românească  / 
Aşezare  strămoşească  /  Moşie  dumnezeiască  /"  ...  Unde  Domnul  va  să  naiscă  (sji.). 

Să  fie  şi  pentru  noi  comuniune  de  simţire,  cu  credinţa  strămoşilor  noştri,  cu 
rîvna  lor  misionară,  cu  dragostea  lor  faţă  de  pămînt  şi  faţă  de  Biserica  străbună 
şi  să  dobîndim  totodată  şi  dragostea  lor  unii  pentru  alţii. 

Şi  să  zicem  cu  cântarea  tradiţională:  „Ce-Ţi  vom  aduce  Hiristoase,  chiar  noi 
cei  care  am  venit  şi  am  ascultat  colindele,  care  ai  venit  pe  pământ  ca  om?  Fiecare 
din  creaturile  Tale  pe  Tine  Te  măreşte.  Îngerii  Iţi  aduc  cîntare,  cerurile  Iţi  aduc 
steaua.  Magii  Iţi  aduc  darurile.  Iară  noi  pe  Fecioara  Maica  Ta".  Iară  noi,  creş¬ 
tinii  români,  îi  aducem  aceste  colinde,  pe  care  să  le  păstrăm,  pe  care  să  le  ţinem 
în  sanctuarul  cel  scump  al  sufletului  nostru  şi  să  le  dăm  generaţiilor  viitoare  ca 
şi  ele  să  poată  vorbi  într-o  zi  de  noi  ca  strămoşi.  Amin. 


Arhim.  Dr.  Casian  Crăciun 

colindelor  aşează  evenimentul  in  însăşi  ziua  în  oaire  colindăm.  Ca  şi  cînd  n-am 
face  o  aniversare  acum.  Ca  şi  cînd  acum  ni  s-au  adresat  pentru  prima  dată.  Şi 
avem  împreună  cu  noi  şi  mulţimea  strămoşilor  noştri.  „Astăzi  s-a  născut  Hristos,  / 
Mesia  chip  luminos44.  Astăzi  sărbătorim  „Praznic  luminos44.  „Fecioara  astăzi  /  Pe 
Cel  mai  presus  de  fiinţă  naşte44.  Colindele,  au  'acest  dar  extraordinar  de  a  ne  aduce 
într-un  continuu  şi  intr-om  perpetuu  astăzi  pe  strămoşii  noştri.  Cu/noscî ndu -le 
viaţa  lor,  colindele  noastre  ne  vorbesc  astăzi  de  mai  multe  naşteri. 

Naşterea  din  totdeauna  a  fost  moment  de  jubilare,  a  fost  moment  curtat  atSt 
la  romani  cit  şi  ia  alte  popoare.  Dar  parcă  nicăieri  ca  la  poporul  român  Naşterea 
Domnului,  nu  coincide  cu  mai  multe  naşteri  deodată.  Naşterea  cea  mare  la  sin¬ 
gular,  împreună  cu  alte  naşteri,  la  plural!  Iată  mai  întîi  de  toate,  colindele  ne 
aduc  aminte  de  Naşterea  lui  Dumnezeu.  Dar  totodată  ne  amintesc  de  naşterea 
poporului,  deodată  cu  naşterea  creştinismului,  deodată  cu  ambianţa  transmiterii 
mesajului  din  Ţara  biblică  peste  tot.  inclusiv  în  Ţara  noastră. 

Colindele  ne  vorbesc  de  naşterea  credinţei  noastre  ortodoxe,  de  legătura  per¬ 
manentă  cu  misionarii  din  Asia  Mică  şi  cu  apostolii  Mîntuitorului  I-isus  Hristos, 
cu  cel  dinţii  chemat,  Sf.  Apostol  Andrei.  Credinţa  trebuia  să  fie  exprimată  prin 
grai  şi  iată  că  vorbim  şi  de  naşterea  limbii.  Refrenul  „leru-i  Ier*4  „ziurel  de  zi*4 
şi  multe  alte  exemple  ar  putea  să  continue.  Totodată  colindele  'nu  puteau  să  apară 
pînă  cînd  nu  erau  îmbrăcate  în  haina  creativităţii  populare,  folclorul  nostru,  cul¬ 
tura  noastră,  pe  care  am  moştenit-o  atît  de  la  strămoşii  daci,  cit  şi  de  la  romani. 
Şi  iată,  deodată,  naştere  simultană:  a  Mîntuitorului  Iisus  Hristos,  a  poporului 
român,  a  limbii  române,  a  culturii  române,  a  folclorului  român  şi  într-un  cuvlnt 
toate  le-am  putea  înveşmîmta  în  mantia  sufletului  românesc.  Şi  'aceasta  este  naşterea 
cu  N  mare:  naşterea  sufletului  românesc  în  Biserica  neamului  nostru!  Că  nu-L 
întâmpinăm  cu  o  predică  pe  Mînftuitorul  Iisus  Hristos  şi  nu-L  întâmpinăm  numai 
cu  o  zi  înainte,  iată  avem  o  bună  săptămînă  pînă  la  Naşterea  Sa.  Ca  şi  îngerii  odi¬ 
nioară,  ca  Arhanghelul  în  faţa  Sfintei  Fecioare,  care  a  adus  bunele  vestiri,  tot  aşa 
colindele  noastre  sînt  glasuri  îngereşti,  dar  născute  de  jos  în  sus  şi  nu  de  sus  în 
jos.  „îngerii44  care  le-au  creat  sînt  „îngerii44  geniului  creştin  ortodox  românesc!  Şi 
pe  acestea  le-au  prezentat  ca  înainte  mergători  prin  sate,  pe  uliţe,  incit  Betleemul 
ne  apare  mult  mai  aproape.  Betleemul  este  coloana  vertebrală  a  Carpaţilor.  Bet¬ 
leemul  este  „colo  jos44  pe-un  deal  şi  pe  o  vale,  bine  ştiind  că  Betleemul  cel  din 
Ţara  sfîntâ  este  pe  un  şes.  Betleemul  este  pe  susurul  apelor,  ceea  ce  nu  se  întîmplă 
in  Ţara  sfîntă.  Betleemul  este  lingă  neaua  care  cade  din  abundenţă,  ceea  ce  iarăşi 
nu  prea  se  întîmplă  in  Ţara  sfîntă.  Betleemul  este  în  casele  noastre.  Fiecare  casă 
devine  o  „casă  a  pîinii44,  aşa  cum  ar  vrea  să  se  traducă  termenul  Retleem.  Şi 
cineva  de  departe,  care  va  fi  venit  şi  va  fi  văzut  cum  9e  petrece  Crăciunul  la 
nod  a  zis:  ..In  casele  de  la  Carpaţi,  din  România,  fiecare  oasă  este  o  casă  singulară 
a  Betleemului'4.  Cosmosul  întreg  se  întîlneşte  acolo  şi  pomeneşte  despre  ceea  ce 
va  fi  văzut  undeva  prin  satele  transilvane.  Gospodarul  aduce  seara  fîn,  pe  care-1 
aşează  sub  masă,  semn  că  întreaga  creaţie  participă,  ise  regenerează  odată  cu 
Naşterea  Mîntuitorului.  Masa  este  încărcată,  pe  ea  se  pune  pînză  albă  şi  se 
aşteaptă  colindătorii,  care,  de  data  aceasta,  sînt  primiţi  şi  o  colindă  ar  vrea  parcă 
să  reproşeze,  Betleemului  istoric  din  Ţara  sfîntă  şi  să  pună  în  loc  altul,  Betleemul 
nostru:  „N-ai  primit  tu  Viflaime  /  în  casele  tale  bune,  /  Pe  cel  mai  sfînt  copilaş44  / 
. . .  şi  celelalte  cuvinte.  Ca  amintire  a  acestui  lucru  şi  copiii,  de  obicei  pe  uliţele 
satului  cînd  vin,  ne  avertizează,  ne  întreabă:  „Ne  primiţi  să  colindăm?44  Tocmai 
pentru  a  avertiza  pe  cei  din  casă  să  nu  sâvîrşească  aceea  ce  au  săvîrşit  locuitorii 
Betleemului,  care  n-au  primit -o  pe  Maica  Domnului. 

La  noi  s-au  născut  colindele  dintr-un  motiv  foarte  uşor  de  găsit,  la  îndemîna 
oricui.  Colindele  nu  puteau  să  se  mască  aşa  într-o  altă  ţară  din  lume,  pentru  că 
aici  au  găsit  ţara  ospitalieră  prin  excelenţă.  Aici  au  găsit  ţara  şi  au  găsit  poporul 
care  s-a  născut  el  însuşi  cu  o  conştiinţă  universală  şi  cu  o  cultură  universală, 
din  cei  mai  viteji  şi  mai  nobili  dintre  traci,  deci  dintr-o  rădăcină  foarte  viguroasă 
a  culturii  antice  şi  din  cealaltă  spiţă  a  culturii  romane.  Nu  s-a  simţit  întru  nimic, 
poporul  nostru,  de-a  lungul  vremurilor  mai  prejos  de  marile  popoare,  nu  i-a  fost 
teamă  să  primească  mesajul  creştin,  nu  i-a  fost  teamă  să  deschidă  uşa  inimii  şi  a 
sufletului,  oricui  a  venit  să  ceară  pline  şi  apă.  Pentru  aceea  colindele  i  s-au 
potrivit. 

Colindele  sînt  cîntecele  ospitalităţii.  Colindele  slnt  cîntecele  primirii  Ini  Dum¬ 
nezeu  dincolo  de  casă,  în  inimile  noastre  care  ne -au  mişcat  şi  care  ne-au  făcut 
sensibili,  ca  să  avem  bunătate,  dragoste,  iertare  şi  toleranţă  pentru  toţi  aceia  cu 
oare  istoria  ne-a  conjugat  viaţa  pe  pămîntul  nostru. 

Colindele  dincolo  de  a  fi  numai  cîntece  sînt  , ^magistre*4  iale  limbii.  Dar  sînt 
şi  „magistre"  ale  culturii,  şi  , magistre “  ale  credinţei  noastre.  In  cadrul  Bisericii 
Ortodoxe  s-a-u  născut  colindele  şi  ea  este  păstrătoare  autentică  şi  totodată  tăl¬ 
măcitoare  autentică  a  lor.  Cine  este  străin  de  liturghie,  cine  este  străin  de  ierarhia 
bisericească,  cine  este  străin  de  ambianţa  Sfintelor  Taine,  nu  poate  să  înţeleagă 
niciodată  mesajul  adine  al  colindelor. 

Colindele  deci  ne  transmit  mai  departe  credinţa  străbună.  Iată  una  dintre 
ele,  care  ar  putea  să  rezume  întreaga  noastră  viaţă  liturgică  bisericească:  „In 
virful  a  nouă  meri  /  Arde  nouă  luminări  /  Pică  nouă  picături  /  Trei  de  vin  şi 
trei  de  mir  /  Trei  de  apă  iimpejoară  /  Să-d  facă  de-o  băişoară  /  Dar  în  ea  cine 
se  scaldă  /  Scaldă  bunul  Dumnezeu  /  Se  scaldă,  se  iordăneşte  /  Cu  apă  se  limpe¬ 
zeşte  /  Cu  sfînt  mir  se  miruieşte  /  Cu  vinuţ  se-mpărtâşeşteu.  Iată  cum  numai 
acest  colind  vorbeşte  deodată  de  Naşterea  Miri  tui  torului,  de  naşterea  Biiserioii,  de 
Sfintele  Taine:  Sf.  Taină  a  Botezului;  Sf.  Taiină  a  Mirului,  Sf.  Taină  a  împărtă¬ 
şaniei.  Iată  cum  colindul  nu  este  numai  o  simplă  creaţie  populară,  ci  este  o 
îngemănare  între  creaţia  populară  şi  creaţia  liturgică,  tradiţională. 

Colindele,  în  fine,  ne  aduc  aminte,  aşa  cum  am  spus,  de  strămoşii  noştri.  Ne 
aduc  aminte  de  ei  ca  de  nişte  persoane  vii.  Ce  frumos  cind  ne  întîlnim  cu  colindele 
şi  ne  întîlnim  totodată  cu  strămoşii!  Ce  frumos  cînd  stăm  în  comuniune  cu  colin¬ 
dătorii  şi  totodată  cu  strămoşii  şi  cu  moşii,  cu  părinţii,  cu  toţi  pe  oare-i  pomenim 
de  fiecare  dată!  „Din  an  în  an  sosesc  mereu  /  La  geam  cu  Moş  Ajun“.  Cine? 
Soseşte  duhul  strămoşilor,  soseşte  şi  credinţa  lor.  Iată  şi  un  colind,  care  ar  putea 
să  cuprindă  cele  spuse:  „Dumnezeu  s-a  deşteptat  /  Mina  stingea  scuturat  /  Trei 
inele  i-au  picat  /  Rînduneaua  le-a  luat  /  Şi  le-a  dus  în  depărtare  /  Să  le-aşeze 
la  hotare  /  Unu-n  Ţara  Nilului  /  Altu-n  a  Iordanului  /  Unu-n  Ţara  Românească  / 
Aşezare  strămoşească  /  Moşie  dumnezeiască  /“  ...  Unde  Domnul  va  să  nască  (sji.). 

Să  fie  şi  pentru  noi  comuniune  de  simţire,  cu  credinţa  strămoşilor  noştri,  cu 
rivna  lor  misionară,  cu  dragostea  lor  faţă  de  pâmînt  şi  faţă  de  Biserica  străbună 
şi  să  dobîndim  totodată  şi  dragostea  lor  unii  pentru  alţii. 

Şi  să  zicem  cu  cîntarea  tradiţională:  „Ge-Ţi  vom  aduce  Hristoase,  chiar  noi 
cei  oare  am  venit  şi  am  ascultat  colindele,  oare  ai  venit  pe  pâmînt  ca  om?  Fiecare 
din  creaturile  Tale  pe  Tine  Te  măreşte.  îngerii  îţi  aduc  cîntare,  cerurile  Iţi  aduc 
steaua.  Magii  Iţi  aduc  darurile.  Iară  noi  pe  Fecioara  Maica  Ta“.  Iară  noi,  creş¬ 
tinii  români,  îi  aducem  aceste  colinde,  pe  care  să  le  păstrăm,  pe  care  să  le  ţinem 
In  sanctuarul  cel  scump  al  sufletului  nostru  şi  să  le  dăm  generaţiilor  viitoare  ca 
şi  ele  să  poată  vorbi  într-o  zi  de  noi  ca  strămoşi.  Amin. 


Arhim.  Dr.  Casian  Crăciun 


Viaţa  bisericească 


DIN  VIAŢA  BISERICEASCA  IN  ARHIEPISCOPIA  SIBIULUI 


Conferinţa  preoţească  administrativă  din  iuna  octombrie  1987 

in  Arhiepiscopia  Sibiului 

A  doua  conferinţa  preoţeasca  administrativă  din  anul  1987  in  Arhiepiscopia 
Sibiului  a  fost  programată  după  cum  urmează:  in  27  octombrie  in  biserica  „Sf. 
NicoLae"  —  Şchei  din  Braşov,  cu  preoţii  din  protopopiatele  Braşov  şi  Sf.  Gheorghe; 
in  28  octombrie  la  sediul  protopopiatului  Făgăraş,  cu  preoţii  din  protopopiatele 
Făgăraş  şi  Rupea,  iar  în  29  octombrie  1987  în  aula  Institutului  Teologic  Universi¬ 
tar  din  Sibiu,  cu  preoţii  din  protopopiatele  Sibiu,  Mediaş  şi  Agnita. 

La  toate  aceste  itrei  centre  conferinţa  a  fost  precedată  de  Sf.  Liturghie.  Men¬ 
ţionăm  că  în  partea  finală  a  Sf.  Liturghii  care  s-a  sâvîrşit  in  biserica  Sf.  Treime 
din  Făgăraş  —  la  care  au  participat  nu  numai  preoţii  din  protopopiatele  arătate, 
ci  şi  un  mare  număr  de  credincioşi  —  a  ilual  parte  şi  î.  P.  S.  Miitropolit  Antonie 
al  Ardealului,  care,  după  otpust,  a  rostit  un  cuvînt  de  învăţătură,  in  care  s-a 
referit  la  unele  momente  din  istoria  Bisericii  noastre  străbune,  îndemnind  cre¬ 
dincioşii  să  stea  sub  aripile  ei  ocrotitoare,  cum  a  stat  poporul  nostru  de  'aproape 
două  mii  de  iaini  şi  să  nu  plece  urechea  Ia  ademeniri  care  vor  să  ne  înstrăineze  de 
această  Biserică,  ca  şi  de  poporul  aii  cărui  fii  sin  tem. 

La  toate  cele  trei  centre  specificate,  conferinţa  a  fost  condusă  de  I.P.  S. 
Mitropolit  Antonie,  care  a  fost  însoţit  atit  la  Braşov  şi  Făgăraş,  cît  şi  la  Sibiu 
de  P.  C.  consilieri:  Gh.  Papuc,  M.  Sămârgbiţan  şi  C.  Mitea,  precum  şi  de  dl.  irevizor 
contabil  Ilie  Cismaş. 

Conferinţa  a  fost  deschisă  de  P.  C.  prot.  V.  Prodea  —  la  Braşov;  P.  C.  prot. 
R.  Zaharie  —  l-a  Făgăraş  şi  P.  C.  prot.  D.  Lu-ca  —  la  Sibiu. 

In  continuarea  referatelor,  ample  expuneri  -a  făcut  I.  P.  S.  Mitropolit  Antonie 
al  Ardealului,  asupra  misiunii  preoţeşti  în  contextul  zilelor  noastre.  într-o  lume 
„cu  existenţa  mărită  faţă  de  preoţime'4,  preotului  cerindu-i-se  mult  mai  mult 
decit  altădată,  din  toate  punctele  de  vedere,  el  trebuind  să  dovedească,  in  toate 
împrejurările,  că  cu  adevărat  „este  purtător  de  har*'.  1  se  cere,  preotului,  să  fie 
„curat  de  răutate  şi  curat  de  păcate  ...  Să  exprime  prin  toate  'ale  lui  Harul  care 
este  in  el . . .  Să  iradieze  in  afară  harul  oare  este  intru  el".  Societatea  ne  cere 
ceea  ce  trebuie  să  ne  cerem  noi  înşine  in  primul  rînd. 

In  această  ordine  de  idei,  I.  P.  S.  Sa  a  exprimat,  lin  numele  Sf.  Sinod,  cuvinte 
de  apreciere  l-a  adresa  preoţilor  care  îşi  înţeleg  chemarea,  avînd  o  conduită  demnă, 
o  prezenţă  activă  în  parohie,  reprezemtind  făclii  aprinse,  fârîme  de  lumină  in 
parohiile  în  care  lucrează. 

I.  P.  S.  Mitropolit  Antonie  a  zăbovit  apoi  asupra  multelor  neajunsuri,  negrăi¬ 
telor  pagube  pe  care  le  provoacă  vieţii  noastre  bisericeşti  'abaterile  unora  de  la 
disciplina  preoţească,  cum  sînt:  destrămarea  vieţii  de  familie,  neînţelegerile  dintre 
unii  slujitori,  nelocuiirea  în  parohie,  alcoolismul,  arghirofilia,  încălcarea  unor  legi 
financiare  etc. 

Toate  aceste  situaţii  au  fost  analizate  şi  temeinic  condamnate,  scoţîndu-se 
în  lumină  consecinţele  negative  pe  care  asemenea  abateri  le  au  în  viaţa  duhovni¬ 
cească  a  parohiilor  şi  asupra  unităţii  noastre  de  credinţă.  S-au  adus  în  atenţie 

cazuri  nominale  de  pe  întreg  cuprinsul  Arhiepiscopiei  şi  s-au  luat  unele  măsuri  de 
remediere  a  unor  astfel  de  situaţii. 

„Doresc  să  am  In  Eparhie,  a  spus  în  ipartea  finală  a  cuvîmtării  I.  P.  S.  Mitro¬ 
polit  Antonie,  o  viaţă  preoţească  superioară. 

Fac  apel  fierbinte  ca  cei  buni  să  fie  mai  buni,  iar  cei  ce  iau  greşit  să  nu  mai 
greşească. 

Să  fim  preoţii  cu  demnitate,  la  oare  credincioşii  să  vină  cu  încredere. 

Să  fim  preoţii  creatori  de  oameni  mai  buni,  creatori  de  valori  spirituale 
oît  mai  înalte. 

Imbrăţişînd  această  misiune,  v-aţi  angajat  şi  v^aţi  asumat  la  o  anumită  jert- 
felnicie.  Faceţi  deci  totul  cu  dăruire. 

Să  slujiţi  cu  evlavie,  cu  smerenie  şi  căldură4*.  Iată  cîteva  din  mai  multele  che¬ 
mări  şi  îndemnuri  pe  care  Airhipăstorul  le-ia  făcut  preoţilor  din  Arhiepiscopie  cu 
prilejui  conferinţei  din  octombrie  iac.44. 

S-a  dat  apoi  cuvîntul  P.  C.  cons.  Gh.  Papuc,  oare  a  prelucrat  o  seamă  de 
constatări  pozitive  şi  negative  întîLnite  în  parohii  cu  prilejul  deplasărilor  pe  teren 
pe  oare  le-a  făcut  lună  de  lună;  P.  C.  cons.  C.  Mitea,  care  a  adus  în  atenţie  unele 
aspecte  financiare,  privitoare  la  gospodărirea  corectă  ia  bunurilor  parohiale  şi 
P.  C.  cons.  M.  Sămărghiţan,  care  s-a  referit  cu  deosebire  la  problema  navetiemului. 

In  partea  «a  doua  a  conferinţei,  dl.  revizor  contabil  Iile  Cismaş  a  prezentat 
referatul  intitulat:  ,,Rolul  disciplinei  financiare  şi  al  evidenţelor  contabile  în  acti¬ 
vitatea  unităţilor  bisericeşti14,  cu  exemplficarea  unor  aspecte  concrete  legate  de 
această  temă. 

S-a  apreciat  că  preoţimea  din  toate  protopopiatele  din  Arhiepiscopie  a  plecat 
de  la  conferinţa  din  luna  octombrie  a.c.  cu  noi  lumini  privitoare  fta  înalta  chemare 
pe  oare  o  are  în  lumea  de  astăzi  şi  cu  noi  hatărîri  în  a-şi  face  cu  toată  conştiin¬ 
ciozitatea  datoria. 


Sfinţirea  bisericii  din  Lădăuţi,  prot.  Sf.  Gheorghe 

îndată  ce-şi  schimbă  cursul  spre  vest,  Carpaţii  formează,  în  partea  dinspre 
Transilvania,  o  miicrodepresiune,  brăzdată  de  irîul  Buzău  care,  venind  dinspre 
Munţii  Ciucaş,  în  această  zonă  îşi  schimbă  şi  el  cursul,  fâcînd  un  cot  de  90%, 
îndreptîndu-se  spre  est,  fierăstruind  Carpaţii,  începînd  de  la  Zăbrătâu  pînă  către 
Nehoi. 

Această  depresiune,  adăposteşte  între  văile  sale,  o  seamă  de  aşezări,  extrem 
de  pitoreşti,  locuite  de  oameni  harnici  şi  foarte  legaţi  de  Sf.  Biserică  şi  de  toate 
rînduielflile  noastre  străbune.  Pe  una  din  aceste  văi  se  găseşte  şi  parohia  Lădăuţi, 
fostă  filie  la  parohia  Sărrnaş,  care  din  1971  -a  devenit  parohie  de  sine  stătătoare. 
Aşezat  în  mijlocul  cimitirului,  sf.  lăcaş  de  închinare,  oafre  face  cinste  preotului  şi 
credincioşilor  lădâuţeoi,  se  înalţă  pe  un  pinten  de  deal,  ca  un  far  veghetor  asupra 
întregii  parohii,  La  intrarea  în  cimitir  ridicîndu-se  şi  un  turnuleţ,  oare  ne  duce 
cu  gîndul  la  unele  din  mănăstirile  noastre. 

îmbrăcat  fiind  şi  într-o  plăcută  haină  picturală,  executată  în  tehnica  fresco 
de  către  pictorul  Savirn  Constantin  din  Bucureşti,  sf.  lăcaş  ia  fost  sfinţit  de  către 
I.P.  S.  Mitropolit  Antonie  al  Ardealului,  duminică,  8  noiembrie  1987,  fiind  însoţit 
de  la  Sibiu  de  P.  C.  cons.  Gh.  Papuc  şi  P.  C.  secretar  eparhial  I.  Galea. 

Răspunsurile  iau  fost  date  de  un  cor  restrâns  al  studenţilor  teologi  de  la 
Sibiu,  precum  şi  de  obştea  credincioşilor,  veniţi  de  pe  toate  buzaele. 

La  sfîrşitul  Sf.  Liturghii  au  vorbit: 

P.  C.  prot.  A  Suciu  (Sf.  Gheorghe),  care,  plecînd  de  la  un  vers  aii  lui  V.  Voicu- 
lescu,  a  subliniat  importanţa  momentului  pentru  preotul  şi  credincioşii  din  Lădăuţi 
şi  împrejurimi,  credincioşi  legaţi  de  Biserica  străbună,  după  pilda  Sf.  Sava  înecat 
în  veacul  IV  în  apa  Buzăului,  exprimînd  totodată  Arhipăs tarului  un  călduros  bun 


*  Cuvîntarea  va  apărea  în  îndrumătorul  bisericesc,  misionar  şi  patriotic, 
editat  de  Arhiepiscopia  Sibiului  pe  anul  1988. 

venit  pe  plaiurile  buzoiene,  cuvin t  după  care  obştea  credincioşilor  a  intonat  un 
puternic  „Mulţi  ani  trăiască!'*; 

P.  C.  pr.  Mihai  Apafi,  care  păstoreşte  din  anul  1973  in  parohia  Lâdăuţi.  Pie¬ 
rind  de  la  o  rugăciune  liturgică:  Intra- voi  in  casa  Ta,  Doamne,  închin  a -mă -voi  în 
Biserica  Ta  cea  sfîntă . . P.  C.  Sa  a  adus  în  atenţie  ostenelile  depuse  la  ridicarea 
templului  din  Ierusalim  în  timpul  regelui  Solomon,  precum  şi  la  inaugurarea  aces¬ 
tui  templu,  cînd  „un  nor  a  umplut  casa  Domnului",  ceea  ce  demonstra  „slava 
Domnului"  care  umpluse  templul  (III  Regi  8.  10 — 11),  bucuria  şi  măreţia  mo¬ 
mentului  transpunînd-o  la  parohia  Lădăuţi,  martoră  acum  la  un  eveniment  întru- 
cîtva  asemănător. 

în  continuare,  P.  C.  Sa  a  făcut  un  scurt  istoric  al  parohiei  şi  o  prezentare 
a  lucrărilor  care  au  avut  loc  aici;  ridicarea  bisericii,  restaurarea  casei  parohiale, 
împrejmuirea  cimitirului,  o  intrare  monumentală,  captarea  unui  izvor  pentru 
biserică  şi  nevoile  credincioşilor  etc.,  lucrări  care  au  solicitat  sume  foarte  mari, 
implici  nd  totodată  multe  jertfe  şi  mari  eforturi. 

A  mulţumit  lui  Dumnezeu  că  s-a  ajuns  la  acest  moment  de  vîrf.  A  mulţumit, 
de  asemenea,  bunilor  săi  credincioşi  pentru  jertfele  făcute  şi  tuturor  oelor  ce  i-au 
stat  în  ajutor,  moral  sau  material,  gînd  pios  de  recunoştinţă  mdreptînd  către 
fostul  său  epitrop  Mareş  Gheorghe,  care  a  contribuit  foarte  mult  la  ceea  ce  s-a 
realizat  în  parohia  Lădăuţi,  sub  raport  gospodăresc.  A  mulţumit  totodată  înalt 
Prea  Sfinţiei  Sale  pentru  osteneală,  Încheind  cu  un  fragment  din  .rugăciunea 
amvonului. 

Un  bogat  şi  ziditor  cuvînt  de  învăţătură  a  rostit  apoi  I.  P.  S.  Mitropolit  Antonie , 
care  a  arătat  că  „această  zi  este  zi  de  bucurie  şi  pentru  mine",  zi  care  încununează 
o  rîvnă  şi  o  muncă  de  mai  mulţi  am,  „dovadă  că  flacăra  credinţei  este  vie  aici". 
A  felicitat  deci,  din  inimă,  pe  preot  şi  credincioşi  pentru  această  lucrare. 

In  continuare,  plecînd  de  la  rugăciunea  din  Liturghie:  „Stăpîne,  Doamne, 
Dumnezeul  nostru  ...  fă  ca  împreună  cu  intrarea  noastră  să  fie  şi  intrarea  sfin¬ 
ţilor  îngeri,  care  9lujosc  împreună  cu  noi...",  de  la  vohodul  sau  intrarea  mică, 
a  arătat  că  ziua  de  8  noiembrie  închinată  Sf.  Arhangheli  Mihail  şi  Gavriil  este 
închinată  de  fapt  puterilor  cereşti,  lumii  nevăzute,  asupra  căreia  a  zăbovit  în 
continuare. 

I.  P.  S.  Sa  a  e^pus  apoi  pe  înţeles  învăţătura  Bisericii  noastre  despre  sf.  îngeri, 
cînd  a  fost  creată  această  lume  nevăzută,  ce  sînt  sfinţii  îngeri,  cum  sînt  împărţiţi, 
căderea  îngerilor  răi,  lupta  între  îngerii  buni  şi  răi  etc. 

„Să  fie  această  sărbătoare  —  a  spus  I.  P.  S.  Sa  In  partea  finală  a  cuvîn- 
târii  —  prilej  de  a  ne  păstra  dreapta  credinţă  moştenită  de  la  înaintaşi,  de  la 
moşii  şi  strămoşii  noştri,  credinţă  păstrată  şi  propovăduită  de  Biserică,  singura 
îndreptăţită  a  tălmăci  corect  Sf.  Scriptură". 

„Credinţa  însă,  a  subliniat  vorbitorul,  trebuie  dovedită  prin  fapte.  De  aceea, 
dincolo  de  credinţă  şi  nădejde  trebuie  să  fie  dragostea",  sens  în  care  I.  P.  S.  Sa 
a  dat  o  seamă  de  sfaturi  practice,  reliefînd  ideea  că  starea  noastră  de  dincolo 
depinde  de  ceea  ce  am  făcut  aici  pe  pâmînt. 

Pentru  ctitori,  binefăcători  şi  ceilalţi  credincioşi  ai  parohiei,  adormiţi  întru 
Domnul,  s-a  oficiat  în  continuare  un  parastas. 

Ţinînd  cont  de  munca  depusă  în  parohia  Lădăuţi,  de  alergăturile  şi  jertfa  sa, 
P.  C.  pr.  M.  Apafi  a  fost  distins  şi  hirotesit  „iconom  stavrofor",  acte  de  preţuire 
din  partea  I.  P.  S.  Sale  primind  totodată  consiliul  şi  comitetul  parohial. 

Tot  cu  acest  prilej.  P.  C.  pr.  Dumitru  Comşa,  de  la  parohia  Sita  Buzăului  — 
care  a  pus  început  parohiei  Lădăuţi  şi  care  s-a  remarcat  prin.tr -o  pastoraţie  zidi¬ 
toare,  cît  şi  printr-o  seamă  de  lucrări  gospodăreşti,  inclusiv  o  foarte  frumoasă 
casă  parohială  la  Sita  Buzăului  —  a  fast  de  asemenea  distins  şi  hirotesit  ,4conom 
stavrofor" . 

La  agapa  care  a  urmat  a  luat  cuvîntul  P.  C.  pr.  Virgil  Goţia  (Intorsura  Bu¬ 
zăului),  care  a  făcut  o  prezentare  a  vieţii  pastorale  de  la  parohiile  din  depresiu¬ 
nea  Intorsura  Buzăului,  subliniind  solidaritatea  şi  întrajutorarea  creştinească  oe 
se  practică  între  preoţii  şi  credincioşii  «acestei  zone. 

A  vorbit  apoi  I.  P.  S.  Mitropolit  Antonie,  oare  a  reliefat  ideea  că  Dumnezeu 
vrea  ca  toţi  să  fim  ca  fraţii  şi  să  trăim  frăţeşte,  precum  şi  comuniunea  care  există 
între  generaţiile  care  s-au  perindat  şi  se  vor  perinda  pe  pământul  străbun,  insistind 

cu  deosebire,  in  această  ordine  de  idei,  asupra  faptului  câ  in  ciuda  tuturor  greu¬ 
tăţilor,  cărora  fiii  acestui  pămiixt  a  trebuit  să  le  facă  faţă  în  decursul  veacurilor, 
ne-ani  păstrat  limba  şi  credinţa  noastră  ortodoxă,  la  care  să  ţinem  ca  la  o 
comoară  scumpă. 

Gh.  P. 


Sfinţirea  bisericii  din  parohia  Cuciulata,  prot.  Rupea,  jud.  Braşov 

Duminică,  22  noiembrie  1987,  I.  P.  S.  Mitropolit  Dr.  Antonie  al  Ardealului 
a  sfinţit  biserica  , .Cuvioasa  Paraischiva“  din  parohia  Cuciulata.  prot.  Rupea,  jud. 
Braşov,  biserică  cu  o  vechime  de  peste  200  de  ani. 

In  ajunul  sărbătorii,  I.  P.  S.  Sa  a  făcut  o  vizită  de  lucru  la  şantierul  de  la 
Mănăstirea  Brincoveanu,  jud.  Braşov. 

în  ziua  sfinţirii  bisericii  I.  P.  S.  Mitropolit  Antonie  a  sosit  in  parohie  la 
ora  9,30,  însoţit  de  P.  C.  cons.  Mihai  Sâmărghiţan,  de  P.  C.  Arhid.  I.  Galea,  secre¬ 
tar  eparhial  şi  P.  C.  Arhid.  N.  Stancu,  fiind  întîmpinat  de  soborul  de  preoţi  şi 
un  mare  număr  de  credincioşi. 

După  slujba  de  sfinţire  a  bisericii,  urmată  de  Sf.  Liturghie,  P.  C.  pr.  paroh 
Alex.  Comşa  a  prezentat  o  dare  de  seamă  referitoare  la  desfăşurarea  lucrărilor  de 
reparaţii  şi  restaurare  a  picturii  bisericii  scoţind  în  evidenţă  aportul  şi  jertfelni- 
cia  credincioşilor,  mulţumind  I.  P.  S.  Mitropolit  Antonie  pentru  prezenţa  I.  P.  S. 
Sale  în  mijlocul  credincioşilor  la  această  aleasă  sărbătoare  a  parohiei,  precum  şi 
tuturor  celor  care  au  ajutat  la  aducerea  lucrărilor  ta  bun  sfîrşit. 

In  încheiere  î.  P.  S.  Mitropolit  Antonie  a  rostit  un  preţios  cuvânt  de  învă¬ 
ţătură,  pornind  de  ia  pericopa  Sf.  Evanghelii,  referitoare  la  bogatul  căruia  i-a  rodit 
ţarina,  fâcind  o  interpretare  minuţioasă  şi  originala  a  învăţăturilor  ce  se  desprind 
din  acest  text  evanghelic,  adăugind  şi  o  serie  de  pilde  pe  înţelesul  tuturor,  pentru 
o  cît  mai  temeinică  zidire  sufletească. 

La  sfîrşitul  cuvintului  de  învăţătură,  I.  P.  S.  Sa  a  felicitat  pe  credincioşii 
de  aici  în  frunte  cu  preotul  paroh  pentru  frumoasele  realizări  din  parohie,  acor- 
dînd  cu  acest  prilej,  preotului  paroh  Alex.  Comşa  rangul  de  iconom,  iar  epi tropu¬ 
lui,  membrilor  consiliului  şi  comitetului  parohial,  acordîndu-le  acte  de  apreciere. 

A  urmat  apoi  agapa  creştină  cu  o  participare  cu  totul  deosebită  din  partea 
credincioşilor,  fiind  prezenţi  ca  şi  ila  slujbă  pastorii  reformat  şi  unitarian  din 
localitate. 

După  ce  s-au  adus  mulţumiri  I.  P.  S.  Sale  pentru  prezenţă  şi  consistentul 
cuvînt  de  învăţătură,  din  partea  P.  C.  protopop  prin  cuvântul  pr.  pensionar 
V.  Boţoman,  al  preotului  paroh,  al  consiliului  şi  comitetului  parohial  şi  al  credin¬ 
cioşilor,  I.  P.  S.  Sa  a  răspuns  aducînd  un  preţios  omagiu  marelui  cărturar  şi 
patriot  Aron  Pumnul,  profesorul  luceafărului  poeziei  româneşti,  Mihai  Eminescu, 
născut  în  această  localitate  şi  căruia,  de  curlnd  i  s^a  dezvelit  o  statuie  în  centrul 
comunei. 

De  asemenea  I.P.  S.  Sa  a  făcut  o  amplă  prezentare  a  mişcării  ecumenice 
actuale,  a  rolului  şi  aportului  B.O.R.  în  apropierea  relaţiilor  dintre  Bisericile 
creştine,  subliniind  importanţa  ecumenismului  local  din  ţara  noastră,  după  care 
a  mulţumit  vorbitorilor  şi  tuturor  credincioşilor  pentru  felul  cum  au  înţeles  să-şi 
îndeplinească  datoriile  faţă  de  Biserică  şi  de  patrie. 

Pr.  Mihai  Sămărghiţan 


Conferinţa  preoţească  din  luna  noiembrie  1987 
în  Arhiepiscopia  Sibiului 

Ultima  conferinţă  preoţească  din  acest  an  în  Arhiepiscopia  Sibiului  s-a 
desfăşurat  în  zilele  de  10  XI  la  protopopiatele  Sibiu  şi  Făgăraş,  12  XI  la  proto¬ 
popiatele  Mediaş  şi  Rupea,  24  XI  la  protopopiatele  Agnita  şi  Braşov,  26  XI  1987 
ia  prot.  Sf.  Gheorghe. 

Prezenţa  a  fost  unanimă  la  majoritatea  protopopiatelor. 

Din  încredinţarea  I.  P.  S.  Mitropolit  Antonie  al  Ardealului,  conferinţa  a  fost 
condusă  de  P.  C.  arhid.  C.  Voicu,  rectorul  Institutului  Teologic  Universitar  ddin 
Sibiu  —  la  prot.  Sibiu;  P.  C.  pr.  prof.  L.  Streza  —  la  prot.  Făgăraş;  P.  C.  pr.  prof. 
D.  Abrudan  —  la  prot.  Mediaş;  P.  C.  pr.  prof.  I.  Moldovan  —  la  protopopiatele 
Rupea  şi  Agnita;  P.  C.  pr.  prof.  I.  Ică  —  la  prot.  Braşov  şi  P.  C.  pr.  prof.  I.  Mihâl- 
ţan  —  la  prot.  Sf.  Gheorghe. 

In  cuvântările  de  deschidere,  între  altele,  delegaţii  chiriarhali  au  dat  citire 
Pastoralei  Sf.  Sinod  adresată  preoţimii  noastre  privitoare  la  misiunea  lor,  la 
„chemarea  lor  sfîntă". 

Intitulată:  „A  40-a  aniversare  a  proclamării  Republicii,  30  Decembrie  1947 — 30 
Decembrie  1987“  —  tema  conferinţei  a  fost  lucrată  de  toţi  preoţii  in  caietele  de 
conferinţe,  în  plenul  conferinţei  fiind  susţinută  de  următorii  preoţi  ca  referenţi 
principali  şi  coreferenţi:  Damiam  Mircea  (Alămor)  şi  Sîrbu  Ioan  (Sibiu -Hipodrom  III) 
—  la  prot.  Sibiu;  Năftănâilă  Ioan  (Breaza),  Grigone  Vassile  (Toarcla)  şi  Rogoz 
Traian  (Veneţia  de  Sus)  —  1a  prot.  Făgăraş;  Gîdaa  Doru  (Alma)  şi  Ioniţă  Faras- 
chiv  (Oalvaser)  —  la  prot.  Mediaş;  Piticaş  Ioatn  (Ungra)  şi  Scîmeci  Nicolae 
(Fîn-tîna)  —  la  prot.  Rupea;  Dobrin  Livi/u  (Mihâileni),  Jurcă  Ioan  (Coveş)  şi  Piroş 
Nicolae  (Bîrghiş)  —  la  prot.  Agnita;  Dumbravă  Pompiliu  (Braşov- Cetate),  Giurgiu 
Ilarie  (Fundata)  şi  Gojia  Nicolae  (Hălchiu)  —  la  prot.  Braşov;  Tohâneanu  Gheorghe 
(Floroaia  Mare)  şi  Todea  Gavrilă  (MaLnaş-Bâi)  —  la  prot.  Sf.  Gheorghe. 

Avind  la  îndemină  un  foarte  bogat  material  documentar,  referenţii  principali 
şi  coreferenţii  'au  arătat,  în  introducere,  cum  idee  a  de  republică  a  fost  vie  in 
gîndirea  românească  din  secolele  18 — 19,  N.  Bâlcescu,  de  pildă,  avind  foarte 
frumoase  idei  despre  această  superioară  formă  de  guvernământ. 

In  tratare,  referenţii  principali  şi  coreferenţii  au  zăbovit,  în  primul  capitol, 
cum  indica  şi  schiţa  de  plan,  asupra  premizelor  şi  împrejurărilor  care  au  dus 
la  abolirea  monarhiei  şi  proclamarea  Republicii  în  30  Decembrie  1947,  după 
oare,  în  capitolul  doi,  au  adus  în  atenţie  realizările  maii  semnificative  din  anii 
Republicii,  între  care:  Naţionalizarea  principalelor  mijloace  de  producţie,  dezvoltarea 
industrială  a  ţării,  cooperativizarea  agriculturii,  dezvoltarea  învăţământului  şi, 
în  general,  a  culturii,  rezolvarea  problemei  naţionale,  construcţia  de  locuinţe  şi 
alte  edificii  sociai-cultiirale,  lărgimea  relaţiilor  externe  şi  afirmarea  fără  precedent 
a  României  pe  plan  internaţional  etc. 

In  capitolul  trei  din  tratare  s-a  insistat  asupra  Constituţiei  din  21  august 
1965  şi  aspectelor  nod  aduse  de  proclamarea  Republicii  socialiste,  punct  de  seamă 
ocupînd  şi  instituirea,  în  28  martie  1974,  a  funcţiei  de  Preşedinte  al  Republicii 
Socialiste  România,  fapte  care  au  dus  la  perfecţionarea  funcţiilor  statului  şi  a 
organelor  sale. 

In  ultimul  capitol  s-a  vorbit  pe  larg  despre  viaţa  cultelor  din  ţara  noastră 
Ln  cele  patru  decenii  de  Republică  şi  în  chip  special  despre  activitatea  Bisericii 
Ortodoxe  Române,  care  a  fost  cit  se  poate  de  bogată,  între  realizările  mai  de 
seamă  menţionîndu-se:  Reîntregirea  bisericească  din  tainul  1948;  îndrumarea  preo- 
ţimii  spre  munca  pastorală  şi  slujirea  intereselor  majore  ale  societăţii  vremii  de 
astăzi,  spre  o  „Biserică  slujitoare*4,  cum  potrivit  se  spune;  reorganizarea  invăţă- 
mîntului  teologic  sub  directa  Îndrumare  a  Bisericii;  apariţia  unui  mare  număr  de 
cărţi,  editate  de  toate  eparhiile,  toate  de  mare  importanţă;  canonizarea  unor  sfinţi 
români;  construirea  şi  înnoirea  multor  'lăcaşuri  de  cult;  o  foarte  bogată  activitate 
ecumenistă,  pe  plan  intern  şi  peste  hotare  etc. 

In  partea  finală  a  referatelor  şi  coreferatelor  s-a  adus  în  atenţie  îndatorirea 
tuturor  fiilor  Bisericii  de  a  contribui,  fiecare  la  locul  său  de  muncă  şi  cu  mijloa¬ 
cele  sade  specifice,  la  prosperitatea  şi  ridicarea  continuă  a  poporului  din  care 
facem  parte,  preoţimii  revemindu-d  îndatorirea  specială  de  <a  cultiva  in  -sinul  obştii 
virtuţile  străbune,  cît  şi  unitatea  spirituală  ia  poporului  nostru. 

Pe  marginea  temei,  a  aspectelor  mai  sus  arătate,  elemente  noi  şi  dinamiza¬ 
toare  iau  adus  în  atenţia  participanţilor  preoţii  oare,  în  număr  mare,  au  luat 
cuvântul  la  fiecare  centru  protopapesc. 

S-au  recitat  versuri  originale  consacrate  Republicii,  cum  a  fost  de  pildă  la 
prot.  Sibiu,  de  către  P.  C.  pr.  Vartolomeu  Constantinescu  de  ila  Centrul  eparhial. 

Delegaţii  chiriarhali  au  informat  preoţimea  noastră  despre  conferinţa  culte¬ 
lor  din  România,  ţinută  la  Institutul  Teologic  Universitar  din  Bucureşti  la  începu- 
tul  lunii  noiembrie  1987,  consacrată  aniversării  celor  40  de  ani  ai  Republicii,  con¬ 
ferinţă  prezidată  de  P.  F.  Părinte  Patriarh  Teoctist,  după  oare  au  făcut  o  sinteză 
a  dezbaterilor  admcind  unele  aspecte  ale  temei.  Cu  date  grăitoare,  delegaţii 
chiriarhali  au  ilustrat  marile  înnoiri  care  au  avut  loc  in  ţara  noastră,  in  anii 
Republicii,  înnoiri  pe  care  trebuie  să  le  cunoaştem  cu  toţii  şi  care  ne  îndatorează 
pe  noi,  slujitorii  bisericeşti,  a  le  face  cunoscute  şi  credincioşilor  noştri. 

In  acest  sens  s-au  dat  o  seamă  de  indrumâri  concrete,  menite  să  ne  ajute  să 

,rfim  ce  trebuie  să  fim,  în  orice  împrejurare",  cum  s-a  subliniat  la  imul  din  pro¬ 

topopiate. 

S-au  citit  apoi  rapoarte  de  activitate  misionar-pastorală,  ca  de  pildă,  la  prot. 

Făgăraş,  de  către  C.  pr.  V.  Onciu  (Rucăr),  la  prot.  Braşov,  de  către  C.  pr.  N.  Băşa 

(Rîşnov)  etc. 

G/z.  P. 


Primul  examen  de  admisibilitate  la  Institutul  Teologic  Universitar  Sibiu 

Sint  evenimente  in  viaţa  unei  Mitropolii,  ca  cea  a  Ardealului  în  cazul  de 
faţă,  care  nu  trebuie  păstrate  pentru  o  zi  numai.  Nici  intr-un  singur  loc.  Ele  trec. 
dacâ-s  evenimente  cu  adevărat,  de  la  persoană  spre  colectivitate  şi  devin  bunuri 
comune. 

Se  ştie  cit  de  mare  importanţă  are  în  viaţa  Bisericii  Ortodoxe  Române  astăzi, 
za  şi  ieri  de  altfel,  învăţămîntul  teologic.  Mitropolia  Ardealului  beneficiind  de 
un  asemenea  privilegiu  (de  a  avea  un  Institut  Teologic  pentru  pregătirea  cleru¬ 
lui)  poate  să  nutrească  bune  speranţe  de  viitor,  pe  linia  tradiţională  a  celor  200 
de  ani  de  existenţă  a  şcolii  sale. 

La  gloria  străbunilor  poate  acum  înscrie  una  pe  măsură,  a  zilelor  noastre. 

Prin  osîrdia  I.  P.  S.  Mitropolit  Dr.  Antonie  Plămădeală  al  Ardealului,  Insti¬ 
tutul  sibian  şi-a  căpătat  un  drept  pe  care  de  mult  il  aştepta:  de  a  acorda  docto¬ 
ratul  în  Teologie.  Acest  eveniment  cu  semnificaţii  profunde  în  viaţa  Bisericii 
Ortodoxe  strămoşeşti  din  Transilvania  şi  a  întregii  noastre  Biserici  îl  aşează  pe 
I.  P.  S.  Sa  la  loc  de  cinste  în  galeria  marilor  ctitori  de  cultură,  limbă  şi  simţire 
ortodoxă  şi  românească. 

Anul  acesta,  la  31  octombrie,  Institutul  nostru  a  îşi  cules  prima  roadă  a 
cursurilor  ce  au  început  acum  trei  ani.  Roada  a  fost  de  excepţie,  datorită  persoanei 
de  excepţie  care  a  înţeles  că  trebuie  să  lucreze  în  perspectiva  aşteptărilor  Bisericii 
şi  teologiei  noastre  actuale.  Examenul  de  admisibilitate  al  d-lui  drd.  Ioan  I.  Ică, 
primul  -absolvent  al  Cursurilor  de  doctorat  de  La  Sibiu,  a  fo3t  un  omagiu  aduc 
învăţ âmîntului  teologic  ortodox  din  Transilvania,  ierarhului  locului,  profesorilor 
şi  tuturor  bunelor  nădejdi  în  continuare  ale  Institutului.  A  fost  prezidat  de  Î.P.  S. 
Dr.  Antonie  şi  a  fost  notat  în  „registrul  istoric"  cu  nota  maximă. 

Arhim.  Casian  Crăciun 


DIN  VIATA  BISERICEASCA 

ÎN  ARHIEPISCOPIA  VADULUI,  FELEACULUI  ŞI  CLUJULUI 


Resfinţirea  bisericii  cu  hramul  „ Sf .  Ierarh  Nicolae“  din  parohia  Someşu  Rece, 
prot.  Huedin,  jud .  Cluj.  Impozanta  biserică  din  Someşu  Rece,  aparţinătoare  comu¬ 
nei  Gilâu,  a  fost  construită  intre  anii  1931 — 1932  din  fondurile  băneşti  ale  parohiei, 
sub  purtarea  de  grijă  a  vrednicului  de  pomenire  preotul  Ioan  Stănescu. 

Locaşul  de  cult  este  construit  din  cărămidă  pe  fundaţie  de  piatră  şi  beton 
cu  acoperişul  de  ţiglă,  avînd  un  turn  masiv  tip  cupolă. 

Iconostasul  şi  mobilierul  din  biserică  au  fost  confecţionate  între  anii  1933 — 
1934  de  către  tîmplăriia  „Select-Mobile**  din  Cluj.  Pictura  interioară  este  executată 
între  anii  1935 — 1936,  în  tehnica  „tempera  grasă**  de  către  pictorii  fraţi  Profeta. 
Biserica  a  fost  sfinţită  de  marele  ierarh  „de  pie  memorie'* ,  ctitorul  reînviatei 
episcopii  a  Vadului,  Feleacului  şi  Clujului  —  episcopul  Nicolae  Ivan. 

In  scurgerea  vremii,  biserica  a  mai  fost  reparată  şi  în  anul  1969,  iar  între 
anii  1986 — 1987,  s-au  făcut  lucrări  de  reparaţii  în  interior  şi  exterior.  S-ia  reparat 
complet  tabla  de  pe  acoperişul  turlei  şi  s-a  vopsit  cu  bronz  alb.  Tot  în  această 
perioadă  s-au  confecţionat  scaune  tip  strană.  Toate  lucrările  amintite  s-au  efectuat 
sub  supravegherea  şi  îndrumarea  vrednicului  preot  paroh  Vasdle  Crişan. 

Binecuvântarea  acestor  lucrări  s-a  săvlrşit  duminică,  13  septembrie  1987,  de 
către  Prea  Sfinţitul  Episcop -vicar  Iustimiian  Maratmureşanul,  însoţit  de  l-a  Centrul 
eparhial  de  P.  C.  Sa  Liviu  Ştefan  —  vicar  administrativ  şi  de  diaconii  Radu  CXnac 
şi  Ioan  Suciu,  în  prezenţa  unui  distins  sobor  de  preoţi  în  frunte  cu  P.  C.  Sa  Petru 
Nicolae,  protopopul  Huedinului. 

Slujba  resfinţirii  s-a  oficiat  potrivit  cu  tipicul  bisericesc,  după  care  s-a 
săvîrşit  Sf.  Liturghie  arhierească  în  biserică. 

La  sfîrşitul  Sf.  Liturghii,  P.  C.  protopop  Petru  Nicolae  a  rostit  un  călduros 
cuvânt  de  bun  venit  adresat  ierarhului,  după  care  părintele  paroh  Vasile  Crişan 
a  făcut  o  prezentare  a  lucrărilor  efectuate  la  sf.  biserică  în  ultimul  timp. 

In  urma  unei  bogate  activităţi  pastorale  şi  gospodăreşti,  vreme  de  20  de  ani 
în  via  Domnului,  Prea  Sfinţitul  Iustinian  a  hirotesit  pe  părintele  Vasile  Crişan, 
acordîndu-i  distincţia  onorifică  bisericească  de  ,;iconom“  cu  dreptul  de  a  purta 
brîu  roşu. 

înainte  de  slujba  hirotesirii  P.  C.  Sa  Liviu  Ştefan,  vicar  administrativ,  a 
prezentat  actul  oficial  prin  care  conducerea  Centrului  eparhial,  pentru  merite 
deosebite,  a  găsit  de  cuviinţă  să-l  distingă  pe  vrednicul  preot  Vasile  Crişan. 

Şirul  cuvin  ţârilor  a  fost  încheiat  de  Prea  Sfinţitul  Iustiinian,  care  a  vorbit 
credincioşilor  despre  rolul  părinţilor  în  creşterea  morală  şi  religioasă  a  copiilor 
lor,  precum  şi  despre  importanţa  Bisericii  în  viaţa  religioasă  a  credincioşilor. 

în  acest  context,  P.  S.  Sa  a  adus  elogii  preotului  paroh  şi  bunilor  săi  credin¬ 
cioşi  pentru  frumoasele  realizări  obţinute  pe  plan  bisericesc  în  parohia  din 
Sameşu  Rece. 

A  urmat  apoi,  după  Sf.  slujbă,  aleasa  şi  bogata  agapă  creştinească  oferită 
înalţilor  oaspeţi,  organizată  în  incinta  Căminului  cultural  din  localitate.  Aici  s-au 
rostit  toasturi. 

Sfinţirea  bisericii  cu  hramul  „ Sfinţii  Apostoli  Petru  şi  Pavel*  din  parohia 
Şomcuta  Mare,  prot.  Lăpuş,  jud.  Maramureş.  După  o  săptămână  rodnică  de  acti¬ 
vitate  misionară  in  protopopiatele  Dej  (Liturghie  arhierească  la  mănăstirea  Nicula), 
Bistriţa  (conferinţă  de  orientare),  Lăpuş  (conferinţă  de  orientare),  sîmbătă  după- 
masă  (19  septembrie  1987),  Prea  Sfinţitul  Iustinian  China  Manamureşanuil  —  in 
drum  fiind  spre  Şomcuta  Mare  în  vederea  timosirii  bisericii  a  efectuat  un  popas 
duhovnicesc  în  parohia  Boiu  Mare,  prot.  Lăpuş,  jud.  Maramureş. 

La  invitaţia  preotului  paroh  Hosu  Emil  şi  a  credincioşilor  de  la  Boiu  Mare, 
Prea  Sfinţitul  Episcop- vicar  Iustinian,  însoţit  de  la  Centrul  eparhial  Cluj  de 
P.  C.  Sa  Liviu  Ştefan  —  vicar  administrativ  şi  de  diaconii  Tira  Iustin  —  secretar 
eparhial  şi  Suciu  Ioan  de  la  biserica  Schimbarea  la  Faţă  din  Cluj -Napoca,  a 
săvîrşit  slujba  vecerniei  în  faţa  bisericii  de  aici,  după  care  a  urmat  sfinţirea 
frumoasei  case  parohiale  cu  anexele  aferente,  toate  construite  într-un  timp  rela¬ 
tiv  scurt  prin  vrednicia  preotului  paroh  şi  jertfelnicia  credincioşilor. 

La  sfîrşitul  slujbei  vecerniei,  P.  C.  Sa  Ioan  Giceu,  protopopul  Lăpuşului  a 
rostit  un  cuvînt  de  bun  venit  în  parohia  Boiu  Mare,  Prea  Sfinţitului  Iustinian. 

In  cuvîntul  său,  părintele  paroh  Hosu  Emil  a  exprimat  bucuria  familiei  Sale 
şi  a  credincioşilor  săi  de  a-1  avea  în  mijlocul  lor  în  această  binecuvântată  seară 
de  septembrie  pe  Prea  Sfinţia  Sa  Episcopul- vicar  Iustinian  Chira  Mar-amureşanul, 
adresîndu-i  mulţumirile  şi  recunoştinţa  sa  filială. 

In  cuvîntul  său  preotul  paroh  a  lăsat  să  se  înţeleagă  dorinţa  bunilor  cre¬ 
dincioşi  de  aici  de  a -şi  construi  în  viitorul  apropiat  o  nouă  biserică,  cea  actuală 
datorită  vechimii  ei,  nemaifiind  în  concordanţă  cu  cerinţele  credincioşilor. 

Remarcind  şi  apreeind  frumoasele  realizări  din  această  parohie,  P.  C.  Sa 
Liviu  Ştefan  —  vicar  administrativ,  a  dat  citire  actului  oficial  prin  oare,  pentru 
merite  deosebite,  părintele  Hosu  Emil,  şi  prim  P.  C.  Sa  toţi  jertfitorii  parohiei  Boiu 
Mare,  s-a  învrednicit  de  onorifica  distincţie  bisericească  de  ..icononr*  cu  dreptul  de 
de  a  purta  brîu  roşu. 

In  această  atmosferă  duhovnicească,  P.  S.  Sa  Iustinian  a  rostit  rugăciunea 
de  hirotesire  asupra  vrednicului  distins. 

In  încheiere,  Prea  Sfinţitul  Iustiman  şi-*a  împărtăşit  in  modul  său  perso¬ 
nal  aprecierile,  bucuria  şi  satisfacţia  prezenţei  sale  aici,  urinate  de  învăţături 

insufleţitoare  cu  caracter  doctrinar  şi  moral. 

In  cinstea  înalţ ilor  oaspeţi  conducerea  parohiei  ,a  organizat  la  căminul 

cultural  o  bogată  agapă  creştinească. 

A  doua  zi  de  dimineaţă,  duminică,  20  septembrie  a.c.,  la  ora  8,  Prea  Sfinţitul 
Iustinian  şi-a  continuat  drumul  spre  Şomcuta  Mare  în  vederea  tirnosirii  bisericii 
de  aici.  renovată  capital  în  interior  şi  în  exterior. 

•  La  ora  9,  soborul  de  preoţi  In  frunte  cu  P.  C.  Sa  Ciceu  Ioan,  protopopul 
Lăpuşuiui  şi  cu  P.  C.  Sa  pr.  paroh  Avram  Alexandru  au  întîmpimat  da  intrarea 

impozantei  biserici  pe  Prea  Sfinţia  Sa  Iustinian  Maramureşanul. 

Sfinte  slujbă  a  tirnosirii  monumentalei  biserici  s-a  săvirşit  potrivit  ritualului 
prescris,  după  care  a  urmat  Sf.  Liturghie  arhierească,  care  s-a  oficiat  în  partea 
vestică  a  bisericii  pe  un  podium  special  amenajat. 

La  sfîrşitul  Sf.  Liturghii,  părintele  protopop  al  protopopiatului  Lăpuş  a  rostii 
un  călduros  cuvîmt  de  bun  venit  cu  alese  mulţumiri  adresate  Prea  Sfinţitului  Iusti¬ 
nian,  cu  aprecieri  elogioase  la  adresa  vrednicului  preot  paroh  Avram  Alexandru 
şi  a  credincioşilor  acestei  parohii  care  din  dragoste  faţă  de  biserica  lor  şi  de  cre¬ 
dinţa  strămoşească  au  realizat  lucrări  în  valoare  de  peste  un  milion  lei. 

Cuprins  de  emoţia  firească  a  evenimentului,  P.  C.  Sa  Avram  Alexandru  a 
făcut  o  scurtă  dare  de  seamă  asupra  activităţii  pastoral-gospodăreşti  în  cei  10  ani 
de  cind  funcţionează  ca  preot  în  această  parohie,  pornind  de  La  etimologia  nume¬ 
lui  acestei  localităţi. 

In  continuare,  P.  C.  Sa  a  informat  că  în  anul  1978  a  reparat  în  interior  bise¬ 
rica.  iar  din  1985  pînă  în  prezent  s-au  făcut  tencuieli  generaJe  în  teras-it  la  exte¬ 
rior.  cu  menţiunea  că  pe  lingă  ultimele  ajutoare  primite  din  afara  parohiei,  lucră¬ 
rile  au  fost  efectuate  din  contribuţia  credincioşilor  localnici.  Părintele  paroh  a 
mulţumit  călduros  Prea  Sfinţitului  Iustinian  pentru  dragostea  cu  oare  a  venit  în 
parohia  Şomcuta  Mare  să  binecuvânteze  şi  să  sfinţească  această  biserică  asemenea 
unei  catedrale,  care  n-a  fost  tîrnosită  de  un  ierarh,  avînd  un  secol  de  existenţă 
de  ia  edificarea  ei. 

P.  C.  Sa  Liviu  Ştefan,  la  îndrumarea  P.  S.  Sale,  a  vorbit  despre  importanţa 
Bisericii  în  viaţa  credincioşilor,  ea  fiind  .jstîlp  şi  temelie  a  adevărului*',  locul 
sacru  de  unde  aceştia  se  împărtăşesc  cu  Sf.  Taine  şi  de  prezenţa  reală  a  Mîntudto- 
mlui  Iisus  Hristos. 

Apreciind  activitatea  prodigioasă  a  P.  C.  Sale,  Avram  Alexandru  în  cei  aproape 
40  de  ani  de  pastoraţie  —  P.  C.  Sa  —  a  dat  citire  actului  oficial  prin  care  con¬ 
ducerea  centrului  eparhial  a  găsit  de  cuviinţă  să  recunoască  această  activitate  de 
o  viaţă  de  preot,  acordîndu-i  cea  mai  înaltă  distincţie  onorifică  bisericească  pen¬ 
tru  preoţii  de  mir,  cea  de  „â<*mom  stavrofor*4  cu  dreptul  de  a  purta  cruce. 

Drept  urmare,  P.  S.  Sa,  într-o  atmosferă  de  generală  elevaţie  sufletească  a 
hirotesit  pe  vrednicul  părinte  paroh  Avram  Alexandru  cu  înalta  distincţie 
amintită. 

Ca  o  încoronare  a  evenimentului  duhovnicesc,  Prea  Sfinţitul  Episcop-vicar 
Iustinian  şi-a  mărturisit  mulţumirea  şi  bucuria  Sa  de  a  se  afla  ila  Şomcuta  Mare 
pentru  a  sfinţi  biserica  de  aici. 

P.  S.  Sa  a  binecuvântat  şi  a  mulţumit  din  suflet  preotului  paroh  şi  tuturor 
credincioşilor  de  aici,  pentru  dragostea  şi  dăruirea  lor  pentru  sfîntul  lăcaş  de 
închinare,  pentru  unitatea  şi  tăria  credinţei  lor. 

Nu  putem  încheia  cele  relatate  în  legătură  cu  minunata  sărbătoare  creşti¬ 
nească  de  Ia  Şomcuta  Mare  fără  a  consemna  frumoasele  răspunsuri  liturgice  date 
de  către  corala  bisericii  nou  înveşmântată  cu  Harul  Duhului  Sfînt. 

înalţii  oaspeţi  au  fost  invitaţi  la  casa  parohială  unde  li  s-a  oferit  o  bogată 
agapă  creştinească.  La  masă  s-au  ţinut  toasturi. 

Sfinţirea  bisericii  cu  hramul  „Bunavestira“  din  paix)hia  Ploscoş,  filia  Crairit, 
prot.  Turda ,  jud.  Cluj.  Frumoasa  biserică  din  fillia  Craifrit,  parohia  iPloscoş,  în 
ziua  de  duminică,  4  octombrie  1987,  a  fost  gătită  ca  o  mireasă  pentru  a  primi 
puterea  Harului  sfinţitor  al  Duhului  Sfînt  prin  mijlocirea  ierarhului. 

Aşezată  intr-un  spaţiu  natural  deosebit,  biserica  a  fost  construită  în  anul 
1935  dim  piatră  cu  argilă,  var  şi  cărămidă,  cu  tumul  integral  din  cărămidă  şi  cu 
acoperişul  din  tablă,  dar  din  cauza  izbucnirii  celui  de  al  doilea  Tăzboi  mondial  a 
rămas  ne  terminată. 

Lucrările  au  fost  reluate  în  anul  1949  când  s-a  pardosit  în  interior,  confec- 
ţionîndu-se  uşile,  acoperindu-se  turnul  cu  tablă  neagră  şi  zugrăvindunse  simplu 
în  interior. 

Biserica  este  dotată  cu  trei  clopote  din  bronz.  Are  formă  de  navă  cu  ziduri 
drepte,  rezistente.  Ferestrele  sîint  dreptunghiulare,  iar  naosul  este  destul  de  spa¬ 
ţios.  Altarul  este  în  formă  de  semicerc  prevăzut  cu  două  abside  laterale  drept¬ 
unghiulare.  Bolta  este  semisferică. 

Incepînd  cu  anul  1976  s-a  acoperit  toată  biserica  cu  tablă  zinoată.  In  anul 
1977  s-a  restaurat  tumul  bisericii  şi  s-a  tencuit  în  exterior.  In  anul  1978  s-a.u 
făcut  reparaţii  la  pereţii  bisericii,  după  ce  s-a  introdus  curentul  electric  şi  s-au 
pregătit  pereţii  pentru  pictură  în  tehnica  , /tempera  grasă".  Pictura  interioară  a  fost 
executată  de  pictorul  bisericesc  Chira  Aurel  în  stil  neoboamtin,  terminîndu-se  în 
anul  1982,  iar  In  anul  1984  se  pictează  iconostasul.  Toate  lucrările  au  fost  execu¬ 
tate  prin  contribuţia  şi  jertfelndcia  credincioşilor  localnici  cît  şi  din  «alte  donaţii 
şi  ajutoare  primite  de  la  Sf.  Patriarhie,  Arhiepiscopia  Clujului  şi  de  la  Proto¬ 
popiatul  Turda  precum  şi  un  ajutor  substanţial  din  partea  altor  parohii. 

Lucrările  amintite,  mai  cu  seamă  cele  executate  la  ef.  biserică  în  ultima 
perioadă  (10  ani)  s-au  realizat  prin  purtarea  de  grijă  a  vrednicului  preot  paroh 
Ursu  Constantin,  care  l-<a  şi  înzestrat  cu  tot  ceea  ce-i  este  necesar. 

La  ora  9,00,  în  ziua  amintită  mai  sus,  la  intrarea  în  biserică  un  sobor  de 
preoţi  în  frunte  cu  P.  C.  Spimeiu  Alexandru  —  protopopul  protopopiatului  Turda  a 
întîmpdnat  după  cuviinţă  pe  Prea  Sfinţitul  Episcop-vicar  Iustinian  oare  a  venit 
de  la  Centrul  eparhial  Cluj  pentru  a  tîmosi  biserica,  avîindu-d  ca  însoţitori  pe 
P.  C.  Ldviu  Ştefan  —  vicar  administrativ  şi  pe  diaconii  Radu  Qrnac  şi  Ioan  Sudu 

Un  grup  de  elevi  de  la  Seminarul  teologic  din  Cluj -Napoca  şi  grupul  coral  de 
fete  de  la  parohia  Turda  Fabrici  au  intonat  polihraniul  la  sosirea  Prea  Sfinţitului 
Iustini  an. 

Cele  două  grupuri  corale  au  dat  şi  răspunsurile  la  Sf.  Liturghie  arhierească. 

A  urmat  slujba  tîmosirii  potrivit  tipicului  bisericesc,  după  care  s-a  oficiat, 
pe  un  spaţios  podium,  sub  razele  binecuvîntate  ale  soarelui,  Sf.  Liturghie  arhierească. 

La  momentul  potrivit,  P.  C.  Sa  Spiinciu  Alexandru,  protopopul  Turzii  a  rostit 
un  ales  cuvînt  de  bun  sosit  P.  S.  Sale  în  numele  credincioşilor  prezenţi  arătând 
totodată  etapele  prin  oare  s-a  trecut  pentru  ca  biserica  din  Grairît  să  ajungă  la 
stadiul  tîmosirii,  cu  aprecieri  elogioase  la  adresa  neobositului  preot  paroh  Ursu 
Constantin. 

P.C.  Sa  pr.  Ursu  Constantin  a  făcut  apoi  o  amplă  dare  de  seamă  asupra 
activităţii  sale  pastorale  şi  asupra  lucrărilor  de  da  sf,  biserică,  mulţumind  din 
suflet  Prea  Sfinţitului  Iustini  an  pentru  bunăvoinţa  de  a  binecuvânta  şi  sfinţi 
biserica  din  Crairît,  precum  şi  tuturor  acelora  care  au  contribuit  cu  dragoste  la 
edificarea  sionului  lor  duhovnicesc. 

In  încheiere,  Prea  Sfinţitul  Iustinian  şi -a  manifestat  bucuria  de  a  fi  în  mij¬ 
locul  credincioşilor  de  aici.  Amintind  rugăciunea  lui  Solomon  la  sfinţirea  templului 
din  Ierusalim  din  Cartea  IlI-a  Regi,  cap.  8  şi  9,  comentând  mai  larg  acest  text, 
P.  S.  Sa  a  făcut  'referiri  şi  la  texrtul  Evangheliei  diin  Duminica  a  19-a  după  Rusalii, 
spunînd  că  cheia  evangheliei  zilei  o  reprezintă  cuvintele:  ,,Cum  doreşti  să-ţi  facă 

ţie  oamenii,  fâ-le  şi  tu  La  fel‘\  precept  moral  permanent  actual  de  care  trebuie 
să  ţină  seama  toţi  oamenii  acestui  pâmîmt. 

P.  S.  Sa  a  felicitat  pe  vrednicul  preot  paroh  pentru  osîrdia  sa  în  parohia 
Ploscoş,  precum  şi  pe  toţi  credincioşii  —  deşi  puţini  ca  număr  —  ai  acestei  filii. 

De  la  sfînta  biserică  din  filia  Crairît  înalţii  oaspeţi,  la  invitaţia  binevoi¬ 
toare  a  părintelui  paroh  şi  a  familiei  sale,  s-au  deplasat  în  localitatea  Ploscoş 
unde  au  vizitat  biserica  de  acolo,  foarte  îngrijită  şi  bine  înzestrată  cu  toate  cele 
necesare  pentru  săvîrşirea  celor  sfinte. 

A  urmat  o  deosebit  de  bogată  şi  consistentă  agapă  creştinească  organizată  la 
casa  parohială  din  Ploscoş,  după  care  Prea  Sfinţitul  Iustinian  împreună  cu  înso¬ 
ţitorii  s-au  întors  la  Centrul  eparhial  Cluj. 

Sfinţirea  bisericii  noi,  cu  hramul  „Sf.  loan  Botezătorul “  din  parohia  Nima. 
prot.  Dej,  jud.  Cluj.  Duminică,  27  sept.  1987,  Nima  —  vatră  de  spiritualitate  româ¬ 
nească  şi  creştinească  —  a  trăit  o  mare  bucurie  duhovnicească. 

înalt  Prea  Sfinţitul  Arhiepiscop  Teofil,  însoţit  de  la  Centrul  eparhial  Cluj 
de  P.  C.  Sa  Liviu  Ştefan  —  vicar  administrativ  şi  diaconii  Iustin  Tira  —  secretar 
eparhial  şi  Radu  Onac,  a  acceptat  invitaţia  preotului  paroh  Costin  loan  şi  a  cre¬ 
dincioşilor  din  Nima,  de  a  le  tirnosi  noua  şi  frumoasa  biserică  construită  în  stil 
bizantin  din  contribuţia  şi  jertfelnicia  bunilor  credincioşi  de  aici. 

Noua  biserică,  aşezată  în  centrul  localităţii,  se  impunea  a  fi  construită, 
intrucît  vechea  biserică  avînd  o  durată  de  peste  200  de  ani  (1777)  s-a  dovedit 
neîncăpătoare  aşezată  intr-un  loc  greu  accesibil  pentru  nevoile  spirituale  ale  cre¬ 
dincioşilor. 

In  momentul  sosirii  înaltului  ierarh  totul  era  pregătit  pentru  începerea 
slujbei  tîmosirii. 

în  prezenţa  unui  mare  număr  de  credincioşi  alesul  sobor  de  preoţi,  in 
frunte  cu  P.  C.  Sa  Teofil  Herineanu,  protopopul  Dejului,  a  întîmpinat  la  intrarea 
in  biserică  pe  înalt  Prea  Sfinţitul  Arhiepiscop  Teofil  cu  intonarea  polihroniului, 
in  timp  ce  un  grup  de  copii  îmbrăcaţi  sărbătoreşte  Li  ofereau  buchete  de  flori  şi 
cuvinte  de  „bun  venit“  in  parohia  Nima. 

După  săvârşirea  slujbei  tîrnosirii  bisericii  s-a  oficiat  Sf.  Liturghie  arhie¬ 
rească  în  faţa  bisericii,  pe  un  podium  special  amenajat. 

La  sfîrşitul  Sf.  Liturghii  arhiereşti,  P.  C.  Sa  Teofil  Herineanu,  protopopul 
Dejului  a  adresat  un  cald  cuvînt  de  bun  venit  în  parohia  Nima  înalt  Prea  Sfin¬ 
ţitului  Arhiepiscop  Teofil,  prezentînd  în  acelaşi  timp  contribuţia  şi  dăruirea  cu 
totul  aparte  a  preotului  paroh  Costin  loan  şi  .a  credincioşilor  parohiei  pentru  edi¬ 
ficarea  acestei  frumoase  şi  impozante  biserici. 

Părintele  paroh,  in  cuvinte  pline  de  bucurie  şi  satisfacţie  sufletească  a  făcut 
o  scurtă  dare  de  seamă  în  legătură  cu  mersul  lucrărilor  la  noua  biserică  şi  la 
noua  casă  parohială  construită  in  apropiere,  fâcind  pomelnicul  unor  credincioşi 
care  au  jertfit  mai  mult  —  unii  trecuţi  la  cele  veşnice,  iar  alţii  fiind  prezenţi  — 
mulţumind  din  toată  inima  acestora,  în  mod  special,  precum  şi  tuturor  credincioşi¬ 
lor  de  aici  fără  de  care  nu  s-ar  fi  realizat  ceea  ce  s-a  realizat. 

A  adresat  apoi  alese  mulţumiri  înaltului  ierarh  pentru  înţelegerea  şi  ajutoa¬ 
rele  acordate  pentru  noua  biserică  din  Nima  şi  pentru  dragostea  părintească  cu 
care  a  acceptat  invitaţia  de  a  le  sfinţi  rezultatul  ostenelilor  lor,  concretizate  in 
contruirea  noului  lăcaş  de  rugăciune  şi  a  casei  parohiale. 

Î.P.  S.  Sa  Arhiepiscopul  Teofil  pornind  de  la  textul  scrip turistic:  „închima- 
mă-voi  la  aşternutul  picioarelor  Tale"  a  făcut  un  documentat  comentariu  despre 
foloasele  credinciosului  care  este  în  legătură  permanentă  cu  Dumnezeu  prin  rugă¬ 
ciune  şi  fapte  bune. 

Actuaiizînd  textul  amintit,  I.  P.  S.  Sa  a  înţeles  cu  satisfacţie  că  ceea  ce  s-a 
făcut  pe  plan  gospodăresc  în  parohia  Nima  este  o  dovadă  evidentă  că  bunii  cre¬ 
dincioşi  de  aici  au  ridicat  o  minunată  biserică,  loc  sfint  de  rugăciune  şi  cinstire 
închinat  lui  Dumnezeu,  Cel  ce  a  zidit  toate,  prin  logosul  Său  întrupat  în  istorie. 

Din  cu  vin  tul  I.  P.  S.  Sale  n-au  lipsit  şi  îndreptăţitele  aprecieri  la  jertfelnicia 
credincioşilor  de  aici  în  frunte  cu  vrednicul  lor  preot  paroh  Costin  loan.  pentru 
care  fapt  I.  P.  S.  Sa  l-a  distins  cu  distincţia  onorifică  bisericească  de  „iconom"  cu 
dreptul  de  a  purta  briu  roşu. 

Răspunsurile  liturgice  au  fost  date  de  oorul  parohiei,  în  stilul  cîntărilor 
bisericeşti  practicate  în  zonă. 

A  urmat  o  agapă,  la  care  au  participat  toţi  cei  prezenţi. 


Cea  de  a  IlI-a  conferinţă  preoţească  în  Arhiepiscopia  Clujului 

In  Arhiepiscopia  Clujului  —  în  partea  a  Il-a  a  lunii  septembrie  1987  s-a 
desfăşurat  cea  de  a  IlI-a  conferinţă  preoţească,  avînd  ca  temă:  „Momente  din 
luptele  poporului  român  pentru  apărarea  pâmîntulud  strămoşesc  (cu  prilejul  împli¬ 
nirii  a  1900  de  ani  de  la  urcarea  pe  tron  a  lui  Decebal  (87),  530  de  and  de  la 
urmarea  pe  tron  a  lui  Ştefan  cel  Mare  (1457),  110  ani  de  la  proclamarea  indepen¬ 
denţei  de  stat  a  României  (1877)  şi  70  de  ani  de  la  eroicele  lupte  de  la  Mârăşeşti44. 

Conferinţa  s-a  desfăşurat  după  următorul  program: 

—  La  protopopiatul  Bistriţa,  în  data  de  15  septembrie  a.  c.,  fiind  prezidată 
de  P.  S.  Episcop-vicar  Iustinian; 

—  La  protopopiatul  Nâsăud,  în  data  de  16  septembrie  a.c.,  fiind  prezidată 
de  P.  S.  Iustinian; 

—  La  protopopiatul  Lăpuş,  în  data  de  17  septembrie  a.c.,  fiind  prezidată 
de  P.  S.  Iustinian; 

—  La  protopopiatul  Huedin ,  în  data  de  17  septembrie  a.c.  fiind  prezidată 
de  P.  C.  Sa  Varga  Petru  —  inspector  eparhial; 

—  La  protopopiatul  Cluj,  în  data  de  21  septembrie  a.c.,  fiind  prezidată  de 
P.  S.  Iustinian; 

—  La  protopopiatul  Turda,  în  data  de  21  septembrie  a.c.,  fiind  prezidată 
de  P.  C.  Sa  Liviu  Ştefan  —  vicar  administrativ; 

—  La  protopopiatul  Baia  Mare,  în  data  de  22  septembrie  a.c.,  fiind  prezidată 
de  P.  C.  Sa  Picu  Octavian  —  consilier  administrativ; 

—  La  protopopiatul  Dej,  în  data  de  24  septembrie  ac.,  fiind  prezidată  de 
P.  C.  Sa  Liviu  Ştefan  —  vicar  administrativ; 

—  La  protopopiatul  Sighetu  Marmaţiei,  în  data  de  24  septembrie  a.c.,  fiind 
prezidată  P.  C.  Sa  Picu  Octaviiam  —  consilier  administrativ. 

înaintea  fiecărei  conferinţe  s^a  săvîrşit  în  prezenţa  preoţilor  din  protopopiatul 
respectiv  şi  a  delegatului  eparhial  slujba  Te-Deum-ului,  urmată  de  scurte  medi¬ 
taţii  duhovniceşti. 

Pe  lingă  referenţii  principali  şi  coreferenţi,  tema  conferinţei  a  fost  prelu¬ 
crată  în  rezumat  de  către  toţi  preoţii  eparhiei  noastre. 

Referatele  principale  pregătite  minuţios  şi  la  un  nivel  înalt  au  fost  susţinute 
de  către  următorii  preoţi: 

La  Bistriţa,  preotul  Mileşan  Constantin,  iparohia  Budus;  la  Năsăud,  pr.  Sidor 
Dumitru,  parohia  Liviu  Rebreanu;  la  Lâpuş,  pr.  Chirilă  Ioan,  parohia  Rogoz;  la 
Huedin,  pr.  Dejeu  Mircea,  parohia  Bucea;  la  Cluj,  pr.  Benche  Iulian;  la  Turda, 
pr.  Felvinţi  Iosif;  la  Baia  Mare,  pr.  Savu  Alexandru,  parohia  Ulmeni;  la  Dej,  pr. 
Mărginean  Ioan,  parohia  Cîţcău;  la  Sighetu  Marmaţiei,  pr.  Covailcic  Mihai  de  la 
parohia  Strîmtura. 

Pe  marginea  temei  au  luat  cuvîntul  87  de  preoţi  aducînd  însemnate  comple¬ 
tări  cu  referire  la  toate  sau  la  unele  momente  comemorative,  care  au  făcut  parte 
integrantă  din  tratarea  subiectului. 

O  contribuţie  de  seamă  prin  luările  de  cuvînt,  fie  la  deschiderea  conferinţei 
fie  în  partea  finală  —  la  concluzii  a  adus-o  în  mod  competent  Prea  Sfinţitul 
Episcop-vicar  Iustinian  Maramureşanul  la  conferinţele  la  care  a  participat  în 
calitate  de  preşedinte. 

In  cuvîntul  de  încheiere  la  conferinţa  de  La  Bistriţa  a  spus:  „întreaga  noastră 
istorie  a  fost  o  istorie  de  luptă  sfîntă,  dreaptă.  Teoria  lui  Rosller  este  falsă;  istoria 
poporului  a  fost  şi  este  strîns  unită  cu  istoria  Bisericii  străbune44. 

Părintele  protopop  de  la  Bistriţa,  Simion  Creţa,  în  deschiderea  lucrărilor 
conferinţei  ia  făcut  o  scurtă  incursiune  în  istoria  poporului  român,  arătînd  vitejia 
acestui  popor  în  luptele  purtate  de  viteazul  rege  Decebal,  de  domnitorul  Ştefan 

cel  Mare.  in  luptele  pentru  obţinerea  independenţei  de  stat  din  anul  1877  şi  in 
luptele  de  la  Mârăşeşti,  Mârâşti  şi  Oituz  din  1917. 

In  cuvîntul  său,  pr.  Ghiţ  Gheorghe  de  la  parohia  Căşei,  prot.  Dej,  a  men¬ 
ţionat  şi  combătut  denaturările  făcute  tendenţios  de  unii  istorici  în  privinţa  con¬ 
tinuităţii  poporului  român  pe  aceste  plaiuri  străbune,  teze  eronate  care  au  fost 
recent  reînviate  de  unii  străini.  A  menţionat  mărturiile  arheologice  şi  descoperi¬ 
rile  făcute  la  Castrul  de  la  Căşei  în  sprijinul  tezei  continuităţii  poporului  român 
pe  aceste  meleaguri. 

In  referatul  său,  biine  documentat,  preotul  Horaţiu  Mureşan  (prot.  Turda )  a 
afirmat:  ,, Urmărită  prin  secole  de  ascensiune,  grea  dar  neîntreruptă,  istoria  şi 
devenirea  noastră  naţională,  poartă  pecetea  eroismului  şi  jertfei  necurmate  a  efor¬ 
tului  eroic  şi  triumfător  de  a  rămîne  noi  înşine,  de  a  ne  înrădăcina  în  solul  natal, 
în  coordonatele  unei  individualităţi  spirituale  şi  morale  ireductibile,  pe  care  toate 
vinturile  şi  furtunile  ce  ne-au  lovit  n-au  putut-o  clinti'*. 

„A  fi  noi  înşine,  a  ne  păstra  fiinţa  noastră  naţională,  a  ne  crea  aici,  în  acest 
spaţiu  o  cultură  proprie,  a  supravieţui  şi  evolua,  a  ne  defini  treptat  şi  a  ne  auto- 
depăşi,  iată  esenţa,  sensul  ascuns  ăl  duratei  noastre  naţionale,  exprimat  atît  de 
frumos  de  unii  din  luminaţii  noştri  voievozi,  de  Petru  Rareş,  intr-un  moment  de 
restrişte  dar  şi  de  nobilă  nădejde  în  viitor:  „Vom  fi  Întotdeauna  ceea  ce  am  fost 
şi  mai  mult  decît  atîta“. 

Din  referatul  pr.  Dejeu  Mircea,  parohia  Bucea,  prot.  Huedin,  reţinem  urmă¬ 
toarele:  „Obirşia  neamului  nostru  este  astăzi  bine  cunoscută.  Sîntem  coboritori  din 
marea  familie  a  neamurilor  trace,  strămoşii  noştri  direcţi,  geto-dacii,  fiind  „cei 
mai  viteji  şi  cei  mai  drepţi  dintre  traci"  după  cum  ii  numeşte  Herodot. 

Noi  n-am  venit  aici  din  locuri  neştiute  ale  lumii  şi  nici  nu  ne  tragem  din 
popoare  rătăcitoare,  ci  noi  aici  ne-am  pomenit.  Faţă  de  toţi  cei  care  au  venit 
pe  urmă,  noi  am  fost  cei  de  acasă". 

Prot.  Liviu  Ştefan 
Vicar  administrativ 


DIN  VIAŢA  BISERICEASCA  IN  EPISCOPIA  ALBA  1ULIEI 


Conferinţa  preoţească  pe  luna  septembrie 
în  Eparhia  de  Alba  Iulia 

Potrivit  îndrumărilor  Sf.  Sinod  tema  conferinţei  de  orientare  din  luna 

septembrie  ac.  a  fost  dedicată  unor  evenimente  importante  din  viaţa  poporului 

nostru  şi  anume:  „Momente  din  luptele  poporului  român  pentru  apărarea  pămîn- 
tului  strămoşesc  (cu  prilejul  împlinirii  a  1900  <  ?  anii  de  la  urcarea  pe  tron  a 
lui  Decebal  (anul  87),  530  de  ani  !de  ila  urcarea  pe  tron  a  lui  Ştefan  cel  Mare 
(1457),  110  ani  de  la  proclamarea  Independenţei  de  stat  a  României  (1877)  şi  70 
de  ani  de  la  eroicele  lupte  de  la  Mărăşeşti  {1917)". 

Tema  conferinţei  a  fost  comunicată  din  vreme  prin  oficiile  protopopeşti 
preoţilor  care  s-au  pregătit  pentru  participare  activă  pe  măsura  importanţei 
subiectelor  —  cinstirea  memoriei  acelora  care  s-au  jertfit  pentru  unitatea  spi¬ 
rituală  şi  naţională  a  poporului  nostru. 

Diarta  ţinerii  conferinţelor  a  fost  rinduitâ  din  vreme,  ele  avind  loc  după 

cum  urinează: 

La  prot.  Alba  Iulîa  —  10  sept.;  Aiud  —  9  sept.;  Cîmpeni  —  11  sept.;  Tg.  Mureş 
—  1  sept.;  Luduş  —  2  sept.;  Reghin  —  3  sept.;  Sighişoara  —  4  sept.;  M.  Cduc  — 
17  sept.  Fiecare  conferinţă  a  fost  precedată  de  îndătinatul  Te-Deum  în  oare  s-au 
adus  mulţumiri  lui  Dumnezeu  pentru  binefacerile  săvirşite  asupra  preoţilor  şi 

credincioşilor  noştri  şi  s-au  desfăşurat  după  programul  rinduit  din  vreme.  A 
fost  de  faţă  inspectorul  de  culte  teritorial  Domnul  David  Gheorghe. 

La  prot.  Alba  Iulia  conferinţa  a  fost  prezidata  de  P.  S.  Episcop  Emilian  şi  a 
fost  deschisă  de  P.  C.  prot.  Viorel  Porcar  care  a  subliniat  importanţa  ternei, 
mulţumind  P.  S.  Sale  pentru  grija  părintească  arătată  preoţimii.  In  cuvintul  intro¬ 
ductiv,  P.  S.  Sa  a  apreciat  rosturile  pentru  care  a  fost  rinduită  de  Sf.  Sinod  tema 
oare  marchează  aniversări  de  mare  însemnătate  în  viaţa  poporului  român,  legate 
de  personalităţi  vrednice  oa  Decebal,  Ştefan  cel  Mare  şi  alte  evenimente  care 
au  brăzdat  istoria  neamului  nostru  —  ca  războiul  pentru  independenţă  şi  marele 
bătălii  de  da  Mărâşti,  Mârăşeşti  şi  Oiituz. 

Referatul  principal  a  fost  citit  de  C.  pr.  Pascu  Niculiţă  —  Cunţa  oare  a  scos 
in  evidenţă  lupta  pentru  libertate  naţională  a  poporului  nostru  aivind  în  frunte 
viteji  ca  Decebal,  M.  Viteazul,  Horea,  Cloşca  şi  Crişan,  T.  Vladimirescu  şi  alţi 
luptători  pentru  Libertate  şi  dreptate. 

Al  doilea  coreferent  —  pr.  Filimon  Iordiache  —  Gal  tiu,  face  o  incursiune 
istorică  privind  localitatea  ai  cărei  locuitori  au  împletit  sentimentele  religioase 
cu  cele  patriotice  fiind  participanţi  La  Unirea  din  1  Decembrie  1918. 

In  Luările  de  cuvânt  P.  C.  pr.  Dragasin  Oana  —  Sălişte-Cioara,  P.  C.  pr.  Ioan 
Andreicuţ  —  Alba  Iulia-Maieri  I,  pr.  N.  Cristian  —  Sebeş  III,  pr.  Ilie  Bucur  — 
Ralda,  prot.  Luduş,  au  arătat  că  evenimentele  sînt  trăite  cu  înaltă  vibraţie 
patriotică;  marii  bărbaţi  ai  noştri  de  stat  au  avut  întotdeauna  conştiinţa  misiunii 
lor;  preotul  trebuie  să  fie  preot  dair  şi  patriot,  avind  conştiinţa  îndatoririlor  lui. 

La  Prot.  Aiud  conferinţa  a  fost  deschisă  de  prot.  llarie  Benchea  care  a  arătat 
importanţa  temei  salutînd  prezenţa  P.  S.  Episcop  Emilian  şi  a  inspectorului  epar¬ 
hial  Al.  Comain. 

După  citirea  referatului  în  oare  s-au  punctat  evenimentele  importante  din 
viaţa  poporului  evidenţiate  în  temă  s-au  înscris  la  cuvînt  preoţii:  Marcu  Augustin 

—  Odverem,  Opincar  Avram  —  Beldiu,  Ioan  Filimon  —  Ciurnbrud,  Marcu  Cornel 

—  Spălnaca,  Ioan  Oltean  —  Silea  oare  au  evidenţiat  diferite  aspecte  ale  temei 
evocate. 

La  prot.  Cîmpeni  conferinţa  s-a  ţinut  în  ziua  de  11  sept.,  şi  .a  fost  deschisă 
de  prot.  Gh.  Benchea,  cu  un  cuvînt  în  care  s-a  arătat  importanţa  temei  şi  obli¬ 
gaţia  noastră  de  a  fi  slujitori  ai  Bisericii  şi  ai  Paitriei,  adnesmd  un  cuvînt  de  bun- 
venit  P.  S.  Episcop  Emilian. 

Referatul  principal  a  fost  citit  de  pr.  Todea  Ionel  —  Săilciua  de  Sus,  cuprin¬ 
zând  aspectele  enunţate  în  schiţa  de  plan.  Au  vorbit  apoi  coreferenţii  şi  ced  care 
s-au  înscris  la  cuvînt  care  au  subliniat  importanţa  temei  tratate. 

La  prot.  Tg.  Mureş,  lucrările  conferinţei  au  fost  deschise  de  P.  C.  prot.  Aurel 
Sămătrghiţan,  care  a  subliniat  importanţa  subiectului  -acestei  conferinţe  la  acest 
început  de  an  bisericesc,  salutînd  prezenţa  P.  S.  Sale  în  mijlocul  preoţilor. 

Au  luat  cuvântul,  referentul  principal  pr.  Gh.  Man  —  Ungheni,  care  a  pre¬ 
zentat  tema  potrivit  schiţei  de  plan. 

După  alegerea,  prin  tragere  la  sorţi  a  preotului  care  să  conducă  lucrările 
conferinţei,  în  persoana  P.  C.  pr.  Silviu  Negruţiu  —  Hărţău,  acesta  a  început  cu 
aprecieri  asupra  referatului,  foarte  edificator,  care  a  răspuns  exigenţelor  temei. 

In  luările  de  cuvînt  PP.  CC.  preoţi  I.  Pintea  —  Tirimda ,  Ştefan  Urda  —  Alba 
Iulia- Lipovani,  I.  Andreicuţ  —  Alba  Iulia- Muieri  I,  Rernus  Goţia  —  Şardu  Ni-raju- 
lui,  T.  Vidioan  —  Sînpaul,  Ioan  Boian  —  Sighişoara,  Iuliu  Baoaili  —  Luduş,  Ilie 
Damian  —  Reghin,  Ioan  Anca  —  Tg.  Mureş  III,  au  făcrut  aprecieri  asupra  .refera¬ 
tului  principal  şi  a  luărilor  de  cuvînt,  subliniind  aspecte  legate  de  evenimentele 
sărbătorite.  S-a  arătat  apari  îndatorirea  de  a  pomeni  la  isf.  slujbe  pe  eroi,  întrucît 
tema  conferinţei  ne-a  purtat  cu  gîndul  prin  evenimentele  istorice;  i-a  îndemnat 
la  cinstirea  trecutului  dar  şi  a  părinţilor  prin  care  ine  cinstim  noi  înşine;  înda¬ 
torirea  sacră  de  a  cinsti  evenimentele  istorice  cu  mijloacele  avute  la  îndemînă, 
pentru  a  păstra  unitatea  de  credinţă,  oare  e  atacată  de  prozelitismul  neoprotes- 
tant  şi  sectar.  S-a  -arătat  apoi  că  aşa  cum  în  trăirea  religioasă  se  reiau  eveni¬ 
mentele  mântuirii,  tot  astfel  şi  evenimentele  din  viaţa  Patriei. 

însoţitorul  P.S.  Episcop  Emili  an,  P.  C.  pr.  Al.  Coman,  a  făcut  o  analogie 
între  Chivotul  Legii,  Mana  cerească  şi  .toiagul  lud  Aron  şi  elementele  majore  din 
Biserică,  iubirea  lui  Hiristus,  Sf.  împărtăşanie  şi  Crucea  -lui  Hristos,  analogie  care 
este  conştientizată  de  fiii  patriei  noastre  care  păstrează  în  memorie  chipurile 
falnice  de  bărbaţi  ai  istoriei. 

La  prot.  Luduş,  Reghin  şi  Sighişoara ,  conferinţa  s-^a  desfăşurat  după  rin- 
duiala  stabilită,  cuvîntul  de  întimpinare  fiind  adresat  P.  S.  Sale  sau  delegatului 
de  P.  C.  părinţi  prot.  Iuliu  Baoali,  Iliie  Damiarn  şi  Ioan  Boian,  după  care  a  avut 
loc  citirea  referatelor  principale:  pr.  V.  Cerghizan  —  Luduş,  pr.  Lucian  Suciu  — 
Nadăşa.  pr.  Adrian  Dobre  —  Sighişoara,  care  au  respectat  schiţa  de  plan  a  Cance¬ 
lariei  Sf.  Sinod  şi  bibliografia  trimisă. 

în  cadrul  luărilor  de  cuvint  PP.  CC.  preoţi:  Suciu  Melinte  —  Slngiorgiu  de 
Cimpie,  Mareş  Mircea  —  Oarba  de  Mureş,  Giurgea  Gh.  —  Luduş  I,  Vasile  Fărcaş 
—  Beica,  Emil  Muntean  —  Stînceni.  L.  Gijacovschi  —  Jabeniţa,  Mariois  Pîrvu  — 
Poarta,  Genu  Oprea  —  Sîngerul  de  Pădure,  D.  Crişan  —  Pietriş,  Teodor  Roşea  — 
Filpişu  Mare  din  prot.  Luduş  şi  Reghin,  precum  şi  PP.  CC.  preoţi  din  prot.  Sighi¬ 
şoara  Vaier  Man  —  Senereuş,  Ioan  Cât  ană  —  Saschiz,  Petru  Bleahu  —  Boiu, 
Ovidiu  Dan  —  Sighişoara,  George  Cîmpean  —  Bozeaş,  Ioan  Petraş  —  Tîrnăveni, 
Partenie  Pop  —  Tîrnăveni,  toţi  au  evidenţiat  vitejia  poporului  român  prin  băr¬ 
baţii  de  frunte,  care  au  ajuns  la  înfăptuiri  de  mare  rezonanţă  istorică  ce  au  dus 
la  independenţa  şi  suveranitatea  patriei,  arătînd  că  dragostea  de  credinţă  işi  are 
corespondent  în  dragostea  de  patrie.  De  asemenea  s-a  subliniat  ideea  că  ne  facem 
părtaşi  impresiei  că  gustăm  aievea  taina  eveni menitelor  sărbătorite  ca  nişte  elevi 
pe  băncile  şcolii,  că  dragostea  faţă  de  limbă  şi  pământul  străbun  slut  determinante, 
că  avem  pilde  pe  înaintaşi  în  luptă  şi  jertfe,  că  steaua  polară  a  existenţei  noastre 
ca  popor  este  călăuzită  de  Dumnezeu  care  i-a  arătat  vrednici  cirmudtori,  ei  ridi- 
cînd  locaşuri  de  cult  adevărate  dovezi  de  creaţie  românească;  s-a  arătat  că  avem 
in  istorie  pilde  de  mame  creştine  şi  chipuri  de  voievozi  vrednici  apărători  ai  gliei 
străbune  care  odihnesc  în  pâmîntul  românesc  şi  cărora  poetul  li  se  adresează 
astfel:  „Voi,  care  pentru  veci  aţi  frînt  /  Oştirile  venind  să  smulgă  /Vechiul  Nea¬ 
mului  Pâmînt,  /  Toată  Ţara-ngenuncheazâ  /  Şi  cu  ochii  uzi  de  rouă  /  Zice-n  glas 
Mărire  Vouă!“ 

Aceeaşi  atmosferă  de  vibrant  patriotism  a  fost  reliefată  şi  în  cadrul  confe¬ 
rinţei  de  la  prot.  Sighişoara,  de  preoţii  care  au  evocat  cu  emoţie  evenimentele 
aniversate  şi  pe  eroii  care  le-au  trăit  apârind  .^sărăcia  şi  nevoile  şi  neamul'*.  S-a 
amintit  apoi  de  emoţia  trăită  de  M.  Kogălniceanu  care  vorbea  despre  Alexandru 
cel  Bun  şi  Ştefan  cel  Mare  şi  jertfa  lor  pentru  neamul  românesc;  că  fiecare  sat 
are  contribuţia  iui  de  jertfă  la  măreţele  împliniri;  că  luările  de  cuvint  ne  sensibi¬ 
lizează  spre  a  duce  îndemn  pentru  credincioşii  care  au  păstrat  conştiinţa  de  neam, 
preoţii  adueîndu-şi  aici  o  contribuţie  deosebită. 

P.  S.  Sa  şi  delegatul  chiriarhal  pr.  Al.  Coman  au  făcut  unele  comparaţii 
ară  tind  că  patria  este  un  templu  al  neamului  românesc  în  care  s-au  jertfit  înain¬ 
taşii,  iar  noi  sintem  chemaţi  să  trăim  istoria. 

Toate  cele  trei  conferinţe  s-au  încheiat  cu  mulţumiri  aduse  PP.  CC.  proto¬ 
popi  ai  locului  şi  au  asigurat  că  preoţii  trăiesc  cu  intensitate  evenimentul. 

De  aceleaşi  vibrante  simţăminte  a  fost  pătrunsă  şi  conferinţa  de  orientare 
din  prot.  Miercurea  Ciuc  prezidată  de  P.  C.  pr.  Al.  Coman.  Deschiderea  lucrărilor 
a  fost  făcută  de  P.  C.  prot.  Dumitru  Gherman,  cu  un  cuvânt  de  bun-venit,  dele¬ 
gatului  chiriarhal,  căruia  i-a  încredinţat  conducerea  lucrărilor.  Referentul  prin¬ 
cipal  a  fost  P.  C.  pr.  Vizoli  Grigore  care  a  prezentat  materialul  în  forma  cerută 
de  Sf.  Sinod. 

Au  luat  cuvîntul  în  calitate  de  coreferenţi  P.  C.  pr.  Antal  Călin  —  Imper, 
•P.  C.  pr.  C.  Gane,  P.  C.  pr.  Emil  Pop  —  M.  Ciuc  şi  P.  C.  pr.  Şuteu  Vasile  — 
Tulgheş,  care  au  punctat  de  asemenea  evenimentele  şi  eroii  care  au  creat  istoria 
şi  s-au  jertfit  pentru  libertatea  şi  suveranitatea  ţării  şi  poporului,  de  unde  şi 
necesitatea  de  a  cunoaşte  istoria  şi  a-i  cinsti  pe  eroii  neamului;  de  a  păstra 
unitatea  de  credinţă  şi  de  neam;  s-a  menţionat  faptul  că  slujitorii  altarelor  s-au 
identificat  cu  idealurile  poporului  nostru.  In  încheiere  delegatul  chiriarhal  P.  C. 
pr.  Al.  Coman  a  arătat  importanţa  slujirii  prin  cuvînt  şi  faptă  a  sf.  altar  dar 
şi  a  patriei  străbune,  care  ne  ocroteşte  pe  toţi,  fiind  datori  cu  dragoste  şi  recu¬ 
noştinţă  faţă  de  toţi  înaintaşii,  care  s-au  jertfit  apârind  glia  străbună. 

Conferinţele  s-au  încheiat  cu  mulţumiri  aduse  PP.  CC.  protopopi,  P.  S.  Episcop 
Emilian  pentru  îndemnurile  date  şi  purtarea  de  grijă,  care  îndatorează  plăcut  pe 
fiecare  să  slujească  cu  dăruire  Biserica  şi  neamul. 

Conferinţa  preoţească  administrativă  din  luna  octombrie  1987 

în  Eparhia  de  Alba  Iulia 

Cea  de  a  doua  conferinţă  preoţească  administrativă  din  acest  an,  ca  de  alt¬ 
fel  în  toate  Eparhiile  a  avut  o  temă  cantabil-financiară,  potrivit  cu  îndrumă ri/le 
Sf.  Sinod  al  B.O.R.,  fiind  intitulată  „Rolul  disciplinei  financiare  şi  al  evidenţelor 
în  activitatea  unităţilor  bisericeşti**.  Organizată  pe  judeţe,  -această  conferinţă  a  avut 
loc  în  judeţul  Alba  în  ziua  de  8  octombrie  ac.  în  catedrala  episcopală  din  Alba 
Iulia  cu  participarea  preoţilor  din  prot.  Alba  lulia,  Aiud  şi  Cîmpend. 

In  judeţul  Mureş  conferinţa  administrativă  a  avut  loc  în  ziua  de  27  octombrie 
1987  în  biserica  parohială  Tg.  Mureş  II  cu  prezenţa  celor  peste  200  preoţi  din 
prot.  Tg.  Mureş,  Luduş,  Reghin  şi  Sighişoara. 

In  jud.  Harghita,  conferinţa  s-a  ţinut  în  catedrala  din  M.  Ciuc,  cu  partici¬ 
parea  preoţilor  din  protopopiatul  cu  acelaşi  nume. 

In  cadrul  celor  trei  conferinţe  au  fost  prezenţi  consilierii  eparhiali,  con¬ 
tabilii  şi  revizorii  contabilii  de  la  Centrul  Eparhial  şi  de  ia  protopopiate.  Confe¬ 
rinţa  a  fost  precedată  de  Sf.  Liturghie,  urmată  de  Te-Deum-ul  îndătinat. 

înainte  de  deschiderea  conferinţei  la  Alba  Iulia  P.C.  pr.  Petru  Pleşa  a 
arătat  importanţa  acesteia  pentru  buna  desfăşurare  şi  cu  bune  roade  în  activita¬ 
tea  pastorală,  misionară  şi  administrativ - f inwnciar ă . 

Deschiderea  conferinţelor  la  Alba  Iulia,  Tg.  Mureş  şi  Miercurea  Ciuc  s-a 
făcut  de  P.  S.  Episcop  Emilian  în  care  a  arătat  strădaniile  Sf.  Sinod  pentru  orien¬ 
tarea  preoţimii  în  activitatea  pastoral -socială  dar  şi  pentru  orientarea  acesteia  in 
probleme  fdnancâar-contabile.  P.  S.  Sa  a  făcut  apoi  aprecieri  pozitive  în  ce  pri¬ 
veşte  împlinirea  Îndatoririlor  sacerdotale  de  către  marea  majoritate  a  preoţilor, 
dar  în  acelaşi  timp,  a  exprimat  regretul  că  se  constată  şi  unele  aspecte  negative 
în  activitatea  preoţilor:  navetism.  lipsă  din  parohii,  certuri  etc.,  care  dăunează 
vieţii  religios-morale  a  credincioşilor,  intrucît  prin  abateri  se  crează  teren  priel¬ 
nic  infiltrării  prozelitismului  neoprotestant  şi  sectar. 

De  aceea  P.  S.  Sa  a  adresat  un  apel  părintesc  conştiinţei  preoţilor  oare  au 
săvîrşit  abateri  să  se  îndrepte  şi  să  devină  chipuri  adevărate  de  preoţi  în  care 
credincioşii  să  vadă  un  ideal  de  trăire  duhovnicească.  In  acest  context  a  avut  loc 
şi  consfătuirea  cu  reprezentanţii  centrelor  eparhiale  din  9 — 10  septembrie  1987  la 
Bucureşti. 

în  încheiere  P.  S.  Sa  şi-a  exprimat  nădejdea  că  referatul  ce  va  fi  prezentat 
va  avea  rostul  să  orienteze  pe  preoţi  pentru  a  nu  săvîrşi  abateri,  iar  discuţiile 
purtate  pe  marginea  referatului  şi  răspunsurile  la  unele  întrebări  date  de  cunos¬ 
cătorul  în  probleme  contabile,  Dl.  Paul  Eneotescu  vor  fi  de  un  real  folos  preoţilor. 

In  cadrul  conferinţei  din  Alba  Iulia  au  luat  cuvântul :  pr.  cons.  Horea 
Bordean,  prot.  Ilarie  Benchea,  D-na  Alb  Maria  —  şef  birou  economic  la  Centrul 
Eparhial,  pr.  Ştefan  Urda  —  parohia  Lipoveni,  pr.  Ioan  Andreicuţ  —  parohia 
Maieri  I,  pr.  Cristian  Nicolae  —  Sebeş  III,  pr.  Simian  Todoran  —  catedrala 
episcopală,  pr.  Ioan  Cerghizan  —  Ocna  Mureş  II,  pr.  Donu  Gheorghe  —  Cugir  şi 
pr.  consilier  Petru  Pleşa. 

La  conferinţa  din  jud.  Mureş  au  luat  cuvântul  prot.  Ilde  Damian,  prot.  Iuliu 
Bacali,  Dl.  Popovici  Eneia,  revizor  contabil,  iar  la  cea  din  jud.  Harghita  alţi 
preoţi  participanţi,  care  au  arătat  preocuparea  pentru  respectarea  legalităţii  în 
societatea  contemporană  care  ne  vizează  în  mod  deosebit  pe  noi  slujitorii  bisericii. 
Faptul  că  sînt  cazuri  de  indisciplină  ne  obligă  a  conştientiza  în  rîndul  acestor 
preoţi  necesitatea  intrării  pe  făgaşul  unei  comportări  corespunzătoare.  De  aseme¬ 
nea  s-a  arătat  că  multe  din  reclamaţii  sînt  generate  de  preoţii  oare  nu  respectă 
disciplina  financiară;  în  acelaşi  timp  corecta  gestionare  ia  bunurilor  parohiale 
crează  raporturi  de  încredere. 

In  luările  de  cuvânt  s-a  evidenţiat  importanţa  conferinţei  şi  s-a  vizat  grija 
pentru  păstrarea  bunurilor  parohiale;  necesitatea  respectării  disciplinei  financiare 
care  înseamnă  cu  alte  cuvinte  ascultare;  buna  întocmire  a  bugetelor;  buna  slujire 
haricâ  împreună  cu  activitatea  corespunzătoare  pe  târâm  administrativ -gospodăresc; 
împletirea  armonioasă  a  îndatoririlor  bisericeşti  cu  administrarea  corectă  a  bunu¬ 
rilor  bisericeşti  care  inspiră  încrederea  credincioşilor;  conştontizarea  misiunii  preo- 

ţeşti,  vizind  comportarea  preotului  care  este  iconom  şi  econom;  necesitatea  reîm¬ 
prospătării  cunoştinţelor  pentru  respectarea  disciplinei  preoţeşti,  căci  altfel  putem 
cădea  în  greşeli  oare  nu  fac  cinste  tagmei  preoţeşti  şi  care  ne  pot  duce  în  instanţe. 

Pr.  consilier  Petru  Pleşa  a  apreciat  cuvîntul  P.  S.  Episcop  Emilian  şi  refe¬ 
ratul  citit,  arătînd  că  toţi  sîntem  chemaţi  a  ne  face  un  examen  de  conştiinţă  în 
ce  priveşte  respectarea  disciplinei  căci  unii  dintre  preoţi  sînt  implicaţi  intr-un 
fel  sau  altul  în  nerespectarea  legalităţii  care  poate  avea  consecinţe  păgubitoare 
pentru  preotul  care  răspunde  civil,  penal,  disciplinar  şi  material.  De  aceea  a 
acceptat,  fără  să  nominalizeze,  că  sînt  cazuri  rare,  de  abateri  de  ordin  moral,  de 
preoţi  navetişti,  preoţi  care  absentează  La  conferinţe  de  orientare  pentru  care 
deja  s-*au  aplicat  sancţiuni.  Ideal  e  să-şi  facă  fiecare  examenul  de  conştiinţă  pentru 
ca  trăirea  preoţiei  lui  Hristos  să  fie  permanent  în  viaţa  fiecăruia  far  călăuzitor. 

In  cuvîntul  de  încheiere  de  la  conferinţa  din  Alba  Iulia  P.  S.  Sa  a  accentuat 
din  nou  importanţa  respectării  disciplinei  financiare  ca  mijloc  eficient  de  pasto- 
raţie  deoarece  credincioşii  cunoscind  onestitatea  preotului  jertfesc  cu  dragoste 
obolul  lor  pentru  biserică.  P.  S.  Sa  a  stăruit  de  asemenea  pentru  punctualitate  la 
sf.  slujbe  avînd  conştiinţa  că  pentru  toate  faptele  bune  s-au  rele  preoţii  vor  da 
seama  in  faţa  lui  Dumnezeu  care  ne  vrea  slujitori  vrednici  şi  devotaţi. 

La  judeţul  Mureş,  P.  S.  Sa  a  accentuat  faptul  că  la  temelia  disciplinei  morale 
şi  financiare  stă  conştiinţa  preoţească,  chemarea  preoţească,  datoria  conducerii 
Eparhiei  fiind  vindecarea  unor  răni  pricinuite  de  o  abatere  sau  alta.  In  acest  sens 
ţinuta  ortodoxă  e  o  dovadă  a  ascultării  şi  a  încadrării  în  disciplină  aşa  cum  a 

făcut  pr.  Dumitru  Stănculescu  —  Bând,  care  s-a  învrednicit  de  pioasă  cinstire 
in  faţa  credincioşilor  (pe  oare  i-a  păstorit  45  de  ani),  la  trecerea  din  această 

viaţă  fiind  pi/ldă  de  conştiinciozitate,  smerenie,  trăire  şi  purtare  preoţească.  In 
încheiere  s-au  amintit  evenimentele  care  vor  fi  comemorate  în  1980  —  Unirea 
Transilvaniei  cu  România,  340  de  ani  de  la  tipărirea  Noului  Testament  de  la 
Bâlgrad,  300  de  ani  de  la  tipărirea  Bibliei  de  la  Bucureşti  şi  altele. 

Tot  în  cadrul  conferinţei  Dl.  Director  al  Muzeului  Tg.  Mureş  T.  Todea  a 

atras  atenţia  asupra  preţuirii  valorilor  trecutului,  bunuri  de  patrimoniu,  spre  a 
fi  cunoscute  de  viitorime,  asigurind  de  tot  sprijinul  în  conservarea  acestora  ca 

mărturii  ale  continuităţii. 

La  conferinţa  din  judeţul  Harghita  cuvîntul  de  deschidere  şi  încheiere  al 
P.  S.  Sale  s-a  axat  în  jurul  aceloraşi  idei  prezentate. 


Considerăm  că  tema  conferinţei  administrative  preoţeşti  rinduitâ  de  Sf.  Sinod 
a  avut  o  importanţă  deosebită  pentru  preoţi  fiind  un  îndreptar  de  activitate  şi 
un  permanent  „memento"  spre  a  nu  cadea  in  greşeli,  ci  a  se  menţine  pe  linia 
trăirii  preoţeşti  în  toată  plenitudinea,  spre  binele  şi  folosul  lor,  al  credincioşilor 
păstoriţi,  precum  şi  al  societăţii  în  care  trăim  şi  muncim,  păstrind  tradiţiile  româ¬ 
neşti  nealterate  şi  credinţa  străbună  în  faţa  prozelitismului  care  macină  încet  dar 
sigur,  la  temelia  unităţii  spirituale  şi  implicit  naţionale. 

Concluziile  trase  pe  urma  dezbaterilor  au  avut  un  rol  ziditor  pentru  preoţii 
care  s-au  angajat  sâ  aplice  în  viaţă  bunele  îndemnuri  primite  de  la  ierarh  şi 
de  la  ceilalţi  factori  de  răspundere. 


Hramuri,  sfinţiri  şi  binecuvântări  de  biserici 

Duminică,  6  sept.  a.  c.,  P.  S.  Episcop  Emilian,  înconjurat  de  un  sobor  de 
preoţi  şi  diaconi  a  oficiat  slujba  de  sfinţire  a  bisericii  cu  hramul  „Sf.  Arhangheli 
Mihadl  şi  Gavriil**  din  parohia  Câpud,  prot.  Aiud,  jud.  Alba,  biserică  construită 
în  anul  1972  prin  vrednicia  bunilor  credincioşi,  sub  păstorirea  pr.  Ioan  Lupu. 

Ridicată  pe  locul  unde  odinioară  a  existat  o  biserică  de  lemn,  sf.  looaş  a 
fost  pictat  în  ulei  de  către  P.  C.  pr.  Olimpiu  Pâdurean  şi  împodobită  cu  cele  nece¬ 
sare  săvârşirii  dumnezeieştilor  slujbe  prin  grija  preotului  şi  a  credincioşilor. 

în  urma  acestor  lucrări  bineplâcute  iui  Dumnezeu,  P.  S.  Episcop  Emilian.  cu 
părintească  dragoste,  apreciind  jertfa  preotului  şi  a  credincioşilor  a  poposit  in 
mijlocul  lor  pentru  a  ie  binecuvînta  strădaniile. 

Astfel,  după  sfinţirea  apei  şi  slujba  utreniei,  la  orele  9,30  P.  S.  Sa  a  fost 
îittîmpinat  de  soborul  de  preoţi  şi  credincioşi  îmbrăcaţi  în  frumoase  straie  româ¬ 
neşti,  prot.  Ilarie  Benchea  rostind  un  cuvînt  de  bun-venit,  la  care  P.  S.  Sa  a  răs¬ 
puns  prin  cuvinte  de  bucurie  pentru  prilejul  oferit  de  a  fi  în  rugăciune  cu  preoţii 
şi  credincioşii. 

După  îmhrăcarea  în  veşminte  s-a  purces  la  slujba  sfinţirii  ou  îndătinata  în¬ 
conjurare  cu  opririle  şi  rînduia/la  legată  de  acest  moment.  S-a  intrat  în  biserică, 
aşezîndu-se  în  piciorul  Sf.  Mese  a  Sf.  Moaşte  şi  Hrisovul,  împlimndu-se  toată 
rînduiaila  de  sfinţire,  după  care  credincioşii  cu  mic,  cu  mare,  bărbaţi  şi  femei,  au 
trecut  prin  faţa  Sf.  Mese,  în  timp  ce  la  un  altar  aimenajiat  lîngă  biserică  s-a  început 
Sf.  Liturghie  arhierească. 

După  Sf.  Liturghie  P.  S.  Sa  a  rostit  un  cuvînt  de  învăţătură,  explicînd  peri- 
oopa  evanghelică  şi  apreciind  jertfelniciia  credincioşilor,  care  s-au  străduit  să 
aibă  biserica  lor,  unde  să-şi  plece  genunchii  la  vreme  de  întristare,  dar  mai  ales 
de  bucurii. 

Pentru  ostenelile  depuse  s-au  oferii,  in  semn  de  apreciere  ia  strădaniilor 
depuse,  gramate  chiriarhale:  P.  C.  pr.  Olimpiu  Pâdurean,  consiliului  şi  comitetu¬ 
lui  parohial,  precum  şi  unui  vrednic  fiu  al  satului,  oare  a  sprijinit  în  mod  deose¬ 
bit  lucrările. 

La  sfîrşit,  P.  C.  prot.  Ilare  Benchea  a  mulţumit  P.  S.  Sale  pentru  bucuria 
prilejuită  credincioşilor  din  Căpud,  angajîndu-se  să  fie  şi  pe  viitor  credincioşi 
devotaţi,  păstrători  de  credinţă  şi  de  datini. 

A  urmat  o  agapă  dată  de  consiliul  parohial  cu  participarea  mai  multor  invi¬ 
taţi,  în  cadrul  căreia  s-au  rostit  cuvîntări  şi  s^au  interpretat  pricesne  şi  cîntece 
patriotice.  A  fost  o  atmosferă  de  adevărat  praznic  duhovnicesc  gustat  de  credin¬ 
cioşii  prezenţi  cu  bucurii  şi  satisfacţii  sufleteşti  de  neuitat. 

Marţi,  8  septembrie  a.c.t  de  prăznuirea  Naşterii  Sf.  Fecioare  Mana,  P.  S. 
Episcop  Emilian  înconjurat  de  un  sobor  de  preoţi  şi  de  mulţime  de  credincioşi  din 
Blaj  şi  parohiile  învecinate,  a  oficiat  Sf.  Liturghie  arhierească  la  streaşină  Schi¬ 
tului  de  la  Cărbunari,  situat  (La  aprox.  3  km  de  Blaj.  Ridicat  cu  cîteva  decenii 
în  urmă,  întru  cinstirea  Maicii  Domnului,  în  acest  an,  prin  grija  şi  osteneala 
prot.  II arie  Benchea  a  fost  reparat  în  interior  şi  exterior  şi  a  fost  împodobit  cu 
pictură  în  ulei,  de  pictorul  N.  Govoreanu. 

P.  S.  Episcop,  apreciind  interesul  preoţilor  şi  credincioşilor  din  Blaj  şi  împre¬ 
jurimi  pentru  acest  schit,  la  invitaţia  P.  C.  prot.  Ilarie  Benchea  de  la  parohia 
Blaj  III,  care  are  în  administrare  acest  lăcaş,  precum  şi  la  dorinţa  credincioşilor, 
a  poposit  în  acest  loc  de  reculegere  sufletească  şi  de  trăire  a  credinţei  noastre 
d  reptm  âritoare . 

înconjurat  de  un  asles  sobor  de  preoţi  şi  de  credincioşi,  P.  C.  prot.  Ilarie 
Benchea  a  exprimat  bucuria  tuturor  celor  prezenţi  de  a  avea  în  mijlocul  lor  pe 
P.  S.  Episcop  Emilian  care  de  12  ani  de  la  refacerea  Eparhiei  Alba  Iulia  duce 
mesajul  Evangheliei  lui  Hristos,  poartă  făclia  unităţii  de  credinţă  şi  neam  în 
toate  colţurile  Eparhiei  şi  în  mod  deosebit  credincioşilor  din  Blaj,  care  se  bucură 
de  prezenţa  P.  S.  Sale  la  fiecare  Paşti  şi  Crăciun.  De  aceea  se  face  interpretul 
simţ ă mantelor  de  dragoste  filială  ale  tuturor  şi-l  întîmpină  pe  ierarhul  iubit  cu 
cuvintele:  „Binecuvîntat  este  cel  ce  vine  în  numele  Domnului14. . . 

După  îmconjorul  capelei  cu  îndătinata  stropire  cu  apă  sfinţită  şi  ungerea  cu 
untdelemn  sfinţit  s-au  rostit  rugăciuni  de  binecuvîntare  şi  s-a  început  Sf.  Litur¬ 
ghie  la  care  răspunsurile  au  fost  date  de  corala  catedralei  din  Blaj. 

în  cadrul  Sf.  Liturghii  săvîrşită  la  un  frumos  altar  amenajat  a  fost  hirotonit 
întru  preot  P.  C.  diacon  Fănel  Scarlat  pe  seama  parohiei  Pătrinjeni,  prot.  Alba 
Iulia. 

La  sfîrşitul  Sf.  Liturghii  P.  S.  Episcop  Emilian  a  rostit  un  impresionant  cuvînt 
de  învăţătură,  pe  marginea  Evangheliei  zilei  în  oare  a  evidenţiat  rolul  Maicii 
Domnului  în  viaţa  credincioşi  lor  şi  în  iconomia  mîntuirii  şi  cinstirii  de  care  se 
bucură  în  evlavia  credincioşilor. 

Au  mai  rostit  cuvîntări:  P.  C.  pr.  Ioan  Andreicuţ  „Despre  rugăciune"  şi 
P.  C.  pr.  Ştefan  Urda  „Despre  muncă".  La  sfîrşit  s-a  oficiat  am  parastas  pentru 
un  fost  vieţuitor  al  Schitului  şi  pentru  Mihai  fiul  drag  al  prot.  Ilarie  Benchea  la 

6  luni  de  la  încetarea  din  viaţă  după  o  grea  şi  lungă  suferinţă.  S-a  împărţit 
îndătinata  pomană  la  toţi  cei  prezenţi  şi  s-a  servit  o  agapă  la  casa  parohială 
pentru  preoţii  slujitori  şi  alţi  invitaţi. 

Cu  acest  popas  duhovnicesc  s-a  făcut  un  început  de  lucrare  pastorală  care  an 
de  an  poate  fi  amplificată  spre  folosul  credincioşilor  noştri  blăjeni. 

In  13  septembrie  a.c.  după  ce  în  ajun  a  vizitat  în  prot.  Cîmpeini  împreună  cu 
prof.  univ.  dr.  Vasile  Drăguţ  parohiile  Bistra  cu  şantier  în  pictură,  Bucium  Saisa, 
Mogoş  Micleşti  cu  biserică  în  curs  de  pictare  şi  falia  Mogoş  Bîrleşti  cu  o  frumoasă 
biserică  monument  istoric,  (iar  seara  a  participat  la  vecernie  în  mijlocul  credin¬ 
cioşilor  din  parohia  Sartăş  cu  biserică  monument  istoric  cu  pictură,  prilej  cu  care 
a  rostit  un  cu  vini  de  învăţătură  dînd  îndrumările  cu  privire  la  conservarea 
picturii  pe  lemn,  P.  S.  Episcop  Emilian  a  oficiat  dumnezeiasca  Liturghie  arhie¬ 
rească  in  parohia  Baia  de  Arieş,  cu  credincioşi  buni  şi  preot  tînăr,  de  curînd  adus 
pentru  a  începe  lucrările  care  se  impun  atit  la  biserică,  cît  şi  la  casa  parohială. 

P.  S.  Sa  a  fost  intîmpinat  de  soborul  de  preoţi  in  frunte  cu  P.  C.  prot.  Gheor- 
ghe  Benchea,  oare  a  rostit  un  cuvint  de  bun  venit,  la  care  P.  S.  Sa  a  răspuns  cu 
cuvinte  de  apreciere  pentru  credincioşii  parohiei,  care  păstrează  credinţa  şi  portul 
românesc. 

S-a  oficiat  Sf.  Liturghie  arhierească  in  prezenţa  unui  mare  număr  de  cre¬ 
dincioşi,  în  cadrul  căreia  P.  C.  pr.  Ştefan  Urda  a  vorbit  despre  Epicleză  ca  mo¬ 
ment  central  al  Sf.  Liturghii. 

In  cuvîntul  de  învăţătură  rostit,  P.  S.  Sa  a  explicat  textul  Sf.  Evanghelii, 
îndemn înd  în  calitate  de  părinte  duhovnicesc  La  păstrarea  dreptei  credinţe,  la 
împlinirea  cu  rîvnă  a  îndatoririlor  pe  linie  bisericească  şi  socială.  A  urmat  o 
agapă  dată  de  Consiliul  parohial  la  care  s-au  interpretat  cîmtări  bisericeşti  şi 
patriotice,  fiind  o  atmosferă  de  vibrantă  trăire  duhovnicească. 

In  ziua  de  14  septembrie  a.c .  —  de  înălţarea  Sf.  Cruci,  P.  S.  Episcop  Emilian 
însoţit  de  colaboratori  din  Centrul  Eparhial,  a  poposit  pe  meleagurile  Lupşei  pen¬ 
tru  prâznuirea  hramului  vechii  mănăstiri  de  aici,  care  are  biserică  de  la  1429,  o 
veche  vatră  de  spiritualitate  românească,  unde  an  de  an,  credincioşii  de  pe  fru¬ 
moasa  Vale  a  Arieşuilui  vin  să  se  închine  „în  duh  şi  în  adevâr“. 

Intîmpinat  ai  un  cuvînt  de  către  P.  C.  prot.  Gheorghe  Benchea,  P.  S.  Sa  a 
exprimat  bucuria  de  a  se  afla  din  nou,  cu  prilejul  hramului  acestei  vechi  mănăs¬ 
tiri,  cu  bunii  credincioşi  în  rugăciune.  Un  fiu  al  satului,  înv.  pensionar  Albu 
Pamfil,  a  oferit  P.  S.  Sale  în  dar  o  cruce  de  mină  cu  care  să  bmecuvinteze  pe 
credincioşii  prezenţi  şi  care  să  fie  de  «ajutor  şi  ocrotitoare  paşilor  săi  pe  cărările 
Eparhiei. 

In  ziua  praznicului,  potrivit  tradiţiei,  s-a  făcut  sfinţirea  apei;  spovedania 
şi  cuminecarea  unei  părţi  a  credincioşilor,  după  care  s-a  săvîrşit  Sf.  Liturghie 
arhierească.  La  sfîrşitul  slujbei  P.  S.  Sa  a  rostit  un  bogat  cuvînt  de  învăţătură 
în  faţa  credincioşilor  prezenţi,  subliniind  importanţa  Sf.  Cruci  oa  altar  de  jertfă  a 
Mîntuitorului  Hristos,  precum  şi  valoarea  istorică  şi  bisericească  a  străvechii 
mănăstiri. 

Praznicul  tradiţional  s-a  încheiat  cu  o  agapă  dată  de  membrii  consiliului 
parohial,  trâindu-se  de  asemenea  un  important  moment  duhovnicesc  de  către 
cei  prezenţi. 

Duminică,  27  sept.  a.c.,  P.  S.  Episcop  Emiliam  a  poposit  în  mijlocul  credin¬ 
cioşilor  din  parohia  Almaşul  de  Mijloc  pentru  a  binecuvînta  strădaniile  celor  de 
aici  care  prin  vrednicia  lor  şi  a  păstorulu!  de  suflete  Tnif  Pascu  au  ridicat  o 
biserică  în  anul  1975  pe  locul  unei  biserici  vechi  din  lemn,  azi  dispărută. 

Biserica  împodobită  cu  pictură  de  pictorii  Mărginean  Alexandrina  şi  Ji-taru 
Radu  din  Arad,  precum  şi  cu  cele  necesare  săvârşirii  dumnezeieştilor  slujbe,  aştepta 
de  mult  tîmosirea.  Astfel,  P.  S.  Sa  a  găsit  binecuvântat  prilej  pentru  săvîrşirea 
acestei  lucrări,  în  minunata  zi  de  toamnă  a  acelei  duminici,  cînd  ploaia  căzută  a 
rourat  sufletele  credincioşilor,  iar  pâmîntul  însetat  şi -a  primit  mult  aşteptatul 
mesaj  al  cerului  pentru  hrana  de  toate  zilele. 

După  primirea  făcută  P.  S.  Sale  de  către  P.  C.  prot.  Viorel  Porcar,  preoţi  şi 
credincioşi,  cu  un  cuvin t  în  care  s-a  exprimat  bucuria  credincioşilor,  P.  S.  Episcop 
Emilian  a  mulţumit  urcînd  spre  bisericuţă  pentru  oficierea  tîrnosirii. 

Eveniment  unic  în  viaţa  parohiei,  înconjurul  bisericii,  cu  rinduîala  sfinţirii 
Prestolului,  a  rămas  în  amintirea  credincioşilor  prezenţi. 

După  oficierea  Sf.  Liturghii,  P.  S.  Episcop  Emilian  a  rostit  un  cuvint  de 
învăţătură  legat  de  Evanghelia  zilei,  reliefînd  principiile  morale  ale  vieţii  creştine 
bazate  pe  iubirea  semenilor.  Pentru  munca  depusă  de  preotul  adormit  în  Domnul, 
Pascu  Trif,  P.  S.  Sa  a  acordat  o  gramată  de  cinstire  soţiei  acestuia,  epitropului, 
consiliului  şi  comitetului  parohial,  precum  şi  preotului  administrator  Văilean  Aron. 
La  agapa  care  s-a  oferit  de  consiliul  parohial  au  fost  de  faţă  şi  reprezentanţii 
organelor  looaie,  trădndu-se  şi  cu  acest  prilej  momente  de  înălţare  sufletească,  prin 
cuvîntările  rostite  şi  cîntecele  interpretate. 

Ziua  de  21  octombrie  a  fiecărui  an  înscrie  în  viaţa  Eparhiei  de  Alba  Iulia 
prilej  de  trăire  duhovnicească  prin  prăznu/irea  Sf.  Cuv.  Mărturisitori  Visarion, 
Sofronie  şi  Sf.  Mc.  Oprea  Ndcolae.  Şi  în  acest  an  pe  lingă  oinsfcirea  adusă  în  cadrul 
Eparhiei  de  toţi  preoţii  care  le  aduc  laudă  s-a  oficiat  încă  din  ajun  slujba  prive¬ 
gherii  cu  îndătinata  Litie,  la  oare  s-a  vorbit  despre  importanţa  cinstirii  lor  în 
viaţa  Bisericii  transilvănene  şi  despre  jertfa  şi  pătimirile  lor  pentru  apărarea 
dreptei  credinţe.  In  ziua  praznicului  P.  S.  Episcop  Emilian  a  sâvîrşit  dumnezeiasca 
Liturghie  înconjurat  de  un  sobor  de  preoţi.  La  sfîrşit  P.  C.  prot.  Ilarie  Besnchea 
a  prezentat  viaţa  şi  pătimirile  lor  pentru  unitatea  de  credinţă  şi  de  neam.  De  ase¬ 
menea  a  vorbit  P.  C.  pr.  Ştefan  Urda,  P.  C.  pr.  Ioan  Andreicuţ  şi  pr.  consilier 
Petru  Pleşa,  care  au  evidenţiat  şi  aniversarea  Reîntregirii  care  este  eveniment  de 
căpetenie  pentru  viaţa  Bisericii  ortodoxe  transilvănene,  deoarece  a  dat  posibilitatea 
regăsirii  fraţilor  de  acelaşi  sînge  şi  neam  în  sinul  Bisericii  Mame.  De  asemenea 
s-a  vorbit  despre  slujbele  şi  «acatistele  închinate  lor. 

In  încheiere  a  vorbit  P.  S.  Episcop  Emilian,  care  într-un  cuvînt  emoţionant  a 
subliniat  importanţa  praznicului  în  lumina  textului  evanghelic  al  zilei,  precum  şi 
importanţa  mărturisirii  învăţăturii  de  credinţă. 

Pr.  Petru  Pleşa 
consilier  administrativ 


DIN  VIAŢA  BISERICEASCA  ÎN  EPARHIA  ORADIEI 


I.  Sfinţiri  şi  binecuvîntări  de  biserici 


Cristolţ.  Duminică,  6  septembrie  1987,  P.  S.  Episcop  Vasile,  înconjurat  de  un 
sobor  de  preoţi  şi  diaconi  şi  în  prezenţa  unui  mare  număr  de  credincioşi,  a  oficiat 
slujba  de  binecuvîntaire  a  bisericii  din  pairohda  Cristolţ,  prot.  Zalău,  în  urma  unor 
însemnate  lucrări  de  renovare  exterioară  şi  interioară.  Cea  mai  de  seamă  lucrare 
este,  fără  îndoială,  împodobirea  bolţii  şi  pereţilor  cu  o  frumoasă  pictură. 

In  cadrul  Sf.  Liturghii,  răspunsurile  au  fost  date  la  unisem  de  credincioşi,  iar 
predica  zilei  a  fost  ţinută  de  pr.  insp.  ep.  Dorel  Rusu. 

După  apolisul  Sf.  Liturghii,  pr.  prot.  Marcel  Andreescu  a  dat  citiire  hrisovului 
şi  a  rostit  un  cuvînt  de  bun  sosit  P.  S.  Sale,  iar  preotul  paroh  Alexandru  Pop  a 
făcut  raport  despre  starea  religioasă  din  parohie  şi  despre  lucrările  de  renovare 
la  biserică,  aducînd  mulţumirile  cuvenite  celor  îndreptăţiţi. 

S-a  dat  apoi  citire  scrisorii  arhiereşti  de  apreciere,  din  care  s-a  înmînat  cîte 
un  exemplar  preotului  paroh  şi  membrilor  consiliului  parohial. 

In  cuvîntul  de  învăţătură,  ierarhul  a  vorbit  despre  muncă,  ca  îndatorire 
socială  a  fiecăruia  dintre  noi,  laducînd  cuvinte  de  laudă  credincioşilor  pentru  spi¬ 
ritul  lor  de  sacrificiu. 

In  seara  aceleiaşi  duminici,  ierarhul  a  oficiat  slujba  vecerniei  în  frumoasa 
biserică  din  pairohia  Jibou,  prot,  Zalău,  unde,  de  asemenea,  a  ţinut  un  ziditor 
cuvînt  de  învăţătură,  in  cadrul  căruia  ina  lăudat  pe  credincioşi  pentru  virtuţile 
lor  creştineşti  şi  patriotice  şi  pe  cei  doi  păstori  sufleteşti,  preoţii  Flore  Iacob  şi 
Gheorghe  Longodor.  pentru  vrednicia  lor  pastorală. 

Vălenii  de  Jos.  Bunii  credincioşi  din  filia  Vălenii  de  Jos  parohia  Cristolţ), 
prot.  Zalău,  au  avut  marea  bucurie  sufletească  de  a-1  avea  in  mijlocul  lor  la 
8  septembrie  1987,  de  sărbătoarea  Naşterii  Maicii  Domnului,  pe  P.  S.  Episcop  Vasale 
care  —  prin  rugăciunile  înălţate  împreună  cu  soborul  de  clerici  —  a  chemat 
harul  lui  Dumnezeu  să  se  pogoare  peste  sfintui  lor  locaş  de  închinăciune,  pentru 
a  cărui  înălţare  au  muncit  şi  jertfit  atât  de  mult.  Construirea  bisericii  s-a  început 
cu  cîţiva  ani  în  urmă  şi  s-a  terminat  în  1986,  punîndu-se  o  temelie  solidă  peste 
care  s-au  înălţat  ziduri  puternice.  S-a  acoperit  cu  tablă  zincală  şi  s-a  împodobit 
în  interior  cu  o  frumoasă  pictură  în  ulei  (parţial  şi  in  exterior),  de  către  pictorul 
Miron  Stoica  din  Cluj.  De  asemenea,  credincioşii  au  înzestrat -o  cu  toate  cele 
necesare  cultului  divin,  inclusiv  cu  două  clopote  (de  50  kg,  respectiv  350  kg). 
Lucrările  s-au  executat  de  meşteri  locali  şi  exclusiv  din  contribuţia  benevolă  a 
celor  200  de  familii  de  buni  credincioşi  din  filie,  toţi  punând  umărul  şi  sufletul, 
in  frunte  cu  membrii  consiliului  parohial:  Zaharica  Ilieş,  Zaharie  Ilieş,  Augustin 
Mureşan,  Vajsile  Micle,  precum  şi  alţi  devotaţi  credincioşi  din  comitetul  de  con¬ 
strucţie:  Teodor  Ilieş  (acum  decedat),  Ioan  Miale  şi  Ioan  Mureşan,  îndrumaţi  toţi  cu 
multă  stăruinţă  şi  dragoste  părintească  de  vrednicul  lor  păstor  sufletesc,  preotul 
Alexandru  Pop,  drept  pentru  care  acesta  a  fost  distins  cu  rangul  de  iconom,  iar  celor 
sus-numiţi  înmlnlndu-li-se  cate  o  scrisoare  arhierească  de  apreciere. 

In  cadrul  Sf.  Liturghii,  pr.  insp.  ep.  Dorel  Rusu  a  ţinut  predica  zilei,  tălmă¬ 
cind  pericopa  evanghelică  a  praznicului. 

La  încheierea  Sf.  Liturghii  pr.  prot.  M.  Andreescu,  după  ce  a  citit  hrisovul, 
a  urat  bun  venit  ierarhului,  iar  preotul  paroh  a  făcut  dare  de  seamă  asupra  lucră¬ 
rilor  efectuate,  mulţumind  îndeosebi  bunilor  săi  credincioşi  din  filie  şi  membrilor 
consiliului  parohial  şi  de  construcţie. 

S-a  dat  citire  scrisorii  arhiereşti  de  apreciere. 

Ierarhul,  în  cuvin  tul  de  învăţătură,  a  vorbit  despre  Biserică,  in  dublul  ei 
înţeles,  ca  aşezămînt  de  mîntuire  şi  ca  locaş  de  închinăciune,  explicând  totodată 
înţelesul  diferitelor  momente  din  slujba  de  sfinţire  a  unei  biserici.  în  incheiere. 
i-a  felicitat  călduros  pe  credincioşi,  pe  membrii  consiliului  şi  comitetului  parohial 
şi  pe  preotul  paroh  pentru  minunata  lucrare  ce  au  realizat. 

Pâulian.  Duminică,  13  septembrie  1987,  ierarhul  a  săvîrşit  slujba  de  sfinţire  a 
bisericii  din  filia  Pâulian  (parohia  Doba),  prot.  Cărei,  în  urma  lucrărilor  de  repa¬ 
raţii  capităle  în  exterior  şi  interior  din  ultimii  ani.  Construită  în  anul  1938,  acum 
i  s-a  făcut  turn  şi  s-a  extins  puţin  şi  totodată  a  fost  împodobită  cu  pictură,  prin 
jertfelmicia  şi  contribuţia  benevolă  a  credincioşilor,  precum  şi  prin  strădania 
harnicului  păstor  sufletesc,  preotul  Ioan  Taşnadi.  In  cadrul  Sf.  Liturghii,  predica 
a  fost  ţinută  de  pr.  oons.  ep.  Nicolae  Mara,  care  a  stăruit  asupra  înţelesului  peri- 
copei  evanghelice  a  zilei  (Ioan  3,  13 — 17).  Preotul  paroh  Ioan  Taşnadi  a  fost  distins 
cu  rangul  de  iconom,  întru  care  a  primit  şi  hirotesia. 

După  otpustul  Sf.  Liturghii,  pr.  prot.  Costache  Mirea,  după  ce  a  dat  citire 
hrisovului,  l-a  bineventat  pe  chiri  arh,  iar  preotul  paroh  a  prezentat  obişnuitul 
raport  despre  starea  religioasă  a  credincioşilor  şi  despre  lucrările  efectuate,  mul¬ 
ţumind  celor  îndrept ăţi ţi.  Apoi  s-*a  dat  citire  scrisorii  arhiereşti  de  apreciere. 

In  cuvântul  de  învăţătură,  ierarhul  —  aflîndu-ne  în  preziua  sărbătorii  înăl¬ 
ţării  Sf.  Cruci  —  a  vorbit  despre  însemnătatea  Sf.  Cruci  în  cultul  Bisericii  orto¬ 
doxe,  in  încheiere,  lăudind  jertfelnicia  puţinilor  credincioşi,  precum  şi  tăria  cre¬ 
dinţei  lor,  felicitînd  pe  păstorul  lor  sufletesc  pentru  strădania  depusă  în  cele  du¬ 
hovniceşti,  ca  şi  în  cele  gospodăreşti,  pentru  care  l-a  şi  distins,  dar  membrilor 
consiliului  parohial,  pentru  sprijin  şi  colaborare,  înmînîndu-le  scrisori  de  apreciere. 

In  preseară  (12  sept.  1987),  ierarhul  ia  oficiat  vecernia  în  biserica  parohială 
din  Doba,  iar  în  dupâ-<a!miaza  zilei  de  13  septembrie  1987,  a  9lujit  vecernia  în 
biserica  parohiei  Pir ,  ambele  din  prot.  Cărei,  ţinînd  de  fiecare  dată  cuvînt  de 
învăţătură. 

Sărvăzel.  In  ziua  praznicului  Înălţării  Sf.  Cruci  (14  sept.  1987),  P.  S.  Episcop 
Vasile  s-a  afiliat  in  mijlocul  credincioşilor  din  fiilia  Sărvăzel  (parohia  Pix),  prot. 
Cared,  unde  a  sărvinşit  slujba  de  sfinţire  a  bisericii  locale,  care  deşi  zidită  în  1890, 
avînd  hramul  „Sf.  Ierarh  Nicadae",  n-a  fost  sfinţită  de  arhiereu  pînă  în  acest  an, 
după  ce  în  anii  precedenţi  a  fost  renovată  în  exterior  şi  interior  şi  înzestrată  cu 
cele  necesare  cultului  divin. 

In  cadrul  Sf.  Liturghii,  la  oare  răspunsurile  au  fost  diate  de  toţi  credincioşii, 
predica  ziilei  a  fost  ţinută  de  pr.  imsp.  ep.  Dârei  Rusu,  iar  preotul  paroh  Petru 
Georgescu  a  fost  distins  cu  rangul  de  iconamn. 

După  terminarea  Sf.  Liturghii,  pr.  prot.  Costache  Mirea  a  urat  bun  venit 
ierarhului,  iar  preotul  paroh  a  prezentat  o  scurtă  diare  de  seamă  asupra  lucrărilor 
efectuate.  S-a  dat  citire  scrisorii  arhiereşti  de  apreciere,  din  care  s-a  înmîmat 
cîte  un  exemplar  membrilor  din  consiliu. 

La  începutul  cuvântului  de  Învăţătură,  ierarhul  a  adus  cuvinte  de  laudă  şi 
felicitare  puţinilor  enoriaşi  de  aici  pentru  credinţa  lor  tare  în  Dumnezeu  şi  pen¬ 
tru  dragostea  faţă  de  Biserica  strămoşească,  iar  preotului  paroh,  pentru  strădania 
sa.  Apoi  vorbitorul  a  arătat  Împrejurările  care  au  dus  la  aşezarea  praznicului 
din  această  zi  şi  importanţa  sa  în  viaţa  duhovnicească  a  credincioşilor. 

Şumal.  Duminică,  27  septembrie  1987,  P.  S.  Episcop  Vasile,  dînd  ascultare 
chemării  bunilor  credincioşi  din  parohia  Şumal,  prot.  Şimleul  Silvaniei,  şi  a  vred¬ 
nicului  lor  păstor  sufletesc,  P.  C.  pr.  Tiberiu  Puşoaşiu,  a  săvîrşit,  cu  un  sobor  de 
preoţi  şi  diaconi,  slujba  de  sfinţire  a  bisericii  parohiale,  după  ce  în  ultimii  ani  i 
s-au  făcut  reparaţii  capitale.  Răspunsurile  au  fost  date  de  cîntâreţuil  bisericesc, 
secundat  de  mulţimea  credincioşilor. 

Biserica,  avînd  hramul  „Sf.  Ierarh  NicoLae44,  a  fost  zidită  în  anul  Domnului 
1891,  pe  timpul  păstoririi  preotului  Ioan  Sima,  luînd  locul  celei  vechi  de  lemn. 
Reparaţii  capitale  d  s-au  mai  făcut  în  1928,  în  timpul  preotului  Grigore  Balotă, 
cind  s-au  consolidat  pereţii  cu  centuri  din  bare  de  fier  şi  cîmd  şindrila  de  pe  aco¬ 
periş  a  fost  înlocuită  cu  tablă  zinoată.  iar  în  vara  anului  1947,  după  ce  o  puter¬ 
nică  furtună  a  descoperit-o,  a  fost  refăcută  în  aceiaşi  an. 

Intre  anii  1984— -1987,  m  timpul  păstoririi  vrednicului  preot  Tiberiu  Puşcaşiu, 
protopop  onorar,  ajutat  îndeaproape  de  membrii  consiliului  şi  comitetului  paro¬ 
hial,  vechi  şi  nou,  şi  prin  jertfelnicia  bunilor  credincioşi,  i  s-au  făcut  lucrări  de 
mare  amploare,  mărindu-i-se  suprafaţa  prin  construirea  celor  două  abside  late¬ 
rale  în  dreptul  stranelor  cantorade,  primind  astfel  formă  de  cruce.  Apoi  s-a 
tencuit  în  exterior,  iar  în  (interior  peste  noua  tencuială  s-a  îmbrăcat  cu  o  fru¬ 
moasă  pictură  în  frescă,  executată  de  pictorul  Aurel  Mureşan  din  Satu  Mare.  De 
asemenea,  a  fost  înzestrată  cu  cărţi  şi  obiecte  de  cult  noi.  Tot  în  această  perioadă 
s-a  construit  şi  o  casă  parohială  nouă. 

După  slujba  de  sfinţire  a  bisericii,  s-a  săvîrşiit  în  curtea  bisericii,  din  cauza 
mulţimii  credincioşilor,  Sf.  Liturghie,  în  cadrul  căreia  părintele  secretar  eparhial 
Liviu  Ungur  a  ro6tit  predica  zilei,  dar  preatul  paroh  Tiberiu  Puşoaşiu  —  pentru 
rodnica  şi  îndelungata  activitate  pastorală  de  peste  53  de  ani  numai  în  această 
parohie  —  a  fost  distins  cu  rangul  de  iconom- stavrofor,  în  care  a  fost  şi  hirotesit. 
In  acelaşi  grad  a  fost  hirotesit,  ou  acest  prilej,  şi  hamacul  preot  Petru  Bercea  de  la 
parohia  Fizeşiu,  prot.  Şimleu,  tot  pentru  o  rodnică  şi  statornică  păstorire  în 

aceeaşi  parohie,  timp  de  peste  40  de  ani. 

După  otpustul  Sf.  Liturghii,  pr.  prot.  Victor  Tâut  a  dat  cirtire  hrisovului  şi  a 
urat  bun  venit  P.  S.  Sale,  dar  preotul  paroh  a  făcut  o  scurtă  prezentare  a  activi¬ 
tăţii  sale  pastorale,  precum  şi  o  dare  de  seamă  asupra  lucrărilor  efectuate,  adu¬ 
când  cuvenitele  mulţumiri  celor  îndreptăţiţi.  In  mod  deosebit,  a  mulţumit  P.  S. 
Sale  pentru  distincţia  acordată  şi  pentru  dragostea  părintească  cu  care  l-a  în¬ 
conjurat  tot  timpul.  P.  C.  diacon  Teodor  Savu  a  dat  citire  scrisorii  arhiereşti 

de  apreciere. 

In  cuvîntul  său,  ierarhul  a  felicitat  pe  credincioşi  pentru  contribuţia  lor 

substanţială  la  realizarea  noii  înfăţişări  a  bisericii  de  aici. 

In  drum  spre  reşedinţă,  ierarhul  a  vizitat  biserica  din  parohia  Marca  (preot 
Ioan  Marian),  care,  reconstruită  şi  frumos  pictată,  îşi  aşteaptă  binecuvîntarea. 
Ierarhul  a  socotit  lucrarea  ca  foarte  reuşita. 

Santău.  In  urma  lucrărilor  de  renovare  generală  din  ultimii  and  a  impună¬ 
toarei  biserici  din  parohia  Santău,  prot.  Cărei,  P.  S.  Episcop  Vasile  —  ia  chemarea 
bunilor  credincioşi  de  aici,  în  frunte  cu  vrednicul  lor  preot  Marian- Vasile  Crainic 
şi  cu  membrii  consiliului  şi  comitetului  parohial  —  a  venit  în  mijlocul  lor.  dumi¬ 
nică  4  octombrie  1987,  ca  să  le  binecuvânteze  jertfelndcia  şi  osteneala. 

Biserica,  avînd  hramul  „Adormirea  Maicii  Domnului*4,  a  fost  zidită  în  anul 
Domnului  1900,  fiind  sfinţită  abia  în  1956  de  episcopul  Valerian  Zaharia  al  Ora¬ 
diei.  Intre  anii  1984 — 1987,  sub  păstorirea  harnicului  preot  M.  Cradnic,  cu  sprijinul 
membrilor  consiliului  şi  comitetului  parohial,  în  frunte  cu  prim -epi tropul  loan 
Feldeş,  i  s-au  efectuat  ample  lucrări  de  renovare.  In  exterior,  a  fost  tencuită  în 
terasit,  iar  în  interior  a  fost  împodobită  cu  o  frumoasă  pictură  în  frescă,  execu¬ 
tată  de  pictorii  Grigore  Neagu  din  Bucureşti  şi  fraţii  loan  şi  Mdhai  Barna  din 
Bacău.  A  fost  înzestrată  cu  o  Sf.  Evanghelie,  cu  o  frumoasă  Cruce  cu  Răstignirea 
în  sf.  altar,  sculptata  în  lemn,  ou  cinci  rînduri  de  odăjdii,  prapuri,  covoare  şi  alte 
obiecte  de  înfrumuseţare.  Tot  în  această  perioadă,  s-au  făcut  însemnate  lucrări 
de  înnoire  şi  la  casa  parohială,  făcîndu-i-se  subzidire  penitru  înlăturarea  igra- 
siei.  La  fel,  s-a  făcut  gard  de  fier  şi  s-<au  turnat  trotuare  de  beton,  atît  la  bise¬ 
rică,  cit  şi  la  casa  parohială. 

La  Sf.  Liturghie,  sâvîrşită  afară,  răspunsurile  au  fost  date  de  cîntăreţii  bise¬ 
ricii  împreună  cu  toţi  credincioşii.  Predica  zilei  a  fost  ţinută  de  pr.  vicar  epar¬ 
hial  Augustin  Lucian,  iar  preotul  paroh  Marian- Vasile  Crainic  a  fost  distins  cu 
rangul  de  iconom,  primind  şi  hirotesia. 

La  sfintele  slujbe,  au  fost  de  faţă  şi  preotul  romano-oatolic  Iul  iu  Agoston  şi 
cel  reformat  Estera  Poniti,  ambii  din  localitate,  precum  şi  cel  reformat  Zoltan 
Poniti  din  Sudurău,  care  —  la  timpul  potrivit  —  au  adus,  în  spirit  ecumenist,  salu¬ 
tul  bisericilor  şi  credincioşilor  lor. 

După  apolisul  Sf.  Liturghii,  pr.  prot.  Costache  Mirea  a  dat  citire  hrisovului 
şi  l-a  bineventat  pe  chiriarh,  iar  preotul  paroh  a  făcut  raport  de  activitate  duhov¬ 
nicească  şi  gospodărească,  precum  şi  un  scurt  istoric  al  localităţii,  parohiei  şi 

bisericii,  preoizind  că  aici  a  fiinţat  în  vechime  şi  o  mănăstire  ortodoxă,  de  la 

care  mai  există  şi  azi  un  clopot  în  turnul  bisericii,  pe  care  se  află  inscripţia: 
„Vărsatu-s-a  (tuirnatu-s-a)  pentru  biserica  mănăstirii  ortodoxe  din  Santău,  anul 
1682“. 

S-a  dat  citire  apoi  scrisorii  arhiereşti  de  apreciere,  din  oare  s-a  înmânat  cîte 
un  exemplar  preotului  şi  membrilor  consiliului  parohial. 

A  urmat  in  continuare  cuvîntul  de  învăţătură  al  ierarhului,  care  a  vorbit 

despre  Biserică,  ca  instituţie  de  mîntuire.  A  stăruit  îndeosebi  asupra  rolului 
Bisericii  Ortodoxe  în  viaţa  poporului  român,  mai  ales  in  Transilvania,  unde  a 

contribuit  covârşitor  la  păstrarea  şi  promovarea  limbii  române  şi  la  formarea  şi 
întărirea  conştiinţei  unităţii  naţionale.  In  legătură  cu  marile  lucrări  de  înnoire 

a  bisericii,  ierarhul  a  adus  cuvinte  de  laudă  credincioşilor  pentru  jertfelnicie, 

membrilor  consiliului  şi  comitetului  parohial  pentru  colaborare  şi  preotului  paroh 
pentru  strădanie. 

Subpiatră.  Intr-o  frumoasă  zi  de  toamnă,  duminică  11  octombrie  1987,  P.  S. 
Episcop  Va9iîe  a  poposit  în  mijlocul  bunilor  credincioşi  din  fiîia  Subpiatră 
(parohia  Hotar),  prot.  Oradea,  zi  în  care,  cu  un  sobor  de  preoţi  şi  diaconi  şi  de 
faţă  cu  mulţi  credincioşi  din  localitate  şi  din  jur.  a  săvîrşit  slujba  de  sfinţire  a 
bisericii  celei  noi.  Aceasta,  avind  hramul  „Sfinta  Treime**,  a  fost  construită  de-n 
lungul  a  35  de  ani  (1952 — 1987).  Pînă  în  1974,  a  fost  ridicată  în  roşu,  avind  ziduri 
ca  de  cetate,  în  timpul  preoţilor  Alexandru  Moldovan,  Vasile  Boitoş,  loan  Dan, 
Adrian  Ciuhandu  şi  Andrei  Vascan,  cel  mai  mult  lucrîndu-se  in  timpul  preotului 
V.  Boitoş.  Biserica  aceasta  de  piatră  se  află  în  imediata  apropiere  a  celei  vechi 
de  lemn.  care  a  fost  strămutată  aici.  aşa  întreagă,  trasă  pe  bile  de  lemn,  cu  boii, 

în  prima  jumătate  a  secolului  XIX,  din  Lugaşul  de  Jos,  unde  a  fost  construită 

în  anul  1770. 

Din  anul  1974  şi  pînă  în  1987,  în  timpul  păstoririi  vrednicului  preot  Gheorghe 
Popa,  ajutat  îndeaproape  de  membrii  din  filie  ai  consiliului  şi  comitetului  parohial, 
îndeosebi  de  decedatul  epitrop  Teodor  Rotar,  şi  mai  ales  din  jertfelnicia  pildui¬ 
toare  a  bunilor  credincioşi,  s-au  executat  lucrările  de  finisare  şi  înfrumuseţare. 

In  exterior,  s-a  tencuit  şi  s-a  acoperit  cu  ţiglă  şi  tabla  zincată,  iar  în  jurul  zidu¬ 
rilor  s-a  turnat,  pentru  protejare,  un  trotuar  de  beton.  în  interior,  după  ce  s-a 
introdus  iluminatul  electric  şi  s-a  tencuit,  a  fost  împodobită  cu  o  frumoasă  pic¬ 
tură  în  tempera  grasă,  executată  de  pictorul  Daniel  Opriş  din  Chizâtâu  —  Timiş, 
care  a  pictat  şi  cele  26  de  icoane  prazrucare.  A  fost  înzestrată  cu  un  frumos  ico¬ 
nostas,  cu  un  oandelabru  mare  de  sticlă  de  la  Pădurea  Neagră  (Aleşd)  şi  cu  unul 
mic,  de  bronz,  cu  un  frumos  chivot  şi  cu  toate  obiectele  şi  cărţile  de  cult  necesare, 
precum  şi  cu  covoare  şi  draperii.  S-au  confecţionat  din  lemn  sculptat  50  de  scaune 
şi  două  strane  oantorale,  precum  şi  două  uşi  de  stejar  masiv  şi  alte  patru  uşi  de 
brad.  A  fost  paviimentată  cu  ©cîndură  vopsită,  aşezată  pe  beton.  La  fel,  a  fost 
înzestrată  şi  cu  un  clopot  nou  (280  kg)  de  >la  Baia  Mare,  oare  se  alătură  celui  adus 
de  la  vechea  biserică  de  lemn  (circa  100  kg).  In  curtea  bisericii,  s-a  ridicat  o  Cruce 
cu  Răstignirea,  iar  în  faţa  bisericii  s-a  construit  un  gard  din  beton  şi  grilaj  de  fier. 
La  acoperirea  cheltuielilor  s-au  primit  şi  ajutoare  de  la  Sf.  Patriarhie  şi  de  la  Sf. 
Episcopie  a  Oradiei. 

După  slujba  de  sfinţire,  s-a  săvîrşit  Sf.  Liturghie,  afară,  în  cadrul  căreia  a 
predicat  pr.  cons.  ep.  Nicolae  Mara,  răspunsurile  fiind  diate  de  un  grup  de  studenţi 
teologi  şi  elevi  seminarişti,  precum  şi  de  mulţimea  credincioşilor.  După  încheierea 
Sf.  Liturghii,  pr.  prot.  Aurel  Puşcaş  ia  citit  hrisovul  şi  a  urat  bun  venit  P.  S.  Sade, 
iar  preotul  paroh  a  făcut  scurt  istoric  al  localităţii,  parohiei  şi  bisericii,  precum  şi 
o  dare  de  seamă  asupra  iluorărilor  de  înălţare  a  bisericii,  aducând  mulţumiri  celor 
îndreptăţiţi.  S-a  dat  citire  scrisorii  arhiereşti  de  apreciere. 

In  cuvîntul  de  învăţătură,  chiriarhul  a  tţlmăcit  parabola  semănătorului 
(Evanghelia  zilei),  vorbind  despre  sâmînţa  cuvîntului  dumnezeiesc  semănat  de 
Biserică  în  sufletele  noastre.  In  legătură  cu  noul  locaş,  care  stă  alături  de  cel 
vechi  de  lemn,  ta  apreciat  că  este,  atît  arhitectural,  cît  şi  pictural,  o  lucrare  foarte 
reuşită,  pentru  care  aduce  binemeritate  laude  credincioşilor,  iar  membrilor  con¬ 
siliului  parohial  şi  celor  din  comitetul  de  construcţie  şi  de  înfrumuseţare  înmî- 
nîndu-le  scrisori  de  apreciere,  ca  şi  preoţilor  sub  care  s-a  ridicat  în  roşu,  prezenţi 
Ia  sfinţire:  Vasile  Boitoş,  Andrei  Vascan  şi  Adrian  Ciuhandu,  iar  preotului  paroh 
Gheorghe  Popa  acordlndu-i  rangul  de  iconom,  întru  care  a  primit  şi  hirotesia. 
P.  S.  Sa  a  adus  cuvinte  de  recunoştinţă  şi  fostului  opt  trop,  decedatul  Teodor 
Rotar,  pentru  strădania  sa  întru  zidirea  acestei  sfinte  biserici. 

în  drum  spre  reşedinţă,  chiriarhul  a  vizitat  biserica  din  filia  Telechiu  (parohia 
Ţeţchea),  păstorită  cu  vrednicie  de  preotul  Ştefan  Bălaş.  P.  S.  Sa  a  apreciat  stră¬ 
dania  pastorală  a  tînârului  preot,  dîndu-i  îndrumări  corespunzătoare  pentru  o 
activitate  cît  mai  rodnică  şi  mulţumitoare  pentru  credincioşii  din  cele  două  unităţi. 

Ghenetea.  Duminică,  25  octombrie  1987,  P.  S.  Episcop  Vasile  a  săvîrşit  slujba 
de  binecuvântare  a  bisericii  din  parohia  Ghenetea,  prot.  Marghita,  în  urma  unor 
importante  lucrări  de  renovare  din  ultimii  iani. 

Biserica,  purtînd  hramul  „Sf.  Arhangheli  Mihail  şi  Gavriil",  a  fost  zidită  în 
anul  1896,  în  în  şi  pe  locul  celei  vechi  de  lemn,  ce  data  din  1777.  A  fost  sfinţită  în 
1958  de  episcopul  Valerian  Zaharia  .ai  Oradiei,  în  timpul  păstoririi  preotului  Vaie¬ 
rul  Man,  după  ce  i  s^au  făcut  reparaţii  generale.  Intre  anii  1981 — 1987,  sub  păsto¬ 
rirea  harnicului  preot  Ioan-Dorel  Gormoş,  cu  sprijinul  membrilor  consiliului  şi 
comitetului  parohial  şi  în  special  prin  jertfelnioia  bunilor  credincioşi,  i  s-au  efec¬ 
tuat  reparaţii  capitale.  In  exterior,  s-a  acoperit  cu  tablă  zincată  nouă  şi  s-au 
înlocuit  ramele  de  lemn  de  la  ferestre  cu  altele  de  metal.  In  interior,  a  fost  împodo¬ 
bită  cu  o  frumoasă  pictură  în  tempera  grasă,  executată  de  pictorul  Constantin 
Savin  din  Bucureşti  şi  au  fost  luminate  icoanele  de  pe  tîmplă,  acestea  şi  picta¬ 
rea  altarului  fiind  făcute  pe  cheltuiala  văduvei  Rozalia  Semicloşi.  A  fost  înzestrată 
cu  cele  necesare  cultului  divin.  A  fost  împrejmuită  cu  un  trainic  gard  din  fier. 
Tot  în  această  perioadă  a  fost  reparată  radical  şi  casa  parohială  în  exterior  şi 
interior. 

Sfînta  Liturghie  a  fost  săvîrşită  afară,  răspunsurile  fiind  date  foarte  frumos 
de  mulţimea  credincioşilor.  Predica  zilei  a  fost  ţinută  de  pr.  secretar  ep.  Liviu 
Ungur. 

După  apolisul  Sf.  Liturghii,  pr.  prot.  Aurel  Pop  a  dat  citire  hrisovului  şi  l-a 
bineventat  pe  chiriarh,  iar  preotul  paroh  a  făcut  îndătinatul  .raport  de  activitate 

şi  a  mulţumit  celor  îndreptăţiţi  pentru  contribuţia  ia  înnoirea  bisericii.  S-a  dat 
citire  scrisorii  arhiereşti  de  apreciere. 

In  cuvîntul  de  învăţătură,  ierarhul  a  vorbit  despre  necesitatea  împodobirii 
bisericilor  noastre  cu  icoane  pictate,  precum  şi  despre  îndatorirea  de  a  cinsti 
icoanele,  ca  mijloace  de  educaţie  religioasă  a  credincioşilor.  In  încheiere,  a  adus 
binemeritate  cuvinte  de  apreciere  credincioşilor  pentru  pilduitoarea  jertfelnicie. 
membrilor  consiliului  parohial  pentru  sprijinul  date  La  executarea  lucrărilor  înmi- 
nîndu-le  şi  scrisori  de  apreciere,  iar  preotului  paroh  Ioan-Dorel  Cormoş,  pentru 
strădania  depusă,  acordîndu-i  rangul  de  sachelar,  întru  care  ta  primit  hlrotesia. 

Spinuş.  In  după-amiaza  aceleiaşi  duminici  (25  oct.  1987),  chiriarhul  a  oficiat, 
in  legătură  cu  vecernia,  şi  binecuvântarea  lucrărilor  de  înnoire  a  bisericii  din 
parohia  Spinuş,  prot.  Miarghita.  A  fost  de  faţă  şi  preotul  romano-catolic  Mdrcea 
Mirt  din  Fegernic.  Biserica,  avînd  hramul  ,,Sf.  Ierarh  Vasile  cel  Mare*4,  a  fost 
zidită  in  «anul  1835.  Tumul  s-a  ridicat  în  anul  1866.  Pe  parcurs,  i  s-au  făcut  repa¬ 
raţii  mai  mari  în  anii  1884,  1908,  1933 — 19334;  în  1957,  s-a  schimbat  ţiglia  de  pe 
acoperiş,  iar  în  1963,  sub  păstorirea  preotului  Vasile  Romocea,  i  s-au  făcut  reparaţii 
capitale  In  exterior  şi  interior.  In  1986,  sub  păstorirea  noului  şi  harnicului  preot 
Gheorghe  Păcurar,  cu  sprijinul  deosebit  ial  membrilor  consiliului  şi  comitetului 
parohial  şi  mai  ales  prin  contribuţia  benevolă  a  credincioşilor,  a  fast  reparata 
in  exterior,  fiind  tencuită  în  terasit;  s-a  recondiţionat  acoperişul  şi  s-a  revopsit 
tabla  de  pe  turn,  iar  deasupra  uşii,  la  intnare,  s-a  construit  un  pridvor  sprijinit  pe 
stîlpi  de  beton.  Pentru  protejarea  zidurilor,  s-a  turnat  in  jurul  lor  un  trotuar 
de  beton.  Pentru  acoperirea  cheltuielilor,  s-<au  primit  şi  ajutoare  de  la  Sf.  Episcopie 
a  Oradiei.  In  anul  1987,  s-au  construit  noi  anexe  gospodăreşti  la  casa  parohială. 

După  otpustul  vecerniei,  pr.  prot.  Aurel  Pop  a  citit  hrisovul  şi  (l-a  bimeventat 
pe  ierarh,  iar  preotul  paroh  a  făcut  raport  asupra  lucrărilor  efectuate,  promiţînd 
că  în  scurt  timp  se  vor  strădui  să  înpodobească  biserica  cu  o  frumoasă  pictură. 
Apoi  s-a  dat  citire  scrisorii  arhiereşti  de  apreciere.  în  cuvântul  de  învăţătură, 
ierarhul  a  vorbit  despre  Biserică,  ca  aşezâmînt  de  mîntuire  şi  ca  locaş  de  închi¬ 
nare.  în  legătură  cu  lucrările  făcute,  a  exprimat  cuvinte  de  Laudă  credincioşilor, 
bucurindu^se  de  hotărîrea  lor  ca  în  cel  mai  scurt  timp  posibil  să-şi  picteze  biserica. 
Celor  trei  epitropi  Gheorghe  Hava,  Carol  Suciu  şi  Roman  Nica  le-a  înmuiat 
scrisori  de  apreciere,  iar  pe  preotul  paroh  Gheorghe  Păcurar,  pentru  hărnicia  sa, 
l-a  distins  cu  rangul  de  iconom.  primind  şi  hirotesia  în  acest  grad. 


II.  Vizite  de  lucru 

Luni,  7  septembrie  1987,  P.  S.  Episcop  Vasile.  însoţit  de  pr.  insp.  Dorel  Rusu 
şi  de  pr.  prot.  M.  Andreescu,  a  făcut  vizite  de  lucru  la  parohiile:  Domnin,  Năpra- 
dea,  Someş-Odorhei  şi  Cuceu,  dînd  îndrumări  pastorale  şi  obşteşti.  Luni,  12  oct. 
1987,  ierarhul,  însoţit  de  pr.  secretar  ep.  Liviu  Ungur,  a  făcut  vizite  de  lucru  la 
parohiile  Siimicolaul  de  Beiuş,  Suplacul  de  Ţinea  şi  Săldăbagiul  Mic,  în  aceasta 
din  urmă,  biserica  fiind  în  curs  de  pictare.  P.  S.  Sa  a  dat  preoţilor  îndrumări  pen¬ 
tru  activitate  pastorală  cît  mai  rodnică.  La  Sînnicolaul  de  Beiuş,  a  făcut  o  vizita 
şi  la  şantierul  arheologic  condus  de  cercetătorul  Radu  Popa  din  Bucureşti. 


III.  Hirotoniri  de  preoţi 


In  25  sept.  1987,  P.  S.  Episcop  Vasile,  La  Sf.  Liturghie  din  Paradisul  episcopal, 
l-a  hirotonit  intru  preot  pe  diaconul  Mititean  Sorin,  pentru  parohia  Păuleşti, 
prot.  Marghita. 

La  Sf.  Liturghie  săvîrşitâ  de  sărbătoarea  Sf.  Dumitru  în  biserica  „Sf.  Ierarh 
Nicolae"  din  Oradea,  diaconul  loan  Socolan,  licenţiat  în  teologie,  a  fost  hirotonit 
întru  preot  pe  seama  parohiei  Satu  Mare  VII,  devenită  vacantă  prin  moartea 
prematură  a  vrednicului  ed  tituLar,  preotul  iconom  Vasile  Popa.  P.S.  Sa  l-a  felicitat 

pe  noul  hirotonit  pentru  modul  lăudabil  cum  şi-a  îndeplinit  îndatoririle  in  cei 
nouă  ani  de  diaconie,  oontribuiind  ia  ridicarea  nivelului  artistic  al  slujbelor  prin 
glasul  frumos  cu  oare  l-a  dăruit  Dumnezeu,  lindemmndu-1  să  facă  acelaşi  lucru  şi 
în  noul  prost,  care  îi  cere  şi  mai  multă  dăruire,  având  obligaţii  mai  complexe.  Cu 
aleasă  recunoştinţă,  părintele  Socolan  a  mulţumit  respectuos  pentru  felicitări  şi  pen¬ 
tru  încrederea  acordată,  piomiţîndu-i  chiri  arh  ului  că  va  căuta  să  nu  dezmintă 
aşteptările  puse  într-însul. 

Diacon  Dr.  Teodor  Savu 


Conferinţe  preoţeşti 


Intre  15 — 23  septembrie  a.  c.  s-au  desfăşurat  Ia  sediile  protopopeşti  lucrările 
conferinţelor  pastoral -misionare  cu  preoţimea,  dezbătîndu-se  o  temă  cu  profunde 
semnificaţii  privind  istoria  naţională,  intitulată:  „Momente  din  lupta  poporului 
român  pentru  apărarea  pămîntului  strămoşesc  (cu  prilejul  împlinirii  a  1900  de 
ani  de  <la  urcarea  pe  tron  ia  llud  Decebal  (87),  530  de  ani  de  la  urcarea  pe  tron  a  lui 
Ştefan  cel  Mare  (1457),  110  ani  de  la  proclamarea  independenţei  de  stat  a  Româ¬ 
niei  (1877)  şi  70  de  ami  de  ila  eroicele  lupte  de  la  Mărăşeşti  (1917)“. 

Protopopiatele  Siatu  Mare,  Corei  şi  Marghita  s-ou  bucurat  şi  de  prezenţa 
Arhipăstorului,  alături  de  care  au  participat  oa  delegaţi  de  la  Centrul  eparhial: 
P.  C.  pr.  Livhi  Ungur,  secretar  eparhial,  la  prot.  Oradea,  P.  C.  pr.  Ioan  Negroiu, 
consilier  economic,  la  prot.  M-arghita,  P.  C.  pr.  Dorel  Rusu,  inspector  eparhial,  la 
prot.  Satu  Mare  şi  Cărei  şi  P.  C.  pr.  Augustin  Lucian,  vicar  administrativ,  la  prot. 
Zalău  şi  Şimleul  Silvaniei. 

După  cuvîntul  de  întîmpinare  al  P.  C.  protopopi,  Prea  Sfinţitul  Episcop  Vasile 
a  răspuns  cu  părintească  dragoste  sdmţăminrtelor  fireşti  cu  care  este  întotdeauna 
înconjurat  de  preoţimea  din  eparhie  şi  a  deschis  prinrtr-un  amplu  cuvânt  tema 
conferinţei,  arătînd  că  întreaga  istorie  a  neamului  românesc  poartă  am  presta  luptei 
pline  de  dăruire,  de  fierbinte  patriotism  şi  jertfelndcie  a  fiilor  ţârii  de-a  lungul 
veacurilor,  pentru  libertate,  neatârnare  şi  propăşire.  „Noi  sîntem  datori  —  a  spus 
P.  S.  Sa  —  să  ne  cinstim  înaintaşii,  să  învăţăm  din  trecut  pentru  a  înţelege  mai 
bine  vremurile  pe  oare  le  trăim.  Ei  au  creat  acest  climat  de  libertate  şi  de  stator¬ 
nicie  pe  -acest  pămînt  care  a  fost  dimtotdeauna  -al  nostru**. 

Referatele  iau  fost  susţinute  de  următorii  preoţi:  dr.  Gheorghe  Liţiu  la  prot. 
Oradea,  Ioan  Hinsu  la  prot.  Beiuş,  Cornel  Negrean  ila  prot.  Marghita,  Viorel 
Gorea  la  prot.  Satu  Mare,  Gheorghe  Şteţ  la  prot.  Calei,  Dorinei  Crecan  la  -prot. 
Zalău  şi  Ioan  Marian  la  prot.  Şimleul  Silvaniei. 

Pe  marginea  'referatelor  au  luat  cuvîntul  un  număr  de  54  de  preoţi:  9  la 
Oradea,  10  la  Beiuş,  5  la  Marghita,  8  la  Satu  Mare,  10  la  Cărei,  6  la  Zalău  şi  6  la 
Şimleul  Silvaniei.  Vorbitorii  au  reliefat  însemnătatea  deosebită  a  momentelor  isto¬ 
rice  evocate,  arătînd  că  zbuciumata  istorie  a  poporului  român  este  de  fapt  istoria 
unor  lupte  neîncetate  pentru  apărarea  gliei  strămoşeşti,  a  fiinţei  şi  continuităţii 
neîntrerupte  a  neamului  nostru  pe  acest  pământ.  In  valurile  mereu  agitate  ale 
istoriei,  poporul  român  şi-a  păstrat  unitatea,  limba  şi  credinţa  sa,  creând  o  civilizaţie 
cu  trăsături  proprii  de  mare  valoare,  dând  dovadă  de  o  nezdruncinată  coeziune 
şi  de  un  profund  sentiment  al  unităţii,  deşi  negurile  vremurilor  i-*au  fost  atît  de 
potrivnice.  Ideea  unităţii  de  neam  a  străbătut  ca  o  flacără  vie  sufletul  poporului 
român  în  bătăliile  grele  duse  contra  cotropitorilor. 


Vorbitorii  au  evocat  luptele  îndîrjite  ale  vitejilor  daci  sub  conducerea 
regelui -erou  Decebal,  precum  şi  eforturile  prin  oare  s-au  întemeiat  primele  forma¬ 
ţiuni  politice,  crezatele  şi  voievodatele,  -la  adăpostul  cetăţii  carpatice.  S-a  arătat  în 
continuare  importanţa  domniei  lui  Ştefan  cel  Mare,  unul  dintre  cei  mad  străluciţi 
reprezentanţi  ai  iluptei  antiotomane  şi  ctitor  a  zeci  de  lăcaşuri  bisericeşti. 


S-au  scos  în  evidenţă  evenimentele  legate  de  prima  mare  unitate  de  la  1600 
împlinită  de  Mihai  Viteazul.  Ln  epoca  modernă,  mişcarea  de  la  1821  a  fost  o  treaptă 
importantă  pe  drumul  realizării  unităţii  naţionale,  continuată  de  seismul  social  de 
la  1848.  Anul  1859  marchează  o  piatră  de  hotar  în  istoria  naţională  prin  marele 

act  istoric  al  Unirii  Principatelor,  eveniment  ce  a  fost  urmat  de  dobîndirea  inde¬ 
pendenţei  de  stat  a  României  in  urma  războiului  de  la  1877,  la  care  au  participat 
prin  ajutoare  materiale  şi  chiar  prin  braţe  înarmate  şi  românii  din  Transilvania. 

In  mod  deosebit  s-a  accentuat  marele  eveniment  de  la  1  Decembrie  1918,  cînd 
şi-a  găsit  împlinire  visul  de  veacuri  al  poporului  nostru,  actul  de  firească  reîn¬ 
tregire  naţională,  care  a  pus  bazele  statului  naţional  unitar  român. 

Integrată  organic  in  viaţa  şi  năzuinţele  poporului,  Biserica  Ortodoxă  Română, 
prin  clerul  şi  credincioşii  ei,  a  participat  la  eforturile  şi  jertfele  care  au  dus  la 
toate  împlinirile  social-naţionale  de-a  lungul  veacurilor.  Ea  a  vegheat  la  zămislirea 
poporului,  i-a  păstrat  şi  i-a  cultivat  limba  şi  datinile,  i-a  alinat  amarul  şi  durerile, 
l-a  însufleţit  şi  i^a  luminat  conştiinţa  şi  i-a  întreţinut  vie  ideea  unităţii  sale 
naţionale.  De  pe  poziţia  sa  specifică,  Biserica  noastră  îşi  aduce  şi  azi  contribuţia 
Ia  desăvîrşirea  unităţii  sufleteşti,  a  coeziunii  întregului  popor  în  jurul  conducerii 
de  stat.  Ea  nu  cunoaşte  alte  interese  decît  cele  ale  poporului  în  mijlocul  căruia 
trăieşte  şi  slujeşte. 

Delegaţii  eparhiali  au  adus  mulţumiri  referenţilor  pentru  bogatul  material 
prezentat  şi  au  elogiat  luâHle  la  cuvînt,  care  au  fost  însufleţite  expresii  a  dra¬ 
gostei  de  patrie  care  animă  pe  toţi  credincioşii  şi  slujitorii  sfintelor  altare. 

Prea  Sfinţitul  Episcop  Vasiile  şi-a  exprimat  bucuria  pentru  atmosfera  însu¬ 
fleţită  în  care  s-au  desfăşurat  toate  conferinţele,  adevărate  sinteze  ale  bogatei  şi 
eroicei  istorii  a  neamului  românesc.  „Am  constatat  şi  de  această  dată  —  ia  subli¬ 
niat  P.  S.  Sa  —  că  preoţimea  cunoaşte  istoria  în  sensurile  ei  cele  mai  adînci 
înţelege  mersul  ei  şi  se  integrează  deplin  eforturilor  de  azi  pentru  propăşirea  şi 
înflorirea  patriei.  S-a  desprins  ca  un  punct  esenţial  puterea  extraordinară  a  po¬ 
porului  nostru  de  a-şi  păstra  unitatea  şi  autenticitatea.  N-am  putut  fi  destrămaţi 
nici  de  năvălitori,  nici  de  asupritori.  Mărturiile  istoriei,  pe  care  .le-am  rememorat, 
ne  dau  puternice  imbolduri  şi  nouă,  celor  de  azi,  să  urmăm  strălucitelor  pilde 
ale  înaintaşilor,  în  efortul  pentru  binele  obştesc**. 

In  încheiere  chiriarhul  a  făcut  un  cald  apel  tuturor  celor  prezenţi,  ca  în 
parohie,  în  mijlocul  credincioşilor,  să  fie,  prin  .activitatea  pe  care  o  desfăşoară, 
exemple  de  buni  patrioţi  şi  harnici  gospodari,  contribuind  fiecare  la  sporirea  avu¬ 
tului  obştesc  şi  la  înfrumuseţarea  localităţilor  lor. 

Aducînd  vii  mulţumiri  cshiriarhului,  precum  şi  tuturor  celor  prezenţi  pentru 
contribuţia  adusă  la  reuşita  conferinţelor,  P.  C.  protopopi  au  exprimat.  în  numele 
preoţimii,  angajamentul  de  a-şi  spori  efortul,  spre  a  se  dovedi  vrednici  urmaşi  ai 
înaintaşilor. 


Pr.  Dorel  Octavian  Rusii 


Din  viaţa  patriei 


DEZVOLTARE  CONTINUA  ŞI  ARMONIOASA  A  JUDEŢELOR  ŢARII 


Judeţul  Sibiu 

—  In  perioada  1966 — 1985,  pentru  dezvoltarea  economico-socială  a  judeţului 
au  fost  investite  aproape  43  miliarde  lei.  La  sfîrşitul  anului  1985  s-a  ajuns  ca 
valoarea  fondurilor  fixe  productive  să  fie  de  5,9  ori  mai  mare  decît  în  anul  1965. 

—  Ca  urmare  a  investiţiilor  alocate  pentru  industrie,  în  ultimele  două  de¬ 
cenii,  au  fost  puse  în  funcţiune  noi  capacităţi  de  producţie,  au  fost  dezvoltate 
şi  modernizate  capacităţile  unor  întreprinderi,  cum  sînt:  întreprinderea  de  relee 
Mediaş,  întreprinderea  „Independenţa*4  Sibiu,  întreprinderea  mecanică  Mediaş, 
întreprinderea  mecanică  Sibiu,  întreprinderea  metalurgică  Sibiu,  întreprinderea 
„Carbosim44  Copşa  Mică,  întreprinderea  piese  şi  utilaje  Sibiu,  întreprinderea  de 
sticlărie  „Vitrometan44  Mediaş,  întreprinderea  de  sticlărie  Avrig,  întreprinderile 
de  textile  din  Cisnădie  şi  Sibiu  etc. 

—  Semnificativ  pentru  dezvoltarea  industriei  judeţului  este  faptul  că  pro¬ 
ducţia  industrială  din  anul  1985  a  fost  de  5,3  ori  mai  mare  faţă  de  anul  1965  şi  de 
36  de  ori  mai  mare  decît  cea  obţinută  în  anul  1950. 

—  Industria  judeţului  Sibiu  este  dezvoltată  şi  diversificată,  ramurile  industriei 
uşoare  —  alături  de  cele  ale  industriei  grele  —  deţin  ponderi  însemnate  în  producţia 
respectivă  a  ţării  şi  în  producţia  totală  a  judeţului.  Judeţul  Sibiu  ocupă  un  loc 
principal  în  producţia  ţării  la  unele  produse,  cum  sînt:  autobasculante,  geamuri 
trase,  negru  de  fum,  fire  de  lînă  şi  tip  lînă,  fire  de  bumbac  şi  tip  bumbac,  tricotaje 
de  lînă,  încălţăminte  din  piele,  conserve  de  carne  ş.a. 

—  Un  loc  important  în  economia  judeţului  revine  şi  agriculturii,  care  în  anul 
1985  dispunea  de  3039  tractoare  faţă  de  numai  1332  cîte  existau  în  anul  1965,  aceasta 
a  făcut  ca  suprafaţa  arabilă  ce  revine  la  un  tractor  fizic  să  se  reducă  de  la  99 
hectare  în  anul  1965  la  44  hectare  în  anul  1985. 

—  Cea  mai  mare  parte  din  suprafaţa  cultivată  —  care  reprezenta  peste 
129.000  hectare  în  anul  1985  —  revine  culturilor  de  cereale  (circa  56%). 

—  In  sectorul  zootehnic  efectivele  de  animale  au  înregistrat  creşteri  la  toate 
speciile,  numărînd  la  sfîrşitul  anului  1986  aproape  139.000  bovine,  peste  221.000 
porcine  şi  circa  525.000  ovine. 

—  Ca  urmare  a  dezvoltării  economice  a  judeţului,  numărul  personalului 
muncitor  a  ajuns  în  anul  1985  la  198.800  persoane  (din  care  circa  61%  erau 
ocupate  în  industrie)  înregistrînd  o  creştere  de  1,6  ori  faţă  de  anul  1965. 

—  Pentru  îmbunătăţirea  condiţiilor  de  viaţă  ale  populaţiei,  au  fost  date  în 
folosinţă  —  în  perioada  1966 — 1985  —  peste  55.000  locuinţe  noi  din  care  circa 
44.000  apartamente  din  fondul  statului. 

—  S-a  dezvoltat  continuu  baza  materială  a  unităţilor  social-culturale.  In  anul 
1985  în  cadrul  judeţului  existau  157  cămine  culturale,  10  case  de  cultură,  467 
biblioteci,  119  cinematografe  şi  instalaţii  cinematografice. 

—  In  anul  şcolar  1985 — 1986  în  cadrul  judeţului  funcţionau  241  grădiniţe  de 
copii,  217  şcoli  generale,  26  licee,  34  şcoli  profesionale  şi  tehnice  de  maiştri  şi 
3  facultăţi. 

—  Ca  urmare  a  îmbunătăţirii  condiţiilor  de  ocrotire  a  sănătăţii  populaţiei, 
numărul  paturilor  de  asistenţă  medicală  a  ajuns  în  anul  1985  la  4447,  revenind 
8,8  la  1000  locuitori. 

Judeţul  Braşov 

—  Pentru  dezvoltarea  economico-socială  a  judeţului  volumul  investiţiilor  a 
însumat  circa  96  miliarde  lei  din  care  peste  60  miliarde  lei  în  industrie. 

—  Baza  industrială  a  judeţului  a  fost  consolidată  prin  construirea  şi  pune¬ 
rea  în  funcţiune  a  noi  obiective  industriale,  cum  sînt:  la  Hogiz  —  Combinatul 
pentru  lianţi;  la  Braşov  —  Întreprinderea  de  exploatare  a  agregatelor  minerale 
pentru  construcţii,  întreprinderea  de  morârit,  panificaţie  şi  produse  făinoase,  în¬ 
treprinderea  pentru  nutreţuri  concentrate,  întreprinderea  de  vinificaţie  şi  produse 
spirtoase:  la  Făgăraş  —  întreprinderea  de  producere  şi  industrializare  a  carto¬ 
filor. 

—  Prin  punere  în  funcţiune  a  noilor  obiective,  a  dezvoltării,  reutilării  şi 
modernizării  celor  existente,  producţia  industrială  a  înregistrat  o  creştere  de 
5,4  ori  mai  mare  in  anul  1985  decît  în  1965,  iar  fondurile  fixe  din  unităţile  indus¬ 
triale  şi  agricole  de  aproape  7  ori. 

—  Profilul  industrial  al  judeţului  este  determinat  de  ramura  construcţiilor  de 
maşini  şi  a  prelucrării  metalelor  în  care,  în  anul  1985,  s-a  realizat  56%  din 
producţia  industrială  a  judeţului.  Judeţul  Braşov  cu  o  pondere  de  9,8%  deţine 
locul  5  (după  municipiul  Bucureşti)  în  ceea  ce  priveşte  producţia  industriei  con¬ 
structoare  de  maşini  şi  a  prelucrării  metalelor  şi  locul  cinci  între  judeţele  ţării  la 
produsele  chimice. 

—  Un  loc  important  în  economia  judeţului  îl  deţine  agricultura  pentru  a  cărei 
dezvoltare,  în  ultimii  douăzeci  de  ani,  s-au  alocat  investiţii  în  valoare  de  8842 
milioane  lei. 

—  La  sfîrşitul  anului  1985,  agricultura  judeţului  dispunea  de  3212  tractoare 
fizice,  715  combine  autopropulsate  şi  tractate  pentru  recoltat  cereale  boabe,  precum 
şi  de  alte  numeroase  maşini  şi  utilaje  agricole  perfecţionate. 

—  Condiţiile  naturale,  relieful  judeţului  (aproape  1/3  din  suprafaţa  judeţului 
fiind  deţinută  de  păşuni  şi  fîneţe  naturale),  tradiţia  în  creşterea  animalelor  sînt 
factori  care  au  contribuit  la  sporirea  efectivelor  de  animale.  Astfel,  în  anul  1986, 
comparativ  cu  1966,  efectivele  de  bovine  au  crescut  de  la  117.000  la  173.000,  cele 
de  porcine  de  la  115.000  la  284.000  şi  cele  de  ovine  de  la  245.000  la  338.000, 

—  Ca  urmare  a  dezvoltării  economice  a  judeţului,  numărul  personalului  mun¬ 
citor  a  crescut  în  1985  faţă  de  1965  cu  123.500  persoane,  revenind  439  persoane  la 
1000  locuitori.  Ponderea  muncitorilor  care  lucrează  în  industrie,  în  totalul  munci¬ 
torilor,  reprezentînd  65,5%  în  anul  1985. 

—  Cu  o  pondere  de  75,3%  a  populaţiei  care  locuieşte  în  municipiul  Braşov  şi, 
in  cele  8  oraşe  din  judeţ,  în  totalul  populaţiei  judeţului,  Braşovul  se  înscrie  pe 
primul  loc  în  judeţele  ţării  din  acest  punct  de  vedere. 

—  In  ultimii  douăzeci  de  ani  volumul  desfacerilor  de  mărfuri  cu  amănuntul 
prin  comerţ  a  crescut  de  la  2243  milioane  lei  la  9963  milioane  lei. 

—  In  perioada  1966 — 1986,  în  judeţul  Braşov,  s-au  construit  circa  94.000 
locuinţe  noi. 

—  Baza  materială  a  învăţămintului  s-a  dezvoltat  prin  punerea  în  funcţiune 
de  noi  unităţi  de  învăţămînt,  astfel  încît  în  anul  şcolar  1985/1986  funcţionau  212 
şcoli,  34  licee,  39  şcoli  profesionale  şi  de  maiştri,  un  institut  de  învăţămînt  superior 
cu  5  facultăţi,  precum  şi  un  număr  de  258  grădiniţe. 

—  La  sfîrşitul  anului  1986,  în  judeţul  Braşov,  îşi  desfăşurau  activitatea  10  case 
de  cultură,  139  cămine  culturale,  579  bibilioteci,  113  cinematografe  şi  instalaţii 
cinematografice. 

—  Numărul  paturilor  de  asistenţă  medicală  a  ajuns  la  5940,  ceea  ce  reprezintă 
8.7  paturi  la  1000  locuitori. 


Judeţul  Cuvasna 

—  Cu  o  economie  slab  dezvoltată  în  trecut,  judeţul  Covasna  a  inregistrat  o 
dezvoltare  continuă,  multilaterală,  avînd  în  prezent  o  economie  complexă,  diversi¬ 
ficată  cu  un  pronunţat  potenţial  industrial.  Pentru  dezvoltarea  economico-socială 
a  judeţului,  in  ultimele  două  decenii  au  fost  alocate  însemnate  fonduri  de  investiţii 

care  au  însumat  aproape  24  miliarde  lei  din  care  peste  57%  au  fost  orientate  spre 
dezvoltarea  potenţialului  industrial. 

—  Ca  urmare  a  investiţiilor  alocate,  în  perioada  1966 — 1986  au  fost  construite 
şi  puse  în  funcţiune  însemnate  obiective  industriale  cum  sînt:  întreprinderea  meca¬ 
nică,  Tîrgu  Secuiesc,  întreprinderea  de  maşini,  agregate  şi  subansamble  auto, 
Sfintu  Gheorghe,  întreprinderea  pentru  piese  de  tractoare,  Intorsura  Buzăului, 
întreprinderea  de  aparataj  electric  auto  şi  motoare  electrice,  Sfîntu  Gheorghe, 
întreprinderea  de  izolatori  electrici  de  joasă  tensiune,  Tîrgu  Secuiesc,  întreprin¬ 
derea  de  mase  plastice,  Sfîntu  Gheorghe,  Combinatul  de  prelucrare  a  lemnului, 
Sfîntu  Gheorghe. 

—  Fondurile  fixe  din  unităţile  industriale  erau  în  anul  1985  de  14  ori  mai 
mari  decît  în  anul  1985.  In  anul  1985  în  Industria  judeţului  Covasna  s-a  obţinut 
o  producţie  industrială  de  9,1  ori  mai  mare  ca  în  anul  1965  şi  de  33  de  ori  mai 
mare  faţă  de  1950,  ritmul  mediu  anual  de  creştere  a  producţiei  industriale  înre¬ 
gistrat  în  perioada  1966 — 1968  a  fost  de  11,7%  fiind  superior  mediei  pe  ansamblul 
ţârii. 

—  In  prezent  judeţul  Covasna  ocupă  un  loc  important  în  producţia  ţării  la 
unele  produse  cum  sînt:  lignit,  motoare  electrice,  produse  ale  industriei  electro¬ 
tehnice,  tractoare,  cherestea,  produse  ale  industriei  textile. 

—  Un  loc  important  în  economia  judeţului  îl  ocupă  agricultura  a  cărei  bază 
tehnico  materială  a  cunoscut  o  dezvoltare  continuă.  In  anul  1985  aceasta  dispunea 
de  1743  tractoare  fizice,  faţă  de  numai  565  în  anul  1965,  ceea  ce  a  dus  la  o  redu¬ 
cere  a  suprafeţei  arabile  pe  un  tractor  de  la  157  hectare  în  anul  1965  la  54  hec¬ 
tare  în  anul  1985.  Dintre  produsele  vegetale  producţia  de  cartofi  are  o  pondere 
importantă. 

—  Ca  urmare  a  întinselor  suprafeţe  ocupate  cu  fînaţe  şi  păşuni  (circa  24% 
din  suprafaţa  totală)  zootehnia  ocupă  un  loc  important  în  economia  judeţului. 
Efectivele  de  animale,  la  începutul  anului  1986  număra  aproape  106.000  bovine, 
circa  105.000  porcine  şi  peste  232.000  ovine.  Ca  urmare  a  dezvoltării  şi  modernizării 
agriculturii  judeţului,  producţia  globală  agricolă  a  anului  1985  a  fost  de  1,8  ori 
mai  mare  decît  cea  obţinută  în  anul  1965. 

—  In  anul  1985  numărul  personalului  muncitor  ocupat  în  diferite  ramuri  ale 
economiei  a  ajuns  la  77.400  (de  două  ori  mai  mult  ca  în  anul  1965)  peste  52% 
lucrînd  în  industrie. 

—  Ca  urmare  a  sporirii  veniturilor  populaţiei  vînzările  de  mărfuri  cu  amă¬ 
nuntul  au  reprezentat  în  anul  1985  aproape  3  miliarde  lei,  fiind  de  4,1  ori  mai 
mari  ca  în  anul  1965. 

—  Pentru  îmbunătăţirea  condiţiilor  de  locuit  ale  populaţiei  în  ultimele  două 
decenii  au  fost  construite  şi  date  în  folosinţă  peste  30.400  locuinţe  noi  din  care 
circa  25.100  apartamente  au  fost  construite  din  fondul  statului. 

—  In  anul  şcolar  1985 — 1986  în  judeţ  funcţionau  174  grădiniţe  de  copii,  158 
şcoli,  13  licee,  14  şcoli  profesionale  şi  tehnice  de  maiştri. 

—  Pe  teritoriul  judeţului  în  anul  1986  funcţionau  6  case  de  cultură,  111  cămine 
culturale,  294  biblioteci,  66  cinematografe  şi  instalaţii  cinematografice. 

—  O  atenţie  sporită  s-a  acordat  ocrotirii  sănătăţii  populaţiei.  Numărul  patu¬ 
rilor  de  asistenţă  medicală  ce  revine  la  1000  locuitori  a  sporit  de  la  9,5  în  anul 
1965  la  11,8  în  anul  1986. 


Pentru  ocrotirea  sănătăţii  omului 

Statul  nostru  a  investit,  mai  ales  în  ultimii  23  de  ani,  fonduri  importante 
pentru  ocrotirea  sănătăţii  care  astăzi  se  cifrează  la  17,4  miliarde  lei.  Pentru  com¬ 
paraţie  trebuie  să  spunem  că  în  anul  1965  erau  alocate  doar  4,8  miliarde  lei 
pentru  ocrotirea  sănătăţii,  revenind  circa  252  lei  pe  locuitor.  Astăzi  fiecare  comună 
are  cîte  un  dispensar,  s-a  dezvoltat  asistenţa  medicală  la  locul  de  muncă  a  crescut 
numărul  dispensarelor-policlinici,  s-a  asigurat  funcţionarea  în  fiecare  judeţ  a  cel 
puţin  un  spital  de  mare  capacitate,  modern  utilat.  Reţeaua  sanitară  dispune  213.560 
paturi  de  asistenţă  medicală,  revenind  9,4  paturi  la  mia  de  locuitori,  faţă  de  7,6 
paturi  la  mia  de  locuitori  în  anul  1965.  In  prezent  în  reţeaua  medicală  funcţionează 
48.062  medici,  revenind  476  locuitori  la  un  medic  faţă  de  1965  cînd  reveneau  682 

de  locuitori  la  un  medic;  6771  farmacişti,  peste  135.000  cadre  medii  sanitare  faţă 
de  77.189  in  1965.  S-au  elaborat  programe  speciale  pe  termen  lung  ce  vizează 
prevenirea  şi  combaterea  bolilor  cardiovasculare  şi  a  cancerului  precum  şi  planul 
unic  la  scară  naţională  pentru  educaţia  sanitară  a  populaţiei. 

Grija  permanentă  a  statului  nostru  pentru  sănătatea  populaţiei  a  permis 
dezvoltarea  unor  ramuri  de  vîrf  ale  medicinei:  neorochirurgia,  chirurgia  cardio¬ 
vasculară,  cea  plastică  şi  operatorie. 

In  cele  mai  pitoreşti  locuri  din  ţară,  la  munte  şi  la  mare,  în  preajma  izvoa¬ 
relor  de  apă  minerală,  a  locurilor  cu  virtuţi  tămâduitore,  există  circa  200  de  sta¬ 
ţiuni  şi  localităţi  pentru  odihnă  şi  tratament.  Fiecare  din  ele  atît  cele  vechi  cît 
şi  cele  noi,  au  cunoscut  o  dezvoltare  şi  modernizare  fără  precedent,  alocindu-se 
pentru  aceste  scopuri  peste  15  miliarde  lei. 

Circa  o  jumătate  de  milion  de  oameni  au  beneficiat  în  anul  1987,  de  locuri 
la  odihnă  şi  tratament  asigurate  numai  prin  sindicate,  aproximativ  280.000  dintre 
aceştia  in  capacităţile  proprii  ale  sindicatelor.  Acum  două  decenii  sindicatele  dis¬ 
puneau  numai  de  două  complexe  sanatoriale  la  Eforie  Nord  şi  Soveja,  însumînd 
o  capacitate  de  325  locuri.  Astăzi  „zestrea**  unităţilor  de  sănătate  a  sindicatelor 
insumează  12.000  locuri  pe  serie  în  15  mari  complexe  sanatoriale. 

Pentru  ţăranii  cooperatori  au  fost  construite  începind  dan  anul  1971,  12  com¬ 
plexe  sanatoriale,  cuprinzirud  circa  2600  locuri  pe  serie  —  deci  circa  44.000  de 
ţărani  cooperatori  pe  an  —  pe  lingă  cei  ce  beneficiază  de  condiţii  de  odihnă  şi 
tratament  in  cadrul  altor  capacităţi.  Sint  în  curs  de  construire  alte  asemenea 
capacităţi  in  staţiunile  Olăneşti  şi  Pucioasa.  In  planul  acestui  cincinal  sint  pre¬ 
văzute  noi  complexe  sanatoriale  la  Techirghiol,  Sîngiorz-Băi  şi  Praid. 

Grija  pentru  sănătatea  capiilor  şi  tineretului  patriei  noastre  este  o  preocupare 
continuă  a  statului  nostru.  Astfel  peste  200.000  de  tineri  îşi  petrec  «anual  vacanţele 
in  staţiunile  Biroului  de  turism  pentru  tineret,  în  Delta  Dunării  sau  la  Pîrîul  Rece, 
la  Buşteni,  Izvorul  Mureşului  sau  la  Costineşti.  Complexul  de  la  Năvodari  a  găz¬ 
duit  in  1987  peste  80.000  copii,  iar  in  taberele  şcolare  de  la  munte  şi-au  petrecut 
vacanţa  aproape  485.000  de  preşcolari,  şcolari  şi  pionieri. 


Noutate  tehnico-ştiinţifică  a  medicinii  româneşti 

La  Clinica  chirurgicală  din  Cluj-Napoca,  primul  centru  medical  din  ţara 
noastră  unde  s-a  aplicat,  începind  de  puţină  vreme,  pe  aproximativ  1000  de  bol¬ 
navi,  ozonoterapia,  s-au  obţinut  excelente  rezultate  verificate  la  nivelul  membre¬ 
lor  ischemiate,  la  nivel  celebrai,  în  tratarea  unor  diabetici  cu  retinopatii  etc. 

Ozonoterapia  reprezintă  o  metodă  conservativă  de  tratament  în  arteriopatiile 
cronice  obliterante,  bazată  pe  folosirea  ozonului,  care  posedă  o  «acţiune  puternic 
bactericidâ,  virucidâ  şi  fungicidă.  Acest  fluid  permite  o  curăţire  rapidă  a  plăgilor 
infectate,  aducindu-le  mai  rapid  în  faza  de  granulare  şi  cicatrizare,  «ameliorează 
caracteristicile  reologice  ale  sîngelui  în  zonele  hipoxice,  activînd  circulaţia  sang¬ 
vină  şi  permiţind  revitali zarea  tisulară. 


Din  relaţiile  ecumenice  bisericeşti 


SESIUNEA  COMITETULUI  EXECUTIV 
AL  COMITETULUI  ECUMENIC  AL  BISERICILOR,  ATLANTA,  1987 


Intre  18 — 25  septembrie  1987  a  avut  loc  în  oraşul  Atlanta,  capitala  statului 
Georgia  din  S.U.A.,  a  doua  sesiune  anuală  a  Comitetului  executiv  al  Consiliului 
Ecumenic  al  Bisericilor.  înainte  de  aceasta,  un  grup  -de  membri  ai  Comitetului 
Executiv  a  fost  invitat  de  Bisericile  negre  din  Washington  D.C.  să  facă  o  vizită 
acestor  Biserici,  spre  a  le  cunoaşte  viaţa  şi  activitatea.  Din  acest  grup  a  făcut 
parte  şi  scriitorul  acestor  rînduri,  împreună  cu  D-na  Annathaie  Abayesekena  (Sri 
Lanka),  Dr.  Anwar  Barkat  (Pakistan),  Dr.  Reinward  Bastian  (R.F.G.),  Trevor 
Davis  (Anglia),  Dr.  Puafito  Paa’Alo  (Tuvalu,  Pacific),  Dr.  Annie  Jiagge  (Ghana), 
Dr.  Aaron  Tolen  (Camerun),  Per  Veskoe  (Norvegia)  ş.a.  Cu  acest  prilej  delegaţii 
s-au  întîlmit  cu  membri  ai  Consiliului  Naţional  al  Bisericilor  din  S.U.A.  şi  au  vizitat 
un  mare  număr  de  biserici  negre  din  periferiile  Washingtonului.  A  fost  apre¬ 
ciată  mai  ales  activitatea  saimiariteană  a  acestor  Biserici  oare  poartă  de  grijă  Ia 
oca.  20.000  de  persoane  fără  domiciliu,  pe  care  le  adăposteşte  noaptea  în  foste  şcoli 
dezafectate  sau  în  alte  clădiri  scoase  din  uz,  oferindu-le  şi  cîte  o  mîncare  caldă. 

Delegaţia  a  vizitai  şi  Wesley  Seminary,  avind  convorbiri  cu  corpul  profesoral 
şi  cu  studenţii.  Printre  participanţi  au  fost  profesorii  Charles  Bergstrom,  James 
Hamiiton,  Wiiliam  Howland,  Alan  Geyer,  Daniel  Martensan  şi  «alţii.  A  fost  vizitată 
şi  Catedrala  ortodoxă  Sfînta  Sofia,  unde  gazdă  a  fost  preotul  George  Alexson. 
De  asemenea  o  vizită  de  studii  s-a  făcut  ia  Howard  Divinity  School,  iar  la 
African  Methodist  Church  delegaţia  s-a  întreţinut  ou  doi  congresmeni  de  culoare, 
Walter  Fautroy  şi  J.  Flahes,  asupra  populaţiei  negre  din  Washington  şi  S.U.A. 

Lucrările  propriu-zise  ale  Comitetului  executiv  au  început  în  ziua  de  18  sep¬ 
tembrie  şi  au  durat  pînă  la  25  septembrie  1987  în  oraşul  Atlanta.  Au  fost  pre¬ 
zenţi,  cu  puţine  excepţii,  toţi  membrii  Comitetului  executiv  şi  Preşedinţii.  Pe  agendă 
au  figurat  probleme  de  organizare  internă  (numiri  şi  eliberări  de  personal  din 
cadrul  conducerii  de  «la  Geneva),  organizarea  în  1991  a  următoarei  Adunări  gene¬ 
rale  şi  a  temei  ce  trebuie  aleasă,  relaţiile  cu  romano-catolicii,  informaţii  despre 
situaţia  din  Africa  de  Sud,  Orientul  Mijlociu,  America  Latină  şi  America  Centrală 
ş.a.  Au  participat:  Dame  Nita  Barrow,  Biserica  Metodistă  din  Zona  Cairaibelor, 
Ambassador  al  insulelor  Barbados  la  Naţiunile  Unite;  Dr.  Marga  Buhrig,  Biserica 
Protestantă,  Geneva,  Elveţia;  I.  P.  S.  Metropolit  Dr.  Paulos  Mar  Gregorios,  Malan- 
kara  Orthodox  Syrian  Church,  New  Delhd,  India;  Episcop  Dr.  Johannes  Hempel, 
Federaţia  Bisericilor  Evanghelice  din  R.D.G.,  Dresden;  Most  Rev.  W.  P.  Makhulu, 
Biserica  din  Provincia  Centrală  Africa,  Gaboro«ne,  Botsw»ana;  Very  Rev.  Dr.  Lois 
M.  Wilson,  EcumenicaJ  Forum  of  Canada,  Toronto,  Gntario,  Canada;  Dr.  Heinze- 
Joachim  Held,  Preşedinte  al  C.E.B.,  Biserica  Evanghelică  din  Germania  Federală, 
Hannover;  Dr.  Sylvia  Talbot,  WCC  Vice- Moderator,  African  Methodist  Episcopal 
Church,  Atlanta,  Georgia;  I.  P.  S.  Chrysostom,  Mitropolit  de  Myra,  Patriarhia 
Ecumenică  Istambul,  Turcia;  Dr.  Emilio  Castro,  WCC,  Secretar  General,  Geneva, 
Elveţia;  Annathaei  Abayasekera.  Biserica  din  Ceylon,  Hiattom,  Sri  Lanka;  I.  P.  S. 
Dr.  Antonie  Plămădeală,  Biserica  Ortodoxă  Română  —  Sibiu,  România;  Harry 
Ashmall,  Biserica  Scoţiei,  Crieff,  Scoţia;  M.  Bena-Silu,  Biserica  Kimbanguistâ, 
Kinshasa,  Zair;  Rev.  Puafitu  Paa’alo,  Biserica  din  Tuvalu,  Fumafuii,  Tuvalu;  Joyce 
Kaddu,  Biserica  din  Uganda,  Kampala,  Uganda;  I.  P.  S.  Arhiepiscop  Kiril,  Biserica 
Ortodoxă  Rusă,  Smolensk,  U.R.S.S.;  Dr.  Janice  Love,  United  Methodist  Church, 

Columbia,  South  Carolina,  U.S.A.;  Rev.  Dr.  J.  Osoar  McCloud,  Biserica  Presbi- 
teriană  (USA)  Teaneck,  New  Jersey;  Dr.  Soritua  A.E.  Nababan,  Betak  Protestant 
Christian  Church,  Djakarta,  Indonezia;  Rev.  Meinrad  Piske,  Biserica  Evanghelică 
Luterană  din  Brazilia,  Joinviille,  Brazilia;  Jeain  Skuse,  Uni  ting  Church  in  Austra¬ 
lia.  Sydney,  Australia;  Dr.  Aaron  Tolen,  Biserica  Presbiterianâ  diin  Camerun 
Yacunde,  Camerun;  Per  Voksoe,  Biserica  Lutherană  din  Norvegia,  Oslo.  Norvegia. 

Din  partea  Bisericii  Ortodoxe  Române  a  participai  Mitropolitul  Antonie 
Plămădeală  al  Transilvaniei,  oare  a  şi  fost  ales  in  Sub -Comitetul  de  Program  al 
Comitetului  executiv.  Secretarul  general  Dr.  Emilio  Oastro,  în  raportul  său  a 
analizat  acţiunile  trecute  şi  propunerile  de  acţiuni  viitoare  ale  Consiliului  Ecumenic 
al  Bisericilor.  Şi-a  exprimat  bucuria  că  Documentul  B.E.M.  (Botez,  Euharistie, 
Preoţie)  a  provocat  pînă  acum  160  de  răspunsuri,  în  general  cu  evaluări  încura¬ 
jatoare.  Chiar  şi  romano-catolicii  au  trimis  un  răspuns  destul  de  pozitiv,  cu 
rezerve  care  n-au  întrecut  rezervele  exprimate  de  ortodocşi  de  pildă. 

Dr.  Castro  a  apreciat  că  se  poate  constata  o  creştere  a  comuniunii  dintre 
Biserici,  nu  în  sensul  unei  , .Comuniuni  a  Comuniunilor" ,  a  Bisericilor,  oi  in  sensul 
unei  „Comuniuni  în  Comuniuni",  adică  a  Bisericilor  oare  îşi  păstrează  identi¬ 
tăţile.  Acest  lucru  e  normal,  dar  pe  de  altă  parte  se  poate  aprecia  —  ia  spus  d-sa  — 
că  se  produce  o  creştere  a  confesdonaiisniului  în  lume  şi  a  faptului  că  numai 
aşa  se  participă  la  ecumenism,  ori  acesta  nu  poate  fi  un  model  de  unitate. 
Bisericile  mai  mult  cer,  decît  dau  Consiliului  Ecumenic,  cum  sînt  spre  exemplu 
Bisericile  din  Grecia,  Cipru,  Armenia,  care  cer  insistent  intervenţia  Consiliului 
pentru  rezolvarea  problemelor  lor  interne. 

Consiliul  e  gata  să  facă  acest  lucru,  dar  s-ar  dori  o  şi  mai  activă  implicare 
a  Bisericilor  în  procesul  de  descoperire  a  căilor  spre  unitatea  tuturor.  Dr,  Castro 
a  povestit  apoi  o  vizită  oficială  pe  care  a  făcut -o  Bisericilor  din  China,  faptul  că 
s-a  organizat  un  Consiliu  al  Bisericilor  din  acea  ţară,  şi  că  se  doreşte  reluarea 
contactelor  cu  Consiliul  Ecumenic  al  Bisericilor.  Un  luoru  cu  totul  nou  în  China 
este  dispariţia  confesiunilor  şi  neadmiterea  conducerilor  din  afară.  Ei  se  afla 
intr-o  „eră  postdenominaţională",  oare  ar  putea  fi  la  un  moment  dat  un  model 
de  unitate. 

Dr.  Castro  a  invitat  la  introducerea  unui  nou  stil  de  muncă  la  Geneva,  in 
cadrul  Consiliului,  şi  anume  al  unui  stil  relaţional.  A  promis  de  asemenea  că  se 
va  organiza  o  discuţie  mai  largă  asupra  mult  disputatului  concept  de  ,, Teologie 
coherentă  şi  vitală “.  Ortodocşii  au  obiectat  împotriva  acestui  concept  pentru  că 
el  tinde  sâ  devină  eolesiologic,  să  facă  din  Consiliul  Ecumenic  o  Supra-Bisericâ. 
cu  o  teologie  a  ei,  ceea  ce  nu  va  putea  în  nici  un  caz  fi  admis,  pentru  că  aceasta 
ar  contrazice  Declaraţia  de  la  Toronto,  oare  a  stabilit  ce  este  şi  ce  nu  poate  fi 
Consiliul. 

In  legătură  cu  aceasta,  luînd  cuvintul,  am  arătat  că  „ortodocşii  se  declară 
mulţumiţi  că  se  propune  o  discuţie  mai  în  adîncime  a  conceptului  de  ,. Teologie 
vitală  şi  coherentă'4 1  în  primul  rind  pentru  că  se  dă  atenţie  teologiei.  Nu  cred  că 
ortodocşii  vor  participa  la  o  astfel  de  discuţie,  dar  vor  fi  curioşi  să  afle  la  ce 

concluzii  s-a  ajuns,  pentru  că  pentru  ortodocşi,  coherentă  şi  vitală  e  numai  teolo¬ 
gia  ortodoxă.  Dar  în  măsura  in  care,  aşa  cum  s-a  spus  intr-un  raport,  se  va 

căuta  un  consens  în  probleme  etice,  aceasta  nu  numai  că  ne  va  interesa,  ci  ne  va 

şi  angaja.  Vom  considera  «aceasta  drept  un  pas  înainte,  socio-etic,  pe  drumul  ecu- 
menismului  practic.  în  măsura  în  care  se  va  discuta  şi  despre  relaţia  dintre  dogmă 
şi  etică,  de  asemenea  ne  va  interesa.  Aş  ruga  să  se  ia  notă  de  faptul  că  ortodocşii 
salută  cu  deschidere  discutarea  acestei  teme". 

Dr.  Emilio  Castro  a  apreciat  drept  foarte  pozitivă  o  asemenea  declaraţie, 
care  e  şi  un  pas  înainte  faţă  de  rezerva  de  pinâ  acum  a  unor  ortodocşi. 

Dr.  Castro  s-a  referit  şi  la  rolul  femeilor  în  Biserică,  şi  la  propunerea  de  a 
se  organiza  o  „Decadă  a  femeilor". 

In  cadrul  relaţiilor  cu  romano-catolicii  s-a  arătat  că  aceştia  încă  nu  au  dat 
răspuns  dacă  sînt  gata  să  participe  in  calitate  de  co-organizatori  în  1989  sau  19911 
ai  unei  Conferinţe  mondiale  cu  tema:  „Dreptate,  Pace  şi  Integritatea  Creaţiei 

Raportul  secretarului  general  a  fost  urmat  de  ample  discuţii  la  care  a  parti¬ 
cipat  şi  subsemnatul,  arătînd  printre  altele: 

„Simt  bucuros  că  secretarul  general  a  renunţat  ia  termenul  intercomuniune 
pe  care  l-a  încercat  în  întâlnirile  anterioare  şi  care  n-a  putut  fi  înţeles  de  către 
ortodocşii,  care  au  în  această  privinţă  o  doctrină  precisă:  nu  vorbesc  de  inter - 
comuniune,  ci  aşteaptă  comuniunea  care  va  fi  rodul  unităţii  în  credinţă.  Apreciem 
că  secretarul  general  şi-a  modificat  punctul  de  vedere  şi  a  înţeles  că  nerăbdarea 
şi  graba,  în  această  privinţă,  pot  duce  mimai  la  situaţii  artificiale.  Chiar  comuniu¬ 
nea  de  care  vorbeşte  D-sa  nu  e  articulată  cu  preciziune  şi  nici  nu  ştiu  dacă,  în 
condiţiile  de  azi,  o  putem  articula.  Nu  avem  Libertatea  canonică  de  a  o  face.  Ne 
trebuiesc  decizii  pan-ortodoxe,  de  pildă  nouă,  ortodocşilor.  Dar  sîntem  de  acord 
să  creştem  împreună  în  înţelegerea  adevărurilor  creştine,  pînă  vom  ajunge  la 
exprimarea  lor  canonică,  aceea  care  ne  va  duce  La  adevărata  comuniune.  Altfel, 
schimbarea  doar  verbală  a  intercomuniunii  cu  comuniunea,  tot  nu  duce  la  nimic. 
Remarc  totuşi  o  anumită  schimbare  în  gîndirea  secretarului  general,  atunci  cind  e 
de  acord  şi  recomandă  chiar  o  gîndire  mai  adîncâ  spre  un  mod  posibil  de  unitate**. 

„Cît  despre  rolul  femeilor  în  Biserică,  —  am  spus  în  continuare  —  noi  orto¬ 
docşii  am  dori  să  se  adâncească  acest  studiu.  De  pildă  protestanţii  ajung  pînă  la  a 
cere  hirotonia  femeilor  pe  motivul  egalităţii  ei  în  cinstire,  dar  nu  se  gîndesc  deloc 
să-şi  reconsidere  poziţia  faţă  de  Maica  Domnului.  In  această  privinţă  ortodocşii 
sînt  mai  atenţi  şi  mai  respectuoşi  faţă  de  femeie.  Şi -apoi  mi -am  dat  seama  că  mili¬ 
tantele  pentru  drepturile  religioase  ale  femeilor,  chiar  cele  din  posturi  de  conducere 
din  Consiliul  Ecumenic,  nu  ştiu  absdlut  nimic  despre  sfintele  'din  calendarul  orto¬ 
dox,  despre  mamele  ortodoxe  care  au  crescut  sfinţi  de  cea  mai  desăvârşită  mărime, 
n-au  auzit  nimic  de  Amme-le  din  Pateric,  şi  nu  ştiu  nimic  despre  rolul  şi  viaţa 
călugăriţelor  din  viaţa  ortodoxă.  Să  fim  serioşi.  Nu  aşa  se  poate  obţine  ceva  intr-o 
organizaţie  precum  e  Consiliul  Ecumenic  al  Bisericilor.  Nu  cu  slogan  e  simpliste, 
luate  din  viaţa  laică,  şi  nu  cu  ignorarea  realităţilor  din  ortodoxie  se  va  obţine  ceva. 
In  orice  caz,  nu  se  va  obţine  nimic  de  la  ortodocşi.  Şi -apoi  să  se  ţină  seama  că  la 
noi,  chiar  şi  pe  linia  laică  s-a  realizat  deja  egalitatea  absolută:  în  salarii,  în 
accesul  la  posturi  de  conducere,  în  demnitate  în  viaţa  socială.  Se  impune  deci  o 
mai  bună  informaţie  în  Consiliu,  şi  numai  după  aceea  să  se  pună  problema  pe 
agendă.  Altfel  veto-ul  ortodox  va  fi  permanent  şi  problema  va  putea  deveni  un 
impediment  miajor  în  progresul  ecumenismului**. 

„Cu  privire  la  participarea  romano-catolicilor  la  pregătirea  conferinţei  , .Drep¬ 
tate,  Pace  şi  Integritatea  Creaţiei “  sînt  de  părere,  am  spus,  să  ne  menţinem  invi¬ 
taţia.  O  mărturie  într-o  astfel  de  problemă  arzătoare  a  vremurilor  noastre,  dată 
de  întreaga  Biserică,  nu  numai  de  cele  membre  ale  Consiliului  Ecumenic,  va 
putea  avea  o  greutate  mai  mare.  Dar  să  nu  stăm  pe  loc,  dacă  răspunsul  lor  va 
întîrzia.  Să  organizăm  singuri  Conferinţa.  Romano-catolicii  ezită  să  fie  co-orga- 
nizatori,  dar  au  răspuns  deja  că  vor  participa  la  ea.  O  conferinţă  similară  la 
nivel  european:  „Pace  prin  dreptate **  va  fi  co-organizată  de  Conferinţa  Biseri¬ 
cilor  Europene  şi  de  Consiliul  Conferinţelor  Episcopale  romano-catolice  Europene 
(CCEE).  Eu  cred  că  dacă  s-a  putut  la  nivel  european,  se  va  putea  şi  la  nivel 
mondial.  Dar,  oricum,  chiar  dacă  din  motive  doar  de  Vatican  cunoscute,  nu  se 
vor  angaja,  propunerea  mea  e  să  aşteptăm  pînă  în  decembrie  1987,  după  care  să 
autorizăm  chiar  acum  organizarea  Conferinţei**. 

Propunerea  a  fost  acceptată. 

Comitetul  executiv  a  discutat  în  amănunţime  modul  cum  va  trebui  organi¬ 
zată  următoarea  Adunare  generală  a  Consiliului  Ecumenic  al  Bisericilor  la 
Canberra  (Australia),  în  1991.  S-a  căzut  de  acord  că  tema  trebuie  să  graviteze  în 
jurul  persoanei  Sf.  Duh,  deci  o  temă  pnevmatologică,  deoarece  toate  celelalte  de 
pînă  acum  au  fost  hristologice: 

Amsterdam  1948:  Dezordinea  umană  şi  planul  lui  Dumnezeu. 

Evanston  1954:  Hristos,  speranţa  lumii. 

New  Delhi  1961:  Iisus  Hristos,  lumina  lumii. 

Uppsala  1968:  Iată,  eu  fac  toate  lucrurile  noi. 

Nairobi  1975:  Iisus  Hristos  eliberează  şi  uneşte. 

Vancouver  1983:  Iisus  Hristos,  viaţa  lumii. 

Acum  se  propune  ceva  în  genul:  „ Una  in  Duh,  adevăr  şi  dragoste ",  temă 
pentru  care  şi-a  dat  adeziunea  şi  subsemnatul,  deşi  am  remarcat  că  tema  va 
trebui  să  fie  neapărat  în  contextul  preocupărilor  din  1991  din  lume,  deci  ar 

trebui  să  nu  fim  prea  grăbiţi.  Mai  sînt  4  ani!  Formularea  temei  a  fost  încredin¬ 
ţată  Comitetului  de  organizare  care  urmează  să  prezinte  propuneri  la  Comitetul 
Central  din  1988,  la  Hanovra,  R.F.G.  S-a  hotărît  totuşi  ca  ortodocşilor  să  li  se 
rezerve  pentru  Adunarea  Generală  25%  din  locuri,  şi  chiar  mai  mult,  deoarece 
in  timp  ce  numărul  Bisericilor  protestante  membre  în  Consiliu  creşte  mereu, 
numărul  Bisericilor  ortodoxe  rămîne  acelaşi. 

In  legătură  cu  organizarea  în  anul  viitor  a  lucrărilor  Comitetului  Central 
la  Hanovra,  în  R.F.G.,  s-a  propus  şi  vizitarea  lagărului  hitlerist  de  exterminare 
de  la  Bergen-Belsen.  Au  fost  voci  care  au  cerut  să  nu  mergem  acolo.  Să  vedem 
Germania  de  azi,  nu  cea  din  trecut.  Să  nu-i  jignim  pe  germani.  Am  luat  cuvîntul 
în  legătură  cu  aceasta: 

„Nu  cred  că  germanii  de  azi  se  vor  simţi  jigniţi.  Nici  ei  nu  vor  să  se  mai 
repete  asemenea  crime.  Dar  tineretul  de  azi  uită.  Unii  spun  că  lagărele  nici  n-au 
existat.  O  profesoară  elveţiană  a  scris  chiar  o  carte  despre  asta.  Guvernul  a 

scos-o  din  invâţămint.  Eu  propun  să  mergem.  Nu  vom  putea  înţelege  prezentul 

fără  acest  trecut  trist.  Cum  vor  judeca  Apartheid-u\  din  Africa  de  sud,  fără 

acest  termen  de  comparaţie?  Ba  chiar,  mulţi  îl  vor  justifica.  Cei  din  Africa  de 
sud  trebuie  sâ  ştie  că  sînt  şi  vor  fi  condamnaţi  de  istorie  ca  şi  cei  care  au  or¬ 
ganizat  lagăre  ca  Bergen-Belsen“. 

S-a  hotârit  participarea  la  această  vizită. 

Unii  membri  ai  Comitetului  Executiv  au  propus  o  schimbare  în  stilul  de 

muncă  al  Consiliului  şi  al  lucrărilor  din  Comitetul  Central  şi  Executiv.  De  pildă 
sâ  nu  se  mai  facă  discuţii  pe  marginea  rapoartelor  Preşedintelui  şi  ale  secreta¬ 
rului  general.  Am  luat  cuvîntul: 

„Nu  sînt  de  acord  cu  propunerea.  Aceste  rapoarte  sînt  rapoarte  de  orien¬ 
tare,  de  perspectivă,  de  viziune,  şi  nu  le  putem  lăsa  necomentate.  Cei  ce  le  ţin 
pot  avea  idei  bune,  care  trebuie  susţinute  şi  promovate,  dar  pot  veni  şi  cu  fan¬ 
tezii  care  trebuie  frînate.  Secretarul  general  nu  face  doar  un  raport  sec  de 
informaţie.  Dacă  e  să  fie  numai  atît,  nu  avem  nevoie  de  un  asemenea  raport, 
care  ne  spune  ceea  ce  ştim  toţi.  El  trebuie  să  vină  cu  idei,  cu  propuneri,  cu 
sugestii.  Or,  acestea  trebuie  discutate44. 

S-a  reţinut  practica  veche. 

S-a  mai  propus,  tot  în  ideea  introducerii  unui  stil  nou  de  lucru,  introdu¬ 
cerea  unui  ,.parlcimentar",  care  să  conducă  discuţiile,  să  fie  consultantul  Preşe¬ 
dintelui  şi  al  Secretarului  general,  un  fel  de  consilier  juridic  de  şedinţă. 

„Acesta  —  am  obiectat  —  ar  trebui  să  jignească  pe  Preşedinte  şi  pe  Secre¬ 
tarul  general.  înseamnă  că  nu  sînt  capabili  să  conducă  o  şedinţă  şi  nu  cunosc 
Constituţia  şi  Regulamentele  Consiliului.  Un  astfel  de  parlamentar  ar  putea 
deveni  un  manipulator  al  conducerii  şedinţelor  şi  o  frînă  în  exprimarea  membri¬ 
lor  Comitetului  Central.  Nu  cred  că  avem  nevoie  de  aşa  ceva44. 

Propunerea  cu  „parlamentarul44  a  fost  respinsă,  deşi  ea  venea  ca  o  soluţie 
la  cîteva  momente  din  trecut  în  care  conducerea  şedinţelor  s-a  aflat  în  anumite 
dificultăţi  de  procedură.  S-a  recomandat  mai  multă  atenţie  şi  hotărîre,  celor  în 
cauză. 

Comitetul  Executiv  a  acordat  din  fondurile  „Programului  de  combatere  a 
rasismului4*,  546.000  dolari  unor  organizaţii  şi  mişcări  care  sînt  confruntate  cu 
persecuţii  pe  motive  rasiale.  Aceste  ajutoare  au  ca  scop  să  răspundă  nevoilor 
umanitare  ale  grupurilor  oprimate  —  haine,  hrană,  adăposturi  —  ca  şi  nevoilor 
publicitare  ale  grupurilor  de  luptă  pe  calea  presei  şi  a  mass-mediei. 

Următoarele  şedinţe  s-au  programat  după  cum  urmează:  6 — 12  martie  1988, 
Comitet  executiv  la  Istanbul,  Turcia;  7 — 21  august  1988,  Comitet  executiv  şi 
Comitet  Central  la  Hanovra,  R.F.G. ,  Conferinţa  „ Dreptate ,  Pace  şi  Integritatea 
Creaţiei să  se  ţină  înainte  de  iulie  1990.  Locul  încă  nu  s-a  stabilit.  în  1989  se 
va  ţine  în  oraşul  San  Antonie,  Texas,  U.S.A.  Conferinţa  Mondială  a  Comisiei 
pentru  Misiune  şi  Evanghelizare,  cu  tema:  „Fie  voia  Ta.  Misiunea  pe  calea  lui 
Hristos". 

în  relaţiile  cu  romano-catolicii  una  din  temele  care  s-au  discutat  pe  larg,  a 
fost  aceea  a  divergenţelor  cu  această  Biserică  privitoare  la  prozelitism  şi  unia- 
tism,  sau  prozelitism  prin  uniatism,  care  deranjează  grav  unele  Biserici  orientale, 
temă  care  a  fost  dezbătută  şi  de  Comisia  internaţională  de  dialog  dintre  Bise¬ 
rica  Ortodoxă  şi  cea  romano -catolică,  la  Bari,  în  mai  1987. 

Cu  prilejul  lucrărilor  din  oraşul  Atlanta,  la  invitaţia  localnicilor,  am  pre¬ 
dicat  în  Biserica  metodistă  a  Universităţii  Elmer,  apoi  în  Allen  Temple,  în  Bise¬ 
rică  metodistd  episcopaliană,  şi  în  Biserica  Metodistă  Africană  episcopaliană.  Am 
luat  parte,  dînd  citire  unei  lecturi  biblice  la  o  adunare  ecumenică  la  Central 
Presbyterian  Church  din  Atlanta,  în  ziua  de  20  septembrie  1987. 

Primarul  oraşului  Atlanta,  Andrew  Young,  fost  ambasador  al  U.S.A.  la 
Naţiunile  Unite  a  oferit  o  recepţie  în  saloanele  Primăriei.  De  asemenea  a  oferit 
o  recepţie  episcopul  Talbot  Frederik  Hilborn.  Participanţii  la  lucrări  au  vizitat 
Centrul  memorial  Martin  Luther  King,  muzeul  Martin  Luther  King,  luptătorul 
pentru  drepturile  negrilor,  şi  au  avut  o  întîlnire  cu  D-na  Coretta  Luther  King, 
soţia  eroului  naţional  american,  asasinat  în  1968. 

* 

De  la  Atlanta  am  mers  la  Detroit,  unde  am  fost  oaspetele  I.  P.  S.  Arhiepis¬ 
cop  Victorin,  cu  care  am  şi  slujit  Sfînta  Liturghie  duminică,  27  septembrie  1987, 
în  catedrala  din  Troy,  Michigan.  Luni,  28  septembrie,  am  vizitat  parohia  ortodoxă 
română  din  Montreal,  Canada,  avînd  o  importantă  întîlnire  cu  membrii  parohiei. 
Am  vizitat  de  asemenea  capitala  Canadei,  Ottawa,  făcînd  vizite  protocolare  unor 
autorităţi  locale. 

Dr.  ANTONIE  PLAMADEALA 
Mitropolitul  Ardealului 

50  de  conferinţe  teologice  interconfesionale 
ale  cultelor  creştine  din  România,  în  25  de  ani 

Să  fiu  iertat  că  mă  voi  introduce  prin  cîteva  amintiri  personale.  Conferin¬ 
ţele  interconfesionale  au  fost  tinereţea  mea  ecumenică  locală.  Mi  le  reamintesc 
pe  cele  de  la  început  cu  bucurie  şi  nostalgie.  Ele  au  fost  anticamera  activităţii 
mele  ecumenice  pe  plan  internaţional.  O  şcoală  de  mare  valoare.  Au  fost  expe¬ 
rienţa  contactelor  interconfesionale,  personale,  pînâ  la  nivelul  adevăratei  prietenii 
cu  toţi  cei  cu  care  m-am  întîlnit.  Ecumenismul  înseamnă  şi  relaţii  umane.  Altfel 
tratezi  cu  un  prieten,  altfel  cu  un  necunoscut  sau  un  adversar.  Problemele  îşi 
scad  din  gravitate.  In  felul  acesta  noi  toţi  de  diferite  confesiuni  din  ţara  noastră 
apropiindu-ne  ne-am  schimbat  mentalităţile,  altădată  inconciliabile. 

Ne-am  schimbat,  aceiaşi  fiind,  dar  transfiguraţi  oarecum,  şi  e  o  bucurie  cînd 
ne  întîlnim.  E  o  bucurie  şi  azi  că  ne  vedem  această  formaţie  atît  de  cuprinză¬ 
toare  la  a  50-a  conferinţă  în  decurs  de  25  de  ani.  Cînd  sîntem  peste  hotare  îm¬ 
preună,  parcă  uităm  că  sîntem  trimişii  unor  confesiuni  diferite.  Sîntem  toţi 
creştini.  Toţi  români!  Ne  sfătuim,  ne  ţinem  unii  de  alţii,  ducem  atmosfera  de 
acasă:  ACEASTA  ATMOSFERA  DE  ECUMENISM  LOCAL. 

V-am  obişnuit  multă  vreme  cu  concluziile  care  deveniseră  specialitatea,  răs¬ 
punderea,  dar  şi  coşmarul  şi  bucuria  mea;  coşmarul,  pentru  că  am  luat  în  serios 
întotdeauna  această  răspundere,  şi  m-am  temut  mereu  să  nu  fie  sub  aşteptări. 
Să  nu  uit  pe  cineva,  vreo  idee  importantă,  cînd  încercam  evaluarea  rezultatelor. 
Cum  am  fost,  o  puteţi  spune  dv.  acum.  Sintezele  finale  au  fost  şi  bucuria  mea, 
pentru  că  mi-a  plăcut  să  sintetizez  consensuri,  să  sistematizez  ceea  ce  trebuia  să 
capete  forma  unui  tot  unitar,  ca  să  ne  lase  tuturor  gustul  plăcut  al  frăţietăţii, 
ceea  ce  s-a  întîmplat  întotdeauna. 

Fostul  nostru  profesor  N.  Chiţescu  —  care  avea  întotdeauna  multe  de  spus, 
ca  şi  dl.  profesor  Iorgu  Ivan  —  după  cîteva  conferinţe  cu  sintezele  mele,  n-a 
răbdat  să  nu  mă  facă  „vinovat**,  cu  simpatie  desigur,  că  foloseam  stenografia. 
Altfel  nu-şi  explica  sintezele  şi  concluziile  mele  prea  complete,  prea  ţinînd 
seama  de  tot  ceea  ce  spusese  fiecare,  adunînd  pe  capitole  ideile  care  apăruseră 
disparate  în  expuneri  sau  în  intervenţiile  din  sală.  Vă  pot  mărturisi  acum:  Nu 
cunosc  stenografia .  D-lui  Chiţescu  i-am  recunoscut  însă  că  a  ghicit.  Tot  nu  m-ar 
fi  crezut!  Totul  în  sintezele  mele  era  problemă  de  metodă,  de  organizare  a  ma¬ 
terialului  din  mers,  ascultindu-i  atent  pe  toţi  şi  plasînd  ideile  şi  pe  cei  ce  le-au 
exprimat,  în  căsuţe  speciale. 

Aş  fi  tentat  să  reiau  acum  cîteva  din  concluziile  care  au  însemnat  în  fapt, 
atunci  cînd  le-am  expus,  orientări  şi  directive,  cum  au  fost  d.p.  cele  despre 
teologiile  numite  de  mine  de  circumsanţă,  a  eliberării,  a  speranţei,  a  bucuriei, 
teologia  neagră,  teologia  africană,  teologia  contextuală  ş.a. 

M-aş  simţi  bine  să  mă  opresc  asupra  temei  „ pasului  cu  vremea  ta“,  la  care 
s-a  referit  şi  azi  profesorul  D.  Radu,  în  expunerea  sa  şi  asupra  modului  cum  am 
ştiut  toţi  să  rămînem  credincioşi  teologiei,  dar  şi  vremii  noastre ,  reuşind  inte¬ 
grări  care  să  nu  ne  trădeze  ca  teologi,  dar  nici  să  ne  marginalizeze  ca  cetăţeni. 

Ar  trebui  poate  să  insist  cît  de  cît  asupra  acelui  ecumenism  practic,  la  noi 

numit  astfel,  care  ne-a  unit  şi  ne-a  învăţat  să  ne  unim  în  definirea  principiilor 
cu  privire  la  participarea  la  viaţa  Patriei,  la  lupta  pentru  pace,  pentru  apărarea 
vieţii. 

Nu  voi  relua  nici  una  din  aceste  teme.  Ele  sînt  în  arhiva  conferinţelor  şi 
poate  că  cineva  va  încerca  vreodată  o  sinteză  mai  largă,  poate  măcar  o  teză 
de  licenţă,  poate  o  lucrare  publicabilă  din  cadrul  studiilor  de  doctorat.  Ar  merita. 

Aş  vrea  să  cred  că  o  astfel  de  lucrare,  bine  făcută,  bine  sistematizată,  sesi- 
zînd  esenţele  rezultatelor  noastre,  ar  avea  un  mare  interes  pe  plan  internaţional 
ecumenic,  şi  ar  face  cunoscută  multora  o  activitate  care  merită  să  fie  cunoscută. 

Dar  nu  despre  aceste  amintiri  prea  personale  am  vrut  să  vorbesc,  deşi  ele 
sînt  amintirile  noastre  ale  tuturor,  membri  ai  marilor  confesiuni  creştine  din 
România  care  am  ţinut  25  de  ani  aprins  focul  ecumenismului  local. 

Intervenţia  mea  abia  urmează  şi  ea  se  va  aduna  în  jurul  unei  propuneri, 
precum  se  va  vedea. 

• 

Ecumenismul  e  lucrare  dumnezeiască.  Diviziunile  de  tot  felul  au  fost  lucrări 
împotriva  unităţii.  Cineva  a  cunoscut  bine  principiul  divide  et  impera.  Diviziunile, 
chiar  pretinse  în  numele  Domnului,  au  fost  succesele  unui  duşman  al  unităţii.  Nu 
ştiu  dacă  principiul  acesta  a  fost  aplicat  vreodată  la  istoria  dezmembrărilor 
creştine,  dar  mie  mi  se  pare  cît  se  poate  de  potrivită  aplicarea  lui  şi  aici,  nu 
numai  la  istoria  politică  a  unor  imperii  cotropitoare. 

Diviziunile  au  fost  căderi  în  plasa  acestei  viclenii,  părintele  orgoliilor  şi  al 
egoismelor  încurajînd  drept  sfinte,  ceea  ce  era  de  fapt  pornire  păcătoasă,  cu  ur¬ 
mări  dezastruoase  pentru  unitatea  creştină  cea  dorită  de  Hristos:  „ca  toţi  să  fie 
una“.  Cum  puteau  fi  dumnezeieşti  lucrări  care  urmăreau  „ca  toţi  să  fie  una?“ 
In  felul  acesta  s-a  dat  mereu  mărturie  nu  „pentru  ca  lumea  să  creadă'4,  ci 

dimpotrivă,  motive  „ca  lumea  să  se  îndoiască ,  să  nu  creadă “.  Căci  cum  să  creadă 
cei  care  văd  că  Biserica  nu  e  una,  că  Hristos  nu  este  unul,  cînd  tocmai  El, 

Hristos,  cere  în  mod  expres  aceasta? 

Acesta  a  fost  pînă  de  curînd  trecutul.  Din  păcate,  pe  ici  pe  colo,  mai  există 

şi  azi  unele  tendinţe  de  înmulţire  a  diviziunilor  în  loc  să  lupte  pentru  reducerea 

lor.  Să  sperăm  că  acestea  nu  sînt  altceva  decît  fenomene  izolate,  întîrzieri  de 
orientare  într-o  lume  nouă.  Căci  veacul  nostru,  al  XX-lea,  a  primit  un  har  spe¬ 
cial  şi  trebuie  să  ne  ridicăm  la  înălţimea  lui:  ecumenismul ,  redescoperirea  dato¬ 
riei  refacerii  unităţii  creştine.  In  mod  sigur  aceasta  ne  va  marca  în  conştiinţa 
veacurilor  viitoare  ca  pe  o  generaţie  şi  un  secol  harismatic.  Precum  cei  trei  magi, 
cele  trei  mari  confesiuni  creştine  sînt  în  drum  spre  Betleemul  unei  renaşteri,  a 
unei  naşteri  din  nou,  călăuziţi  de  steaua  ecumenismului,  cu  speranţa  că  se  vor 
intîlni  acolo,  din  nou  într-o  singură  închinare,  într-o  singură  credinţă,  speranţă 
şi  dragoste,  aşa  cum  a  fost  atunci,  la  început,  la  Naşterea  Pruncului  dumnezeiesc. 

Vom  merge  fiecare  din  noi,  cu  aur,  smirnă  şi  tămîie,  cu  experienţele  acu¬ 
mulate  în  separare,  spre  a  le  găsi  liantul  spiritual  care  să  le  facă  să  coexiste 
într-o  nouă  dimensiune,  în  acea  convergenţă,  pe  care  o  reclamă  inteligenţa  şi 
progresul  din  veacul  nostru,  adunînd  diversităţile  într-o  unitate,  precum  florile 
şi  mirosurile  într-un  buchet. 

Avem  această  speranţă.  Spre  aceasta  mergem.  In  vederea  acestui  ideal  ne 
punem  la  contribuţie  în  primul  rînd  puterea  rugăciunii,  apoi  toată  ştiinţa,  toată 
inteligenţa,  toată  răbdarea,  tot  entuziasmul,  noi  toţi  cei  implicaţi  în  această 
generoasă  şi  dumnezeiască  intreprindere  care  se  cheamă  ecumenism.  Şi  cine  nu 
e  implicat  în  ecumenism?  Toţi  sîntem  implicaţi.  Toate  confesiunile  care  îşi  pri¬ 
vesc  cu  seriozitate  răspunderea  în  faţa  lui  Dumnezeu,  menirea  şi  rosturile  în 
viaţa  credincioşilor.  Inimile  noastre  ale  tuturor  sîngerează,  bolnave  şi  vinovate 
cam  de  mult  de  boala  despărţirii.  Suficienţele  de  la  început  ale  separărilor  au 
făcut  repede  loc  conştiinţei  insuficienţelor. 

De  sute  de  ani  ne  rugăm  „ pentru  unirea  tuturoru.  Cred  că,  aşa  cum  spune 
Mîntuitorul  la  un  moment  dat,  n-am  prea  ştiut  cum  să  ne  rugăm.  A  venit  mo¬ 
mentul  să  îmbinăm  rugăciunea  cu  efortul  şi  iscusinţa  minţilor,  cu  mai  multă 
smerenie  şi  cu  o  voinţă  mai  hotărîtă,  şi  să  găsim,  chiar  în  diversitatea  în  care 
încă  ne  aflăm,  acele  forme  de  coexistenţă  care  să  capete  rotunjirea  aceleiaşi 

credinţe,  conţinutul  aceleiaşi  mărturisiri,  hotărîrea  aceloraşi  angajări  în  lumea  de 
aici  şi  pentru  cea  de  dincolo.  Să  fim  din  nou  una.  Sâ  fim  din  nou  ai  lui  Hristos! 

E  posibil?  Ştim  toţi  că  e  posibil,  pentru  că  unitatea  creştină  e  în  logica 
existenţei  creştinismului  ca  religie,  pentru  că  e  poruncă  dumnezeiască,  pentru  că 
e  profeţie,  pentru  că  e  singura  soluţie  de  ieşire  din  păcat  şi  de  intrare  în  împă¬ 
răţie.  In  împărăţie  se  intră  in  corpore  şi  în  acelaşi  loc.  în  multe  încăperi,  dar 
nu  in  încăperi  adverse,  căci  nu  e  în  firea  împărăţiei  să  fie  altfel  decît  în  simfonie, 
în  unitate. 

Noi  toţi,  hărăziţi  de  Dumnezeu  să  trăim  între  graniţele  aceleiaşi  Patrii  — 
şi  Patria  cere  şi  ea  unitate  şi  simfonie  —  am  căutat  să  realizăm  vreme  de  25 
de  ani,  un  spirit  unitar  al  vieţii  noastre  confesionale,  cu  tot  efortul  din  partea 
tuturor,  cu  entuziasm  şi  cu  bune  rezultate,  pînă  aici.  Sîntem  la  ora  unui  bilanţ 
pozitiv,  chiar  dacă  încă  nu  un  bilanţ  definitiv. 

Încheiem  o  etapă  de  un  sfert  de  veac,  pe  plan  local.  Acest  sfert  de  veac  a 
schimbat  definitiv  vechile  mentalităţi  separatiste,  ne-a  înfrăţit,  ne-a  creat  con¬ 
ştiinţa  culpabilităţii,  dezmembrării  şi  a  trebuinţei  metanoiei,  a  smereniei,  a  accep¬ 
tării  unora  de  către  ceilalţi  în  speranţă  şi  dragoste.  Pe  planul  ecumenismului 
practic  am  ajuns  sâ  ne  situăm  pe  poziţii  comune  şi  pozitive,  în  contextul  vieţii  noi 
din  Patria  noastră.  Patrie  în  proces  continuu  şi  surprinzător  de  dezvoltare,  proces 
la  care  ne-am  angajat  părtaşi  şi  noi  spre  a  fi  una  cu  naţiunea,  şi  nu  grupuri 
separate  şi  marginalizate.  Ne-am  situat  pe  poziţii  comune  în  apărarea  păcii  şi  în 
condamnarea  războiului,  in  condamnarea  cursei  înarmării,  în  denunţarea  climatului 
de  tensiune  şi  ameninţare,  în  lupta  pentru  realizarea  unei  lumi  eliberate  de 
spaime. 

Personal,  aş  dori  ca  următorul  sfert  de  veac  să  însemneze  alţi  paşi  înainte, 
atit  în  ecumenismul  practic,  precum  şi  în  ecumenismul  teologic.  Trebuie  sâ  recu¬ 
noaştem  că  pe  acesta  din  urmă  l-am  abordat  cu  timiditate  şi  cu  insuficientă 
eficienţă.  Am  urmat  pînă  acum,  de  altfel,  o  metodă  care  se  foloseşte  şi  în  dialo¬ 
gurile  religioase  internaţionale.  N-a  fost  rău.  Metodic  a  fost  bine.  De  acum 
înainte,  aş  crede  că  ar  fi  bine  să  trecem  la  o  etapă  nouă.  Să  nu  batem  pasul  pe 
loc.  In  acest  sens  mi-aş  îngădui  să  fac  o  propunere  îndrăzneaţă,  pe  care  o  sper  şi 
realistă.  Sâ  încercăm,  cu  înţelepciune  şi  prudenţă  —  o  spun  aceasta  pentru  cei 
care  s-ar  speria  —  să  trecem  la  un  dialog  local  teologic  mai  îndrăzneţ,  pe  teme 
bine  alese  şi  progresiv  dificile.  Să  facem  o  experienţă  locală  de  pionierat.  Nu  e 
nevoie  neapărat  să  ne  ţinem  de  coada  carului  dialogurilor  internaţionale,  deşi 
nu  avem  deloc  intenţia  de  a  le  minimaliza  nici  pe  acestea.  Să  învăţăm  din  ele 
şi  sâ  le  folosim  rezultatele.  Sâ  încercăm  însă  şi  soluţii  locale,  care  să  poată  fi  utile 
şi  dialogurilor  de  pe  plan  internaţional. 

Trebuie  sâ  ajungem  şi  la  momentul  cînd  să  trecem  la  o  nouă  etapă.  Ar  putea 
fi  de  ajuns  25  de  ani  de  pregătire  a  mentalităţilor  şi  a  premizelor.  Ar  fi  bine 
ca  acest  moment  aniversar  sâ  nu  fie  doar  un  popas  de  largă  respiraţie  satisfăcută, 
ci  şi  un  punct  de  plecare  spre  un  salt  calitativ,  care  să  ne  înfrăţească  şi  mai  mult, 
şi  să  ne  apropie  către  începutul  mileniului  al  treilea,  de  o  mai  substanţială  oră  a 
bilanţului,  a  unui  bilanţ,  mai  bogat  şi  mai  împlinit  decît  acesta. 

Automobilul  s-a  prefăcut  în  rachetă,  mîna  omenească  în  laser,  piciorul  de 
om  a  atins  luna,  dar  ritmul  nostru  în  problemei®  care  privesc  viaţa  sufletească, 
dialogul  teologic,  nu  e  sub  viteza  acestor  transformări  şi  schimbări,  care  ar  fi 
trebuit  sâ  ne  stimuleze  să  ţinem  şi  noi  ritmul. 

Să  ne  felicităm  pentru  cît  am  făcut.  Am  făcut  foarte  mult.  Imens.  Sîntem 
alţi  oameni.  Ne  simţim  mai  aproape  unii  de  alţii.  Dar  încă  sîntem  diferiţi.  Să 
mergem  mai  cu  îndrăzneală  spre  „una,  sfîntă,  sobornicească  şi  apostolească 
Biserică". 

Ecumenismul,  fără  acestea,  va  rămîne  doar  o  intenţie  bună,  dar  în  final  o 
neîmplinire.  Nu  avem  dreptul  să  transformăm  un  har  trimis  de  sus,  iniţiativele 
ecumenice  în  eşec.  Nu  avem  dreptul  sâ  rămînem  în  continuare  în  capcana  care 
voieşte  perpetuarea  diviziunilor.  Ecumenismul  trebuie  sâ  învingă  pe  toate  planu¬ 
rile  şi  avem  datoria  sâ-i  descoperim  toate  posibilităţile,  să  nu  rămînem  doar  la 
nivelul  gîndului  neîmplinit. 

Şi  mi-ar  plăcea  ca  noi,  confesiunile  din  România,  să  dăm  un  ton  major  în 
această  privinţă,  aşa  cum  l-am  dat  şi  cum  îl  vom  da  şi  în  continuare  în  domeniul 
ecumenismului  practic,  în  care  unitatea  noastră  este  şi  va  rămîne  deplină. 

Încredinţez  meditaţiei  noastre  a  tuturor,  pentru  anii  ce  vin,  elaborarea  unor 
propuneri  concrete  şi  eficiente,  îndrăzneţe  şi  entuziaste,  de  inimă,  de  minte,  în 
vederea  unui  pas  înainte,  calitativ.  Şi  nu  eu  o  fac  aceasta.  Mă  consider  doar  un 
instrument  al  Celui  ce  ne  doreşte  Una. 

Dr.  ANTONIE  PLAMADEALA 
Mitropolitul  Ardealului 


A  50-A  CONFERINŢA  TEOLOGICA  INTERCONFESIONALA 


Miercuri,  4  noiembrie  1987,  s-au  desfăşurat  la  Institutul  Teologic  Universitar 
din  Bucureşti  lucrările  Conferinţei  teologice  interconfesionale.  Această  conferinţă 
a  fost  consacrată  marcării  momentului  împlinirii  a  25  de  ani  de  la  prima  confe¬ 
rinţă  teologica  interconfesională  şi  totodată  celei  de  a  50-a  sesiuni  a  acestor 
conferinţe.* 

La  această  conferinţă  aniversară  au  fost  susţinute  trei  referate,  avînd  tema: 
, .Evaluarea  rezultatelor  şi  perspectivele  activităţii  ecumenice  a  cultelor,  cu  prile¬ 
jul  implinirii  a  25  de  ani  de  la  prima  conferinţă  teologică  inter  confesională'* . 

Referatul  principal  a  fost  întocmit  şi  prezentat  de  P.  C.  pr.  prof.  dr.  Dumitru 
Radu.  prorectorul  Institutului  Teologic  Universitar  din  Bucureşti.  Această  docu¬ 
mentată,  sistematică  şi  amplă  conferinţă  a  fost  împărţită  în  două  părţi:  în  prima 
parte  a  făcut  o  evaluare  a  rezultatelor  celor  50  de  sesiuni  ale  conferinţelor  teo¬ 
logice  interconfesionale,  iar  în  partea  a  doua  a  oferit  o  punctare  nuanţată  a 
perspectivelor  activităţii  ecumenice  de  viitor,  pe  drumul  unităţii  creştine  şi  al 
slujirii.  Fiindcă  teologia  este  în  slujba  Bisericii,  aceste  conferinţe  teologice  inter¬ 
confesionale  ne  apar  ca  „o  formă  a  ecumenismului  nostru  local,  ca  teorie  şi  prac¬ 
tică,  dar  cu  mare  pondere  în  viaţa  Bisericilor  şi  cultelor  ai  căror  teologi  le  susţin**. 
Principalele  obiective  urmărite  la  aceste  conferinţe  au  fost  astfel  grupate:  1.  cu¬ 
noaşterea  reciprocă  şi  împreună-creşterea  teologico-doctrinară  pe  calea  unităţii 
creştine;  2.  pregătirea  şi  aprofundarea  temelor  de  pe  agenda  marilor  organizaţii 
intercreştine  mondiale,  precum  şi  evaluarea,  pe  plan  local,  a  rezultatelor  adună¬ 
rilor  generale  ale  Consiliului  Ecumenic  al  Bisericilor  şi  ale  Conferinţei  Bisericilor 
Europene,  ca  şi  ale  unor  consultaţii  sau  Conferinţe  ecumenice;  3.  slujirea  unităţii 
şi  a  idealurilor  poporului  român;  4.  slujirea  păcii  prin  edificarea  frăţietăţii  şi 
bunelor  relaţii  între  oameni  şi  popoare,  bazate  pe  demnitate,  respect,  dreptate  şi 
libertate. 

P.  C.  Sa  a  justificat  şi  argumentat  aceste  obiective  cu  cele  mai  semnifi¬ 
cative  citate  din  referatele  sau  din  concluziile  formulate  la  conferinţele  teologice 
interconfesionale.  Prin  aceasta  referentul  a  ţinut  trează  atenţia  auditoriului, 
deoarece  au  fost  redate,  în  esenţă,  expuneri  şi  soluţii  oferite  la  aceste  conferinţe. 
Au  fost  citate  astfel  nume  reprezentative  ale  acestor  întruniri,  teologi  de  elită 
care  au  adus  contribuţii  însemnate  în  mai  mulţi  ani  la  aceste  conferinţe:  I.  P.  S. 
Dr.  Antonie  Plămădeală,  Mitropolitul  Ardealului,  pr.  prof.  Dr.  Dumitru  Stăniloae, 
pr.  prof.  Isidor  Todoran,  prof.  dr.  Ludwig  Binder,  prof.  dr.  Gâlfy  Zoltân,  pr.  prof. 


*  Prezidiul  Conferinţei  a  fost  alcătuit  din:  I.  P.  S.  Părinte  Dr.  Antonie 
Plămădeală,  Mitropolitul  Ardealului;  P.  S.  Episcop-vicar  patriarhal  Dr.  Vasile 
Tîrgovişteanul,  rectorul  Institutului  gazdă;  prof.  dr.  Pdntek  Arpâd,  rectorul  Insti¬ 
tutului  Teologic  Protestant  Unic  din  Cluj-Napoca;  P.  C.  arhid  prof.  dr.  Constantin 
Voicu,  rectorul  Institutului  Teologic  Universitar  Sibiu;  pr.  prof.  dr.  Hajdu  Iuliu, 
rectorul  Institutului  Teologic  Romano-Catolic,  Alba  Iulia;  P.  C.  pr.  prof.  dr.  Dumitru 
Abrudan,  prorectorul  Institutului  Teologic  Universitar  Sibiu;  pr.  prof.  dr.  Fechet 
Alois,  prorector  al  Institutului  Teologic  Romano-Catolic  Iaşi;  Prof.  dr.  Hermann 
Pitters,  prorectorul  Institutului  Teologic  Protestant  Unic,  ramura  Sibiu  şi  P.  C.  pr. 
prof.  dr.  Dumitru  Radu,  prorectorul  Institutului  gazdă. 

Secretariatul  Conferinţei  a  fost  format  din:  P.  C.  pr.  prof.  dr.  Nicolae  Necula; 
P.  C.  pr.  asist.  dr.  Constantin  Coman;  P.  C.  diac.  asist.  Ioan  Caraza  şi  Dl.  Alexan¬ 
dru  Ioniţă,  de  la  Institutul  Teologic  Universitar  din  Bucureşti. 

dr.  Ioan  Icâ,  pr.  prof.  dr.  Dumitru  Abrudan,  pr.  prof.  dr.  Ion  Bria,  pr.  prof.  dr. 
Ştefan  Alexe,  prof.  dr.  Istvân  Juhâsz,  prof.  dr.  Hans  Klein  ş.a. 

Dintre  perspectivele  enumerate  de  referent  amintim:  Bisericile  angajate  în 
dialog  teologic-ecumenic  să  încerce  o  creştere  teologică  reală,  nu  de  cuvinte  şi 
simple  formule;  să  avanseze  real  pe  calea  unităţii  creştine  vizibile;  trebuie  să  se 
meargă  mai  adine  să  se  lucreze  mai  mult  şi  mai  bine  pe  linia  slujirii  sociale  şi 
naţionale. 

în  cel  de-al  doilea  referat  Prof.  dr.  Pentek  Arpâd,  rectorul  Institutului  Teo¬ 
logic  Protestant  Unic  Cluj-Napoca  a  subliniat  încercările  de  reformulare  a  expre¬ 
siilor  de  bază  ale  învăţăturii,  de  explicare  şi  folosire  a  noţiunilor,  de  către  par¬ 
tenerii  de  dialog,  în  acelaşi  sens,  apoi  căutarea  unui  model  nou  de  unitate,  sfor¬ 
ţarea  Bisericii  de  a  face  vizibila  ecumenicitatea  noastră  prin  mărturisirea  uni¬ 
tăţii  noastre  in  solidaritate  cu  lumea  înconjurătoare. 

Ca  încheiere  referentul  a  punctat  perspectiva  unui  viitor  rodnic.  Acum  la 
finele  secolului  XX  „...pericole  ce  ameninţă  viaţa  şi  unitatea  neamului  omenesc 
devin  din  ce  in  ce  mai  sofisticate  şi  mai  mari.  Misiunea  Bisericii  este  să  răspundă 
la  chemarea  Sf.  Duh  şi  astfel  în  străduinţele  noastre  ocupă  un  loc  tot  mai  mare 
rugăciunea . . .  trebuie  să  ne  rugăm  pentru  prezenţa  Sfîntului  Duh  care  ne  poate 
duce  la  adevărul  întreg  şi  care  ne  va  aduce  aminte  despre  toate  cele  ce  ne-a 
spus  nouă  Domnul  nostru  Iisus  Hristos.  Este  acelaşi  Duh,  care  ne  dă  puterea 
sâ-L  mărturisim  in  faţa  lumii,  care  ne  cere  o  dare  de  seamă  despre  credinţa 
noastră  în  Hristos.  Pe  drumul  nostru  spre  necunoscut  ne  aşezăm  credinţa  şi  pe 
viitor  in  prezenţa  continuă  a  Sf.  Duh  şi  în  convingerea  aceasta  ne  continuăm 
drumul  mai  departe  în  credinţă,  nădejde  şi  dragoste,  ştiind  că  cea  mai  mare 
dintre  acestea  este  dragostea". 

Cel  de-al  treilea  referat  a  fost  prezentat  din  partea  Institutului  Teologic 
Protestant,  ramura  evanghelică  Sibiu,  referat  ce  a  fost  elaborat  şi  citit  de  DL  prof 
dr.  Hans  Klein.  După  cîteva  consideraţii  preliminare  despre  conferinţele  teolo¬ 
gice  interconfesionale  referentul  a  precizat  că  aceste  conferinţe  au  reuşit  să  con¬ 
ducă  la  un  limbaj  comun  pentru  teologii  confesiunilor  care  susţin  şi  participă  la 
acest  dialog.  De  asemenea,  concluziile  elaborate  de  comisia  rectorilor  şi  prorec¬ 
torilor  Institutelor  Teologice  oglindesc  credinţa  comună  şi  exprimarea  teologică 
comună.  In  continuare  au  fost  evidenţiate  unele  teme  abordate  la  conferinţele 
interconfesionale.  Referentul  a  grupat  temele  tratate  în  jurul  a  trei  mari  idei  şi 
preocupări:  1.  Problemele  menţinerii  păcii  şi  salvarea  vieţii  pe  pâmînt;  2.  Despre 
slujirea  Bisericii  în  societatea  noastră,  ţinînd  seama  că  şi  Mîntuitorul  a  devenit 
om  şi  s-a  încadrat  în  viaţa  noastră  de  toate  zilele  şi  3.  Despre  propăşirea  noastră 
pe  drumul  unităţii  Bisericilor  ca  dar  al  Sfîntului  Duh. 

Prof.  Hans  Klein  a  oferit  reflecţiei  celor  prezenţi  următoarele  perspective 
ale  activităţii  ecumenice  de  la  noi:  întîlniri  între  profesorii  de  Teologie  Siste¬ 

matică  în  comisii  teologice  interconfesionale,  unde  să  dezbată,  mai  intensiv  şi 
expeditiv  probleme  teologice  intr-un  cadru  mai  restrîns; 

—  întruniri  între  specialişti  biblicişti  şi  patrologi  care  să  înceapă  discuţii 
comune  asupra  înţelegerii  Sf.  Scripturi  şi  a  Tradiţiei  creştine; 

—  la  fiecare  din  întrunirile  noastre  teologice  interconfesionale  să  sărbătorim 
împreună  o  Utrenie,  o  slujbă  comună,  cu  predică  şi  rugăciuni,  dar  fără  euharistie, 
deci  un  serviciu  divin  comun  care  să  ne  unească  în  faţa  lui  Dumnezeu  chiar  şi 
dacă  unitatea  nu  este  deplină. 

Acest  referat  s-a  încheiat  cu  trei  concluzii,  care  reprezintă  tot  atîtea  împli¬ 
niri  esenţiale  pe  drumul  parcurs  la  cele  50  de  conferinţe  teologice  intercon¬ 

fesionale:  1.  Am  înţeles  că  credinţa  în  Dumnezeu  Creatorul  înseamnă  o  anga¬ 
jare  pentru  pace  la  salvgardarea  vieţii,  pentru  păstrarea  mediului  ambiant  curat 
şi  trainic;  2.  Meditînd  asupra  întrupării  Mîntuitorului  am  accentuat  mai  mult 

angajarea  Bisericii  pentru  bunăstarea  poporului,  pentru  dreptate  socială  şi  sluji¬ 
rea  societăţii;  3.  Am  admirat  căile  Duhului  Sfînt  care  ne-a  apropiat  mult  ceea 

ce  intâreşte  speranţa  noastră  că  drumul  început  duce  la  unitatea  Bisericii. 

înalt  Prea  Sfinţitul  Mitropolit  Dr.  Antonie  Plămădeală,  al  Ardealului  — 
ca  unul  care  de  mai  multă  vreme  şi-a  adus  o  contribuţie  deosebit  de  valoroasă 
la  desfăşurarea  conferinţelor  teologice  interconfesionale  —  a  prezentat  un  cuprin¬ 
zător  şi  semnificativ  bilanţ  al  activităţii  ecumenismului  intern  de  pînă  acum. 
oferind  şi  noile  obiective  spre  care  se  cuvine  să  fie  călăuzite  preocupările  ecu- 

raenice  în  viitor.  (Textul  integral  al  acestei  intervenţii  este  publicat  în  acest 
număr  al  revistei). 

Luările  de  cuvînt,  ce  au  urmat  pe  marginea  referatelor,  au  fost  conduse  de 
P.  C.  Arhid.  prof.  dr.  Constantin  Voicu ,  rectorul  Institutului  Teologic  Universitar 
Sibiu.  Iată  participanţii  care  au  luat  cuvîntul  şi  idei  extrase  din  intervenţiile  lor: 

Prea  Sfinţitul  Gherasim  Cristea,  Episcopul  Rîmnicului  şi  Argeşului  a  arătat 
că  cele  14  culte  din  ţara  noastră  au  înţeles,  începînd  cu  conducătorii  şi  slujitorii 
lor  şi  pînă  la  credincioşii  de  rînd,  că  precum  avem  în  cer  un  Tată,  tot  aşa  avem 
pe  pămint  o  Patrie.  îndemnul  Sf.  Scripturi:  „Caută  pacea  şi  o  urmează”  este  o 
premiză  a  tuturor  cultelor  din  Patria  noastră.  De  aceea,  toţi  credincioşii  s-au 
unit  în  sprijinirea  acţiunilor  de  pace  şi  progres  iniţiate  de  statul  nostru,  în  frunte 
cu  Domnul  Nicolae  Ceauşescu,  preşedintele  ţării. 

P.  C.  pr.  prof.  dr.  Feket  Alois,  prorectorul  Institutului  Teologic  Romano- 
Catolic  Iaşi  a  exprimat  salutul  Bisericii  sale  la  această  conferinţă  jubiliară,  adu- 
cînd  cuvînt  de  gratitudine  faţă  de  strădaniile  şi  rezultatele  acestor  conferinţe. 
Bisericile  creştine  sînt  tot  mai  atente  la  dialogul  ecumenic,  angajarea  Bisericilor 
in  ecumenism  este  ireversibilă.  Realizarea  acelei  „unitas  in  diversitas”  trebuie  să 
constituie  convergenţa  inimilor  şi  minţilor,  în  care  toţi  să  se  recunoască  ca  fraţi, 
încercările  de  realizare  a  unităţii  creştine  s-au  soldat  permanent  cu  eşecuri, 
deoarece  nu  au  avut  lucrarea  harului,  ci  au  urmărit  numai  interesele  proprii. 
Reconcilierea  nu  se  bazează  însă  pe  compromisuri  sau  pe  irenisme  superficiale, 
ci  unirea  trebuie  să  aibă  la  temelie  fidelitatea  totală  faţă  de  Hristos  şi  opera 
Sa  reconciliatoare.  Unitatea  creştină  nu  este  un  simplu  conglomerat  de  Biserici. 
Credinţa  trebuie  să  ne  unească  pe  toţi.  Unitatea  spre  care  ne  îndreptăm  este 
rodul  rugăciunilor  şi  strădaniilor  creştinilor.  In  final,  vorbitorul  a  precizat  că 
rezultatele  întrunirilor  organismelor  ecumenice  internaţionale  şi  cele  de  pe  plan 
local  sînt  îmbucurătoare. 

Prea  Sfinţitul  dr.  Timotei  Seviciu,  Episcopul  Aradului  a  reliefat  între  altele 
că  datorită  ecumenismului  local,  care  se  exprimă  în  mod  atît  de  pregnant  şi  orga¬ 
nizat  şi  prin  aceste  conferinţe  teologice  interconfesionale,  s-a  realizat  în  Patria 
noastră  o  reciprocitate  ziditoare.  Intre  cultele  din  ţara  noastră  s-a  statornicit  un 
climat  de  bună  înţelegere,  există  raporturi  frăţeşti  între  conducătorii  şi  slujitorii 
lor,  căci  şi  între  credincioşii  cultelor  domneşte  convieţuirea  frăţească.  P.  S.  Sa 
a  subliniat  importanţa  deosebită  a  conferinţelor  teologice  interconfesionale  şi 
pentru  faptul  că  acestea  tratînd  şi  unele  teme  aflate  pe  ordinea  de  zi  a  diferite¬ 
lor  organizaţii  ecumenice  mondiale  au  adus  o  contribuţie  românească  la  soluţio¬ 
narea  acestora. 

Prea  Sfinţitul  Episcop-vicar  patriarhal  dr.  Vasile  Tîrgovişteanul ,  rectorul 
Institutului  Teologic  Universitar  Bucureşti  a  evidenţiat  faptul  că  cele  50  de  se¬ 
siuni  ale  conferinţelor  teologice  interconfesionale  au  întărit  ecumenismul  nostru 
actual  şi  prin  ele  s-a  consolidat  şi  cimentat  spiritul  de  frăţietate.  Ecumenismul 
local  din  ţara  noastră  poate  servi  drept  model  pentru  ecumenismul  mondial.  Con¬ 
ferinţele  teologice  interconfesionale  au  avut  în  vedere  nu  numai  probleme  din 
viaţa  bisericească,  ci  au  tratat  şi  teme  şi  probleme  care  frămîntă  contempora¬ 
neitatea:  pacea,  unitatea  poporului  român,  dreptatea  socială  şi  progresul  Patriei. 
Azi  cînd  evaluăm  rezultatele  celor  50  de  conferinţe  teologice  interconfesionale 
încercăm  un  sentiment  de  mulţumire  faţă  de  rezultatele  obţinute,  dar  şi  încre¬ 
dere  în  realizarea  obiectivelor  ce  ne  stau  în  faţă  în  munca  noastră  ecumenică  pe 
viitor. 

Prea  Sfinţitul  Pimen  Suceveanul,  Episcop-vicar  al  Arhiepiscopiei  Iaşilor,  a 
spus  că  aceste  conferinţe  teologice  interconfesionale  se  înscriu,  întru  totul,  în 
voia  lui  Dumnezeu  care  ne  doreşte  pe  toţi  ca  să  fim  una  aşa  precum  s-a  rugat 
Domnul  nostru  Iisus  Hristos,  în  Grădina  Ghetsimani,  înainte  de  patima  Sa  cea 
mîntuitoare.  Pentru  realizarea  acestei  mult  dorite  unităţi  este  nevoie  să  existe 
pace,  pentru  ca  să  ne  putem  desfăşura  în  linişte  viaţa  şi  activitatea  noastră.  Feri¬ 
citul  Augustin  zicea  că  dorinţa  comună  a  tuturor  oamenilor  este  de  a  fi  fericiţi, 
de  a  trăi  în  pace. 

Dl.  prof.  dr.  Gâlfy  Zoltân ,  de  la  Institutul  Teologic  Protestant  Unic  din 
Cluj-Napoca  a  subliniat  unele  din  caracteristicile  principale  ale  conferinţelor  teo¬ 
logice  interconfesionale.  Cu  aceste  prilejuri  s-a  realizat  o  sinteză  fericită  între 
identitatea  confesională,  etnicitate  şi  ecumenicitate,  ele  avînd  şi  un  caracter  haris- 


136 


MITROPOLIA  ARDEALULUI 


raatic.  In  cadrul  acestor  conferinţe  au  fost  tratate  şi  aproximativ  15  teme  cu 
caracter  social,  legate  de  salvgardarea  păcii  şi  pâzirea  vieţii,  ca  dar  sacru. 

Dl.  prof.  dr.  Paul  Philippi,  de  la  Institutul  Teologic  Protestant ,  ramura 
Sibiu  a  felicitat  pe  cei  trei  referenţi  şi  a  spus  că  aceste  conferinţe  intercon- 
fesionale  au  cunoscut  progrese  îmbucurătoare,  progrese  ce  vor  trebui  evaluate  şi 
în  viitor.  Vorbitorul  a  afirmat  că  ecumenismul  local  este  una  din  cele  mai  pre¬ 
ţioase  moşteniri.  Mişcarea  ecumenică  mondială  este  mai  tînără  decît  ecumenis¬ 
mul  nostru  local.  Intîlnirile  noastre  teologice  au  contribuit  la  dezvoltarea  cli¬ 
matului  de  frăţietate  şi  încredere,  dar  au  favorizat  şi  receptivitatea  tuturor  par¬ 
ticipanţilor.  Domnia  sa  s-a  asociat  propunerii  făcute  de  înalt  Prea  Sfinţitul 
Mitropolit  dr.  Antonie  Plămădeală  pentru  a  se  trece  la  un  salt  calitativ  în  acti¬ 
vitatea  ecumenică,  să  se  creeze  un  model  ecumenic  românesc  lipsit  de  prozelitism, 
bogat  in  respect  şi  cinstire.  Să  valorificăm  aceste  conferinţe  teologice  intercon- 
fesionale  căci  sînt  instrumente  ale  progresului  nostru  ecumenic. 

In  intervenţia  sa  P.  C.  pr.  prof.  dr.  Dumitru  Abrudan,  prorector  al  Institu¬ 
tului  Teologic  Universitar  Sibiu  a  adus  un  cuvînt  de  omagiere  ierarhilor  şi  pro¬ 
fesorilor  iniţiatori  ai  conferinţelor  teologice  interconfesionale  care  au  fost  ani  în 
şir  prezenţi  cu  contribuţii  deosebite  pentru  buna  reuşită  a  acestor  conferinţe.  In 
continuare  P.  C.  Sa  a  evidenţiat  faptul  că  în  cadrul  acestor  întruniri  teologice  au 
fost  abordate  teme  privitoare  atît  la  refacerea  unităţii  creştine,  cît  şi  subiecte  cu 
caracter  social.  Astfel  participanţii  la  aceste  conferinţe  ne-am  aflat  într-o  bine- 
cuvintatâ  slujire  a  lui  Dumnezeu  şi  a  oamenilor.  Acest  ideal  al  slujrii  creştine  se 
cere  împlinit  şi  în  continuare.  în  finalul  intervenţiei  P.  C.  Sa  a  precizat  că  această 
sărbătorire  înseamnă  un  bilanţ,  dar  nu  unul  final,  ci  mai  precis  spus  un  prilej  de 
a  privi  cu  încredere  în  viitor,  pentru  slujirea  unităţii  creştine  şi  pentru  slujirea 
poporului,  căci  aceasta  este  o  datorie  permanentă  pentru  noi  toţi. 

Dl.  Lector  Juhasz  Tamâs,  de  la  Institutul  Teologic  Protestant  Unic  din 
Cluj -Napoca  a  arătat  că  prin  colaborarea  ecumenică  s-a  ajuns  la  întărirea  con¬ 
ştiinţei  identităţii  şi  a  valorii  fiecărei  confesiuni.  Acest  fapt  nu  ne  desparte,  ci  ne 
apropie,  ne  uneşte  şi  mai  mult.  Dumnezeu  ne  dă  deci  şi  o  identitate  ecumenică. 
Această  conştiinţă  are  drept  temelie  pe  însuşi  Mîntuitorul  Hristos.  Conferinţele 
teologice  interconfesionale  ne-au  oferit  ca  dar  slujirea  obştească,  acel  „serviciu 
divin  obştesc'4  (Karl  Barth)  sau  „liturghia  de  după  Liturghie"  din  spiritualitatea 
răsăriteană. 

P.  C.  pr.  prof.  dr.  Ioan  Ică,  de  la  Institutul  Teologic  Universitar  din  Sibiu  a 
relevat,  de  la  început,  că  această  conferinţă  jubiliară  ne  oferă  un  bilanţ  al  rezul¬ 
tatelor  obţinute  şi  ne  prilejuieşte  perspective  pentru  slujirea  noilor  deziderate. 
P.  C.  Sa  a  subliniat  importanţa  ecumenismului  local  din  ţara  noastră,  care  se 
desfăşoară  la  trei  niveluri:  interbisericesc,  ce  se  realizează  între  şefii  de  culte; 
teologic,  ce  se  desfăşoară  între  teologi  şi  parohial  la  nivelul  credincioşilor. 

Cele  50  de  Conferinţe  —  a  spus  în  continuare  P.  C.  Sa  —  au  tratat  120 
de  teme  de  mare  importanţă  teologică  şi  ecumenică.  Aceste  teme  privesc  uni¬ 
tatea  creştină  şi  slujirea  în  comun,  a  aspiraţiilor  poporului  român  şi  a  omenirii 
contemporane.  P.  C.  Sa  a  propus  să  se  facă  o  evaluare  competentă  a  rezultatelor 
printr-o  unire  a  unei  comisii  mixte  şi  să  se  pună  în  valoare  rezultatele  celor 
aproape  două  generaţii  de  teologi. 

Ecumenismul  local  ne-a  ajutat  să  adîncim  unitatea  noastră  implicită,  dar  şi 
să  ne  integrăm  aspiraţiilor  lumii  contemporane.  Rezultatele  pozitive  deschid  noi 
perspective  care  ne  dau  prilejul  de  a  spera  cu  optimism  realizarea  unităţii  creştine. 
Este  nevoie  să  mergem  mai  adine,  căci  este  loc,  în  ecumenism,  de  mai  mult  şi  de 
mai  bine. 

P.  C.  Sa  a  încheiat  această  intervenţie  reliefînd  că  bogata  experienţă  a  ecu¬ 
menismului  local  din  România  a  fost  mult  apreciată  de  oaspeţi  şi  a  fost  dată  ca 
exemplu,  ca  punct  între  Est  şi  Vest. 

Prea  Sfinţitul  loachim  Vasluianul,  Arhiereu-vicar  la  Episcopia  Romanului  şi 
Huşilor,  după  ce  a  mulţumit  referenţilor  pentru  conferinţele  prezentate,  a  spus 
că  Biserica  Ortodoxă,  următoare  fidelă  a  învăţăturilor  Mîntuitorului  Hristos,  a 
înţeles  că  trebuie  dinamizate  eforturile  pentru  realizarea  unităţii  creştine,  pentru 
împlinirea  rugăciunii  —  proorocie  a  Domnului  „ca  toţi  să  fie  una".  Pînă  la  reali¬ 
zarea  acestei  unităţi  Biserica  Ortodoxă  râmine  deschisă  dialogului  teologic.  Pro¬ 
păşirea  ecumenismului,  în  Patria  noastră  —  a  mai  spus  P.  S.  Sa  ne  interesează 

în  mod  deosebit,  deoarece  acesta  contribuie  la  slujirea  năzuinţelor  majore  ale 
fiilor  acestui  neam  binecuvîntat. 

Dl.  prof.  dr.  Szabâ  Arpâd,  de  la  Institutul  Teologic  Protestant  Unic  din 
Cluj-Napoca  a  precizat  că  aniversările  pot  deveni  momente  eficiente  pentru 
cunoaşterea  noastră,  pentru  formarea  profilului  nostru  spiritual,  căci  cu  asemenea 
prilejuri  se  fac  bilanţuri  şi  analize  ale  activităţii  trecute.  Vorbitorul  a  precizat 
trei  etape  în  dezvoltarea  ecumenismului:  1.  în  prima  etapă  se  spunea  că  Bise¬ 
rica  nu  are  legătură  cu  lumea;  2.  acceptarea  ideii  că  mîntuirea  se  realizează  în 
lumea  aceasta  şi  3.  primirea  adevărului  că  Dumnezeu  doreşte  ca  toată  lumea  să 
fie  mîntuită.  Domnia  sa  se  pronunţa,  precum  spunea  şi  înalt  Prea  Sfinţitul  Mitro¬ 
polit  Antonie,  pentru  echilibrul  teologiei  în  ce  priveşte  orizontalitatea  şi  verti¬ 
calitatea.  Un  aisemenea  echilibru  este  posibil  căci  -lumea  este  deschisă  spre  Dum¬ 
nezeu  şi  nu  e  despărţită  de  El. 

Prea  Sfinţitul  Arhiereu-vicar  Gherasim  Hunedoreanul  a  afirmat  că  este  o 
deosebită  bucurie  pentru  cei  care  au  avut  privilejul  de  a  participa  la  aceste  con¬ 
ferinţe  teologice  interconfesionale.  Cele  50  de  sesiuni  ale  întrunirilor  teologice  de 
la  noi  au  realizat  un  frumos  progres.  De  un  sfert  de  veac  am  cunoscut  mai  bine 
ceea  ce  ne  uneşte,  decît  ceea  ce  ne  desparte. 

In  final,  comisia  rectorilor  şi  prorectorilor,  pe  baza  celor  trei  referate  şi  a 
intervenţiilor  făcute  de  participanţi,  a  formulat  următoarele  concluzii: 

„Cea  de  a  50-a  Conferinţă  teologică  interconfesională  constituie  un  pisc  al 
activităţii  ecumenice  şi  un  moment  jubiliar  pentru  Bisericile  din  ţara  noastră,  ai 
căror  teologi  s-au  aflat  angajaţi  în  această  lucrare  ecumenică. 

Formă  superioară  a  ecumenismului  local  din  Patria  noastră,  conferinţele 
teologice  interconfesionale  au  dobîndit  o  mare  pondere  în  viaţa  Bisericilor  noastre, 
avînd  permanent  în  atenţie  cele  două  obiective  fundamentale  ale  ecumenismu¬ 
lui  creştin  integral;  adîncirea  unităţii  creştine  prin  dialogul  teologic  şi  slujirea 
în  comun  a  aspiraţiilor  de  unitate,  dezvoltare  şi  pace  ale  poporului  român  şi 
omenirii  contemporane. 

în  cei  25  de  ani  de  conlucrare  ecumenică-teologică,  în  care  a  fost  aprofun¬ 
dată  o  tematică  foarte  vastă,  de  o  mare  însemnătate  teologică  şi  ecumenică,  s-au 
obţinut  rezultate  însemnate  în  cunoaşterea,  apropierea,  respectul  reciproc  şi 
împreună-creşterea  teologică  pe  calea  unităţii  creştine  prin  realizarea  unui  lim¬ 
baj  comun  şi  a  unei  metode  ecumenice  specifice  de  aprofundare  a  problemelor. 

Prin  conlucrarea  şi  eforturi  susţinute  s-a  ajuns  la  o  serie  de  puncte  teolo¬ 
gice  comune,  convergente  sau  complementare,  în  ce  priveşte  unitatea  creştină, 
in  unele  probleme  doctrinare  esenţiale,  precum  şi  în  slujirea  în  comun  a  idea¬ 
lurilor  şi  aspiraţiilor  lumii  contemporane. 

In  aceste  conferinţe  teologice  interconfesionale  au  fost  pregătite  şi  apro¬ 
fundate  şi  temele  de  pe  agenda  organizaţiilor  creştine  mondiale,  precum  şi  temele 
dialogurilor  bilaterale,  în  care  Bisericile  noastre  sînt  angajate,  contribuind,  în 
acest  fel,  la  promovarea  ecumenismului  general  creştin. 

Cea  de  ia  50-a  Conferinţă  teologică  -imterconfesională  este  uin  popas  de  bucurie, 
satisfacţie  şi  retrospectivă  a  activităţii  şi  realizărilor  de  pînă  acum,  dar  şi  un 
punct  de  plecare  spre  noi  împliniri,  care  să  reprezinte  o  reală  creştere  teologică 
şi  o  mai  substanţială  contribuţie  la  întărirea  şi  adîncirea  în  continuare  a  uni¬ 
tăţii  creştine  şi  în  activitatea  de  slujire  a  dreptăţii,  a  păcii  şi  a  colaborării. 

Rezultatele  la  care  am  ajuns  pînă  în  prezent  deschid  noi  perspective  de 
conlucrare  ecumenică  şi  ne  dau  dreptul  să  sperăm  la  împlinirea  rugăciunii  ultime 
a  Mîntuitorului  „ca  toţi  să  fie  una“,  în  credinţă,  iubire  şi  slujirea  vieţii  şi  a 
păcii“. 

După  citirea  concluziilor  Prea  Sfinţitul  Episcop-vicar  patriarhal  Vasile 
Tîrgovişteanul,  rectorul  Institutului  Teologic  Universitar  din  Bucureşii  a  mulţu¬ 
mit  tuturor  participanţilor  la  această  a  50-a  Conferinţă  teologică  interconfesio- 
nalâ,  tuturor  celor  ce  au  dat  glas  hotărîrii  sincere  de  a  spori  şi  în  viitor  efortu¬ 
rile  şi  strădaniile  lor  în  direcţia  înfăptuirii  unor  noi  paşi  pe  calea  realizării  uni¬ 
tăţii  creştine  şi  a  apărării  vieţii  şi  păcii  pe  planeta  noastră. 

Următoarea  conferinţă  teologică  interconfesională  se  va  ţine  la  Institutul 
Teologic  Universitar  Sibiu  în  luna  mai  1988. 


Pr.  asist.  Nicolae  Dura 

„ICOANA  ÎN  TEOLOGIE  ŞI  ARTA 


Al  VUI-lea  Seminar  teologic  internaţional  de  la  Cliambesy 

Ca  în  fiecare  an,  începinci  din  1980,  Centrul  ortodox  al  Patriarhiei  Ecumenice 

de  la  Chambesy  —  Geneva  a  organizat  şi  anul  acesta  între  27  aprilie — 10  mai 
încă  unul  din  seminariile  sale  teologice.  Devenite  deja  tradiţionale,  ele  sînt  con¬ 
sacrate  dezbaterii  la  nivel  de  specialişti,  intr-un  cadru  interortodox  reprezentativ, 

lărgit  şi  interconfesional,  a  cîte  unei  teme  de  interes  general  din  actualitatea 
ecumenică,  iar  lucrările  lor  sînt  menite  să  ajute  la  limpezirea  şi  precizarea 
punctului  de  vedere  specific  ortodox  în  chestiunile  dezbătute.  Comemorînd  ani¬ 
versarea  a  1200  de  ani  de  la  desfăşurarea  lucrărilor  Sinodului  VII  Ecumenic  de 

la  Niceea  (787),  seminarul  din  acest  an  (al  VII  Mea)  şi-a  propus  să  analizeze  in 

lucrările  sale  drept  temă  generală  „Icoana  în  teologie  şi  artă".  La  buna  desfăşurare 
a  lucrărilor  şi-au  dat  concursul  20  de  profesori  de  teologie,  în  majoritate  orto¬ 
docşi  (şi  greci)  la  care  s-a  alăturat  şi  cîte  un  reprezentant  al  teologiilor  occiden¬ 
tale,  roan ano -catolic ă,  luterană  şi  calvină,  în  prezenţa  unui  auditoriu  de  circa 
30  de  doctoranzi  şi  studenţi  interesaţi  în  tema  seminarului. 

Referatele  prezentate  în  cadrul  temei  generale  s-au  organizat  pe  trei  sec¬ 

ţiuni.  O  primă  secţiune,  cu  caracter  introductiv,  a  analizat  dimensiunea  ecume¬ 
nică  şi  istorică  a  Sinodului  VII  Ecumenic  în  perspectiva  implicaţiilor  acestora 
pentru  dialogul  intercreştin  contemporan.  Cea  de-a  doua,  a  aprofundat  teologia 
icoanelor,  fundamentarea  lor  doctrinară,  privită  atît  în  argumentaţia  biblică  şi 
patristică  pusă  în  joc  în  evoluţia  ei  istorică  determinată  de  confruntarea  cu 
iconoclasmele  de  tot  felul,  mai  vechi  şi  mai  noi  (semitic -Islamic,  spirt  tualist- 
elenic,  monofizit,  re  forma  torte.  sectar,  etc.),  cit  şi  în  perspectiva  influenţelor 
exercitate  asupra  acestei  evoluţii  de  anumiţi  factori  sociali,  politici  şi  culturalii 
specifici.  In  fine,  o  a  treia  şi  ultimă  secţiune  s-a  ocupat  de  icoană  în  concretul  ei, 
ca  realitate  iconografică,  de  problemele  structurii  estetice  şi  concretizării  ei 

artistice  efective  in  perspectiva  relaţiilor  survenite  în  dimensiunea  iconografică 
a  icoanei  între  teologic  şi  estetic,  ca  şi  între  rigorile  canoanelor  tradiţionale  şi 
creativitatea  artistică  individuală  şi  modernă  mai  ales.  Rezumatul  care  urmează 
nu  urmăreşte  altceva  decît  să  dea  o  idee  asupra  perspectivelor  ce  şi -au  făcut  apa¬ 
riţia  şi  s-au  confruntat  în  cadrul  lucrărilor  acestui  seminar  consacrat  unei  teme 
pe  cît  de  atrăgătoare  pe  atît  de  complexe  şi  multilaterale. 


A)  Dimensiunea  ecumenică  şi  istorică  a  Sinodului  VII  Ecumenic  (787) 

într-o  „ introducere  generală  la  seminaru,  directorul  Centrului  ortodox  de  la 
Chambdsy,  mitropolitul  grec  Damaskinos  al  Elveţiei  a  reamintit  că  scopul  semi¬ 
narului  nu  se  poate  limita  la  o  dezbatere  pur  academică  sau  la  o  celebrare  pur 
comemorativă  a  unui  eveniment  istoric  trecut  din  viaţa  Bisericii ,  ci  el  trebuie 
..să  se  extindă  la  punerea  în  valoare  a  mesajului  degajat  de  evenimentul  în 
chestiune  in  ce  priveşte  problematica  actuală  a  restabilirii  unităţii  scindate  a 
lumii  creştine44.  După  părerea  sa,  contrar  opiniei  ce  predomină  în  zilele  noastre, 
icoana  nu  este  un  element  aparţinînd  exclusiv  Tradiţiei  şi  spiritualităţii  ortodoxe. 

Perioada  disputelor  iconoclaste  In  Răsărit  (726 — 843)  „a  dovedit  ataşamentul  profund 
al  Bisericii  Occidentului  faţă  de  tradiţia  comună  pe  tema  icoanei41.  Lunga  dispută 
in  jurul  icoanelor  generată  de  „cauze  foarte  diferite:  externe  (influenţa  polemicii 
iudaice  şi  musulmane  contra  icoanelor)  şi  interne  (căutarea  unei  reforme  religioase 
şi  culturale,  ilegitime  în  sine,  în  Bizanţ)4*  sna  putut  fi  soluţionată  prin  impunerea 
forţată  a  unei  soluţii  emamînd  de  la  autoritatea  politică  şi  civilă  imperială.  Singură 
Biserica,  prin  Sinodul  Ecumenic,  deţinea  dreptul  divin  de  a  se  pronunţa  asupra 
unei  chestiuni  teologice  şi  religioase  vitale  pentru  viaţa  sa.  Iar  Sinodul  Ecumenic 
nu  putea  fi  un  simplu  organ  de  aplicare  a  unei  politici  imperiale  deja  prestabilite: 
prin  instituţia  canonică  a  pentarhiei,  celor  5  scaune  patriarhale  ale  lumii  vechi 
(Roma,  Constau tinopol,  Alexandria,  Antiohia  şi  Ierusalim)  el  depăşea  absolutismul 
imperial  şi  bizantin  şi  activa  universalitatea  creştină  în  întreaga  sa  extensiune. 
Aplicarea  practică  a  acestei  edlesiologii  pentarhice  explică  faptul  că  delegaţii 
papei  Hadrian  I  şi  ai  Bisericii  Romei  au  fost  atît  de  bine  primiţi  şi  onoraţi  de 
preşedintele  Sinodului,  patriarhul  ecumenic  Tarasie,  şi  de  toţi  ceilalţi  participanţi. 
In  acest  sens,  este  evident  că  Sinodul  VII  Ecumenic  constituie  o  expresie  privile¬ 
giată  a  unităţii  şi  solidarităţii  profunde  între  Bisericile  Apusului  şi  Răsăritului 
şi  poate  oferi,  astfel,  repere  preţioase  efortului  contemporan  de  restaurare  a  unităţii 
creştine. 

In  aceeaşi  direcţie  a  mers  şi  Păr.  Pierre  Duprey  p.b.,  secretarul  Secretaria¬ 
tului  Vaticanului  pentru  unitatea  creştinilor  (Biserica  romano-catolică)  în  refe¬ 
ratul  Sinodul  VII  Ecumenic  ca  regulă  pentru  apropierea  Bisericilor.  El  a  subli¬ 
niat  următoarele  puncte:  1.  Colaborarea  între  Roma  şi  Constanţi nopol  de-a  lungul 
întregii  controverse  iconoclaste.  2.  Elementele  care  constituie  ecumenioitatea  unui 
sinod:  participarea  în  tîistătă  tarilor  tuturor  Bisericilor;  reprezentarea  onorifică  a 
Episcopului  Romei;  con sim ţ ămîntul  patriarhiilor  orientale;  recepţia  ecumenică  a 
deciziilor  «adoptate;  armonia  deciziilor  cu  cele  ale  Sinoadelor  Ecumenice  precedente. 
3.  Acceptarea  ca  ilegitimă  de  către  Patriarhia  Răsăritului  a  clauzei  „Filioque44,  a 
cărei  ortodoxie  ar  fi  fost  recunoscută  anterior  de  Sf.  Maxim  Mărturisitorul  (refe¬ 
rentul  echivalează  încă  eronat  exipresia  latină  t,Filioque,t ,  „din  Fiul4*,  cu  cea 
greacă  t,diă  tou  Hyou **,  „prin  Fiul4*,  care  apare  în  „Sinodyka**  patriarhului  Tarasie 
inclusă  în  procesele  verbale  ale  Sinodului,  echivalare  respinsă  argumentat  însă  de 
teologia  bizantină  în  Tomul  Sinodului  constantinopolitan  din  1285  redactat  de 
patriarhuii  Grigorie  II  Cipriotul);  4.  Nevoia  unei  recunoaşteri  legitime  a  celor  două 
Biserici,  Răsăriteană  şi  Apuseană,  care  se  lasă  astăzi  condusă  de  Duhul  Sfînt  spre 
restaurarea  vechii  lor  unităţi. 

In  continuare,  profesorul  Vlassios  Phidas  (Atena)  a  prezentat  o  analiză  a 
Evaluării  şi  receptării  ecumenicităţii  Sinodului  VII  Ecumenic  în  Răsărit  şi  Apus". 
„Sinodul  Ecumenic  e  manifestarea  în  timp  şi  spaţiu  a  Bisericii,  a  cărei  conştiinţă 
sinodală  o  exprimă44.  Cu  toate  acestea,  recepţia  hotăririlor  sale,  chiar  indirect  expri¬ 
mată,  este  o  condiţie  .sine  qua  non“  a  legitimităţii  şi  ecumenicităţii  sinodului.  In 
cazul  Sinodului  VII  Ecumenic,  patriarhii  răsăriteni  nu  s-au  putut  face  reprezentanţi 
la  nivel  episcopal  la  lucrările  sinodului  din  pricina  situaţiei  de  aşa  natură  din 
diecezele  lor  aflate  sub  dominaţia  islamică.  Totuşi,  intenţia  Bisericilor  lor  s-a 
făcut  manifestată  din  punct  de  vedere  formal.  Preşedintele  Sinodului  a  fost 
patriarhul  ecumenic  Tarasie,  pentru  că  dreptul  la  aceasta  îi  «revenea  aceluia  dintre 
participanţii  prezenţi  ce  deţinea  canonic  primatul  de  onoare.  Cu  toată  reprezen¬ 
tarea  Bisericii  romane,  o  serioasă  problemă  de  receptare  s-a  creat  în  Occident  din 
pricina  unei  traduceri  inexacte  ia  «actelor  sinodale.  Dar  trebuie  iarăşi  subliniat 
faptul  că  Biserica  Romei  a  luptat  serios  pentru  impunerea  deciziei  Sinodului  VII 
Ecumenic  în  întreg  Occidentul. 

Profesorul  grec  Evanghelos  Chryssos  (Ianina)  a  prezentat,  apoi,  eîteva  «aspecte 
tehnice  ale  procedurii  sinodale,  mai  cu  seamă  modul  în  care  iau  fost  redactate 
Actele  Sinoadelor  Ecumenice.  Ele  nu  au  fost  produsul  activităţii  birocratice  «a  unor 
secretari  anonimi  cd  travaliul  unor  autori  ale  căiror  nume  ne  sunt  binecunoscute. 
Astfel,  Actele  Sinodului  VII  Ecumenic  au  fost  redactate  de  însuşi  patriarhul 
Tarasie.  Era  de  Ia  sine  înţeles  că,  dată  fiind  autoritatea  «religioasă  şi  morală  indis¬ 
cutabilă  a  «redactorului  actelor,  acestea  erau  presupuse  a  reflecta  cu  fidelitate 
derularea  lucrărilor  şi  opiniile  exprimate  de  Părinţii  Sinodului.  Desigur  aceasta 
nu  exclude  faptul  că,  uneori,  anumite  pasaje  ale  originalului  au  putut  fi  omise 

de  posesorii  şi  copiştii  lor  atunci  cînd  acestea  conţineau  informaţii  în  dezavan¬ 
tajul  mandatarilor  lor  (vezi  cazul  papei  Vigiilius  şi  al  copiei  Actelor  Sinodului 
V  Ecumenic,  553,  pe  care  a  adus -o  cu  sine  la  întoarcerea  la  Roma).  In  genere, 
deci,  Actele  Sinoadelor  ar  trebui  în  prealabil  interpretate  nu  de  canonişti  ci  de 
filologi,  ceea  ce  face  necesară  aplicarea  metodelor  pur  filologice  în  restaurarea 
adevărului  lor  istoric. 

In  fine,  referatul  rezumativ  al  profesorului  Etienne  Gero  intitulat  ,, Icono¬ 
claştii  bizantini “  a  prezentat  succint  rezultatele  ultimelor  cercetări  istorice  asupra 
influenţelor  orientale,  musulmane  şi  de  altă  natură,  exercitate  asupra  politicii 
iconoclaste  a  împăraţilor  bizantini  intre  726 — 843. 

B)  Teologia  Icoanei 

I.  Cadrul  dogmatic 

înainte  de  a  analiza  teologia  ortodoxă  a  icoanelor  trebuie  bine  reţinut  faptul 
decisiv,  subliniat  în  preambulul  referatului  profesorului  Nikos  Matsoukas  (Tesa- 
lonic)  intitulat  „ Teologia  ortodoxă  a  icoanei  şi  dogma  hristologicd" ,  că  „teologia 
ortodoxă,  ca  funcţie  harismatică  a  Bisericii,  este  in  ea  insăşi  un  lucru  trăit  şi 
realist,  pentru  că  e  întemeiata  pe  cunoaşterea  lui  Dumnezeu  oare  nu  e  altceva 
decit  vederea  anumitor  realităţi,  experienţa  anumitor  situaţii,  contemplarea  lui 
Dumnezeu".  O  contemplaţie  la  care  poate  ajunge  şi  cel  mad  umil  credincios  al 
Bisericii.  Vederea  lui  Dumnezeu  (theoptia)  precede,  deci,  theologia,  şi  ea  repre¬ 
zintă  participarea  la  slava  divină  aşa  cum  se  manifestă  ea  nu  numai  intr-o  vedere 
nemijlocită  a  lui  Dumnezeu  dar  şi  în  reflectarea  energiilor  divine  în  realitatea 
cosmică  şi  istorică  ca  şi  în  cultul  şi  Tainele  Bisericii.  în  acest  cadru  se  situează 
şi  pictarea  icoanelor.  întreaga  creaţie  materială  are  aceeaşi  natură  creată  ce  se 
diferenţiază  interior  după  gradul  receptivităţii  ei  faţă  de  Dumnezeu,  Imaterialul 
absolut.  Această  concepţie  are,  după  unii  teologi  (Florovsky)  o  origine  neoplatonică. 
După  referent,  aceasta  este  inexact.  Dumnezeul  treimic  necreat  se  distinge  radical 
de  lume  care.  în  pofida  segmentaţiilor  ei  suprapuse,  rămîne  întotdeauna  creată. 
Ceea  ce  nu  e  cazul  in  sistemul  neoplatonic  în  oare  prevalează  continuitatea  iposta¬ 
zelor  —  trepte  ale  fiinţei.  Pe  de  altă  parte,  concepţia  ortodoxă  trebuie  net  deo¬ 
sebită  şi  de  teza  opusă  neoplatonismului,  adică  de  dualismul  radical  maniheist 
şi  de  cel  al  monoteismelor  semitice  (iudaic,  islamic).  Cultura  greacă  ortodoxă  s-a 
opus  astfel  politeismului  idolatru  al  pâgînismului  antic,  cit  şi  monoteismului  semitic 
spiritualist  şi  aniconic;  atît  spiritualismul  dualst  gnostic-maniheic  cît  şi  celui 
panteist  neoplatonic.  Ea  a  făcut  astfel  cu  putinţă  formularea  dogmei  hrist  ologi  ce  ca 
expresie  a  unei  Întrupări  rectle  şi  autentice  (şi  nu  aparente,  doketice)  /a  lui 
Dumnezeu. 

Expunerea  profesorului  Theodoros  Zissis  (Tesalonic)  cu  titlul  t, Teologia  patris¬ 
tică  şi  decizia  dogmatică  a  Sinodului  VII  Ecumenic "  a  tratat  aspectul  istoric  al 
teologiei  icoanelor.  Pe  de  o  parte,  ea  a  trasat  o  prezentare  succintă  a  florilegiului 
patristic  ce  a  servit  drept  bază  formulării  teologice  a  deciziilor  sinodale  (Sf.  Vasile 
cel  Mare,  Ioan  Hrisostom,  Leontie  de  Neapolis,  etc.)  ca  şi  a  canonului  82  al  Sino¬ 
dului  quinisext  care,  fără  a  condamna  reprezentarea  simbolică,  paleocreştină,  a 
lui  Hristos,  recomanda  o  reprezentare  a  Sa  în  chipul  umanităţii  Sale  istorice.  Pe 
de  altă  parte,  autorul  a  subliniat  că,  în  pofida  sprijinului  lipsit  de  echivoc  pe  care 
l-au  acordat  papii  cauzei  icoanelor  condamnmd  in  termeni  energici  iconoclasmul, 
tendinţa  care  a  prevalat  în  cele  din  urmă  în  Occident  trădează  triumful  teologiei 
Francilor  asupra  Bisericii  Romei.  Cum  a  remarcat  şi  Le  Guillou,  pentru  prima  dată 
in  Libri  Carolini,  Occidentul  întreprinde  efortul  de  a  se  defini  prin  opoziţie  faţă 
de  Răsăritul  Creştin.  In  acest  mod  însă,  tradiţia  teologică  comună  a  Bisericii 
nedivizate,  a  cărei  ultimă  expresie  a  fost  Sinodul  VII,  a  fost  diminuată. 

In  completare,  profesorul  Christos  Vulgaris  a  tratat  de3pre  „ Utilizarea  Sfintei 
Scripturi  in  controversa  icoanelor Intr-o  primă  parte,  autorul  a  reprodus,  pe 
cit  de  fidel  i-au  permis  sursele,  argumentele  iconoclaştilor,  bazate  în  special  pe 
anumite  pasaje  vetero-  şi  neotestamentare  (d.  ex.  Exod.  20,  4 — 5,  Ioan  4,  24  etc  ). 
Neînţelegerea  fundamentală  a  Sinodului  iconoclast  de  la  Hieria-Vlaherne  (757)  a 
constat  după  autor,  in  identificarea  între  adorarea  şi  venerarea  icoanelor.  Explica- 


ÎNSEMNĂRI,  NOTE,  COMENTARII 


141 


ţka  clasică  a  acestei  distincţii  a  oferit-o  Sf.  Ioan  Damaschin  in  celebrele  sale 
tratate  „ Contra  celor  ce  defăimează  sfintele  icoane “,  unde  se  subliniază  şi  faptul 
că,  chiar  şi  Vechimi  Testament  ia  cunoscut  utilizarea  imaginilor  şi  simbolurilor 
(Heruvimii  de  pe  capacul  Chivotului  Legii,  şarpele  ridicat  de  Mo<ise  în  pustie).  In 
a  doua  parte  a  intervenţiei  sale,  autorul  s-a  ocupat  de  legătura  existentă  între 
controversa  iconoclastă  şi  hristologia  şi  antropologia  biblică,  ceea  ce  a  făcut  nece¬ 
sară  repunerea  problemei  conţinutului  teologic  al  termenului  biblic  „ eikdn ", 
folosit  atât  în  raport  cu  creaţia  omului  după  chipul  lui  Dumnezeu  (Gen.  1,  26)  cîl 
şi  în  'raport  cu  persoana  divină  preexistentă  a  lui  lisus  Hristos  ca  şi  „chip  al 
Dumnezeului  celui  nevăzut**  (Col.  1,  15;  II  Cor.  4,  4).  Părinţii  Capadocieni  preci¬ 
zează  că,  în  primul  caz,  expresia  „după  chipul  (icoana)  lui  Dumnezeu**  înseamnă 
libertatea  voinţei  şi  raţionalitatea  persoanei  umane,  trăsături  prin  care  aceasta  se 
aseamănă  cu  Creatorul  ei;  în  al  doilea  caz  însă,  termenul  „chip  (icoană)**  semnifică 
divinitatea  desăvîrşită  a  Fiului  ca  şi  icoană  (chip)  iipastatică,  adică  ontologic 
exactă,  a  ipostasului  sau  existenţei  de  sine  a  fiinţei  Tatălui. 

Următoarele  două  expuneri  au  prezentat  poziţia  Bisericilor  protestante  în 
chestiunea  icoanelor  şi  iconoclasmului. 

Profesorul  reformat  calvin  (Gabriel  Widmer  (Facultatea  de  teologie  protestantă 
din  Geneva)  a  tratat  despre  ,, teologia  iconoclastă  privind  icoana El  <a  afirmat: 
„Reformatorii  sînt  iconoclaşti,  dar  în  grade  diferite.  In  faţa  iconoclasmului  radical 
al  anabaptiştilor,  Zwingli  apără  o  poziţie  mai  nuanţată  continuînd  să  se  reclame 
de  lta  interdicţia  biblică:  jSă  nu-ţi  faci  chip".  Luther  va  adopta  o  practică  mai 
conservatoare,  dar  la  fel  de  respectuoasă  faţă  de  porunca  referitoare  la  cultul 
Dumnezeului  unic.  Vom  vedea  că,  Calvin  se  situează  şi  el  în  prelungirea  lor**.  In 
mod  general,  Reformatorii  au  examinat  chestiunea  icoanelor  astfel  încît  să  nu 
se  aducă  nici  o  atingere  prin  ele  maiestăţii  lui  Dumnezeu.  Imaginile  făcătoare  de 
minuni,  moaştele,  pelerinajele  sînt  pentru  ei  tot  atîtea  manifestări  de  decadenţă 
a  creştinismului.  Jean  Calvin  a  subliniat  importanţa  „ auzului “  ca  mijloc  prin 
excelenţă  a-1  revelaţiei  'lui  Dumnezeu  prin  cuvin  tul  său.  Imaginile,  din  contra, 
adresîndu-se  vederii  nu  pot  revela  în  acelaşi  fel  natura  necorporală  şi  transcen¬ 
dentă  a  lui  Dumnezeu.  Orice  derivă  de  la  acest  principiu  ameninţă  să  ne  atragă 
într-un  cult  idolatru  al  naturii  umane  a  lui  Hristos  aşezat  acum  de-a  dreapta 
Tatălui  şi,  în  consecinţă,  inaccesibil  ochilor  noştri.  Pentru  Calvin  finitul,  creatul, 
pieritorul  nu  este  capabil  sub  nici  o  formă  să  participe  la  infinit,  neoreat  şi  nepe- 
ritor  (finitum  non  capax  infiniţi).  Orice  urmă  de  neoplatonism,  ca  şi  orice  idee 
de  îndumnezeire  şi  transfigurare,  sînt  inacceptabile  pentru  el.  în  ochii  lui  Calvin 
singură  acceptabilă  este  justificarea  omului  păcătos  de  lisus  Hristos  şi  prin 
lucrarea  sfinţitoare  a  Duhului  oare  „reprezintă*4  pe  Hristos  în  faţa  oamenilor.  Cu 
toate  acestea,  autorul  a  admis  că  într-o  epocă  ca  a  noastră,  care  ia  făcut  să  preva¬ 
leze  dimensiunea  vizualului,  e  necesară  în  cadrul  dialogului  ecumenic  în  curs  o 
revizuire  a  poziţiei  calviniste  riguroase  înlocuind-o  printr-o  teologie  a  cuvîntului 
ce  să  se  poată  armoniza  cu  o  teologie  ia  icoanei. 

In  această  perspectivă,  pot  fi  utile,  subliniază  în  referatul  său:  „ Imagine  şi 
confesiune  în  Bisericile  occidentale "  dr.  Wemer  Deetjen  (luteran),  anumite  prin¬ 
cipii  formulate  de  primul  reformator,  Martin  Luther.  Vorbitorul  ta  amintit  mai 
întâi  tradiţia  creştină  comună  în  Orient  şi  Occident  pe  tema  icoanei  pînă  la 
Sinodul  VII  Ecumenic,  perioadă  în  cursul  căreia  Biserica,  respingînd  veneraţia 
imaginilor,  le-a  acceptat  în  virtutea  utilităţii  lor  pedagogice.  Aceasta  pînă  în 
sec.  VI,  cînd  în  Răsărit  s-a  dezvoltat  tendinţa  de  a  le  adora  şi  venera,  ceea  ce 
a  dus  la  erezia  iconoclastă.  In  această  importantă  perioadă,  Occidentul,  neasimi- 
lînd  bine  teologia  icoanelor  expusă,  după  autor,  în  opera  lui  Dionisie  Areopagitul, 
a  respins  mai  întâi  (prin  teologia  francilor),  iar  mai  apoi  a  acceptat  (prin  acţiunea 
papilor)  această  teoiogie.  In  timpul  Renaşterii  italiene  pictura  religioasă  adoptată 
de  Biserică  a  condus  la  crearea  de  capodopere  ţîşnind  dintr-o  pietate  colorată 
sentimental.  Din  contra,  trezirea  zelului  religios  german  s-a  concretizat  prin  dis¬ 
trugerea  imaginilor  de  către  popor.  Reformatorii  au  condamnat  imaginile  lui 
Dumnezeu  ca  fiind  idolatrie  şi  au  subliniat  primatul  teologic  absolut  al  cuvîntului 
şi  auzului  asupra  vederii,  atitudine  uşor  detectabilă  la  Zwingli  şi  Calvin.  Luther, 
dimpotrivă,  a  păstrat  întotdeauna  un  simţ  viu  al  responsabilităţii  pastorale  şi  a 
recunoscut  în  mai  multe  rînduri  utilitatea  pedagogică  a  imaginilor,  mai  ales  pen- 

tni  poporul  incult.  Pe  măsură  ce  Înainta  in  virstă  atitudinea  sa  se  întărea.  După 
el,  nici  o  imagine  nu  e  nici  bună,  nici  rea;  totul  depinde  de  atitudinea  bună  sau 
rea  a  credinciosului  în  faţa  ei:  sau  adoră  imaginea  ca  pe  un  idol  sau  o  consi¬ 
deră  ca  o  aducere  aminte  a  obiectului  credinţei  sale,  mintuirea  în  Iisus  Hristos. 

II.  Cadrul  cultural  şi  eclesial 

Un  interes  deosebit  în  cadrul  lucrărilor  seminarului  a  suscitat  examinarea 
cadrului  politic,  cultural,  filozofic  şi  eclesial  în  care  s-a  născut  controversa 
icoanelor.  Fără  această  viziune  stricta  argumentaţie  dogmatică  ar  râmîne  incom¬ 
prehensibilă  cel  puţin  în  ceea  ce  priveşte  expresiile  istorice  ale  realizării  ei 
concrete. 

In  referatul  „ Relaţia  intre  spirit  şi  materie  în  teologia  ortodoxă  şi  icono¬ 
clastă  a  icoanei profesorul  Dumitru  Popescu  (Institutul  Teologic  din  Bucureşti) 
a  susţinut  că,  concepţia  iconoclastă  referitoare  la  imposibilitatea  exprimării  şi 
reprezentării  Divinului  presupune  o  viziune  dualistă  asupra  lumii  în  vreme  ce 
aceasta  e  de  natură  materială,  ceea  ce  face  imposibil  „raportul  energetic44  între 
Dumnezeu  şi  lume;  raport  de  interioritate  care  transfigurează  lumea  în  măsura 
în  care  ea  primeşte  suflul  de  viaţă  făcător  al  energiilor  divine.  Refuzînd  posibi¬ 
litatea  unei  transfigurări  şi  sfinţiri  a  lumii,  iconoclasmul  surpă  însăşi  temeliile 
iconomiei  mîntuirii  omului  şi  lumii.  Icoana  nu  se  identifică  cu  prototipul  ei. 
nefiind  consubstanţială  cu  el.  Dar  aceasta  nu  înseamnă  că  ea  e  respinsă:  fiinţa 
e  de  natură  relaţională.  Dumnezeu  lucrează  asupra  lumii  şi  lumea  are  în  ea 
insâşi  tendinţa  şi  nostalgia  de  a  urca  spre  Dumnezeu. 

Un  interes  cert  prezintă  condiţiile  sociale  şi  politice  ale  disputei  iconoclaste 
expuse  de  profesorul  Teodor  Sabev  (Sofia).  E  vorba  de  influenţele  monofizite  şi 
pavliciene  (nmniheiste)  asupra  artei  Imperiului  bizantin,  dezvoltarea  excesivă  a 
monahismului  pe  care  împăraţii  voiau  să  o  frineze,  diviziuni  interne  în  cler,  con¬ 
cepţia  cezaro-papistă  a  mai  multor  împăraţi  asupra  raporturilor  Biserică-Stat. 
tendinţe  autonomiste  în  Grecia  continentală,  raporturile  Est-Vest ...  La  toate 
aceste  tendinţe  contradictorii  şi  separatiste,  Sinodul  VII  Ecumenic  a  adus  ca 
antidot  o  armonie  spirituală  cu  repercusiuni  benefice  în  sinul  societăţii  bizantine. 

Comunicarea  profesorului  Anastasios  Ballis  (Miinster)  cu  titlul:  „ Contextul 
filozofic  şi  cultural  al  venerării  şi  teologiei  icoanelor 44  a  fost  consacrată  gindirii 
teologice  şi  filozofice  a  neoplatonismului  care,  cu  Dionisie  Areopagitul  (spre  500 
d.Hr.),  a  oferit  substratul  necesar  unei  teologii  ortodoxe  a  trecerii  de  la  sensibil 
la  inteligibil,  de  la  material  la  imaterial,  de  la  finit  la  infinit;  de  la  creat  3a 
necreat;  o  trecere  care  distinge  venerarea  icoanelor  de  adoraţia  idolilor  cunoscută 
in  Antichitate. 

Tratind  despre:  , .Caracterul  liturgic  şi  didactic  al  picturii  creştine 44  profe¬ 
sorul  Evanghelos  Theodorou  (Atena)  a  inserat  temele  picturii  creştine  in  cadrul 
sistemului  arhitectural  şi  liturgic  constituit  de  Biserica  bizantină.  Aceasta  este 
o  micro -reprezentare  a  cosmosului  şi  o  intuiţie  pentru  ridicarea  treptată  a  sufle¬ 
tului  în  viaţa  liturgică  a  Bisericii  la  participarea  la  misterul  îndumnezeirii  omului 
in  Hristos. 

In  discuţia  foarte  animată  ce  a  avut  in  urma  acestei  expuneri  referentul  a 
ţinut  să  precizeze  că  limitele  şi  posibilităţile  artei  picturale  creştine  nu  se  reduc 
la  formele  create  de  pictura  bizantină:  orice  formă  de  creaţie  picturală  are,  în 
ochii  prof.  Teodorou,  o  esenţă  şi  o  funcţie  iconografică;  e  suficient  să  nu  se  mul¬ 
ţumească  cu  reproducerea  naturalistă  a  formelor  sensibile  şi  să  aibă,  chiar  înde- 
pârtindu-se  de  stilul  bizantin,  un  caracter  de  înălţare  treptată  a  sufletului  spre 
Dumnezeu.  Acest  punct  de  vedere,  contrazicînd  afirmaţiei  mai  conservatoare  expri¬ 
mate  deopotrivă  în  timpul  seminarului,  trasează  limite  foarte  largi  pentru  o 
imbogătire  artistică  reciprocă  a  tradiţiilor  creştine.  Şi  aceasta  în  vederea  unei 
reînnoiri  creatoare  mergînd  dincolo  de  anumite  concepţii  strimte  moştenite  din 
trecut. 

Referatul  pr.  prof.  Atanasie  Jevtivi  (Belgrad)  a  urmărit  „Consecinţele  deciziei 
Sinodului  VII  Ecumenic  privind  icoana  asupra  vieţii  bisericeşti*' .  Sinodul  n-a  fost, 
pur  şi  simplu  cristalizarea  unei  forme  de  evlavie  consacrate  teologic  de  Părinţii 
şi  teologii  de  seamă  a  perioadei  de  pînă  în  sec.  VIII.  El  a  fost  o  etapă  decisivă  a 

unei  perioade  în  viaţa  Bisericii  caracterizară  printr-o  înflorire  a  producţiei  artis¬ 
tice  şi  o  formă  de  evlavie  faţă  de  Sfinţii  ale  căror  urme  în  viaţa  bisericească 
ortodoxă  le  putem  urmări  pînă  în  zilele  noastre. 


C)  Iconografia  creştină 

I.  Premizele  teologice 

In  deschiderea  lucrărilor  acestei  secţiuni,  Constantin  Kalokyris  profesor 
emerit  al  Universităţii  din  Tesalonic)  a  prezentat  „Un  studiu  general  al  icoanei  şi 
caracterul  teologic  al  iconografiei  bisericeşti  ortodoxe  după  deciziile  Sinodului  VII 
Ecumenic “.  El  a  arătat  că  iconografia  ortodoxă  are  fără  îndoială  un  caracter  este¬ 
tic  şi  pedagogic.  Totuşi,  scopul  ei  principal  constă  în  a  exprima  esenţa  Ortodoxiei, 
adică  dogma.  Dogmă  înseamnă  învăţătura  privind  întruparea  Cuvîntului  lui  Dum¬ 
nezeu,  căreia  icoana  îi  aduce  dovada  vie  şi  tangibilă.  Dogma  de  la  Chalcedon 

asupra  unirii  ipostatice  a  celor  două  naturi,  divină  şi  umană,  în  persoana  lui 

Iisus  Hristos,  Fiul  lui  Dumnezeu  întrupat,  constituie  piatra  teologică  unghiulară  a 

întregii  arte  creştine  şi  mai  cu  seamă  a  picturii  sale.  In  continuare  autorul,  s-a 
referit  la  canonul  82  al  Sinodului  quinisext  (692)  care  stipula  că  imaginea  lui 

Hristos  nu  mai  trebuie  să  fie  reprezentată  prin  simboluri  (miel,  peşte)  ca  mai 
înainte,  ci  în  forma  lui  omenească,  cea  a  unui  om  în  care  plinătatea  dumnezeirii 
locuieşte  trupeşte  şi  care  a  pătimit  pentru  mîntuirea  noastră.  Aceasta  cu  ajutorul 
unor  mijloace  artistice  combinînd  originalitatea  creatoare  şi  o  evlavie  autentică. 
Refuzul  iconoclast  de  a  figura  această  realitate  înseamnă  o  separaţie  artificială  a 
naturii  divine  şi  umane  (cazul  ereziei  nestoriene)  sau  accentuarea  naturii  divine 
in  detrimentul  celei  umane  (cazul  monofizismului).  Pe  de  altă  parte,  tendinţa  care 
a  prevalat  progresiv  în  Occident  deja  în  epoca  discutabilelor  „Libri  CarolinV1,  adică 
respingerea  teologiei  icoanelor  a  Sinodului  VII  Ecumenic,  a  condus  la  emanciparea 
picturii  profane  de  rădăcinile  dogmatice  ale  creştinismului,  ajungîndu-se  atunci 
(mai  ales  începînd  cu  Renaşterea  italiană)  la  reprezentarea  lui  Hristos  ca  „omul 
Iisus“  care  trăieşte  suferă  şi  moare  ca  orice  făptură  omenească.  In  acelaşi  timp 
însă,  profesorul  Kalokyris  n-a  închis  ochii  asupra  pericolului  pe  care-1  constituie 
tendinţa  actuală  a  picturii  bisericeşti  (mai  ales  în  Grecia)  de  a  reproduce  mecanic 
modelele  bizantine  vechi.  El  şi-a  exprimat,  cu  toate  acestea,  speranţa  că  ceea  ce  e 
etern  în  arta  bizantină,  fertilizată  de  elementele  cele  mai  autentice  ale  artei  ico¬ 
nografice  occidentale,  va  fi  în  măsură  pe  viitor  să  facă  dovada  unei  autentice 
renaşteri  artistice  creştine. 

în  continuare,  părintele  Nicolai  Ozolin,  profesor  de  artă  religioasă  rusă  la 
Institutul  Saint-Serge  din  Paris,  a  subliniat  caracterul  duhovnicesc  al  oricărei 
icoane  autentice,  ceea  ce  o  distinge  net  de  creaţia  pluralistă  a  lumii  moderne. 
Această  creaţie  modernă  presupune  însă,  o  întreagă  evoluţie  a  unor  forme  artis¬ 
tice  specifice  (Mesopotamia,  Egipt,  Grecia,  Roma,  Evul  Mediu  cu  vagi  referinţe  la 
arta  bizantină,  Renaşterea,  epoca  modernă  şi  contemporană).  Această  schemă  este 
astăzi  depăşită  prin  descoperirea  altor  culturi  paralele  şi  independente  de  Occident 
(India,  China,  Japonia,  Africa,  Oceania,  cultura  precolumbiană).  In  contrast  cu 
această  realitate  poliformă,  noi,  creştinii  trebuie  să  ne  punem  întrebarea:  ce  înţe¬ 
legem  prin  termenul  artă  creştină?  Răspunsul  este  că  vrem  o  artă  care  să  exprime 
credinţa  în  divinitatea  lui  Hristos  (şi  sfinţenia  ce  decurge  din  această  divinitate: 
cea  a  Fecioarei  şi  a  Sfinţilor);  o  artă,  deci,  care  să  reflecte  autenticitatea  tradiţiei 
apostolice  a  credinţei  Bisericii.  Icoana  „adevărată44  se  distinge  de  o  icoană  neauten¬ 
tică,  de  o  „non-icoană“ ,  graţie  raportului  ei  funcţional  cu  creştinul  credincios  şi 
rugător.  Referindu-se  la  teoreticianul  contemporan  al  iconografiei  creştine  orto¬ 
doxe,  profesorul  Leonid  Uspensky,  părintele  Ozolin  a  afirmat,  în  încheiere,  că  sin¬ 
gure  icoanele  create  în  cadrul  tradiţiei  ortodoxe  poartă  pecetea  autenticităţii  creş¬ 
tine  şi  bisericeşti. 

In  fine,  în  referatul  „Pictura  bizantină :M  artă  a  Bisericii  şi  libertatea  artistu¬ 
lui  iconograf 44  profesorul  Atanasios  Paliouras ,  a  oferit  pentru  început  un  foarte 
interesant  excurs  filologic  asupra  sensului  termenilor  „eikdn-eikds-eoikalt .  Apoi  a 
trasat  o  distincţie  între  icoana  autentică  („icoana  lui  Hristos,  a  Fecioarei  şi  a  Sfin¬ 
ţilor  aşa  cum  este  ea  păstrată  de  memoria  istorică  a  Bisericii  şi  de  memoria 
harismatică  a  credinţei44)  şi  „Madonna  Renaşterii44  care  e  reprezentarea  unui  model. 

Aceasta  din  urmă  este,  într-adevâr  o  bucurie  pentru  ochi,  o  realizare  estetică  dar, 
contrar  icoanei,  ea  nu  e  fructul  experienţei  Sfinţilor.  Numai  în  cadrul  experienţei 
ortodoxe  artistul  creştin  este  capabil  să  se  realizeze  deplin,  scop  pe  care-1  atinge 
prin  eliberare  cît  mai  desâvîrşită  de  toate  patimile  sale. 

Intr-o  expunere  succesivă  profesorul  Paliouras  a  evocat,  apoi,  perspectiva  nu 
pur  şi  simplu  estetică  ci  iluminată  de  experienţa  religioasă,  care  permite  credin¬ 
ciosului  ce  contemplă  icoana  să-i  perceapă  mesajul. 

II.  Realitatea  actuală 

Transpunînd  tema  generală  a  seminarului  în  realitatea  actuală  a  artei  creştine, 
mitropolitul  Athanasios  Papas  de  Iielenopolis  şi-a  consacrat  expunerea  arzătoarei 
chestiuni:  „Tradiţie  şi  inovaţie  in  pictura  creştină El  a  reamintit  pe  scurt  cele 
trei  etape  parcurse  în  Grecia  de  pictura  creştină:  imitaţia  directă  a  modelelor  Re¬ 
naşterii  italiene  (după  1433),  corectarea  modelelor  bizantine  după  cele  occidentale 
(după  1821)  şi  reîntoarcerea  la  tradiţia  bizantină  strictă  printr-un  refuz  violent  al 
tuturor  formelor  de  influenţă  occidentală  (după  1930).  El  şi-a  exprimat,  totodată, 
îndoiala  in  ce  priveşte  stabilitatea  definitivă  a  acestei  ultime  etape.  „Nu  este 
foarte  agreabil  să  constatăm  că  această  victorie  a  neobizantinismului  merge  mină 
în  mină  cu  o  anumită  agresivitate  faţă  de  celelalte  şcoli“,  mai  ales  cînd  el  se 
limitează  la  o  figurare  mecanică  şi  goală  ce  ia  adeseori  aspectul  unei  fabricaţii  în 
serie.  Mai  multe  elemente  formale  din  şcolile  occidentale  (mai  ales  ale  celor  mai 
recente,  ca  expresionismul  şi  suprarealismul)  ar  putea  ajuta  foarte  bine  inspiraţia 
iconografilor  noştri.  Ar  fi  suficientă  grefarea  lor  armonioasă  pe  evlavia  religioasă 
autentică  ce  a  inspirat  întotdeauna  arta  bizantină.  Biserica  are  datoria,  a  subliniat 
înalt  Prea  Sfinţia  Sa  de  a  încuraja  astfel  de  tendinţe  prin  crearea  de  şcoli  de 
pictură  religioasă  ortodoxe.  Un  punct  de  vedere  analog  asupra  arhitecturii  orto¬ 
doxe  a  fost  formulat  de  profesorul  arhitect  Gheorghios  Lavas  (Tesalonic)  în  comu¬ 
nicarea:  „ Continuitate  şi  inovaţie  în  clădirea  şi  ornamentarea  iconografiei  a  bise¬ 
ricilor".  El  a  recunoscut  că  bogata  tradiţie  sacră  este  o  forţă  indiscutabilă  şi  pre¬ 
ţioasă  a  ortodoxiei.  în  pofida  acestui  fapt  şi  a  faptului  că  reprezentanţii  neobizan- 
tinismului  în  pictură  şi  arhitectură  (Zachos,  Orlandos,  Contoglu)  au  manifestat 
intenţii  lăudabile,  rezultatele  şi  mai  ales  învăţăturile  vechilor  maeştrii  au  fost  rău 
interpretate  de  discipolii  lor.  Actualmente  ne  aflăm  într-un  impas  din  care  numai 
o  redefinire  radicală  a  adevăratului  sens  al  tradiţiei  în  arta  sacră  ne-ar  putea  face 
să  ieşim.  Ori  pentru  asemenea  operaţie  trebuie  să  resimţim  toate  durerile  unei 
naşteri  creatoare  şi  sudoarea  unui  efort  artistic  real  şi  conştient  asumat.  Ca  exem¬ 
plu  de  creativitate  modernă  în  spiritul  tradiţiei,  profesorul  Lavas  a  propus  biserica 
Sfintul  Pavel  a  Centrului  ortodox  al  Patriarhiei  Ecumenice  de  la  Chambesy  unde 
tradiţia  a  fost  armonios  îmbinată  cu  datele  spaţiului  ambiant  şi  cu  o  sensibilitate 
sporită  faţă  de  exigenţele  arhitecturii  moderne. 

Ca  o  concluzie  generală  a  lucrărilor  seminarului  poate  fi  considerată  cea  de 
a  doua  conferinţă  a  profesorului  Constantin  Kalokyris  intitulată:  „Unele  reprezen¬ 
tări  ale  iconografiei  ortodoxe  în  raport  cu  dialogul  ecumenic  (influenţe  reciproce )“. 
Oratorul  a  propus  mai  multe  analize  ale  unor  reprezentări  iconografice  bizantine 
ca  cele  ale  Pantocratorului,  Maicii  Domnului  „Platytera4*,  Bunei  Vestiri,  Naşterii, 
Botezului,  Răstignirii,  învierii  şi  Pogorîrii  Sfîntului  Duh,  comparîndu-le  cu  repre¬ 
zentările  paralele  din  pictura  occidentală.  în  aceste  analize  au  putut  fi  localizate 
mai  multe  puncte  de  diferenţiere  semantică  între  cele  două  tradiţii,  versiunea  răsă¬ 
riteană  fiind  foarte  adeseori  superioară  in  ce  priveşte  interpretarea  fidelă  a  ade¬ 
vărului  dogmatic.  Totuşi  s-au  putut  constata  şi  anumite  puncte  de  convergenţă  ce 
vor  încuraja  fără  îndoială  pe  viitor  o  apropiere  reciprocă  a  celor  două  Biserici 
nu  numai  pe  terenul  artei  ci,  mai  cu  seamă,  şi  pe  cel  al  dialogului  teologic.  Respec¬ 
tul  de  care  se  bucură  din  ce  în  ce  mai  mult  icoanele  în  Occident  este  o  dovadă  a 
rolului  pe  care-1  poate  juca  mai  buna  înţelegere  reciprocă  a  celor  două  tradiţii  în 
efortul  de  unire  a  creştinilor. 

în  paralel  cu  referenţii  principali,  tineri  teologi  şi  doctoranzi  care  au  urmă¬ 
rit  lucrările  seminarului  au  purtat  discuţii  în  trei  grupe  pe  următoarele  teme:  a)  re¬ 
laţia  icoanei  cu  Euharistia;  b)  necesitatea  icoanei  azi:  c)  semnificaţia  ecumenică  a 
Sinodului  VII  pentru  lumea  actuală. 

Masa  rotundă  a  încheiat  lucrările  seminarului  reunind  pe  Mitropolitul  Damas- 
kinos  al  Elveţiei  şi  profesorii  Evanghelos  Chryssos  (J anina,  Grecia)  şi  Walter 
Brand-Miiller  (Augsburg,  R.F.G.). 

Ca  şi  la  celelate  seminarii,  lucrările  celui  de  al  VlI-lea  Seminar  teologic  ecu¬ 
menic  de  la  Chamb6sy  vor  fi  publicate  şi  în  volum.  îl  aşteptăm  cu  interes,  (după 
„Episkepsis"  nr.  378). 


Aniversarea  Jubileului  a  1200  de  ani  de  la  Sinodul  VII  Ecumenic 

la  Universitatea  din  Miinchen 

La  iniţiativa  Institutului  pentru  teologie  ortodoxă,  pe  data  de  12  mai  1987, 
a  avut  loc  la  Universitatea  din  Miinchen  un  seminar  cu  tema  „Imagine  şi  credinţă*' 
(Bild  und  Glaube)  consacrat  împlinirii  a  1200  de  ani  de  la  Sinodul  VII  Ecumenic 
(Niceea  787).  Lucrările  Seminarului  au  fost  deschise  de  mitropolitul  grec  ortodox 
Augustinos  al  Germaniei  Federale  şi  de  vicepreşedinta  Universităţii,  doamna  pro¬ 
fesor  dr.  I.  Schabert.  Au  participat  zece  profesori  de  la  şase  facultăţi  ale  univer¬ 
sităţii  miincheneze,  cu  următoarele  referate  şi  expuneri:  dr.  Horst  Biirkle,  Imaginea 
ca  mijloc  de  expresie  a  conţinuturilor  credinţei  în  religiile  lumii ;  dr.  Hugo  Meyer, 
Imaginea  în  religia  greacă  şi  istoria  spiritului  elin;  dr.  Manfred  G6rg,  Interdicţia 
veterotestamentară  a  imaginii  şi  semnificaţia  ei  în  iudaism;  prof.  dr.  Marceli 
Restle,  Asupra  ivirii  icoanelor  în  Biserica  veche;  prof.  dr.  Armin  Hohlweg,  Contro¬ 
versa  bizantină  asupra  iconelor  şi  Sinodul  VII  Ecumenic.  Fundal  şi  schiţă  istorică; 
prof.  dr.  Theodor  Nikolaou,  Deciziile  Sinodului  VII  Ecumenic  şi  poziţia  Bisericii 
Ortodoxe  faţă  de  icoane;  prof.  dr.  Peter  Stockmeier,  Deciziile  Sinodului  VII  Ecu¬ 
menic  şi  poziţia  Bisericii  Romano -Catolice  faţă  de  icoane;  prof.  dr.  Georg  Kretsch- 
mar,  Deciziile  Sinodului  VII  Ecumenic  şi  poziţia  Bisericilor  ieşite  din  Reformă 
faţă  de  icoane;  prof.  dr.  Hans  Belding,  Imagine  şi  semn.  Imaginea  cultică  în  prac¬ 
tica  Bisericilor;  prof.  dr.  Eugen  Biser,  Imagine  şi  cuvînt  în  perspectivă  filoso - 
fie- teologică.  Textele  acestor  zece  prelegeri  vor  fi  publicate  în  numărul  2/1987  al 
recent  înfiinţatei  reviste  de  teologie  a  Institutului  pentru  teologie  ortodoxă  al 
Universităţii  din  Miinchen  (creat  în  1985)  „ Orthodoxes  Forumu.  (după  „Orthodoxes 
Forum"  nr.  1/1987). 


Consultaţie  ecumenică  asupra  iconografiei  şi  simbolismului 

Sub  auspiciile  Subunităţii  „Reînoire  şi  Viaţă  comunitară"  (Renewall  and  Con- 
gregational  Life)  a  Consiliului  Ecumenic  al  Bisericilor  şi  sub  egida  comemorării  a 
1200  de  ani  de  la  Sinodul  VII  Ecumenic  (Niceea  787)  un  mic  grup  ecumenic  s-a 
întrunit  la  abaţia  benedictină  Chevetogne  (Belgia)  între  26 — 30  octombrie  1987 
pentru  un  seminar  asupra  iconografiei  şi  simbolismului. 

Prezentîndu-se  pe  sine  ca  „prima  tentativă  de  a  introduce  arta  vizuală 
creştină  ca  un  subiect  ecumenic",  raportul  grupului  ridică  chestiunea  „sfintelor 
icoane"  în  legătură  cu  cultul,  educaţia,  evanghelizarea  şi  spiritualitatea.  „Creştinii, 
se  spune,  nu  trebuie  să  uite  că  şi  aproapele  lor  este  icoana  vie  a  lui  Hristos.  De 
aceea  ar  fi  o  contradicţie  flagrantă  a  venera  icoana  şi  a-1  dispreţui  pe  aproapele. 
Pot  exista  icoane  creştine  numai  pentru  că  fiecare  faţă  umană  revelează  slava  lui 
Dumnezeu,  dar  aceste  icoane  sînt  legate  realmente  de  Dumnezeu  însuşi  în  miste¬ 
rul  întrupării".  Raportul  sugerează  că  actuala  redescoperire  a  sfintelor  icoane  — 
în  sensul  extins  şi  mai  restrins  al  cuvîntului  —  este  un  prilej  pentru  Biserici  de  a 
exprima  şi  transmite  un  element  esenţial  al  credinţei  creştine.  Sfintele  icoane  sînt 
purtătoare  ale  unei  vederi  a  credinţei,  ele  sînt  comori  ale  speranţei  ce  ne  îngăduie 
să  depăşim  realitatea  cotidiană.  în  ultimă  analiză  ele  ne  cheamă  la  iubire,  căci  ele 
revelează  feţele  fraţilor  şi  surorilor  noastre  şi  întreaga  creaţie,  în  adevărata  lor 
frumuseţe",  Raportul  include  şi  recomandări  ca: 

—  „cunoaşterea  iconografiei  creştine  —  în  sens  extins  şi  restrins  —  să  fie 
încurajată"  ca  să  adîncească  credinţa,  să  ajute  evanghelizarea  şi  să  îmbogăţească 
„celebrarea  liturgică  a  comunităţii  creştine",  ca  şi  „devoţiunea  creştină  şi  viaţa 
în  familie"; 

—  „creştinii  să  fie  încurajaţi  să  vadă  icoanele  nu  numai  ca  opere  de  artă, 
cri  ca  să  perceapă  realitatea  spirituală  pentru  care  ele  sînt  transparente  —  împă¬ 
răţia  lui  Dumnezeu4'; 

—  „să  fie  încurajată  în  întreaga  Biserică  o  reînnoire  artistică  autentică  în 
artele  vizuale,  în  dialogul  artiştilor  creştini  cu  diversele  culturi". 

Printre  participanţii  la  Seminar  s-au  aflat  şi  artişti  (pictori,  sculptori)  care 
au  discutat  şi  prezentat  lucrări  ale  lor.  Alte  prezentări  au  fost  centrate  pe  Sinodul 
VII  Ecumenic  incluzînd  contextul,  doctrina  şi  efectele  lui  corespunzătoare.  Deşi 
a  discutat  şi  s-a  referit  la  probleme  mai  largi  ca  şi  la  alte  forme  în  legătură  cu 
arta  în  biserică,  centrul  de  greutate  al  lucrărilor  seminarului  s-au  axat  pe  icoane 
şi  alte  forme  de  pictură  bisericească  asociate  istoric  mai  cu  seamă  de  creştină¬ 
tatea  Răsăritului  (după  „Ecumenicul  Press  Service"  nr.  39/1987  poziţia  87.11.48). 

Din  activitatea  Comisiei  „Credinţă  şi  Constituţie44 

Intre  14 — 21  august  1987  a  avut  loc  la  Madrid  a  treizecea  sesiune  a  Comisiei 
permanente  a  Subunităţii  pentru  „Credinţă  şi  Constituţie  (Faith  and  Order)  a 
Consiliului  Ecumenic  al  Bisericilor.  Lucrările  Comisiei  au  avut  drept  scop  revi¬ 
zuirea  celor  3  programe  majore  iniţiate  actualmente  de  Subunitatea  pentru  „Cre¬ 
dinţă  şi  Constituţie":  „Botez,  Euharistie,  Misteriu"  (Baptism  Euharist,  Ministru; 
prescurtat  BEM)  „Spre  o  expresie  comună  a  credinţei  apostolice  astăzi"  (Towards 
the  Common  Expression  of  the  Apostolic  Faith  Today,  prese.  TCEAFT)  şi  „Unita¬ 
tea  Bisericii  şi  reînnoirea  comunităţii  umane"  (The  Unity  of  the  Church  and  the 
Renewall  of  the  Human  Community,  preş.  UCRHC). 

Comisia  a  adoptat  o  „scrisoare  către  Biserici"  în  care  prezintă  starea  actuală 
a  procesului  de  „recepţie"  a  documentului  BEM  (Lima,  1982),  inclusiv  planuri  pen¬ 
tru  o  consultaţie  proiectată  să  aibă  loc  în  iulie  1988  în  Finlanda  şi  care  să  trateze 
cu  ceea  ce  directorul  Comisiei  pentru  „Credinţă  şi  Constituţie",  dr.  Glinther 
Gassmann  a  numit  „chestiunile  controversate"  ce  reies  din  cele  160  de  răspunsuri 
oficiale  la  BEM  primite  pinâ  acum  la  Geneva.  Pe  lingă  aceasta  a  fost  desemnat 
şi  un  grup  de  redactare  cu  sarcina  de  a  pregăti  un  raport  asupra  procesului  BEM 
şi  o  declaraţie  asupra  semnificaţiei  ecumenice  a  acestui  proces. 

Comisia  a  căzut  de  acord  să  distribuie  cu  titlu  de  document  de  studiu  şi 

rezultatele  activităţii  programului  „Spre  o  expresie  a  credinţei  apostolice  astăzi", 
ale  cărui  linii  directoare  au  fost  trasate  tot  la  Lima  în  1982.  E  vorba  de  un  text  de 
100  de  pagini  întitulat  „Mărturisind  o  unică  credinţă  —  spre  o  explicare  ecume¬ 
nică  a  credinţei  apostolice  aşa  cum  este  ea  exprimată  în  Crezul  Niceo-Constantino- 
politan"  (Confessing  one  Faith  —  Towards  an  Ecumenical  Explication  on  the 
Apostolic  Faith  as  Expressed  in  the  Niceene  —  Constantinopolitan  Creed). 

In  ce  priveşte  „Unitatea  Bisericii  şi  reînnoirea  comunităţii  umane",  Comisia 
a  căzut  de  acord  asupra  surselor  majore  pentru  un  raport  asupra  acestui  pro¬ 

gram.  Ca  şi  pentru  celelalte  două  programe  rezultatele  lui  vor  fi  prezentate  la 
şedinţa  celor  120  de  membrii  ai  Comisiei  plenare  pentru  „Credinţă  şi  Constituţie" 
planificată  pentru  luna  august  1989. 

Comisia  a  mai  marcat  aniversarea  a  50  de  ani  de  la  cea  de-a  Il-a  Adunare 
generală  a  mişcării  ecumenice  pentru  „Credinţă  şi  Constituţie"  (Edinburg,  august 
1937)  ca  şi  împlinirea  unui  an  de  la  dispariţia  tragică  (16  august  1986)  a  profe¬ 
sorului  ortodox  grec  Nikos  Nissiotis  (Atena),  care  a  fost  între  1975 — 1983  modera¬ 
torul  Subunităţii  „Credinţă  şi  Constituţie"  (după  „Ecumenical  Press  Service"  nr. 

30/1987,  poziţia  87.09.25). 

* 

In  prima  decadă  ia  lunii  septembrie  anul  curent,  la  Comisia  „ Credinţă  şi 

Constituţie “  a  CEB  a  fost  primit  răspunsusl  oficial  al  Biseiâcii  Romano -Catolice 
la  documentul  de  convergenţă  ecumenică  asupra  „Botezului,  Euharistiei  şi  Minis- 
teriului,t  (BEM.  Lima  1982).  Forma  finală  a  textului  de  40  de  pagini  a  răspunsului 
a  fost  elaborată  de  Secretariatul  Vaticanului  pentru  promovarea  unităţii  creştine 
şi  de  Congregaţia  pentru  doctrina  credinţei.  El  a  fost  precedat  şi  s-a  folosit  de 
răspunsurile  anterioare  la  BEM  venite  din  partea  Conferinţelor  episcopale  naţio¬ 
nale  şi  a  facultăţilor  de  teologie  catolice. 

Directorul  Subunităţii  „Credinţă  şi  Constituţie4',  dr.  G.  Gassmann  a  remarcat 
că  răspunsul  include  „afirmarea  unor  largi  secţiuni  din  textul  BEM".  Răspunsul 
numeşte  BEM-ul  „un  rezultat  semnificativ  şi  o  contribuţie  la  mişcarea  ecume¬ 
nică",  care  „demonstrează  clar  că  s-au  făcut  progrese  serioase  în  căutarea  unităţii 
creştine  vizibile ...  Ne  angajăm  (recommit)  pe  noi  înşine  în  acest  proces  împreună 
cu  celelalte  biserici  şi  comunităţi  eclesiale".  G.  Gassmann  a  mai  spus  că  „cea 
mai  importantă  dintre  chestiunile  critice"  ridicate  in  răspunsul  romano-oatolic 
priveşte,  cum  era  de  aşteptat,  convingerea  acesteia  că  „ministeriul  hirotonit 
(ordained  ministry)  pretinde  o  hirotonie  sacramentală  (sacramental  ordination)  de 
către  un  episcop  stînd  în  succesiunea  apostolică.  Răspunsul  precizează  că  numai 
atunci  cînd  această  chestiune  este  „rezolvată  adecvat"  va  fi  posibil  un  pas  serios 
înspre  recunoaşterea  ministeriului".  De  asemenea,  el  subliniază  că  „recunoaşterea 
ministeriului  hirotonit  şi  cea  a  caracterului  eclesiai  al  unei  comunităţi  creştine" 
sînt  probleme  ce  „se  află  intr-o  legătură  reciprocă  indisolubilă"  Cindissolubly  and 
mutually  related). 

Comentînd  importanţa  răspunsului  Vaticanului,  G.  Gassmann  a  subliniat 
patru  puncte:  1.  Pentru  prima  dată  în  istoria  mişcării  ecumenice  Biserica  Romiano- 
Ca/tolică  >a  răspuns  în  mod  oficia!  la  un  document  ecumenic.  Prin  aceasta  a 
recunoscut  în  mod  concret,  au  torit  ativ  şi  neechivoc  angajamentul  şi  participarea 
ei  deplină  în  mişcarea  ecumenică  cea  una  şi  cuprinzătoare.  2.  Comentariile  critice 
din  răspuns  sînt  prezentate  ca  sugestii  pentru  munca  viitoare  a  Comisiei  pen¬ 
tru  „Credinţă  şi  Constituţie"  în  care  teologii  catolici  sînt  implicaţi  cu  drepturi 
depline.  Ele  sînt  făcute  pe  baza  definiţiilor  doctrinei  romano-catolică  şi  pot  con¬ 
duce  la  o  dezbatere  fructuoasă  şi  în  Biserica  Roman  o -Catolică  privind  propria  ei 
poziţie  doctrinară  şi  ecumenică.  3.  Răspunsul  afirmă  limpede  largi  secţiuni  din 
documentul  BEM  şi  vede  în  ele,  în  caz  că  sînt  acceptate  şi  de  alte  Biserici,  atit 
un  mijloc  de  adâncire  a  comuniunii  deşi  imperfecte,  dintre  Biserici,  cît  şi  deschi¬ 
derea  uned  înaintări  ulterioare  spre  ţelul  unităţii  vizibile  depline.  4.  Răspunsul 
subliniază  în  termeni  clari  importanţa  dialogului  multilateral  ca  unul  comple¬ 
mentar  şi  ca  un  cadru  mai  larg  pentru  dialogurile  bilaterale  între  comunităţile 
creştine  din  lume". 

Pînă  în  prezent,  la  Geneva  au  fost  primite  circa  160  de  răspunsuri  repre- 
zentînd  majoritatea  tradiţiilor  creştine.  Toate  vor  fi  publicate,  începînd  din  1986, 
trei  volume  din  ele  au  şi  apărut  deja  în  engleză"  (după  „Ecumenioal  Press  Service44 
nr.  31/1987),  poziţia  87.09.32). 

• 

In  octombrie  ac.,  Comisia  Permanentă  a  Subunităţii  pentru  „Credinţă  şi 
Constituţie  a  CEB  a  dat  publicităţii  „ Scrisoarea  către  Biserici "  referitoare  la 
starea  actuală  a  procesului  BEM  adoptată  în  Şedinţa  sa  din  luna  august  de  la 
Madrid  din  care  selectăm  aici  următoarele  pasaje  mai  importante: 

„Au  trecut  cinci  ani  şi  jumătate  de  cînd  Comisia  „Credinţă  şi  Constituţie" 
a  CEB  a  adoptat  documentul  ei  de  convergenţă  asupra  „Botezului,  Euharistiei  şi 
Ministeriului"  (BEM)  la  Lima  în  ianuarie  1982.  In  acest  răstimp  documentul  de 
la  Lima,  cunoscut  in  Biserici  sub  iniţialele  BEM,  a  devenit  cel  mai  amplu  discu¬ 
tat  document  din  istoria  ecumenismului  modern.  Aproximativ  350.000  de  exem¬ 
plare  au  fost  puse  în  circulaţie  în  întreaga  lume  în  35  de  l-imbd  şi  alte  traduceri 
sînt  încă  în  lucru.  Mad  mult,  160  de  Biserici  şi-au  prezentat  deja  răspunsurile 
lor  oficiale  la  BEM  la  birourile  Comi-siei  „Credinţă  şi  Constituţie"  de  ia  Geneva. 
Acestea  includ  şi  cîteva  Biserici  şi  comunităţi  ce  nu  sînt  membre  ale  CEB,  ca  de 
ex.  Biserica  Romano-Catolică,  care.  cu  toate  acestea,  este  reprezentată  oficial  în 
Comisia  „Credinţă  şi  Constituţie".  Mii  de  oameni  în  biserici,  şcoli,  grupuri  pentru 
studiul  Bibliei  şi  diferite  consultaţii  întruniri  şi  adunări  ecumenice,  au  răspuns  la 
acest  text  la  diferite  niveluri  şi  într-o  nelimitată  varietate  de  moduri.  Am  fost 
intr-adevăr  martorii  urnii  „eveniment  ecumenic"  al  timpului  nostru,  de  proporţii 
neaşteptate  şi  fără  precedent.  (...)  Sîntem  deja  în  măsură  să  raportăm  că  procesul 
BEM  are  deja  un  impact  asupra  gândirii  şi  vieţii  multor  Biserici  într-o  diversitate 
de  moduri.  Pe  măsură  ce  Bisericile  se  angajează  în  prezentarea  tradiţiei  creştine 
făcute  de  BEM,  se  verifică  învăţături  şi  practici  în  Biserici.  In  acest  proces  se 
iniţiază  noi  contacte  şi  relaţii  ecumenice.  m  cîteva  Biserici  practicile  Liturgice  se 
fac  cu  referinţă  directă  la  BEM.  Mai  multe  dialoguri  bilaterale  şi  negocieri  de 

unire  între  Biserici  utilizează  BEM -ui  ca  şi  cadru  de  referinţă  pentru  reflecţiile 
lor.  In  răspunsurile  lor,  Bisericile  indică  implicaţii  concrete  pe  care  procesul 
BEM  le  are  pentru  viaţa  lor  proprie  ca  şi  pentru  relaţiile  lor  ecumenice.  Primiim 
încă  răspunsuri  oficiale  la  BEM.  Comisia  se  aşteaptă  să  publice  răspunsurile  de 
la  Biserici  în  6  sau  7  volume  cu  titlul  general  „Bisericile  răspund  la  BEM'* 
(Churches  Resporui  to  BEM,  WCC,  Geneva,  1986 — 1988).  Accentuăm  -apelul  Comi¬ 
tetului  Central  către  acele  Biserici  oare  nu  şi-au  elaborat  încă  răspunsul  lor  ofi¬ 
cial,  să  o  facă  cît  mai  curînd  cu  putinţă.  Bisericile  sînt  de  asemenea  încurajate 
să  găsească  căi  de  evaluare  a  răspunsurilor  împreună  cu  noi.  Toate  răspunsurile 
subliniază  marea  importanţă  ecumenică  a  documentului  BEM,  şi  multe  din  ele 
afirmă  largi  secţiuni  din  textul  lui.  Comentariile  critice  şi  sugestiile  privesc  in 
principal:  perspectivele  fundamentale  ale  ecleziologiei,  relaţia  Scripturâ-Tradiţie, 
conceptul  de  sacramentalitate  şi  aspecte  ale  înţelegerii  şi  structurii  mimisteriului 
hirotonit  (ordained  ministry).  Cîteva  Biserici  a-u  găsit  dificil  să  răspundă  la  BEM 
nu  numai  din  cauza  lipsei  de  traducere,  ci  şi  pentru  că  forma  şi  stilul  documen¬ 
tului  de  la  Lima  nu  este  cea  cu  care  sînt  obişnuite  să  lucreze.  Sintem  încrezători 
că  asemenea  dificultăţi  vor  fi  depăşite  şi  că  aceste  Biserici  îşi  vor  aduce  şi  ele 
necesara  lor  contribuţie"  (după  ..Ecumenical  Press  Service"  nr.  35/1987  poziţia 
87.10.53). 

Amintim  aici  că  Biserica  Ortodoxă  Română  şi-a  exprimat  oficial  şi  în 
conformitate  cu  doctrina  şi  tradiţia  ortodoxă,  poziţia  sa  faţă  de  documentul  BEM 
(o  traducere  românească  a  documentului  semnată  de  Anca  Manolache  se  poate 
citi  in  „Mitropolia  Banatului  1 — 2/1983,  p.  21 — 57)  în  răspunsul  ei  elaborat  de  o 
comisie  de  teologi  de  la  Institutele  teologice  din  Bucureşti  şi  Sibiu  sub  condu¬ 
cerea  înalt  Prea  Sfinţiei  Sale  Antonie  Plămădeală.  Mitropolitul  Transilvaniei,  şi 
trimisă  încă  din  decembrie  1985  La  Geneva.  Versiunea  franceză  a  textului  integral 
al  Răspunsului  Patriarhiei  Române  la  documentul  BEM  a  fost  dată  publicităţii  in 
buletinul  „Romanian  Orthodox  Church  News"  nr.  1/1986.  Menţionăm,  de  aseme¬ 
nea,  Raportul  Simpozionului  interortodox  asupra  documentului  BEM  (Boston,  11 — 18 
iunie  1985)  tradus  şi  prezentat  de  I.  P.  S.  Antonie  Plămădeală,  delegatul  Patriarhiei 
Ortodoxe  Române  la  simpozion,  în  „Mitropolia  Ardealului"  nr.  5 — 6/1985,  p. 
364 — 368.  Afară  de  Patriarhia  Română,  au  mai  trimis  pină  acum  răspunsurile  lor 
La  BEM  Patriarhiile  Ecumenică,  a  Alexandrieii  Rusă  şi  Bulgară,  precum  şi  Bise¬ 
rica  Finlandei.  Biserica  Greciei  a  refuzat,  la  avizul  unei  comisii  teologice,  să  dea 
un  răspuns,  pretextând  că  CEB  n-ar  avea  constituţional  dreptul  de  a  conferi  cu 
Bisericile  fără  a  deveni  el  însuşi  o  „supra-biserică"  fapt  care  ar  contrazice  Decla¬ 
raţia  de  la  Toranto  (1950)  asupra  statutului  „ecleziologic"  al  CEB.  O  sinteză 
preliminară  asupra  răspunsurilor  ortodoxe  de  pînă  acum  la  BEM  a  făcut  prot. 
Gh.  Tsetis  (Geneva),  în  revista  „Orthodoxes  Forum"  nr.  1/1987,  p.  100 — 110. 


Drd.  loan  I.  Ică 

Antonie  Plămădeală:  LAZÂR-LEON  ASACHI  ÎN  CULTURA  ROMÂNĂ 
Sibiu  1985 

I.  P.  S.  Mitropolit  al  Ardealului,  Dr.  Antonie  Plămădeală,  implîntat  in 
solitdă  col/tură,  scormonitor  al  trecutului  de  pe  plaiurile  româneşti,  a  dat  la 
iveală  un  masiv  volum,  comentînd  şi  conţinând  opera  lud  Lazăr,  devenind  prin 
intrarea  în  monahism  Leon  Asachi,  tatăl  lui  Gh.  Asachi,  ctitorul  presei  şi  limbii 
româneşti  în  Moldova  veacului  trecut,  fiind  unica  lucrare  în  literatura  noastră 
dedicată  celui  în  cauză. 

Autorul  a  cercetat  şi  a  sondat  în  vastul  volum  de  peste  500  de  pagini,  opera 
culturală  a  lui  Leon  Asachi,  care  la  epoca  respectivă  >a  desfăşurat  o  activitate 
demnă  de  înregistrat  în  istoriile  literare,  aşa  cum  a  făcut  Eugen  Lovinescu,  recu- 
noscîndu-1  traducător  al  lucrări/lor:  Bordeiul  indienesc,  Jucăria  norocului,  Plîngerile 
lui  Young,  Biblioteca  istoriei  bisericeşti.  In  afara  traducerilor  lui  Young  şi  Ber- 
nardin  de  Saint-Pierre,  se  cunoaşte  că  ar  fi  tradus  şi  din  Epiotet.  Se  pare  că  se 
îndeletnicea  şi  cu  poezii,  nedescoperindu-se  pînă  în  prezent  nici  una  din  atare 
creaţii,  —  rămînînd  cunoscută  numai  această  strofă: 

Ins-a  ghintelor  Romane 
N-a  pierit  faimosul  nume 
Şi  voroave  de-a  lor  viaţă 
inflori-va-n  toată  lume. 

Lazăr-Lean  Asachi  a  fost  preţuit  de  mitropo lăţii  Iacob  Stamati  la  a  cărui 
inmormîntare  a  şi  vorbit,  şi  de  Veniamin  Costachi,  el  însuşi  fiind  preot,  protopop 
şi  apoi,  la  intrarea  în  monahism,  după  moartea  soţiei,  atingînd  cel  mai  înalt  grad 
în  acest  cin,  —  arhimandrit.  Autoruil  lucrării  consacrate  lui  Lazăr-Leon  Asachi 
spune:  „O  privire  asupra  unui  catalog  al  operelor  sale  arată  că  46  dintre  ele  sânt 
opere  originale  şi  una  singură  e  o  prelucrare.  Este  adevărat  că  sub  raportul 
valorii  şi  al  întinderii,  traducerile  ocupă  primul  loc,  dar  opera  originală  canstînd 
din  prefeţe,  introduceri,  note,  comentarii,  Predici  şi  Cuvintări  ocazionale ,  numără 
peste  700  de  pagini4*. 

Ţinând  cont  că  N.  Iorga  l-a  numit:  „cel  mai  însemnat  dintre  traducătorii 
moldoveni**,  iar  Gh.  Bogdan-Duică  şi  Popa  Lisseanu  i-au  zis  „marele  traducător 
aă  Moldovei**  —  acum,  după  descoperirea  ei  şi  a  altor  opere  ale  sate,  nu  este  nici 
un  fel  de  exagerare  a-1  socoti  că  a  fost  totuşi  şi  „scriitor44. 

I.  P.  S.  Dr.  Antonie  Plămădeală  susţine  aceasta  cu  puternice  argumente,  „căci 
un  creator  de  limbă  românească  înfcr-o  epocă  de  tranziţie  decisivă  de  la  vechi 
la  modem,  într-o  erpocă  în  care  nu  existau  Eminescu,  iar  Alecsamdri  nu  trecuse 
prin  şcoala  primară,  nu  va  putea  fi  redus  doar  la  calitatea  de  traducător4*.  Cu 
drept  cuvânt,  autorul  arată  că  „Antăm  Ivireanui  a  intrat  în  Istoria  literaturii 
numai  prin  DIDAHIILE  sale,  Petru  Maior  şi-a  publicat  la  Buda  ân  1809,  ca  operă 
originală,  tot  un  volum  de  predici,  tot  aşa  Samuil  Micu-Klein,  Ioain-Inocenţiu 
Micu- Klein1*. 

In  URICARIUL  lui  Th.  Codrescu,  se  arată  că  Lazăr-Leon  Asachi  s-a  bucurat 
după  moarte  de  aprecierea  domnitorului  Ioan  Sandu  Sturz  a,  remarcînd  pe  linie 
cetăţenească  şi  patriotică  „slujbele  însemnate  şi  îndelungate  ce  cu  zel  credincios 
şi  necurmat  a  adus  pămintului  Moldovei*'. 

Pasionat  cercetător  al  trecutului  bisericesc,  care  a  ajutat  in  mare  grad  evo¬ 
luţia  culturii  noastre,  —  Dr.  Antonie  Plămădeală  ne  oferă,  după  „Clerici  orto¬ 
docşi  ctitori  de  limbă  şi  cultură  românească"  şi  după  mai  recenta  operă  epistolară 
a  intîiului  patriarh  român  Elie  Miron  Cristea  —  acest  amplu  studiu  încărcat  de 
date  ce  presupun  o  migăloasă  muncă  —  atiucînd  în  lumină  încă  un  cărturar  de 
valoare,  care  a  fost  Lazăr-Leon  Asachi. 

Istoriografia  română  se  îmbogăţeşte  cu  o  lucrare  de  proporţii  ce  înfăţişează 
in  dimensiunile  reale  o  personalitate  culturală  demnă  de  a  fi  cunoscută  cît  mai 
temeinic. 

Sibiul,  centru  vital  economic,  cultural,  literar  —  să  nu  uităm  că  aiici  apare 
unul  din  cele  mai  vechi  organe  de  presă,  „Telegraful  Român",  că  aici  a  luat 
fiinţă  ASTRA  care  exercită  şi  astăzi  influenţa  sa  de  răspinditoare  a  culturii  în 
mase,  că  aici  au  trăit  şi  muncit  o  pleiadă  de  scriitori  în  frunte  cu  Octavian  Gogia 
sau  mitropolitul  Andrei  Şaguna,  în  scaunul  căruia  este  demn  urmaş  Dr.  Antonie 
Plămădeală.  —  Sibiul  nu  şi-a  dezminţit  niciodată  vocaţia  de  far  al  românismului 
prin  veacuri. 

încărcat  de  patina  vremii,  cu  muzee  de  renume,  cu  tiparniţe  excelente,  în 
care  s-a  văzut  concretizat  şi  studiul  despre  Lazăr-Leon  Asachi  şi  opera  sa,  dinspre 
strămoşi  cu  rădăcini  in  Ardeal,  —  Sibiul  se  impune  momentului  actual  ca  o 
forţă  culturală  de  prim  rang. 

Octav  Sargetiu 


Ovidiu  Drîmba:  ISTORIA  CULTURII  ŞI  CIVILIZAŢIEI,  voi.  II,  667  p., 
Bucureşti  1987 

Dacă  pentru  cunoaşterea  culturii  şi  civilizaţiei  antice  autorul  a  închinat  un 
volum  masiv  de  870  de  pagini,  pentru  perioada  evului  mediu  a  rezervat  două 
volume,  probabil  pentru  motivul  că,  sporimdu-se  sursele  documentare  se  cere  acest 
lucru  precum  şi  dorul  după  o  cunoaştere  cît  mai  deplină  a  vieţii  spirituale  şi 
materiale  a  omenirii.  In  acest  caz,  cînd  va  fi  vorba  de  cultura  şi  civilizaţia  epocii 
moderne  şi  contemporane  numărul  volumelor  ar  urma  să  crească  şi  mai  mult,  date 
fiind  posibilităţile  de  investigaţie  incomparabil  mai  bogate.  Dorim  autorului  să 
ai  ungă  să  încheie  In  bune  condiţii  în  treaga  lucrare.  Paşii  gigantici  pe  care-i  face 
informatica  zilelor  noastre  vor  putea  ajuta  omului  chiar  mai  mult  decît  gîndeşte. 

Volumul  de  faţă  cuprinde  stări  de  lucruri  petrecute  în  aşa  numitul  „ev 
mediu",  pe  care  autorul  îl  împarte  in  trei  perioade:  „ev  mediu  timpuriu"  cuprinzind 
secolele  VI — X,  „evul  mediu  dezvoltat"  pentru  secolele  XI — XIII  şi  „evul  mediu 
tirziu"  pentru  secolele  XIV — XV.  Importanţa  cunoaşterii  acestor  vremuri  reiese  din 
faptul  că,  după  cum  spune  autorul,  „în  acea  lungă  şi  neînchipuit  de  fertilă  perioadă 
îşi  au  originile  cultura  şi  civilizaţia  modernă,  cum  sînt  unele  forme  fundamentale 
ale  vieţii  economice,  evoluţia  iobăgiei  şi  constituirea  clasei  burgheze,  statele  şi 
naţiunile,  formarea  unei  civilizaţii  general  europene,  germenii  capitalismului,  insti¬ 
tuţii  sociale  şi  politice,  apariţia  oraşelor  cu  o  nouă  structură  a  vieţii  citadine, 
şcolile  profesionale  şi  universităţile,  efervescenţa  cercetării  ştiinţifice,  marile  dis¬ 
pute  în  cîmpul  gîndirii  filozofice,  definitivarea  limbilor  şi  formarea  literaturilor, 
naţionale,  precum  şi  două  dintre  stilurile  cale  mai  -importante  din  istoria  artei, 
romanic  şi  gotic". 

In  ce  priveşte  cuprinsul  acestui  al  doilea  volum,  in  prima  parte  autorul  s-a 
oprit  la  următoarele  capitole:  cultura  şi  civilizaţia  colţilor  (p.  20 — 61),  cultura  şi 
civilizaţia  popoarelor  germanice  (p.  62 — 142),  cultura  şi  civilizaţia  bizantină  (p. 
142 — 245),  cultura  şi  civilizaţia  arabă  (p.  246 — 340),  dedicînd  în  partea  a  doua 
aproape  300  de  pagini  numai  civilizaţiei  propriu-zise  a  Europei  apusene,  cuprin- 
zînd  următoarele  capitole:  „structuri  politice  şi  administrative",  „economie  rurală" , 
, clase  şi  categorii  sociale",  „societatea  feudală",  „activitatea  comercială,  meşteşu- 

guri  şi  corporaţii*4,  „organizarea  militară,  „cruciadele44,  „dreptul  şi  justiţia44,  In 
fine  „viaţa  cotidiană44,  râmînînd  să  se  anunţe  pentru  volumul  următor  (al  treilea) 
„cultura  evului  mediu44.  In  felul  acesta  o  bună  parte  din  teritoriile  europene 
(Serbia,  Bulgaria,  Rusia  şi  chiar  Principatele  Române)  nu  se  bucură  decît  foarte 
pe  scurt  de  atenţia  cercetătorului,  poate  pentru  că  în  această  parte  de  loc  materia¬ 
lul  documentar  este  mai  sărac  ori  mai  puţin  cunoscut.  Dar  şi  aşa  cum  ni  se 
prezintă,  lucrarea  te  copleşeşte  cu  mulţimea  de  informaţii  bibliografice  şi  mai  ales 
cu  reproduceri  de  construcţii  şi  îndeosebi  de  obiecte  luate  din  cărţi  şi  manuscrise 
greu  accesibile  sau  după  cele  mai  variate  muzee  şi  pinacoteci.  In  acelaşi  scop 
—  de  a  da  o  informaţie  cit  mai  bogată  — ,  autorul  reproduce  în  ghilimele 
o  mulţime  de  afirmaţii  ale  unor  specialişti  iar  spre  a  face  scrierea  cît  mai  atrac¬ 
tivă  citează  uneori  versuri  şi  pasaje  cît  mai  semnificative  din  operele  timpului 
respectiv.  Pe  măsură  ce  mulţimea  acestor  date  a  crescut  se  va  fi  întîmplat  probabil 
că  autorului  i-au  scăpat  şi  indicarea  pasajului  şi  a  operei  respective  pe  oare  0 
folosit-o  şi  pe  care  cititorul  nu  le  mai  poate  verifica  acum,  întrucît  cartea  citată 
nu-i  indicată  nici  în  listele  bibliografice  de  la  sfîrşitul  volumului  şi  nici  în  josul 
paginii  unde  se  face  citarea.  Aşa  de  pildă  nu  poţi  afla  din  ce  operă  a  lui  Hotten- 
roth,  V.  Lazarev,  a  lui  Hodjinicolau-Marava  ori  a  lui  H.  G.  Beck  au  fost  făcute 
citaţiile  respective. 

Alteori  s-au  strecurat  unele  grafii  nepotrivite.  Chiar  dacă  informaţia  a  fost 
luată  după  o  carte  în  limba  germană  nu-i  corect  să  se  scrie  „hesiasan",  ci  isihasm 
sau  cel  mult  „hesychasm". 

Numele  corect  al  mănăstirilor  sîrbeşti  este  Milişeva  şi  Sopoctani  (p.  223). 

Mai  supărătoare  sînt  concluziile  la  oare  autorul  a  ajuns  atunci  cînd  prezintă 
unele  concepţii  teologice  sau  adevăratul  profil  al  cîte  unui  scriitor  sau  al  unui 
ierarh.  Astfel,  nu  numai  ambiţia  patriarhului  MLhail  Cerular  e  cea  care  explică 
„provocarea  schismei  de  la  1054"  (p.  183). 

Tot  atît  de  nesatisfăcător  e  modul  în  care  este  prezentată  concepţia  teolo¬ 
gică  a  Sfîntului  Grigorie  Balama  (p,  191,  204). 

Nu-i  corect  să  se  vadă  în  monahismul  bizantin  numai  „o  forţă  anarhică44 
p.  193)  şi  să  fie  cu  totul  uitată  activitatea  filantropică  despre  care  ne  vorbesc 
de  pildă  ierarhi  în  pagini  artît  de  cunoscute  „Limenariului"  sau  chiar  „Vieţile 
Sfinţilor".  Alteori  rămîi  cu  impresia  că  cinstirea  adusă  moaştelor  şi  sfinţilor  ar 
constitui  o  superstiţie.  Nici  despre  preţuirea  de  către  monahii  bizantini  a  scrie¬ 
rilor  clasice  nu  se  spune  nici  un  cuvînt  deşi  se  ştie  că,  de  pildă,  numai  jumătate 
din  manuscrisele  aflate  în  biblioteca  mănăstirii  Sf.  Ioan  din  Patmos  aveau  conţinut 
creştin.  Scrierea  marelui  bizantinolog  P.  Lemerle  despre  „primul  umanism  bizan¬ 
tin44  nesmintită  de  autor  e  semnificativă  în  acest  sens. 

Be  de  altă  parte,  încă  din  anul  1956  celebrul  bizantinolog  Franz  Dolger  a 
stabilit  autenticitatea  romanului  „Varlaam  şi  Ioasaf"  despre  care  autorul  amin¬ 
teşte  de  mai  multe  ori.  Despre  cultivarea  „literaturii  profane44  de  către  monahi  şi 
în  genere  de  către  feţele  bisericeşti  bizantine  vorbesc  cu  multe  «amănunte  cele 
2  volume  editate  în  1978  de  H.  Hunger. 

Dar  cu  aceasta  meritul  impunătoarei  scrieri  de  care  vorbim  nu  scade 
Puterea  de  sintetizare  în  general  e  întrecută  doar  de  pasiunea  cu  care  ştie  argu¬ 
menta  prin  mărturii  de  epocă  din  cele  mai  neaşteptate. 

Iată  cîteva  exemplificări: 

Expansiunea  cel  ţii  or  —  a  cărei  apogeu  are  loc  pe  la  anii  300  î.ejn.  —  n-a 
avut  mobiluri  imperialiste,  oi  demografice  şi  economice  (ip.  21). 

Dintre  toate  popoarele  germanice  numad  goţii  şi -au  asumat  rolul  de  condu¬ 
cători  ai  lumii  barbare,  iar  prestigiul  pe  care  l-au  avut  pe  lingă  ceilalţi  germani 
s-<a  exprimat  timp  de  un  mileniu  în  tradiţia  epică  (p.  63). 

Din  perioada  secolelor  XI — XV  fenomenul  politic  principal  este  centralizarea 
statelor  (p.  367). 

Tipică  pentru  o  aşezare  fortificată,  autorul  reproduce  în  culori  oraşul  spaniol 
Aviflla  construit  pe  la  finele  sec.  XI  cu  zid  de  apărare  lung  de  2  km.,  înalt  de 
12  m.  şi  lat  de  3  metri,  cu  9  porţi  şi  88  de  turnuri,  iar  pentru  construcţiile  bur¬ 
gheze  se  reproduc  o  serie  de  scene  de  la  sfîrşitul  evului  mediu  aşa  cum  au  fost 
pictate  de  pictorul  bavarez  Simon  Bening. 

Dar,  în  general,  viaţa  europeanului  medieval  e  ilustrată  prin  această  scriere 
atît  în  chip  figurativ,  cit  şi  prin  texte  semnificative,  aşa  încît  prin  citirea  ei  ori¬ 
zontul  cunoştinţelor  pe  care  le  dobîndim  se  lărgeşte  în  chip  (impresionant. 

Prof.  T.  Bodogae 


„ORTHODOXES  FORUM“  Zeitschrift  des  Instituts  fur  Orthodoxe  Theo- 
logie  der  Universităt  Miinchen.  1.  Jahrgang.  Heft  1  (1987),  123  p. 

Aşadar  o  nouă  revistă  de  teologie  ortodoxă.  După  cum  reiese  din  titlu, 
„Forum  ortodox1*  este  revista  recent  înfiinţatului  Institut  pentru  teologie  orto¬ 
doxă  al  Universităţii  Lud  wig- Maximii  li  an  din  Miinchen.  Condusă  de  prof.  Dr. 
phil.  Dr.  theol.  Theodoros  NiloLaou  şi  de  Dr.  Athanasios  Fourlas  şi  editată  de 
primul  dintre  ei,  revista  este  anunţată  că  va  apărea  într-un  ritm  de  două  numere 
pe  an.  In  „ Cumntul  însoţitor 44  al  editorului  motivaţia  apariţiei  noului  periodic  de 
teologie  ortodoxă  este  prezentata  astfel:  „Deşi  teologia  şi  Biserica  ortodoxă  sini 
deja  de  decenii  şi  în  multiple  moduri  prezentate  in  Europa  occidentală  şi  mad 
cu  seamă  in  spaţiul  de  limbă  germană,  totuşi  pînă  acum  a  lipsit  aici  o  revistă 
ştiinţifică  de  teologie  ortodoxă.  Nou  înfiinţatul  Institut  pentru  teologie  ortodoxă  al 
Universităţii  din  Miinchen  se  străduieşte  acum  să  umple  această  lipsă  prin  pre¬ 
zenta  revistă.  Deşi  se  înţelege  pe  sine  ca  un  organ  de  publicaţie  de  limbă  germană, 
revista  este  deschisă  în  acelaşi  timp,  in  măsură  limitată,  şi  pentru  studii  în  limbile 
engleză,  franceză  şi  neogreacă.  „Forum  ortodox44  în  oare  se  vor  publica  contri¬ 
buţii  din  întreaga  sferă  a  teologiei,  mai  cu  seamă  însă  din  domeniul  ce  constituie 
miezul  teologiei  ortodoxe:  Tradiţia  patristică,  vrea  să  servească  în  prima  linie 
următoarelor  scopuri:  prezentării  autentice  a  Bisericii  ortodoxe,  a  teologiei  şi 
spiritualităţii  ei;  orientării  bisericesc -teologice  a  creştinilor  ortodocşi  din  diaspora 
Europei  occidentale  ca  şi  dialogului  ecumenic  şi  înţelegerii  şi  apropierii  continue 
a  Bisericilor44  (p.  3).  In  continuarea  „Cuvântului**  său,  editorul  aduce  mulţumiri 
mitropoliţilor  greci  Augoustinos  al  Germaniei  Federale,  Hrisostomos  al  Austriei 
şi  Damaskinos  al  Elveţiei  pentru  sprijinul  financiar  acordat  ca  şi  editurii  EOS  a 
abaţiei  rom  an  o -catolice  St.  Ottiliien  care  a  tipărit  cu  generozitate  revista  fără 
acoperirea  integrală  a  costurilor  întreprinderii. 

Revista  se  deschide  cu  o  scurtă  Scrisoare  (in  neogreacă)  a  Patriarhului  Ecu¬ 
menic  Dimilrios  I  (p.  5)  ce  salută  înfiinţarea  Institutului  şi  crearea  revistei,  bine- 
cuvintează  iniţiativa  şi  activitatea  prof.  T.  Nikolaou  şi  cere  har  de  la  Dumnezeu 
ca  să-şi  împlinească  cu  succes  misiunea  de  propagare  a  valorilor  ortodoxe  în 
Europa  occidentală. 

Sumarul  acestui  prim  număr  al  revistei  conţine  următoarele  studii  redactate 
în  majoritate  în  limba  germană:  Th.  Nikolaou  (Miinchen),  Semnificaţia  Tradiţiei 
patristice  pentru  teologia  de  azi  (p.  6 — 18),  prelegere  inaugurată  (15  mai  1985)  cu 
ocazia  chemării  autorului  la  nou  înfiinţata  „catedră  de  teologie  ortodoxă*4  a  Uni¬ 
versităţii  din  Miinchen.  M.  Basarab,  conducătorul  parohiei  ortodoxe  româneşti  din 
Miinchen,  publică  studiul  Sf.  Vasile  cel  Mare  ca  interpret  al  Scripturii  (p.  19 — 32); 
Fr.  Tinnefeld  (Miinchen)  editează  critic  cu  o  savantă  introducere  istorico-filologicâ 
şi  o  itraducere  in  limba  germană  Ethoporia,  sau  ce  ar  fi  zis  Născătoarea  de 
Dumnezeu  văzînd  pe  Hristos  pe  Cruce  în  Sfînta  şi  Marea  Vineri ,  creaţie  a  lui 
Gheorghios  Lapithes  (p.  33 — 59),  poem  religios  în  proza  ritmată  aparţini nd  unui 
intelectual  cipriot  filolatin,  din  prima  jumătate  a  sec.  XIV,  cunoscut  pentru  con¬ 
vingerile  sale  antipalamite  şi  corespondenţa  sa  cu  Gregorios  Akindynos  şi  Nike- 
phoros  Gregoras;  R.  C.  Miron  (Briihl  bei  Koln)  editează  cu  o  introducere  şi  adnotaţii 
critice  Descrierea  unei  Liturghii  ortodoxe  la  Consiliul  de  la  Konstanz ,  cuprinsă  in 
cronica  conciliului  redactată  de  ULrich  von  Richental  (p.  60 — 70);  Ath.  Papas 
(Istanbul)  prezintă  cu  ilustraţii  pe  Pictorul  Constantinos  din  Cyzik  (încep.  sec.  XIX) 
şi  câteva  din  lucrările  lui  (p.  71 — 82);  sub  titlul  Pe  lemnul  Crucii,  Al.  Kniazeff 
(Paris)  publică  în  franceză  o  scurtă  schiţă  pentru  o  teologie  biblică  a  mîntuirii 
(p.  83 — 86);  sub  titlul  Tineretul  între  autenticitate  şi  utopie,  prof.  Gh.  Manzaridis 
(Tesalonic),  autor  al  unei  prime  încercări  ortodoxe  de  „Sociologie  a  creştinismu- 

lui",  ajunsă  în  neogreacă  acum  la  o  a  treia  ediţie  şi  tradusă  în  1981  şi  in  limba 
germană,  prezintă  o  interesantă  interpretare  a  rezultatelor  unei  analize  socio¬ 
logice  asupra  schimbărilor  survenite  în  motivaţiile  şi  atitudinea  spirituală  a  tine¬ 
retului  actual  din  Grecia  (p.  87 — 94);  în  fine,  mitropolitul  Rartolomaios  Archo- 
notonis  al  Filadelfiei  (Istanbul)  oferă  o  scurtă  prezentare  a  Patriarhiei  Ecumenice 
în  dialogul  ecumenic  (p.  95 — 99),  iar  protopresbiterul  Gheorghios  Tsetsds,  repre¬ 
zentant  permanent  ai  Patriarhiei  Ecumenice  la  Consiliul  Ecumenic  al  Bisericilor 
(Geneva),  schiţează  în  engleză  o  interesantă  şi  utilă  sinteză  prealabilă  a  răspun¬ 
surilor  Bisericilor  Ortodoxe  la  documentul  BEM  (p.  100 — 110);  e  vorba  de  răspun¬ 
surile  date  de  Patriarhiile  Ecumenică,  a  Alexandriei,  Rusă,  Română,  Bulgară  şi 
Biserica  Finlandei,  Biserica  Greciei  refuzînd,  la  recomandarea  unei  comisii  teologice 
speciale,  să  răspundă  pretextând  că  CEB  nu  are  constituţional  dreptul  de  a  conferi 
cu  Bisericile  fără  a  deveni  el  însuşi  o  „supra -biserică".  Revista  se  încheie  cu  o 
scurtă  rubrică  de  „recenzii44  fp.  111 — 119),  o  succintă,  „cronică44  (p.  120 — 121)  şi  o 
listă  de  cărţi  primite  la  redacţie  (p.  122),  ca  şi  una  a  «adreselor  autorilor  contri¬ 
buţiilor  în  revistă  (p.  123). 

Pe  coperta  ultimă  sintem  anunţaţi  că  cel  de-al  doilea  şi  ultimul  număr  pe 
anul  în  curs  al  revistei,  va  edita  cele  10  referate  ale  seminairiului  organizat,  în 
mai  1987,  la  Universitatea  din  Miinchen,  cu  prilejul  jubileului  a  1200  de  ani  de  la 
Sinodul  VII  Ecumenic  (Niceea  787),  sub  egida  temei  „ Imagine  şi  credin\ăl\  II 
aşteptăm  cu  interes. 

Pe  lingă  calitatea  intrinsecă  a  studiilor  publicate,  revista  se  distinge  şi  prin- 
tr-o  ţinută  şi  prezentare  grafică  de  calitate. 

Acum,  La  început  de  drum,  revista  „Mitropolia  Ardealului"  urează  celei  mai 
noi  reviste  de  teologie  ortodoxă  drum  lung  şi  deplin  în  realizarea  importantei 
lucrări  de  prezentare  autorizată  a  valorilor  Ortodoxiei  în  Occident  şi  împlinirea 
nobilelor  sale  scopuri  misionare  şi  ecumenice  propuse. 

Drd.  loan  1.  Ică 


Corina  Hrişcă,  „CONSTANTIN  RÂDULESCU-MOTRU,  FILOZOF  AL 
CULTURII",  Ed.  Dacia,  Cluj-Napoca,  1987,  216  p. 

Este  un  fapt  cu  totul  admirabil,  acela  de  repunere  în  lumină  a  valorilor  tre¬ 
cutului  neamului  nostru,  fapt  devenit  o  preocupare  majoră  în  cultura  română 
contemporană,  în  contextul  căruia  este  revalorificată  şi  făcută  cunoscută  publicului 
şi  opera  filozofului  român  Constantin  Râdulescu-Motru. 

Bdlitura  „Dacia44  de  la  Cluj-Napoca  a  scos  de  curind  la  lumină  o  lucrare 
semnată  de  Corina  Hrişcă,  în  care  această  distinsă  personalitate  din  cultura 
română  de  la  sfîrşitul  sec.  XIX  şi  începutul  sec.  XX  ne  este  prezentată,  „Constan¬ 
tin  Rădulescu-Motru,  «filozof  al  culturii"  (216  p.). 

De  la  început  este  subliniată  dimensiunea  şi  anvergura  personalităţii  filozofu¬ 
lui  „Personalitate  proeminentă  a  culturii  filozofice  şi  ştiinţifice  româneşti  din 
prima  jumătate  a  secolului  «nostru,  muncind  inspirat  şi  persistent  totodată,  ca 
răspuns  al  unei  veritabile  vocaţii  metafizice  şi  ştiinţifice,  Constantin  Rădulescu- 
Motru  a  împlinit  cea  mai  bogată  operă  filozofică  şi  ştiinţifică  a  acestei  perioade  de 
construire  a  filozofiei  clasice  româneşti;  şi  dintre  cele  mai  originale,  putîndu-i 
sta  alături,  sub  acest  aspect,  doar  creaţia  filozofică  a  lui  Lucian  Blaga"  (p.  5). 

Studiul  de  faţă,  aşa  cum  «anunţă  autoarea  în  cuvintui  introductiv,  încearcă  să 
explice  geneza  şi  fizionomia  filozofică  a  lui  C.  Rădulescu-Motru,  mai  ailes  în  ela¬ 
borarea  ontologiei  personalismului  energetic,  lucrare  de  referinţă  a  sa,  dar  punind 
accent  în  mod  special  pe  descifrarea  temelor  filozofice  legate  de  cultură,  în  întreaga 
sa  operă. 

Fiind  filozoful  care  a  elaborat  primul  nostru  sistem  original  de  gîndiire  —  de 
valoare  europeană  —  cu  opera  sa,  „Personalismul  energetic" ,  după  aprecierea 
obiectivă  a  lui  Tudor  Vianu,  C.  Rădulescu-Motru,  cel  mai  bun  filozof  şi  psiholog 
român  cunoscut  şi  peste  hotare,  în  timpul  său,  a  făcut  legătura  între  filozofia 
sec.  XIX  şi  cea  a  9ec.  XX,  întemeind,  poate,  „cea  mai  românească  dintre  filozofii" 
(p.  5)  şi  distingîndu-se  ca  fin  observator  de  psihologie  socială. 

In  timpul  cit  a  fost  profesor  -la  Universitatea  dim  Bucureşti  <1897 — 1940)  a 
predat  istoria  filozofiei  antice,  estetică,  logică,  metodologia  şi  teoria  cunoaşterii  şi 
mai  a/les  psihologie,  a  înfiinţat  primul  laborator  de  psihologie  experimentală  din 
România,  fiind  fondatorul  publicisticii  filozofice  româneşti,  membru  al  Academiei 
şi  preşedinte  al  ei  pentru  un  timp,  autor  de  manuale  şi  mai  ales  de  lucrări  in 
care  şi-a  pregătit  şi  expus  propriul  său  sistem  filozofic  ca:  „Ştiinţă  şi  energie**, 
„Puterea  sufletească*' ,  „Elemente  de  metafizică",  „Principalele  probleme  ale  filo¬ 
zofiei  contemporane  pe  înţelesul  tuturor",  „Lecţii  de  logică",  „Curs  de  psihologie", 
„Personalismul  energetic",  „Timp  şi  destin"  etc. 

In  aceste  lucrări,  ni  se  specifică  in  prefaţă,  şi-a  dezvoltat  temele  care  l-au 
preocupat  în  mod  deosebit  şi  anume,  locul  omului  în  univers,  natura  conştiinţei, 
geneza  şi  structura  personalităţii,  conceptul  de  cultură,  raportul  dintre  natură  şi 
cultură,  dintre  cultură  şi  societate,  cultură  şi  personalitate  etc. 

Critica  de  specialitate,  apreciază  că  filozofia  lui  C.  Rădulescu-Motru  a  dovedit 
un  caracter  profund  românesc  la  nivelul  comunicării  omului  cu  natura,  cu  pămîn- 
tul  patriei,  deoarece  filozoful  înţelege  personalitatea  individului  şi  a  poporului  ca 
venind  de  jos,  din  solul  patriei,  (p.  46). 

Pornind  de  la  cercetarea  raportului  dintre  om  şi  cosmos,  autorul  „Persona¬ 
lismului  energetic"  trece  la  analiza  antropologică  a  condiţiei  umane  după  care 
ajunge  propriu-zis  la  filozofia  culturii,  dezvoltînd  teme  ce  ţin  de  legătura  dintre 
muncă  şi  cultură,  muncă  şi  personalitate,  individ  şi  naţiune,  naţional  şi  universal, 
tematici  care  pe  de  o  parte  fundamentează  cercetarea  sa  în  domeniul  culturii,  pe 
de  altă  parte  îi  dă  acesteia  o  anvergură  şi  o  valoare  deosebite. 

Problema  culturii  transpare  în  întreaga  operă  a  lui  C.  Rădulescu-Motru  în- 
trucit  in  concepţia  sa  omul  încununează  evoluţia  naturii  nu  atît  prin  existenţă, 
cit  prin  activitatea  sa  care  adaugă  ceva  peste  natură,  continuînd  activitatea  ener¬ 
getică  a  acesteia  (p.  78).  Este  interesant  de  remarcat  faptul  că  potrivit  acestui 
sistem  filozofic,  însăşi  natura  dezvoltă  o  activitate  energetică,  iar  omul  care  la 
rindul  său  e  natură  şi  atît  de  legat  de  aceasta,  dezvoltă  întocmai  o  activitate  simi¬ 
lară  însă  potrivit  structurii  sale  specifice. 

Incununînd  evoluţia  naturii  prin  activitatea  sa,  iar  activitatea  omului  fiind 
prin  excelenţă  o  activitate  de  cultură  rezultă  că  însuşi  acest  proces  cultural  este 
cel  ce  încununează  evoluţia  naturii,  cultura  devenind  astfel  un  scop  al  vieţii  omu¬ 
lui; 

De  aceea  în  baza  propriului  sistem,  dar  şi  influenţat  de  alţi  filozofi  occiden¬ 
tali  (Nietsche)  C.  Rădulescu-Motru  susţinea  că  „omul  este  o  punte  spre  un  scop", 
evident,  scop  în  sensul  menţionat  şi  spre  care  tinde  în  mod  conştient  şi  voluntar. 

Altfel  spus,  personalitatea  energetică  trebuie  să  vizeze  construcţia  unei  cul¬ 
turi  superioare  care  la  rindul  ei  vizează  împlinirea  altui  scop  mai  general  — 
încununarea  naturii. 

Factorul  fundamental  care  duce  la  o  astfel  de  realizare  este  munca,  şi  în 
aceasta  un  rol  deosebit  il  are  vocaţia,  deşi  în  problema  culturii,  înţeleasă  în  acest 
fel,  se  poate  spune  că  toţi  oamenii  au,  chiar  dacă  la  niveluri  diferite,  o  vocaţie, 
căci  omul  în  general  este  creator  de  cultură  (p.  85). 

Deşi  oamenii  de  cultură  sînt  cei  capabili  să  creeze  noi  modele  comportamen¬ 
tale  (p.  85)  totuşi  cultura  consistă  în  manifestările  pe  care  le  produce  sufletul 
omenesc  sub  influenţa  mediului  înconjurător  deci  fiecare  om  este  şi  poate  fi  un 
factor  de  cultcrâ.  C.  Rădulescu-Motru  dă  un  temei  şi  mai  solid  conceptului  său  de 
cultură,  atunci  cînd  o  defineşte  pe  aceasta  ca  pe  o  „stare",  deci  nu  ca  pe  un  act 
ocazional,  sporadic,  deci  cultura  presupune  permanenţa  la  nivelul  evoluţiei  omu¬ 
lui  în  planul  vieţii  psihice  la  baza  căreia  stă  rîvna  omului  de  a  se  autodepăşi  şi 
de  a  se  depărta  de  condiţia  unei  existenţe  primare.  Faptul  că  fiecare  om  este  şi 
poate  fi  creator  de  cultură  este  confirmat  şi  de  concepţia  filozofului  legată  de 
interdependenţa  socială  a  omului  şi  de  dependenţa  sa  faţă  de  mediul  înconjurător, 
căci  atît  faţă  de  semeni  de  care  este  dependent  într-atîtea  feluri,  cît  şi  faţă  de 
mediul  ambiant,  omul  opune  şi  prezintă  o  diversă  şi  bogată  gamă  de  atitudini, 
deprinderi,  reacţii,  care  în  final  toate  sînt  acte  de  cultură.  Cît  priveşte  semenii, 
cultura  întreţine  între  membrii  unei  societăţi  legături  de  solidaritate  (p.  88)  iar 
in  privinţa  mediului  înconjurător,  cultura  îl  ajută  pe  om  să  se  emancipeze  de 
dependenţa  de  aceasta,  cultura  constituindu-se  într-un  „Nome"  (p.  90)  care-1  face 

pe  om  să  se  simtă  liber.  Prin  aceasta  cultura  îşi  împlineşte  vocaţia  ei  faţă  de 
omul  care  o  crează,  aceea  de  a-i  înălţa  şi  întări  personalitatea. 

Gradul  înaintării  culturii  pe  scara  evoluţiei  existenţei  este  determinat  de 
gradul  stăpînirii  omului  asupra  naturii,  în  care  context  invenţia,  ca  produs  al 
vocaţiei  individuale,  element  creator  şi  regenerator  de  cultură,  are  un  rol  deosebit 
de  important  (p.  133),  fapt  care  dovedeşte  suportul  interior  al  culturii  (referitor  la 
viaţa  omului). 

Chiar  dacă  în  filozofia  sa  se  resimt  şi  unele  influenţe  din  sistemele  altor 
ginditori  ai  timpului,  C.  Rădulescu-Motru  are  marele  merit  de  a  fi  îmbogăţit 
zestrea  spiritualităţii  româneşti  cu  o  creaţie  culturală  de  primă  mărime,  mai  ales 
că  pe  parcursul  întregii  sale  opere  sînt  evidente  contribuţiile  la  o  mai  profundă 
analiză  şi  cunoaştere  a  personalităţii  omeneşti,  la  o  înaltă  valorizare  a  acesteia, 
a  muncii,  a  spaţiului  spiritual  şi  geografic  pe  care  îşi  desfăşoară  existenţa  poporul 
român  cu  întregul  său  tezaur  de  tradiţii,  valori  şi  spiritualitate. 

„El  ne  apare  astăzi  ca  un  gînditor  febril,  frămîntat  sincer  de  problema  traiec¬ 
toriei  civilizaţiei  şi  culturii  româneşti,  a  viitorului  acestei  naţiuni,  ca  un  vrednic 
înaintaş  al  aspiraţiilor  de  ascensiune  pe  culmi  superioare  de  progres  şi  civilizaţie 
a  poporului  nostru,  îmbinată  cu  afirmarea  demnă  a  profilului  naţional  în  concertul 
culturii  mondiale  şi  cu  îmbogăţirea  paletei  acesteia  cu  nota  specific  românească 
pe  care  a  încercat  s-o  identifice  şi  s-o  definească44  (p.  214). 

Pentru  faptul  de  a  pune  în  faţa  cititorului  contemporan  toate  aceste  lucruri 
ale  trecutului  şi  ale  prezentului  nostru,  cartea  Corinei  Hrişcă,  cu  analizele  perti¬ 
nente  şi  de  vădită  competenţă  ce  le  face  pe  marginea  operei  filozofului  român  se 
circumscrie  ea  însăşi  între  valorile  culturii  noastre  moderne. 

Pr.  Teodor  Damian 


I.  Agârbiceanu,  Octavian  Goga,  E.  Lovinescu,  Corneliu  Moldovanu,  Mihail 
Sadoveanu,  PAGINI  DE  EPOPEE,  Editura  Militară,  Bucureşti,  1987 

Cu  prilejul  împlinirii  a  70  de  ani  de  la  memorabilele  bătălii  desfăşurate  la 
Oituz,  Mârăşti  şi  Mărăşeşti  în  colecţia  COLUMNA  a  Editurii  Militare  a  apărut 
o  antologie  alcătuită  de  Teodor  Vârgolici,  intitulată  Pagini  de  epopee ,  cuprinzînd 
articole  redactate  de  tinerii  scriitori  I.  Agârbiceanu,  O.  Goga,  E.  Lovinescu,  C.  Mol¬ 
dovanu,  M.  Sadoveanu  (prezentaţi  alfabetic)  publicate  în  presa  vremii  şi  îndeosebi 
în  „România44,  organul  Marelui  Cartier  General.  De  altminteri,  din  momentul  in¬ 
trării  României  în  războiul  pentru  desăvîrşirea  unităţii  statale,  scriitorii  au  dat 
dovadă  de  un  vibrant  patriotism,  contribuind  prin  scrierile  lor  în  acele  momente 
de  restrişte,  la  ridicarea  moralului  tuturor  românilor  şi  în  mod  deosebit  al  osta¬ 
şilor,  care  erau  pregătiţi  să  se  jertfească  pentru  realizarea  idealului  naţional. 

Cînd  ostaşii  români  au  trecut  Carpaţii  pentru  a  elibera  pe  fraţii  de  dincoace 
de  munţi,  I.  Agârbiceanu  era  preot  de  cîţiva  ani  la  Orlat.  Fraternizarea  cu  armata 
română  i-a  atras  ura  oficialităţilor,  aşa  încît  de  teama  represaliilor  se  refugiază 
odată  cu  oştirea  românească,  alături  de  alte  sute  de  intelectuali  din  sudul  Tran¬ 
silvaniei.  Hotărirea  sa  era  extrem  de  dramatică,  întrucît  unui  preot  nu-i  este  îngă¬ 
duit  să-şi  părăsească  credincioşii  în  timpul  primejdiei.  Trecînd  în  România  i  se 
oferă  posibilitatea  să  militeze  cu  arma  scrisului  în  favoarea  înfăptuirii  dezideratu¬ 
lui  naţional:  unirea  Transilvaniei  cu  Patria  mamă. 

Către  sfîrşitul  anului  1917  ca  redactor  al  ziarului  „România44  a  deţinut 
rubrica  Cuvinte  către  oastea  ţării,  în  cadrul  căreia  scria  cu  multă  sensibilitate  şi 
patos  patriotic  încît  te  impresionează  şi  astăzi  cînd  parcurgi  cele  14  articole  selec¬ 
tate,  cu  toate  că  au  trecut  atîţia  ani  de  la  apariţie.  Din  serialul  Ţăranii  (3)  redăm 
doar  cîteva  fragmente  „Cuprins  de-nfiorare  m-apropii  de  tine,  ţăran  ostaş,  stîlpul 
războiului  nostru,  zidul  de  oţel  de  care  s-au  sfârîmat  grelele  izbituri  ale  sorţii. 
. . .  Dar  de  unde  a  răsărit  înspăimîntătoarea  ta  tărie,  ţăran  ostaş?  Cum  vom  pă¬ 
trunde  taina  ce  învăluie  sfînta  ta  iubire  de  pămîntul  pe  care,  veacuri  întregi,  ai 
fost  rob  şi  bătaie  de  joc  pentru  toţi  cei  aduşi  de  vînturi  din  toate  colţurile 
lumii?  . . .  Privesc  în  faţa  ta  înfiorat  de  măreţia  faptei  tale,  ţăran  ostaş  . . .  Mai  tari 
ca  destinul  ne-au  fost  strămoşii,  mai  tari  ca  el  părinţii;  noi  nu  puteam  rămînea  în 
urma  lor,  noi  trebuia  să-i  cinstim  ridicîndu-^ne  deasupra  lor...  o  lume  întreagă 

şi-a  descoperit  capul  în  faţa  ta,  ţăran  soldat,  pentru  vitejia  cu  care-ai  înfruntat 
primejdiile  sufleteşti,  vitejie  tot  atît  de  mare  ca  şi  aceea  prin  care  ţi-ai  zdrobit 
duşmanii  tăi  trupeşti". 

Alături  de  ceilalţi  scriitori,  I.  Agârbiceanu  prin  articolele  sale  (Cit  de  mică 
pari  şi  cit  de  mare  eşti,  Chinuită  şi  totuşi  atît  de  strălucită,  Sfîşiată  eşti  şi  totuşi 
atit  de  întreagă,  Ardelenii,  Ţi-ai  scris  istoria )  creazâ  imnuri  de  slavă  adresate 
naţiunii  din  care  făcea  parte. 

Spre  deosebire  de  I.  Agârbiceanu,  O.  Goga  încă  din  anii  neutralităţii  a  desfă¬ 
şurat  o  campanie  viguroasă  in  vederea  realizării  dezideratului  naţional.  Cînd 
România  intra  în  război  „poetul  pătimirii  noastre"  lupta  ca  voluntar  în  armata 
română.  De  la  începutul  anului  1917  el  devine  prim-redactor  al  ziarului  „România" . 
organul  Marelui  Cartier  General,  redactînd  cele  mai  valoroase  articole  ale  înde¬ 
lungatei  activări  publicistice,  din  care  menţionăm  doar  cîteva  titluri:  Către  ţăranii 
soldaţi.  O  nouă  perspectivă.  Au  venit  ardelenii,  Acum  începe  războiul  nostru.  Ne 
invaţă  Mărăşeştii,  Talpa  ţării  etc.  In  articolul  Au  venit  ardelenii  subliniază  semni¬ 
ficaţia  politică  a  primilor  voluntari  ardeleni  ce  s-au  înrolat  în  Armata  română. 
..Pentru  regatul  român,  venirea  ardelenilor  este  cea  dinţii  sărbătoare  a  unirii  poli¬ 
tice  cu  pâmintul  ce  se  va  rupe  de  sub  sceptrul  Habsburgilor.  Soarta  a  vroit  ca 
din  acest  oraş  al  înfrăţirii  de  odinioară  să  plece  şi  consolidarea  de  mîine.  Sufle¬ 
teşte,  această  unire  a  fost  totdeauna.  Viaţa  Ardealului  are  de  veacuri  ca  unic 
punct  de  orientare  credinţa  înrudirii  de  sînge  cu  Ţara...  Ardealul  a  trăit  într-o 
veşnică  aşteptare,  dîndu-şi  seama  că  se  strecoară  printr-o  chinuită  perioadă  de 
tranziţie . . .  Aceşti  voluntari  nu  sînt  nişte  singuratici  răzleţi  convertiţi  individual 
de-o  idee,  ci  mărturisirea  firească  pe  care  o  impune  în  mod  normal  sentimentul 
colectiv  al  poporului  nostru  robit  de  unguri  şi  de  nemţi.  Iată  de  ce  vin  aceşti 
ostaşi  pe  frontul  lor,  simpli  şi  liniştiţi,  dindu-şi  seama  că  sînt  mobilizaţi  din  ziua 
cind  România  a  declarat  război  Austro-Ungariei  şi  că  fapta  lor  de  astăzi  nu  e 
decît  împlinirea  dreaptă  a  unei  datorii  cetăţeneşti.  „In  articolul  Ne  învaţă  Mără¬ 
şeştii  O.  Goga  subliniază  puterea  morală  a  ostaşului  român  gata  pentru  sacrifi¬ 
ciul  suprem,  atunci  cînd  trebuie  apărat  pământul  sfînt  al  Patriei.  „Războiul  este, 
cum  s-a  mai  spus,  cea  mai  sinceră  spovedanie  a  unui  popor.  Nicăieri  ca  pe  cîmpul 
de  luptă  nu  se  dezvăluieşte  sufletul  unei  rase.  Bătălia  e  un  examen  implacabil  pe 
care-1  dau  inima  şi  creierul.  . . .  Orice  s-ar  intîmpla,  obrazul  românesc  rămîne  curat 
in  faţa  Europei.  Soldatul  care  s-a  bătut  la  Mărăşeşti  a  arătat  lumii  de  ce  e  capabil 
acest  neam  de  la  Dunăre.  S-a  dovedit  că  valoarea  morală  a  ţăranilor  de  aici  din 
Orient  e  cel  puţin  egală  cu  conştiinţa  naţională  care  împinge  la  asalt  masele  ger¬ 
mane.  Legenda  superiorităţii  sufleteşti  a  culturii  de  la  Berlin  s-a  evaporat  în  faţa 
sătenilor  din  Tîrgovişte  care  au  pornit  la  atac  in  cămăşi  şi  cu  capetele  goale, 
creind  in  jurul  lor  o  atmosferă  de  vitejie  clasică,  smulsă  parcă  din  cele  mai  stră¬ 
lucite  pagini  ale  antichităţii  greco- romane". 

Pe  o  poziţie  progresistă  s-a  situat  criticul  şi  istoricul  literar  E.  Lovinescu, 
renunţind  la  teoria  sa  şi  anume  cea  a  autonomiei  esteticului.  Odată  cu  începerea 
ostilităţilor  se  încadrează  în  literatura  activă,  militantă.  în  articolul  Factorii  morali 
ai  războiului  demonstrează  justeţea  războiului  nostru,  în  vederea  desăvîrşirii  uni¬ 
tăţii  naţionale.  „Războiul  nu  se  razimă  numai  pe  oameni  şi  muniţiuni.  Pe  lingă 
elementul  material  mai  e  şi  elementul  moral.  Credinţa  în  dreptatea  unei  cauze, 
credinţa  in  destinele  supreme  ale  ţării,  credinţa  în  biruinţa  finală  a  adevărului  şi 
a  binelui  face  tunul  să  vorbească  mai  răspicat  şi  pieptul  omenesc  să  înfrunte  mai 
cu  indirjire  atacul  duşmanului.  Din  fericire,  siguranţa  morală  e  cu  noi.  Războiul 
nostru  e  o  acţiune  morală.  Nimic  nu  poate  fi  mai  legitim  şi  mai  sfînt  decît  dorinţa 
unui  popor  de  a  vieţui  laolaltă,  în  marginele  lui  etnice.  . . .  Principiul  naţionalită¬ 
ţilor  dacă  nu  este  încă  o  realitate  primită  de  toţi,  e  unul  din  punctele  luminoase 
ale  idealului  moral  al  societăţilor  viitoare.  Intrînd  în  război,  ne  luptăm  deci  şi 
pentru  progresul  moralei  sociale.  Această  convingere  trebuie  să  ne  crească  pute¬ 
rile. 

Toţi  cei  ce  ţin  un  condei  in  mină  in  împrejurările  de  astăzi  au  datorii  supe¬ 
rioare  faţă  de  patrie,  ce  trec  peste  finalitatea  artei.  Sînt  dintre  cei  ce  au  cerut 
artă  pentru  artă.  In  vremuri  normale.  Vremurile  de  astăzi  au  spart  însă  cadrele 
vieţii  normale  şi  au  răsturnat  criteriile  de  judecată.  In  clipa  în  care  se  pun  în 
cumpănă  destinele  neamului  nostru,  ale  Europei  întregi  şi  poate  ale  civilizaţiei 
umane,  nu  e  vremea  unui  frumos  zadarnic.  Sufletul  naţional  se  zbate  in  cleştele 

problemelor  de  viaţă  şi  de  moarte.  Toate  energiile  trebuiesc  îndreptate  spre  folo¬ 
sul  imediat  al  patriei.  E  în  tradiţia  noastră  ca  scriitorii  să  aibă  o  largă  parte  în 
mişcările  mari  patriotice  şi  în  actele  ce  au  întărit  viaţa  statului  nostru  modern. 
Finalitatea  scrisului  în  clipa  de  faţă  nu  stă  în  emoţia  estetică,  ci  în  valoarea  sa 
utilitară  şi  morală  potrivită  cu  nevoile  prezente...**. 

Încă  din  primele  zile  ale  intrării  României  în  război,  E.  Lovinescu  a  fost 
profund  impresionat  de  tăria  sufletească  a  ţăranului  român,  care  nu  se  înspăimînta 
că  merge  la  moarte,  fiind  conştient  de  justeţea  cauzei  lui.  „ . . .  înaintea  boilor 
mergea  ţăranul  nostru,  cu  pasul  rar  şi  cuminte,  cu  liniştea  lui  augustă.  Mergea  la 
război.  Ai  fi  crezut  că  mergea  la  arat.  Ai  fi  crezut  că  săvîrşea  unul  din  acele 
gesturi  simple  şi  solemne  prin  care  se  deschid  vinele  pămîntului  darnic.  Nici  o 
emoţie  nu  i  se  citea  pe  faţă.  Călca  rar  şi  îndesat.  De  unde  venea  însă  atîta  linişte 
simplă?  De  la  strămoşi**.  Emoţionantele  fraze  ne  dezvăluie  înaltele  trăsături  mo¬ 
rale  ale  distinsului  critic  literar. 

Pe  aceeaşi  parte  a  baricadei  se  situează  şi  sensibilul  poet  Corneliu  Moldovanu, 
care  a  fost  profund  emoţionat  de  tragedia  neamului,  lăsînd  pagini  nemuritoare  în 
literatura  războinică,  fie  că  evoca  eroicele  lupte  de  la  Mărăşeşti,  fie  că  reda  sfîr- 
şitul  curajos  al  Ecaterinei  Teodoroiu,  simbol  al  neînfricării  neamului.  „Un  ofiţer- 
fecioară,  sublocotenentul  Caterina  Teodoroiu,  zîna  regimentului  de  Gorj,  s-a  urcat 
la  cer  ca  să  povestească  strămoşilor  cum  ştiu  cei  de  astăzi  să  împlinească  datina 
războinică.  Logodită  cu  gloria  de-acum  un  an,  în  luptele  de  la  Jiu,  unde  duhul 
slăvit  al  lui  Dragalina  a  miruit-o,  în  botezul  focului  şi  al  morţii,  cu  raza-i  înălţă¬ 
toare  şi  veşnică,  cercetaşa  de  optsprezece  ani  intră  în  rînduri  ca  ostaş,  luptînd 
fără  răgaz  cot  la  cot  cu  flăcăii  gorjeni,  de  care  nu  se  deosebea  nici  prin  îmbră¬ 
căminte,  nici  prin  avînt,  nici  prin  setea  de-a  învinge.  . . .  Avea  însă  în  ochii  adînci 
acea  scînteie  de  exaltare  antică,  acea  palpitare  de  pasiune  mistică  şi  suprapămîn- 
teană,  care  a  făcut  din  surorile  ei  de  odinioară  mucenice  şi  eroine.  Catarina  a  fost 
aleasă  de  destinul  istoric  să  reînvie  şi  să  dea  iarăşi  realitatea  legendei  Jeannei 
d’Arc  şi  a  Fetei  de  la  Cozia,  să  ilustreze  cu  chipul  ei  iluminat  un  vers  din  marea 
epopee  a  dezrobirii  noastre,  şi  în  urmă,  eterică  şi  neînţeleasă  ca  o  minune,  să  se 
reîntoarcă  în  lumea  de  minuni,  unde  sufletul  vieţuieşte  pururea  în  fericire  şi 
apoteoză.  Caterina  a  murit  mireasă!  Caterina  a  fost  o  sfîntă!  . . .“ 

în  calitate  de  director  al  ziarului  „România**,  Mihail  Sadoveanu  a  coordonat 
colectivul  de  redactori  şi  în  acelaşi  timp  a  scris  numeroase  reportaje  şi  povestiri 
de  război,  salutînd  cu  un  imens  entuziasm  sosirea  voluntarilor  ardeleni  şi  bucovi¬ 
neni,  în  vederea  alăturării  oastei  naţionale.  Deşi  în  această  antologie  n-au  fost 
selectate  cele  mai  reprezentative  articole,  totuşi  cele  prezentate  (Un  viteaz,  Priete¬ 
nul  meu,  La  cota  536,  Zile  istorice,  Mărăşti,  Mărăşeşti)  ne  dezvăluie  arta  marelui 
prozator  şi  simţămintele  patriotice  care  îl  dominau. 

Editura  acestei  antologii  este  un  omagiu  adus  celor  ce  s-au  jertfit  pentru  de- 
săvîrşirea  unităţii  statale,  paginile  de  glorie  militară  ne  emoţionează  şi  astăzi  ca 
şi  acum  şaptezeci  de  ani. 


M.  Sofronie 

